
Cama Cavalerilor 


Iubitului meu părinte, 

fiu al nordului. Urmaş al dacilor liberi. Moştenitor de drept şi de 
fapt al pămînturilor apărate de Gelu şi Menumorut. Moştenitor legal 
al tuturor năzuinţelor bunilor şi străbunilor săi. Moştenitor al 
dragostei de neam. Curat la suflet ca aerul aspru al nordului. 

I o a n Dan 


Capitolul l 



colo unde apa Săsarului întîlneşte dulce prag de cîmpie, se ridica 
pe vremuri o frumoasă cetate cunoscută sub numele de Rîul 
•Femeilor. împins dintr-o parte de puterea aspră a Dealului 
Florilor, primit molcom în potolita cîmpie, Săsarul îşi domoleşte goana de 
copil zurbagiu, parcă mirat. Apa, curată ca zîmbetul pruncului, descoperă 
pietrele şi nisipul de pe fund, a căror culoare bate cînd verde, cînd către 
galben-roşcat, cu sclipiri ciudate. Neştiutor şi năvalnic, Săsarul s 
munţilor şi aduce la vale grăunte de aur. Secole de-a rîndul, 
prin partea locului au cernut nisipul în ciururi şi au 
preţiosul metal. Cîntînd uimitor de subţire, Săsarul nu 
mănoasa ocupaţie, aşa cum pruncul nu ştie că zîmbetul său 

diamante a ochilor încălzeşte inimile celor vîrstnici. 

Mai tîrziu, cetatea şi-a luat numele de Baia Mare, după minele de aur 
din împrejurimi. Aşezată la răscrucea drumurilor din nord, cetatea îşi 
acoperea spatele cu tăria munţilor şi îşi odihnea picioarele mari în cîmpie. 
Vechiul drum care şerpuia printre codrii falnici de la Dealul Solovanului 
către Munţii Gutin şi peste ei, în frumoase încolăciri, făcea bună legătură 
cu Sighetul. în faţa cetăţii Baia Mare, el se bifurca fie spre Dej şi chiar mai 
departe, către Cluj, fie prin Ţara Oaşului, pe sub dealuri cu vii şi livezi, prin 
cîmpii vestite pentru roadele lor, pînă dincolo de Satu Mare. 

Avînd o aşezare atît de binecuvîntată, Baia Mare îşi trăgea seva bogăţiilor 
pe vechile drumuri ale nordului. în zilele de tîrg soseau acolo carele 
Maramureşului încărcate cu cergi miţoase, lucrate în văile Izei şi Vişeului, 
bărbînţe grele ca viţeii de lapte, cu vestita brînză de la Ieud, Săpînţa, 
Strîmtura, sau tocmai de sus, de la Borşa. Mîndrele cioplituri în lemn de 
prin Munţii Rodnei, sau merele galben-roşcate, bătute în coajă cu suflet de 
soare aspru, blănuri scumpe de jder, de sobol sau de vidră. 

Din Ţara Oaşului, veşnic învăluită în legende, alte care aduceau pînze de 
in şi de cînepă, grîu curat şi lucios ca lacrima de mamă, coşerci mari cu 
struguri gălbui, plăcuţi la vedere ca pruncii despuiaţi, piersici cît pumnul, 
al căror parfum delicat amintea dulcele sîn de fecioară, pere cu aroma 
păcătoasă, desfrînată şi îmbietoare ca sărutul ibovnicei. Acolo se vindeau 
cuţite cu plăsele de os, rod al meşterilor făurari din Apa, din Seini ori din 
Călineşti. Butoaiele pîntecoase cu vin auriu închegau prietenii sau aspre 
încăierări, iar ţuica din pragul Maramureşului, bună de leac pentru sufletul 
trist, ori de chef pentru voinici, putea să oblojească un zmeu. 

Pe drumul Dejului veneau cîrduri de cai falnici, cu ochii răi, cu pielea 
veşnic înflorată ca oglinda lacului măturat de vînt, crescuţi la Satu Lung, la 
Ileanda, ori pe valea Chiuarului. De la cetatea Ciceu, - vestite pietre de 
moară ferecate în obezi, pistoale lucrate la Cluj, armuri şi arme tăioase 

tocmai de la Bistriţa Năsăudului. 

» 

Din munţi, sau chiar mai aproape, din Dealul Florilor, aurul scormonit 
cu migală, cobora fără încetare prin marile tainiţe ale cetăţii. Bogăţia în aur 
a Munţilor Maramureşului şedea la cumpănă cu cea a vestiţilor Apuseni. 
Atraşi de mira jul preţiosului metal, aventurieri de toate neamurile veneau 
pe acele meleaguri, se pierdeau prin păduri nesfîrşite, dar puţini mai luau 
drumul îndărăt; fie că se omorau între ei, fie că picau sub mîinile grele ale 
asprilor bărbaţi din nord. 

în seara zilei de 8 februarie a anului 1600, un călăreţ intră prinjjoaita 
de sud a cetăţii Baia Mare. Oştenii de gardă îi cercetară hîrtii^^^|Di^ 
sloboziră. O jumătate de ceas mai tîrziu, călătorul se opri în faţa un 
înconjurate de arbori şi ziduri mari. întunericul nu adunase în pu: 
adîncă toată lumina zilei, astfel că proaspătul musafir al cetăţii 

fără greutate ceea ce căuta. Casa, mult retrasă către fundul curţii, avea 
zăbrele de fier groase cît funiile şi uşi de stejar cu ferestre mici, parcă 
anume făcute ca să tină stavilă bună în caz de asediu. 

Satisfăcut de rezultatul observaţiilor sale, călăreţul descălecă sprinten şi 
bătu cu ţeava pistolului în poartă. De undeva de printre copaci, apăru un 
bărbat între două vîrste, nu prea mare la trup, dar temeinic aplecat spre 
desfrîul grăsimii. Ochii lui mălăieţi îl priviră pe cel din uliţă cu vădită 
plictiseală, apoi grăsunul se retrase, hotărît a-şi căta de treburi. 

—Hei, omule! grăi străinul înciudat. Ai auzit că am bătut în poartă? 

—Cum te văd şi cum mă vezi. 

—Atunci, poate că te ajută mintea să te întrebi de rostul acestei bătăi. 

—Nu, domnule, răspunse grăsunul. Dacă ai fi venit la vreme de lumină, 
m-aş fî aplecat peste zid să te întreb ce doreşti. Fiindcă cei care bat pe la 
porţi, totdeauna doresc ceva. Dar noaptea nu stăm de vorbă cu nimeni. 
Aşteaptă să se facă ziuă. 

—încă nu-i noapte, rîse cel de la poartă. 

—Ah, ah, domnule! zîmbi grăsunul. Peste zid o mai fi ceva lumină. De 
cînd e lumea există lumină dincolo de ziduri, însă aici, te asigur că-i noapte 
de-a binelea. D-aia ziceam că pînă mîine... 

—O noapte în uliţă? Eşti nebun, omule! se răsti vizitatorul. 

Grăsunul îl privi galeş, apoi răspunse cu frumoasă cumpătare a glasului: 

—Nu zic ba. Poate că am ceva sminteală de minte, dar nu mai rea decît a 
domniei-tale, care te încumeţi în asemenea vremuri tulburi să baţi la poartă 
de creştin taman în faptul serii. Adio, domnule. Dacă ai ceva treburi aici, 
nu-i nici o grabă pînă mîine. 

—Bine! se învoi necunoscutul schimbînd tactica. Pari să fii un om 
înţelept. Cunoşti valoarea unui ducat de aur. 

Vădit interesat, grăsunul se aplecă peste zid şi răspunse cu chibzuială: 

—O cunosc, domnule. Ducaţii nu prea se înghesuie în buzunarele mele, 
însă cu cît le duci dorul mai arzător, cu atît le ştii mai bine puterea. 

—Drace! grăi necunoscutul. Frumoasă judecată. Asta îmi dovedeşte că 
ducatul meu va găsi în domnia-ta un stăpîn vrednic. 

Zicînd acestea, aruncă moneda peste zid. Zgomotul ei la atingerea cu 
piatra sună în urechile grăsunului ca un cîntec de heruvimi, dar acesta nu 
se lăsă ispitit de muzică, ci prinse aurul cu îndemînare şi-l strecură în 
ascunzişurile hainei. 

—Care e numele domniei-tale? întrebă străinul. 

—Clement. 

—Eşti prietenul lui Zablije? 

—Nu, domnule, majordomul. 

—Aha! Stăpînul e acasă? 

—Uneori. 

—Măi să fie! Şi cum aş putea să aflu? 

—Greu, foarte greu, răspunse Clement. Mai treci pe aici. Acum nu-mi 
amintesc... 

—Poate că ar fi mai uşor să încalec zidul şi să-ţi ard vreo două scatoalce. 
Astea întotdeauna împrospătează memoria. 

—Adevărat, domnule! recunoscu majordomul. Aveţi dreptate în privinţa 
acestei metode, pe care am aplicat-o şi eu adesea, cu rezultate frumoase. 
Totuşi, mi-e teamă că planul domniei-tale ar avea ceva cusururi. Pistolul 
meu e dat naibii. Doamne iartă-mă! Ia foc din te-miri-ce. Dacă încaleci zidul 
şi rămîi doar olog, înseamnă că te-ai născut în zodie bună. Mai bine stăm la 
taclale pînă se face ziuă. Ţi-aş putea vorbi ceva despre geneză, fiindcă 
povestea cu mărul lui Adam încă nu a fost lămurită. Sînt mulţi cuvioşi 
patriarhi care cred că Adam ar fi gustat nu din măr, ci din sinul Evei... 

—La dracu! îl întrerupse musafirul. Isprăveşte cu aiurelile astea şi nu 
uita că am şi eu un pistol! 

—Nici o clipă, dar nu vei trage. Eşti străin de locurile acestea. Ba cred 
chiar că te fereşti a vorbii tare, ceea ce-mi dovedeşte că nu doreşti un 
scandal. Văd că eşti voinic. Mai văd că faţa domniei-tale, destul de îngrijită, 
ca să zic aşa, arată să nu fii om de rînd... 

—Omule! îşi pierdu străinul răbdarea. Zablije nu va fî prea încîntat aflînd 
că mă ţii la poartă. 

—Iar aveţi dreptate, zîmbi Clement. Vă atrag totuşi atenţia că stăpînul 
meu mă plăteşte prost, şi dacă nu-i jumulesc pe cei ce-1 caută, risc să mor 
sărac. 

—Mda! murmură cel de la poartă aruncînd încă un ducat peste zid. Ai fi 
acum în stare să-ţi vesteşti stăpînul? 

—Fără tăgadă, zise Clement plin de bunăvoinţă. Eu cu cît sînt mai greu, 
cu atît alerg mai iute. Pînă la ziuă ajung sigur în faţa stăpînului. 

Străinul duse mîna la pistol, un gest aprig, dar se răzgîndi la fel de iute. 

„Va trebui să am răbdare pînă intru în ogradă, gîndi el. Abia pe urmă îl 
cotonogesc. Un scandal în stradă nu-mi convine, fiindcă aş putea atrage 
străjile”. 

—Ai nevoie de o noapte întreagă pentru a face cîţiva paşi? întrebă cu 
blîndete. 

—Nu, rîse majordomul, am nevoie de încă un ducat ca să prind destulă 
greutate. 

Obţinînd cea de a treia monedă, Clement ocoli clădirea masivă de piatră, 
către o uşă dosnică. Intrarea din faţă slujea numai seniorului casei, jfinha- 
sa părintele Zablije. Grăsunul majordom trecu prin salonul frumpi 
unde buştenii mari cît omul trosneau veseli în căminul imens./, 
alăturată răzbeau mirosuri gingaşe de unsori aromate, care arătau 
potrivit pentru masajul de seară al stăpînului. Părintele Zablije şed^^fJf^iţLS 

pe o masă lungă, iar doi slujitori pricepuţi îi ungeau trupul. Pîntecul său, 
rotunjit binişor, contrasta cu umerii largi, ce se potriveau mai degrabă unui 


luptător decît cuviosului călugăr. Cel de-al treilea slujitor, mărunt şi obez 


ţinea în mîini un evantai uriaş, pe care îl mişca deasupra stăpînului într-o 
dulce alintare, chiar dacă nu-şi avea rostul pe vreme de iarnă. 

Auzind zgomotul uşii, Zablije întoarse nasul mare, coroiat ca un plisc de 
şoim şi grăi cu suavă lenevie: 

—Ah, Clement, Clement! Cînd vei învăţa oare că e mare păcat să-ţi 
tulburi stăpînul ce se îngrijeşte de partea lui pămîntească? 

—Iertare, sfinţia-ta! murmură grăsunul majordom. Numai unele treburi 
grabnice mă aduc aici la ceas nepotrivit. Se află afară un călăreţ care 
doreşte să te vadă. 

—Un călăreţ? bombăni Zablije nemulţumit. Doar ştii că seara nu primim 
oaspeţi. Spune-i, fiule, să mai treacă pe la noi! Se va găsi cîndva un prilej să 
ne coborîm privirile cucernice asupra lui. Să-i mîntuim sufletul păcătos prin 
împreunarea degetelor, sau prin ridicarea ochilor către cer. Iar dacă duhul 
răului va stărui în sufletul său, îl vom atinge cu un os din spinarea sfîntului 
Veniamin. Du-te, fiule! Gîndurile noastre au luat drumul cugetului înalt. 

„Să te ia naiba, Doamne iartă-mă! socoti Clement, sătul de izmenelile 
stăpînului. De cînd ai prins ceva cheag de bani, îţi dai nişte ifose mai mari 
decît ale prinţilor.” 

Apoi grăi cu frumoasă plecăciune: 

—Sfinţia-ta, omul vine de la drum şi pare încărcat cu aur. 

Auzind asemenea vorbe, Zablije sări sprinten de pe masă, îmbrăcă un 
halat, îi concedie cu un gest pe cei trei slujitori şi zise fără a se arăta prea 
grăbit: 

—Adu-1, fiule! 

Clement părăsi încăperea, dar nu se repezi în întîmpinarea străinului, ci 
în direcţie opusă. 

„Dacă-i deschid poarta ăluia din uliţă, se gîndi el, îmi rupe cîteva coaste 
înainte de a-i spune că ne bucură vizita. Mai bine îl trimit pe fratele Gaşpar, 
care aduce la corp cu mine, chiar dacă picioarele lui se arată ceva mai 
scurte. Iar dacă trupul său se va alege cu ceva ponoase, ne vom ruga 
pentru grabnica lui tămăduire.” 

Zablije îşi primi oaspetele în salon. Privirea lui, alunecoasă ca argintul- 
viu, îl măsură pe străin temeinic, în vreme ce pe faţă i se aşternu un zîmbet 
îngăduitor, aşa cum se cuvenea unui cuvios călugăr. Şi chiar atunci cînd îşi 
rernnnsrn musafirul înfăţişarea Ini mi se srhimhă ni nimie 

călugărească? 

Plăcut impresionat de uluirea acestuia, Zablije ridică ochii către cer într- 
o prefăcută umilinţă, dar grăi cu tonul unui mare senior, fandosindu-se în 
fel şi chip. 

—Ia loc, domnule Samuel! Au trecut patru ani de la ultima noastră 
întîlnire. E drept că în aceşti ani am ajuns la o stare bună şi că am lepădat 
rasa monahală, însă e tot atît de drept că sufletul nostru a rămas aplecat 
spre cele sfinte. Iar bunurile din jur ne aduc scîrbă, chiar dacă le folosim 
pentru netrebnica viaţă pămîntească. Sînt cîţiva ani de cînd veniturile mari 
nu ne mai îngăduie să locuim într-o chilie, fiindcă în mijlocul bogăţiilor 
sufletul se poate apleca mai vîrtos către gînduri înalte, lipsindu-ne de 
chemări lacome. 

—Să nu o luăm razna, dragul meu! zîmbi ironic musafirul. Acum un an 
nu aveai o lescaie. Se împlinesc două luni de cînd ai cumpărat casa şi tot ce 
e în jurul tău. 

Zablije îşi reţinu o tresărire, însă încruntarea bruscă a ochilor îi trădară 
uimirea. Străinul, ager în priviri, observă mărunta schimbare şi continuă să 
zîmbească. 

—De unde ştii? întrebă gazda înăbuşindu-şi un căscat printr-o frumoasă 
acoperire cu palma. 

—Ei, la naiba! Chiar dacă nu te-am văzut de multă vreme, m-am 
interesat mereu de sfinţia-ta, aşa cum se cuvine între prieteni. 

—înseamnă că prietenia te-a adus aici, iscodi Zablije. 

—Da şi nu. Am venit mai degrabă să-ţi propun un tîrg din care vom 
cîştiga amîndoi. 

—Un tîrg? Un cîştig? Dar am destul, domnule, răspunse călugărul, 
precaut. Acum, doar gîndurile pioase au căutare la noi. Ba mai mult: cred 
că am putea să te ajutăm cu ceva rugăciuni adînci. 

Samuel bătu tarapanaua pe masă cu vîrful degetelor, spre disperarea 
gazdei, care prinse în ochii lui o sclipire de batjocură. Tăcură cîteva clipe, 
studiindu-se, apoi musafirul spuse blînd: 

—Nu ai mare lucru, Zablije. Şi zău că nu e cazul să te ascunzi de un 
prieten vechi. Acum două luni dispuneai de o mie de ducaţi. Ca orice om 
înţelept, ţi-ai depus aurul la marele negustor Petreuş. Cumpărarea casei, a 
mobilierului, plata servitorilor şi alte cheltuieli te-au lipsit de nouă sute şi 
ceva de ducaţi. Astfel că la ceasul acesta mai dispui doar de şaizeci sau 
şaptezeci. Peste cîteva luni vei fi strîmtorat şi va trebui să-ţi iei rămas bun 
de la viata asta de huzur. 

Vorbele lui Samuel îl uluiră cu totul. 

—Adevărat! recunoscu el după îndelungă chibzuială, între} 
scopul vizitei lui Samuel. Mă miră totuşi că ştii asemenea luci 
ai ceva haruri necurate, înseamnă că numai o minune te-a ajut 

—Minune? rîse musafirul bine dispus. Credeam că mă cunoşti mai 
temeinic. Dar nu despre asta doresc să discutăm. Ce-ai zice dacă ţi-aş oferi 

cinci sute de ducati? 

î 

Zablije ciuli urechile, iar ochii îi sclipiră lacomi. Apoi, faţa lui îşi recăpătă 
aerul cucernic. 

„Samuel are nevoie de serviciile mele, gîndi el. Ei bine, să le vindem cît 
putem de scump. După sumă, pare să fie ceva tare primejdios. Dar ori cît ar 
fi primejdia de mare, banii aceştia m-ar scoate din toate nevoile. Cine oferă 
cinci sute de ducaţi e departe de a fi om cu stare mijlocie, ceea ce înseamnă 
că ar mai putea adăuga ceva peste. Deci, să nu ne pripim.” 

Ghicindu-i gîndurile, oaspetele îi rîse în faţă, iar cuvintele lui îl năuciră 
cu totul pe Zablije. 

—Dacă lucrurile se vor desfăşura cu bună rînduială, să ştii că mă las 
jumulit. La asta te gîndeai adineauri. 

—Nu, minţi călugărul, nu la asta, ci la faptul că domnia-ta nu oferi 
niciodată nimic fără să ceri. Ce doreşti în schimbul acestei sume? 

—Eşti sigur că nu ne aude nimeni? 

—Sigur, poţi să vorbeşti. Slujitorii s-au retras în casa cea mică, după 
cum e obiceiul cînd primesc oaspeţi. Aşa că nu mai rămîne decît să aflu ce 
doreşti în schimbul ducaţilor. 

Samuel şezu puţin în cumpănă, să-şi aleagă cuvintele cu grijă, apoi 
spuse: 

—Eu nu vreau nimic, dar cineva doreşte moartea lui Mihai, principele 
Transilvaniei şi al Ţării Româneşti. 

Dacă s-ar fi despicat pereţii în clipa aceea, Zablije nu ar fi fost mai uluit, 
îşi privi musafirul cînd cu un ochi, cînd cu altul, parcă hotărît a descoperi 
la el ceva semne de nerozie. 

—Glumeşti, bîlbîi palid. 

—N-am timp de şagă, dragul meu. 

—Şi cine-i persoana care doreşte moartea lui Mihai-vodă? 

—Asta o poţi afla numai dacă facem tîrgul. 

—Ah, domnule Samuel! grăi Zablije. Mi-e teamă că nu sînt omul potrivit. 
Nu uita că te afli în faţa unui călugăr aplecat spre cele sfinte. 

—Ei, la naiba! îl întrerupse oaspetele. Ai fost slujitor al bisericii, dar 
călugării te-au alungat dintre ei. S-a aflat că anul trecut ai încercat să-l 
ucizi pe Sigismund Bâthory, fostul principe al Transilvaniei. După cum vezi, 
viaţa ta nu are secrete pentru mine. Alta e pricina. Ţi-e frică. 

—Adevărat! recunoscu Zablije. Acesta este cuvîntul. Să ştii cg^ţaif 
Zablije nu dă cu piciorul unei afaceri promiţătoare, dar nici nu 
nătîng ca să intre în gura lupului. Şi ce lup! Mihai-vodă ştie^ 
pielea chiar mai bine decît cred unii. Şi zău că e cazul să mi-( 
mai ales că nu am alta de schimb. în urmă cu ani, cînd 

Românească de sub turci, aceştia au încercat în fel şi chip să-l omoare. 
Emirul Ibrahim, care crezuse că l-a prins în cursă pe valah, a pierit sub 
mina călăului. După ce a cucerit Transilvania, nobilii au căutat şi ei să-l 
omoare prin vicleşug. Ei bine, Petre Huszar, conducătorul complotului, a 
căzut sub cuţitul cavalerului Cae Indru. Pe vremea cînd erai în cîrdăşie cu 
Rocco Perisini, cel ce rîvnea la scaunul de domnie al Ţării Româneşti, ai 
încercat să-i iei viaţa marelui principe. Şi care a fost rezultatul? Perisini şi-a 
găsit moartea sub spada lui Ducu cel Iute, iar domnul Cae Indru a avut 
bunătatea să te ierte. Nu, prietene, nu facem tîrgul. Mi-e teamă să mă bag 
într-o astfel de afacere păguboasă. Am o piele gingaşă, de care mă simt 
foarte legat. Ar Ii o prostie să o pun la bătaie, chiar dacă azi mă aflu 
strîmtorat de bani. Domnii Cae Indru, Costache Caravană, Chirilă Zece 
Cuţite, Ducu cel Iute, Sile Adormitu, părintele Grasa, Niţă Praştie, Tufănel, 
Toroipan şi Găluşcă stau la pîndă în jurul principelui, ca nişte dulăi care 
adulmecă cea mai mică urmă de primejdie. Iar dintre colţii lor, puţini au 
scăpat cu viaţă. 

—Mda! zîmbi oaspetele. Voi căuta în altă parte. La nevoie, voi oferi o mie 
de ducati. 

—O mie? murmură fostul călugăr ca dus pe gînduri. Cu asemenea avere 
şi cu ce am acum, aş duce-o zece ani în huzur, dar mi-e frică. 

—Atunci, să nu mai vorbim despre asta. Voi găsi pe cineva să facă 
lucrarea pentru o mie cinci sute. 

—Iesus-Maria! se clătină Zablije. O adevărată comoară. Păcat că mi-e 
frică. 



—Mare păcat! grăi musafirul ridicîndu-se. Ei, la revedere, prietene. M-aş 
fi bucurat să închei afacerea cu tine, văzîndu-te atît de strîmtorat. Şi zău că 
nu-mi părea rău dacă-ţi ofeream chiar două mii! 

—Sfîntă Lucreţia! îngăimă fostul călugăr. Aşteaptă, domnule! Ce te 
grăbeşti aşa? 

—Timpul meu e măsurat. 

—Ah, ah! se văicări Zablije cu toată sinceritatea, destul de rară la un om 
ca el. Dai năvală peste mine la ceas de pioasă pregătire pentru odihna de 
noapte. îmi propui un complot care mă năuceşte şi nu-mi laşi răgaz de 
chibzuială adîncă. Nu cunosc nimic din planul domniei-tale. Ba mai mult: 
nici nu-ţi trece prin minte să mi-1 arăţi înainte de a primi consimţămîntul 
meu. Oricît ai fi de grăbit, oricît de mare este taina planului, nu-mi poţi cere 
să mă hotărăsc înainte de a-1 cunoaşte. Noi doi am lucrat mult împreună şi 
totdeauna cu folos. între noi nu a încăput niciodată trădarea, 
acesta ar fi măcar unul dintre temeiurile pentru care mă cauţi, 
ai pomenit de gîndul de a-1 răpune pe Mihai-vodă, nu văd ce 
mi spui şi restul. Şi chiar de nu ne vom înţelege, doar ştii că 
stau în mintea mea ca într-un mormînt. 

„A§ a este, gîndi Samuel. Nici eu nu m-aş băga într-o afacere 
primejdioasă înainte de a cunoaşte amănunte.” 

îl privi adine pe fostul călugăr, apoi se hotărî. Cătă în buzunarul de la 
piept şi scoase o cutie nu mai mare ca doi galbeni puşi unul peste altul. 

—Iată, zise el, aici se află un praf alburiu. L-am adus de la Genova şi mă 
costă o sută de ducaţi. S-ar zice că e cea mai straşnică otravă din cîte se 
cunosc. Pusă într-un cazan cu mîncare, cantitatea aceasta poate omorî o 
sută de oameni. Peste două săptămîni, adică în ziua de douăzeci şi doi, 
Mihai-vodă va pleca din Alba-Iulia spre Sibiu. în arsenalul din Sibiu se 
toarnă şaizeci de tunuri. Principele doreşte să le vadă şi, ca de obicei, va fi 
însoţit de domnii Indru, Costache, Ducu, Chirilă, Sile Adormitu, părintele 
Grasa şi ceilalţi dulăi de care te sperii. Pe timpul cardinalului Andrei 
Bâthory erai un obişnuit al palatului princiar. Deci nu-ţi va fi greu să te 
descurci în imensa clădire. 

—Ah, domnule Samuel! murmură fostul călugăr. De departe, toate 
lucrurile par simple. Dacă priveşti munţii de la distanţă, ai convingerea că 
poţi urca sprinten pînă pe crestele lor. Abia cînd ajungi în faţa stîncilor 
drepte îţi dai seama de neajunsuri. Toate coridoarele, încăperile şi intrările 
palatului stau în paza străjilor. Nimeni nu calcă acolo după pofta inimii. 

—Ştiu, aprobă Samuel. D-aia te-am ales pe tine. Eşti unul dintre puţinii 
oameni care cunosc bine interiorul palatului. 

—Dar asta nu ajută cu nimic. Străjile nu-mi vor îngădui să fac măcar un 
pas dincolo de poartă. Mă vor lua la întrebări şi voi sfîrşi prin a fi arestat. 

—Crezi? Ei bine, domnul Cae Indru îti va înlesni intrarea acolo. 

—Indru? sări Zablije, descumpănit doar o clipă. Să nu-mi spui că l-ai 
cumpărat cu aur pe nepotul principelui, fiindcă n-am puterea să te cred. 

—Of, Zablije, mereu mă întrerupi! Ai ştiut vreodată că Indru are un 
frate? Că fratele îi seamănă leit, chiar dacă e mai în vîrstă cu unsprezece 
ani? 


—Nu. 



—Te cred. Puţini ştiu. Pe frate îl cheamă Dumitraşcu şi e un biet nebun 
care se vrea domn al Ţării Româneşti. Sigismund Bâthory l-a pescuit de 
undeva în Silezia, uimit de asemănarea lui cu Indru. Acest Dumitraşcu te 
va introduce în palatul princiar. 

—Dumitraşcu? se miră Zablije. Ştiam că Petru Cercel, fostul domn al 
Ţării Româneşti, a avut un singur fiu, pe Marcu, sau, cum îşi zice el azi, 
CaeIndru. 

—Ştii puţin, sfinţia-ta, grăi Samuel. Petru Cercel a avut trei 
Dumitraşcu, pe Marcu şi o fiică, născută în capitala Franţei. Des 
s-a aflat mare lucru. Pare a fi mlădiţă dintr-o dragoste t 
pomenit desre ea înainte de moarte. 

—Nu-i de mirare, murmură fostul călugăr. Petru era un 

a locuit multă vreme la Paris. Acolo, poate să se fi încurcat cu vreo doamnă 
de la curtea Franţei. 

î 

Apoi se lumină brusc. 

—Dacă lucrurile stau aşa, înseamnă că Dumitraşcu are drepturi înaintea 
lui Cae Indru asupra scaunului domnesc din Ţara Românească. De ce nu-1 
folosiţi pe el? Cu asemenea înfăţişare, ar găsi un prilej să se apropie de 
Mihai-vodă şi să-l ucidă. în felul acesta, drumul spre domnie i-ar fi deschis. 

—Ţi-am spus că-i nebun, îl întrerupse oaspetele. Boala îl apucă rar, ce-i 
drept, dar nu poţi pune temei pe un om cu mintea răvăşită. Ne vom 
mulţumi să te introducă în palat. 

—Poate, murmură Zablije gînditor. Dar dacă Dumitraşcu se va întoarce 
împotriva noastră? Dacă va da totul în vileag? 

—Asta nu, nu, dragă Zablije. Acum şapte-opt ani, Dumitraşcu a lucrat 
împotriva lui Mihai-vodă, însă fără folos. Acum i s-a promis scaunul de 
domnie al Ţării Româneşti. 

—Totuşi, nu sînt lămurit. Să zicem că Dumitraşcu va fi luat drept Cae 
Indru. Că vom intra în palat. Şi care-i cîştigul? 

—Mare cîştig, răspunse oaspetele. După lupta de la Şelimbăr, principele 
Mihai nu s-a simţit prea bine cu sănătatea. Unele lovituri grele căpătate 
acolo şi-au arătat răutate mai tîrziu. Felcerul Zimmermann îl tratează cu 
ceva leacuri. Un borcan cu astfel de leacuri se află întotdeauna pe masa de 
lîngă patul principelui. Va fî destul să amesteci praful acesta cu ceea ce vezi 
în borcan. 

—Şi dacă Mihai-vodă nu se va atinge de leacuri? 

—O! rîse oaspetele. Nu-1 cunoşti, dragul meu. Omul acesta nu lasă nimic 
la întîmplare. Iar acum, după ce ţi-am lămurit planul meu, nu mai rămîne 
decît să batem palma. 

—Ar mai fi vreme pentru asta, se codi Zablije. Întîi ar trebui să stabilim 
suma care mi se cuvine, fiindcă ce mi-ai spus... 

—Eşti lacom, sfinţia-ta, grăi Samuel aspru. 

Fostul călugăr nu luă seama la observaţiile acestuia. Ridică nasul ca o 
lamă de cosor, închise un ochi, îşi împreună mîinile într-un gest cucernic şi 
gîndi: 

„Ştie că sînt singurul om în stare să descurce această afacere. Două mii 
de ducaţi reprezintă o avere la care n-aş II visat niciodată. M-aş Ii învoit 
chiar şi cu jumătate din sumă, iar dacă mă cercetez bine, poate chiar cu un 
sfert. Totuşi, ar fi păcat să nu mai ciugulim ceva. Cred că pungaşul acesta 
cîştigă de două ori pe atît, sau poate chiar mai bine.” 

—Trei mii, prietene drag, şuieră Zablije mîngîindu-şi faţa. 

Samuel tresări şi-i răspunse întunecat: 

—Două. Aceasta e suma de care dispun. 

—Măcar două mii opt sute, milostivule! 

—Două. 

—Poate două mii cinci sute, suflet bun de creştin, zise întinzînd mîinile a 
binecuvîntare. 

—Două. 

—E ultimul tău cuvînt, frate scump? 

—Ultimul. 

—Fie, tîlharule! mîrîi Zablije transpirat. Cine dă aurul? 

—Ieremia Movilă domnul Moldovei şi Sigismund Bâthory fostul principe 
al Transilvaniei. 

—Unde îl primesc? 

—Iată o hîrtie pentru o mie de ducaţi. Restul - după ce se va isprăvi 
lucrarea. Te voi aştepta la hanul Lumina Zorilor din Teiuş. 

—Pot să te mai întreb ceva? 

—Chiar te rog. 

—Ce urmăreşte Sigismund? 

—Scaunul principatului Transilvaniei. 

—Dar Ieremia Movilă? 

—Scaunul Ţării Româneşti, în care ar vrea să-l aşeze pe fratele său 
Simion Movilă. 

Zablije îl privi mirat, iar întrebarea lui veni destul de firesc: 

—Parcă ziceai că domnia aceasta i-a fost promisă lui Dumitraşcu. 

—Da, aşa ziceam, zîmbi Samuel. Promisă, e tocmai cuvîntul care trebuie. 
Dar de la promisiune la faptă, drumul se arată lung. 

—înţeleg, murmură Zablije. Dumitraşcu se va alege cu praful de pe tobă. 
Totuşi, el rămîne o ameninţare. Văzîndu-se păgubit, ar putea vorbi despre 
asasinarea lui Mihai-vodă. 

—Ar putea, dar nu o va face. Cum îţi închipui că am lăsa noi în viaţă un 
astfel de martor? 

Zablije închise un ochi. Era un tic al său în momentele de uimire. 

—Vrei să zici că pe Dumitraşcu îl aşteaptă... 

—Da, asta vreau să zic. Iar sarcina îti revine tie. La Alba-Iulia veţi 
călători cu o trăsură. Şi tot cu ea vă veţi şi întoarce. Ei bine, cred că nicăieri 
nu există prilej mai bun pentru o lovitură de cuţit decît în trăsură. Asta se 
va petrece între Alba-Iulia şi Teiuş. Uciderea lui Dumitraşcu îţi aduce încă 
două sute de ducati. 

—Dar şi eu voi fi un martor nedorit, se lumină brusc fostul călugăr. 
Cime îmi garantează că voi rămîne în viaţă? 

astfel de calităţi. 

î 

—Totuşi, nu pricep un lucru, zise el. De unde pînă unde prietenia lui 
Ieremia Movilă cu Sigismund Bâthoiy? 

—Ah! rîse oaspetele. Domnul Moldovei s-ar face prieten şi cu Dracul. E 
dornic de mărire şi putere. Sigismund îi aduce aur şi oşti din Polonia. Azi, 
lucrează frumos împreună, dar mîine cine ştie ce va fi? De va ajunge 
Sigismund principe al Transilvaniei, Movilă poate să-şi ia rămas bun de la 
scaunul său de domnie. însă primejdia e mai apropiată azi. Ieremia ştie că 
principele Mihai pregăteşte o intrare cu oşti în Moldova. Şi mai ştie că nu 1- 
ar putea opri. Mihai doreşte unirea valahilor de pretutindeni. De va rămîne 
în viaţă, o va face, fiindcă în ultimii şapte ani s-a dovedit cel mai mare 
general din Europa. Ai fost la Şelimbăr, Zablije? 

—Am fost şi te rog să mă crezi că am privit lupta cu ochi de cunoscător. 
Şedeam pe Dealul Gregori, şi mă uitam foarte mirat. Ca număr, oştile erau 
la fel. Cam treizeci de mii de oameni avea cardinalul Andrei Bâthoiy şi tot 
pe atît Mihai-vodă. Oştile comitatelor, îmbrăcate în zale, tunurile mari de 
sub zidurile Sibiului, poziţia bună ocupată de principele Andrei mă 
încredinţau că armata lui Mihai-vodă va îngenunchea în mai puţin de un 
ceas. Că va fi un măcel cum nu s-a văzut prin acele părţi. După nouă 
ceasuri de luptă, cînd oamenii lui Andrei Bâthoiy şi toată floarea nobilimii 
din jurul lui se spulberaseră cu totul, am crezut că visez urît. 

—Da, aprobă Samuel îngîndurat. Am fost şi eu acolo. Puţini au crezut 
într-o victorie a celor din Ţara Românească. Ştii care a fost secretul ei? 

—Nu, recunoscu Zablije. 

—Te cred. Mihai a venit cu oşti uşoare, fiindcă a înţeles, înaintea altor 
generali, că cele greoaie, îmbrăcate în zale şi armuri, şi-au cam trăit traiul. 
Adică au început să moară o dată cu apariţia armelor de foc. Acesta a fost 
secretul victoriei. Unirea celor două ţări române sub un singur conducător 
i-a uimit pe mulţi. Imperiul austriac şi-a dat seama că are în Mihai-vodă un 
vasal prea puternic. Marea nobilime a Transilvaniei, uluită şi învinsă lîngă 
zidurile Sibiului, s-a pomenit peste noapte cu un principe din neamul 
valahilor. Polonii, care visau o graniţă cu turcii pe Dunăre, şi-au văzut 
planurile spulberate. Iar turcii pricep abia acum că au greşit aplaudînd 
intrarea lui Mihai în Transilvania. O tară a valahilor unită sub un astfel de 
general înseamnă scăderea influenţei turceşti spre nord şi spre apus. Aşa 
stînd lucrurile, prevăd mari necazuri pentru viteazul principe. Dacă nu vom 
reuşi noi, în viitoarele luni se vor găsi alţii care vor plăti în aur uciderea lui 

—Nu o doresc, dragul meu. îl admir. Oameni ca el se nasc rar. Poate o 
dată la cîteva sute de ani. Din păcate, inte resele mele nu se potrivesc cu ale 
lui. Am patruzeci de ani şi sînt sărac. Dacă aş fi slujit la curtea acestui 
principe, m-aş fi bucurat poate de onoruri, însă aur nu găseşti la el. Şi-a 
risipit întreaga avere spre folosul ţării. 

—Totuşi, o seamă de cavaleri îl slujesc fără plată. 

—Adevărat, dar ei sînt valahi. Eu n-am ţară. Nici nu ştiu unde m-am 
născut. 

—Grea treabă! zise călugărul, atent la gîndurile sale. 

—Foarte grea! încuviinţă Samuel. Dacă izbîndeşti, eşti un om făcut. 
Sigismund va uita răul ce l-ai încercat anul trecut asupra lui. De va ajunge 
iar principe al Transilvaniei vom lucra împreună pentru el. Şi m-ar mira 
dacă nu te va face episcop. 

—Dumitraşcu ştie că este nepotul lui Mihai-vodă? 

—Cum naiba să nu ştie? Doar a luptat împotriva lui pentru scaunul de 
domnie al Ţării Româneşti. 

—Dar despre Cae Indru a aflat ceva? 

—Nu. El îl cunoaşte numai sub numele de Marcu. Acum opt ani, cei doi 
fraţi s-au despărţit cu duşmănie. Dumitraşcu a plecat spre apus, purtînd în 
umăr o rană lăsată de spada lui Indru. 

—De ce s-au duelat? 

—Fiindcă Indru şi-a dat seama că Mihai-vodă este cel mai bun, cel mai 
potrivit dintre ei pentru domnia din Ţara Românească. 

—Mda! şi unde îl întîlnesc pe Dumitraşcu? 

—Am eu grijă, răspunse oaspetele. Dar ia spune-mi, de ce ţii unsprezece 
slujitori? 

Fostul călugăr se încruntă doar o clipă, apoi răspunse cu sinceritate: 

—Domnule, mulţimea lor mă desfată. Cînd ies în uliţă, sînt un nimic. 
Acest lucru mă ustură. D-aia în casă la mine vreau să fiu rege. 

—E un fel de a vedea lucrurile, admise musafirul. Totuşi, am aflat că 
printre ei ar fi şi o femeie trupeşă. O femeie lîngă un fost călugăr care mai 
are chemări spre lucrările sfinte mă miră. 

—Dar nu-i nimic de mirare, domnule. Cu ea discut , seara, despre 
facerea lumii. 

Samuel îşi reţinu un zîmbet. Numai ochii lui inteligenţi licăriră uşor spre 
veselie. 

Tăcură. Zablije luă două pahare şi le umplu cu ţuică. Prin coridorul slab 
luminat se strecură o umbră. Neliniştit ca un animal care simte primejdia, 
Samuel deschise uşa, dar coridorul era pustiu. Jăraticul din cămin murea 
treptat. Afară se iscase un vînt din senin şi pălmuia ferestrele bu,.zg^rnpt 


aspru. Curînd, luminările de seu închiseră ochii. Noaptea 
hotarul ei de mijloc. 

Capitolul 2 


Cy / upînul Franz Moser slujise pe vremuri într-o oştire a cîrstoşilor, 
^11 unde îşi cîştigase o mare faimă prin puterea glasului său. Acel soi 

tm*' de oştire, ocrotită de cîţiva sfinţi cu reputaţie mondială, cîştigaţi 
pentru nobila cauză de către Oficiul de impresariat al iezuiţilor, pornea la 
luptă răcnind cîntece pioase, din care nu lipseau Cristos a înviat sau 
frumoasele cuvinte „Şi ne iartă nouă greşalele noastre, precum iertăm şi noi 
greşiţilor noştri”. în astfel de ocazii, săbiile tăiau spornic, mîntuindu-i pe cei 
potrivnici printr-un cucernic „Amin”. Plinea cea de toate zilele venea singură 
din prada de război, astfel că bravii oşteni îşi asigurau viaţa veşnică prin 
frumoase acumulări pe pămînt. Cînd agerimea braţelor se mai domolise, 
jupînul Moser socotise că ar fi vremea să lase baltă asemenea lucrări sfinte, 
fiindcă o dată cu trecerea anilor căpătase mare dragoste pentru pielea lui 
tăbăcită de timp. Socoteală înţeleaptă şi firească, dacă ne gîndim că oamenii 
n-au simţit niciodată vreo dulce chemare pentru viaţa de apoi. După 
îndelungată chibzuială, fostul oştean lepădă straiele vechi şi se făcu hangiu. 
Dar nu înainte de a cere sfatul unui preot iezuit. Sfîntul bărbat îi tălmăci, în 
schimbul a doi ducaţi de aur, că hangii totdeauna s+au bucurat de trecere 
în cer, dîndu-i pildă chestia cu vinul de la nunta din Cana Galileii. Pentru 
opt florini, Moser mai primi cîteva iertăciuni scrise, care îl mîntuiau în caz 
de pămînteşti greşeli cu ceva parte femeiască, de înjurături numai la adresa 
sfinţilor mici, fiindcă ceilalţi aveau alt tarif, şi de păcate cu darul băuturii. 
Hanul său, Trandafirul Galben, apăru lîngă poarta de răsărit a Sibiului, 
fiind binecuvîntat adesea de trecători, oşteni şi localnici. Opt dintre foştii lui 
tovarăşi de arme îl urmară în noua îndeletnicire, dovedindu-se slujitori 
harnici. Vadul nu era rău, dar cîştigurile slăbeau de la o zi la alta. Cei nouă 
cîrstoşi îşi uitau adesea rolurile de hangii şi coborau în pivniţele mari, unde 
închinau evlavioşi nenumărate oale cu vin. Cînd ieşeau de acolo, cîntînd 
focos Cristos a înviat, purtînd în mîini scăunele de lemn sau masive 
reteveie, puţini muşterii mai rămîneau întregi dacă picioarele lor nu se 
arătau destul de agere. La trezie, cîrstoşii regretau aplecarea spre vechile 
deprinderi, şi deveneau gazde primitoare, cu toate că asemenea schimbare 
ţinea destul de puţin. 

în ziua de douăzeci şi doi februarie, cam la vremea deschiderii hanului, 
doi călăreţi îşi îndemnau caii prin cîmpia de la marginea cetăţ 
stînga avea picioarele scurte ca butucii, pîntecul cît o papornih 
niţel bolboşaţi, parcă a mirare, nasul mic, arcuit în sus, iai 
formă de sferă fără ştirbituri. Astfel că de la distanţă arăta 

















> VT * V 


Seria Cavalerilor - Cartea a Patra 


harbuji puşi în cumpănă unul peste altul. îmbrăcămintea, din postav bun, 
lucrată la jupînul Izidor Cipai din Braşov, îi adusese croitorului mare faimă, 
fiindcă puţini ar fi putut să îmbrace cu eleganţă un astfel de trup. Spre 
deosebire de stăpîn, armăsarul se bucura de toate harurile unui animal 
evlavios, crescut numai în posturi şi rugăciuni. Trupul său arăta ca o 
covată pusă pe pirostrii. Botul prea îngust pentru un animal obişnuit, 
urechile prea mari chiar la un măgar de rasă, mustăţile lungi şi rare ca la 
patriarhi îi completau partea dinainte, împlinind un tot măreţ în 
nemaipomenita lui sluţenie. Iar dacă stăpînul, adică domnul Costache 
Caravană, îl botezase cam şugubăţ Zambilica, faţă de atîtea haruri, numele 
nu mai avea nici o importanţă. Puţini ar fi dat pentru Zambilica preţul a 
două găini, dar şi mai puţini erau aceia care îi cunoşteau adevărata valoare. 

Al doilea călăreţ, cunoscut sub numele de Sile Adormitu, părea construit 
numai din ascuţimi de mare calitate. Pornind de la spada uriaşă, ochii 
privitorului se opreau cu vădită admiraţie asupra nasului în formă de piron 
îndoit la mijloc. Apoi, la faţa adusă înainte ca un bot de vulpe, la căpăţîna 
în formă de pară cu coada în sus, acoperită de un smoc de păr roşu, la 
dinţii mari, uimitor de albi şi ascuţiţi, peste care buzele ţuguiate ca un 
căscat de catîr uitau adesea să se închidă. 

Cei doi călăreţi, plecaţi în toiul nopţii din Alba-Iulia, parcă îşi pierduseră 
glasurile pe drum. Gerul aspru adunase promoroacă în bărbile lor, iar caii 
arătau la fel de posaci ca şi stăpînii. Cu toate că făcuseră atîta cale 
împreună, Costache nu-şi privise tovarăşul nici măcar în treacăt. Poate că 
şi ceaţa era de vină. Dar cînd soarele începu să-şi arate zimţii, rotofeiul se 
întoarse vesel în şa, hotărît a-i spune cîteva cuvinte. însă nu cele de la 
început îi veniră pe buze, ci cu totul altele, a mirare. Sub ochiul lui Sile 
stăruia o pată vineţie cît un ou de curcă. 

—Pe cele trei potcoave pierdute de Zambilica! grăi Caravană plin de 
încîntare. De multă vreme n-am mai văzut o vînătaie atît de straşnică. Şi 
creşte frumos ca laptele gata să dea în fiert. Dacă nu te-a cîrpit cumva un 
uriaş, îmi vine să cred că numai o copită de măgar poate să facă asemenea 
ispravă binecuvîntată. 

—Vai, domnule Costache! făcu Sile mîngîindu-şi umflătura cu dragoste 
părintească. Totdeauna am pus preţ pe agerimea ochiului vostru, iar 
spiritul se arată la voi adînc, plin de tîlcuri. D-aia spun că aţi nimerit destul 
de aproape în chestia cu pălitura de măgar. E drept că nu un măgar a fost 
cel ce mi-a adus un astfel de pocinog, dar e tot atît de drept că ea se trage 
de la o pălitură de buhai. Şi cum între cele două dobitoace distanţa^n^ar fi 
prea mare, mă bucur din toată inima că aţi dibăcit cauza necazulţ 

—Un guhai? se miră Costache. 

—Aşa cum aţi auzit, aprobă Adormitu. 

—Mare mirare! Zău că nu tin minte a fi aflat că buhah 

picioarele. 

—Ah, domnule! făcu Sile, supărat de-a binelea. Am pomenit eu ceva de 
picioarele buhaiului? 

—N-ai pomenit, recunoscu grăsunul, însă nu-mi pot închipui o întîlnire 
între căpăţîna ta şi cea a buhaiului. Ar fi ca şi cum s-ar ciocni un ou de un 
harbuz. 

—Domnule! se văicări Sile. Pe mine nu m-au dus gîndurile către 
descoperiri atît de adînci, de înţelepte, ci mi s-a năzărit că mi-a căzut în cap 
un munte cu stînci, cu brazi, cu izvoare şi cu păsări. 

—De ce taman cu păsări? 

—Fiindcă de atunci îmi ciripeşte ceva în scăfîrlie. 

—O fi, grăi sentenţios rotofeiul. Totuşi, e greu să pricep dacă nu-mi dai 
unele lămuriri. 

—Ştiu, oftă Sile, dar vezi domnia-ta că haina de cavaler mă opreşte să 
vorbesc despre o dragoste tăinuită. 

—C-un buhai? 

—Nu, domnule. Nu, păcatele mele. Cu o doamnă. 

—Aş! răspunse viclean Costache. Haina de cavaler te opreşte dor de a te 
lăuda cu dragostea unei doamne. 

—Credeţi? se lumină Adormitu. 

î 

—Ei, ei, fiule! Doar nu ţi-o spune un ageamiu. 

—Atunci, nu-mi rămîne decît să vorbesc. Vă amintiţi, domnule, că 
aseară a venit un cîrstos cu vorbă de la Franz Moser, care vă poftea la Sibiu 
în mare grabă? 

—Ca acum. 

—Domnia-voastră aţi zis: „Ce dracu vrea Moser de mă zoreşte aşa? Doar 
ştie că mîine voi fi în garda principelui, pe drumul ce duce la Sibiu. Trebuie 
că s-a întîmplat ceva. Dar în seara asta nu plec, fîindcă-i ziua Zambilicăi. 
împlineşte cinşpe ani. însă după miezul nopţii...” 

—Sile! îl întrerupse Costache mînios. Aşa cum ai luat-o, nu isprăveşti 
într-o săptămînă. 

—îndată, domnule. îndată ajung la cele de cuviinţă. Vă amintiţi că mi-aţi 
dat doi zloţi să-l cinstesc pe cîrstos? 

—Fără tăgadă. 

—Ei, d-aici porneşte întreaga tărăşenie. Poate nu ştiţi că mă aflu în 
vorbă cu una Sabina. A de tine buhaiul cetătii Alba-Iulia. Una care aduce la 

» î 

trup cu domnia-voastră, însă fundul ei ar fi mai mare cu o jumătate de plită 

zloţi, m-am cinstit cu cîrstosul la hanul Pivniţa Şardului. Dacă-mi dădeaţi 
numai un zlot, n-aş ti căzut peste asemenea pocinog. Îmbătrînesc şi nu mai 
ţin dincolo de o găleată de rubiniu. P-ormă am plecat de la han pe vreo 
unşpe cărări. Am intrat în curtea ăleia de-i zice Sabina şi ţin minte că era 
ceva lună. Adică, nu. Luna am dibăcit-o după ce m-a pălit buhaiul. Era 
ceva lună, însă am greşit casa cu grajdul. în grajd - întuneric beznă. Zic: 
„Puicuţo, a venit tăticu. Sînt eu, nen-tu.” Aştept niţel şi parcă aud un 
muget. Fac eu: „Eşti cam răguşită în seara asta”. Apoi, tac şi ascult. Nimic, 
întind mîna şi simt sub deşte ceva care aduce a bot. Pe urmă, un corn. Zic: 
„Ai oaspeţi?” Nimic. Eu vorbesc, eu aud. Mă cuprinde mînia. Mai pipăi o 
dată botul şi-i arz o labă peste ochi, aşa, ca să mă ştie cu drepturi mai 
vechi. Apoi, simt că se răstoarnă grajdul peste mine, văz că e lună afară şi 
mă ridic din mijlocul bătăturii. Trag spada şi zbier: „Domnule, ai pumnul 
greu. Recunosc. Numai un astfel de pumn m-a putut arunca atît de 
departe. Dar uzurparea şi pălitura merită o partidă de scrimă chiar aici pe 
loc.” Şi cum şedeam aşa bătăios, numai ce apare buhaiul. O namilă cît doi 
cai de povară la un loc. Întîi am crezut că am vedenii. Apoi mi-a trecut 
chercheleala într-o clipă, fiindcă în cealaltă ajunsesem la gard şi am zburat 
peste el tocmai la vreme. în spatele meu duduia pămîntul. Dar putere să 
merg nu mai aveam. M-am lipit de gard, gata să-mi dau duhul. Luna era 
grozav de frumoasă, iar zăpada scînteia de-ţi lua vederile. M-am ghemuit 
bine în umbra gardului ferindu-mă de privirile a doi bărbaţi ce umblau iute 
şi-mi păreau cunoscuţi. Unul era domnul Cae Indru. Celălalt - părintele 
Zablije. Se fofilau amîndoi cu multă fereală. Au trecut fără să mă vadă lucru 
de care m-am bucurat mult, fiindcă nu ţineam să mă arăt într-o asemenea 
stare de umilinţă. 

—Drace! rîse Costache. Cred că în clipa aceea erai la fel de făcut ca 
atunci cînd ai intrat în curte. Prietenul Cae nu a părăsit palatul princiar 
aseară. Ştiu că a stat de taină cu Mihai-vodă pînă tîrziu. Iar pramatia de 
Zablije, de mult şi-a luat picioarele la spinare de prin părţile astea. 

—Se poate, domnule, aprobă Sile. După vorbele pe care ai avut 
bunătatea să mi le spui, nu mai încape îndoială că eram grozav de 
cherchelit. 

—Absolut, încuviinţă rotofeiul. Şi mie mi se întîmplă să am ceva năzăriri 
cînd trec dincolo de o găleată de vin bun. Cît despre vînătaie, o dregem noi 
la hanul lui Moser. O fleică proaspătă de viţel, pusă pe locul vătămat, parcă 
ia totul cu mîna. 

—Ah, Moser! se minună Costache cu vocea lui piţigăiată. Azi întîlnesc 
numai oameni însemnaţi la făptură. De mult nu te-am mai văzut atît de 
frumos la chip. Iar gogoaşa aia care ţi se ridică pe căpăţînă ca un cep de 
butoi îţi aduce un aer trufaş... 

—Nu rîde, domnule! îl întrerupse hangiul, ale cărui buze se mişcau 
parcă strepezite de măcriş. Azi mă aflu eu într-o stare jalnică, dar mîine poţi 
cădea domnia-ta sub ceva pocinog. D-aia nu-i bine să ne bucurăm de 
durerile altora. 

—Ai supărări? se interesă Caravană grijuliu. 

—Nu, nu supărări, ci numai unele dureri ale trupului. Şi toată chestia 
mi se trage de la un muşteriu. Unul Clement. Picase la han ieri cam pe la 
prînz. Ţoalele ponosite, faţa nu tocmai aleasă şi gloaba de sub el m-au făcut 
să-l privesc fără interes. Păguboşi din ăştia mişună peste tot. Trag pe la 
hanuri fără un chior în pungă. După o săptămînă, ori le tăbăceşti spinarea, 
ori spui: „Să fie pomană pentru morţi!” Mă uit lung la el şi zic: „Meştere, 
vezi-ţi de drum!” Zice: „Drumul meu e numai pînă aici, la Trandafirul 
Galben.” Zic: „Vezi să nu fie ultimul. Eu am obiceiul să răsucesc bunătatea 
de gît ăluia care mă păgubeşte”. Omul nu răspunde, însă bagă mîna în 
buzunar şi scoate opt ducaţi de aur. Mă lasă o vreme să mă uit la ei cum se 
uită şarpele la broască, apoi îi ascunde. Grăiesc: „Domnule, poruncesc 
îndată să-ţi ducă armăsarul în grajd, iar dacă vrei să stai la noi o lună sau 
două...” „Lasă!” mă întrerupse el. „Pentru găzduire îţi plătesc separat. 
Chestia e dacă vrei să cîştigi ăi opt ducaţi.” Fac eu cam nătîng: „Domnule, 
dacă nu-mi ceri în schimbul lor să omor jumătate din populaţia Sibiului, 
dacă nu-mi pretinzi să mă spînzur cu propria-mi cingătoare, dacă nu 
doreşti să dau foc hanului, nu văd ce m-ar împiedica să te ascult.” „O, nici 
vorbă despre astfel de cazne! zice el. Vreau doar să mi-1 aduci aici pe 
domnul Costache Caravană. Am o treabă cu domnia-sa.” Mă ia gura pe 
dinainte şi-i spun: „Domnul Costache soseşte mîine la Sibiu alături de 
măria-sa principele Mihai”. „Ştiu, zice el, dar eu vreau să-l întîlnesc cel 
tîrziu mîine dimineaţă în zori.” I-am luat cei opt ducaţi şi am trimis un 
cîrstos după domnia-ta. Opt ducaţi! Cîştigul hanului pe o lună. O asemenea 
afacere trebuia cinstită. Aşa că am intrat în pivniţă cu ceilalţi cîrstoşi. Cînd 
am ieşit de acolo, opintindu-ne vocile în cuvioase imnuri, muşteriii se 
ospătau fără să ne simtă lipsa. Apoi am tăbărît peste ei, mînaţi de cucernice 
imbolduri. Mie îmi picase în faţă unul mărunţel. O jumătate de om. O 
stîrpitură. Un slăbănog ca o ciuşcă uscată. îi ard una cu piciorul de masă 
ce mi se nimerise în mînă, dar stîrpitură sare ca un titirez şi 
alături. Mai dau o dată, însă tot fără folos. Apoi dă el cu pumni 
cum îmi cade tavanul în cap. De mirare, m-a apucat behăiala 
iau de piept şi-mi aleg din ochi un perete de care să-l sleiesc. Ej| 
de om se strecoară cu umărul sub mine, mă prinde cu mîinile 

mă aruncă peste cap cît colo. Taman pe mine, care ologesc un catîr dintr- 
un pumn. 

—Şi Clement unde-i? întrebă Costache, stăpînindu-şi rîsul. 

—Pe Sfîntul Pancraţiu! se lumină hangiul amintindu-şi de bogatul client. 
Drept înainte, pe coridor, domnule. A treia uşă pe stînga. Numai de o mai fi 
rămas întreg după hărmălaia de aseară. 

—Ia te uită! exclamă Costache cînd dădu cu ochii de fostul călugăr. Oare 
să te fî apucat dorul de mine sau de Zambilica? 

—Nu, domnule, grăi acesta cu mare blîndeţe. Domnia-ta ai fi ultimul 
dintre oamenii asupra cărora aş cugeta cu plăcere. 

—Frumos răspuns, Clement! surise grăsunul. în zilele noastre sînt puţini 
cei ce spun ce gîndesc. După întîlnirea de anul trecut, cînd am avut cinstea 
să te dobor de pe Stînca Diavolului cu un foc de pistol, sînt sigur că nu ai 
chemări de dragoste pentru mine. Te rog să mă ierţi! Hm! Vreau să zic în 
privinţa pistolului. Ţintisem la piept fără să ştiu că purtai nişte zale. Poate 
mă socoţi cumva păgubit şi ai dori să mai încercăm o dată fără zale. Dacă e 
aşa, pistolul meu va repara ponoasele de atunci. 

—Vai, vai, domnule! se tîngui fostul călugăr. îţi arde de şagă, chiar dacă 
nu-i vremea potrivită. Sînt grăbit. 

—Nimic mai uşor decît să-ţi iei tălpăşiţa. 

—Asta nu. Am făcut drum lung pînă aici, tocmai pentru a te întîlni. 

—Da, da, spuse Costache gînditor. Cred că ai temeiuri adinei dacă ai 
risipit atîta aur pentru asta. Ducaţii nu cred că se înghesuie prea tare în 
punga unui biet călugăr. De ce nu ai venit la Alba-Iulia? 

Clement surise. 

—Fiindcă nu sînt de ajuns de nătărău. La Alba-Iulia mi-aş fi riscat viaţa. 
Nu zîmbi, domnule! Ştiu eu ce spun. 

—Poate, dar nu înţeleg. Noi nu prea avem ce ne spune. 

—Crezi? La Alba-Iulia aş fi avut prilejul nefericit să-l întîlnesc pe Zablije, 
sau chiar pe Samuel. 

Auzind numele celor doi, Caravană îşi înfrînă o tresărire. „Ce căutau oare 
aceşti oameni în Alba-Iulia? Cu siguranţă că nu lucrări tocmai curate. Unde 
apar ei, se iscă necazuri. Dacă acest călugăr a cheltuit opt ducaţi pentru o 
întîlnire cu mine, greşesc să cred că a făcut-o numai de dragul de a mă 
vedea cît sînt de frumos în şaua Zambilicăi. Unul ca el adună greu opt 
ducaţi şi se desparte şi mai greu de o astfel de sumă. Deci e limpede că 
urmăreşte un cîştig. în rest, rămîne să aflăm.” 

—înseamnă că te fereşti de Zablije şi de Samuel, zîmbi Costache. 

—Ca de foc, domnule. 

—Curios! Ştiam că eşti omul de încredere al lui Zablije. 

—Am fost. 

—Dar ce caută cei doi în Alba-Iulia? 

—Păi tocmai asta aş vrea să-ţi spun. 

—Atunci, dă-i drumul. 

—Ar mai fi un amănunt, domnule. 

—Care? 

—Vreau plată bună. 

—Pentru atîta lucru? 

—Pentru atîta, şi zău că merită! Viaţa lui Mihai-vodă se află azi la mare 
cumpănă. 

—Viaţa principelui? încremeni Costache. 

—Aşa cum ai auzit, domnule. Azi stă în puterea mea să o apăr dacă voi fi 
bine plătit. Apoi, dovedindu-li-se vinovăţia, Zablije şi Samuel vor cădea în 
mîinile voastre. 

—La naiba! îngînă Costache precaut. De ce nu ai rămas în cîrdăşie cu 
Zablije? După cîte ştiu, pe vremea cardinalului Andrei aţi lucrat numai 
împreună. 

—Adevărat! L-am slujit, şi de fiecare dată m-am ales cu mai nimic. 
Zablije e lacom. în loc de asociat, m-a făcut majordomul său. După cum 
vezi, sînt un om sărac şi vreau să profit măcar acum. O ocazie ca asta nu¬ 
mi pică de două ori în viaţă. 

„Nu cred că minte o iotă, socoti Caravană. Iar dacă stau să mă gîndesc 
bine, între ceea ce spune Clement şi năzăririle lui Sile Adormitu ar fi o 
legătură. înseamnă că el a văzut limpede şi nu era atît de afumat pe cît am 
crezut. Dar Sile susţinea că Zablije s-ar fi aflat în tovărăşia lui Cae Indru. 
Totuşi, prietenul meu nu a părăsit aseară palatul princiar. Asta înseamnă 
că însoţitorul lui Zablije era un bărbat care aduce la chip cu Indru.!” 

—Spune-mi suma! 

—Uşor, domnule! bombăni Clement. Nu mă lua iute tocmai acum, cînd 
încerc o lucrare chibzuită. Sînt opt zile de cînd l-am părăsit pe Zablije, care 
nu era un stăpîn bun, dar nici rău. Pentru slujba pierdută vreau o sută de 
ducati. 

—S-a făcut, aprobă Costache nerăbdător. Altceva? 

—Poate nu ştii că viaţa mea stă în cumpănă de cum am intrat în 
legătură cu domnia-ta. Cred că taina aceasta mă poate duce la pierzanie. 
Va trebui să fug departe de aici. M-am gîndit să merg la Praga, unde am 
ceva cunoscuţi, dar drumul e lung, iar acolo printre străini, eşti pe jumătate 
îngropat in mizerie. Cunoscuţii nu vor să ştie de tine dacă eşti sărac. D-aia 
ziceam că măcar două sute... 

—îi vei avea. 


—Ascultă, Clement! se înfurie Costache. Dacă te mai lungeşti 1; 
cred că se aranjează şi chestia cu cerul, chiar mai degrabă decît ci 


—Apoi, binele pe care i-1 fac lui Mihai-vodă trebuie 
pămînt, cît şi în cer. Aşa că măcar o sută... 

spune-mi suma cu toptanul şi nu te mai învîrti în jurul cozii! 

—Prea bine, domnule! consimţi fostul călugăr, fără să fie impresionat de 
mînia lui Costache. Cinci sute de ducati ar fi tocmai suma... 

9 

—Aşa mai merge, aprobă Caravană, socotind că nu e cazul să-l sperie. 
Aştept să vorbeşti. De va fi cu folos, primeşti aurul chiar azi. 

Precaut, Clement deschise uşa pentru a se încredinţa că sînt singuri, 
apoi începu să povestească despre tîrgul dintre Zablije şi Samuel. Cînd 
isprăvi, celălalt fluieră uşor. 

—Eşti sigur de tot ce-mi spui? zise privindu-1 adînc. 

—Absolut, domnule Caravană. în noaptea aceea am ascultat la uşa lui 
Zablije. 

—Mda! Parcă ai un cal bun. 

—Am. 

—Atunci, nu mai rămîne decît să te îmbraci. Mergi cu mine la Alba-Iulia. 

—Nici în ruptul capului! se împotrivi fostul călugăr. 

—Ti-e frică de cei doi? 

—De ei şi de alţii. Oamenii lui Sigismund şi ai lui Ieremia Movilă mă vor 
căuta şi în gaură de şarpe. Dacă voi fi văzut alături de voi, se va şti că am 
lucrat împotriva lui. 

—îmbracă-te fără grijă! te voi apăra de orice neajunsuri. 

—Nu, domnule! se împotrivi Clement. Mie îmi dai ducaţii acum, aşa cum 
mi-ai promis. Ştiu că mă vei apăra azi, dar eu nu de ziua de azi mă tem, ci 
de cea de mîine. Aşa că, mă încred în cuvîntul domniei-tale şi aştept 
ducatii. 

—Păi asta şi vreau, nătărăule! Mergem chiar acum la marele negustor 
Izu Klein, care mă va împrumuta de cinci sute de ducaţi. Şi să ştii că vei fî 
de două sute cincizeci de ori mai bogat decît mine, fiindcă toată averea mea 
se ridică la două monezi de aur. Dar, flecare cu norocul lui. Şi să nu mai 
lungim vorba. De la negustor pornim împreună la Alba-Iulia. Dacă ce mi-ai 
spus se dovedeşte întocmai, eşti liber în clipa următoare. Cred că şi tu ai 
gîndi la fel. Pe încredere nu se fac astfel de afaceri. 

Un sfert de ceas mai tîrziu, Clement şi Costache intrară în prăvălia 
marelui negustor sibian. 

* 



O sanie sprintenă, trasă de cai focoşi, aluneca pe drumul dintre Alba- 
Iulia şi Sibiu. Trei sute de călăreţi, oşteni după straie şi arme, formau alaiul 
cuvenit unor înalţi demnitari. Zăpada, groasă de vreo două 
îngheţase peste noapte. Dar cînd ieşi soarele, scoarţa ei se tran 
oglindă uriaşă, a cărei putere fulgera ochii drumeţilor, 
discutau despre fără grabă. Cel din dreapta, mai vîrstni 
principele Transilvaniei şi al Ţării Româneşti. De sub cuş 

spate şi împodobită cu pene de cocor, părul cărunt pe la tîmple se revărsa 
aspru, a neorînduială, după cum adia vîntul. Fruntea înaltă, brăzdată de 
cute adinei, arăta pragul de toamnă al vieţii principelui. Din vreme în 
vreme, cutele se adunau între ele ca la sfat de taină. Umerii largi, prinşi 
într-o bundă albastră, se ghiceau rotunzi şi puternici. Ochii, uşor obosiţi de 
neodihnă, urmăreau frumosul peisaj parcă absenţi. însoţitorul său, mult 
mai tînăr, nu purta pălărie sau cuşmă, sfidînd frigul cu harurile vîrstei. 
Părul bogat, căzut pe frunte, dăruia chipului frumos, cu linii moi şi 
prelungi, un aer de adolescenţă. Ochii molateci, uşor adormiţi, contrastau 
vizibil cu tinereţea sa. înalt peste limita obişnuită, spătos ca şi tovarăşul 
său, tînărul avea totuşi ceva aparte. Braţe lui zdravene se încheiau parcă 
din greşeală cu palme şi degete delicate ca ale femeilor. De sub pelerina 
uşor dată într-o parte ieşea la iveală un brîu de piele, în care şedeau înfipte 
şapte cuţite. Omul era Cae Indru. 

—Frumoasă vreme, nepoate; exclamă principele, mare iubitor de iarnă 
aspră. Mi-ar fi plăcut să facem o vînătoare prin pădurile Apusenilor. Cred 
că nu sînt multe locuri în lume atît de bogate în vînat. Din păcate, vremea 
nu ne îngăduie asemenea desfătare. Iată că sînt aproape patru luni de cînd 
am unit Transilvania cu Ţara Românească şi n-am prins încă răgaz de 
linişte. 

—Şi nu vom prinde nici în viitoarele patru, zîmbi Cae. Unirea românilor 
din cele două ţări e ca un tăciune aprins în ochii unor vecini. în vară, 
Curtea Imperială din Praga nu s-au opus planului nostru de cucerire a 
Transilvaniei. Acum, solii împăratului ne pretind să părăsim principatul şi 
să-l lăsăm în seama comisarilor imperiali. 

—Aşa este! încuviinţă Mihai-vodă. Mi-ar place totuşi să nu vorbim azi 
despre aceste lucruri. Mîine seară vom face sfat de taină. Mîine... Dar ce 
văd? 

în zare se mişcau cu repeziciune cîteva puncte. Curînd, acestea 
crescură, dovedindu-se a fi trei călăreţi aprig întinşi la drum. 

—Cel din frunte pare a fi Costache Caravană, murmură principele. îl 
recunosc după năstruşnicul său armăsar. Mare mirare! Pe Costache îl 
credeam în suita noastră. 

—Aşa ar fi trebuit, răspunse Indru. Ştiu că aseară a primit o scrisoare de 
la un prieten din Sibiu. Socot că era ceva grabnic, fiindcă a plecat acolo în 
toiul nopţii, fără a ne da de veste. Abia la ziuă am aflat. îmi îngăduiţi să 
stau de vorbă cu el cîteva clipe? 

—Cu dragă inimă. 

Sania se opri în mijlocul cîmpiei. Costache îl salută de departe 
vodă, apoi se trase la adăpostul calului, alături de Cae Indru. 

—Ce veşti, prietene? întrebă tînărul, mirat de purtarea lui Cc 

—Proaste. S-a urzit un complot împotriva principelui? Calul 

slobod lîngă Chirilă. Va trebui să încaleci. Prezenţa ta la Alba-Iulia e mai 
mult decît necesară. Toarnă-i o minciună lui vodă şi grăbeşte-te. 

Auzind astfel de vorbe, Indru simţi parcă un cuţit în inimă şi se înnegură 
la chip doar o clipă. Apoi se reculese şi se lumină printr-un zîmbet frumos, 
iar cînd ajunse lîngă sanie, faţa îi radia de fericire. 

—Pari vesel, nepoate, observă principele privindu-1 atent. 

—Adevărat, doamne! grăi tînărul cu prefăcută bucurie. Costache m-a 
vestit adineauri că fratele meu Dumitraşcu mă aşteaptă la Alba-Iulia. 

—Zău? A aflat Caravană asemenea lucru tocmai la Sibiu? 

Cae simţi ironia, dar se prefăcu a nu pricepe şi îngăimă: 

—Măria-ta, pe Dumitraşcu nu l-am văzut de opt ani. V-aş cere 
îngăduinţa să mă întorc din drum. 

Principele îşi reţinu o exclamaţie de mirare, iar vorbele lui sunară destul 
de liniştit. 

—Mda! Nepotul nostru Dumitraşcu dă în sfîrşit ceva semne de viaţă. Sînt 
opt ani de cînd n-am mai auzit nimic despre el. Aleargă, dragul meu! 
Aleargă să-ţi vezi fratele! Mîine va fî o plăcere să-l întîlnesc. Păcat că azi nu¬ 
mi pot îngădui asemenea desfătare. 

Cae se îndepărtă îngîndurat. în ultimele cuvinte ale lui vodă stăruia o 
aluzie fină la faptul că şi el ar fi putut amina cu o zi întîlnirea de la Alba- 
Iulia. îşi cunoştea bine unchiul şi ştia că e greu să-l păcăleşti. Glasul 
puternic al principelui îl scutură din gîndurile acelea. 

—Domnule Chirilă, pofteşte în sanie! 

în vreme ce Cae, Costache, Sile şi Clement îşi struneau caii la drum 
întins, Chirilă Zece Cuţite încercă să ghicească adevăratul motiv care îl 
întorsese din drum pe Indru. Dar nu numai Chirilă îşi punea astfel de 
întrebări, ci şi Mihai-vodă. El intuise prefăcuta veselie a tînărului. 

„Cae nu m-ar fi părăsit în această călătorie pentru nimic în lume, gîndi 
el. Cred că s-a întîmplat ceva. Peste tot vede numai primejdii asupra vieţii 
mele. Dacă s-a întors din drum, înseamnă că sînt unele temeiuri mai 
puternice decît întîlnirea cu Dumitraşcu. Asta ar fi amînat-o cîteva ceasuri. 
Iar grăsunul Costache, care de obicei abia aşteaptă să ne povestească vreo 
păţanie hazlie, s-a ferit de sania noastră. Apoi, toată povestea e cusută cu 
aţă albă. Ce zor are Costache să-l însoţească pe Cae la întîlnirea cu 
Dumitraşcu? Mai degrabă cred că s-a întîmplat ceva rău la Alba-Iulia.” 

Se apropia ceasul prînzului. Soarele căpătase puteri. Zăpada îşi mai 
pierduse din asprime. în zare se profilau turnurile cetăţii Sibiului. Alături 
de principe, Chirilă Zece Cuţite părea adîncit în contemplarea frumosului 
peisaj. Doar încruntarea sprîncenelor îi dezminţea starea. Era un tîn^i 
înalt, cu linii aspre în colţurile gurii, cu faţa severă, chiapj 
strălucitori îi aduceau ceva căldură. 

Ceata călăreţilor, condusă de Cae Indru intră ca o furtună în Alba-Iulia. 
Cîteva minute mai tîrziu, cei patru descălecară în faţa peronului mare al 
palatului princiar. Cîţiva slujitori grăbiră a prinde caii, în vreme ce Indru, 
Costache şi Sile năvăliră spre uşă. Dar cînd ajunseră aproape de ea, le ieşi 
înainte căpitanul Jager, comandantul gărzilor palatului. 

—O clipă, domnilor! zise acesta, mirat că-i vedea acolo tocmai cînd îi ştia 
în altă parte. 

—N-avem vreme, Jager, grăi aspru Cae. Aici se săvîrşeşte un complot. Ia 
măsuri să nu iasă nimeni din palat fără ştirea mea! Iar omul acesta - arătă 
cu mina spre Clement - să rămînă sub pază! 

—Aţi aflat despre complot? se minună căpitanul. 

Auzindu-i cuvintele, Indru rămase o clipă înlemnit la capătul scărilor 
interioare. Apoi veni încet spre comandant, şi-l privi în faţă. 

—După vorbele rostite, înseamnă că ştii şi domnia-ta. 

—Ştiu, zîmbi Jager. Ba mai mult: am îndepărtat orice primejdie. Mă mir 
totuşi cum de aţi putut să aflaţi despre complot în drumul vostru către 
cetatea Sibiului. Dacă mi-aţi putea da unele lămuriri... 

—Altă dată, căpitane. Acum, eu aştept lămuriri. 

—Prea bine, domnule! se înclină comandantul. Poate să fi trecut două 
ceasuri de la plecarea principelui spre Sibiu, cînd a venit la mine un oştean 
să-mi spună că v-aţi întors din drum. E drept că ştirea m-a descumpănit, 
dar cum nu aveam căderea a vă cere lămuriri, l-am slobozit, cătîndu-mi de 
treburi. O jumătate de ceas mai tîrziu, un alt oştean din paza coridoarelor 
care duc la apartamentele princiare veni la mine într-un suflet. „Căpitane, 
mi-a zis el, înălţimea-sa Cae Indru vă pofteşte grabnic în odaia de noapte a 
măriei-sale Mihai... Dar...” îngăimă el. „Dar ce?” „Domnule, grăi oşteanul, 
precaut, nu ştiu dacă se cade. Parcă e ceva necurat la mijloc. L-am zărit 
doar o clipă, însă cred că nu ar fi el. Parcă are alt aer, iar cele două cute din 
colţurile gurii nu-i puteau apare peste noapte.” „Pe cine l-ai zărit doar o 
clipă?” „V-am spus, domnule. Pe cavalerul Cae Indru.” 

Mi-a venit să rîd, socotindu-1 nătărău pe oştean. Apoi am pornit 
împreună. Cînd am deschis uşa odăii, n-am avut nici o îndoială că n-ai fi 
domnia-ta. Ţineai un pistol în mină, iar pe duşumea, cu faţa în jos, şedea 
culcat un bărbat voinic. „Eşti căpitanul gărzilor?” m-a întrebat cel care 
semăna la chip cu domnia-ta. „O ştii la fel ca şi mine” am rîs, convins că-i o 
glumă. „Abia acum ştiu”, s-a încruntat omul acela. 

După aceea s-a întors către bărbatul de pe duşumea şi i-a poruncit, 
năucindu-mă cu totul: „Scoală-te, Zablije! Eşti în mîinile gărzilor palatului 


Zic: „Domnule, de n-am ceva slăbiciuni la lucrările mintii, mui 

siguranţă că ar fi cazul să-mi daţi unele lămuriri, fiindcă altfel, gîn 
mele o iau razna. Pînă în clipa asta nu am priceput o iotă V! 


princiar.” 

petrece aici. 

A rîs auzindu-mă, apoi mi-a grăit: „Numele meu e Dumitraşcu. Sînt 
nepotul lui Mihai-vodă.” 

Vorbele lui m-au făcut să-l privesc adine. Oşteanul cu ochii mai 
sprinteni decît ai mei avusese dreptate. Bărbatul din faţa mea arăta sărit 
peste vîrsta voastră. Iar cele două cute adinei din colţurile gurii, ştiam că vă 
lipsesc. M-am bîlbîit rău cînd i-am spus: „Domnule, dacă susţii că eşti 
nepotul principelui, n-am nici un motiv să nu te cred, mai ales că aduci atît 
de mult la înfăţişare cu înălţimea-sa Cae Indru.” 

Zice uimit: „Cae Indru? Am auzit despre acest nume pomenit cu respect 
pe la curţile regale din Europa. Se spune despre el că ar Ii cel mai mare 
spadasin din cîţi se cunosc azi. Dar lumea mai înfloreşte cîteodată. Se zice 
că are nişte cuţite pe care le aruncă atît de dibaci, îneît nimeni nu l-a văzut 
greşind o ţintă. Că e şiret ca vulpea şi adînc la chibzuială ca bătrînii 
înţelepţi. Din păcate, n-am avut plăcerea să-l cunosc. E drept că fratele 
meu mai mic îmi seamănă la chip şi la statură, însă... 

„Păi tocmai asta e, l-am întrerupt eu. Domnul Marcu nu mai poartă 
acest nume de vreo opt ani, folosindu-1 pe cel de Cae Indru. 

A fost rîndul lui Dumitraşcu să rămînă încremenit de uimire. Tresărirea 
domniei-sale s-a arătat atît de mare, îneît l-am crezut. Cînd şi-a revenit, mi- 
a zis cu o voce schimbată: „Iată că te-ai dumirit în privinţa mea. A mai 
rămas doar să-ţi lămuresc prezenţa noastră aici. Te rog să iei aminte la tot 
ce vei auzi, fiindcă vreau ca vorbele mele să ajungă la unchiul nostru. în 
ultimele două luni am locuit la Iaşi, ca musafir al lui Ieremia Movilă. 
Fusesem recomandat acolo de către Sigismund Bâthory, fostul principe al 
Transilvaniei. M-am bucurat de multă atenţie şi cinstire. Ieremia şi 
Sigismund îmi aminteau adesea că se lucrează pentru aşezarea mea în 
scaunul de domnie al Ţării Româneşti. Vorbeau cu mine deschis, ştiind că 
în urmă cu opt ani mă arătasem potrivnic unchiului meu. Atunci aş fi dorit 
scaunul de domnie, dar acum nu mă atrage, atîta vreme cît acolo e stăpîn 
Mihai-vodă, care s-a dovedit un mare general al timpului nostru. M-am 
prefăcut a le arăta recunoştinţă, fără să le dezvălui gîndurile mele, fiindcă 
intrasem la bănuială. Era limpede că urmăreau un complot. Cei doi, 
împreună cu solul Poloniei, contele Taranowski, îmi arătau o simpatie atît 
de siropoasă, îneît am simţit că mă vor unealta lor împotriva lui Mihai-vodă. 
Acum zece zile mi-au promis din nou scaunul de domnie al Ţării Româneşti 
şi chiar al Transilvaniei, cu condiţia să ajut la asasinarea unchiului nostru. 

principelui?” „Da”. „în el sînt nişte leacuri.” „Leacuri? rîse el. Or fi fost 
căpitane. Adică mai sînt şi acum, numai că otrava turnată acolo de Zablije, 
în loc să tămăduiască, ucide.” „Glumiţi?” „Nu prea, domnul meu. Dacă ai la 
îndemînă un animal care nu-ţi face prea mare trebuinţă, putem încerca 
leacurile acestea.” 

L-am lăsat pe Zablije sub pază bună şi am ieşit în spatele palatului, 
unde ţineam nişte porci pentru hrana gărzilor. Am ales un porc voinic şi i- 
am dat mîncare amestecată cu o linguriţă din conţinutul borcanului. Vreun 
sfert de ceas animalul se arătă la fel de vioi şi de pofticios. Eram pe punctul 
de a-i spune domnului Dumitraşcu să-mi dea altă lămurire pentru prezenţa 
lui în odaia princiară, cînd porcul se opri brusc din mişcări, iar după o clipă 
a căzut ca trăsnit. Abia în momentul acela am înţeles bine toată grozăvia 
situaţiei. I-am propus domnului Dumitraşcu să intrăm în palat, amintindu- 
i că va avea o frumoasă întîlnire cu voi. M-a refuzat zîmbind trist, arătîndu- 
se dintr-o dată grăbit. Ne-am strîns mîinile şi am îngăimat unele mulţumiri, 
dar nu le-a luat în seamă, ci m-a întrerupt. „Căpitane, ai putea să mă 
îndatorezi cu un cal bun?” 

Zic: „Domnule, ar fi mult prea puţin faţă de cît vă datorăm.” 

Zice: „Stai, că nu e totul! Mi-ar mai trebui doi ducaţi. La ceasul acesta 
sînt atît de strîmtorat, încît nu mă pot lipsi de ei.” „Vai, domnule! m-am 
necăjit eu. Poate vreţi să ziceţi o sută, şi tot ar fî prea puţin. Întîmplarea 
face să dispun de această sumă, cu care vă stau la dispoziţie.” „Nu, nu! se 
împotrivi el. Doi ducaţi îmi ajung.” „Aşa să fie, domnule! m-am învoit eu. 
Totuşi, nu înţeleg un lucru. Dacă îmi cereţi un cal, cu ce aţi călătorit pînă 
aici?” „Aşa e! rîse el. Uitasem. Am venit cu o trăsură condusă de Zablije. O 
găseşti la hanul Pivniţa Şardului.” „Dar ea vă aparţine acum.” „Crezi? Pe 
unde voi trece eu, trăsura nu-mi foloseşte. Va trebui să mă grăbesc, fiindcă 
viaţa mea a intrat în mare pericol. Ieremia şi Sigismund nu au nevoie de 
martori la această afacere necurată, ca să nu mai vorbim despre 
răzbunare.” „Rămîneţi aici, domnule. Aici veţi fi ferit de primejdii.” „Ştiu, dar 
nu pot. Unele interese mă cheamă grabnic în altă parte. Şi aşa am întîrziat 
destul la curtea din Iaşi.” 

I-am dat un cal din grajdurile princiare şi doi ducaţi de aur. Era tot ce 
puteam face pentru el. 

—în ce parte a plecat? se interesă Cae Indru. 

—Asta pot să v-o spun fără greşeală, fiindcă l-am însoţit pînă dincolo de 
Mureş, pe drumul care duce către Blaj. M-am simţit onorat să-l conduc 
pînă acolo. 

Cae le făcu semn celorlalţi să-l aştepte şi porni spre odaia lui.Afeir^[ 
ajunse acolo, căzu în genunchi şi bolborosi: 

—îţi mulţumesc, Doamne, că m-ai ferit a ridica mina împotriva fratelui 
meu! 

Văzîndu-se sub paza oştenilor, fostul călugăr cătă cu teamă spre 
Caravană. Dar aceasta se risipi iute, fiindcă rotofeiul cavaler îi strigă 
prietenos: 

—Clement! 

—Aici, domnule. 

—Mi se pare că la hanul Pivniţa Şardului s-ar afla o trăsură fără stăpîn. 

—S-ar putea, răspunse acesta într-o doară, însă nu văd legătura... 

—în schimb, o văd eu. Mergi cu oşteanul acesta şi pune stăpînire pe ea! 
Dacă peste două ceasuri mai eşti în Alba-Iulia, s-ar cuveni să mă 
răzgîndesc. Şi poate o voi face. 

—N-am să vă dau acest prilej, domnule. 

Cîteva minute mai tîrziu, Cae Indru reveni lingă prietenii săi. Pe faţa lui, 
parcă dăltuită frumos, nu se putea citi nimic din marile frămîntări prin care 
trecuse. 

—Prieteni, să-i mulţumim cerului că totul s-a isprăvit cu bine, grăi 
bucuros tînărul cavaler. 

—Hm! făcu rotofeiul Costache. Să-i mulţumim, chiar dacă ne aşteaptă o 
goană îndrăcită. Hora abia acum porneşte. 

—Nu pricep, se miră Cae. 

—Te cred. Ce nu ştia Dumitraşcu, ce nu ştiţi voi, ştiu eu. Samuel s-a 
aflat sau se mai află în Teiuş, la hanul Lumina Zorilor. Acolo şi-a dat 
întîlnire cu Zablije. 

—Samuel? murmură Cae. Ah, omul acesta e prea şiret ca să nu-şi fî luat 
zborul! Dar nici noi nu sîntem chiar de lepădat. Pe cai, prieteni! 

Vremea căzuse dincolo de amiază. Soarele, blînd, zîmbea călduţ pe 
fiecare streaşină. Stropii de apă cădeau molcom de pe acoperişuri, în 
cadenţa unui cîntec plăcut. Fumul ieşea din coşuri în caiere mari, ce se 
subţiau vizibil, ca şi cînd fusul purtat de mîini nevăzute ar fî cărat din el cu 
toată nădejdea. 

£.n vreme ce Dumitraşcu se îndepărta pe drumul Blajului, un călăreţ 
intră grăbit în curtea hanului Lumina Zorilor, din tîrgul Teiuş. Cîteva 
minute mai tîrziu, străbătu sala cea mare de la parter, sări cîte trei 
trepte deodată pînă la primul etaj şi deschise uşa unei odăi frumoase, fără a 
mai ciocăni, aşa cum s-ar fi cuvenit. Locatarul încăperii, un bărbat înalt şi 
spătos, cu părul negru despărţit în cărare, cu ochii verzi şi faţa palidă, nu 
era altul decît Samuel, conducătorul complotului de la Alba-Iulia. 

—Ei tinere! grăi el fără să ridice vocea. Nu-mi plac oamenii care dau 
buzna. 

—Nici mie, domnule, răspunse flăcăul. Numai graba m-a făcut să uit 
buna rînduială. Aşa cum mi-ai poruncit, i-am aşteptat pe Dumitraşcu şi 
Zablije cam la jumătatea drumului dintre Alba-Iulia şi Teiuş. Mă 
ascunsesem frumos în pădure. Dibăcisem un loc de unde vedeam pînă 
departe, fără a putea fi zărit de cine ştie ce trecători. Acum mai bine de un 
ceas eram tocmai pe punctul de a ieşi din ascunzătoare, fiindcă se iviseră 
doi călăreţi care semănau cu cei aşteptaţi. De departe, mi s-a părut totuşi 
că unul dintre ei poartă haine de oştean. M-am ferit a ieşi la vedere, şi bine 
am făcut. La puţină vreme, călăreţii au ajuns în dreptul meu, făcîndu-mă 
să mă minunez. Unul era domnul Dumitraşcu. Dar al doilea, fără putinţă 
de tăgadă, purta o frumoasă îmbrăcăminte de căpitan. Cît despre sfinţia-sa 
părintele Zablije, nici pomeneală. Ceva mai încolo, călăreţii au cotit spre 
dreapta, mistuindu-se pe drumul din pădure ce duce spre Mureş. Mi-am zis 
că nu strică să mai zăbovesc puţin, în credinţa că s-ar putea să apară şi 
sfinţia-sa. Apoi, nu cred să fi trecut un sfert de ceas, cînd l-am zărit pe 
căpitan întorcîndu-se singur spre Alba-Iulia. Atunci mi s-a năzărit că ceva 
nu ar fi în regulă şi m-am grăbit încoace. 

Samuel îl ascultă fără să clipească. Doar faţa lui căpătă mai multă 
paloare. 

—Dumitraşcu era cumva priponit în lanţuri? 

—Nu, domnule. Mai degrabă cred că cei doi discutau amical. 

—Bine, mulţumesc! Adună oamenii! Trebuie să părăsim hanul înainte de 
a se împlini un sfert de ceas. 

„Iată, socoti Samuel, toată afacerea asta pare să ia o întorsături 
Oare ce să fie la Alba-Iulia? Dacă stau să mă gîndesc bine, 
trădare din partea lui Dumitraşcu. Doar el a părăsit liber cetat 
fi căzut în mîinile gărzilor, sau chiar mai rău. Dar acum nici 
vorba să mă interesez de cele petrecute în palatul princiar. 

trebuie să pun distanţă mare între mine şi Alba-Iulia. Dacă cei de acolo au 
aflat de încercarea noastră, înseamnă că vor veni să mă caute. Mă mir că 
nu au făcut-o pînă acum. Ce-i drept, Dumitraşcu nu ştie desre prezenţa 
noastră aici, însă prevederea e mama înţelepciunii. Mai ales că ştie Zablije. 
Dacă nu e mort, s-ar putea să vorbească despre mine. Deci, nu e timp de 
pierdut.” 

Cînd ieşi din han, cei cinci însoţitori ai săi îl aşteptau, gata de drum. 
Caii, odihniţi şi sătui, părăsiră Teiuşul în galop, urmînd vechea calea care 
duce la Aiud. Cerul se acoperea treptat şi bătea vîntul. Un vînt călduţ, 
prevestitor de furtună. După ce tîrgul rămase mult în urmă, Samuel dădu 
ordin de oprire. însoţitorii îşi domoliră caii, privindu-1 miraţi. Dar mirarea 
lor crescu şi mai mult cînd îi auziră porunca: 

—Voi trei - şi-i arătă cu degetul pe rînd - ţineţi drumul spre Cluj! Iată 
cinci ducaţi. Aurul ajunge să vă descurcaţi bine pînă la Suceava. Noi trei 
vom veni mai tîrziu în urma voastră. Unele treburi ne fac să mai zăbovim. 

Samuel îi urmări cu privirea pînă ce se pierdură în zare. 

„Aşa e mai bine, socoti el. Sacrific trei, pentru a salva trei. De fapt, poate 
că au norocul să scape de o eventuală urmărire. Hangiul şi slujitorii de la 
Lumina Zorilor ştiu că am pornit în această parte. De va fi vreo urmărire, ea 
se va face numai împotriva celor trei. Acum a sosit momentul să ne abatem 
din drum. Vom trece Mureşul, apoi peste dealuri ajungem în calea Blajului. 
Şi mare mirare să nu-1 prindem pe Dumitraşcu. 


* 


Mulţumit peste măsură de întorsătura favorabilă a lucrurilor, fostul 
călugăr Clement îşi îngădui un ceas la hanul Pivniţa Şardului. După ce 
intră în stăpînirea frumoasei trăsuri, îl cinsti pe oştean cum se cuvine, apoi 
ocupă o masă centrală, iar gustările alese şi vinurile de soi nu întîrziară să 
apară. 

„Grozav e să fii pricopsit! constată fostul călugăr. Doar mişti o 
sprinceană, şi se găseşte cineva să te întrebe dacă ai vreo dorinţă. însă prea 
mulţumit nu sînt. Marea mea prostie stă în faptul că am cerut puţin. Cred 
că mi-ar fi dat o mie de ducati. Dar asta e. Oamenii săraci totdeauna se 
sperie de sumele mari.” 

în vreme ce Clement filozofa adînc de unul singur, trei călăreţi ieşiră din 
Alba-Iulia în goana mare a cailor. Vînt Sălbatec, voinicul armăsar al lui Cae 
Indru, o luase mult înaintea celorlalţi. Cu toată vîrsta înaintată, Zambilica 
mesteca aprig din picioarele lui nefiresc de subţiri, spre 
Caravană. 

„Chiar dacă nu ne aflăm în faţă, gîndi el, fiindcă nu s-a poi 
întreacă pe Vînt Sălbatec, poziţia noastră în planul al doile 
păcătoasă. Iată că Sile Adormitu înoată în urmă, parcă a pagul 



I 

Vechile păduri din dreapta şi din stînga drumului spre Teiuş arătau 
încremenite sub bruma de zăpadă. Cerul căzuse în jos, aplecat greu peste 
dealuri. 

Văzîndu-i pe călăreţi, hangiul de la Lumina Zorilor ieşi în prag bucuros 
de noi oaspeţi. Dar cum cei trei nu se arătau hotărîţi a descăleca, 
entuziasmul lui căzu brusc. încercă totuşi să-i ademenească, pomenindu-le 
despre ceva ţuică fiartă care poate ologi un voinic, sau despre minunatele 
vinuri de Aiud, ale căror miresme au făcut adesea moarte de om. 

La auzul acestora, Cae Indru îşi aminti cu nostalgie de Cristache Mutu, 
proprietarul hanului Privighetoarea de Aur, din Bucureşti. El lansase moda 
de lăudare a băuturilor şi bucatelor. Dar Cristache era un poet. Fumoasele 
lui corn paraţii încîntau inima. în această privinţă, hangiul de la Lumina 
Zorilor se dovedea un nătărău. 

—...ca să nu mai vorbim despre Tămîiosul de Cistei, care-ţi face mintea 
chisăliţă, continuă hangiul. 

—Ah, nu, nu jupîne! slobozi Cae un hohot mare de rîs. Altă dată poate 
să-ţi călcăm pragul, însă nu după aceste asemenea îndemnuri, ce pun pe 
goană chiar un muşteriu înrăit. 

—Domnule, nu-i vina mea, răspunse omul cam acru. Sînt un hangiu 
bun. Cel puţin aşa spune lumea. Dar vezi domnia-ta că nu fiecare se naşte 
cu haruri aplecate spre poezie. Ştiindu-mi astfel de lipsuri, acum cîteva luni 
am angajat un poet, să mă înveţe a vorbi frumos despre vinuri. Era cam 
dezbrăcat, aşa cum au fost totdeauna cei chivernisiţi cu astfel de haruri, iar 
trupul său arăta atît de căzut sub păcatul slăbiciunii, încît straiele atîrnau 
pe el ca pe un trunchi geluit peste măsură. 

Zic: „Domnule, învaţă-mă taina cuvîntului dulce, spre a putea slăvi 
creştineştile băuturi!” 

Zice: „Jupîne, dă-mi răgaz de întremare trupească. Cel care a spus că 
poetul cîntă frumos cînd e flămînd a fost un mare nătărău. Lipsa de hrană 
mi-a sleit puterile cugetului.” 

Am recunoscut că era un dram de adevăr în cele spuse şi l-am poftit să 
se ospăteze cu tot ce aveam mai bun. La o săptămînă, i-au revenit culorile 
în obraji. în cea de-a doua, straiele de pe el au început să se întindă. în a 
treia, au plesnit pe la cusături. în a patra, arăta ca un cimpoi. în a cincea, 
m-a prins teama că o să-i plesnească o doagă. 

Zic: „Domnule, poate că a venit vremea...” 

Zice: „Jupîne, cine a spus că poetul prea ghiftuit poate să cînte frumos a 
fost un măgar. Osînza prea multă mi-a năclăit mintea.” 

L-am alungat chiar în ziua aceea, şi iată-mă lipsit de harul 
subţire la adresa vinului bun, încheie hangiul cu amărăciune îi 

—Mda! îşi reţinu Cae un zîmbet. Va trebui să cauţi alt poel 
asta vom vorbi altă dată. Acum aş vrea să ştiu dacă nişte călătt 

ieri sau azi-dimineată, se mai află în han. 

—Greu, domnule, foarte greu, răspunse hangiul, cam descumpănit. Şi 
ieri, şi azi am primit mulţi călători. Doar dacă vorbiţi cumva despre cei şase 
călăreţi care ne-au părăsit, apucînd drumul Aiudului. Nu sînt mai mult de 
trei ceasuri de cînd au pornit în mare grabă. 

—Cum arăta conducătorul celor şase? 

—Uite că nu-mi amintesc, zise hangiul cu viclenie. 

Cae scoase un ducat de aur şi grăi cu părere de rău: 

—Păcat! 

Aruncă apoi moneda în sus, o prinse cu îndemînare şi o ascunse în 
buzunar. 

—Domnule! făcu hangiul, cam dezamăgit. Aţi mai putea scoate o dată 
ducatul acela, pentru a-mi limpezi gîndurile? 

—Mai mult chiar; ti-1 dăruiesc. 

—Ah, ah, domnule! zîmbi hangiul. Parcă mi s-a luat o pînză de pe ochi. 
Omul acela era înalt, spătos, cu ochii verzi, cu părul negru despărţit în 
cărare şi faţa palidă. 

„Samuel, gîndi tînărul. Va fi tare greu să-l prindem. E şiret ca un vulpoi 
bătrîn.” 

—A căzut aici ceva zăpadă peste noapte? 

—Puţin, dar a căzut. 

—Ai putea să-mi arăţi ceva urme ale cailor celor şase? întrebă şi scoase 
încă o monedă. 

—Fără greş, se învioră jupînul. Caii acestora i-am adăpostit în grajdul cel 

mic. Alţi cai nu au mai fost acolo. 

î 

Cae sări din şa, vădit interesat. Hangiul îl conduse în faţa grajdului, 
socotindu-1 cu ceva hibă la minte dacă se interesa de urmele unor cai. Pe 
drumul Aiudului treceau zilnic o mulţime de călăreţi, ale căror semne în 
zăpadă se învălmăşeau fără noimă. Dar cum îşi primise ducaţii, făcu unele 
temenele adînci şi-şi cătă de treburi. Costache Caravană veni aproape de 
prietenul său. 

—Vezi ceva deosebit în urmele acestor potcoave? îl întrebă Indru. 

—Nu prea, recunoscu grăsunul privindu-le cu mare atenţie. în privinţa 
citirii urmelor n-aş zice că sînt un nătărău, dar tu şi Ducu cel Iute mă 
întreceti cu mult. 

—Chiar nu vezi nimic? 

—De! grăi Costache precaut. Parcă ar fi ceva. 

—Du-te şi priveşte urmele lăsate de caii noştri! 

Caravană porni agale. Cînd reveni, păru la fel de nelămurit. A\ 
străluciră ciudat. 

—Pe şalvarii lui Mahomed! Am ghicit. Potcoavele ăstora au 
iar ale cailor noştri - doar trei. 







v - 

—Asta e, prietene! aprobă Indru. 

încălecară şi-şi văzură de drum. Zăpada scîrţîia aspră sub copitele cailor. 
Din vreme în vreme, Indru sărea din şa, atent la urmele proaspete. însă 
acestea erau multe şi-l făceau adesea să zăbovească, spre disperarea lui 
Costache. După un timp, tînărul dădu semn de oprire undeva între Teiuş şi 
Aiud. 

—Va trebui să ne întoarcem, murmură Cae preocupat. 

—Să ne întoarcem? bombăni Costache. Dar, dragul meu, dacă ne 
întoarcem înseamnă să lăsăm baltă această urmărire. 

—Nici gînd. Vezi ceva schimbat? 

—Ce să văd în asemenea hărmălaie de urme? 

—Dacă ai privi cu mai multă atenţie, poate că n-ar fi greu să observi un 
lucru de mare însemnătate. în fata noastră nu se mai află decît trei călăreţi 
de-ai lui Samuel. 

—Pe toţi dracii! se posomori Caravană. Să nu-mi spui că ceilalţi şi-au 
luat zborul! 

—Nu chiar zborul, dar pe aproape. Ajunsesem să pun la îndoială 
isteţimea lui Samuel. Doar trebuia să-şi închipuie că va fi urmărit. Abia 
acum văd greşeala noastră. Samuel s-a abătut undeva pe altă cale, cu doi 
dintre oamenii săi. Pe ceilalţi trei, care se află în fata noastră fără îndoială, 
s-a gîndit să-i sacrifice pentru a se salva el. Numai un prost ar fi apucat un 
drum cunoscut de nişte eventuali urmăritori. Samuel nu prea are astfel de 
cusururi. 

Porniră îndărăt, mult mai încet decît veniseră. După vreo jumătate de 
ceas, opriră din nou. Urmele a trei călăreţi ce părăsiseră drumul se vedeau 
lămurit în zăpadă şi stăruiau peste cîmp. Se ţinură pe pîrtia lor pînă 
dincolo de Mureş, iar cînd ajunseră pe creasta dealului numit prin acele 
părţi Zăreşul, faţa lui Cae se posomori dintr-o dată. 

—Ştii ce mă tulbură? îl întrebă pe Costache. 

—Ştiu, grăi rotofeiul. Samuel a intrat în drumul Blajului. Acelaşi drum 
călcat de Dumitraşcu ceva mai devreme. 

—Da, aşa e! Dumitraşcu se află în mare primejdie. 

—Poate că da, poate că nu, murmură Costache. 

—Adică ce vrei să spui? 

—Mă gîndesc la faptul că am putea greşi. Dacă Samuel goneşte acum 
spre Cluj? 

—Tu ai fi făcut-o, bănuind că vei fu urmărit? 



—Atunci, să nu mai vorbim despre asta. 

O dată cu sosirea nopţii, în lungul Tîrnavei Mari se porni u 
tăios, ce alungă norii grei, astfel că cerul îşi limpezi faţa şi se n 
în toiul verii. Apărură stele, iar zăpada îngheţată părea căp 

strat de argint vechi, a cărei sclipire stăruia domoală, calmă. Alungaţi de 
ger, puţinii trecători umblau iute pe uliţele Mediaşului. Luminile din spatele 
ferestrelor se stingeau pe rînd. Numai la hanul Steaua, luminile multe, 
glasurile vesele, ce răzbeau pînă departe cînd se deschidea uşa cea mare, 
arătau o seară plăcută. Jupînul Stossel, un sas înalt, slăbănog şi uscat la 
chip, avea băuturi bune, mîncăruri alese şi slugi harnice. Vestea despre 
curăţenia hanului ajunsese pînă departe, sporindu-i muşterii. Acolo nu 
trăgeau numai drumeţii ocazionali, ci şi localnicii, buni cunoscători ai 
vinurilor de soi. 

Poate să fi fost ceasurile nouă sau zece. Cîţiva cheflii răcneau spornic un 
cîntec deocheat. Localnicii îşi aruncau vorbele de duh peste mese. Ceva 
femei trupeşe, cu ochii vicleni şi palma grea, îi prosteau de-a binelea pe 
nişte drumeţi ageamii. La o masă lăturalnică, un bărbat înalt, cu faţa dulce, 
prelungă, cu ochii adinei, gînditori, gusta rar dintr-o pulpă afumată. Peste 
îmbrăcămintea de catifea neagră purta o pelerină căptuşită cu piei de vidră. 
De sub pelerină ieşea la vedere o spadă cît toate zilele, al cărei miner, cizelat 
cu mare artă, arăta lucrătură de meşter priceput la fineţuri. înfăţişarea 
aleasă, straiele de preţ şi o pelerină atît de scumpă s-ar fi cuvenit să atragă 
după ele mîndre bijuterii, foarte la modă pe vremea aceea. Dar falnicul 
bărbat era lipsit de asemenea podoabe, chiar dacă în degetul său stăruia un 
inel nu prea mare, însă cu o piatră uimitor de frumoasă. 

Un ceas mai tîrziu, străinul părăsi masa şi urcă scările de lemn spre 
odaia lui. în mersul său nu se vedea grabă, cu toate că pasul îi era hotărît 
şi sigur. Doar un ochi atent ar fi remarcat, poate, oboseala ce pusese 
stăpînire pe el după un călărit îndelungat. Deschise uşa cu vădită 
plictiseală şi tresări. în odaia sa se aflau trei bărbaţi. Unul dintre ei era 
Samuel. 

—întră, domnule Dumitraşcu! îl pofti acesta! Iată că lumea nu-i chiar 
atît de mare. Nu, nu te întoarce! Pistoalele mele rar bat alături. Iar aceşti 
flăcăi zdraveni ştiu să umble elegant cu o spadă. 

—A, voi eraţi? zîmbi Dumitraşcu în timp ce închidea uşa. întreaga seară 
am simţit să sînt urmărit. Zău că nu mă aşteptam să fiţi voi. Dar de vreme 
ce-i aşa, n-am încotro. însă trei împotriva unuia nu prea arată a încercare 
bărbătească. Mă bucur totuşi că nu sînteţi mai mulţi. Cu trei adversari m- 
am bătut de cîteva ori, şi după cum vedeţi, sînt destul de teafăr. 

—Te cred, domnule, grăi Samuel fără asprime. în familia voastră nu prea 
am întîlnit fricoşi. Din păcate, cu trădătorii nu ne batem, ci îi doborîm fără 
milă. 

—Trădători? se miră Dumitraşcu. în cazul acesta, nu este voj 
mine şi zău... 

—Mă tem că este, îl întrerupse Samuel. I-aţi trădat pe Ierei 
Sigismund Bâthoiy, pe contele Taranowsky, pe Zablije şi pe 

mulţi, domnule. 

•> * 

—Da, aprobă Dumitraşcu, nu tocmai puţini. Domnia-ta şi Zablije nu 
contaţi. Sînteţi doi ucigaşi pe plată. Iar Ieremia, Sigismund şi Taranowski 
au dorit să mă facă părtaş la o crimă împotriva unchiului meu. Deci nu 
poate fi vorba de o trădare. 

—V-au făgăduit scaunul de domnie al Ţării Româneşti. 

—Pielea ursului din pădure, zîmbi Dumitraşcu. Mi-au făgăduit ceva ce 
nu era al lor, ca să nu mai vorbim despre faptul că Ieremia urmăreşte 
scaunul acesta pentru fratele său, Simion Movilă. Deci, iată cine a trădat. 

—Dar v-ati învoit, domnule. 

—Sigur. Numai aşa puteam să-l feresc de primejdie pe unchiul nostru şi 
să-l fac a înţelege gîndurile lui Ieremia şi Sigismund. 

—înseamnă că nebunia voastră a fost de ochii lumii, zîmbi Samuel 
mirat. 

—Aşa cred şi eu, surise Dumitraşcu, fiindcă nu ţin minte să fi avut vreo 
astfel de boală. Dar socot că am vorbit destul, zise trăgîndu-şi spada cu un 
gest fulgerător. 

—O clipă, domnule! îl opri Samuel, fără duşmănie în glas. Viaţa domniei- 
tale nu-i ameninţată cu nimic. Aş fi putut să te ucid acum un ceas în grajd, 
cînd ţi-ai căutat calul să vezi dacă are destule grăunţe. Eram la un pas de 
domnia-ta şi zău că nu ştiu să umblu cu un cuţit bun. 

—De ce n-ai făcut-o, întrebă Dumitraşcu surprins. 

—Pricini ar fi vreo trei. Întîi, nu prea am ce răzbuna. Din momentul în 
care s-a descoperit complotul, nu mai sînt în slujba lui Ieremia şi 
Sigismund. Ba mai mult: nici nu-mi trece prin cap să mă întorc în Moldova. 



—înţeleg. 

—Nu înţelegi, domnule! zîmbi Samuel. Dacă acţiunea condusă de mine 
sfîrşea prin uciderea lui Mihai-vodă, nimeni nu ar fi aflat din ce parte a 
venit lovitura. 

—Dar ştiam eu. 

—Adevărat! însă domnia-ta nu ai mai fi fost în viată la ceasul acesta. îl 

î 

însărcinasem pe Zablije cu o lovitură de cuţit. Acum cînd lucrurile au luat o 
altă întorsătură, de ce m-aş răzbuna? Nu am o astfel de fire, mai ales că 
nu-mi aduce nici un cîştig. De fapt, nu m-aş fi întors în Moldova, chiar dacă 
îmi reuşea lovitura împotriva principelui. M-aş fi mulţumit să trimit acolo 
un emisar, cu căpăţîna domniei-tale, care să-mi aducă restul de ducaţi ce 
mi se cuveneau. Cei mari şi puternici n-au nevoie niciodată de 
—Pricep, se lumină Dumitraşcu. La Iaşi, nu te-ar fi 

braţele deschise. 

» 

—Cam aşa ceva, încuviinţă Samuel. 

—Şi care ar fi al doilea motiv pentru care mi-aţi cruţat 

vorbeaţi de vreo trei. 

» 

—E o poveste întreagă. Acum şapte ani, domnul Cae Indru, fratele 
vostru, m-a iertat într-o împrejurare nefericită. Azi am prilejul să-i întorc 
binele. Iar cel de-al treilea stă în prevedere. Dacă sînt urmărit şi prins, 
uciderea voastră ar însemna şi a mea. Dacă trăiţi prin bunăvoinţa pe care 
v-o arăt, atunci mai sînt speranţe pentru mine. Dar a mai rămas o bagatelă. 
Un lucru de nimic. V-aş rămîne îndatorat dacă mi-aţi povesti ce s-a 
peterecut azi în palatul princiar din Alba-Iulia. 

Dumitraşcu trase un scaun şi se aşeză, apoi îi lămuri întreaga 
întîmplare. 

—Domnule, zise Samuel după o vreme, am pierdut din nou. Nu totul, 
dar mult. De fapt, pierd într-una de cînd mă ştiu. Norocul nu a făcut 
niciodată casă bună cu mine. 

—E vina voastră, murmură Dumitraşcu, fiindcă v-aţi ferit să lucraţi 
pentru o cauză dreaptă. 

—Poate, dar cauzele drepte rar aduc aur. Ele sînt slujite mai mult din 
dragoste sau din alte imbolduri. Sînt puţini cei care îşi pun întreaga lor 
viaţă în slujba neamului sau al oamenilor. Şi zău că adesea poţi să le plîngi 
de milă. Timpul trece, iar lumea îi dă uitării. 

—E un fel de a vedea lucrurile, conchise Dumitraşcu. Mai degrabă... 

îşi întrerupse vorba şi cătă iute spre uşă, tocmai cînd aceasta fu 
îmbrîncită cu putere. Cae Indru, Costache Caravană şi Sile Adormitu, umăr 
lîngă umăr pe coridor parcă formau un zid. 

—Samuel, stai pe loc! porunci Cae. Vechile mele cuţite lovesc iute. Nene, 
pofteşte spre noi! 

—Dar nu sînt ameninţat cu nimic, răspunse Dumitraşcu. 

—Intraţi, domnilor! îi invită Samuel fără a-şi pierde cumpătul. E drept că 
mă uimeşte apariţia voastră tocmai acum, cînd mă gîndeam că goniţi pe 
drumul Clujului în căutarea mea. Şi e tot atît de drept că prezenţa voastră 
nu am dorit-o nici o clipă, însă de vreme ce aţi venit... 

—Ajunge, domnule! i-o reteză Indru. De data asta nu mai poate fî vorba 
de iertare. 

Apoi, faţa i se lumină brusc. Ochii, subţiri ca la vreme de soare mult, îl 
învăluiră pe Dumitraşcu într-o privire caldă. Braţele tînărului se desfăcură 
în lături, gata a-şi cuprinde fratele. Celălalt păşi nesigur spre el. Dar cînd îi 
văzu ochii şi gesturile grăitoare, primi îmbrăţişarea cu aceeaşi dragoste cu 
care îi era oferită. în urmă cu opt ani se despărţiseră după o ceartă ce 
însemna atunci o ruptură definitivă. Acum, nici nu se mai gîndeau^ 
Vremea lucrase bine în acest sens. Nu discutară între ei, fîind( 
aveau să-şi spună cerea răgaz de timp şi lipsă de ascultători. 

—Samuel, rosti Cae întorcîndu-se, va trebui să încrucişe 
mine. Acum şapte ani ţi-am dăruit viaţa dintr-o pornire pe C£ 

putut-o lămuri. îmi pare rău că-ţi amintesc acest lucru. între nişte cavaleri 
nu s-ar cuveni. Din păcate, împrejurarea de faţă o cere. Aş putea să te ucid 
pe loc, dar iată că din nou mă încearcă un sentiment de slăbiciune pentru 
domnia-ta. Aşa stînd lucrurile, îţi mai ofer o şansă. 

Cae îşi reţinu alte vorbe, fiindcă, spre uimirea tuturor, Samuel surise. 
Nimic din înfăţişarea sa nu trăda vreo urmă de teamă. Iar vorbele lui măriră 
uimirea celorlalţi. 

j 

—Propunerea voastră mă onorează, domnule Indru. Sînt sigur că în alte 
împrejurări aş fi primit-o cu plăcere, chiar dacă nu aş fi avut prea multe 
şanse de a ieşi viu dintr-o astfel de dispută. Azi însă, nu voi încrucişa spada 
cu a voastră. E drept că sînt un spadasin bun. Că pe vremea cînd trăia 
Rocco Perisini făceam multe partide amicale cu el, şi rar se întîmpla să 
cîştige. Iar după cum ştiţi, Perisini a fost cîndva o forţă în arta lucrului cu 
spada. Totuşi, cu voi nu mă bat. Sînteţi mai bun, domnule Indru. Ar fi 
curată sinucidere. Ca să nu mai vorbim despre faptul că m-aş dovedi lipsit 
de înţelepciune, atîta vreme cît am o cale mai bună de a ieşi din mîinile 
voastre. 

—Tare nu-mi vine a crede! interveni Caravană. 

—Aşteptaţi, domnule! Am putinţă de plată. Voi plăti pentru viaţa mea şi 
pentru cea a lui Zablije. Cît îi priveşte pe slujitori, nici nu merită să 
discutăm. Asupra lor nu cad ameninţări, de vreme ce nu-mi cunoşteau 
planurile. 

—Cred că nu ne înţelegem, îl întrerupse Cae. 

—Nu vă faceţi griji, continuă acesta să surîdă. Vă ştiu inteligent şi cu 
multă aplecare spre lucrurile practice. Luîndu-mi viaţa, răzbunarea voastră 
ar putea fi satisfăcută. Dar iată că nu poate fi vorba despre o răzbunare, 
cîtă vreme încercarea mea nu a izbutit. 

—Destul, domnule! îl opri tînărul. Dacă acum şapte ani aş fî ascultat de 
glasul raţiunii, azi nu mai erai o primejdie pentru Mihai-vodă. A te lăsa liber 
înseamnă o nouă ameninţare de complot. 

—La fel aş vorbi şi eu, ripostă Samuel mai liniştit decît se aşteptau 
ceilalţi. Primejdiile nu trebuie oprite niciodată la jumătatea drumului, ci 
curmate fără pic de zăbavă. Totuşi, eu am mai multe de oferit. Iar de veţi 
chibzui adînc, sînt sigur că vom cădea la învoială. Am puterea să vă plătesc 
trei mii de ducati. 

5 

—îi voi lua singur. 

—Cam greu. Va trebui să-i găsiţi. Aş zice, deci, două mii de ducaţi 
pentru Zablije şi o mie pentru mine. 

—Zablije valorează mai mult? rîse Cae. 

—Nu, dar pentru el, greu aş mai putea oferi ceva. 

„Ciudat, gîndi tînărul. Omul acesta are ceva deosebit, 
dintre cele mai mari, însă mă uimeşte felul său de a fî. Sei 

cinste şi prietenie sînt greu de găsit la asemenea soi de oameni. Totuşi, le 
are. Iată că a încercat să-l scoată din mîinile noastre pe Zablije, oferind 
două mii de ducaţi. Altul l-ar lăsa să piară, oprindu-şi aurul. Poate această 
latură bună a sufletului mă atrage spre Samuel. Păcat că nu a lucrat 
alături de noi. 

—Ne pierdem vremea cu el, interveni Sile. 

Cae privi către isteţul Costache Caravană, iar acesta, parcă adormit pe 
scaun, grăi molcom: 

—Samuel oferă ceva pentru a-şi salva viaţa. Pînă acum am auzit despre 
nişte aur care nu-i va aduce scăpare. Dar iată că nu ştim ce va propune în 
continuare. Poate că va aduce asemenea preţ incit să merite atenţia 
noastră. Vorbeşte, domnule Samuel! 

Prizonierul îi mulţumi printr-o aplecare a capului şi zise: 

—Pe vremea cînd locuiam la Constantinopol, picase peste mine un mare 
necaz. înjunghiasem un turc de rang mare. Gărzile m-au prins tocmai la 
timp. Mă aştepta moartea prin sugrumare. Pînă la judecată m-au închis 
într-o fortăreaţă din care numai cei cu judecată slabă îşi închipuiau o 
evadare. Ei bine, ştiţi cu cine am stat atunci închis în fortăreaţă? Cu prinţul 
Petru Cercel, părintele vostru şi al domnului Dumitraşcu. 

Cei doi fraţi îl priviră fără să scoată o vorbă. Pe feţele lor nu se putea citi 
nici uimire, nici interes, dar Samuel nu-şi pierdu cumpătul, chiar dacă 
înţelese că ei nu credeau un cuvînt din spusele lui. 

—într-o seară, continuă el, cînd părintele vostru se aştepta să fie 
strangulat şi aruncat în apele adînci ale Bosforului, mi-a vorbit despre voi şi 
despre sora voastră. 

—Sora noastră? murmură Cae cu un aer distrat. 

—O soră? se miră Dumitraşcu. 

—Gogoşi! strigă Sile. Ai cam luat-o pe arătură, cu gîndul să ne prosteşti. 

—Aşteaptă, Sile! îl dojeni Caravană. Am hotărît să-l ascultăm pe domnul 
acesta pînă la capăt. Vestea m-a surprins. 

—Şi pe mine, zise Cae privind prin fereastră de parcă ar fi văzut cine ştie 
ce. Tu ce crezi, nene? 

—Sînt la fel de mirat. Atît de mirat, încît nu cred un cuvînt din vorbele 
auzite. Numai ceva dovezi ar putea lămuri lucrurile. 

—N-am dovezi, domnilor, grăi Samuel cu aceeaşi linişte. E drept că acum 
trei săptămîni i-am povestit acest lucru lui Zablije, dar asta nu-i o dovadă. 
Şi nici nu ştiu altceva în afară de faptul că sora voastră s-a născut în 

viaţa? întrebă el privindu-1 ţintă. 

—Fiindcă atunci nu eram silit să plătesc preţ de răscumpărare. De fapt, 
am aşteptat mereu să te îmbogăţeşti pentru a-ţi putea vinde taina. Dar 
domnia-ta, cu toate că l-ai moştenit pe fostul cancelar Iojica, eşti departe de 
a fi bogat. Ai dăruit aurul pentru întreţinerea oştilor Ţării Româneşti. 

—Aş vrea să te cred, rosti Cae îngîndurat. 

—încercaţi, murmură acesta, mai ales că taina despre care v-am pomenit 
nu intră în preţul de răscumpărare. 

—înseamnă că poţi plăti mai mult? 

—Foarte mult, domnule Indru. De cînd mă ştiu, pierd mereu. Se pare că 
am căpătat ceva rutină în această privinţă, iar azi, ştiu să pierd elegant. Am 
lucrat într-un complot care trebuia să-mi aducă cinci mii de ducaţi. 
Complotul a eşuat prin intervenţia neaşteptată a domnului Dumitraşcu. 

—Greşeşti! zîmbi Cae. Fratele nostru l-a împiedicat doar cu cîteva 
ceasuri înainte de a o face noi. Ştiam despre complot. 

—Ştiaţi? tresări Samuel, pentru prima oară în seara aceea. Dar e 
aproape cu neputinţă. 

—„Aproape” ar fi tocmai cuvîntul nimerit, interveni Costache. 

Şi după ce îl privi o clipă cu ochii săi cam spălăciţi, în care Samuel citi o 
slabă urmă de ironie, Caravană continuă şiret: 

—Dovada cea mai bună că am ştiut despre el stă în faptul de a ne afla 
aici, şi nu la Sibiu, unde ne-am prefăcut a merge. Iată deci, domnule, că 
cineva dintre stăpînii care te-au băgat în această încurcătură a trădat la 
timp. 

Samuel tăcu o vreme, descumpănit, încercînd să-şi adune gîndurile. Era 
limpede că fără o trădare, Costache, Indru şi Sile s-ar fi aflat la Sibiu, nu în 
Mediaş. 

—Domnilor! rosti după un timp. Zablije nu a făcut-o. Pun mîna-n foc 
pentru el. Movilă, Sigismund şi contele Taranowski au finanţat complotul. 
Deci, fiecare dintre ei era interesat să reuşească. Nu mai înţeleg nimic, mai 
ales că domnul Dumitraşcu nu ştia despre prezenţa noastră la Teiuş. Poate 
dacă mi-ati da ceva lămuriri. 

j 

—Asta nu, rîse Caravană, mulţumit că îi stîrnise bănuieli împotriva 
foştilor stăpîni. 

—Atunci nu mai rămîne decît să continuăm tratativele, se înclină 
Samuel. Movilă, Sigismund şi Taranowski au prevăzut şi un eventual eşec 
al misiunii mele la Alba-Iulia. 

—Au prevăzut? se miră Caravană, ciulind urechile. 

—Da. De îndată ce se va afla la Iaşi despre nereuşită, o solie se va pune 
pe picioare, pentru a porni curînd spre hanul tătarilor. Solia va purta scule 
de preţ, a căror valoare trece de douăzeci de mii de ducaţi. îar aceasta 
înseamnă abia jumătate din cît i se oferă hanului pentru o câp^m^peu 
hoardele sale în Ţara Românească. 

—în ce scop? îl întrerupse Indru. 

—Nu prea greu de ghicit. Nicolae Pătraşcu, fiul lui Mihai, pazeşt - -- 

graniţele Ţării Româneşti, dar cu slabe puteri. El se bizuie doar pe c 
de oşteni. Polonii nu aprobă azi o mişcare cu oşti moldovejrifeŢ 

muntenilor. Nu o aprobă pe faţă, fiindcă se tem de austrieci şi de turci. Ei 
aşteaptă unele evenimente prielnice. Dar dacă hanul trimite douăzeci de mii 
de nogai asupra lui Pătraşcu-vodă, lucrurile se schimbă cu totul. Nimeni 
nu-i poate învinui pe moldoveni şi poloni. Şi zău că nu văd cine-i va opri pe 
nogai. Deci e limpede cp Mihai-vodă va trebui să părăsească Alba-Iulia, în 
fruntea oştilor sale, pentru a apăra Ţara Românească. Ei bine, iată un 
moment prielnic lui Sigismund Bâthoiy. Transilvania, fără oşti şi fără 
principe îi va cădea la picioare. 

—Ai dovezi? îl întrebă Costache, ale cărui priviri scînteiau ca oţelul bătut 
proaspăt. 

—Nu, domnule. Timpul va dovedi. Taina nu am aflat-o de la cei 
interesaţi, ci am ajuns la ea printr-o întîmplare. Ieremia, Sigismund şi 
Taranowski nu erau nebuni să-mi încredinţeze asemenea planuri. Propun 
să mă ţineţi închis pînă cînd solia va pleca din Iaşi. Domniile-voastre aveţi 
puterea să aflaţi astfel de lucruri, mai ales că Altîn, solul hanului, se află la 
curtea Moldovei. 

—Da, da! murmură Indru mai mult pentru sine. Oamenii mei m-au 
înştiinţat despre prezenţa lui Altîn la Iaşi. Chiar mă întrebam care i-ar fi 
rostul acolo. 

Tăcu, dar mintea îi lucra cu înfrigurare, căutînd să găsească o fisură în 
spusele lui Samuel. După o vreme, ridică fruntea. Ochii lui păreau din nou 
pe jumătate adormiţi. 

—Nu te închidem, domnule, zise privind undeva peste Samuel. Din 
contră, eşti liber de îndată ce isprăvim discuţia. Ba mai mult; cei trei mii de 
ducaţi pe care i-ai oferit pentru viaţa ta şi a lui Zablije, poţi să-i păstrezi. 

—O clipă, Cae! se amestecă grăsunul Costache. Oare putem pune temei 
pe vorbele acestui om? Dacă se va întoarce la Iaşi? 

—Ar fi drumul lui de pe urmă, ripostă Indru. După nereuşita de aici, cei 
trei vor căuta să scape de asemenea martor. Se întoarse către fratele său. 
Eşti bogat, nene? 

în ochii lui Dumitraşcu se ivi o luminiţă hazlie cînd îi răspunse: 

—Dacă viaţa şi sănătatea sînt bogăţii, atunci da. 

—Sile! porunci tînărul. Cere-i hangiului cele de trebuinţă pentru o 
scrisoare! 

La puţină vreme, Cae semnă un răvaş adresat marelui negustor sibian 
Izu Klein. 

—Iată, nene, grăi el întinzîndu-i hîrtia, domnul Klein îţi va înmîna cinci 
mii de ducati. 

—Oare nu te strîmtorezi cu această sumă? întrebă Dumitraşcu. 

—Nu. 



—Dar semnătura ta e pentru şase mii de ducaţi. 

—Adevărat! răspunse tînărul cu nepăsare. Atît îi voi plăti cîndva 
domnului Klein. 

—Eşti aşa de bogat? 

Cae slobozi un hohot mare de rîs, apoi spuse ridicînd din umeri: 

—Cine datorează nouă mii de ducaţi, aşa cum e cazul meu, 
numi sărac chiar dacă în punga lui găseşti doar opt galbeni. 

—Frumoasă judecată! zîmbi Dumitraşcu. Eram şi eu cîn 
şi fără griji multe. Azi am o familie. Locuiesc la Viena, unde 
se dau de ceasul morţii crezîndu-mă dispărut. Cu jumătate 

împrumutat, voi scăpa de ei. M-aş bucura dacă ai prinde răgaz de timp să 
mă cauţi. Ai doi nepoţi şi o cumnată. 

—Ah, nene! răspunse tînărul cu o undă de tristeţe în glas, pe care 
celălalt abia o intui. în ultimi şapte ani nu am avut parte de răgaz. De-1 voi 
prinde, nimic nu mă va opri să te caut. Dar să lăsăm asta! îşi înăbuşi un 
oftat. Graba ta e firească dacă ai lipsit atîtea luni de lingă ai tăi. Cred că e 
bine să pleci grabnic. Pînă la Sibiu nu-i drum lung. Izu Klein îţi va înmîna o 
scrisoare pentru plata ducaţilor la Viena. E mai bine aşa. Să iei aur de la el 
doar atît cît să-ţi ajungă pînă acasă. 

—Mă poate plăti la Viena? întrebă Dumitraşcu uluit. 

—Fără îndoială. 

—Domnule Indru, se amestecă în discuţie Samuel. Plecînd spre Apus, 
drumul meu va fi tot prin Viena. Aş putea oare lăsa ducaţii mei la aceî 
negustor şi să-i primesc unde îmi va fi voia? 

—Absolut. 

—Atunci, dacă domnul Dumitraşcu nu are nimic împotrivă, vom călători 
împreună. E mai bine cînd sînt mai mulţi. Iar aceşti slujitori ne vor fi de 
mare folos. Cît despre Zablije... 

—Va fi liber cît de curînd, încheie discuţia tînărul cavaler. 

O jumătate de ceas mai tîrziu, Dumitraşcu îşi îmbrăţişă fratele şi sări 
sprinten în şaua calului. Curînd, patru călăreţi se mistuiră pe drumul care 
duce printre dealuri şi păduri, printre iazuri cu păpuriş mult, către cetatea 
Sibiului. Era miezul nopţii. Vîntul se repezea ca un apucat pe ulucul dintre 
dealuri şi îşi rupea dinţii în lutul gălbui-auriu. Copacii dezgoliţi de frunze 
tresăreau din somn şi gemeau ca bătrînii sub povara anilor mulţi. 

Costache, Cae şi Sile încălecară la rîndul lor şi porniră către Alba-Iulia, 
în trapul domol al cailor. 

—Oare n-ai greşit, slobozindu-1 pe Samuel? rupse tăcerea Caravană. E 
pentru a doua oară cînd îl laşi să scape. 

—Aş zice că n-am greşit, răspunse Cae gînditor. Ba cred că i-am rămas 
datori. Chestia cu tătarii merita mult mai mult. 

—Dacă o fi adevărată. 

—Din păcate, este. Ţi-o spun fiindcă ştiu unele lucruri. în această 
privinţă, Samuel nu a minţit nici măcar un cuvînt. 

—Atunci, nu stăm prea bine. 

—Adevărat, nu prea bine. 

—Şi nu te-ai gîndit la nimic? 

—Ba m-am gîndit, zîmbi Cae. De va ieşi după placul meu, cei ce vor rîde 
la urmă nu vor fi Taranowski, Sigismund şi Ieremia. 

Tăcură. Undeva, la o margine de pădure, urlau lupii. Caii, înfioraţi, îşi 
iuţiră mersul. 

Capitolul 4 


^^^.nserase. Ninsoarea se cernea bogată peste Alba-Iulia şi era cald. 

A\ Fulgii cădeau mari, pufoşi, în rotiri largi, ca zborul fluturilor. în aer - 
nici o adiere. Totul părea încremenit. Casele înalte şi zvelte la vreme 
de vară se chirceau cuminţi sub învelişul alb. Ningea molcom. Lumina din 
ferestre descoperea dansul fulgilor. Un dans lin, tăcut, ca valsul fără 
melodie. Cerul căpătase un aer de sărbătoare, iar pămîntul parcă oficia un 
ritual al tăcerii. 

în curtea palatului princiar, oştenii mînuiau lopeţile şi croiau pîrtii. Lipit 
de fereastra odăii de lucru, Mihai-vodă privea afară. Uneori zîmbea 
observînd hîrjoana tinerilor care porniseră o adevărată bătălie de bulgări. Pe 
ziduri se schimbau străjile. începea veghea de noapte. Principele părăsi 
fereastra şi se aşeză în faţa căminului, unde buştenii trosneau veseli. 
Lumina flăcărilor sălta jucăuşă de-a lungul pereţilor încărcaţi de panoplii, 
ori tocmai sus pe tavanul aurit, cu bogate ornamente. Jilţurile moi, 
capitonate, fuseseră scoase din odaie, fiind înlocuite cu scaune simple din 
lemn de stejar. Blănurile inutile, ce se încurcau cîndva în picioarele 
musafirilor, luaseră acelaşi drum, dimpreună cu o mulţime de obiecte 
nefolositoare, iar încăperea cîştigase în simplitate şi măreţie. Tonul ei mai 
sobru, mai aerisit, se potrivea cu noul principe. 

Aproape de uşă, căpitanul Jager aştepta încremenit, să i se vorbească. 
Barba sa roşcată părea aprinsă de bătaia luminii. Obrajii bucălaţi arătau o 
sănătate de fler, chiar dacă tăria anilor pusese în ei ceva din obişnuita 
pecete. 

—S-a întîmplat ceva, Jager? întrebă principele amintindu-şi de el. Eşti 
unul dintre puţinii care au dreptul să intre aici fără a se anunţa. Asta o 
ştim amîndoi la fel de bine. Totuşi, nu mă pot lăuda că m-ai vizitat prea 
des. 

Sprîncenele comandantului tresăriră. Era oare o dojană în vorbele 
principelui? 

—Măria-ta! grăi el. Un slujitor bun nu-şi tulbură stăpînul decît atunci 
cînd este cazul s-o facă. 

—Bine spus! aprobă Mihai privindu-1 cu interes. Şi socoţi că azi s-a ivit 
un astfel de prilej. 

—Aşa este, doamne! Mi-ar fi plăcut să vin cu veşti bune. 
purtătorii unor asemenea veşti sînt primiţi cu plăcere. Din păc£ 
mele nu sînt prea bune. Ba cred că se arată grozav de proaste. 

Mihai intui că Jager nu ştia cum să înceapă şi îşi căuta c 

mai potrivite. îşi reţinu un zîmbet şi-l lăsă să rătăcească în doi peri printre 
ele, pînă cînd socoti că bietul comandant a dat în fiert şi că puţin mai 
lipseşte să o ia razna. 

—Ei, ei, domnule! îl dojeni fără asprime. De cînd vorbesc oştenii în dodii? 
Dă-i drumul cum îţi vine în minte? De greşeşti, vedem noi la urmă. 

—Doamne! se încruntă Jager nemulţumit. Ieri s-a încercat asasinarea 
voastră. 

—Ei, aşa mai merge! îşi reţinu principele o tresărire, spre mirarea lui 
Jager, care nu mai ştia ce să creadă. Aşa, căpitane! Ai început bine şi cred 
că vei sfîrşi la fel de frumos. Oşteanul trebuie să fie totdeauna scurt şi 
limpede în ceea ce rosteşte. Aştept, domnule. 

Zicînd acestea, se îndepărtă puţin de lumina focului şi rămase nemişcat, 
parcă absent, în vreme ce Jager îi povesti într-o limbă cam pestriţă, înflorită 
cînd cu exclamaţii nemţeşti, cînd cu slabele lui accente româneşti. După un 
sfert de ceas, Mihai cunoscu aproape tot ce se putea şti despre complotul ce 
fusese îndreptat asupra sa. 

—Mulţumesc, Jager! spuse mai gînditor decît ar fl vrut să arate. Unde 
sînt Cae şi Costache Caravană? 

—Acum un ceas dormeau. S-au întors de la drum cam spre ziuă. Cînd 
au intrat în palat, domnul Indru mi-a poruncit să-l pun în libertate pe 
pramatia de Zablije. 

—Crezi că a făcut bine? 

Jager se îndreptă băţos şi înălţă fruntea cu mîndrie. 

—Măria-ta, am slujit sub trei principi, iar azi, cu voia voastră, sînt tot 
comandant al gărzilor. Dacă mi-am păstrat slujba, asta se datorează 
faptului că execut fără şovăială şi-mi pun întrebări puţine. 

—Rău, Jager! zîmbi principele. Omul e făcut să gîndească. Ce-i drept, 
cînd gîndeşti, viaţa nu-i chiar atît de uşoară pe cît ne dorim. Iată douăzeci 
de ducaţi. îi meriţi. Ah, încă ceva. Nimeni nu trebuie să ştie că mi-ai vorbit 
despre complot. 

Comandantul gărzilor părăsi încăperea, fericit că scăpase de greaua 
povară. „Ciudat om! socoti el. Foştii principi ai Transilvaniei, Sigismund şi 
Andrei Bâthory, mă apreciau tocmai pentru că nu-mi puneam întrebări. 
Apoi, îmi dăruieşte aur fără a-mi pretinde unele lucruri care nu-mi sînt pe 
plac. Dar cel mai mult m-a uimit faptul că nu a sărit în sus, de groază, cînd 
i-am povestit despre încercarea de asasinat. Sigismund şi Andrei tremurau, 
ziua şi noaptea, pentru viaţa lor.” 

Lumina flăcărilor stăruia pe faţa lui Mihai, descoperindu-i cele mgiu 
trăsături. Părea calm, liniştit, iar singura lui preocupare se arăta 
spre trosnetul plăcut al buştenilor. Doar cutele adunate pe 
dezminţeau aparenta sa aplecare spre destinderea firească dim 

„M-a cuprins oare bătrîneţea? se întrebă el. Inima 

tînără, însă corpul a căpătat o anumită greutate. Un anumit calm 
prevestitor de încetineală. Am sărit peste patruzeci de ani fără a prinde de 
veste. Oare cînd am încărunţit?” 

î 

Porni să se plimbe în jurul odăii. încercă să se scuture de gînduri, însă 
ele nu-1 părăsiră. Veniseră chiar mai multe, iar ordinea lor nu era dintre 
cele obişnuite lui. 

„Parcă ieri m-am aşezat în scaunul de domnie al Ţării Româneşti. Parcă 
ieri am scos ţara de sub turci. Doamne, ce puţini erau în jurul meu la 
vremea aceea! O mie cinci sute de oşteni. Cu ei am pornit lupta împotriva 
Imperiului turcesc. Victoriile noastre de la Giurgiu, Hîrşova, Silistra, 
Putinei, Şerpăteşti, Călugăreni şi din alte părţi au rămas undeva printre 
vechile bucurii ale inimii. Ei, pe toţi dracii! se opri brusc şi mînios. Doar nu 
sînt bătrîn. Trupul acesta bătut de soare, de ploi, de şeile cailor, de nopţi 
albe sau de lovituri în lupte mai poate încă mult. Omul îmbătrîneşte abia 
cînd nu mai are visuri. Cînd nu mai crede şi nu mai speră în nimic. Şi mai 
ales, cînd se simte fără rost. Dar eu n-am timp de bătrîneţe. Mai am atîtea 
de făcut. Ce puţini erau în jurul meu acum şapte ani! Cîţiva boieri ca fraţii 
Buzeşti, Zamfirescu, Mihalcea, Udrea, aga Leca şi Băicoianu. Şi dragii mei 
cavaleri Cae Indru, Chirilă Zece Cuţite, Ducu cel Iute, Costache Caravană şi 
Niţă Praştie. Cae a venit lingă mine sub nume de împrumutat. Nu ştiam 
cine este şi de unde se trage. Vedeam doar că se arată una dintre minţile 
cele mai luminate ale neamului nostru, iar iscusinţa armelor şi viclenia lui 
ne-au ajutat în multe lupte. Abia la Călugăreni, cînd căzuse apărîndu-mi 
viaţa, am aflat că numele lui e Marcu şi îmi este nepot. Hazliul Costache 
Caravană s-a lipit de noi fără a cere plată, şi iată că de şapte ani aleargă 
neobosit în slujba neamului. Cînd îl priveşti la chip, ai zice că nu face casă 
bună cu harurile cugetului adine. Dar isteţimea lui ne-a uimit adesea. Pe 
Chirilă l-am întîlnit în Parîng. El mi-a vorbit pentru prima oară despre 
unirea neamului. El a ridicat faimoasa noastră oaste a Bucegilor şi a 
instruit-o ca un mare general. Vorbea puţin şi aspru, aşa cum îi este firea. 
Abia la Şelimbăr, cînd căzuse străpuns pe la spate de o sabie vicleană, cînd 
se lupta între viaţă şi moarte, am aflat că este fiu de domn, cu aceleaşi 
drepturi la scaunul Ţării Româneşti ca şi Indru, ca şi noi. Ducu, acea spadă 
iscusită, care i-a trimis în lumea drepţilor pe mulţi duşmani ai neamului, s- 
a apropiat de noi sfios, ca un ucenic nepriceput. Dar cine i-ar fi stat 
înainte? De unde vine, cine este? nu ştim. Adică ştim. El e una dintre 
minunile româneşti, cum spune Cae Indru. Iar eu aş zice: românii au tare 
multe minuni ca Ducu. Păcat că nu-i ştim numele adevărat! Cred că jpicimi 
rege, nici un împărat nu se poate mîndri, ca mine, cu astfel de 
neobosiţi şi tari ca fierul. Oare vor şti cîndva urmaşii că au exis 
înaintaşi? Cred că vor şti. Vor înţelege. Numai cu astfel de băi 
nostru a dăinuit aici în răsărit şi la margine de Balcani, ca o ii 

Se aşeză iar în faţa focului. 

„Iată că duşmanii care nu ne-au putut îngenunchea pe cîmpul de luptă 
încearcă azi cu lucruri mai viclene. Folosesc otrava. Acum înţeleg drumul 
tainic al lui Costache la Sibiu. Acum ştiu de ce s-a întors Cae la Alba-Iulia. 
E a cincea oară cînd prietenii mei îmi salvează viaţa. Sau măcar atîta ştiu 
eu. De la ei, greu scoţi o vorbă. Va trebui să mă grăbesc. Ieşirea noastră de 
sub turci a fost primul pas. Unirea Ţării Româneşti cu Transilvania, al 
doilea pas. Acum, vrem încă unul. Poate cel mai greu. Vrem întregirea 
neamului prin readucerea Moldovei la trupul ţării. Scrisorile miilor de 
patrioţi moldoveni care ne aşteaptă şi intuiesc unirea, ne obligă să fim de 
două ori mai chibzuiţi decît ne-am propus. De-i vom dezamăgi, urmaşii nu 
ne vor ierta nici în mormînt. Dar va fî greu. Polonii au mari interese în 
Moldova cea neasemuit de bogată. Iar drumurile de negoţ ce coboară de la 
Liov către Marea Neagră sînt în mîinile lor. Ce uşoară ar II unirea neamului 
dintr-o ţară săracă! Uşoară, fiindcă lupii nu dau niciodată ocol stînii fără oi. 
Ieremia Movilă s-a vîndut polonilor. Păcat! Va fi foarte greu să-l alungăm. S- 
a încuscrit cu ei şi s-a înconjurat cu oştile lor. Oşti mari, vrednice în luptă. 
Ne vom pregăti temeinic şi în mare taină. Doar trei patru ani dacă mai 
trăiesc, vor fi destui pentru ca unirea tuturor românilor să rămînă peste 
veacuri. Dacă pumnalul sau otrava duşmanilor nu mă vor ajunge, aş vrea 
să văd unirea neamului şi să mă bucur de ea. Abia cînd vom fi puternici, 
într-o singură ţară, cu o singură oaste şi cu aceleaşi legi peste tot, să încep 
a mă odihni. Să dăm răgaz lucrului pe pămînturile noastre bogate. Să 
prindă iar cheag vechile noastre meşteşuguri. Să ridicăm oraşele şi satele 
către belşug. Să nu ne mai fie teamă de cotropitori. Cu cîţi au venit peste 
noi, unii se miră că am dăinuit ca neam. Dar ei nu pricep harurile noastre. 
Adică înţelepciunea, vitejia şi dragostea de pămînt. Multe neamuri care au 
trecut pe aici au dispărut aproape fără urmă, fiindcă le-a lipsit unul dintre 
aceste haruri. Nu vitejia şi nici înţelepciunea, ci dragostea de pămînt. Ele 
nu s-au legat de mormintele moşilor şi strămoşilor, ci şi-au căutat pîinea 
aiurea. îi vom alunga pe poloni din Moldova chiar dacă oştile lor vor fi mai 
mari. îi vom bate, fiindcă ei luptă pentru jaf, iar noi, pentru apărarea vetrei 
străbune. Pentru sfintele morminte ale moşilor şi strămoşilor noştri.” 

Se întrerupse din gîndurile lui. Clucerul Ieremia Băicoianu, un tînăr 
înalt şi spătos, cu faţa dulce, asprită de o veche tăietură de iatagan, apăru 
în prag şi aştepta nehotărît, văzîndu-1 pe principe aplecată către gînduri. 

—Ce-i, Băicoiene? 

—Au venit, măria-ta. 

—Toţi? 

—Toţi. 

î 

—Atunci, pofteşte-i! 

Clucerul deschise uşa. Cae, Costache, Ducu, Chirilă, Zamfi; 

Preda Buzescu, aga Leca, Mihalcea, Niţă Praştie şi părintele Grasa păşiră în 
odaie şi se aliniară în lungul pereţilor. 

La un semn al lui Preda Buzescu, musafirii salutară adînc, măturînd 
covorul cu pălăriile, şi strigară din toată inima: 

—Trăiască Mihai Pătraşcu, principe al Ţării Româneşti şi al 
Transilvaniei! 

—Dimpreună cu voi! răspunse, mirat că buzele lui Chirilă nu rostiră 
frumoasa urare. 

Apoi continuă: 

—Prieteni, sfatul nostru de taină poate începe. Ar dori cineva să 
vorbească înainte de a o face noi? 

—Eu, măria-ta, grăi Chirilă cu asprime, în timp ce toate privirile se 
întoarseră către el. 

„Ah, la naiba! îşi înăbuşi principele o exclamaţie. Contrar obiceiului, 
Chirilă se arată dornic de vorbă şi parcă pornit împotriva noastră.” 

—Te ascultăm, prietene, zîmbi el. 

—Măria-ta, răspunse acesta încruntat, nu-mi place salutul rostit 
adineauri. 

—Zău? Ce hibă are? 

—Nici o hibă, dar cunosc unul mai necesar. 

—Interesant! continuă Mihai să zîmbească. Să auzim, domnule! 

—Trăiască Mihai Pătraşcu, prinţ al românilor de pretutindeni! 

Zîmbetul se şterse brusc de pe buzele principelui. Cîteva clipe rămase 
îngîndurat, surprins, ca şi cînd Chirilă i-ar fi ghicit gîndurile. 

—Pe ce temeiuri stă salutul domniei-tale? 

—Pe neajunsuri, măria-ta. De ce se amînă alungarea lui Ieremia Movilă 
şi a polonilor din Moldova? 

—Drace! rîse Mihai, privindu-1 cu dragoste. Pînă azi nu m-a înfruntat 
nimeni atît de aspru. M-am gîndit la asta, Chirilă. Nopţile mele de veghe nu 
au altă cauză. După urarea ta, ar II trebuit să fim de mult în Moldova. Aşa- 
i? 




—întocmai, măria-ta. 

—Dar iată că timpul nu lucrează astăzi cu noi. Desăvîrşirea unirii dintre 
Ţara Românească şi Transilvania cere timp. Duşmanii nu ne dau răgaz. Ei 
înţeleg că vom deveni puternici prin unire. Sigismund Bâthory şi Ieremia 
Movilă s-au unit împotriva noastră. Ba mai mult: îi plătesc pe tătari să vină, 
în primăvară, peste Ţara Românească. 

Indru se uită spre Caravană, uimit că unchiul său aflase chestia cu 
tătarii. Grăsunul îi răspunse printr-un semn tainic. 

—Zvonuri, interveni Preda Buzescu. 

—Zvonuri? se încruntă principele. Ştii tu să ne fi b‘ 
zvonuri? Nită! 

—Poruncă, doamne! răspunse lunganul. 

Mihai privi cîteva clipe cu adîncă plăcere. Faţa tînărului, prelungă, 
osoasă, cu umerii obrajilor proeminenţi, cu ochii mici, dar sprinteni ca de 
viezure, cu buza de jos veşnic răsfrîntă parcă a batjocură, forma un tot ce 
avea farmecul său. 

—Niţă! porunci din nou. Adu-1 pe căpitanul Soare! 

în vreme ce lunganul părăsea încăperea, principele vorbi în continuare. 

—Acum o lună am hotărît să intrăm cu oşti în Moldova, cam pe la 
mijlocul toamnei viitoare. însă din nou timpul nu ţine cu noi. După victoria 
noastră de la Şelimbăr, domnul Basta, generalul Imperiului Austriac, s-a 
apropiat de hotarele noastre. El s-a aşezat între Crişuri, cu optsprezece mii 
de oşteni în zale. Dacă ne vom arăta potrivnici împăratului Rudolf, Basta ne 
poate ataca mai iute decît ne gîndim. Iată că Imperiul Austriac se vrea 
stăpîn aici, chiar dacă nu a mişcat un deget pentru alungarea Bâthoiylor. 
Chiar dacă ţara e a noastră. E ceea ce au făcut ţările mari asupra celor 
mici, de cînd e lumea. Scrisorile aduse de comisarii imperiali sînt cînd 
ameninţătoare, cînd pline de linguşeli şi promisiuni. împăratul s-a arătat 
dispus a-mi dărui domeniul Konigsberg din Silezia, care aduce un cîştig 
anual de optzeci de mii de taleri. Aceasta, în schimbul renunţării mele la 
scaunul de domnie al Transilvaniei. Turcii, miraţi că nu am intrat sub 
suzeranitatea lor după victoria de la Şelimbăr, au pus pe picioare, la Daud, 
treizeci de mii de ieniceri şi spahii. Nu ne ameninţă direct, dar gîndurile lor 
le ştim. La cel mai mic semn de slăbiciune vor veni peste noi. Ieremia Movilă 
ţine azi, opt mii de călăreţi poloni, şase mii de cazaci pe plată şi patru mii 
de călăreţi moldoveni. Ian Potoţki, vestitul staroste de Cameniţa, pare să fie 
adevăratul conducător de la Iaşi. Prea multe oşti pentru gînduri curate 
asupra noastră. Nobilimea Transilvaniei nu ne iubeşte şi conspiră, gata a se 
răzvrăti. Ce stavilă avem noi? Două mii de oşteni la Cluj, patru mii în Alba- 
Iulia, două la trecătorile spre Moldova, cinci mii la Bucureşti şi patru mii în 
Munţii Bucegi. Adică, un total de şaptesprezece mii. Aurul ne lipseşte, oştile 
nu sînt plătite de două luni, iar făgăduielile împăratului s-au dovedit vorbe 
goale. Iată, prietene Chirilă, de ce nu-i chiar cum doreşti. De fapt, cum ne 
dorim cu toţii. Nişte oameni chibzuiţi ar încerca, oare, acum un atac asupra 
străinilor din Moldova? 

—Nu, doamne! sări aga Leca. 

—Nu! întări Buzescu. Moldova nu-i azi pe puterile noastre. Alţii după 
noi, poate, vor readuce şi Moldova la trupul ţării. 

Cutele de pe fruntea principelui se adînciră treptat, dar nimeni nyjjgjafi 
să-i ghicească dezamăgirea provocată de vorbele celor doi. 

—Tu ce crezi, Udreo? 

—Ştiu eu? grăi vechiul oştean ridicînd din umeri. Felul 
umbla cu gîndul printre iţele încurcate mă sleieşte de puteri. 

vorbească prietenul Cae. Adesea, el a văzut mai clar decît alţii. 

—Aşa, aşa! strigă Zamfirescu. 

—Văd că părerile sînt împărţite, zîmbi Cae. Vechii mei prieteni Leca şi 
Preda Buzescu ar dori să ne oprim aici şi să desăvîrşim unirea celor două 
ţări. Părerile lor nu sînt lipsite de înţelepciune. Principele ne-a arătat 
primejdiile din jurul nostru. Multe primejdii, dar a fost cîndva altfel? Ne-am 
întîlnit aici, nu pentru o discuţie oarecare, ci pentru a găsi împreună 
soluţiile cele mai bune. E destul, oare, să spunem? Stăm pe loc şi 
desăvîrşim unirea cu Transilvania. Ar fi prea puţin. Eu cred că ea se poate 
face din mers, tocmai pentru că nu avem timp de pierdut. Ştiu că nu-i uşor, 
mai ales că trebuie să grăbim intrarea noastră în Moldova. Aş zice că cel 
mai potrivit ar fi în luna mai... 

—Ei, ei, ce vorbeşte omul acesta? îl întrerupse Buzescu. 

—Aşteaptă, Predo, aşteaptă! îl domoli Mihai. 

—Oştile noastre nu sînt plătite de două luni, reluă Cae. Le vom plăti. 
Negustorii din Sibiu sînt dispuşi să ne împrumute optzeci de mii de ducaţi, 
pentru care pretind o sută. Am dus tratative cu ei în această privinţă. 

—Şi cînd le vom întoarce datoria? întrebă Leca. 

—în toamnă. De asta mă îngrijesc eu. Va trebui să mai strîngem oşti. 

—Avem destule, interveni Mihalcea. Şi aşa ne dau destulă bătaie de cap 
cu cheltuiala peste puterile noastre. 

—Alungarea lui Ieremia şi a polonilor din Moldova nu-i o joacă, ripostă 
Cae. Vom întîlni acolo mii şi mii de prieteni, de oameni dornici ca Moldova 
să revină la trupul ţării, dar şi oşti mari, frumos pregătite de luptă. 
Domnilor, îi privi el pe rînd. în tot ce a făptuit omul măreţ de-a lungul 
veacurilor, a existat în primul rînd un dram de îndrăzneală. Dacă n-ar fi 
fost această îndrăzneală, cu puţine realizări s-ar fi putut mîndri lumea azi. 
Numai chibzuiala nu ajunge. Să punem şi noi un sîmbure de îndrăzneală în 
marea noastră încercare de unire a neamului românesc. Fără asta nu se 
poate. Dacă ne vom tot uita la ameninţările din jurul hotarelor, dacă vom 
chibzui mereu asupra feluritelor greutăţi, nu vom ajunge departe. Iubim 
chibzuiala, dar amintiţi-vă că acum şapte ani ne-am ridicat împotriva 
Imperiului Turcesc doar cu o mie cinci sute de oşteni. Atîţia aveam cînd am 
tăiat garnizoana turcească din Bucureşti. Abia pe urmă am putut aduna 

oastea cea mare a tării. Oare nu era atunci un sîmbure de îndrăzneală în 

î 

toată încercarea noastră? Chiar emirul Ibrahim ne-a strigat plin de mirare: 
„Dar sînteţi nebun, efendi! Cu o mie cinci sute de oşteni vă ridicaţi 
împotriva unui imperiu?” Iată că am ieşit de sub turci. Dacă ne-am fi gândit 
atunci ca acum, am plăti şi azi tribut turcilor. Copiii noştri ar sh 
oştile de ieniceri. Fetele şi femeile noastre ar fî cărate şi azi în rc 
Să fi pierdut noi, oare, acel sîmbure de îndrăzneală? Parcă 
crede. 



Seria Cavalerilor - Cartea a Patra 


—Să mă ia naiba, aşa e! se entuziasmă Zamfirescu. Eu sînt pentru 
intrarea în Moldova. 

—Fie! murmură Le ca. 

—N-am încotro, rîse Preda Buzescu. 

—Despre asta vom vorbi în curînd, continuă Cae. Acum, ameninţarea 
vine de la tătari. Dacă solii lui Ieremia şi Sigismund vor ajunge la tătari, 
aceştia vor veni la primăvară peste Ţara Românească. De ne batem cu ei, 
vom zădărnici planurile noastre asupra Moldovei. Altîn nepotul hanului, se 
află la Iaşi. Ieremia şi Sigismund îi oferă douăzeci de mii de ducaţi pentru 
acest atac. Şi încă douăzeci după. 

Principele rîse mirat că nepotul său ştie astfel de lucruri. Apoi întrebă: 

—Ce altceva am putea face? 

—De asta mă ocup eu, zîmbi Indru. Solia nu va ajunge la tătari. 

—Grozav! spuse Mihalcea cu neîncredere în glas. Crezi că solia va fi 
formată din doi-trei oameni? Iar cu o oaste, cît ar fi ea de mică nu te văd 
călătorind prin Moldova împînzită de poloni. 

—Nu te îngriji de asta, Mihalcea! interveni Costache. Poate vor fî 
cincizeci, o sută, sau chiar mai mulţi... 

Caravană nu-şi continuă vorba, fiindcă intrară în odaie Niţă Praştie şi 
căpitanul Soare. 

—Vă mai amintiţi de mine, măria-ta? salută moldoveanul adînc. 

—De duşmani şi de prieteni ne amintim totdeauna, zîmbi principele. în 
luptele de la Putinei şi Şerpăteşti, erai în fruntea a o mie de călăreţi 
moldoveni trimişi de Aron-vodă. Şi nu te-am văzut niciodată la spatele lor. 

Bărbaţii din jurul mesei îl priviră cu interes, ca pe o veche cunoştinţă. 
Tînărul căpitan nu era un om voinic. Statura lui măruntă, braţele ca de 
adolescent, umerii nu prea largi arătau o slabă putere, iar pentru un 
oştean, ca el, aducea a cusur. Doar un ochi dibaci ar fi remarcat în mersul 
său nişte unduiri elastice ale corpului. Faţa prelungă, cu ochii rîzători, 
părul căzut pe frunte în slabă rînduială îi măreau aerul de tinereţe, chiar 
dacă Soare împlinise douăzeci şi opt de primăveri. 

—Niţă mi-a vorbit despre domnia-ta, grăi principele. 

—Atunci aş mai adăuga puţine, răspunse căpitanul. Doamne, la Iaşi, 
Sigismund, Ieremia şi contele Taranowski au pus la cale o călcare a 
tătarilor în Ţara Românească. De cînd se ştie neamul nostru, nu a fost o 
astfel de necuviinţă. Auzind asemenea lucru, o parte dintre căpitani au stat 
împotrivă, dar fără folos. Căpitanul Vasile a căzut sub topoarele gărzilor. 
Clucerul Dumitru şi-a aflat moartea sub o lovitură vicleană de pumnal. 
Căpitanul Sbîrcea cred că a scăpat spre Focşani. Eu am răzbit 
nu mi-a fost uşor. De două ori am ieşit de sub urmărirea gărzile 
l-au ucis pe unul care aducea la chip cu mine. Asta au făc 
fiindcă oştenii din gărzile noastre mă cunoşteau şi nu ar 

asemenea greşeală. Am trecut munţii, însă am picat în mîinile prietenului 
Niţă. Nici pasărea nu trece pe lingă oamenii lui Niţă fără ca el să prindă de 
veste. Se petrec necazuri mari în Moldova. Ieremia s-a vîndut cu totul şi nu 
mai ştie de rosturile ţării. Cine-i bănuit că vă poartă gînduri bune, cine îşi 
arată nădejdea că veţi uni Moldova cu restul ţării, e hăituit fără milă. Sînt 
fericit că am scăpat, fiindcă abia acum pot lucra pentru folosul neamului. 
M-am odihnit două zile la Sibiu, iar acum sînt gata să intru în slujba 
voastră. 

—Pe cele patru potcoave noi ale Zambilicăi! sări Costache. Ai trecut 
cumva pe la hanul Trandafirul Galben? 

—Am avut această plăcere, grăi Soare cam nedumerit. 

—Atunci, domnia-ta l-ai altoit pe jupînul Hans Moser? 

—Nu cine ştie ce, mustăci căpitanul. 

—De necrezut, murmură Costache. Moser face parte din tagma uriaşilor. 
Nu mi-aş fi închipuit să-l răzbească unul de statura domniei-tale. Fiindcă, 
hm! Fiindcă aş zice că nu prea eşti dăruit cu prea mare voinicie. 

—Adevărat! răspunse acesta şăgalnic. Dar să ştii, domnule Caravană, că 
le-am venit de hac unora mai ceva decît Moser. însă nu-i meritul meu. Cu 
ani în urmă, am învăţat de la un tătar arta luptei cu corpul. Omul 
călătorise prin Asia şi zău că m-a uimit cu priceperea lui. Asta s-a întîmplat 
acum patru ani, în satul Slobozia, pe Nistru. Vreo douăzeci de tătari 
intraseră în sat cu gîndul de a lua cu ei cîteva moldovence. Eu tocmai 
trăgeam acolo, în fruntea a patru sute de călăreţi. I-am prins pe tătari şi, 
fiindcă păcatul lor de a se simţi atraşi către frumoasele noastre fete nu mi 
se părea prea mare, i-am altoit niţel cum se cuvine şi i-am slobozit. 
Rămăsese la urmă un bătrîior, lipsit de harurile puterii. Mă uit la el şi-i zic: 
„Ia-o din loc, taică! Nu se cuvine ca tinerii să ridice mîna asupra bunicilor, 
chiar dacă ţi s-ar cade o trîntă.” Zice: „încearcă, fiule! Poate că oi fi în stare 
să-i răzbun eu pe ceilalţi”. Vorbea frumos în graiul nostru şi-mi era milă de 
el. L-am rugat să plece teafăr, dar nu am reuşit să-l conving. Aşa că l-am 
prins cu nădejde, hotărît să nu dau prea tare cu el. însă nu ştiu ce naiba a 
făcut cu mîinile, fiindcă m-am pomenit cu nasul în iarbă, iar el în picioare, 
parcă se uita undeva pe cer. Oştenii mei se ţineau de burtă din cauza 
rîsului. De trei ori la rînd am încercat să-l dobor. De trei ori m-a buşit de 
credeam că mi-a sunat ceasul de pe urmă. L-am oprit în slujbă, cu plată 
mare din simbria mea. Acum, ştiu şi eu cam cît ştia bătrînul. E o metodă de 
luptă în care nu voinicia are spor, ci cunoaşterea unor lovituri sau apucări 
fără greş. 

—Parcă nu-mi vine a crede, spuse Leca, ce se mîndrea cu 
falnică. 

—Domnule, zîmbi Soare, vă stau la dispoziţie cînd doriţi. 

—A, nu! Nu vreau să fac schilodirea unui prieten, se apăr? 

anul trecut am buşit patru zdrahoni pînă cînd i-am lăsat laţi. D-aia nu 
doresc să-mi pun mintea cu domnia-ta. 

—Acest lucru ar trebui să-l spun eu, i-o întoarse căpitanul, spre hazul 

celorlalţi. 

î 

Iute şi aprig la fire, aga Leca se înroşi de mînie, bîlbîindu-se: 

—Ai vrea acum? 

—Dacă măria-ta principele nu vede nimic rău în asta, aş vrea. 

—Doamne! se înturnă Leca. îngăduie-i vechiului tău slujitor să-l atîrne 
pe moldovean, cu nădragii, tocmai sus, în panoplia de colo. 

—Măria-ta! rîse căpitanul. Vă rog şi eu de îngăduinţă. 

Principele, mare iubitor de întreceri voiniceşti, făcu un semn de 
aprobare, minunîndu-se de îndrăzneala moldoveanului. Ceilalţi se grăbiră 
să tragă masa şi scaunele către pereţi, astfel că locul din mijloc rămase 
destul de mare. Leca îşi lepădă uriaşa pelerină verde, apoi se pregăti să facă 
acelaşi lucru cu haina, dar vorbele lui Soare îl opriră la jumătatea gestului. 

—Domnule, grăi el cu modestie, păstraţi haina! Căzătura voastră s-ar 
putea să fie mai rea decît o doresc eu. Haina vă poate apăra de unele 
vătămături ale corpului. 

—Apă! Apă, că mor! behăi Leca năuc. Adică vin, că n-avem apă. 

Luă o carafă şi o goli pe jumătate dintr-o sorbitură adîncă. Apoi vorbi iar: 

—Omul acesta are ceva hibă la cutiuta de minte. Acum, nu mai am nici o 
milă pentru el. 

—Ei, pe dracu! se supără Costache. Isprăviţi cu vorbăria şi încăieraţi-vă 
odată, fiindcă mai avem şi alte treburi! 

Leca îl privi o clipă urît. Soare se mulţumi cu o ridicare din umeri. Veniră 
unul lingă altul. Căpitanul abia îi ajungea cu creştetul pînă la piept, dar nu 
se sinchisi de asta. îşi desfăcu picioarele în lături, aduse braţele în faţă, ca 
şi cînd s-ar fi agăţat la o trîntă, şi aşteptă calm, cu privirile pironite în ochii 
lui Leca. Se făcu linişte. Bărbaţii cătau nedumeriţi spre cei doi. Fulgerător, 
Leca întinse mîinile spre mijlocul căpitanului. Apoi se petrecu ceva uluitor. 
Soare parcă nici nu se forţase măcar, iar Leca zăcea întins cu nasul în 
imensul covor de Keşan. Şezu nemişcat cîteva clipe, fără a izbuti să-şi 
reţină un geamăt. Se ridică greu. 

—Drace! oftă simţind că nu are aer destul. Nu domnia-ta m-ai pus jos. 
Cred că am alunecat din nebăgare de seamă. 

—Aşa cred şi eu, răspunse căpitanul cu toată seriozitatea. 

—Aiurea! se entuziasmă Costache. Te-a buşit limpede ca lumina zilei. 

—Atunci, mai încercăm o dată, mormăi Leca descumpănit. De dajta=âşta 
voi fi mult mai atent. 

—Ar fi bine, Leca, interveni principele. Ar fi bine să fii mai atent, altfel, 
felcerul Zimmermann va avea de lucru cu tine. 

Leca îşi reţinu o înjurătură. încercă să-l pălească pe căpit 

dar minune: Soare îl întoarse prin aer şi-l slobozi ca pe-un sac de grăunţe. 

—Mai încercaţi o dată! strigă Costache frecîndu-şi palmele de plăcere. 

Năuc, Leca privi în jur, îşi potrivi mustaţa, ce-i intrase în gură, se ridică 
greoi, asemenea pruncului care învaţă să meargă, şi răspunse cu mare 
oboseală în glas: 

—încearcă tu! Mie îmi ajunge şi am să fiu mulţumit dacă nu mi-a plesnit 
vreo coastă, fiindcă dreapta nu-mi mai dă ascultare. Crezi că-i ruptă? se 
întoarse către căpitan. 

—Ruptă-neruptă, tot un drac! bombăni Costache, nemulţumit că lupta 
se încheiase atît de repede. 

—Nu-i ruptă, domnule, răspunse căpitanul cu aer de cunoscător. Are 
ceva scrînteală, dar unele frecţii bune o pun în cîteva zile pe rosturile ei. 

—Soare! grăi principele. Ceva mai devreme hotărîsem a te primi în slujba 
noastră cu cinci ducaţi pe lună. Acum, după ce ne-ai arătat astfel de 
haruri, cred că chiar zece ar fi puţin. Aş dori să ne înveţi arta acestui soi de 
luptă. 

—Chiar mai mult, răspunse acesta. Pot să mă apăr de un jungher sau de 
o sabie. 

Ochii oaspeţilor crescură mari, a mirare, dar nu-1 mai contraziseră, 
convinşi că moldoveanul acela cu ochii veseli, rîzători, era departe de a fi un 
lăudăros. 

Sfatul de taină luă sfîrşit. Boierii părăsiră odaia îngînduraţi. Doar Cae, 
Costache, Ducu şi Chirilă mai zăboviră acolo, reţinuţi de principe. 

—Cînd vei porni spre Iaşi, nepoate? 

—Mîine, înainte de a se face ziuă. 

—Te-ai gîndit la însoţitori? 

—M-am gîndit. Noi patru, părintele Grasa şi Sile. 

—Cam puţini, pentru o treabă atît de grea. 

—Mulţi am bate la ochi. 

—Mda! Va trebui să te lipseşti de Ducu şi de Costache. Cu ei am o treabă 
ce nu suferă amînare. Doctorul Pezzen, primul-sfetnic al curţii imperiale din 
Praga, ne-a trimis o scrisoare ce ne-a mirat mult. El ne vesteşte că 
împăratul Rudolf se arată dornic să o cunoască pe domniţa Florica, fiica 
noastră. 

—De unde pînă unde? făcu Chirilă surprins. 

—Nimic mai simplu, domnilor. în toamnă, zugravul nostru Petru 
Armeanul a prins pe pînză chipul domniţei. După lupta de la Şelimbăr, i-am 



Seria Cavalerilor - Cartea a Patra 


ţării. Dar astea sînt visuri. Totuşi, merită să încercăm. 

—Şi dacă domniţa Florica se opune? întrebă Caravană. 

—încă nu ştim. Ea mi-a scris că e gata să meargă la Praga. Apoi, fie cum 
va da Dumnezeu! în drumul acesta lung şi nu lipsit de primejdii, o vor 
însoţi Ducu şi Costache Caravană. 

—Mi-e greu să renunţ la ei, observă Indru. 

—Ştiu, însă nu am de ales. Mi-ar fi plăcut să o păziţi cu toţii, dar 
treburile cu tătarii nu le putem lăsa baltă. 

—Cînd vom porni, doamne? se interesă Ducu. 

—Ar fi bine, mîine în zori. Domniţa Florica se află acum la moşia noastră 
de lîngă Piteşti. Greşesc. Moşia asta i-am dăruit-o nepotului Cae. Ai fost pe 
acolo, nepoate? 

—Nu, zîmbi acesta. 

—Aşa e! murmură principele cu vădită amărăciune în glas. Pentru noi, 
nu am avut vreme în ultimii şapte ani. Şi nici nu ştiu cînd vom avea. 
Hotărîsem să te cunun după Bobotează, cu frumoasa castelană din Obreja. 
Dar iată că unele lucrări mari ne-au împiedicat. Pe contesa Stela 
Beckembauer nu am mai văzut-o de la Crăciun. Drace! M-am obişnuit să-i 
zic aşa, în loc de Stela Cristu. Dar tu cînd ai văzut-o? 

—în urmă cu vreo două săptămîni, măria-ta. 

—Să mergi dimineaţă pînă la Obreja! Ar fi păcat să nu-ţi iei rămas bun, 
mai ales că Obreja e la un ceas călare de Alba-Iulia. 

—Am trecut pe acolo azi-dimineaţă înainte de ivirea zorilor, însă nu era 
ceas potrivit pentru o vizită. Credeam că voi merge în seara asta, dar sfatul 
nostru de taină a început mai tîrziu decît am sperat. La ziuă, va fi greu. 
Zorii vor trebui să mă prindă pe drum. Apoi, sînt unele pregătiri. Doar dacă 
mi-aţi îngădui acum... 

—Bună hotărîre! îl întrerupse principele. Chirilă va avea grijă de 
pregătiri. Iar mîine înainte de a se face lumină te va aştepta dimpreună cu 
Grasa şi Sile, în satul Cistei. Sînteţi liberi, domnilor! 

Tinerii cavaleri părăsiră încăperea tăcuţi, flecare cu gîndurile lui. 

—Mergi cu mine, Costache? întrebă Cae. 

—Merg, răspunse grăsunul, mulţumit de asemenea invitaţie. Drumul 
nostru va fi împreună pînă la Blaj. Acolo ne despărţim. Ducu mă va aştepta 
alături de ceilalţi. Pregătiri n-am. Doar să pun şaua pe Zambilica. O să 
încerce unele mofturi, dar grajdul din Obreja nu-i cu nimic mai slab ca cel 
de aici. Ce zici de căpitanul Soare? I-a făcut lui Leca mîna altoi. 

Principele rămase în odaia de lucru. Semnă cîteva scrisori, le 
pecetea, apoi oftă şi se lăsă obosit pe spătarul scaunului. 

„Oare soarta neamului depinde de un lucru atît de mărunt? 

De o căsătorie?” 

îşi trecu mîinile prin păr şi rămase nemişcat. Jăraticul clipe| 

mai rar, înainte de a se transforma în tăciune. 

„Ca viaţa omului! Arde, dă căldură, apoi căldura se risipeşte şi rămîne 
mărturie doar cenuşa”. 


Un sfert de ceas mai tîrziu, doi călăreţi se strecurau ca nişte năluci prin 
pădurea care se oprea brusc, domolită de apa Mureşului. Trecură pe 
gheaţa, ce pocnea sub copitele cailor, şi apucară drumul spre Obreja. De 
departe luminile de pe zidurile castelului abia se vedeau licărind. 

„ — Ce naiba caut eu cu ăsta pe coclauri la vreme de noapte? murmură 
Caravană privind spatele lui Indru. Nici Zambilica în zilele lui proaste nu-i 
mai nătărău ca el. O fi mare spadasin. O fi mai isteţ ca noi în alte rosturi, 
dar în dragoste, să dai şi să fugi. Biata fată! îl aşteaptă de şapte ani. Parcă 
principele trebuie să-i rostuiască lui căsătoria? O ia, şi gata. De Bobotează, 
putea să trăsnească şi să fulgere. Dacă avea ceva gînduri de însurătoare, 
ne-ar fi luat pe mine, pe Chirilă şi pe Ducu, să-i fim martori. Se cununa în 
capela din Obreja, şi gata. Că doar nu durează cununia cît postul 
Crăciunului. Auzi! Cea mai frumoasă fată din Transilvania tînjeşte după 
unul ca el. Să fi fost eu în locul ei, de mult eram măritată cu contele Teleki. 
Omul o iubeşte, a cerut-o de nevastă în cîteva rînduri, e bogat, frumos, 
tînăr, chiar dacă nu-i atît de viteaz ca Indru. Parcă de spadă şi de cuţite are 
nevoie o fată? însă ea, uite, Doamne, că nu-1 place pe Teleki. Stă după 
toanele ăstuia. Nu zic eu că nu o iubeşte, dar se chinuiesc amîndoi. El se 
teme s-o încurce în căsătorie, fiindcă viaţa îi stă mereu în cumpănă. Ah, pe 
căpăstrul Zambilicăi! Cine-i ferit azi de primejdii? E drept că la el se arată 
mai mari. Iată că mîine porneşte la drum. Şi va fi pe drumuri săptămîni. Ba 
s-ar pute să nu se mai întoarcă viu. Totuşi, nu-i bine. Mai devreme, ne 
spunea că în tot ce a înfăptuit măreţ, omenirea a pus şi un dram de 
nebunie. Poate că şi în dragoste ar trebui pus un dram de nebunie. Dacă tot 
stai să te gîndeşti la greutăţi, nu faci nimic. Iată că puteau fi căsătoriţi de 
vreo şase-şapte ani. Iată că el n-a murit pînă azi. Le-a lipsit doar dramul de 
nebunie.” 

Urcară pe o coamă de deal. Castelul, ascuns o vreme de privirile lor, 
apăru deodată ca o pată uriaşă. Fost cîndva proprietate a baronului Albert 
de Szentivâni, frumosul domeniu trecuse, cu ani în urmă, sub stăpînirea 
contelui Hans Beckenbauer. Se zvonise atunci că baronul ceruse o sumă ce 
i-ar fi luat piuitul celui mai înrăit cumpărător. Că Beckenbauer acceptase 

vrednice de luat în seamă. Puţini ştiau că Hans Beckenbauer şi sora sa se 
numesc în realitate Ion şi Stela Cristu. Că nu sînt saşi. Că veniseră acolo în 
slujba lui Mihai-vodă, care îşi dorise un om de încredere în apropierea 
fostului principe Sigismund. 

Ajunseră la poarta castelului din Obreja. Comandantul gărzilor îi 
recunoscu şi trimise după majordomul Kraus. Acesta veni grăbit pe 
picioarele lui scurte, trudindu-se aprig. Pîntecul său, umflat ca un harbuz 
ascuns în haine, se cutremura la fiecare călcătură. 

—Iesus-Maria! exclamă vesel cînd dădu cu ochii de oaspeţi. Fiţi 
bineveniţi în Obreja! 

Apoi gîndi. 

„Nu mă grăbesc să-mi anunţ stăpînii. Surpriza şi bucuria contesei vor fi 
atît de mari, încît merită să risc o mustrare din partea domnului conte. Ca 
să nu mai vorbim despre faptul că şi slujitorii au uneori toanele lor. Fiindcă 
oameni sîntem cu toţii. Ar fî suficient să luăm exemplu de la măgar. 
Măgarul nu se urneşte din loc atunci cînd îi vine pe chelie, măcar de l-ai 
jupui de viu. Domnul conte se arată neînduplecat cînd călcăm regula. Dar 
ce plăcere şi variaţie ar mai fi în viaţă dacă am păstra cu sfinţenie chiar 
toate regulile?” 

—Poftiţi, domnilor! Călcaţi pe aceste minunate dale de marmură, 
bucurîndu-ne auzul! Aţi picat cum nu se poate mai bine. Uneori ne culcăm 
o dată cu găinile, dar azi nu-i tîrziu. în sufragerie ard luminările multe, iar 
masa e întinsă regeşte. Avem... 

Se întrerupse şi deschise uşa mustăcind. Contele Beckenbauer săltă o 
sprinceană a supărare, apoi faţa i se lumină într-un zîmbet larg. Teleki se 
ridică surprins de lîngă Stela, căreia îi arăta o superbă bijuterie. Tînăra 
castelană îşi reţinu cu greu un ţipăt mare de bucurie. Costache făcu un pas 
către masă, dar se opri la al doilea. Prezenţa lui Teleki îl nemulţumi 
profund. Felul în care îi găsise, aproape lipiţi unul de altul, era mai grăitor 
decît bucuria contesei. Cae rămase pironit în prag, cu un zîmbet spart, ofilit 
dintr-o dată. Ochii lui se subţiară, iar glasul căpătă parcă o modulaţie 
aparte. Dar nici inteligentul Beckenbauer, nici rafinatul Teleki nu observară 
scurta schimbare. Doar Stela o intui şi păli brusc. 

—Iată ce înseamnă să pici musafir la un ceas nepotrivit, grăi Cae 
şăgalnic, în timp ce saluta adînc. Mi se pare că stricăm o conversaţie 
agreabilă. Adică o seară începută frumos. 

—Nici vorbă, domnilor! zîmbi Beckenbauer, salutînd la rîndul său. Vizite 

—Regretul nostru ar fi fost foarte mare, spuse tînăra castelană. Adesea 
aţi trecut prin apropiere fără a ne vizita. însă totdeauna cu treburi grabnice, 
adăugă îndulcind dojana. 

Cae nu o privi decît în treacăt. Şi din nou Stela intui că ceva nu ar fi în 
regulă. Poate că prezenţa lui Teleki născuse bănuieli în mintea logodnicului 
său. De trei ori venise la ei în ultimele luni şi de trei ori îl întîlnise acolo pe 
Teleki. Iar faptul că acesta se ridicase de lîngă ea surprins, uluit, ar fi putut 
întări bănuiala. Această constatare o fulgeră scurt, ca un junghi. Întîi se 
nelinişti. Apoi o cuprinse mînia. Avea el oare dreptul să o bănuiască? Ochii 
ei cenuşii ca oţelul luciră o clipă mai tăios decît ar fi vrut. Dar nici Cae, nici 
ceilalţi nu remarcară gîndurile ce i se citeau pe faţă. 

—Mă bucură întîlnirea cu domniile-voastre, grăi Teleki zîmbind 
curtenitor. Sînt în trecere prin Obreja. M-am oprit aici... adică am venit aici, 
în drum spre Haţeg, unde am o frumoasă crescătorie de cai. Poate nu atît 
de mare ca a domnului Beckenbauer, încă cu exemplare straşnice. Am venit 
aici cu gîndul de a trata un schimb de iepe de prăsilă. Mîine plec... 

Se opri brusc, fiindcă îşi dădu seama de greşeală. Ceea ce spunea el 
aducea a justificare. Niciodată nu i se întîmplase o astfel de gafă şi abia 
acum observă în ochii lui Cae o scurtă sclipire ironică. Doar contele 
Beckenbauer era străin de cele ce se întîmplau. Atent la pregătirile 
slujitorilor, ce intraseră cu tacîmuri şi tăvi grele, îi scăpase mărunta 
conversaţie care adusese în aer un sîmbure de răceală. 

—M-ar bucura să mă vizitaţi o dată la Haţeg, încercă Teleki să repare 
greşeala, îndreptînd conversaţia pe făgaş mai bun. Am un cal de patru ani. 
Doar Vînt Sălbatec, frumosul vostru armăsar, i-ar ţine piept la galop. Aş 
vrea să vi-1 vînd. Ce-i drept foarte scump. Adică, în schimbul unei vizite pe 
care o aşteptăm de mult. Am tot sperat să mă căutaţi o dată. 

Cae nu apucă să-i răspundă, fiindcă se amestecă Beckenbauer. 

—Luaţi loc, domnilor! 

•) * 

—Pe şaua Zambilicăi! răspunse Costache printr-o exclamaţie obişnuită 
lui. Regretăm, domnule conte. Aşa cum vă spunea adineauri prietenul Cae, 
sîntem doar în trecere. Venim de la Sighişoara şi trebui să ajungem grabnic 
la Alba-Iulia. Misiunea noastră ne lipseşte de plăcerea pe care ne-o oferiţi. 
Am intrat doar... doar pentru cîteva clipe. 

Castelanul, plin de tact şi de înţelepciune, bănui că Indru se abătuse din 
drum mînat de dor. Astfel că după un minut de gîndire spuse, fără a-şi 
ascunde mîhnirea sinceră: 

vin, o rog pe sora noastră să-i arate domnului Indru frumosul tablou. 
Niciodată nu am cumpărat un lucru atît de gingaş. 

Stela înţelese manevra fratelui şi se ridică grabnic, fericită că-i oferea 
prilejul de a fi singură cu iubitul ei. De fapt, înţeleseră cu toţii. Tînăra 
castelană ieşi în întîmpinarea lui Cae. Se întîlniră la scările de marmură ce 
duceau la primul etaj. Ea îşi plecase ochii pentru a nu i se vedea bucuria, 
dar nu înainte de a-1 cuprinde pe tînăr într-o privire scurtă, fugară, ca o 
părere. 

„A mai slăbit, gîndi ea. Mereu pe drumuri, la vreme bună sau rea, 
noaptea şi ziua, fără odihnă. Ochii lui sînt obosiţi. M-a privit o clipă 
nedrept. Poate că în clipa aceea a alungat din ei oboseala. Hainele lui 
totdeauna fără cusur arată mai neîngrijite, chiar dacă frumoasa cămaşă 
albă străluceşte de prospeţime. Nu mai are timp pentru el şi nici pentru 
mine. Ne vedem rar. Şi atunci numai din fugă ca nişte cunoscuţi care nu au 
ce să-şi spună. Doar un sfert de ceas împreună! De ce atît de puţin? De ce 
ne duşmăneşte timpul? Aş vrea să-l alint. Să-i mîngîi părul răzvrătit. I s-au 
spuzit buzele de frig. înseamnă că a umblat mult. Că a răbdat de frig. Mă 
doare inima cînd îl privesc. în toată lumea asta, numai pe mine mă are. 
Doar mie îmi dau lacrimile cînd îi văd faţa trasă şi zîmbetul obosit. Nu-mi 
spune nimic dintr-ale lui, dar îi citesc în suflet.” 

Călca alături de el şi aştepta din clipă-n clipă să o sărute. Să o cuprindă 
cu braţele. Purta o rochie de culoarea cerului, strînsă pe talie şi cu mîneci 
largi. Părul ei roşcat cădea în valuri şi-i acoperea umerii. Formele aplecate 
spre linii dulci, frumos alungite, se ghiceau uşor în fiecare pas. Faţa 
prelungă, cu trăsături delicate, obrajii ca nişte petale, cu o roşaţă plăcută 
spre umerii lor, şi mai ales aerul ei vioi o arătau sub vîrsta majoratului, 
chiar dacă avea să împlinească în curînd douăzeci şi trei de ani. 

Se opriră în faţa superbei pînze. Ea îi vorbi ceva despre pictorii vremii, în 
timp ce gîndurile îi rătăceau aiurea. 

„De ce nu mă sărută? tresări ea. De ce nu foloseşte micul nostru răgaz? 
E gelos? Doamne-Dumnezeule! Oare unul dintre cei mai inteligenţi oameni 
ai neamului poate să fie orb? De ce nu se uită în ochii mei? Oare anii de 
cînd îl aştept nu sînt o chezăşie?” 

O cuprinse un sentiment de mîndrie rănită. Apoi, vorbele ei deveniră tot 
mai calme. Mai pline de răceală. Coborîră în sufragerie ca doi străini. Nici o 
vorbă de reproş nu apăruse între ei. Dar fiecare simţi gheaţa din inima 
celuilalt. 

Curînd, porţile mari se închiseră în urma celor doi călăreţi, 
întinseră în goană pe zăpada îngheţată, ce pocnea scurt sub copit 

„Iată cît ţine credinţa unei fete frumoase, gîndi Caravani 
zvonurile despre desele vizite ale contelui Teleki în Obreja îşi 
Da. Iată că un cavaler de salon, un fustangiu ca Teleki, ai 

căutare decît cel mai desăvîrşit bărbat din cîţi cunosc eu. Şi nu cunosc 
tocmai puţini. Cae se arată mai tăcut ca mormîntul. Naiba ştie ce o fi în 
mintea lui. Dar mi-a plăcut. A fost în gînd cu mine. Nu rămîi într-o casă 
unde eşti al doilea. Puţin a lipsit să-i iau la înjurături. Ei da, sînt furios 
cum n-am fost de mult. Să mă ia naiba de nu le pun foc! Praf şi pulbere să 
se aleagă de castelul lor! Bietul meu prieten! Ce rău făceam dacă renunţam 
să-l întovărăşesc! Să fi fost eu femeie şi să fi avut un iubit ca el, cred că... 
cred că... Zambilico! Să te ia dracul de zurbagiu! Mişcă din pirostrii pînă 
nu-ţi ard vreo două să mă pomeneşti!” 

Auzind pentru prima oară în cincisprezece ani glasul mînios al 
stăpînului şi simţind pentru prima oară împunsătura aspră a pintenilor, 
slutul armăsar se întinse la drum cu toată nădejdea. Dar Indru parcă zbura 
înaintea lor. 

—Ei, Cae! strigă Costache cu glasul nespus de blînd. Aşteaptă-ne, dragul 
meu! Poate că lucrurile nu stau aşa cum gîndim noi. Adică... vreau să 
spun... poate... Uite, să vezi tu că-i trag o mamă de bătaie Zambilicăi. S-a 
făcut leneş. De fapt, ar trebui să-l schimb, dar nu mă îndur. De 
cincisprezece ani sîntem împreună. Auzi? O ştii pe aia cu doi turci şi doi 
români?... 

Tăcu, fiindcă vorbele lui se pierdeau în vînt. Calul prietenului său abia 
se mai zărea printre primii copaci din marginea Mureşului. 




m a 

Capitolul 5 




rimăvara debutase timpuriu. O ploaie bogată spăla zgura iernii şi o 
căra la vale către pîraiele ce se umflaseră, gata să dea din albii. 
Apoi ieşi soarele. Era cald. Pămîntul se zvînta iute pe dealurile din 
jurul Piteştilor. Prin văi încolţise iarba, iar gîzele amorţite peste iarnă 
porniră în recunoaştere. Dinspre sud adia un vînt călduţ, molcom. La hanul 
„Doi miei” un bărbat mărunt, gras, transpirat, şedea la o masă plină de 
bunătăţi. O pulpă rumenită frumos, parcă cernită, ceva pîine de casă, 
proaspătă, cu coajă crăpată ca a gorunului bătrîn, două funii de trandafiri 
olteneşti pipăraţi ca porţile iadului şi o cană cu vin auriu, al cărui parfum 
delicat aducea a suflet de sfînt, dădeau mesei un aer sărbătoresc. Bărbatul 
înfuleca domol. Nimic din gesturile lui nu arăta pripeală. Din vreme-n 
vreme, sugea cumpătat vinul din cană, dînd ochii peste cap cu creştinească 
evlavie, în timp ce hangiul aştepta alături, smerit, cu o găleată plină. 

Cînd movila de pe masă dispăru fără urmă, jupînul găsi de cuviinţă să-i 
propună musafirului cîteva ceasuri de odihnă. 

—Domnule Caravană, făcu el, aplecîndu-se adine, după asemenea 
desfătare a trupului s-ar cuveni un pat bun, sub aşternutul căruia am 
presărat busuioc. în asemenea mirosnă plăcută, somnul e curat şi domol ca 
al pruncului care s-a săturat la sinul mamei. 

—Ai meşteşug la limbă, observă musafirul şuierîndu-şi cuvintele. Ah, pe 
şalvarii lui Mohamed, abia mai vorbesc! Sînt ca şarpele după ce a înghiţit o 
pradă peste puterile lui. Au trecut cinci zile de cînd nu m-am mai ospătat 
aşa regeşte, fiindcă eu şi Ducu cel Iute am gonit încoace ca nişte arătări. Ce 
vin e ăsta? 

—Lacrimă de Drăgăşani, domnule. 

—Nu-i tocmai slab. 

—Aşa cred şi eu, însă are o hibă. La prima cană te aspreşte şi te 
înviorează de parcă ai fi nou născut. La a doua cană îţi limpezeşte gîndurile 
şi îşi arată gustul niţel amărui. La a treia, îţi taie picioarele de la genunchi, 
chiar dacă te simţi mai uşor ca fulgul. La a patra ţi se pare apos, lipsit de 
haruri. La a cincea rămîi damblagiu. La a şasea, mai prinzi putere ca să 
vorbeşti în dodii sau să plîngi. La a şaptea îţi piere graiul şi rămîi năuc. 

—Aş vrea să o văd şi pe asta, zîmbi Costache cunoscîndu-şi put£râle-*Ja 
toarn-o pe a cincea! 

—Domnule, grăi cumpănit hangiul, poate e mai bine să urc 
voastră. Se nimereşte azi a fi lipsit de slujitorii mei, plecaţi cu 
Singur nu mă încumet să vă car pe trepte la deal, aşa cum m 

să urc un butoi plin pe o stîncă. Doar dacă între timp soseşte domnul 
Ducu... 

—La naiba! îl întrerupse grăsunul. Ducu poate să pice dintr-o clipă în 
alta. Dar n-am nevoie de el şi nici de tine, fiindcă pasul meu va fi la fel de 
sigur. 

—Prea bine, domnule! consimţi jupînul. Poftim cea de-a cincea cană şi 
fie cum o vrea Dumnezeu! Pînă azi n-am întîlnit băutori să stea pe 
picioarele lor după o astfel de măsură. 

Costache îl privi ironic şi bău fără să clipească. Apoi înţepeni ca prin 
farmec. Hangiul cătă spre el descumpănit, scărpinîndu-se la ceafă. Dar 
Caravană îşi birui slăbiciunea. Se ridică grav, impozant, bătu din aripi, gata 
a-şi lua zborul către primul pas, călcă de parcă ar fi avut un picior mai 
scurt şi căzu la pieptul gazdei, ca un berbec ce luase drept adversar un 
perete. Făcu o nouă sforţare, iar hangiul se cruci cînd îl văzu cum urcă de-a 
buşilea pe scările de lemn. Un sfert de ceas mai tîrziu, Costache se trezi în 
pat şi murmură ca de pe altă lume. 

—Toarn-o p-a şasea! 

însă hangiul dispăruse gînditor. „Nu mă aşteptam să aibă atîta putere, 
socoti el. Eu n-aş fi reuşit să mă ridic dintr-o astfel de stare. Bietul 
Costache! Asta-i singura lui distracţie. Mîncare bună şi un vin ales. Cam 
puţin pentru un bărbat ca el. Ar fi putut să aibă o casă, nevastă, nepoţi... 
însă el a ales alt drum, în slujba neamului. Iar un asemenea drum greu şi 
primejdios te lipseşte de alte bucurii.” 

Tresări. Ducu cel Iute intră grăbit în sufrageria imensă. Ochii îi 
străluceau ciudat. Cît despre mers, nu era dintre cele mai sigure, semn că 
pe unde umblase, băutura i-a fost la îndemînă. 

—Unde-i Costache? întrebă aspru, dorind să pară mai treaz decît îi 
îngăduia starea. 

—în odaia voastră, domnule. Se odihneşte după ce a gustat aprig din 
vinul nostru cel mai ales. 

Cînd intră tînărul în încăpere, Caravană deschise un ochi somnoros şi 
întrebă mai mult de formă: 

—Ai văzut-o pe domniţa Florica? 

—Am văzut-o, răspunse Ducu morocănos, dar lucrurile s-au încurcat 
rău de tot. 

—Adică, s-a răzgîndit şi nu mai doreşte să meargă la Praga? 

—Mai rău, prietene. 

Costache se ridică într-un cot, scuturîndu-se ca un cal nărăvaş. 

—Ce poate fi mai rău decît asta? 

—Multe, răspunse Ducu. însă e bine s-o luăm pe bucăţel 
domnul Chihaia? 

—Cum dracu să nu-1 ştiu. Unul slăbănog ca o grindă ţii 

Cîndva era comandant de gardă la palatul domnesc. 

—întocmai! aprobă tînărul. Acum asigură paza domniţei Florica. Un 
bărbat ca el, uns cu toate alifiile, se pricepe să o ferească de primejdii. Nici 
şoarecele nu se strecoară acolo fără ştirea lui. Ei bine, cînd m-a văzut 
domnul Chihaia, am crezut că-1 apucă damblaua de plăcere. 

Zice: „Domnule, au trecut cîteva luni de cînd n-am mai avut o vizită atît 
de înaltă. Eu sînt un om subţire, iar aici m-am prostit de-a binelea, fără a 
avea cu cine să schimb nişte cuvinte frumoase. Oştenii mei sînt harnici şi 
nu lipsiţi de harurile înţelepciunii, însă nu stau la taclale cu ei, fiindcă am 
ştirbi disciplina. D-aia mă gîndesc să închinăm cîte-o oală cu vin. Asemenea 
eveniment trebuie cinstit ca între doi oameni aplecaţi spre fineţuri. Pe 
dealurile din jur sînt nişte vii care dau un vin negru, ce te ridică din 
mormînt după prima cană. Domniţa Florica e înconjurată numai de tinere 
fete, una mai frumoasă ca alta. Dar cu ele ce să discut? Dacă aş avea cu 
vreo douăzeci de ani mai puţin, eheee...” 

Zic: „Altă dată, domnule Chihaia. Invitaţia voastră mă onorează ca şi 
cuvintele frumoase, însă acum sînt grăbit. Trebuie să-i vorbesc domniţei. 
Am un mesaj din partea principelui Mihai”. 

„Ah, ah! se căină el. O clipă, m-a încercat bucuria, văzîndu-te.” 

Zic: „Domnule, poate aşa din fugă, am putea ciocni totuşi o oală cu vin.” 

Auzindu-mi vorba, s-a luminat la chip şi m-a condus într-o pivniţă unde 
răcoarea te lua pe sus. Vinul era cu adevărat straşnic. După cîteva 
înghiţituri, am simţit o căldură molcomă, ce se strecura în trup ca o 
alintare. Cînd am isprăvit ce era în oală i-am mulţumit frumos şi m-am 
ridicat, amintindu-i de misiunea mea. 

Zice: „Cu învoiala voastră, aş rămîne să mai încerc un rînd. Mergeţi în 
casă fără mine, domnule! Ştiu că sînteţi un cavaler desăvîrşit, aşa că nu-mi 
fac griji în privinţa voastră”. 

„Dar nu o cunosc pe domniţă, spun eu cam descumpănit. N-am avut 
fericirea s-o văd.” 

„Lasă! mi-o întoarse el. Fetele te vor conduce la domniţă şi mare lucru de 
nu-ţi va rămîne inima la una dintre ele. Eu te aştept aici, în Sfînta Sfintelor. 
Să ştii că vinul altfel îşi sloboade aromele în pivniţă. Grăbeşte solia pe cît 
poţi şi pofteşte să-mi ţii tovărăşie. Abia aştept să aflu noutăţi de la Alba- 


Iulia.” 


L-am lăsat acolo. Văzută de afară, casa nu părea cine ştie ce 
încăpătoare. Abia după ce am intrat mi-am dat seama că-i cît o ogradă. Dar 

Zice: „Mătăluţă ai bătut?” 

Mă uit la ea ca ursul la fagure şi murmur pierdut: „Eu, puicuţo”. 

Întîi se încruntă niţel, apoi zîmbeşte şi-mi arată nişte dinţi albi, frumoşi, 
care pot înnebuni o duzină de îngeri tămîiaţi împotriva păcatului cu gîndul 
şi cu fapta. 

„Pe cine căutaţi? mă întreabă, şi-i joacă ochii ca la veveriţe.” 

„Pe mătăluţă, zic. Eu sînt Făt-frumos şi mă dau în vînt după zîne.” 

Rîde, iar cînd începe să ciripească şi să mă măsoare lung din priviri, 
chiar Paris, renumitul zurbagiu ce a stîrnit războiul troian, ar rămîne cu 
gura căscată şi s-ar lepăda de frumoasa Elena, de Afrodita şi de încă vreo 
două-trei zeităţi palide. 

„Eu nu prea sînt zînă, zice ea, deşteptîndu-mă din contemplare, iar 
domnia-ta abia ai putea ocupa aici o slujbă de zmeu, însă numai cu leafa 
pe jumătate. Fiindcă zmeii au fost totdeauna harnici la fapte şi slabi de 
gură.” 

Am simţit arsura pentru lauda mea datorată mai mult vinului decît firii. 
M-am ţinut totuşi bine şi i-am răspuns, uitîndu-mă în ochii ei cum se uită 
vulpea la pui: 

„Păcat, zînă dragă! Roluri de zmeu n-am jucat pînă acum. Totuşi, dacă 
mă gîndesc bine, parcă te-aş fura măcar pentru o noapte. Gîndeşte-te ce 
grozav ar fi! O noapte în palatul zmeului.” 

Apoi bag de seamă că ochii i se umplu dintr-o dată de mînie. Roşeşte. îi 
stă bine şi parcă aş săruta-o. Dar cuvintele ei mă pălesc aspru ca o 
măciucă: 

„Cei ce fură fetele doar pentru o noapte, abia dacă ar putea ajunge 
rîndaşii zmeilor. Ca rîndaş, poate că ţi-ai găsi un rost. însă nu prin părţile 
astea, unde umblă feţii-frumoşi şi zmeii adevăraţi. S-ar putea să te calce 
careva dintre ei, din greşeală, ca pe-un scaiete. Şi ar fi păcat, fiindcă de 
rîndaşi totdeauna a fost lipsă.” 

„Ei, ei! mă supăr eu. Ai limba ascuţită şi plină de venin ca muma- 
pădurii. Ar trebui să-ţi răspund la fel, dar iată că nu-mi pot lua ochii de la 
mijlocelul dumitale, care cred că n-a fost încă strîns de mină de voinic. Cît 
despre mine, pesemne că mi-ai făcut vrăji. Iar după cum bag de seamă, 
ceva nu-i în regulă cu chipul domniei-tale. Cred că dacă te-ai da de trei ori 
peste cap, m-aş pomeni aici cu Baba Cloanţa.” 

Se uită la mine numai foc şi văpaie, apoi grăieşte: 

„Destul, domnule! Sîntem chit. Mi-ai zis şi ţi-am zis. Pe cine cauţi?” 

Mi-a părut rău pentru vorbele mele năroade, cauzate de vinul dojpimijăii 


Chihaia, astfel că i-am răspuns cu mult respect: 

„Pe domniţa Florica. Am un mesaj grabnic din partea princi 



Mihai.” 



„Dar cine eşti domnia-ta?” 


i 

„Ducu cel Iute.” 

O clipă, face ochii mari, mă cîntăreşte cu privirea, apoi mă pofteşte într- 
un salon cît hanul ăsta cu împrejmuire cu tot şi-mi face semn spre o 
canapea în stare să adăpostească trei călăreţi cu cai şi cu harnaşamente. 
Am rămas singur. „Grozavă fată! gîndesc. Poate cam iute de limbă, însă ea a 
început. Dumnezeule, ce faţă! Dacă ştie să şi gătească, înseamnă că nebuna 
de pronie a cerului, uneori cam nechibzuită, şi-a investit o groază de capital 
în ea.” 

La puţină vreme, uşa se deschide, iar zîna îmi face semn să intru într-o 
odaie mai măruntă, dar luminoasă şi cu mobilă de mare preţ. 

„Vorbeşte, domnule Ducu! zice ea. Te ascult.” 

Glasul ei e mai blînd. Se vede că i-a trecut supărarea. încep să rîd. 

„Cu domnia-ta aş vrea să vorbesc toată viaţa, şi de data aceasta nu mai 
glumesc. Dar trebuie să o văd pe domniţa Florica.” 

„Păi o vezi, domnule, zîmbeşte ea. Eu sînt domniţa Florica.” 

Tu mă ştii, prietene Costache, că n-am pălit niciodată în faţa primejdiei. 

Că n-am tremurat de teamă în războaie. însă de data asta, am simtit că mi 

* •> 

se moaie picioarele. 

Mă bîlbîi: „Şorţul acela alb... adică... vreau să zic... fiindcă d-aia 
credeam...” 

Zice, niţel ironic: „Şorţul? Da. Făceam cozonaci, domnule Ducu.” 

„Fir-aş al naibii! am gîndit eu. Să mă ia naiba!” 

Cînd am plecat de acolo cred că eram năuc de-a binelea. Aşa se face că 
am intrat iar în pivniţă, unde domnul Chihaia mă aştepta ca pe sfintele 
moaşte. 

—Mda! mormăi grăsunul Costache. Dar nu mi-ai spus dacă se învoieşte 
să meargă la Praga. 

—Aşa e! tresări Ducu din gîndurile ce-1 împresurau. Merge. Va lua cu ea 

două tinere însoţitoare. 

» 

—Atunci, nu-i timp de zăbavă. 

—Nu prea. Peste un ceas pornim amîndoi spre Bucureşti. Va trebui să-i 
cătăm pe Tufănel, Toroipan, Ciripoi, Găluşcă, Tufănel-tatăl şi Ciripoi-tatăl. 
Mîine vom fi cu toţii aici şi, dimpreună cu domnul Chihaia, însoţim trăsura 
domnitei. 

—Oare nu vom fi prea puţini? Drumul pînă la Praga e lung, şi primejdiile 
se pot arăta adesea. 

—Ştiu, dar nici noi nu sîntem de lepădat. 

Tăcură. Razele soarelui pătrundeau prin fereastră ca nişte aţe 
parcă vesele, parcă neruşinate, pipăind duşumeaua. 


Cînd Caravană şi Ducu intrară în Bucureşti, seara se aşte 

deasupra cîmpiei. Căldura îşi subţiase puterile. Din coşurile caselor, fumul 
răbufnea iute, semn că noaptea îşi aducea prinosul ei de răceală. Cei doi 
minară caii spre palatul domnesc. Străjerii îi primiră bucuroşi, dar aflară şi 
unele veşti proaste. Pătraşcu-vodă, fiul principelui Mihai, plecase din zori 
cu ceva oaste către Calafat, unde intraseră cîteva pilcuri de turci la 
obişnuita pradă de primăvară. Palatul domnesc rămăsese în paza boierului 
Anghel. Acesta îi primi destul de morocănos. Era un bărbat încă voinic la 
cei aproape şaizeci de ani. 

—Pari supărat, domnule, grăi Caravană salutîndu-1 ca pe-un vechi şi 
bun cunoscut. 

—Sînt, răspunse Anghel cu neprefăcută amărăciune. Nicolae Pătraşcu- 
vodă mi-a lăsat aici numai opt sute de călăreţi. Socot că a luat prea multă 
oaste cu el. Dunărea ea doar la patru ceasuri călare de Bucureşti, iar 
iscoadele spun că dincolo de apă s-au ivit cam la cinci-şase mii de ieniceri. 
S-ar putea să fie un şiretlic. Se prefac a ieşi după jaf într-o parte şi atacă în 
alta. Dacă se vor abate încoace, cu ce-i oprim? 

—Şi n-ai luat nici un fel de măsuri? 

—Cum dracu să nu iau? Doar nu sînt cu caş la gură. De la prînz am 
adunat sub arme patru sute de tineri. Pînă în zori voi ridica numărul lor la 
o mie. însă nu avem arme decît pentru jumătate. Am trimis două sute de 
călăreţi în pîndă la Giurgiu. 

—înseamnă că bucureştenii pot dormi liniştiţi. 

—Ştiu eu? Turcii sînt mari luptători. Apoi, o oştire de ieniceri e altfel 
instruită. Cred totuşi că nu va fi nimic. Dar încă nu v-am întrebat de scopul 
vizitei. 

—Acum mi-e mai greu, interveni Ducu. Nu-i unul prea plăcut. Am vrea 
să-ţi cerem cîţiva oşteni dintre cei mai buni. Mi-e teamă însă că pe cei pe 
care îi căutăm au plecat cu Pătraşcu-vodă. 

—Vorbiţi cumva despre tinerii Tufănel, Toroipan, Găluşcă şi Ciripoi? Ştiu 
că anul trecut i-ati folosit adesea. 

—Da, domnule, la aceştia ne gîndim. 

—Aveţi noroc. Sînt cu toţii în pază la poarta de sud a oraşului. Aş vrea 
eu să vă fiu pe plac, însă nu cred că mă pot lipsi de ei. Sînt oşteni vechi, cu 
multă experienţă. De oamenii buni, totdeauna te desparţi greu. 

—Ti-am rămîne foarte îndatoraţi, stărui Caravană. Domnita Florica va 
face un drum la Praga. Drum lung şi uneori nu lipsit de greutăţi, ca să nu 
zic vorbe mai mari. 

Auzind de domnita Florica, bătrînul comandant se îmbună dintr-ja=d&tă 
şi zîmbi. 

—Am înţeles. Voi trimite să-i aducă. Unde să vă caute? 

—La hanul Privighetoarea de Aur. 

Cei doi părăsiră palatul domnesc fericiţi că norocul 

împotrivă. Un sfert de ceas mai tîrziu, ieşiră din Uliţa Mare şi se opriră la 
capătul unei fundături, lingă o poartă de lemn temeinic ferecată în zăvoare. 
Zidul înalt ce împrejmuia ograda şi casa îl lipseau pe trecător de o privelişte 
asupra interiorului. Costache bătu în poartă, iar aceasta se deschise mai 
repede decît se aşteptau. 

—Ce doriţi, domnilor? întrebă un slujitor, cu o ghioagă cît toate zilele. 

—Vrem să vorbim cu jupînul Isaia, răspunse Costache. 

—Cam greu, remarcă celălalt. Ceasul nu-i tocmai potrivit. Cine sînteţi? 

—Caravană şi Ducu. 

—Ei, drăcie! se minună slujitorul. Nu v-am recunoscut pe întuneric. 
Poftiţi! Jupînul va fi fericit să vă vadă. 

Poarta se închise după ei, cu pocnet sec de zăvoare. în curte, întunericul 
părea chiar mai adine decît dincolo de zid. Lepădară caii şi intrară într-o 
încăpere frumos luminată. Jupînul Isaia, mărunt, îndesat, cu ochii mici şi 
cu priviri blajine, cu gesturi de paracliser, îi pofti să se aşeze. 

—Un vin, o ţuică, nişte faguri? îi îmbie negustorul. 

—Ah, nu, jupîne! îl întrerupse Caravană. Sîntem grăbiţi. 

—Atunci, nu-mi rămîne decît să vă ascult. Cu ce vă pot fi de folos? 

—Cu ceva galbeni. Avem de făcut un drum lung. Pramatia de vistiernic 
din Alba-Iulia ne-a dat doar cincizeci de ducaţi. Adică să-i pui pe o măsea. 

—Cît? 

—Cred că două sute ar fi tocmai suma care ne lipseşte. însă o vrem 
degrabă. 

—Eu numai pe grabă lucrez. Ce-mi lăsaţi în schimb? 

—Nimic. 

Negustorul se posomori dintr-o dată şi se scărpină în barbă, gînditor. 
Caravană, care nu se aştepta la unele greutăţi, spuse aspru: 

—Să mergem, Ducule! Vom găsi în altă parte. 

—Am spus eu că vă refuz? bombăni Isaia. Nu cred să fi pronunţat 
asemenea cuvînt. Din păcate, afacerile mele au slăbit mult. Cînd voi primi 
cei două sute patruzeci? Fiindcă trebuie să am şi eu partea mea. 

—Nu ştim, grăi Costache cu toată sinceritatea. 

—Măi, să fie! tresări negustorul. Cine ar încheia oare o afacere atît de 
proastă? însă dacă mă gîndesc bine, cu voi n-am fost niciodată în pierdere. 
Cuvîntul vostru va fi o chezăşie pentru mine. Unde să vă trimit galbenii? 

—La hanul Privighetoarea de Aur, dar cel tîrziu pînă la miezul nopţii. 


* 



A doua zi pe la ceasurile zece, o trăsură frumoasă părăsi 
drumul care duce spre Vîlcea. La spatele ei, nouă călăreţi îşi 
trap întins. Domniţa Florica, îmbrăcată bărbăteşte cu 
strînşi pe picior şi ascunşi la partea de jos în cizme scurte 









Seria Cavalerilor - Cartea a Patra 

tureci, cu o frumoasă tunică albastră, răscroită la talie, strălucea alături de 
tinerele însoţitoare. îmbrăcămintea de drum îi scotea în evidenţă trupul 
subţire, cu linii armonioase şi bine împlinite. Iar culoarea albastră a tunicii 
aducea haruri noi chipului său cu pielea albă, fragedă, cu umerii obrajilor 
uşor aprinşi, încadraţi de părul blond, ce cădea pe umeri în valuri. Vremea 
era liniştită, călduţă, cerul înalt şi limpede. Drumul nu se arăta prea bun, 
dar tinereţea fetelor biruia veselă desele hurducături. Cele două însoţitoare 
purtau aceeaşi îmbrăcăminte ca şi domniţa. Doar tunicile lor se deosebeau 
la culoare. Cea măruntă de statură, al cărei chip era brun, strălucitor ca al 
unei creole, cu părul bogat ridicat în coc pentru a mai cîştiga ceva înălţime, 
alesese o tunică verde. Era Irina Zamfirescu, sora mai mică a marelui boier. 
Ultima dintre ele, Dana Mihalcea, fiica vestitului căpitan al principelui 
Mihai, nu era nici brună, nici blondă. Părul său castaniu arăta scurt şi 
pieptănat băieţeşte. Ochii căprui, neastîmpăraţi şi veşnic purtători de 
luminiţe şăgalnice, păreau bunul ei cel mai de preţ, chiar dacă faţa 
prelungă, cu linii dulci, era deosebit de atrăgătoare. Ea alesese o tunică 
vişinie. 

La răstimpuri, răzbea din trăsură cîte-un hohot de rîs. 

—Vai, domniţă! grăi Dana uşor îmbufnată, cu toate că ochii o trădau. 
Iată că nu ştim mare lucru despre însoţitorii noştri. 

—Ah, aşa e! se lumină bruneta. Pe Chihaia îl cunoaştem ca pe un cal 
breaz, dar ceilalţi? Despre domnul Ducu cel Iute am auzit lucruri care 
întrec orice închipuire. Se pare că-i un mare spadasin, cu toate că 
înfăţişarea blajină... 

—De multe ori înfăţişarea înşală, o întrerupse Dana. Iată-1 de pildă pe 
domnul Costache Caravană. Arată el a vestit luptător? Cînd l-am văzut, mi- 
am zis că o fi noul nostru vizitiu. Cît despre tînărul Ducu, merită să-l 
priveşti mai de aproape. Luat aşa trăsătură cu trăsătură, ai zice că nu l-ar 
trage aţa spre purtare vitejească. Dar e tot atît de drept că trupul frumos, 
cu linii prelungi şi elastice, îl arată iute la gesturi. 

—Ei, ei! o dojeni bruneta. Cred că mergi cam departe, dacă nu cumva te- 
a prins un fior tot meditînd la harurile tînărului Ducu. 

—Cine ştie? răspunse Dana izbucnind în rîs. Dacă o fi aşa, va trebui să 
te mulţumeşti cu domnul Costache. 

—Ce zici, domniţă? mustăci bruneta. Dana a reuşit să facă împărţelile de 
cuviinţă. Ca să fiu dreaptă, continuă Irina, mie nu-mi displac grăsunii. însă 
nici aşa să n-o luăm. Domnul Costache depăşeşte cu mult preferinţele mele. 
Deci, mă voi lipsi de el, mai ales că în urma lui călăreşte un tînăr^căcuia 
binecuvîntarea cerească i-a dat harurile cu multă risipă. Care 
lui? 

—Tufănel, răspunse domniţa Florica zîmbind. Ah, sînteţi la( 

Mie nu mi-ati lăsat mai nimic. 

—Ei, cum nu, domniţă? făcu Dana cu suavă mărinimie. Sînt acolo în 
spate nişte domni de toată lauda. Spre deosebire de Irina, eu am memoria 
bună şi le-am reţinut numele. Cel trupeş ca şi Costache e Găluşcă. e 
croitorul care îl poate îmbrăca cît de cît omeneşte poate fî socotit făcător de 
minuni. Vai, vai! După chipul vostru încruntat, îmi dau seama că nu 
întruneşte chiar toate condiţiile. Alături de el, simpaticul Toroipan pare 
niţel bătut în cap. Numai aşa aş înţelege că gîtul său nu-i mai lung de trei 
degete. Care fată din lume ar face o asemenea alegere? Dacă vrei să-l 
cuprinzi pe după gît, unde plasezi mîinile? Mare păcat! Ar mai fî tînărul 
Ciripoi. Ah, nu! Dacă vă încruntaţi, trec la ceilalţi. Adică la cine? Că nu au 
mai rămas decît domnii Tufănel-tatăl şi Ciripoi-tatăl. Dar ăştia nu merg 
decît pe roluri de bunici. Da! Se pare că nu v-a mai rămas nimic. însă nu-i 
vina noastră. Cine se scoală de dimineaţă, departe ajunge! 

—De unde ştiţi voi că nu m-am sculat înaintea voastră? rîse domniţa 
privindu-le pe rînd. 

—Ah, ah! strigară Irina şi Dana într-un glas. Atunci, sigur că ai şi ales. 
Pe cine oare? 

—Secret, fetelor. 

Irina o privi printre gene şi întrebă: 

—Nu cumva pe domnul...? 

—Nu. 


—Dar nici nu ştii la cine mă gîndeam. 

—Păi tocmai asta e. 

Rîseră şi bătură din palme ca nişte copii. Un rîs limpede, plin de tinereţe. 
De fapt, aşa şi erau. Irina, cea mai vîrstnică dintre ele, încă nu împlinise 
nouăsprezece ani. 

Tîrziu după prînz, făcură popas într-un sat mare, frumos resfirat pe 
ulucul dintre două dealuri. Hanul era cunoscut prin împrejurimi şi avea cai 
de schimb. Mîncară acolo. Văzînd oaspeţi de neam ales, jupînul aşternu feţe 
curate pe mese, iar grătarul imens începu să fumege cu sîrg. Domniţa 
Florica îi pofti la masă pe Chihaia, Ducu şi Costache. Aceştia se aşezară 
fără a-şi arăta nemulţumirea. Alături de tinerele fete, cei trei erau osîndiţi la 
aspră cumpătare. Soarele îşi domolise puterea. Afară, slujitorii hanului 
schimbau caii. 

—Poate ar fî bine să oprim aici, propuse domniţa Florica. Sînt aproape 
şase ceasuri de cînd ne aflăm pe drum. Domnule Tufănel, opreşte-i pe 
slujitori de la schimbul cailor. 

—Asta nu! interveni Ducu mai aspru decît ar fi dorit. 

Tufănele! 

Obişnuită să poruncească şi auzind vorba tăioasă a tînărul 
păli brusc. Apoi, o roşeaţă puternică îi cuprinse obrajii, 
scînteiară de mînie. Reuşi totuşi să-şi stăpînească glasul, cu ac 

caracteristic în marea ei familie. 

—Domnule Ducu, spuse cu multă răceală, oamenii îţi recunosc nişte 
merite pe care noi nu le preţuim mai puţin. Mi-e teamă însă că azi întreci 
măsura calităţii ce o ai aici. Am pornit spre Praga la îndemnurile părintelui 
nostru, dar nu la cheremul domniei-tale. Ai sarcina de a ne asigura paza, 
nu de a ne porunci. Te rog să te ocupi numai de ceea ce ţi se cuvine! Altfel, 
voi fi nevoită să renunţ la serviciile dumitale. 

Tînărul o ascultă fără să clipească. Mînia nu i se citea pe faţă. Numai 
Costache i-o dibăci, după felul în care zîmbea. în schimb, domniţa îi socoti 
zîmbetul drept provocare şi hotărî să curme pe loc asemenea obrăznicie. 

—Domnule Chihaia, continuă ea, te rog să iei comanda grupului nostru! 
Experienţa, vîrsta şi modestia domniei-tale te recomandă din plin! Cît 
despre domnul Ducu, ar fi bine să nu uite că este slujitorul tatălui nostru. 

—Hm! bătu în retragere vechiul oştean. 

—Văd că şovăi, constată foarte mirată. 

—Domniţă! interveni Ducu mai calm decît era. Eu voi pleca în cinci 
minute, dar ar fî bine să lămurim cîteva lucruri atît spre folosul vostru, cît 
şi spre al meu. 

—Te ascult, domnule, răspunse cu un aer mai potolit, chiar dacă nu văd 
ce ai mai putea spune după o astfel de purtare. 

—Întîi, aş vrea să aflaţi că eu nu sînt slujitorul principelui Mihai, ci al 
neamului nostru. Niciodată principele nu mi-a poruncit şi nu m-a plătit 
pentru vreo slujbă. în ceea ce priveşte drumul nostru, azi, mîine şi poate în 
zilele următoare vom avea timp frumos. Adică bun pentru a ne mişca iute. 
Dar cît va ţine timpul frumos acum, la început de primăvară? Pînă la Praga 
sînt mult peste o mie de mile germane. Vor fi ploi şi timp aspru. S-ar putea 
să întîmpinăm ape ieşite din matca lor. Trecerea prin vaduri e adesea 
primejdioasă şi cere timp. Am dorit să facem acest drum în mai puţin de 
două săptămîni. Apoi, trebuie să ne gîndim la numărul zilelor pe care le 
vom petrece acolo şi la cel de întoarcere. Prezenţa lui Caravană şi a mea la 
Alba-Iulia e dorită grabnic. Domnii Cae Indru şi Chirilă Zece Cuţite sînt 
plecaţi pentru multă vreme, iar în jurul principelui se urzesc unele 
comploturi. Iată pentru ce am dorit să ne grăbim. îmi pare rău că nu avem 
vreme de o plimbare. Cine nu şi-ar dori-o? Drum bun, domniţă! La 
revedere, domnilor! 

Porni spre uşă, însă nu reuşi să ajungă acolo, fiindcă vocea domniţei îl 
opri la vreme. 

—O clipă, domnule Ducu! grăi cu o nuanţă de blîndeţe care îl fă 
tresară, lucru ce i se întîmpla destul de rar. Mi-e teamă că ne 
greu. Chiar de la prima noastră discuţie de ieri, roşi ea, luci 
decurs aşa cum am fi dorit. Cuvintele domniei-tale m-au lămuf 
grabei fireşti, astfel că nu ne vom da în lături de la puţină oste 

să uiţi acest moment neplăcut! 

Ar fi vrut să spună mai multe, dar mîndria o opri să pronunţe scuzele ce 
s-ar fi cuvenit. 

O jumătate de ceas mai tîrziu, convoiul îşi urmă drumul în trapul întins 
al cailor. înnoptară la marginea unui cătun. Gazda, gospodar harnic, avea o 
casă cu cîteva odăi încăpătoare şi curate. Una o ocupară bărbaţii, iar cea 
mai frumoasă fu pregătită pentru fete. La ziuă, tinerele primiră cîteva găleţi 
cu apă caldă. în vreme ce se spălau, bruneta spuse, parcă mai mult pentru 
sine: 

—Cu astfel de pază, în nopţile viitoare putem dormi fără griji. 

—Nu înţeleg, zîmbi domniţa Florica. 

—Te cred, fiindcă n-ai observat un lucru. Domnul Costache Caravană a 
dormit lungit lingă pragul nostru. 

—Ah, la atîta grijă nu mă aşteptam! 

—Nici eu, continuă bruneta, însă nu e totul. 

—Nu e totul? Adică ce vrei să spui? 

—Nu mare lucru. Domnul Ducu a dormit afară sub fereastra noastră. 

—Glumeşti. Pe asemenea răcoare a nopţii? 

—Aşa se pare. Avea totuşi o şubă uriaşă, pe care nu i-am văzut-o în 
timpul zilei. Cred că-i a gazdei. 

Porniră înainte de răsăritul soarelui. Din vreme-n vreme, domnita Florica 
se întorcea către mica fereastră din spatele ei şi căta gînditoare spre 
minunaţii lor însoţitori. 

j î 

Ducu îşi mîna calul alături de cel al lui Costache. Mergeau tăcuţi, ceea 
ce nu-i plăcea grăsunului. încercă să înfîripe o conversaţie cu el. Tînărul 
răspundea rar şi cam anapoda. Caravană îl privi mai atent. Pe faţa 
prietenului său apărea cînd o încruntare, cînd un zîmbet, cînd acea cădere 
pierdută sub apăsarea gîndului. 

„Să mă ia naiba dacă nătărăul ăsta nu-i îndrăgostit! socoti el. Dar de 
care dintre ele? Nu cumva de domniţa Florica? Doamne-Dumnezeule! Sper 
să aibă măcar atîta minte. Nu, nu se poate. Ea e hărăzită împăratului 
Rudolf. Şi chiar de nu se va mărita cu Rudolf, e prea sus pentru bietul meu 
prieten. La naiba! se mînie el. Nici o împărăteasă nu-i prea mult... însă cred 
că eu nu sînt în toate minţile. Cine ştie la ce se gîndeşte el?” 

Soarele scînteia frumos în zăpada de pe vîrfurile munţilor. Pe la poale, 
un vînt călduţ înfoia firele de iarbă, parcă sărutîndu-le din mers. 

Capitolul 6 


e ra pe vremuri o frumoasă pădure între Ţuţora şi Bogdăneşti. De 
fapt, ea se continua cu mici întreruperi pînă la Cahul, urmînd 
malul răsăritean al Prutului. Copacii ei vechi cît veacurile ori 
nenumăratele hăţişuri adăposteau multe animale sălbatice. Lupii, mistreţii, 
zimbrii, căprioarele, jderii, urşii mari la trup sau vulpile cu mersul chibzuit 
veneau în zori să se adape din apele Prutului, adesea curate ca cerul de 
vară. Puţini erau cei ce cunoşteau drumurile prin uriaşa pădure. Puţini 
ştiau rosturile răspîntiilor şi scurtăturile potecilor. Dar şi mai puţini se 
încumetau să calce prin acele locuri lipsiţi de arme şi de însoţitori. Fiindcă 
nu numai animalele de pradă îşi aveau tainul din viaţa celor nechibzuiţi, ci 
şi alte primejdii. Pilcuri de lotri băteau potecile şi hăţişurile nesfîrşite. însă 
cel mai mare dintre neajunsuri rămînea drumul, parcă simplu la prima 
vedere. Apoi, sutele de răspîntii îl făceau adesea pe om să se învîrtească în 
loc, să nimerească în fundături, ca într-un labirint. Sau să-şi încerce 
norocul mergînd la nimereală ceasuri şi zile de-a rîndul. Mai erau 
smîrcurile, adevărate capcane ce înghiţiseră multe trupuri de pribegi. 

în ziua de opt martie, cu puţin înainte de prînz, un pîlc format din o sută 
douăzeci şi doi de călăreţi intră pe unul dintre drumurile pădurii. în 
ultimele două săptămîni, vremea fusese atît de frumoasă prin acele părţi, 
încît viorelele îşi scoseseră petalele de culoarea cerului printre frunzele 
uscate. Dar ochii călăreţilor nu cătau spre aseme nea desfătare a sufletului, 
înarmaţi cu săbii sau iatagane, cu buzdugane şi pistoale, cu arcuri şi 
săgeţi, îmbrăcaţi în pelerine lungi ori în blănuri, ca de drum lung, straşnicii 
călăreţi mergeau în trapul cailor. Erau grăbiţi. Cîţiva cai cu samare pe ei 
duceau merinde pentru oameni şi animale. Un bărbat înalt, ce purta 
mîndre straie de căpitan, şi un altul ceva mai scund călăreau în faţa 
convoiului şi discutau între ei. Bun cunoscător al drumului din pădure, cel 
înalt îşi arunca privirile din fugă pe la răspîntii, pricepea ceva semne tainice 
şi alegea direcţia fără sminteală. 

—Vremea ţine cu noi, căpitane Arvinte, grăi mă runţelul. 

—Adevărat, spătare Sacowicz! răspunse celălalt. Acum e frumos, dar în 
nord a plouat. Apele au ieşit mai puţin la deal, parcă a mirare, însă mari pe 
la Bogdăneşti, Cahul şi tocmai jos pe la Vadul lui Isac. Iar in partea^d@-sud 
a cîmpiei Bugeacului, pămîntul musteşte de-a binelea. Călăreţi 
cîteva zile de prin părţile acelea ne-au spus că nu-i chip de 
merge împreună pînă la Tîrgu Sărăţei. De-acolo, eu mă las cu oş 
către Bogdăneşti. Dar pe domnia-ta te-aş sfătui să tai drumul 

cîmpia Bugeacului. De la Sărăţei o iei spre răsărit pînă la cotul pe care îl 
face rîul Botna. Din locul acela pînă la satul Chiţcani nu-i mult de mers. 
Acolo veţi găsi bărci mari, care să vă treacă peste Nistru pînă la satul 
Slobozia. Apoi, drumul va fi mai lesnicios către aşezările tătarilor. 

—Sfatul domniei-tale mi se pare înţelept, aprobă Sacowicz. De fapt, 
drumul acesta mi se pare mult mai scurt decît cel din sud. Ca să nu mai 
vorbim despre cîmpia uscată de soare, prin care caii noştri vor călca mai 
sprinteni. 

—Aşa cred şi eu. Veţi întîlni totuşi unele smîrcuri, astfel că ocolurile vă 
vor lua timp. Apoi, socot că sînteţi cam puţini. Aş putea să vă dau vreo zece 
călăreţi de-ai mei. Ştiu că duceţi scule de preţ, a căror valoare trece de 
douăzeci de mii de galbeni. Dacă acestea nu vor ajunge la hanul tătarilor, 
veţi avea mari necazuri. în Bugeac umblă pilcuri de lotri. Dincolo de Nistru, 
o seamă de tătari care nu-i mai dau ascultare hanului rătăcesc după pradă. 

—Nu te îngriji domnia-ta de asta! grăi spătarul, cu aer trufaş. Sîntem 
douăzeci şi doi de oameni căliţi. Unspre zece cavaleri poloni aleşi pe 
sprinceană şi unsprezece tătari. Armele noastre, chibzuiala şi iscusinţa ne 
îngăduie să umblăm fără teamă. 

„Ce ruşine! gîndi mîhnit căpitanul Arvinte. Niciodată nu s-a pomenit ca o 
solie a Moldovei să fie formată din poloni şi tătari. Sacowicz, tocmai din 
această cauză mi-a refuzat oştenii. Doreşte să mă umilească. Ieremia Movilă 
nu are mîndrie şi nu-şi iubeşte neamul. S-a dat de partea polonilor, iar 
pentru mărirea sa nu se sfieşte să-i cheme pe tătari împotriva Ţării 
Româneşti. Niciodată nu s-a văzut astfel de trădare.” 

Departe în spatele convoiului, patru călăreţi se ţineau pe urmele lăsate 
proaspăt. Cae Indru călărea în faţă. Chirilă îl urma la cîteva lungimi, iar 
Sile şi părintele Grasa păstrau o bună distanţă unul de altul. Chipul 
tînărului Indru arăta mai întunecat ca altădată. „Iată, socoti el, ruptura 
dintre mine şi Stela Cristu s-a făcut cam tîrziu, ce-i drept, însă la vreme. Ea 
şi-a închipuit că sînt gelos pe contele Teleki. Păcat că mă cunoaşte atît de 
puţin! Dar nu-i de mirare. Nici isteţul meu prieten Costache nu a ghicit că 
pornisem către Obreja hotărit să fac această ruptură. în toamnă mă 
amăgisem fără rost. Credeam că după unirea Transilvaniei cu Ţara 
Românească va începe o perioadă de linişte. Că intrarea în Moldova va fi o 
simplă desfăşurare de oşti. M-am înşelat crunt. Lucrurile stau chiar mai 
rău decît înainte. Otrava şi pumnalul îl ameninţă azi pe principe, iar mîine 
pe noi. Nobilii Transilvaniei ne urăsc şi caută să ne piardă. Ei nu s-au sfiit 
să-l atace în toamnă pe Costache. Ieremia Movilă în cîrdăşie cu polonjrişj^cu 
Sigismund e puternic şi a început să muşte. Turcii, vechii noştrŢ; 
sînt mai cinstiţi decît creştinii. Ei nu au încercat asupra noasj 
pumnalul. Drumul acesta la tătari s-ar putea să fie fără Întoî 
de mult o iubesc pe Stela, oricît mă iubeşte ea, nu puteam să fe 

căsătorie. La toate acestea am meditat înainte de a pleca la Obreja. După 
purtarea mea rece, sper ca durerea ei să fie mai mică. M-au prins nişte 
gînduri negre. Niciodată nu am avut presimţiri rele şi nu am crezut în astfel 
de lucruri. Acum, parcă sînt altul. Cînd am ieşit din Alba-Iulia, m-am uitat 
la case, la biserici, la drumuri şi mi-a venit în minte că n-am să le mai 
revăd. Ei, la naiba! Nu asta are importanţă acum. în faţa noastră sînt o 
sută douăzeci şi doi de oşteni. Patru oameni va fî greu să-i doborîm pe toţi. 
Din păcate, nu putem da îndărăt. Ieremia, Sigismund şi Taranowski sînt 
vicleni. Ştiu unde să lovească. Dar sper să avem şi noi un cuvînt de spus. 
Iar dacă nu pier, dacă Stela va mai avea răbdare un an sau doi, poate va 
ieşi soarele şi pentru mine. Ah, visuri, visuri! 

Privi îndărăt. Chirilă Zece Cuţite sălta în şa încruntat cum îi era felul. 
Sile Adormitu moţăia. Părintele Grasa îşi îmboldi calul şi veni mai aproape. 
Faţa lui prelungă, plină de zbîrcituri, părea trasă la darac. Trupul - uscat, 
ciolănos, fără pic de osînză - arăta ca ieşit de sub teasc. 

—Ce-i părinte? întrebă tînărul. 

—Nu mare lucru, domnule. Mi-e foame. După cum ştii, eu sînt un 
cugetător. Dar în astfel de treburi nu lucrez cu tot corpul, ci numai cu 
harurile gîndului. însă gîndul o ia razna dacă simt un fel de leşin sub furca 
pieptului. Adineauri, stomacul meu a început o chelălăitură de mai mare 
jalea. 

—Eşti de părere să ne oprim şi să ne ospătăm? 

—Vai, domnule! Ţi-am spus doar ce simt, nu ce vreau. 

Ajunseră într-o zonă de smîrcuri şi ochiuri de apă. Urmele de copite se 
pierdeau la marginea unei bălţi. Stufărişul, călcat din loc în loc, le arăta 
limpede drumul parcurs de oşteni. Uneori, apa ajungea pînă la piepturile 
cailor. Lipsiţi de acele semne, ar fi intrat în nămoluri fără ieşire. După vreo 
trei-patru ceasuri, smîrcurile rămaseră în spatele lor. Intrară din nou în 
pădure. Caii erau obosiţi de atîta vînzoleală. Soarele căzuse către asfinţit. 
Undeva în faţă, auziră glasuri. îşi domoliră caii şi rămaseră nemişcaţi, 
înaintea lor, zgomotul nu părea să se depărteze. Cae le făcu semn să 
descalece. Lepădă armăsarul şi porni printre copaci. în pădure se lăsa 
răcoarea. Apoi umezeala bălţilor îşi făcu simţită prezenţa, iar întunericul 
veni mai repede decît s-ar fi aşteptat ei. Se aflau sub muchia unui deal. Un 
fel de ruptură cu copacii căzuţi în urma cine ştie cărei furtuni. Absenţa 
îndelungată a lui Cae produse nelinişte. Apoi, se pomeniră cu el alături. 

—Tocmai ne făceam griji, spuse părintele Grasa, respirînd uşurat. 

—Şi nu fără temei, murmură tînărul. Pădurea e un adevărat lşbirint. 
Dacă nu nimeream coasta aceasta cu copacii căzuţi, vă întîli 
mîine în zori, fiindcă nu m-aş fi încumetat să umblu aiurea. Oi 
tabără de noapte nu tocmai departe de aici. Va trebui să 
Nechezatul cailor ar putea să ne trădeze prezenţa. Am reuşit 

de tabără şi să ascult discuţia dintre cîţiva oşteni. Vor porni la drum odată 
cu lumina zorilor. Dar se vor despărţi cam după un ceas. O sută de oşteni 
cu căpitanul lor vor coborî spre Bogdăneşti. Ceilalţi douăzeci şi doi vor 
poposi un ceas în Tîrgu Sărăţei, iar de acolo au de gînd să taie cîmpia 
Bugeacului către cotul Botnei. Deci, solia va fi formată doar din douăzeci şi 
doi de oameni. Unsprezece poloni şi unsprezece tătari. Acum, parcă mi s-a 
luat o piatră de pe inimă. Prea erau mulţi. 

—Şi aşa sînt destui, zise Grasa. Partea proastă cred că se arată în 
numărul nostru mic. 

Porniră îndărăt şi ocoliră dealul. Aleseră un loc de popas pe o mică 
ridicătură de pămînt, parcă lipită dealului ca un adaos. Mîncară tăcuţi. 
Pădurea încremenise. Rar se auzea cîte un foşnet. Frunzele uscate arătau în 
locul acela ca un adevărat covor. Caii îşi mestecau grăunţele, dar la fiecare 
foşnet se opreau, îşi ridicau capetele, îşi ridicau capetele, ciuleau urechile şi 

rămîneau o vreme înfioraţi. 

î 

Primul şezu de pază părintele Grasa. Ceilalţi se culcaseră pe culcuşuri 
de frunze. Lumina nopţii era slabă. Parcă se înno rase, dar nu a ploaie. 
Norii erau înalţi şi nu se legau între ei. 

„Ce vremuri! gîndi părintele Grasa. Cîndva mă lăfăiam în paturi cu perne 
de puf şi învelitori de mătase. Oameni de seamă îşi disputau prietenia mea. 
Slujitori harnici cătau să-mi ghicească dorinţele. Azi stau la pîndă într-o 
pădure ca o capcană uriaşă. Am un titlu de marchiz şi o sabie care ştie încă 
să muşte ca vipera. Cu asemenea haruri, în Apus m-aş fi umplut de aur şi 
strălucire. De zece ani, în flecare primăvară mă hotărăsc să plec acasă. Dar 
vine toamna şi amîn mereu. Iată că nu mai sînt tînăr. Ce draci au pus oare 
stăpînire pe mine? Dorul de aventură? Poate, dar asta are o limită. 
Aventura merge pînă pe la treizeci-patruzeci de ani. Dacă nu sînt din cale- 
afară de nătărău, cred că a picat peste mine ceva nebunie. Venisem în 
Transilvania doar pentru o lună sau două. Mă atrăgea mirajul Răsăritului. 
La noi pe Valea Loirei, se spunea că ar trăi aici o lume de barbari ce nu ştiu 
încă să vorbească, păroşi la trup şi adăpostiţi prin peşteri şi văgăuni. La 
dracu! Apusul nu-i cu nimic înaintea Transilvaniei. Dar am văzut destul. 
Dacă scap cu viaţă din nebunia acestui drum, am să mă întorc acasă. Pe 
tinerii aceştia îi înţeleg. îşi pun viaţa în primejdie pentru neamul lor. Eu mă 
aflu în treabă doar de dragul prieteniei.” 

îşi curmă gîndurile şi trase aer mult în piept. 

„Drace! socoti el. Parcă stăruie prin pădure un miros de fum. Prea sînt 
eu uns cu toate alifiile ca să rămîn liniştit! Un vulpoi ca mine 
cumpănă, chiar în faţa lucrurilor mărunte.” 

îl trezi pe Cae. 

—Simţi ceva în aer? 

Tînărul se ridică şi făcu vreo cîţiva paşi. Un curent subţire 

cu el miros aspru. 

—Să fie de la oşteni? îl iscodi Grasa. 

—Nu. Ei sînt în faţă. Curentul vine din spatele nostru. Trezeşte-i pe 
ceilalţi! eu plec să dau de rostul mirosului. 

Cu aceasta, se mistui printre copaci, iar Grasa rămase mirat că nu-i 
aude paşii. Cae mergea fără grabă. Fiecare mişcare o chibzuia adînc. La 
astfel de treburi, doar Ducu i-ar fi fost egal. Drumul se lăsa în pantă către 
smîrcuri. Ajunse într-o rarişte. Printre copacii uriaşi din locul acela, fumul 
stăruia mai puternic. Ocoli rariştea şi zări un ochi de apă, iar în stînga, pe o 
mică ridicătură, un foc vesel răspîndea lumină puternică. La marginea apei, 
şapte cai moţăiau în picioare. 

„Curentul de aer adie dinspre baltă, gîndi Cae. Deci nu-i pericol să mă 
simtă caii.” 

în jurul focului, trei bărbaţi discutau domol. Alţi patru şedeau lungiţi 
alături. 

—S-a cam făcut vremea să mergem peste ei, grăi un bărbos uriaş. Cei 
din faţa noastră nu pot fi decît negustori. 

—Nu, nici vorbă, îl întrerupse unul subţirel. Dacă erau negustori, se 
lipeau de grupul oştenilor. Care negustor chibzuit s-ar feri de o astfel de 
pază? Cred mai degrabă că au aceleaşi rosturi ca şi noi. Pun rămăşag că 
sînt iscoade din ceata lui Pinten. Dacă încercăm un atac asupra lor, mare 
mirare să nu ne pomenim cu toată ceata peste noi! 

—Prostii! grăi cel de-al treilea. Pe cine să iscodească cei patru? Pe oşteni? 
Aţi dat în mintea copiilor. Asta e! 

—Poate vor să le fure ceva cai, vorbi din nou subţirelul. 

—Eşti nărod de-a binelea! Oştenii lui Arvinte au pază mare. Iar dacă te 
apropii de cai, aceştia se agită că nu te mai gîndeşti decît la goană. Vă spun 
eu că sînt nişte fugari, care n-au curajul să se apropie de grupul oştenilor. 
Se ţin după ăia, fiindcă singuri nu s-ar descurca prin pădure. Dacă mergem 
acum peste ei, îi luăm din somn ca din oală. 

—Sînt fugari, se amestecă în discuţie unul dintre cei tolăniţi. Altfel, nu s- 
ar fi întors din drum să facă popas departe de oşteni. 

—Trebuia să-i atacăm atunci, spuse uriaşul. 

—Totdeauna ai fost neghiob, ripostă cel tolănit. Dacă se apărau cu 
pistoalele, zgomotul ajungea pînă la tabăra lui Arvinte. Şi am fî avut de 
lucru cu oştenii, care ne-ar fi căutat cîteva zile. Destul cu vorbăria fără rost! 
îi atacăm după miezul nopţii, cînd somnul e greu. Atunci e momentul 
prielnic. Ocolim Rîpa Ursului şi-i luăm din somn cu jungherele, 
frumoşi, arme bune şi poate ceva aur. Gherman şi Ioţa vor sta 
cai. Ceilalţi cinci vom porni spre ei cam peste trei ceasuri. 

Cae îşi reţinu un fluierat de mirare. Părăsi ascunzătoare 
Mersul său lin părea o adiere. 

Nu era lună, dar cerul parcă se mai luminase. Cinci bărbaţi se strecurau 
printre copaci pe drumul parcurs de Cae cu cîteva ceasuri mai devreme. 

—Trebuie să facem un ocol, murmură subţirelul, altfel, ne simt cai ălora. 

Ceilalţi aprobară. Aveau deprinderea pădurii şi a atacurilor de noapte. Şi 
ştiau bine cît de sensibili se arată caii cînd simt om străin pe aproape. 
Undeva răzbi grohăit puternic şi zarvă mare. 

„Mistreţii, socoti subţirelul. Cred că vulpea le-a furat un purcel. Sau 
chiar ursul. Nici o fiară nu se încumetă să-i atace direct pe mistreţi.” 

Se făcu linişte. O pală de vînt scutură crengile de sus ale pădurii şi trecu 
printre ele ca un vaiet. Răcoarea nopţii înfiora caii. Cinci umbre ajunseră la 
marginea tăpşanului. Cîţiva paşi mai încolo, se zărea ceva ce aducea a 
patru mogîldeţe întinse una lingă alta. Lotrii nu dădură năvală, ci înaintară 
chibzuiţi. Pripeala putea să le strice planurile. Abia cînd ajunseră foarte 
aproape îşi dădură seama că jos erau patru pelerine făcute sul. încremeniră 
o clipă. Apoi săriră în lături miraţi, dar era prea tîrziu. Vestitele cuţite ale 
lui Cae şi Chirilă bîzîiră prin aer şi se înfîpseră adînc. Le răspunseră două 
răcnete. Alte două cuţite fulgerară scurt. Părintele Grasa ieşi de după o tufă 
şi-i bară drumul celui de-al cincilea. Lotrul îl simţi la vreme, însă fără folos. 
Grasa fandă lung cu uriaşa lui sabie şi-i străpunse pieptul. Gemetele 
durară puţin, fiindcă Sile dădu ultimele lovituri acolo unde era cazul. 

„Magnific! gîndi Grasa amintindu-şi de iuţeala cu care cei doi îşi 
aruncară cuţitele. Mda! Ar trebui să învăţ şi eu ceva din arta lor.” 

—Cred că zgomotul s-a auzit pînă în tabăra oştenilor, spuse Chirilă, iar 
în glasul său se simţi nelinişte. 

—Nu, prietene, grăi Cae. Sîntem prea departe. în schimb, cred că a ajuns 
la cei doi lotri. 

—Păcat! 

—Nu prea, răspunse tînărul. Ei cred că strigătele de moarte au fost ale 
noastre. Acum aşteaptă liniştiţi întoarcerea soţilor. 

—în cazul acesta, va trebui să mergem peste ei. 

—La asta mă gîndeam şi eu, aprobă Cae. 

îşi adunară cuţitele risipite, le şterseră de hainele celor căzuţi şi le 
aşezară în tecile lor. Apoi porniră la drum cu multă fereală. Pădurea dormea 
tihnită. O pasăre de noapte ţipă scurt undeva în apropiere. îi auziră fîlfiitul 
aripilor. Curînd, liniştea stărui din nou. Cei doi lotri şedeau lîngă foc. 
Flăcările se mai domoliseră. Pămîntul din jur mirosea a pîrjolit. Nu vorbeau 
între ei. Şedeau tăcuţi, cu urechile la pîndă. în spatele lor se ridicară două 
umbre, iar cuţitele porniră în acelaşi timp. 


Soarele molcom zvîntase pămîntul. Iarba proaspătă, nu prj 
de un verde strălucitor, plesnea de sănătate trufaşă. Cerul în 

cu puţini nori alburii ca o spuzeală spre apus, prevestea o zi frumoasă. 
Douăzeci şi doi de călăreţi săltau în şei la trap uşor prin cîmpia Bugeacului. 
Mergeau în grup strîns, aşa cum îi sfătuise căpitanul Arvinte. Pilcuri de lotri 
mişunau adesea prin acele părţi şi nu se sfiau să-i atace chiar pe oştenii 
răzleţiţi de convoaie. Caii lor erau sprinteni, veşnic odihniţi. Bălţile cu 
stufăriş mult, ce se iveau ici-colo, ofereau lotrilor ascunzători trainice. 
Puţini s-ar fî încumetat să-i urmărească prin bălţile înşelătoare. 

Călătorii opriră la vremea prînzului într-o margine de pădure. Sacowicz, 
vechi oştean, controlă felul în care erau hrăniţi caii şi porunci să se împartă 
merindea pentru oameni. Altîn, nepotul hanului, se retrase cu oamenii săi 
la o parte şi mînca gînditor. Era înalt şi bine legat. Faţa uşor smolită, avea 
trăsături aspre, dar nu lipsite de frumuseţe. Buza de jos uşor răsfrîntă şi 
barba pătrată arătau o fire voluntară. Nici un dram de osînză nu stăruia pe 
trupul său, iar muşchii se ghiceau puternici sub învelişul hainelor. Mînca 
fără grabă, cu o anumită cumpătare, ce nu ar fi scăpat unui ochi atent. în 
schimb, soţii lui înfulecau lacomi fără griji. 

După ce sfirşi ceasul de odihnă, Sacowicz dădu semnal de plecare. 
Ocoluri mari în jurul smîrcurilor dese îi făceau să zăbovească mai mult 
decît s-ar fi gîndit. 

„Va trebui să înnoptăm în cîmpie, socoti spătarul, plin de nemulţumire. 
Am mai trecut pe aici la vreme de vară. Atunci, drumul mi s-a părut altfel. 
Acum regret că nu am luat ceva oşteni de la Arvinte. Ei cunosc locurile 
astea mai bine decît noi.” 

Către seară, cînd vizibilitatea scăzu simţitor, patru călăreţi apărură ceva 
mai aproape de grupul lui Sacowicz. 

—Cred că noaptea îi va prinde pe drum, îşi dădu cu părerea Sile 
Adormitu. N-am mers cine ştie ce. D-aia cred că Botna îşi face cotul spre 
răsărit, undeva departe în faţa noastră. 

„Dacă vor pune tabără de noapte în cîmpie, va fi pe voia mea, chibzui 
Cae. Aici i-am putea ataca mai uşor. Dincolo de Nistru s-ar putea să se 
însoţească fie cu alţi tătari ce bat drumurile cu caii lor iuti, fie cu ceva 
oşteni din Chiţcani sau Slobozia. Păcat că nu le ştim poruncile primite la 
Iaşi.” 

Noaptea se lăsă repede. Aerul devenise mai rece, mai aspru. Mergeau 
încet. Urmele celor din faţă nu se mai vedeau. Cae sărea adesea din şa, 
încercînd să le afle. Tresăriră. Departe de ei răsări lumina unui foc. 

—Sînt nechibzuiţi de-a binelea, grăi Chirilă. 

—Ce te face să crezi asta, domnule? întrebă Grasa. 

—Faptul că lumina focului îi poate da de gol. Orice om 

cîmpia ştie că un foc se zăreşte departe. 


—De gol către cine? Ei n-au aflat că sînt urmăriţi. Nici nu 
minte asemenea lucru. 

—Adevărat! Dar cred că Arvinte l-a prevenit pe Sacowicz în privinţa 
lotrilor. Ceea ce fac oştenii acolo aduce a nechibzuinţă. 

—S-ar putea să fie focul unor lotri. Sacowicz o fi acum undeva departe. 

—Nu-i foc de lotri, interveni Cae. Ei ar fi observat convoiul oştenilor şi s- 
ar fi ferit a le atrage atenţia. Mă miră totuşi Altîn. Un războinic tătar ştie ce 
primejdie înseamnă lumina unui foc. Poate că Altîn nu se amestecă în 
treburile spătarului, iar acesta se simte prea puternic. El nu-şi poate 
închipui că sînt cete de lotri ce numără peste patruzeci de oameni. 

îşi domoliră caii şi făcură popas. în stînga lor creştea ceva păpuriş înalt, 
bine uscat. Apa de la tulpinile lui se evaporase. Pămîntul, crăpat din lipsă 
de umezeală, părea construit cu dale imense. 

—Domnilor, grăi Cae, locul acesta e cum nu se poate mai nimerit. Vom 
priponi caii aici. Iar după cum socot, ei n-au nevoie de pază. Luaţi cuţitele 
şi săbiile fără teci! Mă veţi însoţi pînă la jumătatea distanţei dintre noi şi 
focul de colo. 

Cei patru bărbaţi lăsară întregul bagaj în adăpostul vremelnic. Porniră 
tăcuţi. Mergeau repede, fără a lua seama la zgomotul mărunt al paşilor. Pe 
măsură ce înaintau, focul se vedea mai lămurit. Zăriră oameni în jurul lui. 
întunericul stăruia des. Pe deasupra cîmpiei pornise o adiere molcomă ca 
un suspin. Se opriră şi rămaseră multă vreme nemişcaţi. Focul scăzuse, dar 
ei ştiau că trebuie să mai aştepte două-trei ceasuri. Timpul trecea greu. 
Flăcările dispăreau treptat. Apoi nu se mai văzu nimic. Tîrziu, Cae îi întinse 
sabia lui Sile şi murmură: 

—Acum e vremea să plec. Pînă la cei din faţa noastră nu cred să fie mai 
mult de trei sute de paşi. De va fi să mă rătăcesc la întoarcere, voi scoate 
un ţipăt de bufniţă. Să-mi răspunzi, prietene Chirilă! 

întunericul îl învălui repede. Chirilă, Grasa şi Sile încercară să-i audă 
paşii, dar tot ce putură prinde fu şuieratul vîntului, care se înteţise. în 
spatele lor, stuful gemea aspru. 

Trecuse un ceas, ori poate numai o jumătate, cînd cei trei se pomeniră 
cu Indru alături. Grasa nu-şi putu reţine un murmur de admiraţie. Oricine 
s-ar fi rătăcit pe asemenea întuneric. 

—Avem noroc, spuse Cae. De fapt, prevăzusem acest lucru. Tătarii nu 
dorm dimpreună cu polonii. Ei n-au făcut niciodată popas de noapte în 
aceeaşi tabără cu creştinii. Altîn a ales un loc printre nişte sălcii, cam la 
cincizeci-şaizeci de paşi alături de poloni. Tătarii au lăsat un singur om de 
strajă, iar polonii doi. Tabăra e aşezată foarte aproape de cotul rîului Botna. 

pe Altîn. Am dibăcit locul unde doarme. Mi-a fost destul de greu. Tătarii au 
somnul uşor şi auzul ascuţit. Ştiam însă că cei de rang mare nu se 
odihnesc dimpreună cu ceilalţi, ci totdeauna în mijloc, sau într-o parte. 
Altîn şi-a găsit culcuş lîngă trunchiul unei sălcii. 

—Cum naiba l-ai recunoscut pe întuneric, domnule? se minună Grasa. 

—Nu prea greu, zîmbi Cae. După cum aţi observat cu toţii la Iaşi, Altîn 
poartă un turban alb foarte frumos. Ceilalţi tătari - căciuli din blană de 
miel. Dar să ne întoarcem la ceea ce avem de făcut. Vom merge grupaţi pînă 
la malul Botnei. Vîntul puternic acoperă orice zgomot. Cerul cred că se va 
lumina curînd. Norii au început să curgă spre apus. Deci, va trebui să ne 
grăbim. 

Vorbiră multă vreme în şoaptă. Cae le arătă planul său cu toate 
amănuntele. El ştia că cea mai mică greşeală le poate aduce pierzania. 
Ceilalţi îl ascultau uimiţi. Exista poate un dram de nebunie în ceea ce 
spunea el, dar nu aveau de ales. Un asemenea prilej bun s-ar fi ivit destul 
de greu dincolo de Nistru. 

O jumătate de ceas mai tîrziu, patru umbre se mistuiau printre sălciile 
din lungul Botnei, ca nişte păreri. Cae mergea în faţă. Uneori, rămîneau 
nemişcaţi. Apoi porneau iar, fără nimic pripit în gesturile lor. Sus, crengile 
sălciilor lipsite de frunze gemeau sub puterea vîntului, ca bătrînii sub 
povara anilor mulţi. Dinspre apele Botnei se strecura la rasul pămîntului o 
spuză de pîclă, a cărei umezeală stăruia puternic. Aşa cum prevăzuse 
tînărul cavaler, norii cădeau către apus, iar cerul ceva mai limpede aduse 
puţină lumină. 

La un semn al lui Cae, Grasa şi Sile rămaseră lipiţi de trunchiul 
scorburos al unei sălcii. Se aflau la cîţiva paşi de tabăra tătarilor. Straja 
acestora moţăia ceva mai încolo, învelit într-un cojoc mare. Indru şi Chirilă 
făcură ultimii paşi. Erau lîngă tînăra căpetenie a tătarilor. Altîn se trezi din 
somn. O mînă aspră îi astupase gura, iar un vîrf de cuţit îşi dovedea 
prezenţa printr-o apăsare uşoară şi rece pe gîtul său. Muşchii tătarului se 
încordară o clipă, gata de luptă. 

—Stai cuminte, Altîn! îi şopti Cae la ureche. 

Recunoscînd graiul valah, pe care-1 ştia bine, căpetenia întrebă tot în 
şoaptă: 

—Cine sînteti? 

î 

—Numele meu e Cae Indru. 

—O! exclamă acesta surprins. Şi ce doriţi? Dacă nu m-aţi lovit în somn, 
înseamnă că nu aveţi gînduri împotriva mea. 

—Aşa este! murmură Indru. Cu voi nu avem nimic, ci numai cu polonii. ) 

în vreme ce purtau astfel de discuţie, Altîn se lăsă legat, iar mîinile lui 
Chirilă umblau iute şi cu multă pricepere. 

—Cheamă straja! îi porunci Cae. Dar nu vorbi tare, dacă ţi- 

Spune-i să-i scoale pe ceilalţi şi să rămînă cu toţii liniştiţi. Nimic rău nu se 
va întîmpla cu voi. 

Auzind chemarea lui Altîn, omul veni repede. Cînd ajunse doar la cîţiva 
paşi, scoase o exclamaţie de mirare. în aceeaşi clipă, cuţitul apăsă ceva mai 
puternic gîtul căpeteniei. Era un moment greu. Dacă straja scăpa un ţipăt 
de alarmă, şansele lor de a rămîne în viaţă ar fi scăzut simţitor. 

Altîn îi porunci tătarului să scoale oamenii fără zgomot. însă buimac de 
cele ce se întîmplau, acesta făcu aşa cum i se poruncise, iar după cîteva 
minute, cei zece şedeau turceşte în faţa căpeteniei. Sile Adormitu îl schimbă 
pe Cae. 

—Altîn, şopti tînărul, domnul acesta nu ştie de glumă. Dacă unul dintre 
oamenii tăi scoate un ţipăt sau încearcă să se ridice, vei muri în aceeaşi 
clipă. 

Tătarul înţelegea bine primejdia în care picase. Dar mai ales, auzise 
lucruri mari despre tînărul de lingă el. Numele lui Cae Indru era mai 
cunoscut la tătari decît cel al sultanului turcilor. Mari iubitori de a înflori 
lucrurile, aceştia creaseră adevărate legende pe seama lui Indru şi a 
prietenilor săi. 

Altîn le vorbi cîteva clipe oamenilor, pomenind numele cavalerului şi ceva 
despre iataganele lui zburătoare. Tătarii scoaseră uşoare exclamaţii de 
mirare şi-l aprobară. 

Cae, Chirilă şi Grasa dispărură printre sălcii. Lumina nopţii creştea 
repede. Apele Botnei cîntau molcom, frecîndu-se de maluri. Ziua, cîntecul 
apelor pare vioi. Dar noaptea, el are ceva aparte, ca un tînguit molcom. Cele 
două străji ale polonilor şedeau pe o buturugă şi discutau domol. Caii se 
odihneau în stingă, iar oştenii - la cel mult zece paşi. Două umbre se 
ridicară în spatele străjilor. Două cuţite fulgerară scurt. Cae şi Chirilă 
cunoşteau bine felul acela de a lovi. Nişte nepricepuţi s-ar fi mulţumit 
numai cu lovitura, fără să bănuiască răcnetele de moarte sau zbaterea 
corpului. Dar Cae şi Chirilă astupară gurile celor doi în aceeaşi clipă şi se 
lăsară peste ei. în jurul lor, doar zgomotul vîntului stăruia cu putere. 

„Au mai rămas nouă”, gîndi Cae. 

După cîteva momente de aşteptare, Indru, Chirilă şi Grasa porniră către 
cei care dormeau. Cuţitele străluceau în mîinile lor. Alături, caii simţiră 
miros de sînge şi se vînzoleau aspru. Trei umbre se aplecară în acelaşi timp. 
Trei gemete mari cutremurară cîmpia. O clipă mai tîrziu, cei şase poloni 
săriră în picioare, gata de luptă. Erau oşteni vechi, căliţi în încăierări. Două 
cuţite fulgerară prin aer asemenea trăsnetului. 

„Au mai rămas patru, socoti Cae. Acum, sînt ai noştri.” 

îşi trecu sabia în mina dreaptă şi pară la timp o străpunge 
Adversarul scăpă o înjurătură, dar nu mai avu timp de un noi 
se prăbuşi, cu o rană adîncă la gît. Părintelui Grasa îi picase 







K 



Seria Cavalerilor - Cartea a Patra 


spătarul Sacowicz. Chirilă se descurca bine cu un zdrahon, iar Cae lucra 
chibzuit, apărîndu-se de loviturile unui tînăr ager în mişcări ca Ducu cel 
Iute în zilele lui bune. 

— Ah, mon Dieu, ce plăcere! spuse Grasa, adine satisfăcut. Lucrezi 
frumos, domnule. De multă vreme n-am întîlnit un adversar atît de bun şi o 
sabie atît de viguroasă. 

—Ai să-i simţi îndată ascuţimea, ticălosule! scrîşni Sacowicz. 

—Pe sfînta Cecilia! se burzului Grasa. Te previn că sabia domniei-tale s-a 
încrucişat cu aceea a unui marchiz. în faţa rangului nostru ar trebui să ai 
respectul cuvenit. Mă înjuri? Fie! Ah, nu! Nu, domnule! Furia te face să te 
îndepărtezi de arta scrimei. Poftim! începuseşi frumos şi credeam că vom 
face o partidă straşnică. Iată că te-ai dezechilibrat. Cine n-ar profita de o 
astfel de clipă? Am fost profesor de scrimă şi mă pricep. Acum e o simplă 
joacă să-mi strecor sabia sub garda domniei-tale, care e mult prea sus. 

Tăcu, plin de nemulţumire. Sacowicz căzuse şi nu mai dădea semne că 
s-ar putea ridica. 

—Fir-ar să fie! bombăni Grasa mînios. începusem atît de bine... 

Adversarul lui Chirilă picase străpuns după cîteva asalturi. Doar Cae şi 
sprintenul cavaler din faţa sa mai continuau lupta. 

—Ai învăţat la şcoală bună, domnule, spuse Indru admirativ. 

—Ce folos? răspunse tînărul polon cu amărăciune. Iată că sînt rănit în 
umăr de sabia unui lotru. 

—Greşeşti, cavalere! Numele meu e Cae Indru, iar domnii aceştia sînt 
Chirilă Zece Cuţite şi părintele Grasa. 

—Ah, atunci n-am nici o şansă... Ştiu că sînteţi un mare spadasin, dar şi 
un ucigaş de rînd. Haina de cavaler nu vi se cuvine, de vreme ce cuţitele 
voastre au lovit în cei ce dormeau. 

—Nu aveam de ales, domnule, ripostă Cae. Sîntem patru împotriva a 
douăzeci şi doi. Pentru binele neamului nostru, am hotărît ca nimeni să nu 
scape cu viaţă din această solie. 

—Dar n-aţi ales lupta cavalerească decît în final. Nu acesta e drumul 
unui cavaler, domnule Indru. 

—Aş putea să vă spun acelaşi lucru. Voi sînteţi ucigaşi de rînd. Solia 
voastră urmărea să-i aducă pe tătari peste Ţara Românească. Ar fi murit 
mii de oameni nevinovaţi. Cum ai fi procedat, domnule, dacă noi am fi mers 
la tătari să-i aducem peste ţara voastră? 

Tînărul tăcu şi pară la timp o laterală. în vorbele lui Indru era multă 
dreptate. Apoi grăi: 

—Domnule, eu sînt oştean şi mă supun unui ordin. 

—Adevărat! Dar oşteanul nu-i un obiect, ci o minte care gîndeşte. Ce 

căutaţi voi aici unde sînt pămînturi româneşti? Acum e rîndul nos 
aducem pe tătari împotriva voastră şi nu văd cine ne-ar învinui. E 

noi un proverb frumos: „Cine sapă groapa altuia...” 

—îl cunosc, strigă polonul. Şi îmi dau seama că nu voi rămîne în viaţă, 
fiindcă am început să pricep jocul vostru. Ucide-mă, domnule! Adineauri 
mi-ai doborît cel mai bun prieten. Dacă rămîn viu, te voi căuta pretutindeni, 
în scop de răzbunare. Ah, iată că sînt rănit din nou! 

—Nu, n-am să te ucid. Peste cîţiva ani vei fi un mare spadasin, şi te rog 
să mă crezi că am ochi pentru asta. Vei fi poate cel mai bun spadasin al 
Poloniei, iar tinereţii domniei-tale i se poate ierta o greşeală. în viitor, să te 
baţi, domnule, pentru neamul vostru! Atunci vei fi mare şi ca om. 

Zicînd acestea, îi smulse sabia din mină cu o laterală puternică. Tînărul 
cavaler rămase în picioare, descumpănit. Sîngele răzbise din umăr prin 
frumoasa tunică cenuşie. 

—Nu-i ruşine să fii învins de marele Cae Indru, spuse după o vreme 
abătut. Numele meu este Tadeus Sapieha. 

Cei trei prieteni se priviră tăcuţi. Oboseala îi cuprindea lin pe la 
încheieturi. Se scuturară de moleşeala trecătoare şi cătară în bagajul lui 
Sacowicz un anumit lucru. Cîteva minute mai tîrziu, porniră spre tătari, 
dimpreună cu Tadeus. 

—Sile, dezleagă-1 pe Altîn! porunci Cae. 

Adormitu îi tăie legăturile într-o clipă, iar căpetenia se ridică fără să 
spună o vorbă. îl privi pe Indru cu uimire neascunsă, ca în faţa unei 
minuni. Fiindcă minune era ceea se întîmplase la marginea Botnei. 
Prezenţa lui Tadeus îi dovedea că tabăra polonă căzuse. 

„Alah e mare! gîndi el. Tot ce am auzit măreţ despre aceşti ghiauri 
păleşte în faţa isprăvilor de adineauri. Dacă aş avea astfel de prieteni, multe 
s-ar putea face pentru neamul nostru. Sau, poate greşesc. Poate că şi noi 
avem astfel de oameni, însă n-am ştiut să-i vedem.” 

—Altîn, grăi Cae, porunceşte vitejilor tăi să îngroape morţii! Malul Botnei 
e nisipos. Deci, se poate lucra doar cu mîinile. Armele, caii şi toate sculele 
polonilor trec în stăpînirea voastră. Iar noi amîndoi avem o vorbă. 

Se depărtară împreună printre sălcii. Ajunseră într-un loc frumos, 
deasupra apelor rîului. Vîntul nu contenise o clipă, astfel că norii alungaţi 
de tăria lui dezveliseră cerul curat ca bobul de rouă în zori. 

—Mi-e sufletul greu, murmură Cae. Am ucis oameni care nu aveau 
putinţă de apărare. Dar nu am avut de ales, fiindcă nu viaţa mea era în 
primejdie, ci existenţa neamului românesc. Iar în astfel de situaţii, mila nu 
are ce căuta în sufletul nostru. 

Tătarul îl ascultă îngîndurat. 

—Te cunosc din auzite, Altîn, continuă tînărul. Ştiu că eşti 
viteaz şi mai ales una dintre marile minţi luminate ale poporului 
desăvîrşit cunoaşterea vieţii la şcolile din Apus. Puţini tătari 
astfel de prilej. Nici chiar hanul nu se poate mîndri cu asei 

Sînteţi un popor mare şi harnic la războaie. însă nu veţi dăinui ca neam. 
Voi nu v-aţi legat de rodul pămîntului şi de aşezări trainice, ca alte popoare. 
Trăiţi din jaf. Cu toate că sînteţi puternici, turcii vă poruncesc, iar megieşii 
vă plătesc unele călcări fără rost. Cei mai buni fii ai voştri mor în războaie 
nedorite de nimeni. Aşezările voastre cad spre risipă. Noi lucrăm pămîntul 
şi ne bucurăm de roadele lui. O facem de mii de ani, şi iată că dăinuim aici 
ca o insulă latină în răsăritul Europei. 

Altîn tresări uimit. Ce-i spunea cavalerul acesta erau tocmai gîndurile 
sale cele mai tainice. Cae ştia că loveşte fără greşeală spre inima tătarului. 
El intuise că un om cult, care văzuse atîtea popoare şi aşezări minunate în 
apus, are puterea să privească în viitor. 

Tăcură multă vreme, fiecare cu gîndurile lui. Zorile erau încă departe, iar 
ei mai aveau multe de discutat. Cerul împodobit cu stele părea mai 
prietenos decît în faptul serii, chiar dacă răceala dinspre ziuă cuprinsese 
cîmpia ca un fior. 

—îmi lipseşte puterea, oftă Altîn. 

—îţi lipseşte azi, însă mîine poţi lupta pentru dobîndirea ei. 

—Greu. 


—Tot ce se capătă greu are trăinicie. Numai lucrurile fără valoare se 
obţin uşor. Ţi-aş putea oferi prietenia noastră. Poate că nu-i mult, dar nici 
puţin. Am la mine darurile purtate de Sacowicz către hanul vostru. Ele vor 
ajunge acolo. 

—Nu înţeleg, tresări Altîn. Oare faci jocul lui Ieremia Movilă, Sigismund 
şi Taranowski? Atunci, pentru ce toată munca? 

—Nici vorbă, zîmbi Cae. Numai că rostul soliei se va schimba. Sculele 
acestea, a căror valoare trece de douăzeci de mii de ducaţi, vor fi preţul 
plătit de noi pentru intrarea voastră cu oşti în Polonia, cam pe la sfîrşitul 
lunii viitoare. Pricepi? 

—Allah e mare, iar voi înţelepţi! murmură tătarul. Iată că nu v-aţi 
mulţumit a distruge solia aceasta, ci loviţi cu multă judecată. Frumoasă 
răzbunare! 

—Nu răzbunare, Altîn. La sfîrşitul lunii viitoare, oştile noastre se vor 
mişca spre Moldova. Polonii vor fi prea ocupaţi a vă face faţă, astfel că vom 
avea linişte din partea lor. Te miri poate că am atîta încredere a-ţi dezvălui 
asemenea secrete. După ce vom uni Moldova, cu restul ţării, se pare că vom 
deveni vecinii voştri cei mai apropiaţi dinspre apus. Deci, prilej să te 
sprijinim în gîndurile tale. Sînt sigur că te-ai gîndit să-i dai alt rost 
poporului tătar. 

—Adevărat ! recunoscu Altîn cu aceeaşi sinceritate ce o 
celălalt. M-am gîndit adesea, dar hanul e puternic şi nu vede a) 
bună. El ştie doar ce a apucat de la înaintaşi. Aş vrea ca tătarii 
pămînturi şi să-şi dureze aşezări trainice. Să înflorim unele me£ 

ziua de mîine să o asigurăm din agoniseala noastră, nu din jafuri. însă totul 
e vis. 

—între vis şi realizare, puntea o face voinţa omului şi truda sa. La 
sfîrşitul lui aprilie te voi sprijini cu zece mii de ducaţi. Sîntem săraci şi nu 
putem mai mult. 

—Da, am nevoie de aur. Cu ajutorul său, aş putea încropi o mică oaste. 
Ce doreşti în schimbul prieteniei şi ducaţilor? Fiindcă cine oferă, totdeauna 
aşteaptă ceva. 

—Aşa este! rîse Cae. Ne vom continua drumul împreună. Solia voastră va 
ajunge la marele han ca din partea principelui Mihai, care-i va plăti încă pe 
cît îi ducem acum, dacă îşi porneşte hoardele peste Ţara polonilor. Ţie nu-ţi 
cer numai tăcerea pentru ce s-a întîmplat, ci să-i spui hanului că Ieremia 
Movilă s-a unit cu principele Mihai şi îi sînt vecini prietenoşi. însă polonii, 
prin Sigismund şi Taranowski, vorbesc rău despre tătari şi vor căuta să-i 
calce cu puterea oştilor, înainte de sfîrşitul primăverii. Şi încă nu-i totul. Te 
vei întoarce la Iaşi. îl vei anunţa pe Ieremia Movilă că hanul pregăteşte 
atacul asupra Ţării Româneşti, dar i-a oprit zălog pe solii polonilor, pînă 
cînd îşi va căpăta restul de aur. Gîndeşte-te bine, Altîn! Nu-mi răspunde 
grabnic. Eşti un tînăr înţelept. Socot că visurile tale în privinţa tătarilor se 
apropie de alte noastre. Eu îţi ofer sprijin mărunt, dar sigur. Cine oferă mai 
mult decît se cuvine, sau decît poate, totdeauna dă puţin sau nimic. 

—Te cred, cavalere, murmură Altîn, însufleţit dintr-o dată. Şi mă bucur 
că voi avea în voi nişte vecini de nădejde. Am simţit că-mi vorbeşti deschis. 
Numai soarta v-a scos în calea mea. Acum încep să sper. Ştiu cît valoraţi, 
iar adineauri, planul domniei-tale m-a uimit. Puţine minţi dintre cele mai 
mari ar fi putut întoarce lovitura pregătită la Iaşi. Dă-mi mîna, odată cu 
prietenia ta! 

Discutară multă vreme, dornici să se cunoască mai bine. Şi pe măsură 
ce gîndurile se dezvăluiau fără ocol creştea încrederea între ei. Cînd zorile 
mijiră, cenuşii la început, faţa lui Altîn, strălucea ca arama bătută 
proaspăt. 

—Cine sînt oamenii care te însoţesc? se interesă Cae. 

» 

—Prieteni buni, cavalere. Din gura lor, nimeni nu va afla ce s-a întîmplat 
aici în cîmpie. Mă miră totuşi că mi-ai arătat încredere chiar de la început. 

—M-am gîndit mult la asta, rîse Cae. Am aflat cîte ceva despre domnia-ta 
şi despre firea pe care o ai. 

—Da, da, vezi departe, zîmbi Altîn. 

Se ridicară şi porniră spre tabără umăr lîngă umăr. Sile 
aduseseră caii ceva mai devreme. Acum dormeau. La cîtiva 
Chirilă veghea cu vestitele lui cuţite la îndemînă. Soarele s£ 
stufăriş cu zîmbetul rece al zorilor. Pe malul apusean al Boţi 
arăta să fi fost vreo luptă. 

Ridicară tabăra cînd soarele săltase de vreo trei suliţe. Vîntul se juca în 
coamele cailor parcă mai blînd, parcă mai călduţ. 

Capitolul 7 


cea de-a cincisprezecea zi, convoiul domniţei Florica ajunse 
^41 aproape de ţinta călătoriei. Numărul însoţitorilor săi crescuse înainte 
de a părăsi graniţa Transilvaniei. Din porunca principelui Mihai, 
douăzeci de oşteni, şaisprezece dansatori şi opt cîntăreţi se uniseră cu 
ceilalţi, aproape de cetatea Lipovei. Cîteva zile cu ploi mărunte le 
îngreuiaseră drumul prin mănoasa pustă a Ungariei Superioare. Apoi, 
timpul devenise frumos. Cele trei fete priveau pline de încîntare mîndrul 
peisaj din apropierea oraşului de Aur. Departe pe culmile munţilor mai 
stăruiau petice de zăpadă. Prin văi, localnicii ieşiseră la arat. în urma 
plugurilor, aburii nu se ridicau în fuioare subţiri, ci se tîrau la rasul 
pămîntului, mîngîind şi sărutînd brazdele. Pîraiele umflate ţipau ca pruncii 
la joacă, iar vegetaţia de pe maluri, înfrunzită timpuriu, îşi da ifose ca la 
început de vară. La trecerea convoiului, oamenii făceau semne prieteneşti. 
Fetele se grăbeau să răspundă. 

„Ţară frumoasă cu oameni primitori şi harnici, gîndi domniţa Florica. 
Liniştea de aici parcă-i mai multă decît prin alte părţi. O lume de basm, de 
linişte şi poate de fericire. Am privit de-a lungul drumului case, biserici şi 
castele. Unele sînt vechi cît veacurile. Feriţi de năvălitori şi războaie multe, 
oamenii îşi păstrează temeinic sfintele urme ale trecutului. La noi, puţine 
lucruri rămîn. Noi n-am avut ani fără războaie. Adesea, ne-am pus foc 
satelor, pentru a face pustiu dinaintea duşmanului. îmi plac lucrurile vechi 
fiindcă au în ele ceva tainic. Ceva din sufletele celor ce le-au făurit. Am scris 
o poezie despre un urcior. L-am găsit în pămîntul moşiei de lîngă Piteşti. L- 
am curăţat şi m-am gîndit multă vreme la el. Poate că are o sută de ani, sau 
două, ori poate chiar mai mult. Pe o parte are desenat un flăcău cu arcul pe 
umăr. Pe cealaltă - un zimbru. Cine o fi frămîntat oare lutul urciorului? Dar 
mai bine să-mi amintesc poezia. 




în forma vasului de lut 
Atîtea gînduri vechi au încăput 
Atîtea mîngîieri şi lacrimi şi sudoare 
Atîtea zîmbete sau glasuri trecătoare 
Atîtea vrăji şi urme de descînt 
Cuprinse toate-n bulgări de pămînt. 
De-ţi pleci auzul la urciorul vechi 

Nimic n-o să-ti răsune în urechi. 

» 

N-o să-ţi grăiască pojghiţa de lut 

Nici măcar gîndul cel de la-nceput. 
Apleacă-ţi sufletul peste urcior 
Şi pipăie-1 cu degetul uşor! 
Urciorul o să-şi rupă vraja veche 
Şi o să-ţi spună tainic la ureche 
Poveşti cu vechi flăcăi şi duse fete. 


Poate că or fi şi greşeli. Dacă ar auzi-o, dascălii mei ar zîmbi. Dar ce ştiu 
ei ce gînduri zburătăcesc prin mintea unei fete?” 

Caravană şi Tufănel plecaseră de două zile înaintea convoiului, pentru a 
anunţa sosirea domniţei la palatul Hradcany. Către prînz, drumeţii văzură 
în depărtare casele oraşului Praga, iar mai aproape - un pîlc de călăreţi. 

„Cred că sînt vreo trei-patru sute”, socoti Ducu. 

Tînărul nu se înşelase. Curînd, patru sute de cavaleri se desfăcură pe 
marginile drumului. Dintre ei ieşi un călăreţ înalt, cu faţa prelungă, 
stafidită ca un pergament, cu pălărie neagră de postav şi cu straie de 
aceeaşi culoare, bine strînse pe corp. Calul său alb călca nervos şi se 
îndemna greu la mers obişnuit. Omul era împăratul Rudolf al doilea. Alături 
de el călăreau arhiducele Matthias, Costache Caravană şi Tufănel. 

Trăsura domniţei intră în frumosul cordon al cavalerilor, apoi se opri. 
împăratul descălecă parcă mai sprinten decît îl arăta vîrsta. Ajunse lîngă 
trăsură. Fetele îl priviră sfioase. îl salutară cu multă graţie, chiar dacă 
hainele lor băieţeşti nu se arătau tocmai potrivite. 

—Vizita voastră, prinţesă, e o cinste pentru curtea imperială din Praga, 
spuse Rudolf, galant, în nemţeşte. 

—Şi pentru noi, şi pentru neamul nostru, răspunse domniţa. 

împăratul îi oferi braţul şi făcură cîţiva paşi împreună. 

„Pe sfînta Cecilia! socoti el, e mai frumoasă decît o arată pînza lui Petre 
Armeanul! Iar tinerele însoţitoare vor face multe victime la Praga. Sper că 
arăt destul de bine. Ţinuta în negru mă avantajează şi îmi dă un aer 
distins, tocmai prin lipsa bijuteriilor. Bine că-i domnul Tufănel aici! Am să-i 
arăt acestei copile ceva din priceperea noastră în lupta cu bîta. Adică nu. 
Să-l ia naiba pe domnul Tufănel! E prea mare în soiul acesta de luptă şi m- 
ar lăsa în umbră. Anul trecut m-a şi atins de vreo două ori, chiar dacă nu 
se cădea să o facă. Aş fi putut să-l decorez dacă-mi lăsa întîietate. Mîine o 
să găsesc unul mai puţin priceput.” 

—Ati rălătnrit bine"? se interesă priinlin 






v 

prin acele frumoase locuri ne-a adresat cîteva necuviinţe. Apoi, între 
slujitorii lui şi oştenii noştri s-a iscat o mică încăierare. Totul a durat destul 
de puţin. Cînd am părăsit hanul, cavalerul cu pricina primea îngrijiri. Sabia 
domnului Ducu îi făcuse o spărtură în umăr. Am privit lupta prin fereastră 
şi mi-a fost teamă pentru viaţa comandantului nostru. Cavalerul acela 
mînuia sabia ca un turbat. 

—Domnul Ducu se află în suita voastră? se lumină Rudolf. Iată că nu 1- 
am văzut. 

—E comandantul convoiului. 

—Ah, ah, exclamă el rîzînd. Cavalerul a picat pe mîini bune. Iar dacă a 
scăpat numai cu o împunsătură slabă, înseamnă că domnul Ducu a fost 
generos. 

—îl cunoaşteţi? 

—Am avut această plăcere. Anul trecut, la palatul Hradcany, ne-a dat 

cîteva lecţii de scrimă. Dar e vremea să ne întoarcem. Voi călări alături de 

î 

trăsura voastră, încheie galant. 

—Dacă aş fi avut un cal, mi-ar fi plăcut altfel, îndrăzni tînăra. 

—Ştiţi să vă ţineţi în şa? 

—De la vîrsta de cinci ani. 

împăratul se întoarse înviorat de plăcuta veste şi spuse cîteva cuvinte. 
Patru sute de tineri descălecară în aceeaşi clipă, smulgîndu-i un zîmbet. 
Aleseră un cal sprinten, iar norocosul cavaler luă loc în trăsură între Irina 
şi Dana. Strălucitorul alai se puse în mişcare. Mai morocănos ca oricînd şi 
poate ceva mai aprins la faţă, Ducu încercă să fie curtenitor cu mîndrii 
cavaleri şi îşi îndemnă calul undeva cît mai spre coada convoiului. în ziua 
aceea, domniţa Florica nu-i adresase măcar o privire. 


* 



în marea sală de bal a palatului Hradcany, luminile înfrumuseţau înzecit 
podoabele, chipurile şi minunatele veşminte ale oaspeţilor. Se aflau acolo 
cele mai de seamă personalităţi ale celor două curţi imperiale din Viena şi 
Praga. Iar alături de acestea, - germani înalţi, blonzi, inteligenţi şi sobri. 
Engleji cu feţele simpatice, lungi de un cot şi ochii aplecaţi spre ironie. 
Franţuji sprinteni la vorbă şi plini de duh. Spanioli oacheşi, frumoşi şi buni 
de gură. Italieni fermecători, cu voce mare, gata să rîdă din te-miri-ce. 
Unguri bine făcuţi, cu privirile îndrăzneţe, focoase. Cehi spătoşi, mucaliţi, 
cu ochii veseli. înalţi monahi, trimişi ai Sfîntului Scaun. Mari prelaţi ai 
Mănăstirii Strahov din Praga. Slovaci sprinteni la glume ca 
Femei brune sau bălaie, tinere sau trecute, agere sau sfioase, 
piperul o aduceau în acea seară trimişii valahilor, despre 
vestea în toată Praga. Era acolo în sala de bal o lume pestriţă 
faţa tronului cu smeritele plecăciuni şi chibzuite vorbe, însă 

feţele îşi recăpătau strălucirea, trufia, veselia sau buna dispoziţie. 

—Prinţesa valahă Florica Pătraşcu! anunţă major domul. 

Discuţiile se întrerupseră. Sute de priviri se îndreptară spre tînăra de la 
Dunărea de Jos. înaltă, sprintenă la mers şi plină de graţie în mişcări, păşi 
prin culoarul viu, conştientă că fiecare gest îi va fi cîntărit de rafinaţii 
curteni... Purta o rochie de mătase înflorată, cu fiong, cu mînecile scurte 
pînă deasupra cotului, cu ferezia tivită într-o superbă blană de samur, care- 
i da o eleganţă neîntrecută. Singura ei podoabă era un medalion de aur, ce 
înfăţişa chipul dragului său părinte. Faţa îi strălucea de prospeţime, iar 
ochii aveau ceva din candoarea pruncilor. 

Făcu în faţa împăratului o plecăciune adîncă, a cărei graţie desăvîrşită 
nu era cu nimic mai prejos decît a prinţeselor din Apus. Rudolf o pofti să 
şadă alături, lucru total potrivnic etichetei. Observînd asemenea minune, 
contele Ioan Khevenhiller, ambasadorul împăratului la Madrid, tuşi sec, dar 
stăpînul său nu-1 băgă în seamă. 

„Lucrurile sînt încurcate rău, gîndi Khevenhiller. Regina Maria de Spania 
nu va fi prea încîntată că fiul ei s-a îndrăgostit de această copilă valahă. 
Imperiul nu are nevoie de o alianţă atît de slabă.” 

—Ai rămas pe gînduri, domnule conte, se apropie arhiducele Matthias. 

Khevenhiller tresări. Inteligentul Matthias, despre care se spunea că ar fi 
cea mai luminată minte a imperiului, nu-i scăpa nimic. 

—Adevărat! rosti contele în şoaptă. N-am mai văzut o astfel de încălcare 
a etichetei la Hradcany. 

—Eh, dragul meu! rîse arhiducele, bine dispus. Mulţumeşte cerului că o 
vezi azi în premieră. 

—Dar nu asta mă nelinişteşte. Regina m-a trimis aici cu poruncă să-i 
recomand măriei-sale fratelui vostru pe fiica arhiducelui Carol. 

—Nu-i prea arătoasă, zîmbi arhiducele. Ba aş zice că are o tîrtiţă care se 
mişcă în mers, ca la raţe. 

—E de neam ales, ripostă Khevenhiller, observînd că nu va avea un aliat 
în fratele împăratului. 

—Ştiu, însă Rudolf nu se însoară cu neamul ei, ci cu ea. în ce o priveşte 
pe domniţa Florica, nu cred că are seamăn la frumuseţe. Şi zău că oamenii 
ar trebui să se mai însoare şi din dragoste! 

—Ce poate aduce această copilă imperiului nostru? întrebă ambasadorul 
cu o nuanţă de dispreţ în glas. 

—Mult, domnule, grăi arhiducele ceva mai sever. Un singur general mare 
avem azi în Europa. Iar acela e tatăl ei. înrudit cu noi, principele Mjj 
face ordine în graniţa de răsărit şi de sud a Imperiului Austriac, 
poate bate pe turci. Ai auzit despre victoria sa de le Călugăreni? 

—Am auzit, dar asta a fost cu mulţi ani în urmă. 

—Ascultă, Khevenhiller! murmură arhiducele reţinîndu-şi 


. r 

vederilor înguste ale ambasadorului. Aici în palatul Hradcany puţini se 
gîndesc limpede la ziua de azi şi foarte puţini la cea de mîine. Politica 
noastră e destul de slabă. N-am reuşit să facem ordine măcar într-o 
provincie ca Transilvania. Ne lipsesc oamenii proaspeţi şi limpezi în gîndire 
ca principele Mihai. Mîine... mîine turcii vor veni peste noi şi nu văd cum îi 
vom opri, fiindcă marea noastră putere e doar o spoială. De nu-1 vom folosi 
pe acest mare general al timpului nostru, de nu-1 vom ajuta, va pieri în mai 
puţin de un an. Nu te mira, domnule conte! Ştiu multe lucruri. Va fi 
asasinat fie de turci, fie de poloni, fie de nobilii din Transilvania, sau chiar 
de agenţii imperiului nostru. De va muri el, noi vom pierde cel mai mult. De 
va trăi şi de va găsi sprijin la noi, el îi va scoate pe turci din Europa. O ţară 
de viteji ca cea a valahilor va fi chezăşie că nimeni nu va trece cu 
ameninţare spre noi. Să-i spui aceste vorbe mamei noastre, Maria de 
Spania! 

—Le voi spune, şopti impresionat ambasadorul. Dar Spania e departe, 
iar din depărtare, totdeauna se vede altfel. 

Cu aceste vorbe se despărţiră. Celălalt frate al împăratului, arhiducele 
Maximilian, urmărise de la distanţă discuţia şi căută să-l agaţe grabnic pe 
Khevenhiller. El deduse că cei doi discutaseră despre o eventuală căsătorie 
a lui Rudolf cu frumoasa valahă. Mai ştia că ambasadorul sosise de la 
Madrid cu o seară înainte şi avea credinţa că aduce unele porunci ale 
mamei lor. îl ura pe Rudolf din toată inima fiindcă-şi dorea coroana 
imperială. îl ura şi pe Matthias în aceeaşi măsură, din cauza dragostei pe 
care acesta o nutrea faţă de împărat. Dar ştia să-şi ascundă sentimentele şi 
mai ales să aştepte, dovedindu-se un curtean dintre cei mai rafinaţi. 
Dispunea de o avere fabuloasă pentru acele vremuri şi de multă influenţă la 
imperiu. 

—Ei, ce surpriză, domnule conte Khevenhiller! se prefăcu bucuros şi 
surprins. E o plăcere să întîlnesc un mare ambasador al neamului nostru şi 
un vechi prieten. V-am dus dorul în ultima vreme. Ba chiar ne gîndeam că 
acolo, pe meleagurile însorite ale Spaniei, aţi uitat de noi. 

Cuvintele lui cam umflate nimeriră cum nu se poate mai bine. 
Khevenhiller era vanitos. Asemenea laude picau peste sufletul său ca rouă 
pe flori. Iar faptul că arhiducele îl numise prieten întrecea cu mult cele mai 
aiurite visări ale sale. Şi fiindcă se dovedea un ins destul de mărginit, 
răspunse cu toată sinceritatea: 

—Alteţă, nimeni din neamul meu nu s-a bucurat de o prietenie atît de 
înaltă. 

asta. Nu ţi se pare că împăratul a căzut sub mrejele frumoasei prinţese din 
Valahia? Pe toţi ne-a surprins vizita ei aici. 

—Tocmai asta mă pune în încurcătură, spuse contele. Spania doreşte o 
căsătorie cu fiica arhiducelui Carol. 

Maximilian ciuli urechile şi îşi înăbuşi o exclamaţie de surpriză. Apoi, 
jucă tare, cu toate că încă nu avea atuurile trebuincioase: 

—Mi-e teamă că ne vom opune, dragă Khevenhiller. Fiica arhiducelui 
Carol nu e pe placul nostru. Cel puţin eu şi fratele Matthias ne vom opune. 

—Chiar asta îmi spunea alteţa-sa adineauri, grăi ambasadorul fără să 
priceapă încotro vîslea Maximilian. Arhiducele crede că o înrudire cu 
principele Mihai va fî un cîştig pentru Casa de Austria. 

în ochii celuilalt apăru un licăr ironic, dar ambasadorul nu-1 remarcă. 
Era prea fericit că se află într-o companie atît de rîvnită. 

—Da, da, murmură arhiducele, parcă înveselit de o idee. Mi-ar face 
plăcere să dejunăm amîndoi mîine în palatul meu. Vom depăna amintiri şi 
îmi vei vorbi despre iubita noastră mamă. Apoi, despre curtea din Madrid. 
Te aştept pe la nouă. Ştiu că eşti un povestitor neîntrecut. Ce crezi că 
urmăreşte Spania prin alianţa cu arhiducele Carol? 

—E un secret, alteţă, tresări Khevenhiller. Numai împăratul are drepturi 
să cunoască astfel de lucruri. 

—Aşa, aşa! zîmbi Maximilian. îmi place că ştii să păstrezi un secret. 
Deci, pe mîine, dragul meu. 

Domnul Szanto, un ungur chipeş, ce se dovedi conducător al 
petrecerilor, veni în faţa suveranului. 

—Cu ce începem, domnule? se interesă Rudolf, bine dispus. 

—Cu dansuri. 

—Prevăd că va fi o seară încîntătoare, grăi împăratul aplecîndu-se către 
Florica. Cei mai nobili curteni ai noştri abia aşteaptă deschiderea acestui 
bal pe care îl dăm în cinstea voastră. Cunoaşteţi dansurile noastre, 
prinţesă? 

—Le cunosc, măria-ta, răspunse tînăra, spre totala uimire a acestuia. 

—Atunci, voi avea bucuria primului dans. 

Maximilian îşi roti privirile prin sala imensă. într-un colţ, lipiţi de 
fereastră, Ducu şi Costache Caravană discutau încet. Cînd apăru 
arhiducele lîngă ei, îl salutară adînc, chiar dacă nu erau prea încîntaţi. 
Acesta le răspunse cu o aplecare a capului şi-i măsură încruntat. 

—Mi se pare că voi l-aţi capturat anul trecut pe domnul Otto, trimisul 
nostru către regretatul principe Andrei Bâthory. 

Ducu era destul de cătrănit în seara aceea şi se pregăti să- 
tăios, dar isteţul Costache i-o luă înainte şi grăi cu multă miere 

—Aşa este, măria-ta! Noi sîntem abia doi dintre cei care sa 
am gîndit că ne atragem nu supărarea voastră, ci doar 

îngăduinţă. 

—îngăduinţă? tresări arhiducele, neplăcut surprins. Nu, domnilor! Voi 
pune să vă aresteze, însă nu acum, fiindcă nu doresc să stric o seară 
minunată. 

—Sînt sigur că veţi regreta de îndată asemenea gest, continuă grăsunul 
privindu-1 calm, aproape şăgalnic. 

—Cu nişte lotri nu am ce regreta, i-o întoarse aspru Maximilian. 

—Măria-ta, cuvîntul nu ni se potriveşte, îşi reţinu Costache un gest 
mînios. Sîntem soli aici, iar împăratul nu va fi prea mulţumit aflînd 
cuvintele voastre de ocară. 

Ochii arhiducelui scînteiară, parcă dinaintea unei explozii. Nimeni n-ar fi 
îndrăznit o astfel de înfruntare. Caravană intui că Maximilian nu are 
puterea să-i aresteze acolo fără a-1 înfrunta pe împărat, dar bănui că-i va 
urmări la întoarcerea către casă. Aşa că, vorbi la fel de mieros. 

—Măria-ta, domnul Otto purta o scrisoare a voastră către fostul principe 
Andrei Bâthory. în scrisoare se dezvăluiau toate secretele tratativelor 
noastre purtate cu împăratul, ceea ce aduce a trădare. Ei bine, ne-am luat 
unele măsuri. De vom avea neajunsuri, acea scrisoare va ajunge în mîinile 
împăratului, spre totala noastră părere de rău. Vă iubim prea mult pentru a 
vă căşuna un astfel de necaz. Dar cred mai degrabă că ameninţarea voastră 
e o glumă. Ştim că iubiţi gluma, iar noi o gustăm din plin. 

Ochii arhiducelui se subţiară o clipă, apoi stărui în ei o urmă şăgalnică. 
Avea mare stăpînire de sine şi pricepuse că valahii nu se temeau de el. Ba 
din contră, prin scrisoarea aceea compromiţătoare erau mai puternici. 

—O glumă, domnilor! zîmbi el. Acesta e cuvîntul. Şi pentru a vă arăta 
bunăvoinţa noastră, vă poftesc mîine să prînzim împreună. Voi trimite o 
trăsură să vă aducă la palatul meu. La revedere, domnilor. 

Se îndepărtă, cu un mic semn amical. Dacă cei doi i-ar fi văzut scurta 
fulgerare a privirilor, poate s-ar fi îngrozit. Maximilian trecu mai departe, 
zîmbind cunoscuţilor ce se aplecau adine, fericiţi că au fost luaţi în seamă. 

Cînd se isprăvi dansul, împăratul se aşeză satisfăcut şi-l întrebă pe 
Szanto: 

—Ce urmează, domnule? 

—Cu îngăduinţa măriei-voastre, grăi maestrul de ceremonii, o mică 
surpriză. Domnul Costache Caravană m-a vestit că principele Mihai a trimis 
la Praga ceva dansatori şi cîntăreţi valahi. 

—Să-i vedem, să-i vedem! se entuziasmă Rudolf. Prinţesa ne spune că 

strunească cele unelte de cîntat. Sîrba de la Breaza, cu puritatea ei fără 
seamăn, răsună pentru prima oară la palatul Hradcany. Şaisprezece tineri 
frumoşi la trup şi ageri în mişcări se prinseră frăţeşte, dar nu porniră. Irina 
şi Dana le făcură semn că vor să intre în dans. Din nou Guşă Dulce atacă 
furtunos începutul. Din nou tinerii rămaseră pe loc la un gest al domniţei 
Florica. 

—Aş dori să dansez pentru voi, măria-ta. 

Emoţionat, împăratul aplaudă din toată inima. Apoi se făcu linişte. Duci 
şi ducese, marchizi şi marchize, baroni şi baronese, conţi şi contese, înalţi 
prelaţi sau călătoriţi ambasadori se împinseră cu graţie, se călcară pe 
picioare zîmbind frumos, dornici să fie cit mai aproape de tinerii dansatori 
valahi. Sprinteneala dansului îi amuţise. 

Cînd reveni lingă tronul imperial, îmbujorată ca vestitele noastre mere 
roşioare, domniţa Florica păru înzecit mai frumoasă. Aplauze mari îi 
răsplătiră pe dansatori, chiar dacă o seamă de curteni strîmbară din nas, 
socotind dansul acela cam vulgar. Tinerii valahi se traseră mai la o parte şi 
apucară fiecare cîte-o bîtă. 

—Vor să ne arate o luptă? se interesă Rudolf, vădit contrariat. 

—Nu, măria-ta, zîmbi Florica. Nu o luptă, ci Căluşul, regele dansului 
românesc. Sper că flăcăii noştri vor fi la înălţimea lui. 

Tăcură. Guşă Dulce făcu un semn grăitor şi porni cîntecul, hotărît să se 
spînzure de nu va ieşi bine. Făloşi ca împăraţii, iuţi ca scînteile, aprigi ca în 
luptă, mari în chiote, oltenii încremeniră asistenţa. împăratul se ridicase pe 
jumătate, dar uită să încheie mişcarea. Curtenii ce strîmbaseră din nas 
priveau uluiţi. Rămăseseră nemişcaţi, lipiţi unul de altul, parcă zugrăviţi pe 
o pînză. Sub picioarele sprintene ale valahilor, tari ca flerul, sub bîtele lor 
din lemn de corn, dalele de marmură ale palatului imperial păreau gata a se 
desface în mii de bucăţi. Totul încremenise în jurul flăcăilor, iar Guşă Dulce 
prinsese aripi alături de ortacii săi. Niciodată rafinaţii curteni nu văzuseră 
un dans atît de grăitor, de energic, de sprinten. Dansatorii păreau un 
singur trup. Trupul ritmului. Cînd se sfîrşi, nu răsunară aplauzele 
grabnice. Doar un suspin general trecu asemenea unui fior prin marea sală 
din Hradeany. Apoi, marii nobili îşi uitară frumoasele ranguri şi aplaudară 
şi strigară din toată inima. 

—Cum aţi spus că se numeşte dansul acesta? o întrebă împăratul, 
respirînd agitat. 

— Căluşul, măria-ta. Se pare că-i cel mai vechi dans al neamului meu. 
Cu mii de ani în urmă, strămoşii daci îl foloseau, poate mai frumos c^ 

—Da! murmură împăratul. Parcă are o vrajă în el. Simţeam n^ 
mişc picioarele după tact. Abia acum încep să-i cunosc bine p,e 
ani în urmă, auzisem de la fostul principe Sigismund Bâthory c 
sălbateci. Mici la trup şi păroşi, cu picioarele strîmbe 

cunoaşterea graiului omenesc. Anul trecut am văzut aici, în persoana 
cavalerilor Cae Indru, Ducu cel Iute şi Chirilă Zece Cuţite, adevăraţi feţi- 
frumoşi. Iar purtarea lor şi îmbră cămintea elegantă nu arătau cu nimic 
mai jos decît al gentilomilor Apusului. Cît despre inteligenţă, mi-aş dori 
asemenea sfetnici. Şi iată că în Valahia cea clevetită pe nedrept găsesc cea 
mai desăvîrşită copilă din cîte am văzut pînă azi. 

—O, măria-ta! roşi domniţa Florica. La noi sînt multe fete care mă întrec. 
Se pare că logodnica domnului Cae Indru ar fi ca frumuseţe şi desăvîrşire 
tot ce au visat oamenii de-a lungul timpului. 

„Drace! gîndi ambasadorul Franţei scuturîndu-se din înmărmurire. Voi 
părăsi Praga cît de curînd, pentru a-i povesti regelui nostru Henric despre 
aceste minuni. Dansul valahilor îmi arată vigoarea acestui popor frate de 
gintă cu noi. Da, asemenea oameni viguroşi au putut să dăinuie peste 
veacuri acolo în răsărit şi nu văd cine i-ar îngenunchea vreodată. Anul 
trecut, aici la Hradcany am trăit un coşmar. Domnii Cae Indru şi Ducu cel 
Iute i-au învins pe cei mai buni spadasini ai noştri.” 

—Ce urmează, domnule Szanto? întrebă Rudolf. 

în locul maestrului de ceremonii, se grăbi să vorbească domniţa. 

—Măria-ta, urmează un dans românesc în care pot să se prindă toţi 
oaspeţii din sală. 

—Toţi? se miră împăratul. 

—Absolut, dar are nişte reguli. Dansul se numeşte Periniţa. La Periniţă, 
dansul se desfăşoară în cerc. La mijlocul cercului, un dansator singuratec 
va purta în mină o basma sau o batistă. El poate alege din sală sau din cerc 
pe oricine, pentru a-i fi partener. Apoi, îngenunchează împreună şi se 
sărută, iar cel intrat proaspăt preia basmaua sau batista, în timp ce primul 
revine printre dansatori. Dar, poate n-am explicat prea bine, aşa că noi 
românii vom face o demonstraţie. 

Guşă Dulce porni Periniţa ; arcuşul parcă prinsese aripi în mina lui. 
Domniţa Florica scoase batista şi începu să danseze graţios în mijlocul 
cercului. Oaspeţii priveau cu mare interes. în timp ce se mişca în dulcele 
ritm, ochii ei căutau nerăbdători. Apoi ieşi din cerc şi merse cu pas hotărît 
către una dintre ferestre. Inima lui Ducu se opri o clipă, fiindcă în cea 
următoare, mina domniţei se afla într-a lui. Intrară în cerc şi 
îngenuncheară. Tînărul cavaler simţi pe obraz arsura sărutului ei. Totul se 
petrecuse parcă în vis. Ducu preluă batista încă năuc, dar frumosul dans 
se opri brusc. 

—Sper că nu vi se pare prea greu, murmură tînăra valahă. 

—Uluitor! strigă Rudolf. Valahia e o ţară a minunilor. Ah, ne prindemjîn 
dansul acesta cu speranţa că mîndrele doamne şi domniţe nu ne vor uita! 

—Periniţa are o lege, zîmbi Florica. Ea desfiinţează deosebirile dett^jh^r' 
Cel mai umil slujitor poate să aleagă orice mărime. 

—Iesus-Maria! murmură împăratul, nehotărît. Oare e bine? 

—Noi nu vedem nimic rău în asta. 

—Nici noi, se amestecă rîzînd arhiducele Matthias. Mai ales că eticheta 
se desfiinţează doar pe durata dansului. Găsesc chiar că-i atrăgător. Cîteva 
minute să fim toţi egali, iar plata unui sărut nu-i totdeauna de neglijat. 

Întîi se făcu un cerc. Irina şi Dana mai formară unul. Românii se 
amestecară cu nobilii. Unii dintre aceştia erau încă nehotărîţi. Dar destul de 
curînd, marea sală se umplu de cercuri. Se dansa cam la nimereală, fiecare 
după cum îl tăia capul. în schimb, sărutările mergeau strună. Dana 
Mihalcea îl alese pe ambasadorul Franţei. După ce primi sărutarea şi i-o 
întoarse cu foc, rotofeiul reprezentant al lui Henric al patrulea chibzui 
astfel: „Am s-o aduc în cerc pe cealaltă valahă. De fapt, nu mi-ar strica să 
încerc chiar la prinţesă. Adică nu. Nărodul de Rudolf s-ar face foc. E 
îndrăgostit ca un ţap bătrîn. în fond, de ce să se supere, dacă aşa-i jocul? 
Ei, nu! împăratul, sau ceasornicarul, fiindcă-i mai mult ceasornicar decît 
împărat, nu uită să-şi plătească poliţele. Acum doi ani m-a prins că trişam 
la cărţi. Naiba ştie cum îmi căzuse cartea din mînecă. După o săptămînă m- 
a invitat în sala de arme, la o partidă de ciomege. Dacă era cu sabia, îi 
arătam eu lui pe dracul. însă la bîtă nu mă pricep, în vreme ce el e as. M-a 
bătut ca pe hoţii de cai. în cîteva rînduri m-a atins atît de rău, încît am 
simţit că vechea mea boală de gută nu mă mai supără, fiindcă loviturile îmi 
aduceau în faţa ochilor stele verzi. înduram croiala cu bîta şi mă căzneam 
să exclam admirativ, deşi prin gură îmi umblau nişte înjurături cu care aş fi 
putut cîştiga un război. Nu cred să fi uitat pe cineva din familia 
împăratului, pînă dincolo de a şaptea spiţă. Mai bine o aleg pe frumoasa 
contesă Lisse von Bad.” 

Dar nu avu norocul să o găsească liberă, cu toate că umblase după ea 
ceva mai devreme, cum umblă mielul după oaie. Lisse von Bad nu avea ochi 
pentru el. îl descoperise pe Tufănel-fîul, cu care petrecuse cîndva cîteva 
nopţi pline de încîntare. 

—Ah, frumosul meu Adonis! oftă ieşindu-i înainte. A trecut un an de 
cînd îti duc dorul. 

Lisse nu greşea cu nimic în aprecieri. îmbrăcat într-o frumoasă tunică 
verde, cu cămaşa albă ca laptele, înalt, cu umerii largi, cu dinţii ca 
mărgăritarul, Tufănel întrecea în strălucire mulţi gentilomi cu faimă şi 
răsfăţaţi ai femeilor. Trecută cu puţin de treizeci de primăveri după spusele 
ei şi cu mult peste patruzeci după spusele altora, contesa Lisse nu arăta 

batista pe după gît. Intrară în cerc. Ea se aşeză în genunchi. El ezită o clipă. 
Apoi îşi adună curajul şi căzu lingă frumoasa valahă. Sărutul ei pe obraz îl 
buimăci, cu toate că se aşteptase să-l primească. 

Guşă Dulce întrerupse dansul. Transpiraţia îi curgea şiroaie pe frunte. 
Darnic, arhiducele Matthias îi aruncă o pungă nu tocmai uşoară. Guşă 
Dulce o prinse din zbor şi i-o trecu lui Cotae. Acesta o aruncă spre Zamfir, 
iar de acolo zbură către Buzău şi, din mînă-n mînă, ajunse la primul-uşier 
al sălii, spre mirarea împăratului şi a celorlalţi. 

—Nu înţeleg, murmură Rudolf. 

—Nici eu, mărturisi arhiducele. De cînd lumea, cîntăreţii primesc 
răsplată din partea stăpînilor. 

—Cîntăreţii da, dar nu solii unui popor, grăi Guşă Dulce cam fudul. 

Ar fi primit el aurul cu dragă inimă şi l-ar fi împărţit cu ortacii, însă 
Costache Caravană, care prevăzuse că li se vor arunca bani la Hradcany, îi 
povăţuise că nu primească, fiindcă acesta va fi numărul lor cel mai tare. 

—Ce mai avem în program, domnule Szanto? se interesă Rudolf. 

—Periniţal strigară sute de voci, acoperind-o pe cea a maestrului de 
ceremonii. 

într-un colţ îndepărtat al încăperii, Costache şi Ducu şedeau îngînduraţi. 
Alături de ei începuse din nou Periniţa. Oamenii dansau şi se sărutau fără 

griji- 

—Ce zici, Ducule, întrebă şăgalnic grăsunul, mergem la prînzul 
arhiducelui Maximilian? Cînd sînt lîngă el, parcă simt o viperă strecurată 
sub cămaşă. 

—Mergem, zîmbi Ducu. Nu cred că va încerca ceva împotriva noastră. 

—Ştiu eu? rîse Costache. Să încerce, şi vedem noi pe urmă. 
în altă parte a sălii, contesa Lisse von Bad se juca îndrăzneaţă cu un 
nasture de la tunica lui Tufănel. 

„îl iau acasă pe Adonis, gîndi ea. Bijuteriile mele vor fi iar în pericol. 
Acestui Adonis îi place să-şi aleagă şi să ia. Mie îmi place de el, iar bijuterii 
am mai multe decît mi-am dorit.” 

Tufănel era trist. Trecuse pe la casa frumoasei Eva mînat de dragoste. 
Dar tînăra cehoaică se măritase de cîteva luni, astfel că toată strălucirea de 
la Hradcany i se părea palidă. 

Capitolul 8 


r ^,ntx-o dimineaţă frumoasă cu soare mult, dincolo de Nistru coborau 
yilpe lingă apă şaisprezece călăreţi. Bărbaţii din fruntea micului grup 
erau Cae Indru şi Altîn. Drumul nu se dovedea prea uşor, fiind 
nevoiţi să ocolească adesea mari întinderi de smîrcuri. Pădurile cu copacii 
mărunţi, deşi, cu mărăciniş mare puneau stavilă grea celor ce se încumetau 
prin acele părţi. După prînz, lăsară mult în urmă apele Nistrului şi intrară 
într-o cîmpie curată, cu pămîntul mănos, dar nelucrat. Mergeau domol, în 
şir indian, flecare cu gîndurile lui. Locurile erau deosebit de primejdioase. O 
seamă de tătari care fugiseră din hoarda cea mare şi nu-i mai dădeau 
ascultare hanului umblau aiurea după jaf. Uneori, se ridicau pînă către 
Obertin, sau treceau apa spre Bălţi şi Dorohoi, de unde se întorceau cu 
prăzi bogate. Ascunşi în limanul Nistrului, unde greu i-ar fi dibăcit cineva, 
trăiau din belşug pînă cînd foamea îi scotea de prin zonele de apă şi 


papuriş. 


Intrară într-o vîlcea frumos înverzită. Cae ridică mîna în semn de oprire. 


Sări din şaua lui Vînt Sălbatic şi privi pămîntul atent. Urmele a doi cai se 


vedeau lămurit în iarbă, iar dîra lor se continua către un tăpşan. 

—Nu-i o jumătate de ceas de cînd au trecut pe aici, murmură tînărul. 

—Ce te face să crezi? întrebă Altîn, care se pricepea destul de bine la 
citirea urmelor. 

—Iarba călcată nu şi-a uscat încă mustul, cu toate că soarele-i puternic. 

—Allah e înţelept, grăi Altîn, iar tu ager la vedere şi chibzuit ca vulpea! 
Aşa este! Doi călăreţi au zăbovit aici. 

—Doi călăreţi n-au ce să ne căşuneze, interveni părintele Grasa. 

—Dacă ar fi nişte lotri obişnuiţi, poate, zise Indru. însă iată că aceştia 
sînt tătari. 

—Cititi cumva în stele? se minună Grasa. 

—Nu, nu în stele, zîmbi Cae, ci în aceste urme. Nicăieri nu văd semn de 
colţar. Deci e limpede că sînt doi cai nepotcoviţi. Numai tătarii încalecă 
astfel de cai. Apoi, urmele lor mici arată că sînt cai mărunţi, de stepă. 

—Crezi că ar putea fi primejdioşi pentru noi? 

—S-ar putea, răspunse tînărul gînditor. Tătarii niciodată nu umblă 
singurateci. Poate că dincolo de tăpşan se află şi ceilalţi. 

—Dar sîntem cu Altîn, domnule. 

—Eu n-am prea mare putere aici, grăi căpetenia. Dacă-i vorba de vreun 
pîlc fugit din hoarda cea mare, socot că-i mai bine să-l ocolim îhŞdnte de a fi 


prea tîrziu. 


i 

Cae porni spre culmea tăpşanului. Cînd ajunse aproape de vîrf, se trînti 
în iarbă şi merse tîrîş. Privirile lui agere scormoniră împrejurimile, însă nu 
remarcară nimic. Departe la picioarele tăpşanului, care se prelungea în 
pantă domoală, curgea un pîrîu mare. Dincolo de pîrîu începea o pădure cu 
copaci înalţi. 

„Prea multă linişte, socoti el. Iar cei doi călăreţi mă pun pe gînduri. 
Urmele lor duc spre pîrîul de colo. Cred că ar fi mai chibzuit să ocolim 
pădurea.” 

Reveni lingă ai săi şi dădu semnal de pornire, dar nu urcară pe tăpşan, 
ci se aţinură de-a lungul vîlcelei. Curînd, terenul deveni mai neted decît şi- 
ar fi dorit drumeţii. Undeva la un colţ de pădure, două perechi de ochi negri 
urmăriră mersul micului grup. 

—Sînt vreo cinci hoarde prin părţile acestea, zise Altîn. Cea mai 
însemnată e a lui Mîrza. Unii spun că numărul oamenilor săi trece de cinci- 
şase sute. Adesea, hoardele se războiesc între ele fie pentru vreo pradă, fie 
pentru a stăpîni cele mai bune ascunzători. 

—Hanul nu ştie despre ele? se interesă Cae. 

—Ştie, dar nu le ia în seamă. De fapt, ele ne dau siguranţă că nici o 
iscoadă vrăjmaşă nouă nu poate să treacă pe aici. Şi cred că acesta-i 
motivul pentru care hanul le lasă a-şi căta de treburi. Apoi, ar mai fi faptul 
că aceste hoarde se hrănesc singure, iar duşmanii cînd vin peste noi, întîi 
de ele se lovesc. 

—Totuşi, nu înţeleg un lucru. înseamnă că Sacowicz cu solia lui nu ar fi 
putut răzbi pe aici fără a cădea în mîinile acestora. 

—Aşa e! răspunse Altîn cu blîndeţe. însă nu uita că la Slobozia am fi luat 
cu noi o sută de oameni pe plată şi nu am fi urmat acest drum, ci unul 
drept spre răsărit, pînă aproape de apa Bugului. Şi abia pe urmă ne-am fi 
lăsat în jos către vatra hoardei noastre. 

—Atunci, de ce ai ales această cale? îşi reţinu Cae o vorbă mai aspră. 

—Allah e mare! zîmbi Altîn. Voi veţi fi viitorii mei prieteni. Iar dacă va fi 
aşa, vreau să ştiu pe ce mă pot bizui. Ce am auzit despre voi sînt numai 
vorbe necontrolate de mine. E drept că i-aţi doborît pe oamenii lui Sacowicz, 
iar acest lucru mi-a întărit părerea că sînteţi viteji şi vicleni, dar pe mine mă 
veţi ajuta împotriva hanului. Deci e firesc să vă încerc puterile cu tătari. 

—S-ar putea să cazi în mîinile lor. 

—Alah e bun! Voi fi răscumpărat. 

„Fir-ar să fie! socoti Indru. E un om învăţat, însă judecă altfel decît noi. 
Asiaticii ăştia mă uimesc. Niciodată nu poţi să prevezi ce e în mintea lor. Să 

„Dacă tătarii sînt în pădure, nu se poate să nu ne fî observat, se socoti 
Indru. Iar dacă ştiu de prezenţa noastră, de ce întîrzie să ne atace? Iată că 


nu reuşesc să înţeleg. Totuşi, va fi o luptă. în asemenea caz, pe cine pot să 


mă bizui? Altîn şi oamenii lui nu-mi dau destulă încredere. S-ar putea 
întoarce chiar împotriva noastră. Cavalerul Tadeus Sapieha merge spre 
însănătoşire cu rana lui din umăr, dar nu ştiu ce gînduri are. Cred că nu 
prea prieteneşti. înseamnă că doar noi patru să ducem tot greul. Cam 
puţini. Totuşi, de ce nu ne atacă tătarii? Să nu ne fi văzut? Sau cei doi sînt 
nişte iscoade şi aşteaptă să le sosească întăriri? Poate că n-ar strica să ştim 
sigur.” 

îşi mină calul lingă cel al lui Chirilă şi vorbiră cîteva clipe în şoaptă. 
Apoi, Cae le strigă celorlalţi: 

—Ne întoarcem din drum. Goniţi caii cu toată nădejdea! în mai puţin de 
un ceas, vom fî iar în mica pădure de lîngă smîrcuri. Şi să nu vă uitaţi în 
urmă cu nici un preţ! 

Porniră în goana mare. Cae şi Chirilă călăreau în urma convoiului. Altîn 
în frunte. Ghicise manevra acestuia şi zîmbea în barba-i scurtă, ca de ţap. 
Caii nu erau cine ştie ce istoviţi şi alergau frumos. Lăsară vîlceaua în urmă, 
apoi şesul limpede, neted ca palma. Intrară într-o rîpă. Cae şi Chirilă îşi 
domoliră armăsarii. Ceilalţi îşi continuară drumul către smîrcuri. 

—Aud tropot în spatele nostru, zise Chirilă. Dar nu de cai mulţi. 

Cae aprobă printr-o aplecare a capului. îşi pregătiră vestitele cuţite şi 
aşteptară bine ascunşi după un cot al rîpei. Din locul acela îi vedeau pe 
oamenii lor îndepărtîndu-se grabnic. Un minut mai tîrziu, doi tătari intrară 
năvalnic în mica adîncitură. Chirilă şi Cae le barară drumul cu caii. 
Animalele urmăritorilor se ridicară speriate în două picioare. Tătarii nu mai 
avură vreme de arcuri, fiindcă se pomeniră înhăţaţi din şei. Se rostogoliră 
cu doi zdrahoni deasupra lor. După cîteva clipe, şedeau înghesuiţi în fundul 
rîpei, lipsiţi de puţinele lor arme. 

—Ştiţi limba valahă? întrebă Chirilă. 

—Eu ştim, răspunse unul dintre ei. 

—Din ce hoardă sînteti? 

» 

—Noi estem oşteni de la Mîrza. Voi ghiauri spurcaţi estem. Aici, numai 
Mîrza stăpîn. El omoară la voi. 

—Sau noi pe el, se răsti Chirilă. 

—A-ia-iai! exclamară cei doi rîzînd. Spînzurat murim la tine şi la el. 
Mîrza mare viteaz estem şi mulţi oşteni. 

—Dare e rrnmplp tăn? îl întrphă C!flp r>p ppI mai npcmrins 

—Cae Indru cel cu iatagane zburătoare? 

—Da. 

—Şi ortacul tău? 

—Chirilă Zece Cutite. 

Cei doi fluierară atît de uimiţi, incit uitară de spaimă. însă după primele 
clipe, pe feţele tătarilor se strecură îndoiala. 

—Nu credem la voi, spuse Cedin. 

Cae nu-i răspunse. Ieşi în marginea rîpei şi privi peste cîmpie. Nicăieri 
nu se zăreau călăreţi. Cînd reveni, îi zise lui Cedin: 

—Vezi rădăcina aceea de colo? 

—Vedem, vedem. însă tare departe. 

în clipa următoare, cuţitul tînărului fulgeră prin aer şi se înfipse în mica 
rădăcină. 

—Alah, Alah! exclamară tătarii. 

—Unde e Mîrza? întrebă Cae. 

—Aproape estem, vorbi Cedin. Cînd soarele cade pe Nistru, Mîrza şi 
oşteni de la el venim la tăpşan. Acolo estem întîlnire. Facem rugăciune. 
Mîine sărbătoare la noi. Vineri estem. 

Tînărul îl privi atent şi i se păru că spune adevărul. Şovăi cîteva clipe 
înainte de a vorbi. îi încolţise în minte un plan, care nu i se păru tocmai 
rău. 


—Ia-ţi calul, Cedin! îi porunci. Du-te şi-l aşteaptă pe Mîrza! După 
rugăciunea de la asfinţitul soarelui, să-i spui că-1 aştept aici! Am o treabă 
cu el. Dar să vină singur. Nimic rău nu i se va întîmpla. îl aştept aici cînd 
va fi întuneric. Dacă vine pe lumină, nu mă găseşte. 

—Auzit, auzit, spuse Cedin. Voi drepţi. Voi nu lucram cu viclenie. La noi 
estem cîntec mare de la Cae, Chirilă, Ducu şi Caravană. Multe vorbe bun 
estem. 

Cîteva clipe mai tîrziu, Cedin se depărta în goana mare. Cei doi prieteni îl 
priponiră cu frînghii pe ortacul său, apoi ieşiră din rîpă. 

—Crezi că-i bine ce faci? întrebă Chirilă. 

—Sper, zîmbi tînărul. Dar e vremea să pleci după ceilalţi. 

—Nu pot să te las singur. 

—Trebuie, prietene. Ceilalţi au nevoie de un conducător. Rămîneţi în 
pădure! Acolo sînteţi mai feriţi decît în cîmp deschis. Iată punga cu darurile 
pentru han. Dacă nu mă arăt pînă la miezul nopţii, caută alt drum spre 
hanul tătarilor! Şi atenţie la Altîn! încă nu ştim ce hram poartă. Va trebui 
să ne convingem înainte de a ajunge la hoarda cea mare, unde 
mîinile lui. 

—Poate i-ai arătat încredere prea devreme. 

—La asta mă gîndeam şi eu, murmură Cae. 

Soarele picase peste păduri. Pe tăpşanul de lingă vîlcea, şase sute de 
tătari îşi făceau rugăciunile de seară. Vestitul Mîrza uitase de călcări şi se 
jaf. Buzele lui murmurau numele lui Alah, iar gîndurile se călătoreau spre 
cele sfinte. Nu era mare de statură, dar bine clădit. Ceafa groasă, parcă 
plesnea de vigoare. Muşchii braţelor jucau sub haina strimtă. Purta un 
cercel de aur şi se arăta foarte mîndru de asemenea podoabă. Alături de el, 
cei şase conducători de pilcuri îşi rosteau rugăciunile cu evlavie şi pocăinţă. 
La spatele lor, sute de capete aşezate în scară pe muchia tăpşanului se 
aplecau spre pămînt, şi strigau numele lui Alah. Văzuţi astfel, cine şi-ar fi 
închipuit sălbăticia lor? în luptă erau cruzi şi neînduplecaţi. Mila nu 
sălăşluia în sufletele lor. Ştiau doar un singur lucru: că trebuie să ucizi 
pentru a nu fi ucis. 

Semnele înserării erau pe aproape. Tătarii aprinseră focuri în vîlcea şi 
tocmiră străji. Cedin şi cele şapte căpetenii discutau aprins. 

—Caii lor ne-ar prinde bine, grăi prima căpetenie. Apoi, pentru astfel de 
războinici vestiţi se plăteşte răscumpărare în aur mult. 

—Nu! se răsti Mîrza, nelipsit de harul cugetului adînc. Dacă mă caută, 
ghiaurul Cae Indru are un scop. Întîi va trebui să vedem despre ce-i vorba. 
Cei pripiţi, totdeauna au de pierdut. Eşti sigur că-i el? îl privi pe Cedin. 

—Fără tăgadă, strălucitorule! Iataganul său zburător umblă de parcă are 
aripi şi nu cade alături de ţintă. 

—Noi sîntem puternici şi mulţi, vorbi a doua căpetenie. Cred că-i mai 
bine să-i prindem. Şi abia la urmă hotărîm în privinţa lor. 

—Nu-i bine! zise a treia căpetenie. Războinicii aceia ar putea să ne ucidă 
mulţi oameni. Spun unii că săgeata se abate din drumul ei către Cae Indru. 

—Prostii! rîse Mîrza. Iată că începe întunericul. E vremea să plec. Omul 
acela nu vine la noi cu gînduri ascunse. în privinţa cinstei, i-a mers faima 
ca şi cea de mare viteaz. 

* 



înnoptase. Cerul nu se arăta bogat în lumină, cum fusese cu o noapte 
înainte. Cae părăsi rîpa. Se aşeză la o oarecare distanţă de ea, atent la 
flecare zgomot mărunt. Din tabăra nogailor se ridicau limbi de foc, semn că 
fiii stepelor nu aveau griji în privinţa unor eventuali duşmani. Urechea fină 
a tînărului desluşi tropotul unui cal. 

„Vine singur, chibzui el, după ce ascultă lipit de pămînt. în spatele lui 
pare a fl linişte. Dar să nu ne pripim.” 

Rămase nemişcat, întins în iarba proaspătă, al cărei miros uşor 
înviora. Trecură cîteva minute. Un călăreţ singuratec năvăli pe 
direcţia rîpei. Ascultă din nou lipit de pămînt. Nimic nu arăta 
dinspre tabăra nogailor. 

Mîrza descălecă sprinten la marginea rîpei, mirat că 

nimeni. 

„Parcă miroase a trădare şi...” 

Nu-şi continuă gîndurile. O umbră apăru lingă el fără zgomot, apoi auzi 
o voce: 

—Alah cu tine, Mîrza! 

—Alah e mare! grăi Mîrza. 

Se aşezară turceşte. Cae manevră în aşa fel, încît să fie cu spatele spre 
rîpă. în caz de atac, s-ar fi rostogolit într-o clipă pe povîrnişul ei. Calm din 
fire, Mîrza nu porni să vorbească. Tăcură o vreme. Cu tot întunericul nopţii, 
erau destul de aproape unul de altul pentru a observa orice mişcare 
nelalocul ei. Cae cunoştea bine obiceiurile tătarilor şi ştia că un şef mare 
foarte rar deschidea o discuţie. Aşteptă. Mîrza se foi o vreme nemulţumit. 
Dacă vorbea primul, însemna că-i recunoaşte celuilalt întîietatea. Dar aici, 
el era stăpîn. Trecu o jumătate de ceas. 

—Ce doreşte ghiaurul de la noi? întrebă cu duşmănie. 

—Alah fie cu tine! răspunse Cae blajin. Am auzit că eşti un mare viteaz. 

—Ăsta nu-i un răspuns, îl repezi tătarul. 

—Aşteaptă, Mîrza! grăi tînărul cu multă asprime, ştiind că în felul acesta 
va trebui să-i vorbească. Iarna v-a sleit proviziile pentru oameni şi cai. Poate 
veţi porni în pradă pe Nistru la deal, dar nu-i bine. 

—Asta hotărîm singuri. 

—Ştiu, însă tu ia aminte la vorbele mele! Sus pe Nistru, polonii au strîns 
oşti mari. în Moldova se mişcă alte oşti. Deci va fi greu pentru voi. 

—Niciodată nu va fî uşor. 

—Şi asta ştiu. Ce-ai zice, Mîrza, dacă te-aş chema să lupţi sub comanda 
noastră? 

—împotriva cui? 

—Vei afla la vremea stabilită. 

—Şi care va fi cîştigul? 

—Fiecare oştean va primi trei cai, o vită, două oi şi zece galbeni. Iar 
căpeteniile - de cinci ori pe-atît. La asta se adaugă prada voastră de război. 

—Ai tu atîta putere? 

—Am. Ştii că sînt un şef mare. în privinţa războiului să nu-ţi faci griji! 
Vei lupta sub comanda lui Mihai-vodă, şi ştii că el nu pierde bătălii. 

—Adevărat! recunoscu Mîrza. Şi cînd se va petrece războiul? 

—Întîi, să te învoieşti. 

Tătarul tăcu un timp. Un război alături de Mihai-vodă însemna 
totdeauna izbîndă, iar prăzile nu puteau fi mici. 

—Fie! murmură el. 

Aflase, Mîrza că pe Nistru la deal umblă ceva oşti polone. Ai 
sale îi aduseseră vestea că prin Moldova se mişcă alte oşti 
moldovene de pe Nistru îşi triplaseră oamenii, astfel că era gi 

pradă. 

—Ascultă, Mîrza! spuse Cae ceva mai prietenos, ghicindu-i gîndurile. Ştii 
unde-i Vadul Lupilor? 

—Fără tăgadă. La două ceasuri călare de Slobozia. 

—Aşa este. Să mă aştepţi acolo în prima zi a lunii mai! Ai putea să vii cu 
o mie de buzdugane? 

—Aş putea. Acum am şase sute cincizeci de luptători. Atunci voi avea o 
mie. Dar de unde ştiu că nu-i o cursă ori o păcăleală? 

—în zori vei primi trei sute de ducaţi arvună. 

—De ce nu acum? 

—Fiindcă războinicii mei poartă aurul, iar ei nu sînt aici. 

—îi putem lua singuri. 

—Cam greu. Ai auzit despre noi şi ştii ce putem. 

—Numai pentru asta aţi venit aici? 

—Nu, mărturisi tînărul. Nici nu-mi trecuse prin minte. Sînt în drum spre 
han cu o solie. Gîndul acesta mi-a venit abia după ce am prins iscoadele 
voastre. O luptă între oamenii tăi şi ai mei ne-ar păgubi pe toţi. 

—Nu se ştie. Pentru voi am lua răscumpărare bună. Ce-mi promiţi în 
mai, cu ce avem în mină... 

—Nu ne ai în mînă, rîse Cae. Vestitele noastre iatagane zburătoare pot 
doborî mulţi tătari. 

—Dar nu pe toţi. 

—Adineauri te-ai învoit. 

—însă n-am jurat. 

—Deci, nu ne înţelegem? 

—N-am spus asta. Dă-mi o mie de ducaţi în zori! 

—Nu-i am. Ţi-am spus că n-am venit pregătit a discuta cu voi. Dar 
cuvîntul meu cred că ajunge, dimpreună cu garanţia lui Altîn, care-i 
prietenul meu. 

—Altîn e aici? se miră Mîrza. 


—Da. 



—Fie! aprobă tătarul. Jur pe Alah că vom fi la întîlnire în prima zi a lui 
mai. Tu pe ce juri? 

—Jur pe Dumnezeul nostru! Mai vreau să juri, Mîrza, că nu ne vei ataca 
la dus şi la întors de la marele-han. 

Acesta se supuse. Mai zăboviră o vreme unul în faţa altuia, aşa cum se 
cuvenea după o discuţie. Nogaiul ar fi avut o întrebare pentru a şti 
împotriva cui va merge la război, dar nu o puse. Alături de 
vodă, nu mai avea importanţă cu cine se va bate. Numai 
acesta era mare. Se ridicară. 

—Mîine în zori, eu şi Altîn vom veni în tabăra voastră cu 
Cae. 

Mîrza îşi prinse calul. 

—Aşteaptă! îi porunci cavalerul. Am aici un războinic de-al vostru. îl 
slobod îndată. 

Puţin mai tîrziu, doi călăreţi se pierdură în întuneric. 


Zorile nu se arătau prea limpezi. Timpul cădea încruntat spre ploaie. 
Norii se fugăreau fără astîmpăr, iar aerul devenise rece. La margine de 
vîlcea, Altîn şi oamenii săi îşi porniseră vechile rugăciuni. Sus pe tăpşan, 
sute de nogai cătau spre răsărit, măturînd pămîntul cu frunţile. Ceva mai la 
o parte, creştinii aşteptau răbdători. Trecu o jumătate de ceas. Nepotul 
hanului îşi încheie gîndurile pioase şi se opri. 

„Cae Indru e cu adevărat puternic şi de neînvins, gîndi el. Cine şi-ar fi 
închipuit că va trece de Mîrza fără luptă? Are frumoase haruri de 
conducător. Eu nu prea le am. Numai visurile mele sînt mari.” 

Urcară amîndoi pe tăpşan. Deasupra focurilor mari se frigeau berbeci 
întregi, hrană mult apreciată de fiii stepelor. Căpetenia hoardei le ieşi 
înainte şi-l salută întîi pe Altîn. Şezură direct pe pămînt, iar Cae puse 

alături straita cu cei trei sute de ducati. 

» î 

—Să mă încred în vorbele ghiaurului? îl întrebă Mîrza pe Altîn. 

—Fără şovăială, răspunse acesta. 

Cîteva minute mai tîrziu, micul grup al soliei porni la drum. Spre seară, 
ajunseră într-o pădure ce părea că n-are hotar. La intrarea în pădure era o 
mică movilă. Făcură loc de popas alături de ea. Aşezările marelui han Ghazi 
Ghirai începeau dincolo de pădure. Aprinseră foc într-un pîrîu secat. Sile 
împărţi raţiile de carne. îndată după cină, Altîn şi oamenii lui îşi cătară 
culcuş separat. Chirilă şi Cae mai şezură de taină. 

—Rămîi aici, prietene! grăi Indru. Dacă nu mă întorc în două zile, 
înseamnă că am fost prins în cursă de Altîn şi vei chibzui cum va fi mai 
bine să scapi. 

—Greu, răspunse Chirilă. între han şi Ieremia există o înţelegere mai 
veche. Domnul Moldovei îi plăteşte tribut. Rodul a şapte sate din Bugeac a 
trimis lui Ghazi Ghirai în fiecare an. Ca să nu mai vorbim despre miere şi 
multe capete de vite. La rîndul lor, polonii îi fac mari daruri hanului. De vei 
pica în mîinile lui, el te va preda fie polonilor, fie lui Ieremia. 

—Mă va preda lui Ieremia, rîse Cae, fiindcă de la el va lua preţ mai bun. 
însă fiii domnului moldovean sînt trei: Constantin, Alexandru şi Bogdan. 

Tadeus Sapieha. Ocupă-te de rana tînărului polon! Pare un om de mare 
cinste şi poate una din cele mai mari săbii ale neamului său. Dar, atenţie să 
nu fugă! Ar putea să ne dea peste cap toate planurile pentru care am lucrat 
atîta. 


* 


Vremea se îndreptase din nou. Era soare şi cald. în cîmpia Daşovului, 
iarba crescuse frumoasă. Mii de cai mărunţi îşi aflau hrana acolo. Vechea 
aşezare Oceacov îşi pierdea începuturile în negura timpului. Locuinţele 
vechi ca şi cele noi aveau acelaşi material de construcţie, lemnul. Marile 
păduri din jur folosiseră adesea în acest scop. Oceacov nu era nici cetate, 
nici oraş, nici sat. Mai degrabă avea din toate cîte ceva. Metereze înalte de 
pămînt şi pălancuri groase de lemn împrejmuiau aşezarea. Cele cîteva mii 
de locuitori, în majoritate tătari, se ocupau cu negoţul de cai, vite, oi, 
arămuri aduse de peste mare, şei, cojoace şi chiar cu vînzarea şi 
cumpărarea de sclavi. Cea mai de seamă clădire ce putea fi văzută în partea 
de sud a Oceacovului era ocupată vremelnic de marele-han. Aerul dulce şi 
blînd din Crimeia ar fi putut întreţine frumoase plantaţii de pomi, dar ei 
lipseau cu desăvîrşire. Localnicii nu aveau astfel de ocupaţii. Pămîntul 
mănos al împrejurimilor aducea puţine bucate, fiindcă puţini se legaseră de 
el cu toată nădejdea. 

Călătorii nimeriră acolo în zi de iarmaroc. Străzile şi aşa înguste, 
deveniseră neîncăpătoare pentru negustori şi cumpărători. Tranzacţiile se 
făceau de obicei la marginea de sud a Oceacovului, dar întreaga aşezare 
părea plină pînă la refuz de cai, vite, oi şi oameni. 

Palatul era înconjurat de pălancuri cu palisade din loc în loc. Trei rînduri 
de străji puneau stavilă negustorilor străini sau localnici, care doreau să 
ajungă cu mărfurile lor pînă la Ghazi-Ghirai. Altîn şi oamenii lui îşi făcură 
loc în faţă, lovind fără milă în dreapta şi stînga. Fără astfel de lovituri n-ar fi 
fost chip de înaintare. 

Străjile îl recunoscură pe nepotul hanului şi-l sloboziră într-o curte 
destul de curată şi foarte mare. Conducătorul oştenilor trimise vorbă în 
palat. La puţină vreme, Altîn şi Cae fură poftiţi în interiorul palatului. Sile şi 
ceilalţi nogai rămaseră afară. 

înainte de a intra, Indru privi împrejurimile cu aer de cunoscător. Sutele 
de oşteni erau chezăşie că nimeni nu poate umbla pe acolo după pofta 
inimii. Le deschise un tătar mărunt ce nu purta arme, însă alături de el, 
şase războinici şedeau gata să intervină. Tînărul se ploconi adînc în 

Altîn. Pe Cae nu-1 învrednici cu astfel de atentii. Intrară într- 

î 

frumos împodobită cu scoarţe şi covoare de preţ. Patru dintre oî 
după ei. Un bărbat chipeş, îmbrăcat în straie lungi, ceri 
podoabe, veni lîngă ghiaur şi-i ceru armele. Cae se despărţi ci 

de rău de vestitele lui cuţite. Un tătar scund păşi dinaintea lor, deschise o 
uşă şi anunţă vizita lui Altîn. Un covor lung ducea către fundul ultimei 
încăperi pînă lingă un tron aurit, sau chiar de aur. în stingă tronului, două 
femei, tinere după gesturi, ardeau ierburi frumos mirositoare. De-a lungul 
pereţilor stăruiau panoplii cu arme cîştigate în războaie. Ghazi-Ghirai nu 
şedea pe tron, ci turceşte alături. Era singur, lipsit de curteni. Arăta bătrîn 
şi obez. Pîntecul i se revărsa între picioare ca un sac plin de grăunţe. 
Mustăţile, lungi, căzute, aveau spic alb. Doar ochii îşi păstrau vigoarea. 
Erau sprinteni şi adinei, închişi la culoare. Cei doi tineri aflaseră că hanul 
picase sub ceva crunte dureri ale pîntecului. Numai aşa se explica răceala 
cu care-i primise. 

Cae îl salută cavalereşte, după moda Apusului. Altîn se prosternă şi-i 
sărută vîrfurile încălţărilor, tivite cu fir de aur. Apoi rămase pe genunchi şi 
vorbi mult în limba nogailor. 

„După uitătură, n-aş zice că hanul se prăpădeşte de dragul meu, gîndi 
Cae. Cine ştie ce-i spune Altîn. Păcat că nu le cunosc graiul!” 

Ghazi-Ghirai asculta liniştit. Cînd punea întrebări, ochii lui se fixau 
încruntaţi asupra tînărului ghiaur. 

—Ai o scrisoare pentru noi? întrebă hanul, şi traduse Altîn. 

—Am. 


Tînărul îşi desfăcu haina şi scoase un răvaş cu pecetea principelui 
Mihai. Ghazi îl cercetă atent, apoi grăi cu mirare: 

—Nu văd pecetea lui Ieremia Movilă. 

—Aşa e, strălucitorule? se înclină Indru. Azi, Ieremia Movilă e abia 
sfetnicul principelui. Aşa sună învoiala dintre ei, spre binele neamului. 

Hanul şi Altîn mai discutară multă vreme aprins. 

—Dă-mi darurile! ceru nepotul lui Ghirai. 

Indru îi întinse o pungă destul de modestă, dar strălucirea frumoaselor 
bijuterii înveseli brusc faţa rotundă a lui Ghazi-Ghirai. Acesta le cîntări 
îndelung, jucîndu-le dintr-o palmă în alta, şi uită de cei doi. Cînd îşi aminti, 
le făcu semn să se retragă. Părăsiră încăperea urmaţi de cele patru străji. 
Cae primi armele cu un suspin de satisfacţie. Un minut mai tîrziu, ajunseră 
în curte, unde Sile îi aştepta destul de neliniştit. Cei zece tătari plecaseră. 
Pe străzi, vuietul iarmarocului parcă îşi slăbise puterea. Cîţiva prieteni 
ieşiră înaintea lui Altîn zgomotoşi, plini de veselie. Curînd, nepotul hanului 
îi părăsi şi le făcu semn celor doi să-l urmeze. 

Locuinţa acestuia se afla în aripa de apus a aşa-zisului palat. Nu era 
mare, dar frumos înzestrată cu mobilier bun şi blănuri multe. Cîţiva^xabi le 
aduseră apă într-un cazan de aramă. După ce-şi spălară mîinile, 
la masă şi gustară cu poftă din pulpele de berbec bine rumei 
Carnea de oaie găsea frumoasă preţuire la fiii stepelor, 
îngîndurat. 

„Greu a fost, socoti el. Pe drum, totul mi s-a părut uşor. Abia în faţa 
unchiului meu mi-am dat seama că tot ce ticluisem dimpreună cu Indru 
şedea slab în picioare. Dar hanul e bolnav şi a scăpat multe lucruri neclare, 
ce nu le-ar fi trecut cu vederea altă dată. Apoi, e lacom. Vederea bijuteriilor 
parcă i-a întunecat minţile. La început mi-a vorbit aspru. Abia tîrziu am 
priceput că în urmă cu trei săptămîni primise daruri de preţ din partea 
hatmanului Zamoyski. I-am spus că totul e spoială şi minciună. Că 
Zamoyski doreşte o stăpînire polonă de la marea de miazănoapte pînă la 
Marea Neagră, pentru a fi puternic asupra turcilor. Atunci m-a crezut şi mi- 
a mărturisit că aflase prin iscoade că ceva oşti polone coborîseră pînă lîngă 
Soroca. Chiar se întrebase de rostul lor. Cae nu ar fi reuşit singur. Dacă 
stau şi mă gîndesc bine, cred că niciodată nu s-a pomenit mai mare 
înşelătorie ca cea pusă la cale de prietenul meu. Cui i-ar fi trecut prin minte 
să abată lovitura moldovenilor şi polonilor împotriva acestora? Are minte de 
mare conducător. Iată pe ce oameni se bizuie principele Mihai. Cred că 
alături de ei voi isprăvi cu puterea hanului, fiindcă tătarii îşi merită un 
destin mai bun.” 

Se întrerupse din gînduri. Indru nu-1 întrebase încă nimic. Poate că o 
clipă se îndoise de prietenie. Simţise acest lucru la întîlnirea cu Mîrza. Dar 
Indru nu avea de unde să ştie că Mîrza şi hoarda lui erau prietenii săi. Că 
totul fusese o încercare. Acum putea fi liniştit. 

—Astă-seară primim răspunsul hanului, zise Altîn. Dar ştiu de pe acum 
că peste trei săptămîni va trimite împotriva polonilor douăzeci de mii de 
luptători. Cel puţin aşa am înţeles din vorbele sale. în cincisprezece aprilie 
vom fi la Balta. O săptămînă mai tîrziu, vor fi atacate Barul şi Cameniţa, iar 
la sfîrşitul lunii - Liovul. 

—îti mulţumesc, Altîn! zîmbi tînărul. 

—Lucrez pentru neamul meu, răspunse tătarul cu modestie. Hanul se 
socoteşte stăpînul Răsăritului, însă el nu pricepe că lucrează în slujba altor 
popoare. Aşa a apucat, aşa face. Va trebui să vină o vreme cînd puterea 
noastră să fie în folosul nostru. 

—L-ai vestit pe han că te întorci împreună cu noi? 

—Da. Era chiar bucuros ştiindu-mă lîngă cei care dau restul de plată. E 
lacom şi nu vede altceva. 


* 




în zori, Oceacovul era liniştit după iarmarocul petrecut cu o zi înainte. 
Unsprezece tătari şi doi creştini îşi goneau caii odihniţi spre apus. 

—Te-ai îndoit vreo clipă de prietenia mea? întrebă Altîn. 

—M-am îndoit, recunoscu Indru. 

—Ştiam, rîse acesta. Dar ce nu ştii tu e legătura mea cu 
dacă picam în mîinile hoardei n-ar fi însemnat mare lucru. 


I 

dintre oamenii care lucrează pentru mine. Şi te rog să mă crezi că nu-i 
singurul. Domnia marelui han se apropie de sfîrşit. îmi închipui cum va 
turba de furie cînd va afla înşelătoria noastră. 

—Partea grea nu s-a isprăvit, spuse Cae. Ne vom despărţi în apropiere de 
Cotul Botnei. De locul unde ne-am întîlnit. Noi vom tăia cîmpia Bugeacului 
către Brăila. Tu şi oamenii tăi vă ridicaţi pe Botna în sus, spre Iaşi. îi vei 
spune lui Ieremia Movilă că hanul porneşte asupra Ţării Româneşti la 
începutul lui mai. Dar, neîncrezător în ghiauri, i-a oprit zălog pe poloni pînă 
cînd îşi va primi restul de plată. 

Pe deasupra lor trecu un cîrd de cocori. Cerul curat ca sticla îşi primea 
frumoase podoabe. Ţipetele cocorilor dădeau zilei un aer de sărbătoare. O 
spoială de ceaţă îmbrăca zările ca o părere în mătasea ei delicată. 

Două ceasuri mai tîrziu, Chirilă, Grasa şi Tadeus Sapieha le ieşiră 
înainte. Chirilă ghici după faţa limpede a prietenului său că totul se 
desfăşurase cu bine. îşi îmboldiră caii. Iarba se culca, pălită sub copitele 
agere. Lăsat în voia lui, Vînt Sălbatec îşi încercă puterile şi zvîcni dintre 
ceilalţi ca o furtună. Cae respira adînc aerul plăcut al dimineţii. O clipă, se 
gîndi la Stela Cristu, iar inima îi tresări ca o vietate hăituită din culcuşul ei. 
Curînd, imaginea se şterse. Gîndurile tînărului ţeseau alte planuri. 

Capitolul 9 


mpăratul Rudolf parcă întinerise în ultimele zile. Convenise cu tînăra 
Ai prinţesă valahă să se întîlnească pe la ceasurile opt. Dar era abia în 

^J zori, iar timpul se călătorea mai încet ca oricînd. îmbrăcă straie de 
culoare deschisă, uimindu-şi slujitorii obişnuiţi cu ţinuta lui în negru. Se 
îngriji multă vreme în faţa oglinzii şi fredona voios. Cînd se împlini sorocul 
de întîlnire, ieşi din odaia sa de lucru sprinten, cuprins de mare veselie. 

Domniţa Florica purta acelaşi costum de călărie pe care i-1 văzuse la 
sosire. 

„Curios, gîndi Rudolf, nu hainele îi dau strălucire, ci graţia ei de a le 
pune în valoare. De obicei, oamenii arată bine datorită hainelor.” 

îi oferi braţul şi spuse: 

—Am cîteva lucruri de preţ. Uneori, ele sînt o desfătare a sufletului meu. 
Puţini le văd, şi poate mult mai puţini le înţeleg. Am să vă arăt aceste 
comori. 

Scoase o cheiţă şi se îndreptă către o uşă mascată de draperii bogate. 
Cîteva clipe mai tîrziu, urcară treptele unei scări în spirală. Sus începea un 
coridor nu prea larg. Din coridor intrară într-o încăpere spoită în alb. Pe cei 
patru pereţi înalţi atîrnau şaptesprezece tablouri în ulei. 

—Iată o parte din comorile mele, murmură el, parcă plin de evlavie. Cele 
şaptesprezece pînze sînt opera unui singur pictor. Numele lui e Peter 
Bruegel cel Bătrîn. Sînt treizeci şi unu de ani de cînd marele pictor a părăsit 
viaţa pămîntească. în altă zi am să vă arăt cîteva pînze ale înaintaşului său 
Hieronymus Bosch. Dar să revenim la Bruegel. Originea lui e germanică, 
aşa cum este a noastră, chiar dacă ucenicia şi anii lui de muncă cei mai 
fertili s-au petrecut la Anvers. Cît a trăit, Bruegel nu a fost socotit un mare 
pictor. Nici azi nu i se acordă prea multă importanţă. Dar peste o sută de 
ani, lucrurile vor fî în favoarea lui. în pînzele sale descoperim un umor 
robust şi multă sinceritate. Ştiţi prin ce-i mare Bruegel? 

—Nu. Am auzit despre el de la Petre Armeanul, dar nu ştiu. 

—Vă cred. Nimeni nu ştie. Eu am ajuns la această descoperire după ce i- 
am privit pînzele zile întregi. Nu ştiam ce mă atrage spre arta lui. Acum 
ştiu. Bruegel trăieşte prin robusteţe, sinceritate şi candoare. însă nu-i totul. 
El a reuşit să se libereze de disciplina religioasă atît de rigurpaşă^si 
închistată. Eu n-am reuşit să-mi liberez sufletul şi nici viaţa de 
Puterea bisericii stă deasupra mea ca o stîncă. Nu Maria de S] 
noastră, nu fraţii mei şi nici altă putere hotărăsc asupra ii 
biserica, ale cărei iţe nevăzute le simt în fiecare clipă. Ah, 

mărturisiri nedorite! 

Era sincer. Domniţa intui acest lucru şi-l privi dintr-o dată cu alţi ochi. 
Omul acesta arăta departe de a fi un nevolnic în gîndire, aşa cum îi mersese 
vestea. Poate că uneori devenea lăudăros, dar cine se putea mîndri că-i 
deasupra cusururilor omeneşti? Poate că nu se liberase complet de puterea 
bisericii, dar sinceritatea şi aplecarea lui către veselie îl apropiau fără să 
ştie de ceea ce considera el măreţ în arta lui Bruegel. 

—Iată o pînză ce reprezintă întoarcerea cirezii. Mişcarea calmă, amurgul 
blînd îti dau o senzaţie de linişte interioară. Priviţi această Nuntă 
ţărănească! Aici, sinceritatea pare mai puternică, iar robusteţea chipurilor 
mă uimeşte. Ori Ţara trîndavilor, pînză încărcată cu umor apropiat de 
caricatură. Uneori, pînzele lui parcă îndeplinesc în pictură un rol de bufon. 
Iată, prinţesă, că în lume nu sînt numai războaie. Cîte s-ar putea realiza de 
ar fi linişte! Vă mărturisesc deschis, lucru pe care nu l-am făcut în faţa 
altcuiva, că nu mă atrage coroana imperială. Nu sînt născut pentru a fi 
împărat. Dar oamenii fac adesea tocmai ce nu le este pe plac. Pentru mine 
nu se află bucurie mai mare decît atunci cînd agenţii mei mă înştiinţează că 
au găsit o nouă comoară ieşită din mîna omului. Mă bucură un ceas care 
merge bine, sau chiar o glumă pe socoteala noastră. Dacă mi-aţi fi soţie, aţi 
putea oare să mă iubiţi? 

Şedeau unul în faţa celuilalt şi se priveau miraţi de uşurinţa cu care 
ajunseseră la astfel de întrebări. 

—M-aş strădui, răspunse tînăra pălind uşor. Aş putea să fiu o soţie 
bună. 

—Nu sînt prea tînăr şi nici prea frumos. Mai degrabă am unele cusururi. 
Iar orgoliul se află printre ele la loc de cinste. Dar m-aş strădui să fiu un soţ 
bun. însă nu depinde de noi. Alte puteri hotărăsc în această privinţă. Aveţi, 
prinţesă, vreo dragoste tăinuită? continuă el abia şoptit. 

—Am, grăi Flori ca pălind din nou. 

—Şi nu v-ar sta oare în calea căsătoriei cu noi? 

—Nimic nu mă va opri, răspunse ea cu asprime. 

Rudolf se ridică pe vîrfuri şi coborî de pe perete frumoasa pînză Nuntă 
ţărănească. O făcu sul şi i-o întinse. 

—De comorile acestea mă despart greu, spuse blînd, dar pentru voi o fac 
plin de bucurie. Păstraţi această pînză, prinţesă. De va fi o căsătorie între 
noi, pînză va ajunge iar pe vechiul ei loc. De nu va fi, locul gol va semăna cu 
sufletul meu. 

Părăsiră încăperea lipsiţi de veselia cu care veniseră. Dana şi Jjpj 
aşteptau în curte, alături de o superbă trăsură cu şase cai albi. 
cavaleri tineri încălecară la apariţia ei. Rudolf porni hotărît spre 
palatului. Consiliul fusese fixat pentru ora zece şi era aproape r 
Trăsura coborî în pantă către Vlîtava, străjuită de mîndrii ca^ 

de la bazilica Loreta bătu de unsprezece. Ciocănelele din mecanismul său 
produseră o minunată melodie cehă. 

* 


în micuţa dar cocheta sală de consiliu se aflau patru bărbaţi. Cel de 
lingă fereastră, cu ochii visători, blînzi, era arhiducele Matthias. Alături, 
arhiducele Maximilian căta să-şi ascundă nerăbdarea privind parcă absent 
pe deasupra parcului ce se vedea bine din acel loc. La celălalt capăt al 
încăperii, doi prelaţi cu mătănii în mîini, cu haine simple şi lipsiţi de 
podoabe şedeau nemişcaţi, parcă aplecaţi spre gînduri pioase. 

La apariţia împăratului, se ridicară cu toţii şi aşteptară să fie poftiţi a lua 
loc. 

—Khevenhiller, intră Rudolf direct în subiect, ne-a adus poveţe de la 
Maria de Spania pentru o logodnă cu fiica arhiducelui Carol. Totuşi, 
gîndurile noastre sînt îndreptate spre prinţesa valahă Florica Pătraşcu. Ce 
aveţi de spus? 

—Puţine, măria-ta, grăi cel mai scund dintre prelaţi. Domnul 
Khevenhiller a primit la Madrid nişte porunci pentru voi. Dacă ambasadorul 
a schimbat poruncile cu poveţe, se face vinovat dinaintea voastră... 

Aluzia preotului era evidentă. Lovea în Khevenhiller, pentru a nu-1 ataca 
direct pe împărat, care schimbase de fapt importanţa cuvintelor. 

„Dar de unde ştiu preoţii ceea ce s-ar cuveni să cunoască numai Rudolf? 
se întrebă Matthias. Cred că mama noastră i-a înştiinţat din vreme. Şi iată 
că biserica e împotriva voinţei fratelui meu. Ticăloşii aceştia au puteri mai 
mari decît împăraţii. De cîteva sute de ani, ei conduc din umbră destinele 
popoarelor Europei.” 

Apoi vorbi răstit: 

—Destul, părinte! Ambasadorul nu are ce căuta în discuţia noastră. O 
iubim şi o respectăm pe Maria de Spania ca mamă, dar e bine să se ştie că 
Imperiul Austriac nu s-a aplecat ca vasal al Spaniei. Aşa stînd lucrurile, 
primim poveţe cu dragă inimă, însă nu luăm seama la porunci. Aici, numai 
voinţa noastră contează. 

—Şi a lui Dumnezeu, murmură blînd al doilea prelat. 

Matthias intui din nou unde bătea preotul. Dorise a le aminti că biserica 
hotărăşte. 

„Ah, dragul meu frate! gîndi el. Eşti mic şi neputincios în faţa ăstora. 
Cine ştie ce urmăresc mama şi biserica de-1 susţin pe arhiducele Carol?! Noi 
nu ştim. Dacă te împotriveşti, ei pot pune la cale comploturi, răzmgriţ^si 
chiar războaie.! 

—Aşa este, părinte! spuse Matthias. Voinţa lui Dumnezeu totdeauna a 
fost plină de dreptate şi dragoste de oameni. Oare există bucurig^®^!^ 
pentru Cel Atotputernic decît atunci cînd doi oameni se unesc din dragoste? 

După cîte ştiu, inima împăratului e dăruită copilei din Valahia. Deci iată că 
va fi pe voia bunului Dumnezeu. 

Arhiducele Maximilian pricepu că fratele său îi cam încuiase cu mare 
fineţe pe cei doi prelaţi. Cu toată inteligenţa sa sclipitoare, nu vedea un 
răspuns convenabil, care să dărîme cele spuse de Matthias. Prelaţii simţiră 
şi ei acelaşi lucru şi socotiră că în viitor va fi necesar să se mai scurteze din 
putere acestui duşman făţiş al bisericii. 

—Numai rugăciunile ne duc spre adevăr, grăi cel mai scund dintre 
prelaţi. Rugăciunile Măriei de Spania au fost ascultate dinaintea Marelui 
Părinte Ceresc şi el i-a arătat calea cea bună. Iar această cale se îndreaptă 
spre fiica arhiducelui Carol. Prezenţa la Praga a copilei din Valahia nu-i 
plăcută lui Dumnezeu şi se arată înjositoare arhiducelui Carol. Credem că 
trimiterea ei acasă, chiar azi, ar arăta marea înţelepciune şi bunătate a 
slăvitului nostru împărat. 

Rudolf tăcuse, conştient că Maria de Spania apelase la ajutorul bisericii 
pentru a-şi impune voinţa. Auzind vorbele prelatului, faţa sa palidă se 
înroşi de mînie, iar vorbele ce-i veniră se transformară în strigăte. 

—Destul, sfinţiile-voastre! Felul în care vă strecuraţi printre vorbe nu ne 
este pe plac. Am crezut că voi năzuiţi spre adevăr, nu spre răstălmăciri 
convenabile unui joc pe care nu-1 cunosc şi nu vreau să-l cunosc. Prinţesa 
valahă va părăsi Praga cînd va dori ea, sau voi porunci eu, fiindcă eu sînt 
împărat şi nu voi. 

—Dar peste împăraţi stă puterea dumnezeiască, aminti cu prefăcută 
smerenie prelatul cel înalt. 

Maximilian îşi chibzuise rolul cu multă viclenie. Cînd isprăvi Rudolf, grăi 
cu voce calmă, domoală, parcă anume aleasă către împăciuire: 

—Dumnezeu conduce destinele oamenilor, dar să nu uităm că împăratul 
nostru este unsul său pe pămînt. 

—Cu atît mai mult el trebuie să se supună puterii cereşti, îl întrerupse 
primul prelat, bucuros că-i venise apa la moară. împăratul trebuie să fie o 
pildă pentru credincioşi. 

—Adevărat! răspunse cu chibzuială Maximilian. Nu negăm acest lucru, 
însă ştim că unsul lui Dumnezeu are puteri mai mari decît ceilalţi creştini. 
Deci, nu-i putem nesocoti dorinţele. 

—Noi nu, dar voia lui Dumnezeu este superioară oricărei năzuinţe 
omeneşti, interveni prelatul mai scund. 

Matthias pricepu jocul neloial al lui Maximilian. Acesta se prefăcea a-i 
ţine parte împăratului, ajutîndu-i pe cei doi prelaţi să găsească 
convenabile. 

—Domnilor, grăi el aspru, îl amestecaţi pe Dumnezeu în fiece 
gîndul de a pune piedici. Oare cugetul nu vă îndeamnă nici c 
adevăr? Cu ce-i mai plăcută cerului fiica arhiducelui Carol c 

valahă? Aceasta-i întrebarea. Mi se pare că în dosul vorbelor, biserica are 
unele interese. Dacă aţi venit aici cu astfel de gînduri, sper ca împăratul să 
vă îndepărteze din drumul său. Aici e o treabă laică, nu una bisericească. 

—Ah, frate! răspunse Maximilian prefăcîndu-se întristat. Nu dorim o 
ruptură între tron şi biserică. Regretăm sincer pornirea voastră, care se 
datorează unei mînii de moment. Scopul nostru e să găsim o cale 
convenabilă pentru toţi. 

„Matthias e alături de mine cu tot sufletul, chibzui Rudolf. Maximilian se 
arată mereu duşmănos. Iar aceşti prelaţi fac jocul mamei noastre, urmărind 
unele interese pe care nu le cunosc. Prinţesa Florica mi-e dragă. M-aş putea 
ridica împotriva mamei şi a bisericii, renunţînd la coroana imperială. Dar 
copila valahă a venit aici pentru a se mărita cu împăratul Imperiului 
Austriac, nu cu un Rudolf oarecare. Din dragoste nu mă ia, ci numai în 
folosul neamului său. Sînt destul de copt ca să înţeleg acest lucru, chiar 
dacă ea ar deveni o soţie bună. Deci, va fi mai bine să nu fac ruptura cu 
biserica şi cu mama. Dacă n-aş mai fi împărat, în locul meu ar veni 
Maximilian, al cărui suflet crud, lipsit de milă şi înţelegere, ar aduce multe 
suferinţe popoarelor noastre. Dar nici nu pot să cedez de la bun început. De 
o voi face, biserica va sta mereu deasupra mea cu alte pretenţii. Am sperat 
că voi găsi înţelegere. Păcat! Iată că sînt mai neajutorat decît ultimul dintre 
supuşii mei.” 

—Am înţeles, domnilor, zise fără a-şi arăta mîhnirea. Voinţa bisericii şi a 
mamei noastre înclină favorabil către fiica arhiducelui Carol. Fratele 
Maximilian doreşte acelaşi lucru. Doar Matthias mi-a stat alături cu 
dragoste. Ei bine, n-am nici un răspuns. Voi medita la propunerile, sau mai 
bine zis la aluziile ce mi s-au făcut. în ce o priveşte pe prinţesa valahă, ea 
va fi oaspetele nostru în continuare. Şi nu văd cu ce s-ar simţi ofensat 
arhiducele Carol, cită vreme nu-i datorăm nimic. Sînteţi liberi, domnilor! 

Rudolf părăsi primul odaia, întrebîndu-se: 

„Oare nu renunţ prea uşor la tînăra valahă? Ar trebui să mă bat pentru 
ea, dar nu cu armele de azi, fiindcă adineauri m-am arătat nechibzuit. Mi- 
am dezvăluit gîndurile pus pe harţă. Poate că n-ar strica să-i dăruiesc 
bisericii cîteva sute de mii de taleri, iar pe Maximilian să-l trimit la Viena, 
cu o misiune mai îndelungată.” 

Cei doi preoţi ieşiră din Hradcany şi luară drumul spre mănăstirea 
Strahov. Mergeau domol, cu pasul măsurat, aşa cum le şade bine unor 
umili slujitori ai celor sfinte. 

—Rudolf se arată îndărătnic, murmură cel mai înalt dintre ei. 

—Ca totdeauna, răspunse scundul. 

—Poate că Maximilian ar fi mai potrivit în locul lui. 

—Nu! îl întrerupse celălalt, aproape brutal. Maximilian doi 
imperială şi se arată plin de bunăvoinţă faţă de noi. însă d£ 

împărat, ne-ar sta mai greu împotrivă. Va trebui totuşi să-i dăm o lecţie lui 
Rudolf. E vremea să ne simtă iarăşi puterea. 

Două ceasuri mai tîrziu, prin poarta mănăstirii Strahov ieşiră opt 
călăreţi, ce purtau o scrisoare adresată Măriei de Spania. în urma lor, alţi 
călăreţi îi duceau instrucţiuni arhiducelui Carol. 

Maximilian porunci să-i vină trăsura şi porni spre palatul său, unde avea 
să prînzească în compania celor doi valahi. 


Nu mică fu surpriza lui Ducu şi Caravană intrînd în palatul arhiducelui 
Maximilian. Domnul Otto, fostul lor prizonier, le ieşi înainte şi-i salută uşor 
afectat, aşa cum îi era felul. 

—Ce plăcere şi cinste! spuse privindu-i ironic. Anul trecut am fost 
oaspetele domniilor-voastre. E drept că nu mi-am dorit-o, dar găzduirea a 
fost la înălţime. Azi, noi vă sîntem gazde. Poftiţi, domnilor! Măria-sa 
arhiducele vă aşteaptă. 

Bănuitor din fire, Costache îi zîmbi acestuia, întrebîndu-se: 

„Ce dracu urmăreşte nărodul de Otto, amintindu-ne despre păţania lui 
din vară? Oare ce se ascunde în vorbele lui?” 

Mai puţin impresionat, Ducu îl privi rece, şi păşi alături, fără a-şi chinui 
mintea cu presupuneri. Urcară o scară de marmură acoperită cu covor gros. 
Mulţimea slujitorilor îmbrăcaţi cu risipă spre eleganţă fără cusur, pereţii 
acoperiţi cu pînze ale unor maeştri cunoscuţi, tavanele aurite pe fond 
albastru, măiestrele incrustaţii de mînă ale mobilierului, zeci de statuete şi 
vaze ornamentate cu migală arătau ceva din fabuloasa avere a arhiducelui. 
Intrară într-o încăpere uriaşă, cît o sală de arme, care nu se potrivea cu 
căldura celorlalte, fie datorită simplităţii mobilierului, fie mărimii ei 
neobişnuite. O masă de stejar lungă cît postul Crăciunului, scaune drepte, 
fără ornamentaţii, cîteva panoplii şi un tablou ce-1 reprezenta pe stăpînul 
palatului erau toate podoabele încăperii. Covoarele în tonuri închise, calme, 
nu reuşeau să îndulcească atmosfera de răceală. 

Maximilian veni curînd, afişînd plăcerea de a-şi primi oaspeţii. Uşile mari 
fură date în lături, iar slujitorii se grăbiră a înfăţa masa şi a aduce prînzul. 
Vasele simple din porţelan de mare calitate, tacîmurile de argint cu 
minuscula gravură ce reprezenta o coroană cu iniţialele lui Maximilian 
dedesubt, paharele lipsite de obişnuitele floricele, în ton cu vesela, arătau 
gustul rafinat al gazdei. Iar faptul că nu se serviră rarităţi, ci mîncăruri 

însufleţind povestirea. 

Cînd se isprăvi prînzul, slujitorii strînseră de pe masă şi lăsară doar 
paharele şi o frumoasă carafă cu vin. Erau singuri. Maximilian închină în 
sănătatea lor. Cei doi îi răspunseră la fel. Tăcură un timp. Arhiducele privea 
în pahar, parcă încercînd să-şi adune gîndurile. Pe faţa lui frumoasă, cu 
trăsături delicate, apăru un zîmbet. 

—Domnilor, grăi el, după cum ştiţi, sînt al doilea om al imperiului. Deci, 
puterea mea nu-i chiar de neglijat. M-aţi înfruntat anul trecut şi vă rog să 
mă credeţi că puţini au avut o astfel de îndrăzneală. Iar cei care au făcut-o, 
au rămas destul de păgubiţi. Aş vrea să discutăm deschis, fiindcă nu-mi 
plac dulcegăriile şi cred că nici vouă. Nu v-am poftit aici cu gînduri de 
răfuială. Am cu totul alte planuri în privinţa domniilor-voastre. Aseară eram 
mînios şi v-am vorbit mai aspru decît ar fi trebuit. Să uităm asta! Vă cer 
două lucruri: Întîi, să-mi înapoiaţi scrisoarea adresată anul trecut fostului 
principe Andrei Bâthoiy. Atunci eram împotriva voastră. Azi nu mai sînt. Ce 

sumă doriţi în schimbul acelei scrisori? 

î 

—Nu ne-am gîndit să o vindem, răspunse Ducu uşor încruntat, însă cu 
sinceritate, pe care celălalt o simţi. 

—Da. Asta dovedeşte că sînteţi oameni de mare cinste. Otto al meu se 
bucură aici de multă trecere şi-i plătit regeşte. Totuşi, el nu s-ar fi sfiit să 
ne ceară aur pentru ea. Dacă nu v-aţi gîndit voi, mă gîndesc eu. Azi, acea 
scrisoare nu vă mai face trebuinţă. Să zicem că vă ofer în schimbul ei o mie 
de ducati. 

Costache îl privi fără să clipească la auzul aceste sume uriaşe apoi grăi 
cumpătat: 

—Pentru mine şi prietenul meu, suma e prea mare. Dar pentru neamul 
nostru, care are mare nevoie de aur, ea se arată mai mult decît măruntă. 
Scrisoarea nu-i a mea sau a lui Ducu, ci a poporului valah. Deci, cu el 
trataţi prin noi. 

„Hm! socoti Maximilian. Inteligent fel de a pune problema! Cine şi-ar 
putea închipui că într-o căpăţînă ca a ăstuia stă atîta înţelepciune?” 

—Aveţi dreptate! spuse el mărinimos. Dacă se întîmplă să cumpăr o 
scrisoare de la neamul valahilor şi nu de la voi, atunci preţul e cu totul 
altul. Ofer cinci mii de ducati. Vă convine suma? 

—Da! zise Ducu. E mai mare decît ne-am fi aşteptat. Sînteţi generos, 
măria-ta. Rămîne doar să lămurim amănuntele. 

—Nu sînt amănunte, răspunse arhiducele cu toată sinceritatea, rară la 
unul ca el. Poruncesc îndată să vă aducă aurul. Iar scrisoarea va aiunge la 
mine cînd şi cum veţi crede de cuviinţă. încrederea mea 
domniilor-voastre e desăvîrşită. 

„Ce oameni! gîndi el. Ştiu că amîndoi sînt săraci. Că în af 
arme nu au nimic. Totuşi, s-au gîndit să ducă ducaţii în zest 

Cîţi dintre oamenii noştri ar face una ca asta? Otto şi alţii ca el îmi sînt 
devotaţi cu trup şi suflet atîta vreme cît îi plătesc. Dacă aş fi un simplu 
Maximilian, sărac, nu m-aş bucura de serviciile lor.” 

—Măria-ta, propuse Caravană cu multă chibzuială, ne plac lucrurile 
clare. Vă propunem ca domnul Otto să ne însoţească pînă la Lipova. Acolo, 
va primi scrisoarea voastră. Mai aproape nu avem cum, fiindcă ea acolo se 
găseşte. 

—Fie! hotărî Maximilian bine dispus. Da n-am isprăvit, domnilor. Iată 
ultimul dintre planurile mele în privinţa voastră: Cavalerul Cae Indru e o 
minte luminată, lucru de care m-am convins la tratativele purtate cu voi 
anul trecut. Spada lui se pare că nu are egal în Europa, iar vitejia şi 
chibzuiala lui nu sînt cu nimic mai prejos decît celelalte haruri ale sale. 
Domnul Chirilă Zece Cuţite, acel tînăr aspru la vorbă, şiret şi ager la mînă 
cînd aruncă faimoasele cuţite, valorează cît toţi slujitorii mei la un loc. 
Marele spadasin Ducu cel Iute, loial pînă dincolo de pragul vieţii şi sprinten 
la gîndire ca argintul-viu, lasă cu mult în urmă faima unor vestiţi cavaleri ai 
Apusului. Domnul Costache Caravană, viclean ca vulpoiul bătrîn şi chibzuit 
ca patriarhii, pune în umbră multe minţi de seamă, ce se apropie de 
desăvîrşire. Poate că nu le-am arătat chiar toate calităţile, fiindcă îmi 
lipseşte darul vorbirii frumoase, dar îi cunosc şi cred că-i destul. Ei bine, 
vreau ca aceşti cavaleri să vină în slujba mea. M-am gîndit mult la asta şi 
ştiu că am nevoie de ei. Adunaţi la un loc, valorează cît o armată. Dar şi 
plata lor va întrece orice închipuire. Ofer fiecăruia dintre ei două sute de 
ducaţi, pe lună. Un căpitan de-al nostru e plătit cu şapte ducaţi, şi după 
cum cred că ştiţi, puţini ajung căpitani. Domnilor, gîndiţi-vă mult înainte de 
a-mi răspunde! 

„Cu asemenea slujitori, socoti el, m-aş putea apropia de coroana 
imperială. Mihai-vodă e mare prin calităţile sale, dar mai ales prin oamenii 
din jurul său. însă, pe cît sînt ei de săraci, nu-i plăteşte prea bine. Cu 
aceşti tineri care lovesc fără sminteală, care nu ştiu ce-i frica şi-şi 
cumpănesc acţiunile cu inteligenţă neîntrecută, voi reuşi să-i dau viaţă 
vechiului meu gînd.” 

—Ei, ce spuneţi, domnilor? se trezi din visare. 

—Întîi vă mulţumim pentru frumoasele păreri, grăi Ducu zîmbind pentru 
prima oară în ziua aceea. 



—Apoi? 

—Apoi e mai greu, murmură Costache scărpinîndu-se în creştet 
„Trebuie să-i răspund cu băgare de seamă, chibzui el cu 
şiretenie. îi promitem fără a ne lega de el prin cuvînt. în felul 
nu ni-1 facem prieten, cel puţin ocolim un duşman dintre cei 
—Greu, de ce? întrebă Maximilian, care crezuse că vor 
bucurie. Cîţi cavaleri n-ar fi dorit să intre în slujba sa? Apoi, 

străluceşte pentru toţi oamenii la fel. 

—Fiindcă nu putem lua o astfel de hotărîre în numele altora, spuse 
Caravană privindu-1 ţintă, cu ochi limpezi ca de prunc. 

—Dar puteţi lua pentru voi. 

—Adevărat, însă nu acum! surise grăsunul. Unele treburi în slujba 
neamului ne ţin legaţi vreo cîteva luni. Abia în vară ne putem gîndi la 
generoasa voastră propunere. în aceeaşi situaţie sînt domnii Chirilă şi Cae. 

—Pot aştepta cîteva luni, răspunse arhiducele devenind bănuitor, dar se 
pare că nu vă interesează o astfel de slujbă. 

—Măria-ta, interveni Ducu, pricepînd jocul grăsunului, oferta voastră a 
venit pe neaşteptate. Cine-şi poate hotărî viitorul în cîteva clipe? Apoi, m-ai 
sînt unele greutăţi. Cae Indru şi Chirilă sînt prinţi ai valahilor. Deci, egali în 
mărime cu voi. 

—Nişte prinţi într-o ţară mică nu-s mai mari decît generalii unui 
imperiu, grăi Maximilian, convins că cei doi discutau cu toată seriozitatea, 
în slujba mea sînt conţi, marchizi, baroni şi generali. Domnii Cae şi Chirilă 
poate vor considera că-i puţin. în acest caz, nimic nu mă opreşte a-i chema 
lîngă noi ca prieteni. Iar de vor fi unele daruri din partea mea, asemenea 
gesturi se fac între prieteni. 

—Mi-aţi luat o piatră de pe inimă, se amestecă grăsunul Costache. Aici 
era greul cel mare şi nu îndrăzneam să vi-1 spun. Cred că va trebui să 
lărgiţi cercul prietenilor, cu tînărul Ducu. Se pare că şi originea lui e foarte 
înaltă. 

—Nu văd nimic împotrivă, consimţi Maximilian bucuros. Va fi destul să- 
mi spună rangul ce-1 poartă. Dar voi, domnule Caravană? 

—Cu mine e mai simplu. Eu nu sînt decît cavaler. 

—Mă bucură cinstea voastră, se entuziasmă arhiducele. Veţi fi primul 
nostru slujitor şi nimic nu mă va împiedica, după o vreme, să vă fac 
prieten, învestindu-vă cu un titlu nobiliar. Am asemenea putere. Deci; pe 
cînd răspunsul vostru, domnilor? 

—La sfîrşitul lui iulie, propuse Caravană, mulţumit că nu se legase cu 
nimic. 

—Aşa să fie! rise Maximilian, convins că mirajul aurului îi va aduce lîngă 


el. 


După aceste vorbe, se ridică şi-l strigă pe Otto. Acesta veni curînd, 
ploconindu-se. 

—Pregăteşte cinci mii de ducaţi! porunci arhiducele. 

Tufănel se răzleţise de micul grup şi se odihnea în braţele frumoasei 
Lisse von Bad. Rămaşi de capul lor, Găluşcă, Toroipan, Ciripoi, Tufănel- 
tatăl şi Ciripoi-tatăl umblau prin Hradcany fără rost. Cele trei curţi ale 
palatului li se păreau nişte cuşti cu zăbrele. Nu aveau bani, şi aceasta era 
partea cea mai neagră a mîniei lor. Ducu şi Caravană ar fi putut să le 
dăruiască cîţiva florini, dar nu o făcuseră, lăsîndu-i în cumpătarea 
cazărmii. Aceştia mîncaseră alături de oşteni ceva bucate dulci, care nu 
erau pe placul lor. Cît despre udătură pentru desfătarea gîtlejurilor 
însetate, nici pomeneală. Aşa se făcea că umblau fără rost, lovindu-şi plini 
de fudulie cele custuri de la şold, în vreme ce printre buzele subţiate de 
amărăciune ieşeau nişte înjurături blajine şi cuminţi, în stare să pună pe 
goană o ceată de ucigaşi. Nimeni nu-i invitase la bal sau în preajma 
înaltelor mărimi de la Hradcany. Nimeni nu se gîndise la cumplita lor sete. 
Ajunşi în faţa catedralei Sfîntul Vit, îşi potoliră limbile şi se închinară cu 
smerenie. Dar cum trecură de ea, sprintenele înjurături româneşti reveniră 
mai ardeiate, iar dintre toţi, cel mai al dracului se arătă Tufănel-tatăl. 
Mărunt şi pricăjit, cu pălăria lui mare şi nouă venită peste ochi, de sub care 
apărea din vreme-n vreme o faţă îngustă, asemănătoare cu un bot de 
nevăstuică, păşea măreţ în mînia sa, chiar dacă văzut de la cîţiva paşi nu se 
ştia cît din trup i se adăposteşte în cizme şi cît în pălărie. Ciripoi-tatăl, 
scund ca şi vărul său, avea unele haruri în plus. Nasul negricios, în formă 
de ridiche de iarnă, ieşea ca un cep de sub pălărie, iar trupul său arăta mai 
gros cu cîteva degete. Spada enormă pentru asemenea corp, însă frumos 
prinsă la şold, venea tîrîş uneori după el, mai ales în clipele cînd lipseau 
privitorii ocazionali ce i-ar fi putut admira ţinuta. 

Amîndoi verii călcau umăr lingă umăr, opintindu-şi uneori pălăriile către 
cefe prin frumoase lovituri cu palma, dar fără folos. Noile lor acoperişuri 
fuseseră făcute pe căpăţîni de uriaşi, iar cei doi se puteau felicita că 
puseseră între ei şi vechii proprietari distanţa de la Bucureşti la Praga. 
Foştii posesori ai mîndrelor straie se pomeniseră într-o dimineaţă aspră 
numai în cămăşi şi izmene, fiindcă avuseseră neprevederea să tragă la un 
han din gura pieţei Zece Mese şi să nu încuie uşa peste noapte. Rar făceau 
verii astfel de isprăvi, dar totdeauna cu chibzuială şi în scopuri bune. 
Primiseră vorbă de la Costache seara pe la zece pentru a se înfăţişa 
dinaintea lui pînă a nu se revărsa de ziuă, în vederea unui drum lung. 
Cumpăniseră o jumătate de ceas, observînd că vechile lor straie nu se 
potriveau unor mari negustori. Capitalul lor fusese investit în ceva linguri 
de lemn, astfel că nu exista decît o singură ieşire. Apoi bătură la^oa&ele 
cumetrilor Zavaidoc şi Limbă, cărora le lăsară în seamă afacerile 
sucitoare şi blaturi pentru lipii. Un ceas mai tîrziu, se îmbrăc 
uliţă dosnică, dîrdîind sub răcoarea nopţii şi lepădînd vechile 
călăreau cumpătaţi către Piteşti, alături de Caravană şi Duc 

zîmbete nu le remarcară. 

Auzind superbele înjurături, ce intraseră în repertoriul clasic nu mult 
după apariţia graiului pe Pămînt, opt unguri, oşteni ai palatului imperial 
după straie şi arme, se apropiară grabnic. Slujiseră cu ani în urmă în 
Transilvania, la curtea fostului principe Sigismund, şi grăiau binişor limba 
valahă. Vechi oşteni, obişnuiţi cu înjurătura aleasă, dibăciră că au în faţa 
lor cîţiva distinşi pomenitori de origini şi lucrări sfinte, iar cum 
corespondenţa celor auzite nu era cu nimic mai slabă decît în maghiară sau 
nemţească, aşteptară atenţi la vreo noutate. Fiindcă la înjurături, aproape 
totdeauna apar noutăţi, sau elegante stilizări. 

—Domnilor, grăi cel mai vîrstnic dintre oşteni, numele meu e Balogh. Se 
întîmplă să cunoaştem limba valahă, şi după cîte pricep, aveţi unele pricini 
de supărare. 

—Mari, cavalere, spuse Ciripoi-tatăl salutînd cam în doi peri, fiindcă nu 
reuşise a dibăci unele rosturi ale învîrtirii mîinii cu pălăria. Am avutără o 
pungă cu zece florini. 

—Şi douăzeci de ducaţi, interveni Tufănel-tatăl, socotind că nătărăul de 
văr spusese o sumă prea mică. 

—La care s-ar cuveni să pomenim şi cei patruzeci de taleri, adăugă 
Ciripoi-tatăl mărinimos, făcîndu-i pe oşteni să-i privească uimiţi. 

—Plus optzeci de groşi, afirmă vărul cu hotărîre. 

—Ca să nu mai pomenim despre cei o sută şaizeci de aspri, murmură 
Ciripoi-tatăl candid. 

—Cit despre cele două inele... 

—Şi patru pietroaie frumos lucitoare... 

—Iesus-Maria! îl întrerupse Balogh. Sper că nu vi s-a furat asemenea 
avere. 

—Nu, grăi Tufănel-tatăl cu supremă nepăsare. N-am avutără astfel de 
pagubă. 

—Atunci, e bine. 

—Aş! Vărul nostru, aici de faţă, a aruncatără punga în gîrlă. Totdeauna 
face aşa cînd e pilit. 

—în ce? 

—în Vîltava, interveni Găluşcă, simţind că cei doi întindeau prea tare 
coarda. Cavalerul Ciripoi-tatăl, hm! Scuzaţi, domnilor! Era cam făcut. 

Oştenii scuzară cu dragă inimă, deşi nu le venea să creadă astfel de 
năzdrăvănie. 

—Aşteptăm nişte slujitori ai noştri, continuă Găluşcă. Ei ne vor 
mărunţiş pentru a putea merge să se desfătăm gîtlejurile. 
rîndaşii noştri cam întîrzie, încheie viclean. 

—Oho! rîseră oştenii. Se pare că sînteţi însetaţi rău. Ieri 
le file. Dacă nu vă este cu supărare, am fi în stare să 

Cunoaştem o circiumă cu băuturi aspre. 

—Care slujitori aşteptăm noi? întrebă Toroipan, fără să priceapă jocul. 

Dar nu-i răspunse nimeni. Gazde şi invitaţi porniră alături pe strada ce 
cădea în pantă către Vîltava. Mergeau atît de sprinteni, încît greu s-ar fi 
ţinut cineva după ei. La puţină vreme, şedeau unii în faţa altora şi gustau 
dintr-un rachiu năbădăios. La prima cană ciocniră cumpătaţi şi schimbară 
între ei o mie de gingăşii. La a doua, legară prietenie veşnică, pecetluită cu 
pupături ce aducea a pocnet de pistol. La a treia deveniră duioşi, iar cei mai 
slabi de inimă vărsară cîteva lacrimi în amintirea cine ştie cărei întîmplări. 
Cîrciumarul îşi freca palmele, bucuros de asemenea muşterii, şi se învîrtea 
în jurul unei plite încinse, gata să aducă la masă obişnuitele gustări. 
Mustăciosul Balogh şi soţii săi atacară frumosul cîntec O, szivem. Ceilalţi 
ascultară cuprinşi de desfătare. La a patra cană, domnii Găluşcă şi 
Toroipan dădură ochii peste cap, ţuguiară buzele groase cît pumnul şi-şi 
opintiră vocile spre mîndra cîntare Fetelor, lăsaţi găleata. Afoni ca nişte 
berbeci surzi, îşi modulau glasurile cînd spre dulcele viers ce aducea a răget 
de măgar jupuit de viu, cînd spre fluturarea înaripată a godacului în zi de 
Ignat. Verii, ale căror bune urechi muzicale nu puteau îndura astfel de 
osîndă, tresăriră ca înţepaţi de streche şi-i îndemnară pe unguri către ceva 
mai sprinten. Cîrciumarul îi privi melancolic pe cei doi cîntăreţi, învîrtind în 
mîinile mari o tigaie cît un dos de iapă. 

—Ah, pe sfînta Matilda! murmură el pierdut. Asemenea răgete nu pot 
suporta. Dacă le zdrobesc boturile celor doi cu o singură lovitură ca 
trăsnetul... 

Dar nu-şi duse gîndurile pînă la capăt. Soaţa lui, mai lipsită de ureche 
muzicală decît un cîrd de capre, simţi dulci furnicături în mădulare şi 
frumoase chemări către căldura viersului, aşa că-şi dădu drumul cu unele 
triluri, ce-i puseră pe gînduri chiar pe răbdătorii oşteni. 

Apoi se isprăviră cîntecele, spre liniştea tuturor, fiindcă hangiul, cu 
îndelungata sa experienţă, socoti că gustările curmă aplecarea către 
răsfăţuri vocale şi puse dinaintea lor cele bucate. Găluşcă se înturnă către 
mustăciosul Balogh şi grăi cu măreţia crîncenă a omului cherchelit: 

—Mi-aţi plăcut, domnule Balogh. Asta e! Poate mai dai un rînd, fiindcă 

un cavaler subţire... că domnul Costache Caravană e bun cu noi. E ca 

* 

fraţii. Prieten, bre nea Balogh. Adică ce mai... Costache e abia rîndaşul 
nostru... că atîta avem, bă mustată... 

Dar Găluşcă nu-şi continuă vorbele pline de ifos. Caravană şi Ducu 
intrară în circiumă. Văzîndu-i, grăsunul bătu cu palma în masă şi^singă 


aspru: 

—Neisprăviţilor, v-am spus să nu vă atingeţi de băutură! 

Găluşcă tresări, neplăcut surprins. Prin vorbele sale, cavalerul st 



tot ce clădise el în faţa oştenilor. Hotărît să dreagă ce se mai p 

asemenea unui pendul şi zise: 

—Scuzaţi, domnilor! Omul acesta e criţă. 

După asemena vorbe, se prăbuşi peste un scaun, oarcă lovit cu leuca. 
Braţele cavalerului îl prinseră la timp. 

Aşezat pe o culme de deal, vechiul castel Krivoklat avea una dintre cele 
mai frumoase poziţii din jurul oraşului Praga. Construit în veacul al 
unsprezecelea, ca un castel de vînătoare, devenise peste ani o straşnică 
fortăreaţă. Dar sub domnia lui Rudolf îşi pierdu strălucirea militară şi 
adăpostea adesea oaspeţi de seamă ai împăratului. Lucrat în stil gotic, 
înfrumuseţat cu mii de ornamente la exterior, acoperit cu ţiglă roşie, 
cochetă pe asemenea înălţimi, înconjurat de parcuri şi păduri vechi, 
castelul era un loc încîntător de odihnă. 

în cea de-a treia zi, Rudolf îşi mută oaspeţii la Krivoklat, dornic a-i oferi 
domniţei plăcerea ce o aducea liniştea de acolo. Spre deosebire de 
Hradcany, la Krivoklat lipseau gărzile multe, gălăgioase şi toată forfota 
obişnuită într-un palat imperial. Cîţiva slujitori îmbătrîniţi în slujbe umblau 
cumpătaţi prin imensul castel. Doar tinerele cameriste, vesele şi sprintene 
la mers, făceau notă a parte cu rîsul lor zglobiu, sau cu frumoase cîntece, 
care în loc să alunge liniştea, parcă o întăreau. 

Domniţa Florica ocupă un apartament elegant, aflat în aripa de nord. De 
acolo privea adesea vîrfurile copacilor cu coroane bogate, ce coborau în 
scară pînă devale. Odaia ei de noapte, mare cît o ogradă, nu avea obişnuita 
răceală datorată spaţiului. Mobilierul şi ornamentele îi aduceau farmecul 
necesar. Patul enorm, îmbrăcat în mătăsuri de culoarea cerului, un cămin 
străjuit de îngeri săpaţi în piatră, ferestrele nu prea largi, dar înalte, 
acoperite cu draperii grele, minunatele covoare lucrate de mînă pe fond 
albastru, tavanul în ton, zugrăvit cu mare migală de meşteri cehi sau 
slovaci, aduceau un tot plin de desăvîrşire. Alături, o micuţă cămară de 
baie, cochetă prin simplitatea ei, întregea frumosul confort. 

Dana şi Irina primiră, după preferinţele lor, o singură încăpere, nu 
departe de cele ale domniţei. Prin coşurile bucătăriilor răzbi din nou fumul 
gros, animaţia pe coridoare spori, semn că viaţa la Krivoklat se trezise ca în 
timpurile lui bune. 

Dornic să fie alături de tînăra valahă, împăratul veni călare, însoţit de 
puţini cavaleri, şi rămase la castel pînă tîrziu. Slujitorii aşternură masa 
într-o sufragerie mică. Ducu şi Costache fură poftiţi la masă alături de 
împărat, de domniţa Florica şi un tînăr căpitan ceh, frumos ca arhanghelii. 
Rudolf se dovedi un fin povestitor, Costache mucalit peste măsură, 
înclinat spre ironia spumoasă, plăcută, iar cehul - stăpîn al unui 
vigoare. Şezură acolo multă vreme, într-o atmosferă limpede şi vi( 

Cînd soarele căzu dintr-o parte peste copaci, Rudolf se ridici: 
părere de rău vizibilă. Rar i se întîmpla să petreacă înti 

companie plină de sinceritate, unde cuvintele cu tîlc şi scop ascuns nu 
apăreau în conversaţie. Petrecuse cîteva ceasuri încîntătoare, dar treburi 
grabnice îl aşteptau la Hradcany. 

Tîrziu după cină, Ducu veni în odaia de noapte a domniţei. Anunţată de 
Dana, Florica îl aştepta destul de mirată, fiindcă se despărţiseră doar cu o 
jumătate de ceas mai devreme. Erau singuri şi parcă o anumită 
stinghereală se aşternu între ei. 

—S-a întîmplat ceva, domnule Ducu? 

—Nu, murmură acesta rotindu-şi privirile prin încăpere, fără a arăta 
grabă. 

—Atunci, nu văd rostul vizitei voastre aici, grăi ea cu asprime. O astfel de 
prezenţă în odaia noastră de noapte nu o pot privi cu plăcere. Dacă aţi venit 
fără motiv, cutezanţa voastră aduce a nebunie şi vă înjoseşte haina de 
cavaler. 

Ducu o ascultă fără să clipească, chiar dacă asprimea cuvintelor îl făcu 
şi mai palid. 

—N-am spus că nu există un motiv, grăi el cu blîndeţe. Iar motivul se 
arată atît de mare, încît va trebui să-mi petrec noaptea în odaia voastră. 

Înţelegîndu-l greşit, mînia o făcu să-şi muşte buza pînă la sînge, în 
vreme ce o roşaţă uşoară îi învăluia umerii obrajilor. 

—Nu mai ascult nici un cuvînt, spuse cu voce mare. Ieşi, domnule! Mi s- 
a părut că eşti un om de seamă al neamului nostru, dar te dovedeşti un 
ticălos 

Ducu îi privi ochii în flăcări şi răspunse liniştit: 

—Nu e ceea ce credeţi, domniţă, şi vă conjur în numele principelui Mihai 
să mă ascultaţi. 

Auzind numele părintelui său, ce părea o chezăşie pentru purtarea lui 
Ducu spre lucruri nobile, Florica îşi înfrînă mînia cu acea stăpînire atît de 
cunoscută în neamul lui Pătraşcu. Reuşi chiar să vorbească fără asprime. 

—Te ascult, domnule. Sper ca vorbele domniei-tale să-mi dovedească a 
mă fi înşelat în păreri. 

—Nu sînt prea multe de spus, murmură el. Aseară am fost poftit în 
palatul arhiducelui Matthias. Fratele împăratului mi-a vorbit despre unele 
primejdii ce s-ar putea arăta împotriva voastră. Ieri, după ce aţi pornit cu 
trăsura să vizitaţi frumuseţile oraşului Praga, împăratul, arhiducii 
Maximilian şi Matthias, dimpreună cu doi înalţi reprezentanţi ai bisericii, 
au făcut laolaltă sfat de taină. 

Apoi îi povesti tot ce aflase de la Matthias că se discutase acok^Cînd 
tăcu, ea îl privi îngîndurată şi întrebă: 

—Să fie oare puterea bisericii mai mare decît a împăratului? 

—Arhiducele aşa crede. 

—Curios. La noi e altfel. Totuşi, nu văd ce ameninţări st 

mea. 

—Poate nici una, răspunse Ducu. Dar după felul în care împăratul s-a 
arătat potrivnic, Matthias se teme de o răzbunare a bisericii. Apoi, sînteţi 
un obstacol în calea fiicei arhiducelui Carol. Dacă biserică înlătură acest 
obstacol, drumul spre căsătoria ei cu Rudolf poate fi netezit. Aceasta ar fi 

ameninţarea de care se teme Matthias. 

î 

—Şi ce-i de făcut? 

—Un singur lucru: ziua, eu sau Costache vom fi nelipsiţi de lîngă voi. La 
masă, vom gusta din bucatele care vi se aduc. Iar noaptea, eu voi veghea 
lîngă patul vostru. V-am adus aici întreagă, frumoasă şi plină de sănătate. 
Doar moartea m-ar împiedica să vă feresc de primejdii. 

în ochii ei luci o flacără ce se stinse repede. îl privi pe Ducu mîhnită că-i 
adresase cuvinte nemeritate şi tăcu o vreme. Cînd vorbi, glasul ei păru mult 
mai prietenos. 

—Nu se cuvine ca un cavaler să-şi petreacă noaptea în odaia unei 
fecioare, rosti cu faţa aprinsă. Asemenea situaţie mi-ar scoate nume rău. 
Apoi, această încăpere are încuietori bune, iar gratiile ferestrelor sînt de 
netrecut. Cred că vă faceţi griji fără rost, domnule Ducu. Cine ar avea inimă 
să-i aducă necazuri unei biete copile? 

—Aşa mă gîndeam şi eu, recunoscu tînărul. Dar temerile arhiducelui 
Matthias mă neliniştesc. Vă închipuiţi că un om ca el nu m-ar fî înştiinţat 
dacă nu ar fi avut temeiuri. 

Argumentele lui erau vrednice de luat în seamă. Domniţa Florica le 
cumpăni îndelung, apoi spuse hotărîtă: 

—Chiar de vor fi primejdii, nu pot să vă primesc în odaia mea de noapte. 
Sînt convinsă că purtarea voastră ar fî desăvîrşită, dar nu pot. Nu se cade 
astfel de lucru. 

—Ar mai fi o cale, vorbi tînărul privind-o zîmbind. V-ar conveni să vin 
aici dimpreună cu Caravană? 

—Credeţi că nu există altceva mai bun? 

—Cred. ’ 



—Atunci, nu mă pot opune. V-aş ruga doar să-mi îngăduiţi o jumătate de 
ceas pentru pregătirea de noapte. 

—Mă gîndisem la asta. Acum plec să-l aduc pe Costache. Ştiţi să folosiţi 
un pistol? 

—Destul de bine. 

Ducu scoase arma şi o puse pe pat, apoi ieşi, mulţumit că planul lui 
reuşise. Ştiuse că va întîmpina greutăţi. Privi cu băgare de seamă 
coridorului, dar acesta era pustiu. 

Domniţa Florica rămase cîteva clipe cu ochii aţintiţi asupra 

„Nu sînt dorită aici, gîndi ea. Rudolf pare un om bun, 
pricepe că nu el hotărăşte destinul său. Dacă vorbele 

adeveresc, înseamnă că atît eu, cît şi ai mei ne-am pripit venind la Praga. 
Sau poate că nu ne-am pripit. Sîntem datori să încercăm totul pentru 
folosul neamului. Ducu! oftă ea. De cîte ori ne întîlnim, parcă pune cineva 
sămînţă de vrajbă între noi. Adesea i-am aruncat vorbe de ocară, 
nemeritate. Sînt năvalnică la mînie, ca şi tatăl meu. Dar el are puterea să se 
stăpînească. Eu nu am destulă. Dacă domnul Ducu ar fi luat seama la cîte i 
le-am spus, ar fi putut să mă lase în plata Domnului. însă nu-şi pune el 
mintea cu o copilă. Se pare că-i foarte călit. Oare iubeşte pe cineva? Are el 
vreo dragoste tăinuită? După cît e de chipeş, greu îmi vine să cred că a 
scăpat pînă acuma din mrejele fetelor. Oare să nu fi simţit că mi-e drag? în 
seara balului de la Hradeany m-am gîndit numai la el. De fapt, inima mea a 
tresărit din ziua primei noastre întîlniri, care a început cu o ceartă. De-ar 
şti el că numai din dorinţa de a-1 săruta am propus să se cînte Periniţa la 
Hradeany! Noi femeile ştim uneori să ne folosim de şiretlicuri. Acesta e unul 
din harurile noastre. Sau poate că e o armă a noastră în dragoste, fiindcă 
de cînd lumea, bărbatul trebuie să dea tonul, iar noi să aşteptăm cu 
răbdare hotărîrea lui. Fără iscusinţă, fără şiretenie, nu l-am putea sili pe cel 
drag să deschidă ochii mai atent asupra noastră. Iar fata care nu foloseşte 
asemenea haruri e o năroadă. Fiecare fată are datoria să lupte, cu armele 
ei, pentru dragoste. Dacă lăsăm totul numai în seama bărbaţilor, aceştia ar 
putea să treacă mai departe fără a observa adevărata dragoste. Cînd a 
îngenuncheat lingă mine pe dalele de marmură de la Hradeany, am simţit o 
ameţeală uşoară şi dulce. Cînd m-a sărutat pe obraz m-am pierdut cu totul 
şi puţin a lipsit să mă agăţ de gîtul lui neruşinată şi iubitoare. De va fi 
cazul, mă voi căsători cu Rudolf în folosul neamului şi-i voi fi o soţie bună, 
dar inima mea va îngheţa pentru totdeauna.” 

Afară se pornise o pleasnă de vînt. Crengile copacilor sărutau obloanele 
castelului cu aplecări domoale. Undeva în interior, un orologiu bătu molcom 
de zece ori. 


* 



Trecuse de miezul nopţii. O noapte calmă, cu vînt slab şi cu o brumă de 
lumină, ce se strecura neîndestulătoare pentru draperiile ferestrelor. Furată 
de somnul greu, dăruit cu haruri mari celor tineri, domniţa Florica 
adormise. Respiraţia ei uşoară, ca de copil, nu se auzea, ci numai neliniştea 
pruncului care visează şi se întoarce în somn. Aşezaţi pe covor la capătul 
patului, Costache şi Ducu vegheau. Auzul lor ager prindea murmurul slab 
al vîntului de afară sau blîndele dezmierdări ale copacilor ce se ap 
graţie către ferestre. La îndemnurile celor doi cavaleri, 
obloanele, astfel că slaba lumină a nopţii desfăta odaia după 
puteau desluşi obiectele din odaie. Dar ochii lor se 
umbrele încăperii. Nu discutau între ei. Şedeau nemişcaţi, 

făcut parte din mobilier. 

Dana şi Irina dormeau în odaia lor, alăturată apartamentului domniţei. 
De fapt, era un fel de a spune că dormeau. Se culcaseră destul de tîrziu, dar 
numai Dana căzuse într-un somn adînc, odihnitor. Irina era trează. Poate 
că aţipise o clipă, însă unele gînduri de nelinişte stăruiau puternice asupra 
ei. Copila cu chip brun, strălucitor ca al unei creole, cu părul bogat ridicat 
în coc, pentru a mai cîştiga ceva înălţime, plîngea. Lacrimi grele cădeau 
molcom de-a lungul obrajilor şi udau perna. Gîndurile ei umblau 
neastîmpărate către frumosul Tufănel. Oşteanul ce semăna cu Adonis, 
după cum spunea Lisse von Bad, nu observase nimic în ochii ei. îl ştia 
prins în mrejele baronesei, iar gelozia, a cărei putere nu o cunoscuse pînă 
atunci, îi apăsa sufletul. 

Dana se trezi brusc. Rămase nemişcată şi auzi suspinele Irinei. întinse 
degetele şi simţi lacrimi. 

—Doamne-Dumnezeule! grăi tînăra Mihalcea. Crezi că-i oră potrivită 
pentru plîns? 

—Dar cine-ţi spuse că plîng? se smiorcăi Irina surprinsă. Mi-au dat 
lacrimile, însă ele se datorează unui vis. Cine ştie ce am visat?! 

—Pe mine nu mă duci, murmură prietena prinzînd-o drăgăstos cu 
braţele. Noaptea trecută ai pomenit în somn numele domnului Tufănel. 

—Zău? se miră Irina. 

—Hai nu te mai preface! Cred că nu eşti în toate minţile. Domnul Tufănel 
e un simplu oştean, iar neamul său nu e prea de soi. Ca să nu mai vorbim 
de faptul că-i un muieratic... 

—Nu mă priveşte pe mine ce face domnul Tufănel. 

—Etete, măă! Pe cine vrei să prosteşti? Te-ai sculat aşa, plîngînd. Mare 
minune! Uite că mie nu mi se întîmplă. Dacă-1 iubeşti, ceea ce zic eu că nu 
prea se cade, atunci bate-te pentru dragostea ta. Şi nu te mai miorlăi la 
miezul nopţii, ci ziua! Iar acum, hai să ne culcăm! Domnul Tufănel n-are 
habar că-1 iubeşti. Arată-i, soro! Şi nu te mai perpeli ca o năroadă! 

O sărută şi-i mîngîie faţa. Micuţa Irina se strînse la pieptul ei, parcă 
cerînd sprijin. încercară să adoarmă din nou, însă năstruşnicul somn 
devenise îndărătnic. 

în odaia domniţei era linişte atît de adîncă, încît s-ar II părut că e goală. 
Afară, vîntul îşi oprise respiraţia, iar pădurile tăcură din cîntat. Aproape de 
cămin răzbi un zgomot slab ca o părere. Apoi, îngerii sculptaţi se rotiră în 
loc. La spatele lor apăru lumina palidă a unei făclii îndepărtate, astfel că nu 
avu tărie asupra încăperii. Două umbre ieşiră din spatele îngerilor şi jjpiEgj 
în odaie. Paşii lor nu se auzeau pe covorul moale. Umbrele înaii 
grabă spre patul domniţei Florica. După felul în care 
întunericul de acolo, cunoşteau bine rosturile încăperii. Nimic i 
în gesturile lor. Domniţa Florica murmura ceva în somn. 

linişti. Alte umbre veniră uşor către primele. Cuţitele lui Ducu şi Costache 
loviră în aceeaşi clipă. Două răcnete înfiorătoare sparseră liniştea 
castelului. 

—Ce-a fost asta? tresări Irina agitată. 

—Cine poate şti? murmură Dana, strîngîndu-se mai aproape de prietena 
ei. 

Ducu simţi o arsură în umăr, dar nu-i dădu importanţă. Ajunse dintr-un 
salt la patul domniţei şi-i puse mîna la gură. 

—Să nu ţipi! o rugă el. Totul e în ordine. 

Costache intră pe uşa căscată în perete. La picioarele lui începeau 
treptele unei scări de piatră. Ceva mai jos, lumina o făclie agăţată în perete. 
După un moment de chibzuială, se întoarse lîngă prietenul său. 

—Ce se întîmplă aici? întrebă Florica. 

—Ceea ce doream să nu fie, răspunse Ducu. Acum pericolul a trecut. Vă 
rog să rămîneţi liniştită. Noi mai avem unele treburi, dar ne întoarcem 
curînd. 

Ridicară amîndoi cele două trupuri lipsite de viaţă şi începură să coboare 
pe scara în spirală, ce părea că nu se mai isprăveşte. Cînd trecură pe lîngă 
făclie, o luară cu ei. Apoi lepădară morţii. Era şi timpul, fiindcă greutatea 
lor îi istovise. După o vreme, cînd crezură că intraseră într-un puţ fără 
fund, scara se isprăvi într-un coridor fără pantă. Din pereţii de piatră 
picurau stropi de apă. Merseră o bună bucată de drum şi dădură de alte 
trepte. Acestea erau însă mai puţine ca primele. Picăturile cădeau din tavan 
cu zgomot sinistru în liniştea desăvîrşită. Mirosul de mucegai scăzu brusc. 
Din faţă pătrundea aerul răcoros al nopţii. 

—Ieşirea cred că e undeva pe aproape, şopti Ducu. S-ar putea ca ceva 
oameni de-ai ălora să aştepte acolo. 

Tavanul şi pereţii arătau mai uscaţi. Afară se zărea cerul. Aerul curat îi 
cuprindea înviorător. Ieşirea era destul de strimtă. Un capac de lemn, cu 
muşchi şi iarbă pe el, fusese împins alături. Prin împrejurimi era linişte. 
Ceva mărăciniş bogat le bara calea. Se aflau într-o rîpă, iar în jur nu se 
vedea loc bun de urcuş, chiar dacă pereţii nu se arătau prea înalţi. După o 
vreme de încercări, rămaseră pe gînduri. Cei doi coborîseră pe undeva. Apoi 
găsiră o scară de frînghie, atîrnată de un copac. Deci, acela era drumul. 
Urcară destul de uşor. Erau la poalele dealului. Deasupra lor, castelul arăta 
ca o pată uriaşă. 

—Ceva mai jos de aici e un drum, şopti Costache. Va trebui să coborîm 
pînă la el, fiindcă ce-i doi n-au venit cu aripi. 

Ducu îşi urmă prietenul. Rana din umăr îl supăra din ce în 
Rămaseră nemişcaţi. Sforăitul unui cal răzbi pe aproape. Ieşiră 
drumului. Un bărbat cu pelerină se plimba agitat în jurul unei 

—încearcă tu! murmură tînărul. Am o înţepătură în umăr 

mai greu. 

Costache făcu un semn de aprobare. Nu era la primul său atac la vreme 
de noapte. Cu toată grăsimea sa, Caravană se mişca uşor, sprinten. De data 
aceasta, lumina îl ajută mai bine. Acoperit de umbra copacilor, ajunse în 
spatele celui de lîngă trăsură. Făcu un salt, iar cuţitul său lovi de moarte. 
Răcnet nu răzbi în noapte, fiindcă mîna cea liberă a grăsunului astupase 
gura omului cu multă îndemînare. După cîteva clipe, cînd socoti că nu ar fi 
cazul de o nouă lovitură, luă trupul celui căzut şi urcară amîndoi spre rîpă. 
Costache părea neobosit. Coborî trupul de-a lungul frînghiei şi ajunse 
curînd la deschizătura prin care ieşiseră. Aruncă mortul în coridor, apoi se 
întoarse către prietenul său. 

—Ia să vedem rana! 

îi desfăcu haina şi-şi strecură mîna grăsuţă pe sub cămaşă. Năclăită de 
sînge, aceasta se lipise de umăr. Caravană rupse frumoasele manşete ale 
tînărului şi făcu un tampon, îl puse pe rană şi-i zise: 

—Ţine tamponul cu mîna. Fetele noastre te vor obloji mai bine. Acum e 
vremea să mergi la domniţa Florica. Eu voi pune capacul pe locul lui şi mă 
întorc la trăsură. O voi duce departe de locul acela. Am de gînd să o ascund 
undeva, iar caii să-i las slobozi. Cînd vor miji zorii, voi încerca să şterg toate 
urmele de afară. Poate să fie ceva sînge pe covorul din odaia domniţei. Să te 
ocupi de ele! 

Ducu aprobă fără să scoată o vorbă. Apoi luă făclia şi făcu drumul de 
întoarcere. O uşoară slăbiciune îl cuprinse. Rana nu părea cu multă 
răutate, dar sîngerase puternic. Cînd ajunse aproape de odaie, scoate un 
strigăt uşor: 

—Sînt eu, domnită. 

—Aţi sosit la timp, domnule Ducu, murmură Florica cu glasul slab. Mi-a 
fost teamă. Şi credeam că nu vă mai întoarceţi. Au trecut două ceasuri de la 
plecarea voastră. Au vrut să-mi ia viaţa? 

—Nu. Gîndul lor era îndreptat spre o răpire. 

Tînărul lumină odaia cu făclia adusă. Trase perdelele pentru a nu se 
vedea în afară, apoi aprinse luminările multe. Florica văzu pete de sînge pe 
covor şi-şi acoperi ochii. Dar Ducu nu avea timp să se ocupe de ea. 
Deschise uşa, merse pe coridorul pustiu şi bătu în cea a fetelor. Tinerele 
însoţitoare ale domniţei nu dormeau. Răcnetele de la miezul nopţii le 
alungase somnul. După ce recunoscură glasul cavalerului, deschiseră uşa. 
Ducu le rugă să se îmbrace şi să-l urmeze. Cîteva minute mai tîrziu, erau 
cu toţii în odaia domniţei. în vreme ce Irina şi Dana ascultau înmărmurite 
cele spuse de Florica, tînărul îşi făcu de lucru în jurul buclucaţ 
încercă în fel şi chip să închidă uşa, dar aceasta nu se supuj 
auzi un ţipăt slab al Irinei. 

—Eşti rănit, domnule Ducu. 

—Nu cine ştie ce. 

în aceeaşi clipă, Florica sări din pat, uitînd că nu are o ţinută 
convenabilă, şi ajunse din doi paşi lingă el. Mîinile ei desfăcură cămaşa cu 
multă pricepere, chiar dacă degetele tremurătoare îi atingeau faţa, parcă 
datorită neatenţiei. 

Trecuse un ceas. încercările cavalerului se dovediră cu folos. Dibăci 
mecanismul care întorcea îngerii pe vechiul lor lăcaş. Uşa era închisă din 
nou. Fetele şterseră petele de pe covor atît cît putură de bine. Dacă n-ar fi 
fost rana lui Ducu, nimic nu ar fi arătat semnele celor petrecute acolo. 
Nimeni nu şi-ar fi închipuit că în spatele îngerilor se află o uşă. Chiar ochiul 
cel mai dibaci nu ar fi remarcat-o. Vremea trecea greu, fiindcă somnul nu 
se mai putea apropia de cei din odaie. Fetele se cuibăriseră în pat, una lîngă 
alta. Aşezat pe un scaun, Ducu aştepta ivirea zorilor. Pusese mobilier mult 
în dreptul îngerilor, astfel că nimeni nu ar fi putut intra pe acolo fără 
greutate şi zgomot tare. 

—Aveţi dureri, domnule Ducu? întrebă Florica cu voce mai joasă decît de 
obicei. 

—Puţine, dar sînt obişnuit. La ziuă voi intra pe mîinile pricepute ale 
prietenului Costache. 

—Poate ar fi bine să vă întindeti alături de noi. Loc e destul. 

—Nici aici nu mi-e rău. 

Fetele săriră din pat şi-l culcară silit. Alături, mîna domniţei se lipi de el 
ca din întîmplare. Furat de moliciunea aşternutului, tînărul aţipi. Dana şi 
Irina nu rezistară nici ele somnului şi oboselii. Doar Florica rămase trează. 
Urechea ei la pîndă prindea respiraţia uşoară a celui drag. 

„Oare doarme adînc? se întrebă ea. 

Aşteptă multă vreme. O ispitea un gînd. O pornire căreia simţea că nu-i 
poate pune stavilă. Se aplecă domol ca o părere, şi-şi lipi buzele de ale lui, 
cu timide opriri. Ducu se mişcă în somn, iar inima ei îngheţă o clipă. Reveni 
în vechea poziţie, folosind zeci de precauţii. Ochii îi străluceau ca 
diamantele şlefuite frumos. Era în ei parcă un strigăt de triumf al bucuriei. 

Ducu se trezi în zori. Lumina zilei luase locul palidelor luminări. 
Domniţa şi fetele puseseră bună rînduială în odaie. Apoi trecuseră alături. 
Costache Caravană tocmai sosise şi era gata să se ocupe de rană. 

—Pe zăbala Zambilicăi! murmură grăsunul. Slabă pălitură de cuţit! 
Pramatia care ţi-a adus un astfel de pocinog a dat la nimereală. Bine că s-a 
întîmplat aşa. Bine că ai încăput pe mîinile unui om priceput a tămădui 
spărturile de piele. Am fiert nişte buruieni. Te-am mai oblojit euoji 
astfel de leacuri. Cînd le pun pe rană, sînt alinătoare şi 
mîngîierea mamei. Oblojeala asta te tămăduieşte chiar dacă 
picior în groapă. 

Spală rana cu rachiu aspru, apoi lipi peste ea o fiertură 

rădăcini, ce semănau cu cele ale cartofilor. Usturimea fu atît de cumplită 
încît Ducu îşi muşcă pumnul, ca să nu sloboadă un răcnet ce ar fi 
cutremurat palatul din temelii. 

—Cred că nici n-ai simţit, grăi Costache plin de ifose. Poate nu am eu 
prea multe haruri, dar aici sînt făcător de minuni. Mi-a mers vestea că am 
mina uşoară ca a fetei la prima întîlnire de dragoste şi că repar fără dureri. 
Ei, gata. în cîteva zile, spărtura se astupă şi nu mai ai pricini de vătămare 
trupească. Ţi-am adus alte haine şi o cămaşă. îmbracă-te! 

—Ce-ai făcut afară? întrebă Ducu. 

—Treabă destul de bună. Am ocolit dealul şi am ieşit din drumul 
castelului. M-am strecurat cu trăsura pe o cale de pădure, mai rea decît mă 
aşteptam. Apoi am deshămat caii şi am prăvălit frumoasa trăsură într-o 
rîpă. M-am întors tîrziu. Să fie o jumătate de ceas de cînd am intrat prin 
poarta cea mare a castelului. Cumplită noapte! Cine să fi aranjat găzduirea 
domniţei tocmai în apartamentul acesta? Dacă stau să judec bine, nu cred 
că să fi fost o simplă întîmplare. 

—Majordomul. Am întrebat-o pe Florica. El i-a recomandat, cu căldură, 
odaia în care ne aflăm. 

—Să fie oare în slujba celor ce au încercat răpirea copilei? 

—Greu de spus. Nu avem nici o dovadă împotriva lui. 

—Pe fesul lui Mahomed! exclamă grăsunul. Nu-mi place castelul ăsta, 
nici de frică. în fiecare slujitor am să văd azi un duşman. Fiecare ungher 
mă va face să fiu atent. Abia aştept să plecăm de aici. 

—Asta va fi mîine în zori. Nu ne putem îngădui să prelungim o vizită care 
pune în pericol libertatea sau chiar viaţa domniţei. 

—Aşa este! Şi ce crezi că ar trebui să facem acum? 

—Să mergem la micul dejun, zîmbi Ducu. Apoi îl vom aştepta pe 
împărat. După cîte am înţeles ieri, va fi oaspetele nostru la masa de prînz. 
Dar pînă atunci nu ne vom clinti din preajma domniţei. 

Un sfert de ceas mai tîrziu, porniră dimpreună cu fetele către cocheta 
sufragerie. Afară, aerul dimineţii se încălzise plăcut. Razele soarelui se 
dezmierdau în ferestre, neruşinate şi vesele. 

La ceasul prînzului, Rudolf, însoţit de arhiducii Maxilimian şi Matthias 
îşi făcură apariţia la Krivoklat, înconjuraţi de puţini slujitori. Copitele cailor 
neastîmpăraţi răsunau plăcut pe dalele de piatră de la intrare. Ziua se arăta 
frumoasă, cu căldură molcomă, lipsită de uscăciunea din timpul verii. 
Slujitorii întinseră masa pe o minunată terasă. Locul acela domina parcul şi 
pădurea din jur. Copacii bătrîni, cu coroane mari, parcă îngenuncheat 
în faţa măreţiei castelului. în timpul prînzului, împăratul se ] 
glumele celorlalţi şi privea adesea în ochii domniţei, mai lumii 
de primăvară. Chiar Maximilian, de obicei morocănos, p f. 
întîmplări hazoase, fapt ce-i spori farmecul. Doar sprintenul 

ceva mai gînditor. El observase că valahii, recunoscuţi pentru veselia lor, 
erau mai potoliţi. 

—Domnule Ducu, spuse el intr-un moment de linişte, mi se pare că 
dreapta nu vă foloseşte azi. Arată cam ţeapănă, iar stingă voastră nu are 
îndemînarea celeilalte. Apoi, nu mă pot dumiri. Aţi gustat din toate bucatele 
aduse tinerei prinţese valahe. Să fie oare acesta un obicei mai vechi, sau 
unele lucruri vă silesc la prudenţă? 

Toate privirile se întoarseră către tînăr. Mai ales împăratul se arătă 
contrariat. 

—Măria-ta, răspunse tînărul zîmbind niţel ironic, aşa cum îi era firea, aş 
prefera să vorbesc despre asta cînd vom fi mai puţini. 

—Sînt unele temeiuri aplecate spre rău? întrebă împăratul încruntîndu- 
se uşor. 

—Sînt. 

—Atunci, amînăm după prînz. Păcat! Ziua începuse atît de frumos, iar 
liniştea de aici ne îndemna spre gînduri vesele. 

Isprăviră prînzul tăcuţi, fiecare cu gîndurile lui. îndată după prînz, 
Costache, Chihaia şi aghiotantul împăratului ieşiră cu fetele în parc. în 
jurul mesei rămaseră doar arhiducii, împăratul şi Ducu. 

—Vă ascultăm, domnule! porunci Rudolf, aşteptîndu-se la cine ştie ce 
necazuri mărunte. 

Dar pe măsură ce tînărul povestea întîmplările de peste noapte, uimirea 
şi încruntarea sa se arătau mai mari. Matthias zîmbea, socotind că părerile 
nu-1 înşelaseră. în schimb, Maximilian era uluit. Simţise de la bun început 
că biserica îşi avea tainul ei în încercarea de a o răpi din Krivoklat pe 
frumoasa valahă. 

„Ah, socoti el, înalţii prelaţi lovesc fără şovăială! Aceasta e prima lor 
încercare, dar nu şi ultima. Sînt puternici şi hotărîţi. Cît despre Caravană şi 
Ducu, prevederea lor mă uimeşte. Adică nu. Nişte oameni ca ei, greu pot fi 
păcăliţi. Da! Cu ei, cu prietenii lor ca slujitori şi cu puterea bisericii la 
spatele meu, voi dobîndi tronul imperial. Biserica noastră duce, din umbră, 
o politică a ei, condusă de la distanţă de mama noastră. Maria de Spania 
doreşte ca Imperiul Austriac să domine Răsăritul şi să-şi întindă aripile cît 
mai larg. Un biet prinţişor ca Mihai, ce se vrea rege al Valahiei, va fi 
măturat din drum cu un simplu bobîrnac. Chiar dacă-i atît de departe, 
mama noastră domneşte de fapt aici prin puterea nevăzută a bisericii. 
Maria de Spania ia hotărîri la Madrid, iar noi ne supunem, fiindcă sîntem 
mai slab organizaţi decît biserica. Fratele Rudolf e moale şi nehoţjLrîl^ El 
cedează de fiecare dată, cu toate că o face bombănind. Nu 
împotriva cuceriri Răsăritului. Ba aş spune că-i în intenţia noî 
voi ajunge împărat, voi distruge puterea bisericii dintr-o sin^ 

Doar cîteva capete dintre cele mai mari ar fi destul să cadă 

viitorilor mei slujitori valahi. Totul făcut în taină şi cu multă chibzuială. 
Totuşi, e bine să luăm părţile bune din politica mamei noastre. Ea se arată 
duşmănoasă lui Mihai-vodă, fiindcă vede în el un mare general. Dacă Mihai 
prinde ceva cheag în Transilvania şi poate chiar în Moldova, o ţară a 
valahilor sub un astfel de conducător poate fi un obstacol de netrecut în 
calea noastră spre răsărit. în calitatea de viitor împărat, va trebui să-mi 
netezesc de pe-acum drumul către răsărit. Ei bine, mă voi alia cu biserica 
împotriva lui Mihai. Puterea lui trebuie să cadă grabnic, iar la primul pas 
vom pune graniţe pe munţii de către Moldova. Al doilea pas va fi pe Nistru 
şi pe Dunăre. Abia atunci vom fi puternici împotriva turcilor.” 

îşi întrerupse gîndurile. Ducu îi invită să le arate coridorul secret. 
Reveniră tîrziu din vizita subterană. Faţa împăratului nu mai era mînioasă, 
ci gînditoare. Simţea puternica mînă a mamei sale, care dorea unirea lui cu 
fiica arhiducelui Carol. Simţea apăsarea aspră a bisericii şi se socotea 
mărunt, fără pic de putere. Nu avea dovezi împotriva cuiva. Cavalerii morţi 
nu-i spuneau nimic după înfăţişare. Nimeni nu-i cunoştea cine sînt şi de 
unde vin. Nimeni nu reclamase lipsa lor şi era convins că nici nu o va face. 
Doar un lucru stătea în picioare: atacul împotriva frumoasei copile din 
Valahia. 

—Domnule Ducu, grăi Rudolf cumpănindu-şi cuvintele cu grijă, 
regretăm din inimă această întîmplare şi sper să o uitaţi. Trăim vremuri 
grele, cînd nici împăraţii nu sînt scutiţi de necazuri. V-aţi arătat hotărîrea 
de a părăsi Praga mîine în zori. Eu v-aş ruga să mai rămîneţi două zile. 
Adică, atît cît îi trebuie pictorului nostru Frans Franken pentru a isprăvi 
pînza pe care a început să zugrăvească minunata făptură a prinţesei 
Florica. Vom anunţa la Hradcany data plecării voastre spre Valahia, dar 
asta nu înseamnă că eu am renunţat la căsătoria mea cu Florica Pătraşcu. 
Voi duce aici o adevărată bătălie în acest scop, iar cînd totul va fi după voia 
noastră, vă voi pofti din nou. L-am trimis pe domnul Pezzen ca sol al nostru 
în Transilvania. însă nu cu mîinile goale, ci cu o sută de mii de taleri. 
Aceasta e suma cu care îl sprijinim pe Mihai-vodă ca vasal şi nou 
guvernator al principatului. îi purtăm gînduri frumoase, chiar dacă 
împotriva sa ne vin multe plîngeri din partea nobilimii şi a comisarului 
nostru Ungnad. îi dăruim bani pentru întreţinerea oştilor, dar nu-i 
îngăduim o intrare cu armele în Moldova fiindcă le-am dat asigurări 
polonilor în această privinţă. 

Dibaciul Ducu simţi arsura ultimelor cuvinte, însă nu-şi arătă 
nemulţumirea, ci vorbi cu multă viclenie. 

—Măria-ta, vă mulţumim pentru înalta voastră bunăvoinţă 
că vom fi vasali credincioşi. Nu ştiu dacă principele Mihai s- 
intrare cu oşti în Moldova, dar ştiu un lucru: Moldova 
moldoveni. 

—Aşa este! recunoscu împăratul prinzîndu-se în capcana tînărului. 

—Mă bucură întărirea voastră, măria-ta. Şi e limpede că polonii nu pot 
hotărî soarta unei ţări ce nu e a lor. 

împăratul nu era un ageamiu să nu înţeleagă aluzia. Vorbele tînărului îi 
arătau cu mare fineţe că nici Imperiul Austriac nu poate hotărî soarta 
Moldovei. Tuşi încurcat şi-l afurisi în gînd pe Ducu. Matthias zîmbi. 
Inteligenţa tînărului îi făcea plăcere. în schimb, Maximilian sări în ajutorul 
lui Rudolf. 

—Polonii doresc linişte la graniţa lor de sud, spuse el, lăsînd a se înţelege 
că şi Imperiul Austriac vrea acelaşi lucru la graniţa din răsărit. 

—Adevărat! se înclină Ducu. Doresc o linişte atît de mare, incit oştile lor 
au împînzit Moldova. Generalul imperial Basta, care sînt sigur că a venit ca 
prieten al valahilor şi s-a aşezat cu oştile între Crişuri, ar trebui să fie 
neliniştit de intrarea polonilor în Moldova. 

Ducu înţepa cu eleganţă, dar Rudolf nu mai lua seama la fineţea 
iluziilor, fiindcă ştirea se dovedea mai puternică. 

—Sînteţi sigur de prezenţa oştilor polone acolo? întrebă surprins. 

—Noi nu vorbim decît pe lucruri sigure, măria-ta. 

—N-am fost înştiinţat, murmură gînditor împăratul. Socot însă că-i 
vorba de ceva mercenari ai gărzilor lui Ieremia Movilă. Poate despre asta 
vorbiţi. 

—Nu, zîmbi tînărul. Ieremia ţine azi opt mii de călăreţi moldoveni, şase 
mii de cazaci pe plată şi patru mii de călăreţi poloni, sub comanda lui Ian 
Pototki, starostele de Camenita. 

—Multă oaste! 

—Multă, măria-ta, pentru gînduri liniştite! Avem ştiri sigure că polonii 
doresc să ocupe întreaga Moldovă, Ţara Românească şi Transilvania, 
înţelegerea cu Imperiul Austriac le dă răgaz de linişte pentru a-şi desăvîrşi 
puterea. 

—Domnule, interveni Maximilian cu asprime, punem la îndoială nu 
cuvintele voastre, ci faptul că daţi crezare unor zvonuri fără temei. Ne vom 
informa. Apoi, ne miră că nu cunoaşteţi intenţiile lui Mihai-vodă de a intra 
în Moldova. Generalul Basta ne-a dat de ştire în această privinţă. 

—Basta? rîse Ducu. Se pare că-i un general bun. El petrece de cîteva 
luni în compania unor nobili ce urmăresc o răzmeriţă în Transilvania. 
Petrece şi ne ameninţă, dar nu şi-a înştiinţat împăratul despre cele ce se 
întîmplă în Moldova. 

sinceritatea. Altul în locul său, poate că nu ar fi făcut-o. Aş propune să nu 
aprobăm intrarea lui Mihai-vodă în Moldova. Să nu o aprobăm făţiş, dar să- 
1 îndemnăm a o face pînă nu va fi prea tîrziu. Să folosim aceeaşi viclenie cu 
care lucrează polonii. 

—Avem un tratat, spuse Rudolf nehotărît. 

—Şi-l vom respecta pe faţă, rîse Maximilian. 

El intuise temeinicia argumentelor lui Matthias. 

—Ne vom mai gîndi, murmură împăratul. 

„E mai bine aşa, socoti Maximilian. Mihai-vodă poate intra în Moldova 
stricînd planurilor polonilor. Dar vom avea grijă să nu-1 lăsăm pe valah a 
prinde puteri.” 

Cînd umbrele serii se îngînau cu ultima vlagă de lumină, înalţii oaspeţi 
părăsiră castelul Krivoklat, mai îngînduraţi decît veniseră. Doar slujitorii 
păreau a se bucura de farmecul blînd al înserării. 

Două ceasuri mai tîrziu, Maximilian îl primi în palatul său pe un 
cucernic prelat ce răspundea la numele de Peter. Un ins mărunt la trup, cu 
faţa frumoasă şi ochii migdalaţi, acoperiţi adesea de gene mai mult decît s- 
ar fi cuvenit. 

—Domnul cu voi, măria-ta! grăi Peter strecurînd între degetele grăsuţe 
un şirag de mătănii ieftine. 

—Aţi venit repede, zîmbi arhiducele arătîndu-i un loc bun de şezut. 

—Totdeauna alergăm la chemarea voastră, răspunse prelatul cu 
simplitate. Sîntem datori a asculta poruncile voastre. 

Nimeni nu şi-ar fi putut închipui că umilul Peter dispunea de puteri mult 
mai mari decît Maximilian. Că la o simplă poruncă a sa, mii de slujitori ai 
bisericii s-ar pune în mişcare fără întrebări, fără a cere lămuriri. Că mulţi 
dintre înalţii demnitari ai Imperiului Austriac îşi datorau rangurile unor 
lucrări făcute din umbră de către umilul Peter. Arhiducele ştia. Aflase de 
mult că biserica e mai bine organizată decît puterea administrativă. Şi se 
întreba adesea dacă Maria de Spania e în slujba ei, sau o conducea tainic. 

—V-am poftit la noi, spuse Maximilian, pentru a primi binecuvîntarea 
voastră asupra acestui vin rar, adus din podgoriile de la Melnik. 
Nădăjduiesc să-l gustăm împreună. Alte scopuri nu avem decît să adîncim o 
prietenie mai veche. Mă apasă unele gînduri ce merită a le discuta între noi, 
fiindcă biserica are puterea de a păstra tainele altora. 

Peter zîmbi cu bunăvoinţă. Aluzia la unele destăinuiri era vizibilă, dar 
oaspetele nu-şi arătă graba de a asculta vorbele arhiducelui, chiar dacă 
degetele sale rămaseră o clipă nemişcate pe şiragul de mătănii. 

—Vinul, grăi el, e lăsat oamenilor pentru desfătare cumpătată. 

Ciocniră împreună, iar Maximilian îi povesti cele întîmplate 
şi toată discuţia ce se purtase acolo. Ocoli însă cu grijă 
intenţia lui Mihai de a intra în Moldova. 

Peter aflase în zori că încercarea de răpire a prinţesei Florica eşuase. 
Acum ştia totul şi era nedumerit. îşi trimisese acolo cei mai buni oameni ai 
săi. Dacă nu ar fi fost dovezile, i-ar fi venit greu să creadă că aceştia 
căzuseră sub cuţitele lui Ducu şi Caravană. 

—Mă bucur pentru prinţesa valahă, zîmbi el cu bunătate. Dacă răpirea 
avea loc, cine ştie ce necazuri ar fi aşteptat-o?! Dar văd că are în jurul ei 
oameni de nădejde. 

„Ce pramatie! gîndi Maximilian. Se preface a nu şti nimic. în afară de 
biserică, cine ar fi avut oare interes a o răpi pe copila din Valahia? Dar să 
ne prefacem şi noi.” 

—Aşa este, sfinţia-ta! Domnii Ducu şi Caravană sînt mai isteţi decît 
vulpoii bătrîni. 

—Mda! De ce-i trimite împăratul o sută de mii de taleri lui Mihai-vodă? 
întrebă Peter schimbînd vorba. 

—Pentru ca vasalul nostru să-şi plătească oştile şi să-şi mărească 
puterea în principatul Transilvaniei. 

—E bine oare? 

—Nu cred că-i bine. Mihai e un mare general. De va prinde puteri, el nu 
se va sfii să-şi întindă graniţele mai mult decît credem noi azi. Iar mîine, 
Imperiul Austriac nu va mai avea un cuvînt de spus în Răsărit. 

Peter plecă tîrziu, mulţumind frumos pentru vinul bun. Ajuns la Strahov, 
se încuie într-o odaie cu doi dintre cei mai apropiaţi colaboratori ai săi. 
Nimeni nu află ce au discutat acolo cucernicii prelaţi. Doar un singur lucru 
era sigur: Zece călăreţi ieşiră din Strahov cu o scrisoare către doctorul 
Pezzen. Iar în acea scrisoare i se poruncea înaltului sol să nu-i înmîneze lui 
Mihai-vodă cei o sută de mii de taleri. Şi cu adevărat, aurul acela nu ajunse 
niciodată în mîinile principelui valah. Avea oare Peter puteri mai mari decît 
împăratul? Cel puţin aşa arăta supunerea lui Pezzen. Alţi călăreţi porniră 
spre Madrid, cu veşti noi pentru Maria de Spania. Cine şi-ar fi închipuit că 
acolo, în însorita Spanie, se luau hotărîri în vederea asasinării principelui 
valah? 

Capitolul 10 


C a Krivoklat, oaspeţii valahi erau gata de plecare spre ţară. Vremea 
frumoasă, bună pentru drum lung şi mai ales primejdiile prin care 
trecuse domnita Florica se arătau temeiuri dintre cele mai mari 
pentru o întoarcere grabnică. împăratul Rudolf, arhiducii Maximilian şi 
Mathias, dimpreună cu patru sute de cavaleri, sosiseră la castel în zori. 
Noua trăsură a domniţei aştepta lingă poarta cea mare. Ducu şi Chihaia 
vegheau la buna rînduială a ultimelor pregătiri. 

îmbrăcată în aceeaşi tunică de culoarea cerului, Florica se plimba pe o 
alee a parcului, sprijinită de braţul curtenitor oferit de Rudolf. Vorbele 
dintre ei erau destul de puţine şi nu chiar cele trebuincioase. împăratul îşi 
făcuse multe planuri cu privire la ceea ce s-ar cuveni să rostească, dar 
nimic din ele nu mai stătea în picioare. încerca faţă de frumoasa copilă o 
timiditate de care nu se putea dezbăra. Se opriră sub coroana unui copac. 
Rudolf o privi îndelung, iar pe chipul său stăruia o vizibilă părere de rău. 
Era hotărît să lupte pentru tînăra valahă, dar avea presimţirea că nu se vor 
mai întîlni. Scoase din buzunar, cam neîndemînatic, ceva bijuterii de mare 
preţ. Un colier, o brăţară şi o broşă. Le cîntări o vreme în palmă, cătîndu-şi 
cuvintele potrivite. Apoi grăi cu vocea uşor tremurătoare: 

—Aş fi vrut să vi le ofer ca dar de nuntă. Din păcate, va trebui să 
amînăm asemenea gînduri şi sper să nu treacă vreme prea îndelungată. 
Cîndva, am plătit pentru ele douăzeci şi cinci de mii de taleri. Acum, sînt 
hotărît să vi le vînd. Mi se pare totuşi că sînt un împărat sărac, zîmbi el, de 
vreme ce plătesc atît de puţin pentru ceea ce voi cere în schimb. 

Cu toată inteligenţa ei sclipitoare, Florica nu-şi putu reţine o încruntare 
uşoară, socotind că-i va pretinde un sărut. Şi puţin lipsi să nu-i vorbească 
aspru. Dar se înşela. Ochii împăratului cătau spre frumosul ei păr blond. 

—Ce ar putea să ofere o copilă săracă? făcu ea un efort să zîmbească. 

—Mult, spuse Rudolf. 

—Credeţi că gestul ar avea eleganţa cuvenită? 

—Cred. E vorba despre o şuviţă din părul vostru. 

—O şuviţă? respiră ea uşurată. Dar nu am cu ce să o tai. 

—în schimb, am eu. 

—înseamnă că aţi premeditat asta? 

—Nu putem nega, rîse el, parcă înviorat dintr-o dată. 

Cuţitul tăie cu delicate atenţii. Obrajii lui Rudolf, de obic 
înroşiră plăcut, iar faţa sa deveni aproape frumoasă. Cuprins! 
greu de lămurit, Florica se ridică pe vîrfuri şi-l sărută pe ar 





*• -1 











Seria Cavalerilor - Cartea a Patra 


Rudolf încremeni. Parcă i se oprise inima şi încerca o beţie dulce. 

Costache Caravană, care pîndea prin apropiere, gata să intervină la caz 
de primejdie asupra domniţei, se opri locului şi făcu ochii mari. 

„Fir-aş al naibii! bîigui el. Dacă n-am chiorît în ultima vreme, dacă n-am 
ceva albeaţă la amîndoi ochii, înseamnă că ăia de colo se pupă. Să fiu al 
naibii dimpreună cu Zambilica! Chiar aşa e! Adică, nu. Ea-1 pupă. El stă ca 
un nătărău. Pe traista cu ovăz a Zambilicăi! Să-mi fi făcut mie una ca 
asta... Dar credeam că-1 place pe Ducu. Nimeni nu a observat mai bine 
decît mine privirile dulci, uşor aprinse ale domniţei cînd apărea prietenul 
meu. Mare-i grădina lui Dumnezeu! Sînt mai nătărău decît mi-am închipuit 
şi mă pricep la muieri, ca măgarul la muls oile.” 

O jumătate de ceas mai tîrziu, oaspeţii valahi porniră la drum. Trei sute 
de cavaleri îşi aliniară caii frumos şi salutară cu săbiile la ieşirea din 
Krivoklat. Apoi se grupară în spatele convoiului. Alţi o sută călăreau la trap 
uşor dinaintea valahilor. Florica şi Rudolf săltau sprinteni în şeile a doi 
minunaţi cai albi. Arhiducii Matthias şi Maximilian se întreţineau veseli cu 
Ducu şi Costache. 

—Vă aşteaptă drum lung, zise Matthias. 

—Nu cine ştie ce, răspunse Costache. Pentru noi, distanţa de la 
Bucureşti la Praga e mai mare decît invers. 

—Nu înţeleg, rîse Maximilian. 

—în schimb, mi se pare că eu am prins ideea din zbor, chicoti Matthias. 
Plecînd din Bucureşti spre Praga, valahii au adăugat mereu depărtările. Dar 
la întoarcere, le scad. 

—Aşa e, măria-ta! zîmbi Costache. 

Maximilian prinse a discuta cu Rudolf şi Florica. Ducu profită de această 
ocazie şi murmură spre Matthias: 

—Aţi avut dreptate cînd ne-aţi făcut atenţi asupra unor primejdii ce s-ar 
putea îndrepta împotriva domniţei şi vă mulţumim din suflet. Fără ajutorul 
vostru, poate că s-ar fi întîmplat un mare necaz. 

—Faptul că am prevăzut aceasta nu mă bucură, zise Matthias. Mi-ar fi 
plăcut să mă înşel. Aş fi dorit să nu aveţi la noi astfel de neajunsuri. 
Biserica noastră şi Maria de Spania nu vă iubesc. Ar fi bine să vă gîndiţi la 
asemenea lucruri. Victoria voastră de la Şelimbăr, uluitoare în felul ei, şi 
gîndul prinţului Mihai de a uni neamul valahilor v-au adus duşmănii mari, 
fiindcă se urzesc aici alte planuri în privinţa părţii de răsărit a Europei. Şi 
poate că nu numai aici. în ce priveşte căsătoria împăratului cu frumoasa 
copilă valahă, să nu vă faceţi iluzii. Ştiu că pentru voi asta ar îry 
mult, foarte mult. Dar, spre adîncul nostru regret, ea nu se 
niciodată. V-aş sfătui chiar să luaţi unele măsuri de prevedere 
de întoarcere. Prin frumuseţea ei fără egal, prinţesa valahă 
primejdie pentru cei care au alte gînduri asupra fratelui Rudolf 

Arhiducele schimbă vorba, observînd că Maximilian trage cu urechea la 
discuţia lor. 

—Da, domnule Ducu! rîse el. Vorbiţi o nemţească fără cusur. 

' ■> •> 

—Nu-i vina mea, grăi tînărul, ce prinse ideea din zbor. Mi-am petrecut 
cîtiva ani la Viena. 

Aghiotantul împăratului făcu semn de oprire. Mîndrii cavaleri se aliniară 
pe marginile drumului şi salutară cu săbiile pentru ultima oară. Apărătorile 
cailor şi armele călăreţilor străluceau ca nişte oglinzi în bătaia soarelui. 
Maximiliam surise, gîndindu-se că nimeni nu i-ar fi stat lui în cale la o 
astfel de căsătorie. Rudolf îşi luă rămas bun de la Florica, murmurînd cu 
multă eleganţă a vorbei: 

—Curtea din Praga pierde azi scurta strălucire adusă de voi. 

—Dar nu-i păgubită, zîmbi domniţa, fiindcă i-a rămas una mult mai 
mare. Aceea a împăratului său. 

în vreme ce Florica lua loc în trăsură alături de Dana şi Irina, Rudolf se 
întoarse către Ducu şi Costache. 

—Domnilor, grăi el, vă admirăm pentru felul în care privegheaţi asupra 
prinţesei voastre şi nu ne îndoim că ea va fi la fel de-a lungul drumului ce 
vă aşteaptă. Zece dintre cavalerii noştri vă vor însoţi pînă la graniţa 
Transilvaniei şi vor intra sub porunca voastră. Iar pentru a întări gîndurile 
bune ce vi le purtăm şi a răsplăti, măcar în parte, frumosul devotament, 
aghiotantul meu vă va înmîna cîte o mie de ducaţi. La revedere, domnilor! 

Ducu şi Caravană primiră banii fără fasoane şi chiar cu recunoştinţă, 
fiindcă exista în această privinţă o datină. împăratul putea dărui fără 
pricină de jignire. 

Curînd, micul grup se pierdu pe drumeagul ce tăia în două o veche 
pădure de brad. Văzîndu-1 pe Otto că întovărăşeşte convoiul valahilor, 
Matthias cătă spre Maximilian întrebător. Acesta intui privirea şi răspunse 
cu tact: 

—L-am însărcinat pe contele Otto, dimpreună cu opt slujitori, să-i 
conducă pe oaspeţi pînă aproape de cetatea Lipovei. Drumul nu lipsit de 
primejdii ne-a îndemnat să le arătăm această prietenie. 

Matthias nu-i răspunse, ci cătă îngîndurat dinaintea sa. El nu avea de 
unde să ştie că fratele său le plătise lui Ducu şi Costache cinci mii de 
ducaţi pentru o scrisoare ce l-ar fi putut compromite grav. 

Ducu şi Costache călăreau în faţă, bucuroşi că puneau distanţă între ei 
şi curtea imperială de la Praga. Totuşi, grijile lor erau multe. Ştiau că ele nu 
vor dispărea decît atunci cînd o vor vedea pe domniţă din nou acasă urintre 
ai lor. 

—Iată, zise grăsunul Caravană, sîntem mai bogaţi decît ne- 
închipui. Am plecat la drum cu aur împrumutat şi ne întoarc 
prinţi. Unul dintre cavalerii ce ne însoţesc m-a înştiinţat că 

porunca împăratului, toate cheltuielile ce vor fi pînă la graniţa 
Transilvaniei. Avem şapte mii de ducaţi. Va trebui să-i dăm lui Isaia două 
sute patruzeci. Apoi îi mai sînt dator negustorului sibian Izu Klein cinci 
sute de ducaţi. Adică, suma pe care mi-a luat-o Clement. Asta înseamnă că 
ne mai rămîn şase mii patru sute şaizeci de ducaţi. 

—Nu prea eşti tare la socoteli, rîse Ducu. Şapte sute patruzeci din şapte 
mii înseamnă şase mii două sute şaizeci. 

—Crezi? chicoti grăsunul. Se vede treaba că nu ţi-am pomenit despre cei 
două sute de ducaţi găsiţi în trăsura pramatiilor ce ne-au dat de furcă la 
Krivoklat. 

—Aşa e! recunoscu Ducu. N-ai pomenit. De fapt, cu atît ne-am ales în 
drumul nostru la Praga. Cinci mii de ducaţi vor intra în mîinile 
vistiernicului Dumitrache. Tara are mai mare nevoie de ei decît noi. O mie 
patru sute şaizeci îi vom împărţi cu bravii noştri cîntăreţi, dansatori şi 
oşteni, fără a uita să le facem parte prietenilor Cae, Chirilă, Sile, Niţă 
Praştie şi părintele Grasa. Nici ei, nici noi nu avem leafă. 

—Bine gîndit! aprobă Costache. Oare să fi reuşit Cae în drumul său la 
tătari? 

—Cred că da. 

—Şi dacă s-au prăpădit? 

—Ar fi cea mai mare nenorocire pentru noi şi neamul nostru. 

Tăcură, furaţi de gînduri. Purtată de cai harnici, trăsura se mişca 
sprintenă. Domniţa Florica şedea cu ochii închişi, dar nu dormea, aşa cum 
s-ar fi crezut, ci medita asupra celor petrecute în ultimele zile. Nici fetele nu 
aveau porniri spre o discuţie. Le încerca dorul de ţară. 

„Rudolf e un om de treabă, însă cam neajutorat, gîndi domniţa Florica. 
El nu şi-a putut impune voinţa. Mă iubeşte fără tăgadă. Am simţit lucrul 
acesta. Totuşi, era speriat şi nehotărît. S-a obişnuit cu o viaţă tihnită, plină 
de linişte, lipsită de griji. Nu-i place să lupte. Cedează uşor, de dragul de a- 
şi păstra liniştea. Să fi fost părintele meu în locul lui... Mi-e sufletul greu că 
nu am putut să fac mai mult pentru neamul nostru. Cred că tata a sperat 
în priceperea mea. Din cîte îl cunosc pe împărat, căsătoria lui cu mine nu 
va avea loc niciodată. Mi-e sufletul greu, dar simt că mă încearcă bucuria 
de a-mi fi păstrat dragostea pentru Ducu. Doamne-Dumnezeule! se opri 
brusc din gînduri. Despre ce dragoste-i vorba? El nu ştie ce-i în inima mea, 
iar eu ştiu prea puţine despre viaţa lui. Oare care i-o fi numele adevărat? 
Fiindcă cel de acum se vede că-i de împrumut.” 



în cea de-a paisprezecea zi, călătorii traseră la un han 
Lipovei. Soarele căzuse uşor dincolo de amiază. Hangiul le 
în graiul românesc, văitîndu-se că localul său mic nu poate 

oaspeţi. Doar dacă o parte dintre ei ar consimţi să doarmă în finul din 
poiată. 

Cavalerii împăratului Rudolf se despărţiseră de valahi cu cîteva ceasuri 
mai devreme. Numai Otto umbla nehotărît în jurul lui Costache, sperînd 
încă să capete scrisoarea stăpînului său. Avea totuşi unele nelinişti. Oare se 
vor ţine de cuvînt cavalerii valahi? Caravană parcă-i ghici gîndurile. 

—Domnule conte, iată scrisoarea arhiducelui Maximilian. 

Cu aceste vorbe, scoase hîrtia din buzunar şi i-o întinse. 

—Aţi avut scrisoarea asupra voastră la Praga? întrebă Otto uluit. 

—Da, rîse Costache. M-a încercat această plăcere. 

—Pe Sfînta Cecilia! gîndi Otto. Sînt nebuni, iar noi -nişte nătărăi fără 
seamăn!” 

Un sfert de ceas mai tîrziu, îşi luă rămas bun de la valahi şi porni 
molcom îndărăt, alături de cei opt slujitori. Doar hangiul îi privi cu 
nostalgie, socotind că pierde nouă guri de voinici. 

Oaspeţii mîncară în micuţa sufragerie şi-şi domoliră setea, cumpătaţi, cu 
minunate vinuri de Lipova, atît de frumos, lăudate cîndva de jupînul 
Cristache Mutu. 

Plecară în zori. Feţele lor erau vesele. Cotae, Buzău, Guşă Dulce, Dudu 
şi ceilalţi porniră să cînte cu foc. Găluşcă şi Toroipan tresăriră fericiţi, apoi 
îşi opintiră glasurile în dulce viers ce semăna a răget. Popasurile se răriră 
vizibil, semn că doreau cu toţii să ajungă mai grabnic acasă. Cînd plecaseră 
către Praga, pădurile abia erau în mugur. Acum, podoaba lor verde aducea 
locurilor un aer de tinereţe şi prospeţime. 

* 



Erau din nou la Piteşti. Oboseala drumului greu şi lung lăsase urme pe 
chipurile lor. Doar Caravană părea neobosit. Dărui celor patruzeci şi patru 
de dansatori, cîntăreţi şi oşteni cîte zece ducaţi de aur. Suma frumoasă 
întrecea cu mult aşteptările oamenilor. Tufănel-tatăl şi Ciripoi-tatăl 
rămaseră încremeniţi cînd grăsunul cavaler le înmînă cîte douăzeci de 
ducati. 

—Ar fi bine să treceţi pe la Braşov înainte de a merge la Bucureşti, îi 
povăţui el. îl găsiţi acolo pe croitorul nostru Izidor Cipai. El o să vă facă 
nişte straie mai acătării. Astea, hm, e cazul să le lepădaţi pe undeva. 

Cei doi îl priviră chiorîş, întrebîndu-se dacă domnul Costache mirosise 
ceva în legătură cu îmbrăcămintea de pe ei. 

Curînd, în curtea frumoasei moşii nu mai rămaseră decît 
Ducu şi Tufănel. Domniţa Florica îi pofti să rămînă acolo peste 
cei doi cavaleri erau zoriţi să pornească degrabă spre Alba-I 
lîngă zăplazul din curte, Irina Zamfirescu şedea de taină cu 

—Domnule, grăi ea cu viclenie, sînt o copilă neştiutoare. Ai 

mă înveţi a mă ţine în şaua unui cal? 

—N-ar fi prea greu, răspunse tînărul. Din păcate, mîine în zori voi fi pe 
drum. Ortacii mei au plecat adineauri. Dacă mîine nu mă întorc în garda 
palatului din Bucureşti, se vor ivi pricini de supărare. 

—Ah, aşa e! murmură cu tristeţe Irina. 

Apoi, luminată de un gînd, zise cu prefăcută şovăială: 

—Ce-ar fi să încercăm chiar acum? Mi-e teamă de cai, dar cu domnia-ta 
sper să am curajul începutului. 

Neştiind încotro bate frumoasa fiică a marelui boier Zamfirescu, Tufănel 
zîmbi îngăduitor, şi porni alături de ea către calul său gata înşăuat. Nu-i 
trecu prin minte că fiica unui boier nu se poate să nu ştie a călări frumos. 
Aceasta era doar o datină a pămîntului. 

—E grozav de înalt, se sperie ea. Şi nu văd cum aş putea ajunge în şa. 
Doar dacă ai avea bunătatea să mă ajuţi. 

—Nu-i greu. Băgaţi piciorul în scară şi vă prindeţi cu mîinile de şa. 

—Vai, domnule, sînt atît de mică... 

Tufănel o prinse în braţele lui puternice şi o ridică atît cit era necesar, 
însă Irina făcu o mişcare aparent greşită, alunecă şi rămase atîrnată de 
gîtul lui, în vreme ce faţa ei fragedă se odihnea pe barba nerasă de multă 
vreme. 

Tufănel încremeni o clipă. Dar cum în familia sa nu se pomenise vreun 
descendent neghiob, lipsit de harurile inteligenţei, pricepu grabnic, iar 
buzele lui agere nu şezură spre nătîngă nepricepere. Irina îi răspunse cu tot 
focul îndelungatei aşteptări, întrebîndu-se într-o fulgerare scurtă dacă 
pămîntul e departe de tălpile ei. Apoi, se desprinse cu un gest de mînie şi 
grăi aspru: 

—Cum îndrăzneşti, domnule? 

—îndrăzneala nu-i a mea, domniţă, murmură el, aiurit de dulceaţa 
sărutului. Cred că ispita a fost mai mare decît puterile gîndului nostru. 

Speriat de mînia ei, vru să o aşeze cu picioarele pe pămînt, însă intenţia 
nu-i reuşi, fiindcă Irina uitase pesemne a-şi lua mîinile din jurul gîtului. 
Şedea atîrnată departe de pămînt şi era convinsă că nici o putere din lume 
n-ar doborî-o de acolo. Se lipise de pieptul lui Tufănel, ca iedera de zid în 
toiul verii. 

—Să-ţi iei sărutul îndărăt, domnule! murmură, fericită că tînărul nu-i 
vedea fata în flăcări. 

Tufănel nu se lăsă poftit de două ori. îi căută gura micuţă, lacomă şi nu 


reuşi să priceapă că braţele ei deveniseră tari ca oţelul în jurul 
puternic, dar totuşi gît, nu fier. AOt 

Costache Caravană, căruia nu-i scăpa niciodată nimic, privb 
din locul unde era, mijindu-şi ochii ca prin lunetă, şi gîngăvi năuc: 

—Drace! Nu se află sărut pe lume la care să nu fiu prezent - 

mă ia naiba, asta fac ăia de colo! Mare minune! Micuţa Irina parcă-i 
căţărată pe un turn de biserică. Cum naiba o fî ajuns acolo? Cu aşa 
mîndreţe de fată şi cu asemenea zestre, lui Tufănel i-a pus Dumnezeu 
mîna-n cap. Cît despre mine, nimeni pe lumea asta nu cată a-mi stîrni fiori 
de dragoste. E drept că sînt cam slut. E drept că-1 întrec pe Zambilica în 
timiditate, însă e tot atît de drept că inima mea e la fel de frumoasă ca a 
oricăruia şi că tînjeşte după dragoste ca iarba după rouă dimineţii. Din 
păcate, muierile nu văd la început frumuseţea inimii, ci numai a chipului. 

Oftă şi-şi văzu de treburi, fără a presimţi că foarte curînd va da piept cu 
o dragoste mai năbădăioasă decît i-ar fi trecut prin minte în visările lui cele 
mai năstruşnice. Puse şeile pe calul său şi al lui Ducu, apoi intră în casă. 
însă nu înainte de a mai privi o dată către cei doi. Totuşi, nu văzu mare 
lucru. Parcă presimţind că sînt observaţi, Tufănel şi Irina trecuseră dincolo 
de cal. 

Ducu şedea gînditor pe canapeaua ce-1 adăpostise vremelnic doar cu 
cîteva săptămîni înainte. Prin mintea lui treceau imagini de la prima 
întîlnire cu fiica principelui Mihai. Se vedea de la o poştă că era profund 
nemulţumit. Purtarea lui de atunci nu fusese cea mai potrivită. îşi amintea 
flecare cuvînt usturător al domniţei. Vinul lui Chihaia parcă-i furase 
minţile. 

Florica intră în odaie gătită cu aceeaşi rochie din prima zi. Nici şorţul alb 
nu lipsea. Şorţul acela blestemat care încurcase lucrurile. 

—Domnule Ducu, zîmbi ea şăgalnic, regret că plecaţi în seara aceasta. 
Ştiu că treburi grabnice vă cheamă, aşa cum ştiu că feţii-frumoşi nu vor 
mai umbla pe aici multă vreme. 

„La naiba! gîndi el. Mă împunge din nou, însă merit. Ea n-a uitat 
purtarea mea neghioabă.” 

Ar fl vrut să-i răspundă la fel de ironic, dar Costache intră în odaie şi 
pricepu într-o clipă că nimerise acolo ca Ieremia cu oiştea-n gard. încercă 
să se retragă, dar prea tîrziu. 

—Domnilor, mi se pare că trebuie să ne luăm rămas bun, spuse domniţa 
fără a-şi arăta nemulţumirea; o parte dintre planurile ce şi le făcuse cu 
viclenie cădeau prin apariţia lui Costache. 

Ducu se ridică. Ar fl rămas acolo chiar ca rîndaş dacă asta ar fl fost 
dorinţa ei şi mai ales dacă datoria nu l-ar fl îndemnat la drum. 

—Aş vrea să vă mulţumesc pentru grija ce mi-aţi purtat, continuă ea. 

Zicînd acestea, îl sărută pe Costache pe amîndoi obrajii. Apoi se întoarse 
către Ducu, în vreme ce faţa îi pălea vizibil. îl sărută întîi pe un obr£ 
un gînd viclean şi greu de stăpînit duse al doilea sărut, ca din 
pe colţul gurii. 

Costache era departe de a fl chior. După ce scutură vraja 
stăpîni o clipă, minţi cu seninătate: 

—Mă duc să pun şeile pe cai. 

După acele vorbe, păşi peste prag mai uşor ca zefirul. Cum nu mai era 
motiv de a întîrzia acolo, tînărul porni pe urmele lui. Dar cînd ajunse la 
uşă, vocea aproape stinsă a domniţei îl opri brusc. 

—O clipă, domnule Ducu! La Krivoklat aţi primit o împunsătură de cuţit 
apărîndu-mi viaţa şi onoarea. Aş vrea să vă dăruiesc ceva. 

Cu un gest pripit, îşi scoase inelul de pe deget şi i-1 întinse. Ducu o privi 
în faţă şi rămase uimit de paloarea ei. 

—Iar cum e obiceiul cînd dăruieşti ceva, cred că... cred că... va trebui să 
vă sărut din nou. 

Erau unul lîngă altul şi se priveau de parcă s-ar fi văzut pentru prima 
oară. Ochii lor se căutau lacomi, plini de neastîmpăr. El se aplecă şi-i oferi 
obrazul. Dar Florica, ştiind că timpul lor e măsurat, îşi adună curajul 
necesar şi i se prinse de umeri cu un scîncet uşor. Buzele lui coborîră iute. 
Ale ei aşteptau sfioase. Apoi, uitară de timp. 

—Ai ghicit vreo clipă cît te iubesc? întrebă ea în şoaptă. 

—Da. 

—Cînd? se răsuci uimită. 

—în noaptea în care m-ai sărutat la Krivoklat. 

—Nu dormeai? încremeni ea. 

—Nu, zîmbi Ducu. Aşteptam să adormi pentru a-ţi fura un sărut. 

—Dumnezeule! 

în strigătul ei era ceva de surpriză, dar şi de triumf. Se ghemui iar la 
pieptul lui, însă o chinuia o întrebare: 

—Ai fi plecat adineauri fără să-mi spui nimic? 

—Aş fi plecat. Ceea ce facem nu ştiu dacă e bine. Principele Mihai are 
alte gînduri în privinţa ta. 

—Nu! strigă ea cu înverşunare. îmi voi apăra dragostea din toate 
puterile. Nimic nu-i mai sfînt pe lume decît dragostea. 

Costache deschise uşa doar o clipă, fiindcă în cea următoare o împinse 
la loc, murmurînd: 

—Pe zăbala Zambilicăi! Ori eu m-am prostit de-a binelea, ori plouă cu 
dragoste pe Pămînt. 



înnoptase de mult cînd Costache şi Ducu ajunseră la poarta jupînului 
Isaia. Erau grăbiţi a-şi plăti datoria. Ştiau că vor părăsi Bucureştii cu mult 
înainte de a se face ziuă. Auzind bătăi în poartă la ceas nepotrivit, 
negustor înjură ca omul ce abia intrase în aşternutul călduţ, 
apoi în privinţa oaspeţilor, îi pofti în casă. 

—Sîntem grăbiţi, jupîne, zise Costache, care nu-i putea 
ceruse dobîndă la bani. 

—Vai, domnilor! se zborşi acesta. Niciodată nu v-am văzut altfel. Parcă 
vă alungă cineva cu ameninţare crîncenă. Sper totuşi că de data asta nu 
veţi ocoli un ospăţ. 

—Altă dată, jupîne, zise Caravană. Ţi-am spus doar că nu ne îngăduie 
timpul. 

—Fie! bombăni celălalt primindu-şi banii. Cîţi sînt? 

—Două sute patruzeci. 

—Dar nu v-am dat decît două sute. 

—însă ne-ai cerut patruzeci peste. 

—Ştiu. M-aţi găsit în toane proaste atunci. Pierdusem cam mult într-o 
afacere nechibzuită. Iar domniile-voastre aţi picat aici chiar cînd eram 
cătrănit rău, ca să nu mai vorbim despre faptul că m-aţi luat cam repede. 
Altfel, de la nişte prieteni vechi nu iau dobîndă. Poftiţi patruzeci îndărăt! 

Costache, cu inima lui slabă, se simţi înduioşat. Isaia nu se schimbase, 
după cum bănuise el, ci se dovedea acelaşi prieten de nădejde. 

—Cred că am putea să mai întîrziem niţel, rosti cu voce caldă. Ce zici, 
Ducule? 

—Aş zice că nu putem respinge o invitaţie atît de frumoasă. 

Lepădară caii şi intrară. Mobilierul frumos, covoarele de preţ răspîndite 
în plăcută risipă, argintăria pierdută ici-colo cu pricepere, ca şi locuinţa 
încăpătoare, dovedeau fără tăgadă o stare materială mai mult decît bună. 
Doamna Isaia, înaltă, uscăţivă, cu sprîncenele groase peste faţa palidă, dar 
nu lipsită de frumuseţe, îmbrăcată în straie albe, avea un mers de stafie. 
Chiar şi mişcările ei moi întăreau părerea oaspeţilor. Ajutată de tinere 
slujitoare, servi la masă unele bunătăţi ce-1 copleşiră cu totul pe Costache. 

—Domnilor, grăi gazda închinînd un pahar cu vin, nu ştiu dacă ştirea ce 
v-o dau vă face trebuinţă. Acum vreo zece zile mă aflam într-o seară în 

î 

vizită la jupînul Calapăr. Se cam făcuse tîrziu şi eram taman pe punctul de 
a porni spre casă cînd au picat acolo domnii Cae Indru şi Sile Adormitu. 

—Pe şalvarii lui Mahomed! strigă Costache cu ochii strălucitori. Eşti un 
om de aur, dragă Isaia! Pentru asemenea veste ar trebui să te pup, chiar 
dacă eşti aproape la fel de slut ca şi mine. Cred însă că-i mai bine să-mi 
arăt astfel de mulţumiri către jupîneasa Isaia. Chirilă Zece Cuţite se afla cu 
ei? 



—Nu, domnule. 

—Erau veseli? 

—Asta nu pot să ştiu. Ţi-am spus că tocmai plecam. Am aflat însă mai 
pe urmă că în seara aceea s-a pus la cale, pentru toamnă, nunta 
Sile cu Leana lui Calapăr. Tiţa, fata mai mare a jupînului, a 
peţitor bun. Era un tînăr cu frumoase aplecări spre ne 
bir cu fugiţii. Rar am văzut copile mai zurlii decît Leana şi Ti 
în cîteva rînduri pe tînărul peţitor, încît omul s-a lipsit de 

numai să-şi scape trupul întreg. 

—Mda! murmură îngîndurat grăsunul, fără să ia seama la spusele lui 
Isaia. Va trebui să-i facem o vizită jupînului Calapăr. Nu mai am linişte 
pînă nu stau de vorbă cu el în privinţa lui Cae şi Chirilă. 

Şi spre mirarea gazdei, care-1 ştia pe Costache mare mîncău, acesta se 
ridică sprinten, părăsind alesele gustări fără obişnuitul oftat jalnic. 


în casa jupînului Calapăr ardeau puţine luminări. Familia bătrînului 
negustor se aplecase către sfînta odihnă de noapte. Doar el mai zăbovea, 
ştiind că somnul îl prinde tîrziu. Ceva slujitoare făceau rînduiala cuvenită 
după cină. 

Cavalerii bătură în poartă destul de mult pînă cînd jupînul Calapăr se 
hotărî a ieşi din casă. Era un ins poate mai mult scund decît lat. Căpăţîna 
lui ţuguiată cobora în creştere groasă către fălci şi se isprăvea în bărbia 
dublă, revărsată peste gulerul cămăşii cu toate harurile ei. Guşa, ochii mici 
şi nu tocmai aprinşi de strălucire, dimpreună cu fălcile frumos ieşite în 
lături, îi aduceau o splendidă asemănare cu un guşter. 

Patru slujitori înarmaţi cu ghioage şi pistoale îl însoţiră la poartă. La 
vreme de noapte, cu toată paza străjilor, pilcuri de lotri făceau adesea 
călcări. Dar cînd se dumiriră în privinţa oaspeţilor, bucuria celor din curte 
nu fu mică. Jupîneasa Calapăr se trezi din primul vis al nopţii şi începu să 
se îmbrace, acoperindu-şi slăninile mari cu straie de zi. Faţa ei rotundă ca 
un pepene din care lipsea o felie, mustăţile nu tocmai slăbănoage şi fundul 
cît un butoiaş, dimpreună cu mîinile ca două burlane, luau parte la 
sprintena învăluire a trupului. Cînd toate se petrecură cu bună rînduială, 
jupîneasa alergă într-un suflet la odaia fetelor. 

—Ei, domnule Caravană, sper că acuma te-am prins în leasă, gîndi ea. 
Mereu mi-ai scăpat printre degete, dar de data asta nu pleci fără să-mi vezi 
fata. Te-am cîntărit adesea din priviri şi mi-am dat seama că eşti cum nu se 
poate mai potrivit pentru Tiţa. Iar neroada asta, dacă nu ia seama la 
sfaturile mele şi nu va şti să-ţi aprindă un fior de dragoste, rămîne fecioară 
bătrînă. Ajută-mă, sfinte Antoane, s-o mărit pe neisprăvita mea fetiţă!” 

Bine clădite şi sănătoase ca inima gorunului tînăr, fetele se dezlipiră 
greu de somnul dulce al serii. Auzind însă că le-au picat ceva bărbaţi în 
ospeţie, tăbărîră asupra hainelor ca nişte apucate. 

—Leano! grăi aspru jupîneasa. Tu n-ai nevoie să te îmbraci. Eşti logodită 
cu distinsul cavaler Sile Adormitu, iar pînă la nuntă n-ai ce 
tovărăşia bărbaţilor. Treci şi te culcă în odaia mea! 

Leana se supuse cam îmbufnată, în vreme ce Tiţa, ajutată dt 
mîini ale mamei, se gătea să arate cît mai atrăgătoare. 

—Cine sînt oaspeţii? se interesă ea. 

—Domnii Costache Caravană şi Ducu cel Iute. 

—Pe domnul Ducu nu-1 cunosc, dar pe Caravană l-am văzut în cîteva 
rînduri. Vai, mamă dragă, domnul Costache e frumos ca arhanghelul 
Gavril! 

—Ei, nici chiar aşa să n-o luăm! o domoli jupîneasa. Putem spune că-i 
un bărbat aşezat şi la locul lui. Cît despre faima numelui său, ea a trecut de 
mult hotarele ţării. Bogăţia nu cred să-l înghesuie, însă asta nu-i pricină de 
supărare. Avem noi destul. 

—E grăsuţ ca şi mine, chicoti fata, fără să ia aminte la spusele mamei. 
Iar la statură cred că mă întrece cu cîteva degete. Dar harul lui cel mai de 
preţ e nasul cîrn. Eu mă dau în vînt după astfel de bărbaţi. 

—Vezi să nu te dau eu de toţi pereţii! 

—Vai, mamă, ce rea eşti în seara asta! 

—Rea? Aşa e! N-ar trebui să-ţi vorbesc astfel. Numai grija ta îmi aduce 
unele vorbe aspre. Ai douăzeci şi opt de ani. Cam mulţi pentru o tînără 
fecioară. Mai tii minte sfaturile mele? 

—Cu sfinţenie, mamă. 

—Pe dracu! Le-ai uitat adesea, altfel erai măritată de mult. Pe bărbat 
trebuie să-l prinzi în mreje cu bucăţica, nu cu ghiotura. Dacă te arăţi 
năvalnică, bate în retragere. Să fii sfioasă, să ştii a vorbi frumos, dar să te 
pricepi a-ţi arăta harurile cu dibăcie. Să-ţi dezveleşti pulpele pînă aproape 
de genunchi cu gingaşă nebăgare de seamă, sau să te apleci uşor către el, 
însă destul să se vadă prin despicătura bluzei. Dacă vrea să te sărute, faci 
unele nazuri de cuviinţă, fără să-l respingi cu totul. Şi mai ales, vorbeşte 
multe despre el şi despre calităţile lui de cavaler. Nici un bărbat nu rezistă 
în faţa unor laude la adresa lui, însă numai dacă sînt meşteşugit împletite. 
Cu cît te arăţi tu mai slabă şi mai neajutorată, cu atît să-i găseşti lui haruri 
prin comparaţie. Apoi, zîmbeşte tot timpul, sau să rîzi cu hohote la cea mai 
proastă glumă a lui. Asta e, fetiţo! Dacă aş fi mai tînără cu ce ştiu azi, 
pilcuri de cavaleri ar sta la picioarele mele. 

—Sau ar lua-o la goană, rîse Tiţa. 

—Vezi să nu te-ating! 

—Ai, bre mamă, c-am glumit! Crezi că-1 aduci pe domnul Costache în 
odaia noastră? 

—Cum te văd şi mă vezi. îl aduc, chiar de-ar fi să-l port în cîrcă. Tu să fii 
la înălţime, fiindcă eu ştiu a mă descurca. 

Jupînul Calapăr discuta cu oaspeţii, bucuros că le putea da veşti bune. 

prezentară omagiile, mai frumos decît ar fi făcut-o în faţa unor mărimi, 
fiindcă veştile bune le dădeau aripi. Tiţa răspunse cu o plecăciune adîncă, 
lăsînd privirile către duşumea, aşa cum primise poveţe. în schimb, 
jupîneasa le mulţumi astfel: 

—Plăcută cinste casei noastre, domnilor! Rar se întîmplă ca oameni cu 
ranguri atît de mari şi atît de vestiţi ca domniile-voastre să ne calce pragul, 
chiar dacă nu sîntem negustori mărunţi. Cine n-a auzit oare despre Ducu 
cel Iute, acea sabie ca de arhanghel, care l-a trimis în lumea drepţilor pe 
renumitul Rocco Perisini? Copilul de ţîţă, sau chiar unchiaşul iertat de 
sfintele păcate lumeşti, din Maramureş pînă la Constantinopol, laudă 
isprăvile viteazului Caravană. E drept că mi-am dorit în rugile mele fierbinţi 
să am cîndva astfel de oaspeţi, dar cine şi-ar fi putut închipui... 

Făcu o pauză mare, lăsînd cuvintele neisprăvite, ceea ce presupunea că 
ar fi avut de spus lucruri mult mai mari, apoi se întoarse către Calapăr, în 
vreme ce Ducu îşi reţinu o încruntare. 

—Doamne sfinte, jupîne dragă! Cu ţuică primeşti asemenea oaspeţi? 

Şi gîndi: 

„Seara, ţuica de prună te moaie şi te face neputincios. Numai vinul 
trezeşte simţurile trupului şi ale inimii.” 

—Tiţo! grăi aspru. Adu la masă din vinul nostru cel bun! E fiica mea, 
domnilor. Cam sfioasă la cei nouăsprezece ani ai ei aproape împliniţi. 
Sfioasă, dar voinică şi cu şolduri puternice, ca şi noi. în familia noastră, rar 
s-a întîmplat femeie să nu nască gemeni. 

Calapăr tuşi aprig. Ducu zîmbi. Numai Costache prinse a se uita cu 
interes la tînăra jupîniţă. Gustară ceva friptură rece şi închinară un vin 
auriu, ce încălzea trupul ca o alintare. 

—Ciocneşte, Tiţo, cu domnul Costache! o îndemnă jupîneasa. Rar ai 
prilejul de asemenea cinste. 

După un timp, cînd vinul făcu minuni spre veselie, doamna Calapăr grăi 
din nou cu frumoasă chibzuială: 

—Se cuvine a vă arăta casa, aşa cum se obişnuieşte cu oaspeţi de 
seamă. Domnule Ducu, văd că aveţi vorbă cu jupîn Calapăr, aşa că vom 
porni alături de domnul Caravană. Apoi, cu voia voastră, vom face acelaşi 
lucru împreună. 

Ştiind să-şi întindă pînzele către vînt prielnic, nu mai aşteptă 
încuviinţarea tînărului şi prinse braţul lui Costache. Acesta se ridică supus, 
dar cu părere de rău. Era a doua oară în seara aceea cînd părăsea o masă 
plină cu bunătăţi. Ajunşi pe coridor, jupîneasa oftă lung, şi zise cu o undă 
de tristeţe: 

—Se cade oare ca un chipeş cavaler ca voi să nu se strîngă de pe 
drumuri, aplecîndu-se către statornică familie? 

—Se cade, răspunse Caravană. Am patruzeci şi unu de 

mai uita la unul ca mine? 

—Vai, domnule, grăiţi cu păcat! Asta-i vîrsta cea mai coaptă pentru o 
căsnicie trainică. Cele încheiate de bărbaţi în toiul anilor fragezi nu prea 
dau rezultate şi adesea ajung la desfacere. Ah, ce zăpăcită sînt! Vă rog să 
intraţi niţel în această odaie cu fiica noastră, care vă va ţine de urît, pînă 
dereticăm după cuviinţă! La vreme de noapte, multe lucruri sînt răspîndite 
aiurea. Tito, fă-i loc domnului Costache! 

închise uşa după ei şi plecă grabnic, încropind o cruce mare. 

„Poate stă la noi o săptămînă sau două, socoti ea. Am să-i las singuri 
adesea, pentru a le da prilej la vorbă de taină. Dacă o place, înseamnă că 
minunea cerului cade a doua oară peste casa noastră. Dar am făcut bine 
oare? Da. Domnul Costache e un cavaler desăvîrşit. Nu încearcă el lucruri 
lipsite de cuviinţă. Şi, cu Tiţa nici nu i-ar merge.” 

Mari fură bucuria şi surpriza lui Caravană intrînd în odaia Ţiţei. Pe o 
măsuţă joasă, cu frumoasă măsăriţă lucrată de mînă, se aflau aceleaşi 
bunătăţi ca şi în sufragerie. Nici cuvenita carafă cu vin nu lipsea. Fata îi 
umplu un pahar, îşi puse şi ei cam de un deget şi închinară amîndoi. Apoi, 
Tiţa se aşeză nu departe de el, ferindu-şi rochia cu grijă pînă deasupra 
genunchilor. Costache închise un ochi, îl mări pe celălalt cît îl ajutară 
puterile şi gîndi cucernic: 

„Are o mustăcioară aproape cît mă-sa. Iar mărarul des de pe pulpe, arată 
că sălăşluiesc în ea un milion de tartori.” 

—Domnule Caravană, murmură fata tremurîndu-şi genele cu mult sîrg şi 
cu aplecare sfioasă, te-am ruga frumos a te îndemna la ceva poveste despre 
isprăvile domniei-tale. Sînt o copilă tare lipsită de ştiinţa faptelor de vitejie, 
însă le ascult cu drag, ca pe-o slujbă frumoasă. 

Vinul îl cam încălzise pe cavaler, iar proverbiala lui limbariţă se potrivi 
cu rugămintea gazdei: 

—De! zise el cumpănit. Timpul nu ne îngăduie prea mult, dar nici nu pot 
rezista unei cereri atît de graţioase. Mă gîndeam să-ţi povestesc ceva despre 
o luptă a noastră cu tătarii. Cred că era acum vreo patru-cinci ani. Picasem 
noi pe malul Buzăului într-o dimineaţă cam pe la sfîrşitul lui octombrie. 
Tătarii veniseră mulţi, noi puţini. între oşti era apa Buzăului, mare şi 
învolburată. Ne uităm noi la ei... 

„Dacă mă aplec spre el şi nu se vede destul prin despicătura rochiei, n- 
am făcut nimic”, gîndi Tiţa. 

îşi desfăcu iute doi nasturi, luă carafa şi mai turnă un pahar, aplecîndu- 

M-a încălzit vinul. Şi e o zăpuşeală... Oare s-ar cuveni să-mi scot rochia? 

—Fără tăgadă, aprobă Caravană golind paharul dintr-o dată. 

—Totdeauna mi se întîmplă seara aşa. Mă apucă nişte călduri cărora nu 
le pot da de capăt. Domnia-ta eşti altfel, tare ca fierul, şi poţi îndura astfel 
de cazne. Dar o biată copilă ca mine... Ce bun sînteţi că mi-aţi îngăduit! Ar 
fi oare de cuviinţă şi cămaşa? 

—Păi tocmai asta e! behăi Costache. Cămaşa dă cea mai multă căldu... 
Sfinţi martiri şi mucenici! Că şi hanul... tot de luminări... care vezi 
singură... 

—Vai, domnule Costache, să nu atingeţi luminările! Mi-e frică pe 
întuneric. 

—Dar eşti cu mine. 

—Păi tocmai d-aia... A, nu, nu, domnule! Iată că aţi stins patru fără voia 
noastră. Vedeţi că mai e una aprinsă pe scrin! 

Cam trecuse vremea. Jupîneasa Calapăr ieşi neliniştită în coridor şi 
tresări. 

—Sfîntă fecioară! murmură ea. Au stins luminările. Nu se vede pic de 
lumină prin fereastră. Vai mie! Dacă află jupînul Calapăr, ne pune sub 
tocător. Da, da, tocătura într-o parte şi rasoalele-n alta. Fir-ar să fie, 
vorbesc anapoda! 

Ieşi repede prin spate spre căsuţa slujitorilor. Unul dintre ei mai zăbovise 
pe afară. 

—Tache, tu eşti? 

—Eu, jupîneasă. Ai nevoie de mine? 

—Am. Tache, tu ai auzit cum sună de frumos doi galbeni alăturaţi? 

—Cam rar, jupîneasă, dar am auzit. 

—Mda! Dacă vrei să-i simţi în buzunarul tău chiar în noaptea asta, dă 
fuga la părintele Spiridon! Să-l scoli din somn şi să mi-1 aduci grabnic! Hai, 
nu te mai zgîi ca nerodul! 

—Şi dacă nu vrea la ceas aşa de nepotrivit? 

—Dacă nu vrea? tresări jupîneasa. Dacă nu vrea, îi iei cartea de 
rugăciuni şi patrafirul, iar pe el mi-1 aduci legat fedeleş. Să-i spui că-i vorba 
de unirea a două suflete. Să vină grabnic, fîindcă-i chestie de viaţă şi de 
moarte. Aleargă, dragul meu! 

—Zbor, jupîneasă. 

—Costache! grăi Tiţa aspru în întunericul odăii. 

—E! răspunse grăsunul, moleşit de căldura aşter nutului. 

—A venit vremea să mergi la tata. 

—Aş! E mai bine lingă tine. 

—Mişcă, nu mai face nazuri! 

—Ce naiba să caut eu la taică-tu? 

—Adică, nu ştii ce se cuvine... după povestea asta... cu hai 

Dacă nu mă ceri de nevastă, te omor! 

„Drace! se trezi Costache înviorat dintr-o dată. De obicei, fetele spun: 
„Mă omor”, chiar dacă nu o fac. împeliţata asta parcă grăieşte altfel.” 

O jumătate de ceas mai tîrziu, Costache Caravană, încă năuc, pierdut, 
şedea în genunchi alături de Tiţa, sub patrafirul părintelui Spiridon. Ducu, 
înmărmurit, privea faţa pentru prima dată cam nătîngă a prietenului său. 
Devenise martor la cununie, alături de slujitorul Tache. Dar cum nu putea 
să mai rabde, ieşi în întunericul de afară şi se porni pe un rîs turbat, care-i 
scutura toate mădularele. Apoi se opri brusc. Falca îi sărise de pe rosturile 
ei. îi opinti un dupac, simţi o durere ce-1 fulgeră pînă-n creştet, iar falca se 
aşeză la loc. 

—Dumnezeule mare! murmură el. Costache însurat. Cine şi-ar fi 
închipuit? Cînd le-oi povesti băieţilor chestia asta... Iată că a venit 
primăvara cu harurile ei de dragoste, care-1 pălesc pe om din senin. însă 
figura asta a lui Costache e de pomină. Cu toate că, dacă mă gîndesc bine, 
prietenul meu a cam picat în leasă. Sfîntă Născătoare! Cînd o afla principele 
Mihai... 

Apoi îi pieri zîmbetul, şi îşi aminti de dragostea lui. Ştia că-şi ridicase 
privirile prea sus. Că Mihai avea alte planuri în privinţa frumoasei lui fiice. 
Oftă şi intră în casă înnegurat. 

Emoţionată pînă la lacrimi, jupîneasa Calapăr se smiorcăia în toată 
legea. îl prinse pe Costache la pieptul ei cît o clopotniţă, iar viteazul cavaler 
se supuse nătîng, simţind parcă o linişte binefăcătoare. Şi după cît era de 
năuc, după felul cum trecea dintr-o mînă în alta, n-ar fi observat nimic 
dacă ar fi intrat chiar în braţele lui Aghiuţă. Nu mai puţin uimit, jupînul 
Calapăr pomenea ceva despre zestrea Ţiţei. 

—O casă, patruzeci de mii de galbeni... 

Tăcu, fiindcă nu-1 asculta nimeni. Doar Tiţa zîmbea fericită, chiar dacă 
două lacrimi grele cădeau în lungul obrajilor. De fapt, primele de la pruncie 
încoace. Avea şi ea pentru cine să se gătească, pentru cine să tremure sau 
să se bucure. îşi aflase un rost atît de mult aşteptat. îl privi pe Costache cu 
ochii luminoşi, mari şi-l găsi mult mai atrăgător decît chipeşul Ducu. O 
încerca un sentiment de mîndrie. Avea un sot cu faimă. Un sot de care s-ar 
fî legat orice fiică a neamului. Dar mai ales, descoperise în scurtul răgaz că 
el ştie să fie duios şi blînd, aşa cum îşi dorise ea. 

în zori, cei doi cavaleri ieşiră gata de drum. La şeile lor atîrnau pentru 
prima oară străiţi cu merinde pregătite de mîini drăgăstoase. Iar Caravană, 

înră aiurit vnrea sofiei■ 

Ducu deschise gura gata a slobozi unele înţepături, dar o închise la loc. 
Faţa îngîndurată a prietenului său îi arăta limpede că n-ar putea să guste 
hazul lor. în cîmpia Bărăganului, orzul crescut de vreo două palme, verde şi 
proaspăt, plin de vigoare şi semeţ, îşi izmenea săbiile sub adierea vîntului 
călduţ. 

—Drace! murmură Costache, parcă mai puţin mohorît. M-am făcut şogor 
cu Sile Adormitu. Poate că în flecare lucru, omul ar trebui să pună şi un 
dram de nebunie, cum zicea prietenul Cae. Din păcate, tocmai el nu ştie să- 
1 folosească. Puterea unei ţări nu stă numai în muncă sau în fapte de 
vitejie, ci şi în fericirea oamenilor. 

Capitolul 11 



e opt zile se anunţase bal mare la curtea din Alba-Iulia. Slujitori 
harnici alergau pe cai sprinteni prin cele mai depărtate colţuri ale 
principatului şi chiar mai departe, purtînd cu ei invitaţii. Alţi 
slujitori şi agere fete dereticau cu sîrg în frumosul palat princiar. Primăvara 
se statornicise devreme pe dealurile Transilvaniei, însoţită de ploi calde şi 
scurte. Florile piersicilor, smălţuite cu alb şi trandafiriu, ieşiseră din muguri 
neruşinate şi dulci, cu poalele sumese în jurul viitorului fruct. Salcîmii, 
căzuţi spre ispita rodului de sămînţă, ameninţau a-şi desface copcile 
mugurilor. Tufe de trandafiri îngrijiţi, sau cele de măceş de pe cîmp, 
desfrînate şi îmbietoare în parfumul bobocilor, ori numai în strălucirea 
tinerească a petalelor, cochetau cu ochiul trecătorului grăbit, oprindu-1 o 
clipă. Merii îşi înfloriseră coroanele mari, ţesuseră covoare albe la tulpini şi- 
şi tremurau frunzele tacticos la cea mai uşoară adiere. Ploile spălaseră 
dealurile şi văile. Vîntul sau mina omului dereticase frumos, iar rodul 
pămîntului venise cu strai de sărbătoare. Liliacul bătut îşi lăsa florile în 
ciorchini grei ca sînii doicilor, iar petalele se deschideau sub îndemnul 
soarelui blînd, căpătînd altă înfăţişare, de faguri. 

Cînd seara se lăsă domoală pe culmi, cînd ultima vlagă a soarelui se 
oglindi în limpezimile apelor domoale, parcă a rămas bun, cînd dealurile se 
lăsară cuminţi către somn, frumoase trăsuri intrară prin porţile larg 
deschise ale palatului princiar. Coborau din ele bărbaţi tineri, cu pantaloni 
de postav strînşi pe picior, doamne vîrstnice, în mătăsuri de culori închise 
şi cu evantaie mari, la adăpostul cărora se puteau spune multe. Femei 
vioaie, prinse pe dedesubt în corsete ca flerul, ce aduceau trupului mijloc de 
albină, iar bărbatului chior năzăriri mincinoase, femei între două vîrste, cu 
vădită aplecare către prima, fardate cu iscusinţa ochiului ager, îmbrăcate, 
în rochii lungi cu volane sau cu trenă, cu bijuterii grele, ce scînteiau plăcut. 
Dar pentru prima oară în istoria lui, palatul principiar primi şi oaspeţi cu 
totul aparte. Erau cei mai dragi invitaţi ai principelui. Fete din Cistei, din 
Mihalţ sau Obreja, din Teiuş sau din Galda, cu iile lor mîndre, cusute de 
harnice mîini în arnici negru, de sub care pielea trandafirie şi sînii pietroşi 
îmbiau privirile, cu poale şi catrinţe strînse pe şolduri puternice, cu 
încălţări simple, dar pline de meşteşug. Fete care nu cunoşteapuusretul 
parfumului scump sau ieftin, însă purtau cu ele mirosna sflntă 
cîmp ori de salcîm ameţitor în mireasma dulce-amăruie. Ţineţi 
turnaţi pe picior, cu cămăşi scurte, lucrate în arnici la pui 
piept, strînse în frumoase şerpare cu inele, purtînd pe umeri 

dincolo de voinicie, frumoase sumane de pănură lucrate la piuă. Flăcăi de 
prin părţile Gorjului, subţiri la trup, cu feţe oacheşe şi ochi scînteietori, 
semeţi în sprinteneala gîndului. Tineri de la apa Buzăului, spătoşi, moi în 
mişcări ca vulpea la pîndă. Moldoveni cu feţe rotunde, molcomi la grai, cu 
firi mucalite. Oşeni aspri la mers şi la chip, mari în grai şi aprigi la mînie. 
Moţi cumpătaţi în mişcări, grei la vorbă şi dîrji, tenaci pînă-n pînzele albe. 
Bătrîna contesă de Szatmâri, umblată prin lume, spunea despre ei: 
„Bretonii, ce sînt fala Franţei în tenacitate şi încăpăţînarea gîndului, abia 
dacă le-ar putea fi ucenici moţilor.” Mai erau acolo înalţi prelaţi, sau umili 
slujitori ai celor sfinte, conţi şi contese, baroni şi baronese, mari boieri şi 
mîndre jupîniţe. Soli de la turci şi de la poloni, de la austrieci şi franţuji. 
Veniseră de departe domniţa Florica, Tiţa Caravană, boierul Vintilă 
Băicoianu şi nora sa Didina, fostă Tufănel, Irina Zamfirescu şi Dana 
Mihalcea. 

împărţiţi parcă de mîini nevăzute, nobilii se adunaseră la un loc, 
ascunzîndu-şi dispreţul pentru frumosul strai românesc. Dar tinerele fete şi 
voinicii flăcăi opuneau mătăsurilor şi postavurilor, parfumurilor şi 
fardurilor trecătoare prospeţimea dulce şi sănătoasă a primăverii. 

Căpitanul Soare, priceput în multe lucruri care cereau har înalt, făcu 
vremelnic oficiul de prezentare a oaspeţilor. Aşezat nu departe de tronul 
princiar, pretindea a i se spune numele şi rangul, după care le anunţa cu 
voce puternică. Principele dădu semn că primeşte salutul musafirilor. Era o 
ceremonie grea, ce fura o groază de timp, dar Mihai nu putea renunţa la 
plictiseala ei, fiindcă dorea să-i vadă pe oaspeţi mai de aproape. Datina se 
împămîntenise de veacuri pe la curţile Europei, iar el nu dorea să o strice 
aici. 

Alături de tron, domniţa Florica, îmbrăcată în straie de la Argeş, primi 
încuviinţarea să şadă. Cae Indru stătea în picioare, palid, cu faţa trasă, cu 
cearcăne, cu umerii obrajilor subţiaţi. Perechi sau singuratici, în grupuri 
mai mari sau mai mici, musafirii treceau prin faţa tronului salutînd adine. 
Dar năstruşnicul Soare nu-i poftea după rang, ci la nimereală, ceea ce 
aduse unele încruntări. 

—Paşa Khidr şi ceauşul Husein, soli ai Porţii Turceşti! strigă el. 

Rotofeiul Khidr, cu sclipiri vesele în ochii inteligenţi, şi bătrînul Husein, 
cam vlăguit de ani, veniră în faţa principelui cu plecăciuni frumoase. 

—Aduc cu noi pacea marelui sultan şi bucuria de a vă vedea, grăi Khidr. 

—La care adăugăm vechea noastră prietenie, zise Mihai. 

Apoi gîndi: 

„Isteţul Khidr ne va da de furcă la tratative. Cît despre H 
umbra celui de acum şapte-opt ani”. 

Khidr se îndepărtă întrebîndu-se: 

„Ce o fi vrut să spună ghiaurul prin vechea prietenie? 

valahi şi turci nu ţin minte să fi fost astfel de legături, în ultimii ani.” 

—Jupîneasa Tiţa Caravană! 

Principele îşi reţinu un zîmbet, amintindu-şi povestea lui Ducu, parcă de 
necrezut. 

—Contele Teke Francisc! 

Acesta salută scurt, cu privirea aspră. 

—Eşti supărat, conte? 

—Sînt, măria-ta, răspunse el înţepat. Se cuvine oare să fim anunţaţi 
după alţii ce nu au rangul nostru? 

„Să vă ia naiba, domnilor nobili! gîndi principele. Ăsta-i singurul vostru 

tel.” 

> 

Apoi, socotind că mucalitul Soare cam sărise peste cal, răspunse cu 
dibăcie: 

—Se cuvine, domnule conte. Toţi cei poftiţi aici au azi un singur titlu: cel 
de musafir. Iată o seară în care oaspeţii vor fi egali. Vorbesc de cei ce vor să 
se prindă în jocul vestitei noastre Periniţe. 

—Deci e un joc? se lumină Teke. 

—Dar ce-ai crezut? zîmbi principele. 

—Contele Albert de Ramonchamp, dimpreună cu domnii Clopin 
Trouillefou şi Claude Charmolue, soli ai regelui Henric al Franţei! 

Principele îi privi cu plăcere. Erau înalţi şi subţiri, dar nu aplecaţi spre 
trupuri uscate, ci spre acele haruri ale făpturilor vînjoase, elastice, lipsite de 
osînza nedorită. Se mişcau firesc, degajat, fără fasoane, care scad adesea 
virtuţile. 

—Plăcere, bucurie şi surpriză, domnilor! grăi Mihai în nemţeşte, aflînd că 
tînărul conte cunoaşte acea limbă. Solii Franţei vin pentru prima oară la 
noi. 

—Dar nu şi pentru ultima, sire, răspunse Ramonchamp cu dibăcie. 

—Iată un răspuns pe măsura vestitei voastre curtoazii. Vorbele ne 
bucură, domnule conte. S-a ivit însă un mic neajuns. V-aţi adresat nouă 
acordîndu-ne titlul de rege. Cred că-i vorba despre o măruntă confuzie. 

—Nicidecum, sire. Henric al Franţei ne-a însărcinat a vă numi astfel. 

—Rege într-o ţară atît de mică? zîmbi Mihai. 

—Mi-aş îngădui, sire, să vă amintesc banalul fapt că Henric al patrulea 
era cîndva rege al Navarei, care nu-i nici jumătate din ţara voastră. 

—Ştim şi vă mulţumim pentru cinstire, chiar dacă nu ni se potriveşte 
azi! Iar vizita voastră de prietenie ne onorează profund. 

—Întîi pe noi, sire, zise Ramonchamp. Dar n-am venit numai din 
prietenie ce o purtăm poporului valah, neam de sînge cu al nostr 
scrisoare a regelui Henric vă va lămuri mai bine decît o pot face 

—îi cunoşti conţinutul? 

—Nu, sire. 

Mihai desfăcu scrisoarea lui Henric şi se arătă dezamăgit. 

—E scrisă în limba voastră, pe care din păcate nu o cunosc. Aţi vrea să o 
citiţi în nemţeşte, domnule conte? 

Ramonchamp îşi reţinu o tresărire. Apoi îşi învălui încurcătura în 
cuvinte de mare fineţe, rugîndu-se ca principele să înţeleagă: 

—Sire, acolo bănuiesc a fî gîndurile intime ale regelui Franţei către regele 
valahilor. Socot că nu avem căderea a le şti. 

Din vorbele contelui, principele intui că sînt în scrisoare unele lucruri ce 
nu pot fî dezvăluite altora. La început, crezuse că-i vorba doar despre 
obişnuita politeţe. 

—Vă mulţumim conte, şi vă preţuim delicata reţinere! Cavalerii Cae 
Indru, Chirilă Zece Cuţite şi părintele Grasa cunosc graiul vostru. Deci, 
unul dintre ei ne va tălmăci scrisoarea, dar nu acum. Ar însemna să luăm 
prea mult din timpul oaspeţilor noştri. Azi ne vom mulţumi cu cit ne veţi 
spune voi. 

Ramonchamp respiră uşurat şi fericit de inteligenţa principelui, apoi 
vorbi şăgalnic: 

—Sire, anul trecut la Praga, domnii Cae Indru, Ducu cel Iute şi 
marchizul d'Artois ne-au învins cei mai buni spadasini ai Franţei. Vreau să 
zic: cei mai buni spadasini de anul trecut, fiindcă anul acesta avem alţii, 
mult mai buni. Tinerii Clopin şi Claude sînt mîndria noastră. 

—Marchizul dArtois? îl întrerupse principele, mirat. Nu avem printre 
români un astfel de titlu şi nume. 

—Ah, e vorba de părintele Grasa! zîmbi contele. Frumoasa lui casă din 
valea Loirei a căzut în paragină. Sînt zece ani de cînd ne lipseşte. Regele 
Franţei se interesează de soarta lui, fiindcă poate uita orice, dar nu numele 
unui mare spadasin. Deci, cum vă spuneam, Henric a fost încîntat de 
frumoasa voastră victorie. Atît de încîntat, încît vreo cîteva săptămîni abia 
ne răspundea la salut. Căci Henric al Franţei poate scuza pierderea unui 
război, dar nu o întrecere de iscusinţă a mînuirii armelor pierdută de noi. 
Adresîndu-vă întregul său respect şi multă admiraţie pentru şcoala valahă 
de scrimă, regele vă roagă să ne acordaţi o revanşă. 

—La naiba! sări entuziasmat principele. începem să-l îndrăgim din toată 
inima pe regele Henric. Puţini s-ar fi gîndit la un astfel de lucru. îmi place 
mîndria lui, fiindcă sub ea se ascunde o mare dragoste de neam. Cu 
învoirea cavalerilor noştri, vă stăm la dispoziţie cînd socotiţi de cuviinţă. 

—Sire, v-am ruga în seara aceasta, rosti Ramonchamp. Aici sînt mulţi 
martori, care vor atesta victoria voastră sau a noastră. 

—Vă dezavantajează oboseala drumului lung. 

—Nu. Ne-am odihnit cinci zile la Sibiu. 

—Ce zici, nepoate? se întoarse principele spre Cae Indru. 

—Măria-ta, zîmbi el, propunerea domnului conte Ramonchî 


152 





^ 


«Sg 


Seria Cavalerilor - Cartea a Patra 


multă cinstire. Anul trecut am avut plăcerea să fac o partidă de scrimă cu 
Pierre Jorat. Marele meu adversar mînuia sabia cu eleganţă mai bună decît 
a mea. Dacă am cîştigat, socot că nu-i meritul meu, ci al şansei. Am avut o 
şansă ce i-a lipsit domnului Jorat în seara aceea. 

Ramonchamp îl privi uimit, iar în căldura ochilor săi, Cae ghici că şi-a 
cîştigat un prieten. 

—Sire, grăi contele, recunosc marea modestie a domnului Cae Indru şi 
bunăvoinţa cu care apără virtuţile unui vechi adversar, însă îmi îngădui a-1 
contrazice cu gînd prietenesc. Am stat de vorbă cu domnul Jorat. Mai mult: 
eram acolo cînd îi răspundea regelui nostru. Ei bine, cu loaialitatea ce i-o 
cunoaştem, Jorat afirma că de la primele schimburi de lovituri a înţeles că 
va pierde. Dar, spre deplina satisfacţie a domnului Indru, îl încredinţez că 
tînărul Clopin, ce i-a fost ales ca adversar, depăşeşte cu mult arta lui Jorat. 
La noi se ridică în fiecare an mulţi spadasini de seamă. Sper că şi aici. 

Ultimele cuvinte le spuse cu multă mîndrie, iar aluzia la faptul că 
franţujii vor întîmpina aceiaşi adversari era vizibilă, chiar dacă îi păru rău 
că o făcuse. Înfrîngerea de anul trecut nu-1 afectase mai puţin decît pe 
Henric. Acesta era motivul ce-1 îndemnase a împunge cu fineţe. 

Chirilă Zece Cuţite, căruia îi sărea ţandăra uşor în astfel de ocazii, făcu 
un pas către tron şi vorbi cu asprime în glas, aşa cum îi era felul: 

—Măria-ta, domnul de Ramonchamp ne-a dat frumoase veşti despre 
anuala primenire a spadasinilor Franţei, fapt ce ne bucură ca prieteni. 
Sigur că noi nu ne putem compara cu marele lor regat, chiar dacă am 
plăcerea a-1 anunţa că şi la noi s-au ridicat ceva spadasini în ultimul an. 
Cum la curtea Franţei, Cae Indru a fost preferat în compania domnului 
Clopin, aş propune ca mîndrul cavaler Claude Carmolue să-şi aleagă 
adversar între mine şi tînărul oştean Tufănel. Asta numai în cazul că nu se 
va opune prietenul Ducu. 

„O merit, gîndi Ramonchamp. Mi-a răspuns usturător, dar îmi place 
cavalerul acesta. Ba cred chiar că ne asemănăm. Şi mie, şi lui ne sare 
ţandăra iute.” 

—Tufănel? se miră principele. îl ştiam în garda palatului nostru din 
Bucureşti. 

îşi reţinu un oftat de dezamăgire. El nu aflase că Tufănel deprinsese 
meşteşug mare după lecţiile luate cu părintele Grasa, uimindu-1 adesea pe 
marele spadasin prin îndemînarea şi agerimea sa. Dar Tufănel nu cîştigase 
numai în arta scrimei, ci căpătase de la Grasa deprinderea de a vorbi şi a se 
purta ca un cavaler dintre cei mai nobili. Acel Tufănel, care cu ani în urmă 
şterpelea în piaţa bucureşteană Zece Mese, devenise un tînăr ci 
însuşiri. 

—Era în gardă, măria-ta, răspunse Chirilă. Azi însă, el se 
unele treburi. 

Chirilă se feri a-i spune de faţă cu atîta lume că-i chemase pe Tufănel, 
Toroipan, Găluşcă şi Ciripoi pentru a întregi vechea gardă de război a 
principelui. Intrarea în Moldova bătea la uşă. 

—Ne îngăduim să vă alegem pe voi, domnule Chirilă, grăi Ramonchamp. 
Aceasta, fiindcă vă preţuim. 

—Staţi lingă noi, domnule conte! îl pofti Mihai. 

—Dar eticheta? 

—Eticheta o facem noi, şi nu invers. 

Înţelegînd că discuţia se încheiase, căpitanul Soare strigă: 

—Contesa Stela şi contele Hans Beckembauer! 

„Frumoasă ca un răsărit de soare”, gîndi Ramonchamp, cîntărind-o pe 
Stela din priviri. 

Tînăra se apropie sfioasă, dar sprintenă în mişcări, şi se aplecă plină de 
graţie, în vreme ce fratele său, înalt ca şi Cae, însă cu faţa simpatică lungă 
de un cot, aşteptă să-i vină rîndul. 

„Logodnica domnului Indru e mai frumoasă decît mi-am închipuit, socoti 
domniţa Florica. Iar vărul nostru Cae, pe care îl văd pentru prima oară, 
parcă-i întruchiparea vestiţilor şi falnicilor noştri cavaleri din trecutul 
cuprins în legende şi cîntece.” 

—Contele Teleki! 

înalt şi suplu, cu faţa dulce şi aspră în acelaşi timp, cu două cute în 
colţurile gurii, ce nu-i scădeau din farmec, îmbrăcat în veşminte vişinii de 
neîntrecută eleganţă, Teleki avea acel zîmbet plăcut şi adînca simplitate a 
gesturilor, ce-1 făcea a-şi cîştiga pe loc bunăvoinţa privitorului străin. Iar 
bogăţia lui stîrnise adesea frumoase copile de pe la curţile Europei. 

Slujitorii aduseră tăvi grele cu vinuri de soi în pahare strălucitoare. Cu 
îngăduinţa căpitanului Soare, ce conducea petrecerea acelei seri, tinerii şi 
tinerele din Cistei, Mihalţ şi Obreja porniră să cînte un cîntec de slavă al 
pămînturilor de pe Tîrnave. Se pomenea în el despre hărnicia oamenilor şi 
bogatul rod al vestitelor locuri. Despre măreţia şi belşugul viilor, sau despre 
dulceaţa apelor domoale şi cumpătate în drumul lor. Sprinteneala cîntului 
simplu, fără artificii, stîrni admiraţia tuturor. Principele se aplecă spre 
Ramonchamp şi zise gînditor: 

—Cînd cîntă, oamenii sînt chiar mai frumoşi decît atunci cînd rîd. 

—Sire, răspunse Ramonchamp, credeam că rîsul înfrumuseţează chipul 
omului. 

—Şi el, zîmbi Mihai. Dar gîndeşte-te, domnule conte, că rîsul are aproape 
totdeauna o cauză exterioară. Pe cînd cîntecul vine din inima omului. 

—Pe Sfînta Barbara! strigă contele, sincer entuziasmat, 
cugetare! Cu voia voastră, sire, o voi nota pentru a i-o spune re£ 

Iar gînditorii noştri vor fi obligaţi să treacă rîsul pe planul 
puţin, eu nu vă pot contrazice. 

—O! zîmbi Mihai, să nu o luăm chiar aşa. S-ar putea să nu am dreptate. 
Apoi, nu ne-am gîndit să faceţi atîta caz pentru un lucru aşa de mărunt. 

—N-aş fi făcut dacă n-aş fi şi eu un gînditor. Poate unul mai mărunt, dar 
asta nu are importanţă. Cugetarea voastră va face vîlvă la curtea Franţei, 
unde ne îngrijim adesea de ascuţimea spiritului. 

—Noi nu prea avem prilej de astfel de lucruri, murmură principele. Era 
să uit: v-ar conveni să facem întrecerea de scrimă la miezul nopţii? 

—Da. 

Mihai deschise balul alături de frumoasa doamnă Velica, soţia italianului 
Genga. Tinere fete sau vîrstnice, doamne porniră alături de parteneri mai 
înceţi după vîrstă, ori plini de sprinteneala tinereţii. Domniţa Florica dansa 
cu Ducu. Dana Mihalcea, cu aerul ei de băieţaş ghiduş, pornise alături de 
Teleki. Tiţa Caravană —cu soţul ei. în lipsa lui Ieremia Băicoianu, bătrînul 
Vintilă îşi pofti nora. Doar frumoasa castelană din Obreja fu nevoită să se 
prindă cu fratele ei. Cae Indru dispăruse brusc din marea sală a balului. 
Dar nu plecase din palat. Ieşise pe una din minunatele terase şi respira cu 
nesaţ aerul înţepător şi iute al nopţii de aprilie. Alături de el, Chirilă îşi 
rezemase umărul de zid, încurcat în gîndurile sale. Alberta Teke lipsea de la 
balul principelui. Trecuseră trei luni de la plecarea ei din ţară. Tînărul 
auzise întîmplător că s-ar afla undeva în Bavaria, în vizită la sora ei, Marta. 
Logodna dintre ei fusese ca şi ruptă. Contele Teke îl ocolea vizibil, iar el era 
prea mîndru pentru a-i face cuvenita întrebare. 

—Ce zici de solul Poloniei? îl întrebă Cae. 

—Vulpoiul Taranowski? Prea strigă în gura mare că a venit ca prieten. 
Habar nu are despre vizita noastră la tătari. Vom vedea la tratative care sînt 
noile sale gînduri. El încă mai speră că la acest sfîrşit de lună, hanul va 
cotropi cu hoarda sa Ţara Românească. Dacă ar şti ce i-am pregătit! 

—Aşa e! Totuşi, venirea lui aici într-un moment cînd crede că ne va lua 
piuitul dintr-o lovitură mă pune pe gînduri. Aş crede că are un scop, 
dincolo de obişnuitele tratative. 

—Şi eu gîndesc la fel. Poate că vrea să ne afle puterile oştilor. 

—Numai atît? 

—Ştiu eu? Poate şi gîndurile. 

—Ei, asta-i, dragul meu! De asta mă tem. Dar mă bucur că gîndim la fel. 
Asta îmi întăreşte bănuiala. Apoi, prea se arată prietenos cu oamenii noştri. 
Dar nu cu oricine. El ştie că planurile adînci le discutăm la sfat de taină 
restrîns. Şi mă bate gîndul că aici îşi încearcă puterile. Iată că e de şapte 
zile oaspetele nostru. în aceste zile a stat de vorbă cu mulţi, însiL-CU 
Zamfirescu şi aga Leca de cîteva ori. 

—Te îndoieşti de ei? întrebă Chirilă surprins. 

—Nu, dar în preajma războiului totdeauna deschid ochii îmi 

—Crezi că-i cazul să-i iscodim pe cei doi? 

—Nu pe ei, ci numai pe Taranowski. Locuinţa ce i-am pus-o la dispoziţie 
va trebui supravegheată zi şi noapte. De cum l-am văzut sosind aici, nu mai 
am linişte. Am încercat să cred că zvonurile despre o intrare a noastră în 
Moldova i-a silit pe poloni să-l trimită la noi cu unele ameninţări. 

—Hm! Ce folos au polonii a ne trimite soli, cînd ei ştiu că în cel mult 
două săptămîni tătarii vor fi în Ţara Românească, doborîndu-ne puterile de 
acolo şi înjumătăţindu-le pe cele de aici? 

—Aşa este! înţeleaptă judecată! 

—Apoi, ce s-ar întîmpla dacă Ieremia Movilă, Sigismund Bathoiy şi 
polonii ar afla renghiul pregătit de noi? 

—Un dezastru, conchise Cae. Dar nu te îngrijora de asta. Eu voi lua 
măsuri în privinţa lui Taranowski. Pe tine te-aş ruga să te ocupi de solii 
turcilor. Paşa Khidr ne-a încîntat adesea cu viclenia lui. Acum, n-ar mai fi o 
încîntare dacă ne-ar afla planurile. 

—Ce zici, îi batem pe franţuji în seara asta? întrebă Chirilă zîmbind, 
lucru foarte rar la el. 

—Greu, murmură Cae. Mi-e teamă că s-au pregătit îndelung pentru 
revanşă. 

—Altfel nu ar fî făcut atîta drum. 

—Ah, Chirilă! rîse tînărul. Mi-ai luat vorba din gură. Totuşi, socotind 
bine, ce importanţă are cine va cîştiga? De vor birui ei, fala lor nu va fî prea 
mare, fiind ştiută şi preţuită faima scrimei din Franţa. 

—Să nu vorbeşti astfel! se mînie Chirilă. Pentru faima neamului nostru, 
trebuie să cîştigăm. 

—Şi eu doresc, numai de ne vor lăsa domnii Clopin şi Claude, rîse Cae 
din nou, şi se bucură în ascuns de dîrzenia prietenului său; dar prin simplă 
impresie, socoti că în locul lui Chirilă ar fi trebuit să lupte Ducu. 

După acele vorbe, Indru părăsi terasa. Cîteva minute mai tîrziu, pe unul 
din coridoarele palatului princiar şedea de taină cu Sile Adormitu. Iar la 
puţină vreme coborîră pe scări, ieşiră prin poarta cea mare şi se pierdură pe 
străzile oraşului. Cae reveni singur, destul de tîrziu, aproape de miezul 
nopţii. Cînd intră în sala balului, observă că era aşteptat. 

—Sire, grăi Ramonchamp, regele nostru v-a trimis în dar zece săbii de 
Toledo. Din dorinţa lui Henric al Franţei, două vor reveni adversarilor 
valahi. Celelalte opt, v-am ruga să le dăruiţi celor mai buni luptători ai 
voştri. Am mai adus cu noi două mii de monezi de aur. Ele vor fi oferite 
cîştigătorilor din seara aceasta. Aş propune ca primii să intre în întrecere 
domnii Chirilă şi Claude. Sper să cîştigaţi, încheie galant, dar fatsuiui 
contrazicea vorbele. 

Cei doi ieşiră în cercul mare făcut de trupurile privitorilc 
urcară pe mese ori pe scaune, dornici să nu le scape nimic, 
alese două dintre frumoasele săbii de Toledo, renumite în înti 

pentru calitatea metalului. 

—O clipă, domnule conte! îl opri principele. Văd că săbiile nu au vîrfuri 
boante. Vom aduce altele din sala noastră de arme. Noi nu am înţeles o 
luptă pe viaţă şi pe moarte, ci o întrecere cavalerească. 

—Adevărat, sire! răspunse Ramonchamp. Dar o întrecere cu săbii lipsite 
de ameninţare arată a joacă. Dorinţa regelui nostru se îndreaptă către o 
luptă decisivă. Ştiu că sînt cîţiva ani de cînd la curţile din Europa nu se mai 
folosesc săbii fără apărători. D-aia vă cerem îngăduinţă. Numai aşa îi vom 
şti pe cei mai buni. Iar frumoasele dispute dintre cavaleri, totdeauna au 
avut partea lor de risc. 

„Drace! gîndi principele. înseamnă că Henric e pornit rău. Că înfrîngerea 
de anul trecut l-a afectat peste măsură.” 

—Asta nu mai hotărăsc eu, ci adversarii voştri, răspunse Mihai, văzîndu- 

se încolţit. 

» 

A respinge propunerea franţujilor ar fi fost semn de slăbiciune. 

—Primim, răspunse Chirilă aspru. 

—Dacă asta-i voia regelui Henric, îi vom face pe plac, zîmbi Cae. 

Prin sală parcă trecu un fior. Luptele pe viaţă şi pe moarte deveniseră cu 
timpul din ce în ce mai rare. 

Claude Carmolue prinse minerul săbiei cu vădită plăcere şi încercă 
elasticitatea lamei şuierînd-o prin aer ca pe-o biciuşcă. îşi lepădară amîndoi 
hainele şi rămaseră în cămăşi. Erau la fel de înalţi şi de sprinteni. 

—Domnule, zise Claude cu politeţe, am aflat adineauri că virtuţile 
voastre în aruncarea cuţitelor v-au adus multă faimă. E drept că nu am 
auzit nimic despre arta pe care o aveţi în scrimă, dar nu mă îndoiesc o clipă 
că ea e mare. De voi fi învins, de voi rămîne viu şi rănit în această întrecere, 
dezamăgirea mea va fi cumplită, însă mult mai mică în comparaţie cu 
admiraţia pentru voi. 

—Domnule, răspunse Chirilă în franceza lui destul de îndoielnică, la 
întrecerea aceasta mă atrage nu faima personală, ci a ţării. Vă întorc 
admiraţia datorată curajului vostru şi sper să nu vă dezamăgesc prea mult. 

„Adversarul meu vorbeşte puţin, gîndi inteligentul gascon Claude. Asta 
înseamnă că gîndeşte mult. Deci, nu va fî năvalnic, ci chibzuit.” 

Se salutară şi porniră lupta. Chiar de la primele schimburi, Claude se 
arătă focos în mişcări, dar cu eleganţă neîntrecută. Chirilă îi opuse o artă 
lucidă, sobră şi rece. Privitorii înţeleseră că şedeau faţă-n faţă două firi cu 
totul diferite. 

Spre deosebire de lupta cu săbii boante, aici asalturile erau mj^up 
însă cu multă siguranţă în finalitate. Cei doi se studiau îndelui 
fiecărui asalt. După cîteva schimburi aspre, în care făcură săbi 
ca vipera, gasconul înţelese că valahul preferă loviturile din 
porni o serie de laterale sprintene şi mlădioase. De două ori; 

dezlipi de cea a lui Chirilă, îndreptîndu-se către piept. De două ori se auziră 
exclamaţii în sală, dar valahul pară calm, în ultima fracţiune de secundă. 

„E mai tare decît mi-am închipuit, socoti gasconul. Deci, vom schimba 
tactica. Vom folosi roata spaniolă, care sper că nu-i cunoscută pe aici.” 

Lucră din nou mult în faţă. Lamele se împleteau adesea. Apoi, Claude 
făcu parcă morişcă din sabia sa, iar o clipă mai tîrziu, dintre coastele lui 
Chirilă apăru pe cămaşa albă o pată roşie, ce înflorea cu repeziciune. 

—Destul, domnilor! strigă Ramonchamp. E limpede că victoria e a 
noastră. 

—Nici vorbă! răspunse cu asprime Chirilă. 

—Doriţi să continuaţi? întrebă contele uimit. 

—Pînă-n pînzele albe. 

—Atunci, fie voia voastră! Regula îmi cere să nu mă opun dorinţei 
voastre. Din păcate, nu avem dreptul a vă da îngrijiri pe timpul întrecerii. 

—Nici nu le cer. 

„Straşnic bărbat! gîndi Ramonchamp. Henric al Franţei va fi încîntat cînd 
îi vom povesti despre dîrzenia lui. Cine ar fi continuat lupta cu asemenea 
rană?” 

începură din nou, iar Claude, sigur de slăbiciunea valahului, deveni 
mult mai insistent. 

„Va trebui să mor aici dacă nu-1 înving, socoti Chirilă. însă va muri odată 
cu mine, astfel că lupta se va termina egală. De nu voi reuşi lovitura 
preferată a lui Ducu, mă voi arunca peste el, chiar de mă va ucide, însă nu 
înainte de a-1 păli straşnic.” 

„O nouă roată îl va doborî”, socoti Claude. 

Dar Chirilă nu o primi. Dădea îndărăt pas cu pas şi îl atrăgea spre 
laterale înşelătoare. Gasconul renunţă la roată, observînd că nu i se mai 
acordă prilejul. Totuşi, nu cu părere de rău, convins că puterile 
adversarului se macină odată cu trecerea timpului. Pata mare de pe cămaşa 
tînărului valah şi paloarea ce-1 cuprindea tot mai mult erau dovezi 
grăitoare. 

Ducu privea liniştit, calm. El înţelese că prietenul său pregătea cu 
răbdare acea lovitură, ce o încercaseră adesea amîndoi. 

Apoi se petrecu un miracol. Sabia lui Chirilă veni brusc în faţă, o fandare 
lungă, iar Claude, printr-o aplecare fulgerătoare spre dreapta, scăpă la timp 
de o împunsătură mortală la gît, dar nu o putu evita pe cea de la umăr. Atît 
de adîncă, încît gasconul scăpă sabia şi se prăbuşi dimpreună cu valahul, 

rare se albise la fată rn tntnl 

—Rău? întrebă principele. 

—Nu. în trei-patru săptămîni îi pun pe picioare, răspunse Zimmermann 
în nemţeşte, pentru a înţelege şi contele. 

Cei doi răniţi fură scoşi grabnic din sala balului. Felcerul călca gînditor 
în urma lor. 

Sala, ce fusese mai devreme un adevărat viespar, fu cuprinsă de linişte 
adîncă. 

Ramonchamp zise la fel de gînditor ca şi Zimmermann: 

—Cu voia voastră, sire, urmează domnii Indru şi Clopin. 

Principele făcu semn de aprobare, dar Cae nu ieşi în cerc. îl chemă din 
ochi pe Ducu şi înainte de a părăsi sala vorbi într-o franţuzească aleasă, 
cum nu se putea auzi decît la Paris. Fiul lui Petre Cercel, fostul domn al 
Ţării Româneşti, şezuse mulţi ani cu tatăl său în capitala Franţei. 

—Domnule Ramonchamp, cum lupta viitoare se anunţă pe viaţă şi pe 
moarte, fapt despre care nu am avut cunoştinţă pînă adineauri, vă cer 
îngăduinţa de a lipsi un sfert de ceas. Orice om chibzuit îşi pune în regulă 

rosturile sale dinaintea unei ameninţări. 

î 

—Vă înţelegem şi vă aşteptăm, se înclină solul Franţei. 

O clipă mai tîrziu, Cae părăsi încăperea alături de Ducu. Dar nu fură 
singurii. Spre consternarea multora din sală, frumoasa castelană din 
Obreja se desprinse de lingă fratele ei şi ieşi pe urmele celor doi. 

în puţine cuvinte, Cae îl puse la curent pe prietenul său cu bănuielile 
asupra lui Taranowski şi Khidr. 

—Iată că fratele Chirilă nu va fi teafăr multă vreme, continuă el. Iar cu 
nebunii ăştia de franţuji, nu se poate şti ce va hotărî viitorul în privinţa 
mea. Caută-1 pe Costache şi ocupaţi-vă de asta! 

Stela îi descoperi în ungherul tainic al coridorului. Departe de a fi slab la 
minte, Ducu se mistui grabnic pe scările laterale. Cae şi Stela erau la cîţiva 
paşi unul de altul. Lumina nu prea bună le ascundea o parte din gesturi. 
Ea veni nespus de încet. Apoi, braţele îi zburară spre umerii tînărului. 
Rămaseră îmbrăţişaţi multă vreme. Cînd reuşi să vorbească, nu-1 îndemnă 
să nu se bată, ci spuse cu voce tremurătoare, însă dîrză: 

—Să nu uiţi, Cae, că de se va întîmpla ceva cu tine, voi muri şi eu! 

O simţi lingă pieptul său încordată şi vitează, chiar dacă lacrimile ei 
cădeau pe faţa lui ca bătăile inimii. 

—Veţi merge în Moldova? întrebă ea şoptit. 

—Da. 



—Cînd te întorci de acolo, să mă iei de nevastă, fiindcă nu am pu 
mai aştept! 

—Nici eu, răspunse Cae strîngînd-o la piept mai tare decît se cuver 
înţelesese bine ultimele ei cuvinte, spuse atît de încet, ca o ] 
Credea în victoria lui. \ 

Intrară amîndoi în sală. Cae zîmbea, cu ochii subţiaţi, ca în fata soarelui 
mult. Ştiindu-se privită de multe femei şi bărbaţi, cu ochi aspri în faţa unei 
asemenea necuviinţe, Stela păşi palidă, dar plină de mîndrie. 

Cei doi cavaleri se întîlniră în cerc. Tînărul Clopin îşi lepădase haina şi 
arăta strălucitor în cămaşa albă, cu frumoase volane la pumnaşi. Zîmbea ca 
şi adversarul său, iar privirile sale îndrăzneţe, sigure cîştigară în sală o 
mulţime de simpatii. 

—Sînteţi gascon? se interesă Cae. 

—Ah, nu! rîse Clopin. Breton, domnule. Gasconii sînt spadasini mari, 
dar le lipseşte încăpăţînarea noastră. E drept că inteligenţa scînteietoare 
face casă bună cu ei, însă e tot atît de drept că nici nouă nu ne lipseşte 
chiar cu totul. Mai au gasconii sprinteneală în mişcări şi dîrzenie, dar greu 
pot egala încăpăţînarea noastră. Cînd se întîlnesc în încăierare un gascon şi 
un breton, mai mare jalea, domnule, continuă el şăgalnic. Dacă nu se 
găseşte cineva să-i despartă, rămîn încăieraţi pînă la adinei bătrîneţe. E 
cunoscut cazul unui gascon şi al unui breton care acum cîţiva ani, la trei 
luni după isprăvirea războiului, mai şedeau încă încleştaţi unul de altul. 
Trecea lume miloasă şi le punea în gură bucate, dar să-i despartă nu era 
chip. E drept că pînă la urmă, s-a găsit un dulgher isteţ, care s-a oprit lingă 
ei, a făcut unele măsurători, apoi s-a apucat de treabă, folosind un baros şi 
ceva pene de lemn. Astfel că după o muncă de o jumătate de zi, i-a despărţit 
bucată cu bucată. Isteţimea şi prevederea lui s-au dovedit frumoase, fiindcă 
fiecare mădular desprins îl lega de un ţăruş, în aşa fel îneît cei doi să nu se 
poată încăiera din nou. Cel puţin, cînd am plecat noi încoace n-am auzit să 
fi scăpat din legăturile tîmplarului. Văzîndu-1 pe domnul Chirilă, v-am 
asemuit cu gasconii. 

—Sînteţi un tînăr îneîntător! slobozi Cae un hohot mare de rîs. Şi sper să 
ne despartă cineva din încăierare, mai ales că la Alba-Iulia avem o groază 
de dulgheri. Totuşi, în cazul cînd ei nu vor reuşi în încercările lor, ar fi bine 
să vă gîndiţi la faptul că Henric al Franţei vă aşteaptă, iar dacă ajungeţi 
acolo pe vremea urmaşului său, el se va stinge neconsolat. 

—Vai, domnule! rîse Clopin. Sînteţi chiar mai fermecător decît îmi 
spunea Pierre Jorat. 

—Ce zic, ce zic? se interesă principele, văzîndu-i cum se amuză. 

Ramonchamp îi traduse în nemţeşte, iar mulţi din sală izbucniră în 
hohote. Lupta dintre cei doi se anunţa mult mai veselă decît prima. Dar 
cine va învinge şi cum se va termina ea oare? 

Se salutară adine şi încrucişară săbiile cu gesturi moi, parcă a joac 
curînd, lamele şuierară mai aspru, amintindu-le spectatorilor oc* 
ele pot aduce moartea. După cîteva schimburi de lovituri, df 
asprime, Clopin gîndi îneîntat: 

„De voi cîştiga, faima noastră va fi înzecită, fiindcă mă afli 

mare spadasin. E drept că pare cam adormit cu ochii lui subţiaţi de gene şi 
e tot atît de drept că mi se pare cam domol în mişcări, dar Pierre Jorat îmi 
spunea că încetineala acestui domn seamănă cu a unei pisici înainte de a 
se arunca peste pradă. Zău că încă nu ştiu ce să încerc în faţa lui! Morişca 
a văzut-o şi se va feri de ea. Poate creasta de cocoş. Pe asta, puţini o 
cunosc. Oricum, va trebui să cîştig, altfel primirea ce ne-o va face Henric al 
Franţei se va transforma într-un sloi.” 

—Aveţi o cămaşă frumoasă, domnule! zise Cae parînd calm o straşnică 
împungere dată la nivelul pieptului. 

—Iar voi, ochii ageri, zîmbi Clopin. Cît despre cămaşă, aş îndrăzni să mă 
mîndresc cu ea. Nu sînt mulţi la noi şi aiurea cei ce ştiu a croi o cămaşă 
după forma bustului. Din cauza asta mă costă scump şi sper să nu mi-o 
găuriţi. Cel puţin nu la piept, unde un petic se vede uşor. însă abia acum 
observ că nici pantalonii voştri nu sînt cu nimic mai prejos în eleganţă. 
Trebuie că aveţi pe aici un croitor destoinic. Frumoşi pantaloni! 

Ah, rîse Cae, cred că nu veţi coborî atît de jos. Ar fi un mic dezastru, 
închipuiţi-vă un cavaler cu pantalonii găuriţi. 

Ramonchamp nu prididea să traducă. Uitase o clipă importanţa 
întrecerii şi, ca om de mare fineţe a spiritului, se amuza straşnic. Apoi îşi 
aminti. Cătă spre cei doi îngîndurat, minunîndu-se de încetineala lui Cae. 
Sabia sa, parcă aplecată spre lenevie, pica totuşi cu regularitate în contră 
peste cea a franţuzului. 

—Nu aţi atacat măcar o dată, spuse Clopin mirat. 

—Nu mi-aţi dat timp să o fac. 

—Vai, domnule, după frumoasele voastre răspunsuri, aş regreta mult să 
pierdeţi! 

—Daţi-mi prilejul să nu regretaţi, zîmbi Cae. 

—Cum? 



—Aruncînd sabia. 

Clopin rîse din toată inima. Adversarul îi plăcea din ce în ce mai mult. 
Apoi, faţa lui, încă zîmbitoare, căpătă o mică asprime. Ochiul parcă moleşit 
de somn al lui Cae simţi mica schimbare, iar vestita creastă de cocoş, ce 
apărea din cîteva lovituri slabe şi joase în una înaltă şi tare, ca de satîr, 
rămase doar o simplă intenţie. 

„Avea dreptate Jorat, gîndi Clopin. Omul acesta parează uşor tot ce-i 
trimit, dar marea lui artă stă în faptul că prevede lovitura următoare. Va fi 
greu pentru mine.” 

Dori apoi să spună o glumă, însă chiar în clipa aceea Cae făcu 
asalt. Sprinten ca o nevăstuică, bretonul sări ca dintr-un 
mişcarea adversarului spre stînga îl înşelă, fiindcă în aceeaşi 
arsură la mîna dreaptă, puţin mai sus de cot. 

—Sînt nemîngîiat, rosti Cae fără să zîmbească. Iată că 

cămaşă are nevoie de un petic. 

—Adevărat, domnule! răspunse bretonul calm. Mă bucur totuşi că pielea 
e abia zgîriată şi nu are nevoie de un petic pe care l-aş fi găsit foarte greu. 
Aţi parat adineauri vestita noastră creastă de cocoş. Cînd lovitura îşi atinge 
ţinta, uneori despică umărul pînă la jumătatea osului. 

—A fost o intenţie lăudabilă, chiar dacă nu s-ar fi bucurat din partea 
noastră de prea multă preţuire, zîmbi Cae din nou. 

Zicînd aceste vorbe, repetă mişcarea înşelătoare a corpului, iar spada sa 
se înfipse de data aceasta aproape în acelaşi loc. 

—A fost o clipă de neatenţie a marelui meu adversar, grăi cumpătat. 

—Da, domnule, răspunse bretonul. Nu mă aşteptam să folosiţi aceeaşi 
mişcare de două ori la rînd. 

—Oprim? întrebă Indru. 

—Ah, ah! zîmbi Clopin. Aţi uitat oare povestea cu gasconul şi bretonul? 
Dreapta nu mă mai ajută cum trebuie, însă voi folosi stînga. 

Cae îşi trecu şi el sabia în mîna stîngă. 

—Ce faceţi, domnule? se supără Clopin. Nu îngădui a fi cineva 
mărinimos cu mine. 

—Nici nu sînt, răspunse Indru. Lucrez la fel de bine ca şi cu dreapta şi 
nu voi sînteţi acela care să-mi porunciţi cu ce mînă să lucrez. 

Bretonul îi fu recunoscător. înţelese curînd că valahul minte de îngheaţă 
apele. Cu stînga nu lucra atît de frumos. Totuşi, după asemenea cuvinte, 
nimeni nu l-ar fi putut învinui că acceptase un favor. Porni asalturi 
îndrăcite în jurul adversarului, însă nu lipsite de precauţie. 

—Drace! murmură Cae. Parcă abia acum s-a dezlănţuit împeliţatul ăsta. 

Scimbară lovituri fulgerătoare. Săbiile lucrau cînd lateral, în ameninţare 
dintr-o parte, cînd jos, pentru a se ridica apoi la înălţimea pieptului 
şuierînd aspru. O clipă mai tîrziu, stînga lui Cae sîngera vizibil. 

—Cu îngăduinţa voastră, voi trece sabia din nou în dreapta, grăi el. Cred 
că stînga nu mă mai ajută. 

—Ah, domnule, strigă Clopin înviorat de reuşită, cred că vom avea nevoie 
de un dulgher! Numai el va putea să ne despartă, fiindcă se cuvine să 
rămînem şi noi în legendă. 

Fandă brusc şi uimitor de lung, reuşind să atingă pieptul lui Cae, însă 
nu suficient pentru o rană. Privitorii se înflorară. Era evident că tînărul 
Clopin ataca mai dezlănţuit şi mai sigur pe el. 

Cu toate că zîmbeau adesea, frunţile lor îmbrobonate arătau semne de 
oboseală. Cătînd spre ei cu ochi de bun cunoscător, Ramonchamp 

„Va cîştiga cel mai rezistent dintre ei. Iar acesta mi se pare Cl$ 
pregătit mult pentru această revanşă.” 

Nu-şi isprăvi gîndurile, fiindcă Indru, cu o paradă-ripoî 
nimeri umărul stîng al bretonului. Sabia din mîna lui Clopin 

de marmură cu zgomot aspru, ce trecu prin odaie şi prin coridoarele 
palatului ca un fior. 

Ramonchamp tresări. Cae ar fi putut pune piciorul pe ea, încheind lupta, 
dar nu o făcu. Era limpede că nu voia să-şi umilească adversarul. Bretonul 
se clătina vizibil, palid şi parcă lipsit de vlagă. Făcu totuşi un efort, îşi 
adună puterile, şi spuse, încercînd să zîmbească: 

—Domnule, mîndria mă opreşte să ridic sabia, fiindcă nu sînt obişnuit 
să mă aplec după ea. Pînă azi, nimeni nu mi-a smuls-o din mină. Dar 
încăpăţînarea mea de breton acordă azi puţin credit mîndriei. 

Zicînd acestea, vru să se aplece. Cae, mai sprinten, i-o oferi. Mulţumind 
frumos, acesta o prinse cu mina dreaptă, care chiar dacă sîngera puternic 
era acum mai bună decît stînga. Indru înţelese că bretonul ar muri mai 
degrabă decît să cedeze. Aşteptă calm asalturile năprasnice ale lui Clopin, 
mirat de mînia ce se citea în ochii lui. 

„Atacă disperat, gîndi Cae. Acum riscă mult. Cred că totul. îi este 
indiferent dacă moare, însă nu înainte de a mă păli cu orice preţ. Ce inimă 
de viteaz!” 

Evită la timp o împungere lungă, din faţă, care înlemni sala, iar sabia lui 
se desprinse brusc şi intră adînc în umărul drept al bretonului. Sabia căzu 
în acelaşi timp cu Clopin. 

„Dezastru! murmură Ramonchamp. Mă voi întoarce la Paris pe drumul 
cel mai lung, fiindcă nu mai am curajul să-l înfrunt pe Henric al Franţei.” 

Apoi se întoarse către principe şi spuse loial: 

—Sire, a învins cel mai bun. Clopin e găurit ca o sită, însă nu-mi fac 
griji. Bretonii totdeauna au fost mai tari decît flerul. Supărarea mea e 
năprasnică, dar cinstea mă obligă a recunoaşte meritele domului Cae Indru. 
Am adus cu noi două mii de monezi de aur. O mie, socot că poate fi 
împărţită frăţeşte între domnii Chirilă şi Claude. Cealaltă i se cuvine 
cavalerului Cae Indru. 

—Pe care sînt convins că o va împărţi cu viteazul Clopin, grăi principele 
respirînd uşurat. 

—Chiar la asta mă gîndeam, zîmbi Cae. 

Cercetîndu-i rănile, Zimmermann respiră uşurat în faţa bretonului. Erau 
destul de sus pentru a nu-i face griji prea mari. Cît despre Indru, 
împunsătura din braţul stîng, chiar dacă avea adîncime, putea fi socotită o 
mică zgaibă. Ajutat de tînărul valah, bretonul îşi reveni şi porniră cu 
vestitul felcer spre odaia unde Chirilă dimpreună cu Claude primiseră între 
timp unele frumoase îngrijiri. Undeva în mulţime, Stela Cristu îng] 
ochii şi se ruga fierbinte. 

Balul porni din nou. Iar faptul că nimeni nu-şi pierduse vi 
multă veselie. Tîrziu, cînd bătrînele doamne picoteau 
evantaielor mari, cînd tinerii şi tinerele fete uitaseră timpul, 

spre dulceaţa dansului, cîţiva bărbaţi dispărură pe nesimţite din sală. 

în odaia de lucru a principelui începuse sfat de taină. Erau acolo Cae, 
Radu Buzescu, aga Leca, Soare, Mihalcea, părintele Grasa, Costache 
Caravană, Zamfirescu şi Ducu cel Iute. Pentru întîia oară, lor li se alătura 
Tufănel. Fusese căutat şi Sile Adormitu, ce devenise cu timpul un cavaler 
plin de haruri, dar nimeni în afară de Cae, Costache şi Ducu nu ştia unde 
se află, iar cei trei nici nu se gîndeau să sufle vreo vorbă. 

—Domnule, grăi principele spre Tufănel, te-am primit printre cei mai 
dragi prieteni ai noştri. Ne-ai fost recomandat cu multă căldură. De va fi să- 
i porţi recunoştinţă cuiva, ea să fie îndreptată spre protectorul domniei-tale 
Chirilă Zece Cutite. însă te sfătuiesc să nu-i arăţi mulţumirea, fiindcă te-ai 
putea alege cu o mustrare. în schimb, are ochi bun. El descoperă adesea 
harurile unui cavaler cu mult înaintea altora. Ne placi, domnule. După 
luptele ce le vom avea în Moldova, s-ar putea să-ţi cucereşti un brevet de 
căpitan. Dar nu stă în puterea noastră, ci în harurile domniei-tale. 

Tufănel era cînd palid, cînd roşu-pal ca apa la asfinţit sub bătaia 
soarelui. Dori să vorbească plin de cumpătarea cuvîntului, însă un gest al 
principelui îl opri. 

—Nu vorbe, domnule. Fapte aşteptăm de la voi. Ţara are nevoie de fapte. 

Apoi se întoarse către Cae. Faţa lui dezvălui o dragoste neascunsă, 
întărită de cuvintele calde pe care le rosti. 

—Cum e cu mîna, dragă nepoate? 

—Bine, măria-ta. Felcerul Zimmermann parcă-i făcător de minuni. Din 
păcate, e bătrîn. Cînd va pieri el, nu ştiu cine îi va lua locul. 

—Ajutorul său, Ilie din Haţeg, zîmbi Mihai. Zimmermann spune că Ilie a 
început să-l depăşească în cunoaştere. Neamţul acesta scump la vorbă, rar 
laudă pe cineva. Dar să trecem la ale noastre. Scrisoarea lui Henric al 
Franţei aşteaptă nedesfăcută. 

Cae luă sulul de hîrtie şi începu să citească din franceză în română. 

„Sire, vă spun astfel fiindcă un titlu mai mic nu vi se cuvine. Deci, de la 
rege la rege, vă înştiinţez că se apropie un an de cînd sînt un om trist. Ei 
da, sire. Sînt furios cum n-am fost de mult. Mîndrii voştri cavaleri Cae 
Indru şi Ducu cel Iute i-au zdrobit pe ai mei într-o întrecere de scrimă. Şi 
asta în văzul lumii. Vă închipuiţi, sire, că abia în urmă cu un an veneau 
ambasadori de la curţile Europei să ne felicite cu părere de rău pentru 
victorii răsunătoare ale cavalerilor mei în dauna lor. Căutam cu sfîntă 
ipocrizie să alin durerile ambasadorilor, fiindcă în inima mea jubilam. Azi, 
sire, sînt un biet rege care nu mai poate ridica fruntea cu dulce orgoliu. 
Obţinem aceleaşi victorii la alte neamuri, dar ştiu cu toţii că avem naişim 
Răsărit. Pînă cînd, sire? Am început să mă ocup personal în vederea 
pregătirii cavalerilor mei cei mai buni. Am asistat în fiecare zi la lecţiile 
luate de domnii Clopin şi Claude. Şi, cu toată părerea de rău că nu pot fi 

curtenitor, sper, sire, să-i învingă pe ai voştri”. 

—Cinstit şi deschis la suflet! murmură principele. 

„Sper să-i învingă, sire, fiindcă altfel nu mai am odihnă. Şi doresc să nu 
fiu nevoit a mă bate chiar eu, care nu sînt prea desăvîrşit faţă de alţi 
spadasini ai mei. De va fi o înfrîngere a noastră, voi veni curînd în fruntea a 
o sută de spadasini pentru o nouă înfruntare şi vom gusta împreună din 
vestitele voastre vinuri. Vă felicit din inimă pentru superba voastră victorie 
asupra cavalerilor mei la Hradcany. 

Sire, adînc mişcat şi fericit de răsunătoarele voastre victorii asupra 
turcilor, tătarilor şi mai ales asupra regretatului principe Andrei Bâthory, aş 
dori să vă fiu de folos. Asta cu atît mai mult cu cît prin victoriile voastre 
turcii au slăbit simţitor şi azi nu sînt o primejdie pentru Apus. Ambasadorii 
noştri de la Praga, de la Sfîntul Scaun şi Madrid ne-au dat ştiri ce vă 
privesc direct. Din ştirile adunate, concluziile noastre s-au limpezit destul 
pentru a vă vorbi clar. împăratul Rudolf, suzeranul vostru vremelnic, e un 
om bun şi inteligent, dar slab ca împărat. El caută liniştea sufletului pentru 
a-şi desăvîrşi arta de ceasornicar şi cititor al misterelor cereşti. îl 
pasionează mai mult pictura decît plicticoasele treburi ale imperiului. Să nu 
aşteptaţi mare lucru de la el. Fiindcă Rudolf se supune cu teamă unor forţe 
mai mari. Iar forţele acestea sînt papa, Maria de Spania şi biserica catolică 
din Imperiul Austriac. Aceste forţe doresc un bastion catolic la graniţa cu 
Răsăritul. Ştiu că sînteţi săraci într-o ţară bogată. Sarea, vinul, argintul, 
aurul, grîul şi vitele voastre stîrnesc lăcomii mari. Ele nu vă sînt azi la 
îndemînă, şi asta-i cauza sărăciei voastre. Turcii au renunţat temporar la 
ele, datorită vitejiei poporului nostru. Dar Apusul va renunţa mai greu. 
Turcii au luat de la voi prin forţă. Apusul ascunde forţa sub zîmbet şi vorbe 
mari. Cunoscîndu-se intenţiile voastre şi mai ales harurile de bun general, 
azi aţi devenit un obstacol, sire, în planurile celor trei duşmani arătaţi. Se 
urzeşte îndepărtarea voastră şi mi-e teamă că chiar mai mult. Feriţi-vă, sire! 
Duşmanii sînt mari. Chiar noi ne temem adesea a ne atrage mînia lor. Şi nu 
uitaţi că Rudolf, cu toate că vă poartă stimă şi admiraţie, cu toate că vă 
preţuieşte mult, va aproba orice împotriva voastră, numai spre a-şi păstra 
liniştea. 

Sire, am auzit lucruri mari despre voi şi despre domnii Cae Indru, Chirilă 
Zece Cuţite, Costache Caravană şi Ducu cel Iute. Lucruri atît de mari şi 
uimitoare, încît vă discutăm adesea. Iar primul lucru pe care-1 facem la 
întoarcerea unui ambasador de la Constantinopol sau Praga, de la Viena 
sau din alte părţi e să ascultăm noi veşti despre voi. Dorim din ini mă să v ă 
împliniţi gîndurile de unire totală a românilor şi sîntem convinşi că cel mai 
desăvîrşit general al timpului nostru va izbîndi într-o cauză atît 

M-ar bucura, sire, să vă cunosc pe voi şi pe cavalerii voştri. AUGt 
o ţară mai frumoasă decît închipuirile îndrăzneţe. Chiar dacă 

lung, m-aş simţi fericit să o văd şi să ne bucurăm alături de voi pentru 
întregirea ei. 

Al vostru, Henric 

27 februarie 1600” 

—Domnilor, o scrisoare mare, de la un rege mare, grăi principele 
îngîndurat. Aş dori să o păstrez pentru nepoţii şi strănepoţii noştri. Nu pot. 
Contele Ramonchamp mi-a şoptit că o vrea îndărăt, în scop de distrugere. 
Henric al Franţei se fereşte, pe bună dreptate, a-şi atrage mînia celor 
pomeniţi în ea. O astfel de dovadă, dacă ar pica în mîini vrăjmaşe, i-ar 
aduce multe necazuri. Am găsit în această scrisoare unele răspunsuri la 
bănuielile noastre. Avem duşmani mari, împotriva cărora e greu de luptat. 
Dar să ne gîndim azi la lucrurile mai apropiate. Imperialii ţin cu tot focul să 
aducă regimente nemţeşti în Alba-Iulia şi în alte oraşe. Chipurile, pentru 
siguranţa noastră. De fapt, încearcă să ne ia puterea prin viclenie. 
Comisarii lui Rudolf, în loc să ne aducă sprijin, ne studiază fiecare gest. 
Dintre ei, doar căpitanul Mihai Szekely ni se arată prieten, însă puterea lui 
e mică. Celălalt comisar, David Ungnad, visează să fie guvernator al 
Transilvaniei. Acestea îi sînt gîndurile. S-a unit cu Farcaş Kornis, cu 
cancelarul Naprâgy, cu nobilii ostili nouă şi trimite veşti mincinoase la 
Praga. Domnilor, nobilimea din Transilvania nu prea ştie ce vrea. Cînd a 
domnit Sigismund Bathory, au complotat împotriva lui. Curînd l-au preferat 
pe Andrei Băthoiy, dar după lupta de la Şelimbăr, cînd nenorocitul principe 
era fugar, nimeni nu l-a urmat pentru a-1 ajuta. Apoi s-au închinat nouă, 
iar azi complotează din nou. îl vor iar pe Sigismund. Ei nu pot înţelege că de 
vom face o ţară unită, puternică, cu legi şi ordine bune, cu graniţe tari, 
marile lor averi vor fi în siguranţă, iar ei feriţi de a-şi teme viaţa. Azi urzesc 
împotriva noastră aproape făţiş. Aş putea să-i tai pînă la unul şi n-ar fi 
pagubă mare după astfel de trîntori, dar mă feresc a o face. Ne-am atrage 
dezaprobarea popoarelor creştine, care nu ştiu ce urzesc ei aici, însă vor 
afla că am făcut un masacru. Le-am da prilej imperialilor să vină cu trupe 
împotriva noastră. Lucru pe care nu-1 dorim în ajunul plecării spre 
Moldova. Imperialii abia aşteaptă un astfel de motiv. Va trebui să ne 
prefacem a nu înţelege lucrările nobililor îndreptate spre răzvrătire. 
Domnilor, mîine, adică azi, vom duce tratative cu polonii şi cu turcii. 
Contele Andrei Taranowski ne-a fost cîndva prieten. Azi, el vine la noi tot cu 
vorbe de prietenie. Să nu uităm însă că prietenia e una, iar datoria faţă de 
ţară alta. Andrei e viclean şi dibaci. El vine la noi într-un moment cînd e 
sigur că vom fi luaţi de tătari ca din oală în Ţara Românească. De cg^oare? 
Care îi sînt gîndurile? 

Cae, Ducu şi Costache se priviră cu tîlc. Era limpede că 
aceleaşi bănuieli ca şi ei. 

—Husein-aga, solul turcilor, ne este cunoştinţă veci 

principele. Dar e bătrîn şi acrit în slujbe. Nu de viclenia lui avem teamă, ci 
de aceea a însoţitorului său, veselul Khidr. La masa tratativelor cu cele 
două părţi, conducerea noastră o va avea nepotul Cae Indru. Vă veţi întîlni 
cu turcii la ceasurile două, iar cu polonii la patru. Domnilor, am lăsat la 
urmă partea cea mai de seamă a sfatului de taină. Azi sîntem în douăzeci şi 
unu aprilie. Peste trei zile vom porni cu oşti spre Moldova. Din tot ce 
discutăm aici, comisarii imperiali vor afla puţin şi tîrziu. Abia în dimineaţa 
zilei de douăzeci şi patru îi vom înştiinţa că plecăm spre Moldova. Adică în 
momentul plecării noastre. De vor fi unele trădări -şi ele vor fî cu siguranţă 
-, Ieremia Movilă, Sigismund şi polonii nu mai au vreme să facă prea mult. 
Comisarii m-au întrebat adesea despre gîndurile mele în privinţa Moldovei. 
M-am ferit a le da răspunsuri clare. Domnilor, împăratul Rudolf l-a trimis la 
noi pe solul său, doctorul Pezzen, cu un ajutor de o sută de mii de taleri. 
Sînt două luni de cînd solul şi banii întîrzie undeva pe drum. Ne-ar fî 
trebuit aceşti bani însă nu cred că-i vedem vreodată. Ceva ce nu ştim încă e 
cine l-a oprit pe doctorul Pezzen din drumul spre noi. Poate că puterile 
despre care aminteşte Henric al Franţei. Un lucru e sigur: împăratul a 
încercat a ne da sprijin, dar solul său nu s-a grăbit să ni-1 aducă. Pezzen nu 
îndrăzneşte a se ridica împotriva stăpînului, refuzînd a ne da banii. Deci e 
limpede că asupra solului au căzut puteri mai mari decît ale împăratului. în 
privinţa Moldovei, Ducu cel Iute ne aduce veşti mari de la curtea din Praga. 
împăratul s-a opus la început gîndului nostru, legat de unele tratate cu 
Polonia. Ei bine, cine credeţi că a sărit în sprijinul nostru? Vechiul duşman, 
domnilor. Arhiducele Maximilian. Oare să fî devenit el peste noapte un 
prieten atît de mare? Greu de crezut. Socotim mai degrabă că imperialilor le 
convine să scoatem Moldova de sub nasul polonilor, care aproape au 
cotropit-o. Deci, fără a mişca un deget, imperialii sînt convinşi de o afacere 
strălucită. Fiindu-le vasali, Moldova va intra firesc sub suzeranitatea lor. Iar 
celor ce au alte scopuri decît noi aici, nu le va fi greu a le răspunde 
polonilor că am intrat în Moldova fără aprobarea curţii din Praga. Nepoate, 
doreşti să spui ceva? 

—Da, doamne, răspunse Indru, mulţumit de pătrunzătoarea clarviziune 
a unchiului. 

—Te ascultăm. 

—Un lucru e limpede, grăi Cae. Azi se urzeşte clar îndepărtarea 
principelui din principatul Transilvaniei. în ziua de douăzeci şi patru 
aprilie, adică atunci cînd vom anunţa plecarea noastră spre Moldova, 

această ameninţare va cădea brusc. 

î 

—Vorbeşti în şagă, sau nu înţeleg eu? se amestecă banul Mihî 
se va întîmpla o minune? 

—Nici vorbă, rîse Cae. Se vor întîmpla două lucruri fireşti. îi 
vor înceta urzelile, convinşi că ne vom frînge gîtul în faţa 

polone şi moldovene. Deci, vor scăpa de noi printr-o lovitură dată de alţii. Şi 
nimeni nu-i va învinui că ne-au cauzat pieirea, mai ales că hotărîrea lor 
oficială este împotriva intrării noastre în Moldova. Apoi, urzelile vor înceta 
fiindcă există şi altă latură în gîndurile lor. Adică, ar fî o şansă de a scoate 
Moldova din mîinile polonilor pentru ei. Aceste două motive ne vor aduce 
linişte pe timpul campaniei din Moldova. Linişte din partea suzeranilor, căci 
nobilii scăpaţi de sub observaţia noastră se vor întări, gata de răzvrătire. 

—Bine spus, nepoate! aprobă principele. Imperialii vor aştepta şi vor 

amîna lucrările lor de a ne scoate din Transilvania cu forţa sau cu daruri. 

î 

Vor aştepta să vadă ce se întîmplă. Fie că pierim, fie că ne întoarcem 
victorioşi, pentru ei cîştigul e sigur. Dar de vom învinge, vor lucra cu mai 
mult sîrg să ne piardă. Cred chiar că sînt fericiţi de gîndul nostru spre 
Moldova, pe care ei nu au putinţă să o ia fără o încăierare cu oştile Poloniei. 
Şi zău că marele hatman Zamoyski le-ar da de furcă. Domnilor, înainte de a 
vă înfăţişa puterea noastră şi planul atacului, se cuvine a vorbi despre cele 
înfăptuite aici în doar cîteva luni de domnie. La ultimul nostru sfat de taină, 
Chirilă, cu dîrzenia şi curăţenia lui sufletească, ne-a acuzat de greşeala că 
stăpînim două ţări, cu două capitale, cu limbă oficială deosebită, cu oşti şi 
legi separate. El susţinea atunci că numai după ce vom înfăptui o unificare 
deplină a celor două ţări române va fi vremea să o ocupăm pe ultima, 
înţeleaptă judecată! Da. Avea dreptate. La asta m-am gîndit şi eu adesea, 
dar timpul nu ţine cu noi. Nu avem vreme să amînăm. în scurtul nostru 
răgaz de domnie aici, limba oficială a Transilvaniei a devenit cea 
românească. Firesc, fiindcă marea populaţie a principatului stăpînă de 
drept aici de veacuri o formează românii. în Dieta Transilvaniei am adus 
boieri români, iar Teodosie Rudeanu împlineşte azi dregătoria de logofăt 
pentru cele două ţări. Biserica ortodoxă de aici şi-a primit conducător 
român. Dintre boierii noştri am numit pîrcălabi în cetăţile principale şi juzi 
în fruntea unor oraşe. Poate nu-i mult, dar nici timpul care s-a scurs de la 
Şelimbăr încoace nu-i lung. Abia cîteva luni. Iată, domnilor, că frumoasele 
idei ale lui Chirilă au început să prindă viaţă. însă pînă la unificarea 
deplină, cu legi peste tot, cu o singură oştire şi o singură capitală mai avem. 
O unificare nechibzuită pas cu pas poate răsturna tot ce am clădit. Nu 
avem nevoie de răzmeriţe. Totul trebuie făcut în timp şi cu tact. Din păcate, 
aşa cum am mai spus, timpul nu ţine azi cu noi. Vrăjmăşia imperialilor, ce 
se doresc stăpîni aici, nu ne mai dă răgaz. Chiar mă întreb: cum de nu au 
pornit pînă acum cu oşti împotriva noastră? Acestea sînt cauzele care nu ne 

în firea lui. Apoi continuă: 

—Pe timpul cît vom lipsi, logofătul Teodosie Rudeanu ne înlocuieşte ca 
regent, ajutat de banul Mihalcea şi comisarii imperiali. îi vom porunci lui 
Rudeanu să stea cu ochii pe aceşti comisari. Mai ales pe Ungnad. Nicăieri 
nu se vor putea mişca fără aprobarea lui Rudeanu. Sigur că domnii 
comisari au să urle indignaţi, cu strigăte pînă la cer, iar noi îl vom certa pe 
Rudeanu prin scrisori. La viclenie -viclenie. Prieteni, Cae, Chirilă, Grasa şi 
Sile Adormitu au adus neamului unele servicii de mare preţ. Întîi, am primit 
un împrumut de optzeci de mii de ducaţi de la negustorii din Sibiu. în felul 
acesta, plătim o parte din lefîle oştilor şi acoperim ceva din cheltuielile 
drumului spre Moldova. Dar cea mai mare înfăptuire a lor, stă în faptul că 
au întors lovitura tătarilor de la Ţara Românească asupra polonilor. La 
ceasul în care vorbim, două mii de nogai urcă spre Polonia. Iată deci că 
marele hatman Zamoyski nu va putea goni spre Moldova, fiind ocupat să se 
apere. Mai mult: în prima zi a lunii mai, o mie de tătari sub comanda 
vestitului Mîrza îl aşteaptă pe Cae Indru lingă satul Slobozia, pe Nistru. 
Mîrza va intra în Moldova, dar nu cu jaf, ci cu buzduganul împotriva oştilor 
polone aflate acolo. Pentru astfel de lucrare, ce întrece prin măreţie multe 
fapte din istoria popoarelor, lui Sile Adormitu i-am semnat un brevet de 
căpitan. Părintelui Grasa, care ne-a vestit hotărîrea de a se întoarce acasă 
după luptele din Moldova, îi dăruim o trăsură, o sabie de Toledo, şase cai şi 
cinci mii de ducaţi. Pentru Cae şi Chirilă ne-a rămas puţin. Doar 
recunoştinţă. Şi acum, domnilor, iată oştile ce le avem azi: oştirea 
Bucegilor, cu cinci mii de tineri îmbrăcaţi în roşu. Oştile Jiului şi 
Mehedinţilor, cu patru mii. Tătarul Mîrza cu o mie. Volaoschi, Braniţchi, 
Ocesalschi şi Rostopcea aduc două mii nouă sute şaptesprezece călăreţi şi 
pedeştri. Unguri, o mie, sub comanda lui Grigore Mako. L-aş fi vrut în 
fruntea lor pe Bogaţi, care a dovedit împotriva noastră la Şelimbăr că-i un 
mare căpitan. Dar el nu ne aparţine şi se află în tabăra generalului Basta. 
Anghelache şi Lupu comandă o mie patru sute cincizeci şi doi de călăreţi. 
Sîrbii Petcu şi Necula, viteji ca nişte diavoli, o mie şase sute opt. Jivca 
Roşul, Mirda Ianoş, Nedelcu şi Radu -patru mii de trabanţi grei ca dealurile 
ce nu pot fi urnite din loc. Căpitanul Soare a strîns o mie două sute de 
moldoveni, sătui de jugul lui Ieremia şi al polonilor, dornici de unirea 
neamului. La care mai adăugăm două mii de cazaci, o mie trei sute de sîrbi, 
o mie două sute de secui aflaţi în leafă mai veche, oştile Bucureştilor cu 
cinci mii, şi ale Buzăului cu trei mii. Adică, un total rotund de treizeci şi 
cinci de mii. Acestea ar fi forţele de care dispunem azi. Şi acum, uiairul 
nostru: Să ridicăm întreaga oaste spre Moldova, ar fi o greşeală 
Va trebui să fim chibzuiţi. Zamfirescule! 

—Poruncă, măria-ta! 

—Pleci mîine seară în Oltenia, la satul Crăiţa. Oştile 

Mehedinţilor intră sub comanda ta. Iată împuternicirea scrisă. La 25 aprilie, 
te ridici cu ele cît mai în taină, spre Munţii Apuseni, şi, după cuviinţa 
înţelepciunii tale, vei alege loc de popas la marginea cîmpiei Zărandului. 
Iscoadele voastre să urce pe Crişuri şi să vă dea semn, de vor fi mişcări ale 
generalului Basta. Dacă vine cu oşti, muriţi în faţa lui, dar nu-1 lăsaţi! Să 
ceri ajutor prin curieri de la populaţia Olteniei şi să ne vesteşti grabnic! 

—Aşa va fi, măria-ta! se înclină Zamfirescu, iar faţa îi strălucea de 
bucuria neascunsă. 

—Mihalcea! 

—Poruncă, doamne! 

—Trimiţi ştafete la Bucureşti, mîine după scăderea soarelui. Alte ştafete 
se vor opri în Bucegi şi vor lua două mii de roşii, ce vor goni către Giurgiu 
ca nălucile. Să rămînă în pădurile din lungul Dunării, între Cîrna Mică şi 
Corabia. Nicolae Pătraşcu, fiul nostru, va ţine pe picior de război oştile 
Bucureştilor. Asta, pentru siguranţa către turci. Iată împuternicirile scrise. 

Tăcu o clipă, cercetîndu-şi hîrtiile şi planurile cu grijă, apoi grăi: 

—Iată că ne mai rămîn şaptesprezece mii de oşteni. Ieremia, Sigismund 
şi Ian Potoţki au azi cu o mie mai mult şi poate că se vor mai aduna încă 
două-trei mii. Oştenii grei ai polonilor, meşteri buni la războaie, vor pune 
stavilă mare. Mai au cazacii, sprinteni ca argintul-viu şi îndrăzneţi. 

—Cam mulţi, doamne, interveni Leca. 

—Aşa-i, prietene! răspunse principele rîzînd. Mulţi şi buni luptători, dar 
azi îmi îngădui a vă dezvălui un secret care, de fapt, pentru voi nu e un 
secret. Ne-am pregătit de război, însă nu va fi război, ci mai mult o goană 
după Ieremia, Sigismund şi Ian Potoţki. Moldova ne aşteaptă să o curăţăm 
de străini şi trădători. Moldova doreşte unirea cu restul ţării. Mărturie stau 
tulburările de la Suceava, Iaşi, Bacău, Roman şi Focşani. Mărturie stau 
scrisorile trimise nouă de patrioţii moldoveni. O seamă dintre căpitanii lui 
Ieremia ne cheamă cu multă căldură şi dragoste. Ei înţeleg că acum e 
momentul să se reîntoarcă la matca ţării, de care au fost uneori despărţiţi 
prin forţă. Aşa stau lucrurile, prieteni. Noi nu mergem să cucerim, ci să 
eliberăm. Pămînturi străine nu ne interesează. Nu vom intra în Polonia, cu 
toate că azi ne stă în putinţă. De-a lungul istoriei, moşii şi strămoşii noştri 
n-au fost niciodată învinuiţi de cotropiri. Nici noi nu vom fi. Am chibzuit 
îndelung eliberarea Moldovei. Ea va porni simultan din patru părţi şi 
ameninţare din a cincea. Vrednicul nostru Baba Novac va porni în taină cu 
patru mii de oşteni, prin Bistriţa şi Rodna, spre Cîmpulung. Căpitanul 
Soare şi-a adunat moldovenii în Ţara Românească, la Finta. El 
forţele cu oştile Buzăului şi va trece Milcovul, urcînd apoi către 
lui Mîrza vin peste Nistru. Nepoate! 

—Poruncă, măria-ta! 

—Parcă trebuia să te întîlneşti cu Mîrza la Slobozia, în prirm 

—N-am uitat, doamne, zîmbi Cae. în locul meu a plecat Niţă Praştie. 

—îl va recunoaşte îndărătnicul Mîrza? 

—Nu, dar va fi acolo Altîn. După ultimele vorbe purtate cu voi, măria-ta, 
i-am poruncit lui Altîn să treacă Nistrul în noaptea de cinci spre şase mai. 

—E bine aşa! aprobă principele. Şi vă rezerv o mare surpriză, domnilor. 
O mare surpriză în Moldova. Veţi vedea acolo lucruri care vă vor umple 
inimile de mîndrie. Mizez mult pe această surpriză. V-aş spune azi, fiindcă 
mi-e sufletul plin, dar nu o fac. Mă voi bucura pentru voi în clipa aceea. 
Pentru mine va fi ceva firesc, absolut firesc. Sper să nu ghiciţi despre ce-i 
vorba. 

Cae, Costache, Ducu şi Chirilă îşi făcură semne tainice. Bănuiau şi 
sperau că va fi aşa. 

—Bani pentru Altîn ai trimis? îl întrebă principele pe Cae. 

—Da. Zece mii de ducati. 

î 

—Drace! De unde i-ai luat? 

—Nici eu nu mai ştiu. O parte i-am împrumutat de la contele Teleki. 

—Măria-ta, ne-aţi vorbit doar de trei oşti în loc de cinci, interveni Leca. 

—Răbdare, prietene! Eu, cu restul de opt mii, pornesc la drum în ziua de 
24 aprilie. Adică peste trei zile. Dar, spre deosebire de ceilalţi, nu voi merge 
în taină şi nici iute, astfel că Ieremia şi starostele de Cameniţa, ce-i alături 
de el, vor căuta a-mi face fată. 

—Iar cea de a cincea? întrebă Mihalcea. 

—A cincea va fi tocmai de sus, dinspre partea polonilor, unde se ridică 
acum două-trei mii de tătari. Iscoadele lui Ieremia vor afla şi vor aduce ştiri 
de primejdie. Dar nu e totul. Cu două zile înainte de a trece munţii, Ieremia 
şi polonii din Moldova, vor afla că sînt ameninţaţi cu oşti din sud, din 
răsărit, din nord şi din apus. Asemenea veşti trebuie să cadă ca trăsnetul, 
iar Ieremia şi polonii să intre în panică. Ei nu vor şti încotro să se împartă. 
Apoi, faptul că tătarii se mişcă în sudul Poloniei îi va descumpăni cu totul, 
fiindcă de acolo ar aştepta ei ajutoarele de care au nevoie. Mai mult: 
moldoveni de-ai lui Soare, buni patrioţi, numai oameni de mare cinste şi 
încredere, s-au răspîndit prin tîrguri, iar în ziua de 4 mai, unii la nord, alţii 
la sud, la Iaşi sau la Suceava, la Roman ori la Cetatea Neamţului, vor striga 
chipurile înspăimîntaţi că au văzut oştile noastre şi fiecăreia din acestea îi 
va tripla numărul oştenilor. 

—Straşnic plan, doamne! strigă Leca înmărmurit. 

—Poate. M-am gîndit mult la el, însă nu singur. M-au ajutat Cae, Chirilă 
şi Soare. Are cineva alte păreri în privinţa planului nostru? 

—Nu, doamne, rostiră ceilalţi. j)b 

—Atunci e bine. Cred că am discutat aici tot ce trebuia. Aş 


vă mai spun că prietenia cu Altîn, ce luptă azi pentru o soartă 
poporului său, ne bucură. De vom elibera Moldova, ne va fî vt 






V 


Seria Cavalerilor - Cartea a Patra 


nădejde. Vechii noştri duşmani, tătarii, au început de pe acum să ne ajute. 
Dar să revenim la ale noastre. Campania ce ne aşteaptă are şi părţile ei rele. 
Unii dintre cei de aici, poate că nu vor apuca să-i vadă sfîrşitul. Prieteni, să 
ne luăm rămas bun şi facă-se voia lui Dumnezeu! Sfatul de taină s-a 
încheiat. Vă poftesc să coborîţi în sala balului pe rînd şi nu toţi prin aceeaşi 
intrare! 

Rămas numai cu Cae Indru, principele privi melancolic în urma celorlalţi 
socotind că nu se vor mai întîlni la sfat de taină pînă după război, dar se 
înşela crunt. 

—Mergem şi noi, nepoate? întrebă după o vreme. 

—Socot că e timpul, aprobă tînărul cavaler. 

Porniră de-a lungul coridoarelor pustii, unde doar străjile, două cîte 
două, vegheau la buna rînduială. Sus, palatul picotea, tras de aplecarea 
molcomă a nopţii. Jos, tinereţea se avînta în dulceaţa dansului. Ajunseră 
aproape de sală, dar se opriră brusc. Sub o frumoasă panoplie, doi tineri 
schimbau îmbrăţişări pline de foc. îi recunoscură dintr-o privire şi se 
traseră îndărăt pe vîrfurile picioarelor. Cei doi erau Ducu şi domniţa 
Florica. 

—E primăvară, nepoate, murmură principele. 

—Văd, zîmbi Cae, şi cătă întrebător către unchiul său. 

Dar pe faţa lui îngîndurată nu putu citi nici dezaprobare, nici bucurie. 
Aleseră altă cale, însă fără folos. într-un colţ tăinuit, contele Teleki şi 
mărunţica Dana Mihalcea încercau primul lor sărut. 

—Mi-e teamă că toate drumurile noastre spre sala balului sînt 
baricadate straşnic, şopti principele. 

—Ar mai fî unul prin curte, rîse Cae din toată inima. 

Făcură ocol. Afară, mireasma nopţii, calmă, parcă înviora dintr-o dată. 
Ceva alb, care aducea a rochie, alături de o umbră închisă la culoare, se 
traseră iute sub coroana bogată a unui piersic înflorit. Cei doi trecură ca şi 
cînd nu ar fi observat nimic. în marea sală a balului, contele Ramonchamp 
se întreţinea cu părintele Grasa. Cînd îl văzu pe principe, solul Franţei grăi 

cu fata strălucitoare: 

» 

—Sire, marchizul d'Artois ne spune lucruri minunate. Prin satele 
româneşti există unele obiceiuri ce vorbesc despre harurile mari ale acestui 
popor. în noaptea de Anul Nou, flăcăii trec pe la casele cu fete bune de 
măritat, dar cam năzuroase, le iau porţile în spinare şi le duc departe, la 
alte aşezări cu astfel de fete, aducînd în loc porţile acestora. Iată, sire, o 
frumoasă tradiţie, în care aplecarea spre farsă a poporului e evidentă. în 
luna mai, există o seară a Noatenilor. însă nu-i vorba despre miei, ci despre 
acei tineri ce au împlinit vîrsta de şaisprezece ani. Flăcăii rr 
seara pe la casele unde sînt astfel de tineri. Mamele îşi primen^ 
de sărbătoare şi-i dau în seama flăcăilor, dimpreună cu u 









Seria Cavalerilor - Cartea a Patra 


urcior cu vin. Apoi, cînd toată ceata se adună, ies cu toţii la marginea 
satului, şi acolo, într-o atmosferă de veselie, flăcăii le vorbesc băieţilor 
despre rosturile dragostei şi despre minunea dumnezeiască ce se numeşte 
femeie. Obiceiul e vechi, rămas de la strămoşii voştri daci, iar rostul lui 
aduce întreaga cuminţenie a poporului. Pînă azi nu am auzit despre o 
datină mai frumoasă şi mai nobilă decît aceasta. 

Principele zîmbi, apoi răspunse blînd: 

—Pînă la însănătoşirea domnilor Claude şi Clopin, veţi afla încă multe 
lucruri. Vă punem la dispoziţie cai sau trăsură, pentru a vă putea mişca 
după voie. 

Curînd, mugurii dimineţii îşi desfăcură petalele în ferestre. începea o 
nouă zi, cu toate frămîntările ei. 

Capitolul 12 


e ra în ziua de 22 aprilie a anului 1600. într-una din odăile 
palatului princiar din Alba-Iulia, masa tratativelor dintre români şi 
turci îşi primise oaspeţii. Husein şi Khidr îi aveau în faţă pe Cae 
Indru, Radu Buzescu, Ducu cel Iute şi Costache Caravană. Turcii se arătau 
veseli. Mai ales Khidr, care pornise a povesti ceva cu haz. Cae rîdea cu 
poftă, dar atent a prinde înţelesurile adinei din vorbele dibaciului sol. Khidr 
era primul dintre diplomaţii Porţii Otomane pornit să înlocuiască vechea 
trufie, aroganţă şi rigiditate a trimişilor turci, folosind iscusinţa, gluma şi 

tot arsenalul de fineţe necesar unui sol bun. 

» 

—Domnilor, spuse el într-o românească fără cusur, dobîndită pe vremea 
cînd fusese paşă de Timişoara, într-una din zile mă cheamă marele-vizir 
Ibrahim şi-mi zice: „Khidr, tu mai ştii pînă unde se întinde azi ţara 
valahilor?” Zic: „Aşa şi-aşa, strălucitorule! Acum şase-şapte luni, cred că 
între Dunăre şi Munţii Făgăraşului. în urmă cu cinci-şase luni - pînă la 
Maramureş.” Zice: „Mda! Aud că nu-i o lună de cînd şi-a lărgit iar hotarele, 
înseamnă că nu eşti prea sigur.” Grăiesc eu: „Nu, înţeleptule! Am auzit că 
principele Mihai ar pleca spre Moldova. Iar de acolo, cine mai ştie?” „Da, da, 
spune el. Dacă nu ne grăbim azi să-l vedem, tare mi-e teamă că va trebui să 
alergăm după Mihai-vodă mult mai sus, dacă nu chiar prin toată Europa. 
Are piciorul sprinten şi se depărtează grabnic de noi.” Zic: „Biruitorule, e 
drept că merge iute, dar gîndurile lui cele mai calde sînt îndreptate tot către 
vechii lui prieteni de aici!” „Khidr, zice el cu lacrimi în ochi, dacă fugi tare, 
ai mai putea să-l ajungi?” Spun umil: „Greu, însă îmi voi da silinţa.” Zice: 
„Să mergi ca din tun, Khidr! Şi să-i duci steagul nostru de pace, de 
recunoaştere ca principe al Transilvaniei şi Ţării Româneşti, douăzeci şi 
cinci de mii de galbeni, o spadă nouă şi un cal ce se arată iute ca o minune! 
îi dăm puţine semne de prietenie, însă mult mai mari decît ale suzeranului 
său de la Praga. Să-i spui, Khidr, că cei cincizeci de mii de spahii şi ieniceri 
ai noştri aflaţi la Daud sînt tari ca munţii. Unii cred că i-am adus acolo, ca 
o ameninţare împotriva Ţării Româneşti. Puţini ştiu că ei aşteaptă doar un 
semn din partea lui Mihai-vodă, pentru a intra sub comanda sa.” 

Khidr se opri şi cătă zîmbind spre români. 

—Frumoasă poveste! exclamă Cae, întrebîndu-se ce urmăresc—soţii 
turcilor prin vorbele cu tîlc ale lui Khidr. Cît despre bunăvoinţa marelui- 
vizir Ibrahim, Alah să-l ţină în pace, nu avem cuvinte de mulţţirhire!. ^ 
că-i pentru prima oară în istoria lumii cînd o ţară mare, puternică 
uneia mai mici daruri, recunoaştere şi mai ales puterea oştilor sale. HU!L4:jj 

mai sînt minuni. Să nu ceri nimic şi să dai mult, arată a semn de mare 
prietenie. 

Isteţul Khidr îşi reţinu o tresărire sub un gest hazliu. îl preţuia pe Cae de 
la alte tratative mai vechi şi-i cunoştea bine harurile gîndului adînc. 
Valahul punea totul pe seama prieteniei, pentru a-i obliga să ceară puţin. 
Era vădit că se prefăcea a înţelege doar o dovadă de bunăvoinţă a Porţii 
Turceşti darurile, steagul de recunoaştere şi chiar ofertele de oşti, 
aducîndu-i pe el şi pe Husein în frumoasă încurcătură. Apoi vorbi, cu 
acelaşi aer vesel: 

—Ne bucurăm alături de voi pentru că primiţi darurile marelui-vizir. 

—Nu chiar toate, răspunse Cae precaut. împotriva cui ne îmbie 
strălucitorul Ibrahim cu o oaste de cincizeci de mii de oameni? 

—A polonilor, rîse Khidr. 

—Nu sîntem în război cu ei. 

—Veţi fi. Cu ce aveţi azi, nu văd o campanie strălucită în Moldova. Prea 
puţine oşti. Cred chiar că drumul vostru acolo e sortit unui necaz. Marele 
hatman Zamoyski va coborî acolo peste voi ca un fulger. Cu ce-i faceţi faţă? 

—Efendi Husein, efendi Khidr, răspunse Cae cu multă hotărîre, oare 
cunoaşteţi mai mult decît mine? Ce vă face să credeţi că pornim împotriva 
Moldovei? 

—Avem ochi şi urechi, interveni Husein. Ştim sigur că în mai puţin de o 
lună veţi intra peste Ieremia Movilă. 

—înseamnă că ştiţi voi şi principele Mihai, fiindcă noi încă nu avem 
astfel de ştiri. Iar pe zvonuri nu ne putem angaja aici. 

—Veţi afla cît de curînd că avem dreptate, spuse Khidr. 

—Poate. Cînd vom avea astfel de porunci, voi trimite o solie la Poartă. 
Dar pînă atunci, vă mulţumim încă o dată pentru tot. 

Zicînd acestea, Cae făcu un gest ce însemna încheierea tratativelor. 

Era un gest viclean, ca şi ultimele cuvinte de mulţumire. 

—Ar mai fî unele lucruri, reluă Khidr. 

—Adică? 



—în caz de război, veţi cere ajutoarele noastre? 

Cae chibzui adînc. Oştile turceşti le-ar fi fost de trebuinţă, dar cine îi 
garanta că le vor mai putea scoate din ţară fără luptă? 

—Nu cred, grăi el. Sîntem vasali ai împăratului Rudolf, iar ca vasali, va 
trebui să-i cerem acordul. 

—Nu prea ascultaţi voi de Rudolf, rîse Khidr. Mai mult: împăratul caută 
a vă alunga din principatul Transilvaniei. Noi vă întindem o 
împăratul -un picior gata să lovească. Veţi cădea tocmai de 
voastre cu creştinii. 

—Să zicem că ne întoarcem spre voi, zise Costache 
situaţie, vă mulţumiţi oare numai cu prietenia? 

—Da, răspunse Khidr. Ca vasali ai noştri, vom fixa un tribut pe jumătate 
din ce a fost altădată. Ibrahim vă iubeşte mult şi nu caută alte scopuri decît 
să fie pace la nord de Dunăre. 

Husein îşi privi îngîndurat prietenul. Khidr ceruse mai puţin decît 
hotărîseră împreună. De vină erau numai valahii, care-i tot dădeau zor cu 
prietenia şi recunoştinţa. Discuţiile purtate astfel îi obliga a pretinde puţin. 

—Pentru a ne îndrepta spre voi, ne trebuie timp, interveni Ducu. Daţi-ne 
răgaz pentru asta. 

—Asemenea lucruri se pot face pe loc, răspunse Khidr bănuitor. Timpul 
mai mult încurcă gîndurile omului. Noi am venit pregătiţi a lămuri limpede 
poziţia voastră viitoare. 

—Efendi Husein, efendi Khidr, se amestecă Indru, lucrurile sînt mai 
încurcate decît credeţi. Nu ascundem că Imperiul Austriac ne iubeşte puţin. 
Nu ascundem că suzeranii noştri încearcă să-şi trădeze vasalii, dar trebuie 
să înţelegeţi că nu ne putem dezlipi de ei cît ai bate din palme. Poarta 
turcească ne arată mai multă bunăvoinţă decît curtea de la Praga. Ajunge 
oare asta? Nu. Regimente ale împăratului stau în multe cetăţi apropiate de 
graniţele Transilvaniei. Generalul Basta cu oştile lui mari s-au aşezat 
aproape de hotar, pe Crişuri. Doriţi oare o încăierare între noi şi imperiali, 
aici, în inima Transilvaniei? O încăierare care ne-ar păgubi mult, chiar dacă 
am primi ajutor de la oştile voastre? Fiindcă distrugerile ar fi aici, nu în altă 
parte. Daţi-ne un răgaz de două luni, pentru a pregăti altfel desprinderea de 
sub suzeranitatea lui Rudolf. 

„Cred că e sincer, gîndi Khidr. Cît despre intrarea lor în Moldova, un 
general mare ca Mihai nu-şi dezvăluie gîndurile la masa unor tratative. Ziua 
plecării lor spre Moldova e destul de apropiată, dar o ţin în secret, tocmai în 
vederea reuşitei. Mă îndoiesc totuşi că vor izbîndi în acest război. Zamoyski 
îi va lovi ca un trăsnet.” 

—Fie! Vă dăm un răgaz de două luni. 

Românii se ridicară fără a-şi arăta satisfacţia. Dar nu părăsiră odaia 
decît ca să-şi conducă oaspeţii. Aşteptau o nouă încercare cu polonii. Cînd 
rămaseră singuri, Radu Buzescu fluieră admirativ. 

—Domnilor, strigă entuziasmat, răgazul de două luni ne trebuia nouă de 
la turci, nu un preţ scăzut. Fiindcă mult sau puţin, tot un drac. Ei nu vor 
vedea niciodată nimic. Strategia lui Cae Indru a prins de minune. 
Inteligentul Khidr a căzut în leasă, crezînd că pe noi ne interesează a da 
puţin. Cred că asta era în mintea lui cînd Cae făcea dese aluzii la prietenie 
şi recunoştinţă, astfel că i-a scăpat amănuntul cel mai de preţ: răgazuLpe 
care îl rîvneam. în ce priveşte plecarea noastră spre Moldovf 
crezut a nu şti, aşa cum nu crede că vom cîştiga războiul. Dar 
că azi turcii au venit la masa tratativelor cu multă sinceritate 
datorează faptului că ne consideră însemnaţi pentru planurile 

că sosesc polonii! 

Contele Taranowski, urmat de doi consilieri, intră bucuros de întîlnire şi 
vorbi mult în numele prieteniei, cu fraze grele, fără rost sigur, fără cap, fără 
coadă. Românii îl ascultau răbdători. Cînd sfîrşi plicticoasa lui risipă de 
vorbe, Costache Caravană îl întrebă sfios: 

—în fond, ce doreşti domnia-ta? Să ne ierţi că nu sîntem prea tari la 
înţelegerea vorbelor cu tîlc! Noi sîntem deprinşi mai mult cu lucrul armelor. 
Acolo ştim rosturile bob cu bob, dar aici ne ameţeşte fineţea gîndului vostru 
adînc. 

Taranowski era departe de a fi un ageamiu. El auzise multe lucruri mari 
despre cei din faţa lui ca să poată crede o iotă din spusele grăsunului. Se 
prefăcu totuşi a intra în joc şi grăi mai limpede: 

—Faptul că am venit din prietenie e clar. 

—încă nu, i-o reteză Costache. 

—Dar, domnilor, între popoarele noastre totdeauna a fost prietenie. 

—Mare pe timpul lui Alexandru cel Bun, preciză Buzescu. 

—Şi azi, răspunse Taranowski, uşurat de ajutorul lui Radu. 

—Cu oşti polone în Moldova? interveni Ducu. 

—Ah, domnilor! rîse Taranowski. Oştile polone din Moldova au scop de 
apărare a graniţelor noastre de la sud. Apoi, ele au coborît acolo ca semn de 
prietenie faţă de Ieremia Movilă. 

—Şi cu ameninţări asupra noastră, completă Radu. 

Românii bănuiau că Taranowski nu are împuternicirea regelui său, a 
Seimului, sau măcar a cancelarului Zamoyski. Aflaseră prin iscoade sigure 
că el venea direct de la Iaşi, nu de la curtea Poloniei, cum ar fi fost firesc şi 
cum pretindea el. Mai degrabă era clar că venea ca trimis al lui Ieremia şi 
Sigismund, pentru a spiona gîndurile celor din Alba-Iulia. Iar pentru a-şi 
întări această credinţă, cei patru români manevrau chibzuit a-1 atrage în 
cursă pe Taranowski. 

—Nu cu ameninţări, domnilor, zîmbi contele. Veţi vedea din propunerile 
noastre că Polonia are gînduri bune faţă de voi. 

—Care sînt acestea? se interesă Cae cu uimire vizibilă. 

—Să intraţi sub suzeranitatea regelui nostru. Sîntem mai siguri decît 
Imperiul Austriac. Ştim că împăratul Rudolf caută să vă piardă. Să vă 
alunge de aici. 

—Aşa e! răspunse Indru cu vădită sinceritate. Nu ascundem unele 
greutăţi şi temeri. Dar nu văd ce ne-ar putea oferi Polonia. 

—Multe, rîse Taranowski. Întîi, vă garantăm drepturile voastre aici. Apoi, 
oştile noastre vor fi gata a veni cu sprijin împotriva oricui. 

—Chiar împotriva Imperiului Austriac? întrebă Ducu. 

—Chiar. 

—Dar aveţi cu ei un tratat, spuse Costache. 

—Nu tăgăduim. însă lucrurile se schimbă dacă veniţi de 
vasali ai noştri. 

—Care-i cîştigul vostru? se interesă Radu. 

—Siguranţa graniţelor din sud, o stavilă împotriva turcilor ce năzuiesc 
spre nord şi scăderea influenţei imperiale în această zonă. 

—Domnule, spuse Cae îngîndurat, ar trebui să mai adăugaţi unele 
favoruri. Să zicem, un ajutor de o sută de mii de ducaţi pentru întreţinerea 
oştilor şi alipirea Moldovei la trupul ţării. 

—în privinţa Moldovei nu putem discuta, spuse Taranowski. 

—Dar pentru altele? 

—Da, rosti contele cu hotărîre. 

—De vom cădea la învoială, semnaţi cu noi un tratat? 

—Da, dar nu azi, se codi Taranowski. Va trebui să mă întorc la curtea 
Poloniei, să arăt dorinţele voastre şi să primesc instrucţiuni. 

—Credeam că regele v-a dat împuterniciri să propuneţi şi să oferiţi între 
nişte limite, zîmbi Cae. Deci, aţi avea căderea să semnaţi un tratat. 

Taranowski simţi panta alunecoasă către care îl duceau românii şi vorbi 
precaut: 

—Domnilor, regele şi cancelarul Zamoyski ne-a îndemnat doar a vă 
cerceta hotărîrile. 

—Mă mir de o astfel de greşeală a lor, continuă Cae. Doar ei ştiu că ce e 
azi nu e mîine. Adineauri am dus tratative cu solii Porţii Otomane, iar 
aceştia au semnat tot ce am convenit împreună. 

—Ce puteau să semneze nişte soli ai turcilor? iscodi contele rîzînd. 

—Domnule Taranowski, răspunse Cae, să revenim la oile noastre, nu la 
ale altora. Credeţi că veţi obţine împuterniciri pentru o discuţie mai largă în 
vederea intrării sub suzeranitatea voastră? 

—Pentru asta am venit, să discutăm, respiră uşurat Taranowski. Vreau 
pretenţiile voastre limpezi. Apoi le voi discuta cu regele şi să ştiţi că veţi 
avea sprijin de la mine. 

—Vă mulţumim, domnule! se înclină Indru. Azi sîntem nevoiţi a ne 
îndrepta către cei care dau mai mult. De veţi fi voi, ne-am bucura. Iată care 
sînt pretenţiile noastre. 

Discutară şi se tocmiră mult. Apoi se ridicară cu toţii de la masă. 
Taranowski -convins că-i îmbrobodise. Românii - lămuriţi că vicleanul conte 
nu venea de la curtea Poloniei, ci din Moldova, la îndemnul lui Movilă şi 
Sigismund Bâthory. Iar scrisoarea prezentată de el ca împuternicire dată de 
cancelarul Zamoyski era un fals. Din tot ce încercaseră ei, contele nu se 
putea angaja cu nimic, ascunzîndu-se în spatele unor hotărîri de sus. Deci, 
ştirile despre venirea lui direct de la Iaşi se arătau bune. 

înserase. în curtea palatului princiar, piersicii aplecaţi de vînt cerneau 
sub ei covor alb-trandafiriu. 

Capitolul 13 

£.n ziua de 23 aprilie, cu mult înainte de vremea prînzului, clucerul 
Ieremia Băicoianu făcu vreo cîteva drumuri pe la unele case din 
Alba-Iulia şi anunţă sfat de taină. Miraţi de asemenea veste, Radu 
Buzescu, aga Leca, Mihalcea, căpitanul Soare, Tufănel, părintele Grasa, 
Udrea şi Teodosie Rudeanu veniră în odaia de lucru a principelui, unde îi 
aşteptau Costache, Ducu, Indru şi noul căpitan Sile Adormitu. Mirarea 
celor prezenţi era îndreptăţită, fiindcă nu trecuseră două zile de cînd 
ţinuseră ultimul sfat de taină. Mihai părea mai îngîndurat decît altă dată. 
Cutele de pe frunte i se adunaseră aspre, iar în ochii vioi stăruiau nori grei. 

—Domnilor, grăi cu mînie nereţinută, nu credeam că ne vom întîlni din 
nou înainte de plecarea noastră spre Moldova. Dar iată că s-au ivit unele 
neajunsuri. Cînd am hotărît, cu ani în urmă, ieşirea de sub turci, toată 
populaţia Bucureştilor ştia gîndurile noastre, numai turcii nu le-au aflat. 
De-a lungul anilor am înfăptuit multe împreună, însă niciodată duşmanii 
nu au prins de veste despre hotărîrea de a ne mişca asupra lor. Azi, din 
păcate, avem un trădător printre noi. Şi nu unul mărunt, ci dintre aceia 
care ne-au fost dragi ca lumina ochilor. Niciodată nu s-a întîmplat o astfel 
de ocară asupra noastră şi a neamului. 

Auzind vorbele aspre ale principelui Mihai, printre cei prezenţi parcă 
trecu ceva curent rece, ca un fior. Se priviră miraţi şi întrebători, foindu-se 
fără astîmpăr. Doar Cae, Ducu, Sile şi Caravană arătau a-şi păstra liniştea 
obişnuită. 

—Domnilor, continuă principele, sufletul nostru e cernit mai rău ca în 
faţa morţii. Nu războaiele, nu moartea, nu duşmanii mulţi ne înspăimîntă, 
ci trădarea mîrşavă. Ce ai de spus, Leca? 

înalt şi spătos, cu faţa plăcută, aplecată altă dată către veselie, cu barba 
aspră şi lipsită de obişnuita lui îngrijire, cu ochii scînteietori, Leca se ridică 
palid şi grăi mînios: 

—Nimic, măria-ta. 

—Mi-e teamă că te înfruntăm, domnule. Căpitanul Sile Adormitu te 
învinuieşte de trădare. 

—Cum îndrăzneşte? sări aprig banul Mihalcea. Oare trufia sau ambiţiile 
acestui om pot să cadă cu atîta răutate asupra bravului Leca? S 
oare anii lui de slujbă în folosul neamului? S-au uitat vechile 
marile lui victorii împotriva duşmanilor? Nu cred, măria-ta. I 
om nu are dovezi zdrobitoare... 

—Şi eu îl învinuiesc pe Leca, îl întrerupse Ducu cel Iute. 

—Şi eu, se alătură Cae Indru. 

Căpitanul Mihalcea îngăimă ceva şi se uită către prietenul său. Leca 
şedea zdrobit, cu umărul rezemat de masă, parcă avînd nevoie de sprijin. 
Barba îi tremura dimpreună cu umerii obrajilor, ca sub apăsarea unor 
convulsii. în colţurile gurii îi apăruse o spumă albicioasă, care putea să fie 
semn al mîniei sau al frămîntărilor sale. Mihalcea rămăsese fără grai şi 
făcea unele sforţări, ca şi cînd i-ar fi lipsit aerul. 

—Vorbeşte, Sile! îl îndemnă principele. 

—Doamne, grîi acesta, sînt două nopţi de cînd veghez asupra locuinţei 
lui Taranowski. Asta, din ordinul domnului Cae Indru. După cum ştiţi, 
casa, oferită vremelnic solului polon, a aparţinut lui Huszâr, cel ce complota 
în toamnă asupra principelui nostru. Aceeaşi în privinţa căreia şezuse 
prizonier domnul Costache Caravană. De şapte zile, ea îi adăposteşte pe 
Taranowski, pe cei doi consilieri ai săi, o tînără frumoasă, ce pare a fi 
favorita solului, şi douăzeci de oşteni poloni, ce şi-au aflat loc în odăile 
foştilor slujitori ai lui Huszăr. Noi cunoaştem bine casa aceea. E înconjurată 
de ziduri mari, are o grădină mare cu pomi şi boschete, iar poziţia ei retrasă 
de la uliţă se arată plină de linişte. Aseară eram împreună cu domnii Cae şi 
Ducu. Pentru a intra acolo, am sărit zidul prin fundul grădinii şi, adăpostiţi 
de pomi şi boschete, ca şi de întunericul nopţii, am ajuns la fereastra 
pivniţei. Aceasta are o intrare prin casă, dar fereastra, ce nu era încuiată, ci 
numai proptită de noi cu multe zile înainte, ne-a ajutat să coborîm acolo. 
Cheia de la uşa pivniţei e la mine. Lipsit de acea cheie, Taranowski n-ar fi 
putut intra acolo şi cred că nici nu l-ar fi atras aşa ceva. Aproape de miezul 
nopţii, domnul Găluşcă, îmbrăcat în straie de tîrgoveţ, păzea uliţa din 
îndemnul nostru. Cînd am auzit un fluierat anume, care era semn că cineva 
intra în vizită la Taranowski, ne-am lepădat încălţările în pivniţă, am urcat 
spre uşă, iar de acolo am auzit vocea contelui şi, cu multă mirare, pe aceea 
a căpitanului Leca. După un timp, cînd zgomotele încetară, cînd am socotit 
că gazda şi musafirul intraseră în sufragerie, am deschis uşa şi am ieşit din 
pivniţă. O mică odaie alăturată avea legătură cu sufrageria. în odaie era 
întuneric, dar dincolo ardeau cîteva luminări mari. Am rămas acolo în 
întuneric. Prin fereastra ce dădea spre sufragerie se vedea bine şi se auzea 
limpede orice cuvînt. în încăpere se aflau Taranowski, cei doi consilieri şi 
căpitanul. Leca mi se părea beat. Mişcările lui nu arătau cumpătarea 
omului treaz. îi era sete şi ceru ceva de băut. Contele îi oferi o cană, iar 
după ce bău cu sete, Leca se învioră dintr-o dată. însă nu pentru multă 
vreme, fiindcă începu să se bîţîie, apoi, parcă scuturat de friguri, arătă 
planurile de atac asupra străinilor din Moldova, data cînd va 
numărul oştilor şi împărţeala lor. Vorbi despre Mîrza şi cei 
despre moartea soliei trimise de Taranowski, Ieremia şi Sigismţ 
tătarilor şi, în sfîrşit, despre faptul că nogaii, în loc să mearg£ 

Româneşti, porniseră către graniţa polonă. După o jumătate de ceas, Leca 
plecă parcă mai beat decît venise. Noi am rămas în odăiţa alăturată, pînă la 
întoarcerea contelui, care îl întovărăşise pe căpitan spre poartă. Cînd intră 
din nou în sufragerie, Taranowski grăi bucuros: „Ceea ce am aflat va duce 
la zdrobirea lui Mihai şi la intrarea noastră aici, în Ţara Românească şi în 
Moldova. Voi rămîneţi în Alba-Iulia, pentru a vedea plecarea valahilor la 
război. Eu voi umbla iute spre Iaşi. Cu cît voi ajunge mai grabnic, va fi mai 
bine. Aţi fost de părere că numai aurul ajută a căpăta astfel de informaţii. 
Iată că nu aţi avut dreptate. L-am obţinut fără cheltuială şi vă asigur, de 
am fi încercat să-i oferim lui Leca cei cinci mii de ducati, ne-am fi ales cu 
buzele umflate. Mai aveţi de învăţat, domnilor, pentru a ajunge ambasadori 
buni. Să se pregătească bagajele în noaptea asta! Mîine la prînz plec spre 
capitala Moldovei. Sînt inteligenţi valahii, dar de data asta avem noi toate 
atuurile.” 

Auzind vorbele lui Sile, bărbaţii din odaie rămaseră înmărmuriţi. Cu 
fruntea ascunsă în palme, Leca arăta pironit locului. Ştia că-1 aşteaptă 
moartea, dar nu-i era teamă de ea, ci numai de privirile celorlalţi. 

—De ce ai făcut-o, Leca? întrebă principele, neştiind ce să creadă. 

—Nu ştiu. 

—Nu ştii? Acesta nu-i un răspuns. Un om ca tine, cu judecată limpede şi 
bună, ştie totdeuna ce face. Nu te-ai vîndut pentru bani, cu toate că eşti la 
fel de sărac, după cum sîntem şi noi. Ai urmărit oare gînduri de mărire? Ce 
puteau să-ţi ofere polonii? 

—Nu ştiu, gemu Leca. 

—Măria-ta, să-l trecem prin cazne, zise Udrea încărcat de mînie. 

—Nu, răspunse principele. Chiar dacă aflăm, la ce ne-ar folosi? 

—Doamne, interveni Soare, cred că trebuie spînzurat pe zidurile cetăţii. 
Să fie în vederea oamenilor. 

—Nu, Soare! 

—Atunci, să-şi apere viaţa în faţa mea. 

—îţi mulţumim, căpitane, însă nu asta-i calea cea bună. 

Apoi, principele se întoarse către Leca şi grăi cu scîrbă: 

—Domnule, nu te paşte moartea. Nu-ţi luăm brevetul de căpitan. Rămîi 
în slujbă, Leca! Iar de va fî să-ţi găseşti moarte bravă în Moldova, numele 
tău va fi pomenit la loc de cinste. 

La astfel de vorbe, bărbaţii tresăriră încărcaţi de mirare. Doar Leca, 
parcă scuturat de friguri, rămase cu faţa în palme. 

—Măria-ta, întrebă aprigul Mihalcea, se cuvine astfel de purtare faţă de 
un trădător? De-1 iertaţi voi, nu-1 poate ierta neamul pe care 
sfatul de taină avem şi noi un cuvînt de spus! 

—Ştiu şi nu uit, răspunse principele cu răceală. Socot îns^^^^^^^S 
învoirea voastră. A-i lua viaţa lui Leca înseamnă să recunoaştem trădarea 

lui. A-l pedepsi altfel, ar fi prea puţin. Cum în neamul nostru nu s-a 
petrecut asemenea ocară, va trebui să tăinuim fapta lui Leca. S-o tăinuim 
pentru cei de azi şi pentru cei ce vin după noi. Va fi o taină grea. O taină a 
mea şi a dragilor mei cavaleri. Noi nu ne putem îngădui să lăsăm pete 
murdare în urma noastră. 

Mihalcea tăcu. Tăcură şi ceilalţi, în semn de aprobare. 

—Prieteni, continuă principele, veţi rămîne în această odaie trei ceasuri. 
Am poruncit pentru voi gustări şi vin. Să beţi cu Leca şi să închinaţi ca la 
prohod! E tot ce putem face. Mai mult nu ne dă mina. Doar Cae, Sile, Ducu 
şi Costache vor pleca îndată după noi. Ei au unele treburi ce nu suferă 
amînare. Taranowski a cerut audienţă la noi şi ar cam fi timpul să-l primim. 
Din cele aflate, el se pregăteşte de drum. E grăbit să ajungă la curtea din 
Iaşi. De va ajunge acolo, tot ce am chibzuit cu migală se duce de rîpă. V-am 
oprit aici cu un scop. în Leca nu mai avem încredere. Dacă-1 slobozim 
acum, nu-i bine. De-1 trimitem acasă sub pază, Taranowski ar putea să afle 
şi să intuiască faptul că avem cunoştinţă despre trădare. Peste trei ceasuri, 
cînd solul va fi departe pe drum, nu mai avem a ne teme de nimic. Veţi 
părăsi odaia mea de lucru şi-l veţi lăsa pe Leca în plata Domnului. 

—Măria-ta, strigă Mihalcea crucindu-se, îl slobozi din Alba-Iulia pe 
Taranowski? 

—E sol, zîmbi principele. Un sol nu poate fi oprit cu forţa. 

După acele vorbe, Mihai părăsi încăperea către sala de primire. Cae, 
Costache, Ducu şi Sile ieşiră în curte prin alte coridoare. Afară, soarele 
scînteia frumos. O rîndunică îşi repara cuibul sub o streaşină. 


* 



în sala de primire erau puţini curteni. Strînşi în grupuri mici, se 
aplecară sprinteni observînd veselia principelui, iar cele cîteva glume pe 
care le risipi zîmbind, mări buna dispoziţie. Cînd fu anunţat, contele 
Taranowski îşi luă un aer uşor abătut şi intră în încăpere. 

—Ce plăcere, domnule conte! grăi Mihai cu simpatie neascunsă. 
Tratativele cu voi ne-au adus multe speranţe, iar prietenia ce ne-aţi arătat-o 
mereu ne bucură mult. Vă simţiţi bine în modesta casă pe care v-am pus-o 
la dispoziţie? 

—Mai mult decît bine, măria-ta, răspunse Taranowski cu o frumoasă 
plecăciune, chiar dacă pîntecul mare nu-1 ajuta destul. Şi vă mulţu... 

—Ah, dragul meu! îl întrerupse principele. Să lăsăm mulţumirile, ce nu- 
şi au rostul între prieteni. Sper să rămîneţi la noi mai mult. Mi-ar 
vă invit la o vînătoare în Munţii Apuseni. Nicăieri nu cred să fie 
ca acolo. 

„La naiba! gîndi contele. Mîine pleci spre Moldova. Nu mă 
tu pe mine. Eşti şiret, dar vom vedea cine rîde la urmă.” 

Apoi rosti cu părere de rău: 

—Măria-ta, dovezile voastre de bunăvoinţă ne îngreuiază cuvintele de 
rămas bun. Din păcate, sînt nevoit să plec chiar azi. Tratativele cu voi mi¬ 
au dat aripi. Voi zbura ca vîntul spre curtea Poloniei, unde sînt aşteptat cu 
multă nerăbdare. 

—Ne îndureraţi cu asemenea veste, tresări principele, la fel de afectat. 
Credeam că veţi mai zăbovi la noi, aducînd puţină strălucire palatului din 
Alba-Iulia. Dar înaintea plăcerilor —datoria. Mergeţi, domnule conte, şi 
vestiţi acolo rezultatele tratativelor noastre! Şi să vă întoarceţi grabnic! Vă 
aşteptăm. Plecaţi în seara aceasta? 

—Nu, măria-ta. Plec îndată. Bagajele sînt strînse, iar trăsura şi oştenii 
mei gata de drum. 

—Călătorie plăcută, domnule conte! zîmbi Mihai cu bunăvoinţă. Pe unde 
mergeţi? 

—Prin Cluj, apoi urcăm către Baia-Mare. 

Un sfert de ceas mai tîrziu, trăsura contelui Taranowski părăsi Alba- 
Iulia, pe drumul care duce la Teiuş. Douăzeci de oşteni frumos înarmaţi 
formau alaiul. în trăsură, contele şi tînăra lui favorită Izabela discutau 
veseli. Vremea bună le dădea speranţe într-o călătorie fermecătoare. 

—Pe unde mergem, dragul meu? întrebă Izabela. 

—Prin Cluj, Bistriţa, Rodna şi Cîmpulung, răspunse Taranowski zîmbind 
galeş. 

—Ce minunat! bătu ea din palme. Cunosc acest drum superb. Ne vom 
opri adesea pentru a ne desfăta inimile şi ochii. 

—Nu prea cred, rîse contele. Sînt grăbit. Trebuie să ajung la Iaşi cît se 
poate de iute. Vom călători şi noaptea. 

—Ah! murmură ea, surprinsă neplăcut. Va fî obositor. Sînt atîtea hanuri 
cochete în drumul nostru... 

—Nici eu nu sînt prea mulţumit, o întrerupse Taranowski, dar nu am de 
ales. Treburi grabnice mă silesc să nu fac zăbavă. 

Apoi căzu pe gînduri. „Mă voi petrece pe drum cu oştile lui Baba Novac, 
socoti el. Totuşi, nu am a mă teme. Scrisoarea de liberă trecere pe care am 
obţinut-o de la naivul principe mă scuteşte de necazuri.” 

* 



Pe vremuri, erau multe pilcuri de pădure de-a lungul drumului dintre 
Alba-Iulia şi Cluj. Unele mai mari, altele mai mici, bătrîne sau tinere, toate 
cu harurile lor bogate într-o climă blîndă. însă nici una atît de 
acea de dincolo de Aiud. Poate nu atît de întinsă cît altele, dar 
de vigoare prin copacii ei falnici. E drept că nu se întindea 
lungul drumului, ci mai degrabă spre stînga, ridicîndu-se 
înălţimile Munţilor Apuseni. Localnicii treceau adesea prin 

scurta distanta către unele sate. Străinii se încumetau rar, fiindcă 
hăţişurile mari erau uneori stavilă grea. De o parte şi de alta a drumului, ce 
se încolăcea domol pe lîngă apele blîndului Mureş, vechea pădure abia dacă 
reuşea să se întindă pe vreo şapte-opt mii de paşi. 

La 23 aprilie a anului 1600, cînd soarele cădea tacticos către marginea 
zilei, o trăsură frumoasă, cu ferestre mari şi arcuri noi, însoţită de douăzeci 
de oşteni, se mişca sprintenă dincolo de Aiud. Contele Taranowski, înrobit 
de-a binelea de ochii Izabelei, rar privea pe de lături. Mîndrul peisaj nu-1 
atrăgea în nici un fel, mulţumindu-se cu decolteul mare al tinerei din faţa 
lui. Trecut peste vîrsta cînd oamenii mai pot crede, cu îngăduinţă, că sînt în 
plină putere, dar nu au ajuns chiar la prag de slăbiciuni fireşti, contele 
încerca să fure de la viaţă cît mai mult, conştient că neputinţele se apropiau 
grabnic. Veselia lui arăta sprintenă, iar cauzele i se datorau lui Leca. 
Obţinuse la Alba-Iulia informaţii atît de uluitoare, încît uneori se îndoia de 
temeinicia lor. Dar îl cunoştea bine pe principele Mihai, ca pe un general 
mare, iar cele auzite doar lui i se potriveau. Acum, totul depindea de timp. 
Cu cît va ajunge mai grabnic la Iaşi, cu atît zdrobirea lui Mihai va fi mai 
crîncenă. Cei ce răspîndesc veşti despre oştile principelui vor fi tăiaţi fără 
milă. Mia de tătari ai lui Mîrza va trece prin săbiile polonilor. Curieri 
sprinteni vor alerga după hoarda nogailor şi o vor întoarce către Ţara 
Românească, arătîndu-i-se hanului că a fost tras pe sfoară de Cae Indru şi 
Altîn. Cît despre Altîn, va fi prins şi spînzurat fără zăbavă. Iar cum oştile lui 
Mihai se dovedesc mai mici decît ale Moldovei, ele vor fi primite aşa cum se 
cuvine. Se va găsi răgaz pentru călăreţii poloni să coboare grabnic la 
Suceava şi chiar mai jos. 

„Mihai îşi va frînge gîtul o dată pentru totdeauna, chibzui el. Războiul 
pornit de principe ne va da dreptul să ne aşezăm temeinic în Moldova. Să 
călcăm peste Ţara Românească şi Transilvania ca teritorii ale noastre. Se va 
afla că împăratul Rudolf joacă pe două fronturi. Oficial nu aprobă intrarea 
principelui în Moldova, dar îl îndeamnă pe ascuns, nesocotind tratatul pe 
care l-am semnat împreună. E drept că nici noi nu prea punem mare preţ 
pe el. Vom isprăvi cu acest Mihai, care ne-a dat atîtea nopţi de nelinişte.” 

Purtat de asemenea gînduri frumoase, Taranowski nu observă că trăsura 
intrase de mult în pădure, că drumul strimt, mărginit de copaci mari, era 
lipsit de lumina soarelui, ce se oprea în crengile de deasupra, ca într-o 
boltă. Tresări din gîndurile lui, înspăimîntat. Palidă, cu palmele la gură, 
Izabela îşi reţinu ţipetele următoare, fiindcă pe cele dintîi nu le putuse opri 
la primele împuşcături de pistol. Taranowski privi afară şi rj 
înmărmurit. Trăsura se oprise la vreme în faţa unui copac retezaţi 
de-a latul drumului ca un trăsnet. Opt dintre oştenii săi căzuse 
iar ceilalţi trăgeau din pistoale către adăpostul copacilor. Maj 
cinci dintre paznicii trăsurii, apoi, vreo treizeci de bărbaţi cam j 

cu feţele murdare ca şi mîinile, cu ochii aprinşi, năvăliră din ascunzişuri. Ei 
prinseră la repezeală caii celor şapte oşteni rămaşi în viaţă şi, cu gesturi 
ameninţătoare, le luară armele. Doi bărbaţi prăpădiţi la trup şi nu tocmai 
tineri, cu cîte patru pistoale la brîu, alergară spre trăsură. 

—Jos! porunci primul dintre ei. 

Contele îl privi o clipă, minunîndu-se de forma nasului mare şi negru ca 
o ridiche de iarnă. 

—Jos, am spus! grăi din nou cel cu nasul. Apoi se întoarse iute către 
ortacul său şi porunci mînios: Taie-i vere! 

Dar Taranowski nu era atît de nătîng să nu se supună. Cunoştea bine 
limba valahă, ca omul care umblase mult prin acele părţi. Coborî grabnic, 
uită de frumoasa lui însoţitoare, şi zise cu glasul omului căruia i s-a luat 
piuitul: 

—Sînt sol, domnilor. 

—Iar noi -lotri, răspunse cel cu nasul. 

—Am scrisoare de liberă trecere de la principele Mihai. 

—Zău? se miră năsosul. înseamnă că are cine să plătească pentru voi. 

—Vă dăm bani şi bijuterii, strigă Taranowski îngrozit. Dar lăsaţi-ne, că 
sîntem grăbiţi! 

—Şi noi. Ia-o din loc! 

—Am cinci mii de ducati. 

—Frumos! îi luăm noi, n-avea nici o grijă. Hai, mînă măgaru’! 

Zicînd acestea, cei doi veri îşi îndemnară prinşii în stînga drumului şi se 
mistuiră cu ei prin pădure, către înălţimile Apusenilor. O droaie de 
zdrenţăroşi îi urmau, dimpreună cu vizitiul şi cei şapte oşteni legaţi cu 
mîinile la spate. Cîţiva lotri urniră copacul din loc şi-l traseră în pădure. 
Oştenii căzuţi fură puşi în trăsură unii peste alţii, după cum se nimerise 
locul strimt. Apoi, unul prinse hăţurile cailor, dar nu porni pe drumul cel 
mare, ci coti pe un drumeag de pădure. Doar răniţii, căraţi cu grijă prin 
desişuri, primiră frumoase şi grabnice îngrijiri. Drumul curăţat de urmele 
atacului nu arăta vreo sminteală, iar cu totul, chestia aceea de pomină nu 
durase mai mult de cîteva minute. 

Undeva la marginea drumului, acoperiţi de coroana bogată a unui copac 
uriaş, patru călăreţi priviseră atacul în linişte. Acei călăreţi erau Cae Indru, 
Costache Caravană, căpitanul Sile şi Ducu cel Iute. Cînd totul se isprăvi cu 
bună rînduială, cînd observară că nimeni nu picase acolo din întîmplare ca 
martor nedorit, dădură pinteni cailor şi se întoarseră către Alba-Iulia. însă 
nu mai folosiră drumul, ci potecile tăinuite ale pădurii. Ticluiseră bine 
răpirea lui Taranowski, punînd-o pe seama lotrilor. Tufănel-tatăl şi 
tatăl, ce veniseră la Alba-Iulia pentru a-1 însoţi pe principe la război, 
primiseră greaua misiune. Nimeni nu-i cunoştea, iar feţele 
aduceau a lotri. Totul fusese chibzuit cu multă grijă. Chiar ş i 

mîinilor şi a feţelor. A straielor cam în doi peri de pe cei doi, ca şi ale celor 
douăzeci şi opt de oşteni, care arătau în hainele ponosite ca nişte adevăraţi 
diavoli ai munţilor. Cît despre chipurile năstruşnice ale celor aleşi, Sile 
Adormitu se întrecuse cu măsura. 

Grupul prizonierilor şi lotrilor ajunse la înălţimi cînd căzu înserarea. Dar 
nu se opriră, cu toate protestele şi rugăminţile lui Taranowski, transpirat şi 
obosit peste puteri. Tîrziu, dincolo de miezul nopţii, oameni şi cai poposiră 
pe o culme sălbatică, rar călcată de picior străin. Stîncile aspre din jur se 
ridicau semeţe, adăpostind la mijloc o vatră mare, ce semăna cu o căldare 
uriaşă. O peşteră nu prea adîncă, dar înaltă, cu pereţii uscaţi, primi în 
găzduire vremelnică şapte oşteni poloni, un vizitiu, o fată frumoasă, un 
conte şi cinci răniţi. Ceata zdrenţăroşilor se mulţumi cu adăpostul stîncilor. 
Marginile căldării se ridicau cît casele, iar drum bun de urcuş acolo era 
unul singur: cel pe care veniseră ei. Doar caii lotrilor şi oştenilor, mulţi la 
număr şi de soi, rămăseseră undeva pe la poalele muntelui, păziţi cum se 
cuvenea. Muşchiul uscat, cărat cîndva cu braţele şi unele velinţe soioase, 
arătau că ascunzătoarea lotrilor ar fi veche. Poziţia ei, greu de atacat, 
dovedea frumoasă chibzuială. 

Răniţii, aşezaţi cu grijă în fundul peşterii, primeau îngrijiri. Iar cel ce se 
ocupa de ei o făcea cu multă pricepere. Nimeni nu ar fi bănuit că sub 
asemenea hanţe prăpădite se ascunde renumitul felcer Ilie din Haţeg. 

Taranowski era zdrobit, atît de oboseala drumului greu, cît şi de marele 
necaz ce picase peste el. Sperase să înnopteze la Cluj, însă nu pentru somn, 
ci numai în vederea schimbării cailor. Acum se afla undeva în munţi, sub 
puterea aspră a unor lotri cu chipuri fioroase, lipsite de harurile 
inteligenţei. întins pe muşchiul moale, acoperit cu o cergă ce mirosea a 
rînced, contele nu căzuse către somn după truda urcuşului, ci cugeta la 
situaţia lui jalnică. 

„Să fie oare o cursă a principelui Mihai? se întrebă el. O înscenare 
grosolană? Greu de crezut. Am ochi bun şi nu am văzut nimic în purtarea 
lui ca să-mi stîrnească bănuieli. Să fi vorbit Leca? Dar cînd? Dacă a făcut-o 
după plecarea noastră, timpul nu le-ar mai fî îngăduit a pune la cale 
răpirea. Da, am picat prosteşte în mîinile lotrilor. Deci, în privinţa asta nu 
mai am ce scormoni cu gîndurile. Poate mai degrabă ar fi bine să chibzuiesc 
în vederea scăpării mele de aici. Iată că am pierdut o zi. Mîine, principele va 
pleca spre Moldova -şi ce-i mai rău -planurile îi stau în picioare. Aici sînt 
departe de drum. Totuşi, dacă ar fi să scap mîine în zori, încă aş mai avea 
timp să ajung la Iaşi. Dar cum să scap? Cei cinci mii de ducaţi ai njeLsînt 
în mîinile lotrilor. Să le promit încă pe-atît? Poate ar fi o cale. Dj 
prizonier o săptămînă, înseamnă că nu va mai fî nimic de făcut, 
ghinion! Totuşi, ar mai fi o cale.” 

Privi afară, pe sub bolta mare a peşterii. Cerul era înst 

începu să strige: 

—Hei, domnilor! 

Ciripoi-tatăl şi Tufănel-tatăl veniră grabnic alături de el, răstindu-se: 

—Măi ăsta, dacă mai scoţi o vorbă, îşi băgăm nădragii pe gît! 

—Dar, domnilor, îngăimă el speriat la vederea jungherelor ce străluceau, 
în puţina geană de lumină, v-am poftit să facem un tîrg frumos pentru voi 
şi ortacii voştri. 

—Un ce? 

—Un tîrg, domnilor. Mi-aţi luat cinci mii de ducaţi. Cîţi să vă mai dau 
pentru a fî liber mîine? 

—încă pe-atît, răspunse Tufănel-tatăl. 

—S-a făcut, aprobă contele cu unele speranţe. 

—Şi trei mii de zloţi, adăugă Ciripoi. 

—îi veţi avea. 

—La care s-ar mai cuveni şase mii de florini, grăi Tufănel mărinimos. 

—Mult, se văită contele. 

—Şi douăsprezece mii de galbeni zimţaţi, licită Ciripoi, fără să ia în 
seamă vorbele lui Taranowski. 

—Ah! 


—Plus douăzeci şi patru de mii de aspri, interveni Tufănel. 

—Vai, sînt nebuni! 

—Şi patru calupuri de aur. 

—Sfîntă Fecioară! 

—Opt inele. 

—Treizeci de brăţări. 

—Şaizeci de ghiuluri. 

—Domnilor! strigă Taranowski uluit. Se vede treaba că nu cunoaşteţi 
valoarea banilor. Ce mi-aţi cerut nu poate oferi nici un rege... 

—Lasă, bre! îl întrerupse Ciripoi. Alde matale eşti boier mare. Am 
văzutără după număru' oştenilor din pază. 

„Sînt nebuni, gîndi Taranowski. Adică, nu. Sînt proşti. De o prostie cum 
n-am mai întîlnit pînă azi. Dumnezeule! Cu proştii e greu s-o scoţi la capăt.” 

După asemenea chibzuială amară, vorbi din nou. 

—Nimeni nu vă poate plăti atît. Socot însă că un om al vostru ar putea 
pleca chiar acum la palatul princiar din Alba-Iulia. Pînă la ziuă, ar fî acolo, 
îi dau omului o scrisoare către principele Mihai, iar el vă va plăti pentru 
mine şi însoţitorii mei şase mii de ducaţi. 

—Etete, măă! rîse Tufănel-tatăl. Ne-ai crezutără proşti? Ai, bre, dăsLe-n 
cîştig! Vrei să ne pomenim aici cu gărzile din Alba-Iulia? N-o nimerişi, nfenş> 

—Păi ziceaţi că principele ar putea plăti. 

—Aşa ziceam, răspunse Ciripoi cu măreţie, însă trebuie 
gîndim. P-ormă, n-avem scule de scris. Mai vedem noi la ziuă. fjsra . > \\ 

—Domnilor! îi imploră Taranowski încercînd să-i îmbuneze. Iată că nu 
mi-aţi luat inelele, care au o valoare mare. 

Zicînd acestea, le scoase de pe degete şi i le întinse lui Ciripoi, ce părea 
mai al dracului la fire. Dar Tufănel îşi lovi vărul peste mînă, inelele se 
risipiră, iar cei doi începură o păruială de toată frumuseţea. Schimbară 
între ei palme şi lovituri de picioare şi multe dintre ele căzură din greşeală 
asupra contelui. Se potoliră greu, apoi ieşiră încleştaţi unul de altul, 
înjurîndu-se straşnic. 

—Doamne sfinte! bîigui Taranowski. Sînt pierdut. Ăştia nu se grăbesc. 
Cu astfel de dobitoci nici nu poţi discuta ca lumea. Măcar de-ar lua mîine o 
hotărîre. Parcă aşa am înţeles din vorbele lor deşucheate. Dar după cît sînt 
de proşti şi de răi, prevăd mari necazuri pentru mine. Sfîntă Barbara! 
murmură, iluminat de o idee. Iată că nu m-au legat, aşa cum au făcut-o 
ceilalţi. Aş putea să încerc o evadare. Peste vreo două ceasuri îi va răpune 
somnul pe toţi. Lumina nopţii e slabă. Dacă scap dincolo de stînci, în 
pădure, e greu să mai dea de mine. Am nevoie de puţin noroc.” 

Privi către culcuşul Izabelei. Nu văzu mare lucru în lumina slabă a 
nopţii, dar simţi după respiraţia ei regulată că aţipise. Afară, lotrii petreceau 
cu ceva băuturi. Vremea trecea greu. Pe munte, răcoarea de către ziuă se 
ridica aspră. Liniştea din tabăra lotrilor creştea odată cu scurgerea vremii. 
Apoi, nu se mai auzi nimic. Doar cîte-o pală de vînt, iscat parcă a mirare, 
ştergea feţele stîncilor. însă nu vînt continuu, ci mai degrabă ca o respiraţie 
rară a naturii din jur. 

Taranowski se ridică fără zgomot şi păşi în vîrfurile picioarelor pînă la 
gura peşterii. De acolo privi trupurile lotrilor întinse în somn adînc, direct 
pe piatra rece. Sforăitul lor plin de straşnică bărbăţie îi dădu curaj. Părăsi 
peştera, mistuindu-se ca o nălucă de-a lungul stîncilor. Ajunse curînd la o 
mică trecătoare ca o poartă naturală. Rămase acolo nemişcat şi privi 
îndărăt. Dincolo de stînci îl aştepta libertatea. Jos, la cel mult o sută de 
paşi, se zărea umbra întunecată a primilor copaci. Liniştea stăruia în jur 
desăvîrşită. Ocoli poarta stîncilor şi respiră uşurat, dar în clipa următoare 
se pomeni cu o palmă peste ochi, care-i luă piuitul. 

—Hei, cumetre! vorbi alături un vlăjgan cît o grindă. Doreşti cumva să te 
arunc pînă acolo unde se vede pădurea? Ajunge doar să-mi spui. Cît despre 
brînciul pe care ţi-1 dau, să nu-ţi faci griji! Ce mai rămîne întreg din tine ar 
putea să o ia la sănătoasa prin pădure. Chestia e că nu prea ştiu ce rămîne. 

Alţi doi zdrahoni ieşiră de după stînci şi-l conduseră pe Taranowski, mai 
în ghionţi, mai în palme, pînă la adăpostul peşterii. Ajuns acolo, conţ 
prăbuşi peste aşternut, blestemîndu-şi zilele. Somnul greu îl cuj 
iar necazurile lui se şterseră pentru o vreme. 

Cînd se trezi, era ziuă. Soarele bătea frumos în lespezile 
miros plăcut de friptură proaspătă îi aminti că trecuseră mul 

cînd nu mai gustase nimic. Gurmand înrăit, cu toată starea sa jalnică, 
parcă de necrezut, contele săltă într-o rină şi privi pe direcţia de unde venea 
mirosul ademenitor. Ochii lui crescură brusc, a mirare. Aşezată între cei doi 
veri, Izabela înfuleca straşnic, fără fasoane. 

—Auzi, vere? grăi Ciripoi cu sfîntă cumpătare a glasului. Gaşperiţa asta 
poartă izmene pe dedesubt, ca bărbaţii. Nişte izmene cu volane şi ceva 
lucrătură de mină. Subţiri, vere, ca pînza de păianjen. 

—Sfinţi arhangheli! se minună Tufănel. Pe sub ele o mai avea ceva? 

—De! răspunse Ciripoi cu chibzuială adîncă. Nu se ştie. Muierile astea 
pricopsite, totdeauna au pă ele o droaie de drăcii. 

—Crezi că s-ar cuveni să cercetăm? 

—Păi taman asta e! murmură Ciripoi îngîndurat. Să nu dăm de belea. 

—Aş! grăi Tufănel-tatăl, măreţ în priviri. Asta-i muiere cuminte şi n-ar 
vorbi ce nu se cade. 

—Şi dacă nu vrea? 

—îi dăm de băut. 

—Tt! Nu tine. Sîntem prea mulţi acilea. Mai bine cînd i-om slobozi. îi 
dăm un ducat dă aur... 

—Nă! se împotrivi Tufănel. Cel puţin cinci. P-ormă, ne pierdem cu ea 
prin pădure. 

—O fi destul? 

—Vedem noi. Da mai mult de cincizeci, nu se cuvine. Mălaiu nu-i al 
nostru. 

—Care mălai? 

—Auru, deşteptule! Ăi cinci mii dă ducaţi. 

Izabela, ce nu pricepea o boabă din limba valahă, dar avea ochi ageri, de 
femeie umblată prin lume şi cu multă experienţă, îşi reţinu un zîmbet, cînd 
simţi că-i vorba despre harurile ei. Nu era cît de puţin înfricoşată de starea 
în care căzuse. I se mai întîmplase o dată. Fiind femeie, nimeni nu i-ar fi 
putut face vreun rău. Iar bărbaţii -regi, duci, prinţi, slujbaşi, oşteni, oameni 
de rînd -erau toţi la fel, oriunde. Toţi o apă şi-un pămînt. Ghicise că 
farmecele ei făcuseră ceva ravagii în inimile celor două căpetenii ale lotrilor. 
E drept că erau cam bătrîiori şi nu tocmai plini de harurile voiniciei, însă 
faţă de Taranowski, nu cădeau cu nimic mai jos. Şi pe urmă, ăştia măcar 
aveau ceva figuri de draci împieliţaţi. Pe cînd contele, cam aducea a şobolan 
gras. 

Taranowski ieşi din peşteră atras de mirosul mielului copt în spuză. Cei 
doi veri îl ospătară grijulii, cu cele mai frumoase bucăţi, astfel că d\ 
sfîrşi de mîncat, parcă îi dispărură o parte din gîndurile negre 
Acum, era convins că ar putea să scape grabnic. Cei din Alba-Ii 
răscumpărarea. Mai rămînea doar să-i convingă pe lotri să se 
face schimbul. 

—Ce-aţi hotărît, domnilor, în privinţa noastră? vorbi cu multă politeţe, 
prefăcîndu-se a nu observa starea proastă a celor doi. 

—Nimic, bă neică, răspunse Ciripoi-tatăl scărpinîndu-se în creştet. Mai 
chibzuim. Alde matale ştii că graba nu-i bună. 


Trecură nouă zile. în cea de-a zecea, Taranowski părea de nerecunoscut. 
E drept că nu slăbise cum era de aşteptat, dar barba neîngrijită şi 
frumoasele lui haine, ce căzuseră către ponoseală, ca şi murdăria mîinilor şi 
a feţei, îi aduceau un aer jalnic. După atîtea zile începuse a semăna cu 
răpitorii săi. Se împăcase cu gîndul că pierduse cea mai strălucită ocazie a 
vieţii sale de ambasador. O stare de toropeală pusese stăpînire pe el şi rar 
se mişca din aşternutul acela nenorocit. încercase în cîteva rînduri să 
ajungă la o lămurire cu cei doi veri, dar nătîngia acestora nu mai avea 
margini, aşa că nu ştia în privinţa soartei sale cu nimic mai mult decît în 
prima zi. 

„Nici măcar veşti nu am, se văicări el. Stau cocoţat în vîrful muntelui ca 
pe altă lume. Cine şi-ar fi închipuit o astfel de nenorocire?” 

Tresări. Tufănel şi Ciripoi veneau spre el, cu feţele parcă zîmbitoare. 

—Boierule! grăi Ciripoi cu atîta politeţe cît îi îngăduia cunoaşterea acelor 
frumoase rosturi subţiri. La noapte eşti slobod. Te lăsăm, bre, să pleci unde 
ţi-e voia. Măritul Teodosie Rudeanu, ăl de ţine locul principelui la Alba- 
Iulia, a plătitără pentru alde matale cinci mii de ducaţi. Cam puţin. Matale 
ai zis în scrisoare de şase mii, da n-a vrut. Zicea că n-are bani. 

—Dar el unde-i? se interesă avid Taranowski. 

—El care? 

—Principele. 

—Aaa! La război, boierule. în Moldova. 

—Dati-mi drumul acum! 

» 

—Nă! se împotrivi Ciripoi. Numai la noapte. Acum ne caută oştenii din 
gărzile din Alba-Iulia. Da la noapte eşti liber, iar noi ne luăm zborul de prin 
părţile astea. Dacă te ţin picerele, mîine cam pe la asfinţit eşti la Alba-Iulia. 

—Dar caii? se miră contele. 

—Caii? I-am vîndutără, bre. 

Taranowski căzu pe aşternut, zdrobit de asemenea veste. 

La 24 aprilie, în vreme ce Taranowski îşi blestema soarta în captivitate, 
principele Mihai îi primi pe comisarii imperiali David Ungnad şi Mihai 
Szekely. Alături de tron, Cae Indru, Radu Buzescu, Undrea, Costache^J^jL 
şi Sile Adormitu şedeau în picioare. în stingă, Teodosie Rudef 
ultimele porunci ale principelui. Pe străzile cetăţii, zarva ere 
clipă în alta. Două mii de oşteni înarmaţi de război îşi stăpîneaţ 
caii odihniţi şi plini de vigoare. Ei erau primii din cei şapte 

care Mihai avea să pornească spre munţii de către Moldova. După ce 
comisarii făcură plecăciunile de rigoare, principele grăi vesel: 

—Domnilor, vă dăm veşti mari. 

—Şi noi, măria-ta, răspunse Ungnad ascunzîndu-şi pe jumătate 
supărarea ce-1 cuprinsese încă din zori. Doamne, străzile sînt pline de 
oşteni îmbrăcaţi ca de război. Adineauri, banul Mihalcea a binevoit să ne 
spună că porniţi împotriva Moldovei. 

—A, nu, domnule Ungnad! rîse Mihai. Nu împotriva Moldovei, ci numai a 
celor care au călcat-o şi o conduc. 

—Măria-ta, înţepă Ungnad, în calitate de comisari ai împăratului Rudolf, 
suveranul nostru şi al vostru, socot că nu am fost înştiinţaţi la vremea 
cuvenită. 

—Nu-mi vine să cred, domnule Ungnad, îl repezi principele. Am discutat 
adesea despre intrarea noastră în Moldova. Poate că memoria voastră nu-i 
prea bună. în cazul acesta, vă iertăm şi ne îngrijorăm sincer de sănătatea 
comisarului imperial. 

Curtenii prinseră a rîde, în vreme ce Ungnad vorbi mînios: 

—Măria-ta, e drept că noi v-am întrebat mereu despre această problemă 
de război, dar răspunsurile voastre au fost în doi peri. Nu ne-aţi spus data 
pornirii voastre. 

—La ce v-ar fi folosit? 

—Să înştiinţăm curtea din Praga. 

—Şi cine vă opreşte? 

—Acum, măria-ta? Acum e tîrziu. 

—Mai bine mai tîrziu decît niciodată, domnule comisar. Nu! Acum 
vorbim noi. Principele Transilvaniei şi al Ţării Româneşti nu are a vă da 
socoteală. V-am poftit aici pentru a vă porunci să-l ajutaţi pe Teodosie 
Rudeanu în greaua sarcină de guvernare a principatului, pe toată durata 
lipsei noastre. 

—Nu ne luaţi cu voi? se mirară comisarii în cor. 

—Nu. Principatul are mare nevoie de înţelepciunea domniilor-voastre, 
spuse abia reţinîndu-şi un hohot de rîs. 

După acele vorbe, principele se ridică de pe tron şi părăsi frumoasa odaie 
de primire. în încăperea de alături, Ieremia Băicoianu aştepta să-i spună o 
vorbă. 

—Ce-i, ducere? întrebă Mihai privindu-1 cu drag. Eşti gata de drum? 

—Sînt, doamne, dar vă cer îngăduinţă de o clipă. 

—Vorbeşte! 

—Măria-ta, scutierul căpitanului Leca m-a înştiinţat că stăpîr 
bolnav rău. Atît de bolnav, încît nu va putea să vă însoţească sj 

în prima clipă, Mihai se înnegura la faţă, vădit îngrijora 
căpitanului. Dar îşi înfrînă iute asemenea gînduri şi spuse aspi 

—Ne pare rău, clucere. Ne pare rău, însă nu avem vreme pentru el. Să se 
îngrijească! 

Şi, îi întoarse spatele, lăsîndu-1 pe clucer cam descumpănit. Ieremia 
cunoştea marea grijă a principelui faţă de oamenii săi. „Oare ce s-a 
întîmplat? se întrebă surprins. Măria-sa pare pornit împotriva căpitanului.” 

în timp ce principele se îmbrăca în ţinută de război, felcerul 
Zimmermann veni să-l întrebe de sănătate. 

—Ne simţim bine, domnule, rîse el. De mult nu ne-am bucurat de atîta 
putere. 

—Ne bucurăm, doamne, grăi felcerul. Ne bucurăm, chiar dacă avem 
unele temeri pentru vechiul vostru căpitan aga Leca. De aproape o 
săptămînă îl tratăm cu ceva leacuri. 

—Nu-mi fac griji, dacă se află în mîinile domniei-tale, răspunse 
principele, apoi se opri brusc. De o săptămînă e bolnav? 

—Aşa cum v-am spus. Căpitanul Leca a fost otrăvit acum şase-şapte zile. 

—Ce tot vorbeşti acolo, domnule Zimmermann? încremeni principele. 

—Cum aţi auzit, măria-ta. Această otravă am întîlnit-o o singură dată în 
lunga mea meserie de felcer. Nu omoară grabnic, dar e folosită pentru a 
tulbura minţile omului. Puterea ei e atît de mare, încît cel care ar vrea să-i 
afle otrăvitului cele mai ascunse gînduri, rar se întîmplă să dea greş. în 
astfel de ocazii, mintea bolnavului cade spre rătăcire. Iar singurele semne 
ale acelei otrăvi se arată într-o spumă albicioasă, ce apare pe buzele celui 
căzut în asemenea osîndă. Privindu-1, ai credinţa că-i beat. O sete cumplită 
îl chinuie, în vreme ce corpul său ajunge la mari slăbiciuni. 

Principele îl ascultă înmărmurit. îşi aminti că la ultimul sfat de taină pe 
buzele lui Leca apăruse acea spumă albicioasă, căreia nu-i dăduse 
importanţă atunci, din cauza mîniei. Cu un glas ce parcă nu era al său, îl 
întrebă pe felcer: 

—Ai putea oare să-l scapi? 

—Greu, doamne. 

Apoi, spre mirarea lui Zimmermann, Mihai părăsi grabnic încăperea, iar 
după cîteva minute călărea, fără însoţitori, către casa dragului său căpitan. 
Zadarnic strigă Zimmermann: 

—Măria-ta, sînteţi doar în cămaşă! 

Doamne! exclamă Mihai strunindu-şi calul. îmi voi ierta oare vreodată 
nedreptatea pe care i-am făcut-o lui Leca? Nedreptate fără ştiinţă. Aceasta 
i-o datorăm lui Taranowski. Iată cu ce arme lucrează creştinii.” 



* 

Un ceas mai tîrziu, principele Mihai părăsi Alba-Iulia, în 
sale. Pe drum îl aşteptau alte oşti, ştiute doar de el şi de 
urmau a i se alătura din mers. Lingă principe, Cae 

r 



Seria Cavalerilor - Cartea a Patra 


Caravană, Ducu, Grasa, Tufănel, Toroipan, Găluşcă şi Sile Adormitu 
călăreau îngînduraţi. Cîţiva dintre ei aflaseră de boala lui Leca. Lipit de 
fereastra unei odăi a palatului princiar, Chirilă Zece Cuţite privea cu 
nostalgie şirurile de oşteni ce se scurgeau pe străzi în trapul vioi al cailor. 
Era pentru prima oară cînd nu pornea la război în garda lui Mihai. 
Zimmermann nu-i îngăduise a pleca dimpreună cu ceilalţi, chiar dacă 
spărtura din piele se astupase frumos. Claude şi Clopin, tovarăşi de 
suferinţă, îi ghiciră gîndurile şi încercară să-l învioreze cu vorbe de duh. 

* 


Trecuse de miezul nopţii. Undeva, într-o vale a Munţilor Apuseni, cu 
multă pădure în jur, o seamă de bărbaţi şedeau de taină sub slaba bătaie a 
luminii. 

—Boierule! grăi Ciripoi-tatăl cam nehotărît. Ţi-am promisără să te lăsăm 
slobod, însă ne-au venit alte gînduri. E drept că la Alba-Iulia s-au plătit 
pentru alde matale cinci mii de ducaţi, dar iată că şi ortacul meu are un 
cuvînt de spus în treaba asta. El zice să te mai ţinem pînă cînd neamurile 
domniei-tale ne vor mai da încă pe atît. 

—Vai mie! se jelui contele. Aţi luat destul, domnilor. Eu n-am neamuri şi 
nici prieteni. Nu-mi lipsesc avuţiile, însă nu are cine umbla la ele. Apoi, 
cred că e vremea să ne lăsaţi liberi. Cu atîţia prizonieri după voi, greu vă 
veţi ascunde frumos de oştenii ce aţi zis că vă caută. 

—Păi taman asta spuneam şi eu, răspunse Ciripoi cu chibzuială. Dacă 
ne dibuiesc ceva gărzi, pierdem şi ce avem. 

—Frumoasă înţelepciune! strigă contele. Iar eu am să mă rog pentru voi 
pînă la adînci bătrîneţe -îşi înăbuşi o înjurătură. 

—Fie! aprobă Tufănel-tatăl, mărinimos. Dacă porniţi pe valea asta, mîine 
la prînz ajungeţi la Alba-Iulia. 

Zdrenţăroşii îi părăsiră pe prizonieri, stăpînindu-şi mari hohote de rîs. 
Drumul indicat de Tufănel, în loc să-l apropie, îl îndepărta pe Taranowski 
de Alba-Iulia. Rămas cu oştenii, cu răniţii şi cu Izabela, contele ar II trebuit 
să respire uşurat, dar îi venea să bocească şi nu se sfii să murmure: 

—Să te ia dracul, domnule Taranowski! în neamul tău nu cred să se afle 
nătărăi mai mari decît tine. Dacă-i cereai principelui ceva oşteni de întărire 
a pazei, nu te-ar fi refuzat. 

—Domnule conte, grăi unul dintre oamenii săi, cred că ar fi bine să 
aşteptăm aici apariţia zorilor. A ne încumeta la drum pe întuneric şi cu 
povara celor răniţi, înseamnă să orbecăim prin pădure fără nici un 

Taranowski socoti înţeleaptă vorba oşteanului, astfel că se 
buturugă şi nimeni nu ştiu dacă florii ce-1 scuturau se datorau 
a nopţii, sau aveau altă pricină. 

A doua zi către asfinţit, după ce umblaseră multă vreme ah 

îndrumărilor lui Tufănel-tatăl, Taranowski ajunse la Alba-Iulia într-o stare 
jalnică. Profund întristat, regentul Teodosie Rudeanu îl primi cu vorbe de 
mîngîiere, asigurîndu-1 că oştenii din gărzile sale bat potecile Apusenilor în 
căutarea fîoroşilor tîlhari. 

Taranowski îl ascultă plouat. îl dureau picioarele umflate şi ar fi dorit să 
se culce. Reuşi totuşi să răspundă frumos: 

—Vă mulţumim pentru ajutor şi pentru caldele voastre cuvinte. Iată că 
prietenii buni se cunosc la nevoie. V-am mai ruga să ne daţi o trăsură şi 
ceva pază. 

Vicleanul Teodosie răspunse îndatoritor: 

—Acum, aveţi nevoie de odihnă. Casa de ospeţie vă aşteaptă. Iar mîine în 
zori, trăsura şi toate cele de trebuinţă vor fi la dispoziţia voastră. Dar avem 
şi noi o cerere. Vă rugăm să ne semnaţi o poliţă pentru cei cinci mii de 
ducaţi pe care i-am scos din vistieria principatului. Nu v-aş pomeni despre 
astfel de lucruri dacă n-am fi strîmtorati de bani. 

î 

Taranowski semnă, gîndindu-se cu jale că pierduse zece mii de ducaţi. O 
avere frumoasă, după care ar fi oftat oricine. Plecă apoi către casa lui Petre 
Huszâr, unde îl aşteptau cei doi consilieri ai săi. Iar în dimineaţa de 4 mai, 
părăsi Alba-Iulia pe vechiul drum al Teiuşului. Era trist. Pierduse o mulţime 
de bani, iar la Iaşi avea convingerea că merge zadarnic. Doar Izabela se 
bucura de frumuseţea peisajului verde şi proaspăt. Avea motive să fie 
veselă. Bagajul ei atîrna mai greu cu o sută de ducaţi de aur. 

Nu mult după plecarea contelui, Tufănel-tatăl şi Ciripoi-tatăl, încărcaţi 
cu aurul acestuia, intrară la palatul principar pe o portiţă dosnică şi veniră 
în fata lui Teodosie Rudeanu. 

—Sînt mulţumit de voi, grăi regentul zîmbind. Aţi lucrat cum nu se poate 
mai bine. în seara asta cinăm împreună. Vom fi numai noi trei. Sînt dornic 
să-mi povestiţi despre cele petrecute în munţi. Văd că aţi adus ducaţii. Sînt 

toti? 

* 



—Lipsesc o sută, se bîlbîi Ciripoi. 

—înseamnă că au fost mai puţini. 

—Nu. I-am cheltuit noi, murmură Tufănel. 

—Voi? în inima munţilor? în mijloc de pădure? 

—Aurul se poate cheltui oriunde, măria-ta, grăi Ciripoi cu candoare. 

—Dar pe ce? 

—Pe ceva parte muierească, se foi Tufănel ştiind că au sosit momentele 
cele mai grele din seara aceea. 

—Muierească? 

—Aşa cum aţi auzit, măria-ta, spuse Ciripoi. în această n 
oamenilor sînt mari şi sfinte. 

—Nu cumva cu frumoasa Izabela? 

—Cu ea, doamne, aprobă Tufănel. 

—Sfinţi părinţi şi evanghelişti! se văicări Rudeanu. O sută de ducaţi 
pentru o clipă? Cu asemenea bănet vă pricopseaţi pe toată viaţa. 

—Doamne! grăi Ciripoi cam spăşit. Uneori, clipa aduce mai multă 
bucurie şi desfătare decît o viaţă întreagă. D-aia clipa nu trebuie scăpată. 

„Sfinţi mucenici! zîmbi Rudeanu. înţeleaptă judecată! înţeleaptă, mai 
ales că chipurile lor nu arată a sălaş bun pentru gînduri adinei.” 

Văzîndu-1 că chibzuieşte, Tufănel-tatăl vorbi plin de pocăinţă: 

—Doamne, eu şi vărul Ciripoi ne-am jurat să batem seara cîte cincizeci 
de mătănii. O mătanie la fiecare ducat. 

„Hm! socoti Teodosie Rudeanu. După feţele lor cam ipocrite, m-aş mira 
să se aplece către astfel de chemări cuvioase.” 

Apoi zise, înăbuşindu-şi rîsul: 

—Credeam că sînteţi iertaţi de păcatele lumeşti. Hai, luaţi-vă cîte 
douăzeci de ducaţi! Pe ceilalţi îi vom preda la vistierie. 

Noaptea de mai, dulce şi prietenoasă, îşi aruncă fustele peste ferestrele 
mari. 

Capitolul 14 




astea principelui trecu prin Miercurea, către Făgăraş, dar fără 
'grabă. Totul se desfăşura cu precizie de ceasornic. Fiecare etapă 
fusese chibzuită adînc. Din locuri tăinuite apăreau adesea 
grupuri mari de tineri frumos gătiţi de război şi se alăturau oştirii. La 5 mai, 
principele trecu prin Prejmer, iar în ziua de 8 se află în Vaşarheiu, lingă 
munţii de către Moldova. Numărul oştenilor se completase cu dragii lui 
roşii, veniţi tocmai din Bucegi. La 9 mai, principele intră pe la Oituz şi 
coborî pe valea Trotuşului, cu gînduri către Roman, unde trebuia să ajungă, 
după planurile sale, în ziua de 11. Erau cu el în acel moment şapte mii opt 
sute de călăreţi şi pedeştri. 


La curtea din Iaşi se iscase zarvă de război. Ştiri venite din guri nesigure 
îi vesteau pe Ieremia Movilă şi Sigismund Bâthory, că principele Mihai va 
intra în Moldova cu douăzeci de mii de oşteni. Apoi, alte ştiri mai bune, 
sosite pe căi misterioase din Transilvania, arătau că armata lui Mihai nu 
trece de şapte mii. în primele ceasuri, Ieremia îşi cam pierduse cumpătul, 
aplecat către gînduri de teamă. Nu era om prea înalt la statură, dar bine 
împlinit, cu umerii încă drepţi, cu barba uşor încărunţită de ani, cu ochii 
mari, frumoşi, cu faţa rotundă, parcă blajină. Iar dacă plusul de osînză ce-i 
îngrăşa trupul cu greutatea ei ar fi lipsit, Ieremia s-ar fi putut socoti plăcut 
la vedere. Alături de el, Sigismund, mai înalt şi subţire, cu faţa încă tînără, 
uşor aplecată spre măsliniu, parcă bronzată, îmbrăcat simplu în alb, ce ştia 
că-1 prinde, arăta chipeş, plin de vigoarea dintre două vîrste. 

O carafă cu vin curat ca aurul şi două cupe înalte, cu picior, se aflau pe 
masa dintre cei doi. Dar nu se atinseră de vin. Aşteptau veşti, ce soseau 
des, iar gîndurile lor erau multe. 

—Avem douăzeci de mii de oşteni, spuse Ieremia. Pînă-n cîteva zile, 
oastea noastră va mai creşte cu patru-cinci mii. Totuşi, mi-e teamă. Nu 
avem veşti despre intrarea hanului în Ţara Românească. El trebuia să fie de 
mult acolo. Cel puţin, aşa ne-a încredinţat Altîn. Starostele de Cameniţa a 
trimis după ajutoare în Polonia. Să nădăjduim că vor veni la timp. Cu cît 
vom fi mai mulţi, cu atît mai bine. Cît despre contele Taranowski, 
să mai cred. Ne încredinţase că va fi aici pînă cel tîrziu la întîi m£ 
că sorocul a trecut. Să-l fi oprit oare Mihai cu forţa? 

—A, nu! zîmbi Sigismund Taranowski e sol. Principele nu s-£ 
astfel de ocară. îl cunosc bine. Mai degrabă cred că prietei 

zăbovit undeva pe drum, iar azi sau mîine va fî aici. Mihai nu putea să-i 
ghicească gîndurile. 

—Nu se ştie. Principele e şiret ca un vulpoi bătrîn. 

—Poate, dar mormîntul lui va fi în Moldova. îi vom face o primire de 
pomină. Peste două ceasuri plecăm să-l întîmpinăm cum se cuvine. Oştile 
ce se vor strînge în zilele următoare vor ridica numărul nostru la douăzeci şi 
cinci de mii. îmi îngădui, prietene, să conduc lupta? Priceperea mea vă este 
cunoscută. 

—Veţi avea un corp de oaste, răspunse Ieremia cu chibzuială. Sînteţi 
pripit, iar în faţa duşmanului ne trebuie răbdare şi viclenie. Lupta o voi 
conduce eu. 

—Fie! se învoi Sigismund. Aş dori tare mult să-l prindem viu pe Mihai. N- 
ar fi desfătare mai mare decît să-l atîrn cu mîinile mele în spînzurătoare. 

—Visuri. Visuri frumoase, grăi Ieremia. Ar trebuie să nu uităm că ne vom 
afla în faţa unui mare general al timpului nostru. Cît despre oşti, numărul 
lor nu aduce totdeauna victoria. Iar oamenii din jurul principelui, acei 
cavaleri de legendă, îmi dau mult de gîndit. Cred că ei l-au scăpat de otrava 
trimisă de noi. Iată că a trecut atîta vreme fără să aflăm ceva despre Samuel 
şi Dumitraşcu. Parcă au intrat în pămînt. Asta nu-i bine. Mi-e teamă de 
niscaiva curse pregătite împotriva noastră. Apoi, mi se pare prea multă 
linişte în jur. De ce a întîrziat hanul cu ameninţarea asupra Ţării 
Româneşti? El trebuia să treacă de mult prin partea de jos a Moldovei. 

—Nu-ţi face griji, prietene! îl linişti Bâthoiy. Altîn ne-a dat frumoase 
asigurări în această privinţă. 

—Asigurările sînt una, iar faptele alta. Se întîmplă totuşi ceva ce nu pot 
să pricep. îmi spune inima că nu va fi bine. 

Tăcură şi priviră spre uşă. Tînărul căpitan Sandu Ailenei, încărcat de 
praf şi transpiraţie, intrase în odaie şi aştepta smerit. 

—Ce veşti? îl întrebă Ieremia, presimţind ceva rău, după faţa încruntată 
a oşteanului. 

—Proaste, măria-ta. Acum trei zile, ceva ştiri ce aduceau a năzăriri 
mincinoase s-au aflat prin mulţimea din Iaşi. Se zicea că vreo cincisprezece 
mii de oşteni ai principelui Mihai au intrat în Moldova pe la apa Milcovului. 
Am repezit în acea parte cîţiva călăreţi sprinteni, care au venit cu răspuns 
de mirare. E drept că numărul oştenilor e mult mai mic şi că nu au intrat 
de trei zile, ci numai de două, dar vestea ne-a pus pe gînduri. 

—Avem cu ce-i primi, răspunse Bâthory, năucit de cele auzite. 

Ailenei nu-1 învrednici pe Sigismund cu vreo privire, ci vorbi din npi 

—Doamne, veşti sigure, cercetate de noi, ne încredinţează 
Novac, iscusitul general al principelui Mihai, se apropie de Cî| 
fruntea unei oşti formate numai din călăreţi. 

Abia acum faţa lui Ieremia Movilă păli. Apoi întrebă, cu inii 



^ 

—Altceva? 

—Doar atît, doamne. 

Rămaşi singuri, cei doi se priviră încremeniţi. Primul se scutură de acea 
stare domnul Moldovei. 

—Aşa cum bănuiam. Mă mira faptul că Mihai vine asupra noastră doar 
cu şapte mii de oameni. Trebuia să ghicesc. 

—Oricum, numărul războinicilor săi nu poate fi mai mare decît al nostru, 
zise Bâthoiy. 

Dar Ieremia nu-i răspunse, ocupat cu gîndurile sale. 

„în faţa lui Baba Novac, va porni starostele de Cameniţa cu polonii lui şi 
cu ceva cazaci, socoti el. în sud, va merge Sigismund, iar eu voi ieşi înaintea 
lui Mihai. Din păcate, veştile mi-au stricat planul făcut cu chibzuială pentru 
a-1 prinde pe principe. De ce n-au intrat tătarii în Ţara Românească? Gîndul 
acesta mă tulbură tot timpul. Să ne fi tras oare pe sfoară Altîn? Dar ce 
interes l-ar fi minat? Dacă stau să mă gîndesc bine, iată că nici unul dintre 
polonii trimişi de noi la han nu s-a întors. Altîn a venit la noi doar cu 
oamenii lui. Mare mirare! Oare am fost orbi? Cum am putut crede că hanul 
i-a oprit pe toţi polonii pînă cînd îşi va primi restul de plată? Firesc ar fi fost 
să se întoarcă măcar Sacowicz ori Sapieha. Cred că aici se ascunde ceva. 
Mai mult ca sigur, de vreme ce hanul nu s-a mişcat cu hoardele sale.” 

Urmărit de aceste gînduri, îl uită pe Sigismund şi părăsi odaia fără o 
vorbă. Alături, căpitanul Arvinte îl întîmpină posomorit. 

—Doamne, veşti proaste umblă prin Iaşi, grăi el. O seamă de oameni 
spun că mii de tătari de-ai lui Mîrza cel răzvrătit au intrat în Moldova pe 
Botna la deal. 

—Tu ce crezi? tresări Ieremia. 

—Nimic, doamne. Am trimis călăreţi să afle. 

—Dar oştenii noştri din Slobozia ce-au păzit? De ce nu avem vorbe de la 
ei? 



—Nu ştiu, măria-ta. 

—Dumnezeule! izbucni Ieremia. Nimeni nu ştie nimic. Toată lumea se 
văicăreşte. Pentru ce vă dăm lefi mari şi vă ţinem lîngă noi? Mi-e teamă că 
trebuie să-i tăiem pe cîţiva. Piei din faţa mea! 

—Doamne, mai am o vorbă, spuse dîrz căpitanul Arvinte. Se vîntură veşti 
că două-trei mii de tătari, ar prăda către Obertin. însă nu-mi vine a crede. 

—Mda! Bine! Vreau veşti sigure. 

—Greu, măria-ta. Vremea e scurtă, iar oştile lui Mihai-vodă au intrat pe 
valea Trotuşului. 

Pămîntiu, Ieremia încercă să se amăgească. „Ce să 
graniţa polonilor, unde l-ar aştepta mari necazuri? Iar 
acela, abia dacă are două-trei sute de oşteni. Dar dacă e 
pînă adineauri şedeam liniştit, sigur pe planurile mele de lu 

lui Mihai. Acum sînt năuc. încotro să mă îndrept, Doamne? Cred că peste 
tot e mîna principelui, iar presimţirile nu m-au înşelat.” 

îşi risipi gîndurile cu un gest violent şi privi către Sigismund, care venise 
lingă el, martor la spusele lui Arvinte. Cătă către Sigismund, aşteptînd 
parcă de la el o încurajare. Dar faţa palidă a lui Bâthory, ce îngăima cuvinte 
greu de înţeles, nu-i aduse decît spaimă. 

Două ceasuri mai tîrziu, Sigismund cobora spre Focşani, în fruntea a 
patru mii cinci sute de călăreţi. Ieremia se îndrepta gînditor către Roman, 
cu unsprezece mii de moldoveni, poloni şi cazaci. Dar nu trecură trei 
ceasuri cînd curieri sprinteni îl ajunseră din urmă pe Sigismund, cu 
poruncă să întoarcă oştile şi să meargă după domnul Moldovei. Călăreţii 
aduceau cu ei veşti proaste. De la Soroca şi Hotin picaseră vorbe de spaimă 
grea. Mîrza venea către Iaşi cu aproape două mii de tătari, iar hoarda 
hanului, bătută de ceva oşti polone pe la Obertin, se retrăgea, dar nimeni 
nu ştia drumul ei viitor. Descumpănit, Sigismund îşi mină oamenii prin 
păduri, însă cînd ajunse la loc liber constată cu mirare că numărul 
oştenilor se înjumătăţise. 

„Sfîntă Fecioară! Dacă nu ajung iute la Roman, s-ar putea să călătoresc 
singur.” 

Aceleaşi groaznice ştiri îl prinseră din urmă pe starostele de Cameniţa. 
Apoi se petrecu ceva de necrezut. La fiecare loc prielnic unei risipiri, cazacii 
dispăreau, parcă furaţi de o mină nevăzută. Zadarnic încercă bravul 
staroste să pună ordine cu ameninţări, fiindcă spre seară, doar cei două mii 
de poloni mai şedeau în jurul său. Vorbe de spaimă treceau din oştean în 
oştean, iar faima de general a lui Mihai le întregea. Veştile cele mai neauzite 
se strecurau printre oameni ca şerpii, ajungînd pînă la Ieremia Movilă, 
descumpănit cu totul. 

„Niciodată nu s-a pomenit astfel de tactică de război, gîndi el. Iată că sînt 
atacat din toate părţile şi nu mai ştiu încotro să mă îndrept. M-am luat 
după vorbele goale ale lui Sigismund şi am uitat de harurile lui Mihai. M- 
am băgat în cîrdăşie cu un neisprăvit. Acum, numai voia lui Dumnezeu va 
hotărî. 


* 



La unsprezece mai, în zori, oştile principelui împre unate cu cele din sud 
ieşiră pe o coastă de deal, nu departe de Bacău. întregul plan de companie 
se desfăşurase, pînă acolo fără sminteală. Aflaţi pe o înălţime doar la două 
trei mii de paşi de Mihai, Ieremia, Sigismund şi Taranowski, ce sos' 
peste noapte, mai trăgeau speranţe într-o victorie. Din nord, de 
de Cameniţa, nu primiseră veşti. Dar nădăjduiau că vi 
zdrobi pe Baba Novac. Avea cu el oşti frumoase şi tari. 

Şirurile de călăreţi ale principelui, aliniate ca la paradă, 

roşii pe mijloc, avînd o aripă stingă formată din moldovenii lui Soare, iar în 
dreapta secuii, aşteptau semn de mişcare. Alte două linii, cu pedeştri pe 
centru şi călăreţi în margini, se aşezau treptat, fără învălmăşeala obişnuită 
în astfel de ocazii, cînd se cerea grabă. Oşteni vechi, cu multă experienţă în 
războaie, cu calm şi răbdare, oamenii principelui nu cătau spre duşman, ci 
încercau a înţelege din priviri dorinţele comandanţilor. Numai aşa se puteau 
explica ordinea bună în desfăşurarea manevrelor pe o cîmpie necunoscută 
de ei. Călare pe frumosul său cal alb, măreţ în bătaia soarelui din zori, cu 
ochii veseli, dar sprinteni asupra cîmpului de luptă, folosind pavăză doar o 
simplă şi uşoară cămaşă de zale, Mihai şedea neclintit. Manevrele oştenilor 
din liniile a doua şi a treia se încheiaseră frumos. Acum nu se mai aştepta 
decît porunca principelui, însă ea nu veni curînd. Mihai cerceta cu răbdare 
cîmpia limpede şi poziţiile lui Ieremia. Aceeaşi aşezare o zări şi dincolo. Pe 
centru - polonii, acoperiţi de apărători de fier, pe cai mari şi puternici să 
ducă asemenea greutate. în aripa stîngă - floarea călăreţilor moldoveni, 
îmbrăcaţi uşor, cu cai zvelţi, a căror agerime se făcuse vestită adesea. în 
dreapta - cazaci, în grupuri strînse de cîte două-trei sute. Săbiile lor, uşor 
încovoiate spre vîrf, străluceau ca oglinzile în bătaia soarelui. Dincolo de 
ridicătura pe care se aşezase Ieremia, gărzile sale nu se vedeau, dar Mihai 
bănui a fi mari. Peste cîmpie, căldura nu apucase a cădea cu tăria dinspre 
prînz, chiar dacă zimţii razelor începură a împunge. Iarba grasă, plină de 
sănătate trufaşă, de un verde-închis, înaltă de două-trei palme, atrăgea 
privirile cailor. Păsări nu se aflau prin apropiere. Simţind atîta mişcare de 
oşti, îşi luaseră zborul către locuri mai sigure. Doar gîzele neştiutoare se 
strecurau prin iarbă, după obişnuinţa de flecare zi. 

—Pornim, doamne? întrebă Preda Buzescu, ce nu mai avea astîmpăr. 

—Nu. De data asta aşteptăm. 

Dar nici Ieremia nu se grăbea. Ar fi vrut mult să afle ce puteri mai avea 
Mihai la spatele înălţimilor, unde stăruia un pîlc de pădure tînără. Domnul 
Moldovei era convins că greutatea oştilor acestuia nu-i toată acolo. în faţa 
lui, abia dacă ieşiseră cinci-şase mii de călăreţi şi pedeştri. Iscoadele 
repezite de el se întoarseră fără veşti, arătînd că pilcuri de-ale principelui 
păzeau oştile de cercetarea ochilor străini. 

O spuzeală uşoară se ridica deasupra cîmpiei, ca o transpiraţie a naturii. 
Mulţi o vedeau mistuindu-se către hăurile cerului, dar puţini îi ştiau rostul. 
Poate cei ce trăiau pe la şes. Ea se datora picăturilor de rouă, ce se 
pierdeau iute sub bătaia soarelui. Ceva mai alături, generalul Kornis, 

sigură, dar cel mai mult mi-a plăcut secretul planului şi al mişcării oştilor. 
Mihai a atras atenţia duşmanului doar asupra sa. Iată surpriza. Iată 
momentul psihologic, ce-1 doboară pe Ieremia. Veştile rele ajung la el 
gradat. Să luăm aminte la desfăşurarea oştilor. 

—Numai de vom avea timp de privit. Moldovenii sînt mai mulţi decît noi. 

—Va fî timp destul, zîmbi Kornis. Sîntem în spatele frontului şi vom intra 
în luptă abia către sfîrşitul ei. Sau poate nu va fi nevoie. Cred că moralul 
oştilor lui Ieremia nu-i prea ridicat. 

—Crezi în victoria principelui? 

—Fără îndoială. 

—Mda! Oare poziţia noastră e bună, domnule Kornis? în calitate de vechi 
general, ochiul domniei-tale vede mai mult decît al meu. 

—Poate. Dacă ar fi fost după mine, m-aş fi aşezat cu centrul oştilor, cam 
la trei-patru sute de paşi mai spre apus. Acolo, cîmpia e vălurită, mai 
frămîntată decît aici. Chiar l-am întrebat pe principe de ce nu a ales locul 
acela. Ştii ce mi-a răspuns? „Domnule Kornis, peste noapte. Cae Indru şi 
Ducu, vestiţi pentru felul în care ştiu să se strecoare pe întuneric, au făcut 
o recunoaştere în cîmpie. Altă cale nu aveam, fiindcă Ieremia a ajuns aici 
înaintea noastră. Vezi domnia-ta, acolo în faţă, o dungă de iarbă mai 
gălbuie?” Zic: „O văd, măria-ta”. Rîde: „Mă bucur, domnule Kornis, că ai 
ochiul ager. în locul acela nu-i baltă, dar pămîntul musteşte uşor de 
umezeală, doar pe o grosime de treizeci-patruzeci de paşi. Terenul acesta, în 
care piciorul se lasă adînc, se află tocmai pe centrul oastei lui Ieremia. 
Adică acolo unde puternicii oşteni poloni, îmbrăcaţi greu în fler, ca şi caii, 
vor veni la atac. Am prevăzut că Ieremia îşi va pune polonii pe centru. Aş fl 
făcut-o şi eu. Un centru greu de urnit din faţă şi aripi sprintene e tocmai 
ceea ce-şi doreşte un general.” Zic: „Doamne, ce-i rău entru ei, va fi şi 
pentru noi.” „Crezi? îmi răspunde zîmbind. Noi nu vom ieşi la atac, 
domnule Kornis. Abia după ce vor trece de locul acela spre noi voi da elan 
tinerilor roşii, uşori ca fulgul. Deci, îl vom aştepta pe Ieremia să vină. Dacă 
şi el cunoaşte bine terenul, cu siguranţă că polonii se vor desface pentru a 
ocoli zona în care caii lor ar intra fără ieşire. Dar dacă lui Ieremia i-a scăpat 
asemenea lucru mărunt, centrul oştilor sale va fi măcinat de tunurile 
noastre fără putinţă de a manevra spre ieşirea de sub foc. Iar un centru 
zdrobit, cam aduce a victorie către noi, fiindcă se va face mare învălmăşeală 
acolo.” Zic: „Doamne, dacă nu va fi aşa?” Zice: „Un general mizează pe cele 
mai mărunte lucruri. Ne-am mai gîndit şi la altele. Chiar şi la faptul că am 
putea pierde această bătălie. E slab generalul care nu se gîndgşte^la 
necazuri şi nu îşi ia măsurile cuvenite.” „Serenissime, spun eu, 

Ieremia va ieşi primul la atac?” Zice: „Nu cred, sînt sigur. Lui 
să aştepte. E speriat şi se gîndeşte la timpul care ar putea lucrj| 

La faptul că ne-ar mai putea veni ajutor, în vreme ce 

împuţinează, necrezînd în el.” 

Cei doi tăcură surprinşi. Altîn şi Mîrza săriră de pe caii lor în spume şi 
veniră în faţa principelui. Peste o mie de tătari apărură de-a lungul unei 
vîlcele, şi se mistuiră după deal, în adăpostul pădurii. Sosirea lor fu 
observată în tabăra moldovenilor. 

—Mihai nu atacă! strigă furios Ieremia. Noi nu mai avem timp să 
aşteptăm, fiindcă îi pot veni şi alte ajutoare. Să pornească polonii pe centru! 

Cîteva clipe mai tîrziu, călăreţii poloni, vestiţi pentru tăria şi priceperea 
lor în luptă, se urniră domol, apoi îşi întinseră caii la trap către liniile 
principelui. Mergeau frumos, chiar dacă le lipsea sprinteneala. Cei din 
frunte chiuiau voiniceşte. Alţii, la spatele lor, strigau aspru: „Taie, loveşte!” 

Ieremia Movilă şi Sigismund priveau uimiţi spre poziţiile lui Mihai, unde 
nu se vedea nici o mişcare. Oare nu ştia principele că avîntul călăreţilor 
aduce mai multă putere decît primirea pe loc a iureşului adus de duşman? 
Sau pregătea ceva marele general? Ceva ce se chinuiau să afle. 

Mihai aştepta calm. Kornis şi Csâki îl priveau cu sufletul la gură. Polonii 
se apropiaseră mult. Erau la cel mult o sută de paşi în faţa zonei cu pămînt 
umed. Abia atunci stingă principelui se ridică sprintenă. Călăreţii roşii 
zvîcniră în ordine la dreapta şi la stingă, iar cele treizeci de tunuri, ascunse 
de trupurile cailor, ieşiră la iveală şi începură să sloboadă foc. Polonii 
văzură prea tîrziu zona cu pămînt slab. Cai şi călăreţi prinseră a se 
învălmăşi, a se împotmoli fără putinţă de ieşire. 

—Să intre aripa stingă a lui Arvinte! strigă Ieremia, văzînd necazurile de 
pe centru. Cercetase cîmpia, dar îi scăpase locul acela. 

—Oştenii roşii pe centru! strigă principele, bizuindu-se pe sprinteneala 
tinerilor din Bucegi. 

Comandantul cazacilor, un bărbat mărunt, bine legat, cu ochii 
îndrăzneţi, dîrji, cu gînduri ce nu cunoşteau frica, sosi în goană lingă 
domnul Moldovei şi spuse aspru: 

—Măria-ta, să ne dai azi leafa pentru un an şi intrăm să întoarcem 
soarta luptei pe centru. 

Ieremia nu avu vreme să-i răspundă. Cei opt sute de călăreţi moldoveni 
îşi urmau căpitanul pe aripa stingă, cu strigăte mari. Se petrecea acolo ceva 
de mirare. Pălării şi cămăşi apăruseră în vîrfurile săbiilor. 

—Parcă nu sînt strigăte de război, zise Kornis uimit. Şi nici pornirea lor 
nu arată. 

—Ce strigă moldovenii? se interesă Preda Buzescu. 

—Ce speram, domnilor. Ascultaţi! spuse principele, a cărui faţă stp 
ca a pruncului alintat de mamă. Iată surpriza despre care vă poţ 
ultimul nostru sfat de taină. 

—Trăiască Mihai, principe al Moldovei, al Transilvai 
româneşti! 

Acestea erau strigătele moldovenilor lui Arvinte. 

Aripa stingă a lui Mihai nu mai răspunse. Oştirea Bucegilor, îmbrăcată 
în roşu, nu mai ajunse pînă la poloni, tunurile se opriră fără poruncă. Alte 
mii de moldoveni se desprinseră brusc din poziţiile lui Ieremia şi îşi 
struneau caii către oastea principelui, chiuiau şi strigau ca la nuntă. 
Văzînd asemenea lucru, polonii de pe centru se retraseră grabnic. 

—Iată, domnilor, o victorie fără luptă, grăi Mihai înecat de emoţie. E 
drept că are partea ei bună, dar şi una slabă. Dezordinea produsă în 
întreaga cîmpie ne opreşte să mergem peste Ieremia, fiindcă nu mai ştim 
cine-i prieten şi cine duşman. 

Dezastrul era evident. Mii de capete descoperite, cu pletele în soare, mii 
de călăreţi urcaţi în picioare pe cai strigau, cîntau sau plîngeau. Ieremia şi 
Sigismund îşi întoarseră caii. începea fuga. La spatele lor, cazacii şi polonii 
mergeau tare. Doar în cîmpie era ceva de basm. Ceva ce nu se văzuse 
niciodată. Cunoscuţi şi necunoscuţi se îmbrăţişau între ei. Mîndrul căpitan 
Arvinte reuşi cu greutate să-şi facă loc pînă la Mihai. Sări de pe cal şi 
îngenunche în faţa celui ce devenise în clipa aceea domn al românilor de 
peste tot. 

—Măria-ta! grăi cu lacrimi nestăpînite, de care nu se ruşina. Am fericirea 
să mă închin celui de un neam cu mine. Se opri o clipă, înecat de emoţie, 
apoi glasul său schimbat se auzi iar. Mă închin în faţa celui ce aduce 
uimirea neamului. Au trecut ani de cînd domnul Moldovei s-a aplecat cu 
umilirea noastră spre străini. V-am aşteptat şi ne-am rugat pentru voi. Cred 
că trăiesc cea mai mare zi a poporului nostru. Ziua în care românii de 
pretutindeni s-au unit între ei. Dumnezeu a fost mai bun cu mine decît cu 
înaintaşii mei, fiindcă eu am avut fericirea să prind această zi. 

Costache Caravană, cu inima lui slabă, simţi cum i se rostogolesc lacrimi 
de-a lungul obrajilor şi murmură, beat de fericire: 

—Fir-aş al naibii! Cred că lăcrimez ca muierile. 

Cae Indru, atît de calm în alte împrejurări, îşi trecea mîinile peste cuţite, 
iar degetele îi tremurau uşor, ca o părere. Kornis, ce nu-1 iubea pe principe, 
dar avea multă admiraţie pentru el, cuprins de entuziasmul clipei, scoase 
un chiuit atît de puternic şi strident, încît prietenii săi apropiaţi cătară spre 
el cu uimire. Pînă şi Csâki, care complotase cu Ungnad împotriva 
principelui, murmură cu admiraţie: 

—Iesus-Maria! Pînă azi nu am văzut un om atît de mare şi de iubit. Ce-i 
al lui e-al lui, trebuie să recunoaştem. 

Pe întreaga cîmpie se porniseră dansuri şi chiote. Se prinseră 
moldovenii cu grai dulce, cu feţele deschise ca şi sufletele. Ardei 
în mişcări şi cumpătaţi la vorbă. Munteni cu feţe negricioase 
mult din sud, mari în grai şi semeţi în priviri. Bănăţeni voinici fi 
gesturi. Olteni subţirei, cu chipurile smolite, cu ochi jucăuşi 

dans. Gurile rele spuneau că oltenii n-au astîmpăr nici în sfînta biserică. 
Dacă aud muzică şi tactul jocului, buzele lor rostesc rugăciuni, dreapta se 
ridică spre semnul crucii, ochii se rotesc împeliţaţi ca la viezuri, iar 
cuvioasele picioare bat sîrba. în astfel de ocazii, chiar şi popii lor, care nu-s 
mai duşi la biserică decît enoriaşii, îşi saltă poalele odăjdiilor şi ţopăie prin 
sfîntul altar, cu chiote ce vestesc parcă sfîrşitul sau începutul lumii. 
Nicăieri nu s-a pomenit neam mai aplecat spre cîntec şi dans ca cel al 
oltenilor. Cel puţin aşa grăiau gurile rele. 

Moldovenii aflară că oştile principelui puseseră puţine bucate în gură. în 
ultimele douăzeci de ceasuri, mîncarea lipsise aproape cu desăvîrşire. 
Străiţile moldovenilor şi ceva care cu merinde, ce nu luaseră drumul lui 
Ieremia, aduseră prilej de prînz. 

—Măria-ta, oare nu ar fi bine să pornim în goană după fugari? întrebă 
Preda, îngrijorat. 

—Nu. Căpitan sau oştean, general sau rege, în timpul prînzului nu se 
cuvine să-l tulburi. Iar oştile ce i-au mai rămas lui Ieremia sînt grele la 
drum. Le vom prinde fără sminteală. 

Gurmand înrăit, ca un catîr, ce vede grăunţele după un post negru, 
rotofeiul Găluşcă făcu frumoasă lipitură lîngă straiţa unui moldovean cu 
trupul aproape la fel de rotund. Pe un ştergar mic, o jumătate de pîine 
rumenă şi o lipie peste care timp lung lăsase ceva urme de tărie, o ceapă 
frumos ostoită în pumni harnici, nişte cîrnat de porc, umflat a semeţie, doi 
pumni de jumări cărnoase, ce pocneau în gură ca cireşele de mai, ar fi 
stîrnit chiar lăcomia unuia cu stomacul în papainoage. Dar celor doi mîncăi 
nu le trecu prin minte asemenea cugetare. înfulecau hoţeşte, calmi şi 
tăcuţi. Mîinile lor nu dovedeau gesturi fără rost, ci ţîşneau blînd, ca nişte 
pistoane bine unse, iar gurile clămpăneau scurt, ca ale peştilor mari, care 
nu-şi pierd vremea cu păgubosul mestecat. Rar se pîndeau din privirile 
duşmănoase. Rar se opreau să respire, fiindcă flecare clipă pierdută îi 
dădea celuilalt o îmbucătură în plus. Cînd dumicatul era cît pumnul, ochii 
lor se bolboşeau frumos în orbite, gata a-şi lua zborul, pistoanele gîturilor 
încremeneau doar o clipă, fiindcă cei doi aveau puterea a trece peste astfel 
de hopuri, ce întîlniseră adesea. înghiţiră la urmă cojile cepei, ca pe nişte 
delicatese ce pun capac, iar pe ştergar nu se văzu urmă de fărîmituri. 
Observîndu-le hărnicia, părintele Grasa exclamă în limba maternă, plin de 
încîntare: „Ah, mon Dieu\ Dacă cei doi ar fl fost prezenţi la minunea de pe 
munte, unde cu cinci pîini şi trei peşti, sau invers, au fost săturaţi cinci mii 
de oameni, altfel ar fi sunat legenda biblică.” 

Abia la urmă, Găluşcă şi Asalomia - aşa îl chema pe moldţ 
cercetară mai creştineşte din priviri, îşi înţeleseră gîndurile uj 
porniră frăţeşte spre alt ştergar de prin apropiere. Tîrziu, umfk 
nişte cimpoaie, se întinseră în iarbă cu scop de odihnă binec 

acolo îl văzură pe principe gustînd cumpătat alături de Cae Indru. 

—O hi flămînd? întrebă Asalomia cu vorba lui dulce de moldovean 
aşezat. 

—Este, grăi Găluşcă, cu greutatea şarpelui sătul. N-a mîncat de douăzeci 
de ceasuri. 

—Şuguieşti? 

—Nu prea. 

—Păi dacă el n-o ave şieva bucate... se scărpină Asalomia în creştet. 

—N-are. Cînd rabdă oştenii, rabdă şi el. 

—Apăi, asta chiar că n-am mai auzit-o. 

—N-ai auzit mata multe. Principele zice că în război, generalul şi 
oşteanul sînt una şi la bine, şi la rău. 

—Asta-i fain. 

—Fain, dar nu-i totul. 

—Adică? 

—Ai auzit de lupta de la Şelimbăr? 

—Vezi bine c-am auzit. 

—Ei, zise Găluşcă apăsînd cu mîndrie pe cuvînt, după luptă, cînd Mihai 
i-a risipit pe oştenii lui Andrei Bâthoiy, populaţia Sibiului a descuiat porţile 
pentru răniţi şi pentru el. Boierii l-au îndemnat pe principe să-şi petreacă 
noaptea în cetate. Ei bine, ştii ce le-a răspuns el? 

—Nu. 

—Te cred. A zis: „Domnilor, e slab general cel ce-şi află culcuş bun de 
noapte afară din tabăra oştenilor săi. Dacă aş fi oştean, l-aş înjura pe un 
astfel de general.” 

—Zău? 



—Să fiu al dracului dacă n-a zis chiar aşa! 

—Mare mirare! făcu moldoveanul, cu ochii rîzători. Moşii noştri vorbeau 
astfel doar despre Ştefan al Moldovei, ori despre Rareş. 

în timpul prînzului veniră ştafetele de la Baba Novac. El anunţa că Ian 
Potoţki, starostele de Cameniţa, nu-i şezuse împotrivă, fiindcă nu prea 
avusese cu ce. Principele îi cinsti pe călăreţi şi trimise prin ei unele porunci. 
Aşezat la umbra din pădure, generalul Kornis făcu o scrisoare către 
comisarii imperiali David Ungnad şi Mihai Szekely. 

„Domnilor, am văzut aici lucruri ce ne-au pus pe gînduri. Cu voia lui 
Dumnezeu, serenissimul principe a căpătat victorie mare asupra lui Ieremia 
Movilă. N-am auzit pînă azi ca duşmanul să treacă la supunere cîntînd şi 
chiuind. Azi am fost martor la asemenea minune, cînd moldovenii au 
principe ca la adevăratul lor conducător. Ceea ce nu ştiţi domniile 
nu am ştiut nici eu, am aflat acum, sau în urmă cu cîteva zile. 
în Moldova din patru părţi. Şi zău că altfel nu ar fi avut 
Oastea lui Ieremia, formată din moldoveni, poloni şi cazaci, 

împotriva oricui. Dar s-a risipit datorită acelei tactici nemaiauzite. A patra 
oaste, care ne-a uimit cu totul, e cea a tătarilor. Nu ne aşteptam ca tătarii să 
vină alături de noi atîta vreme cît primeau tribut de la moldoveni, ajutoare de 
la poloni şi nimic de la principe. Ne minunăm sincer de planurile adînci ale 
serenissimului Mihai. Fostul principe Sigismund, ce pornise către sud, spre a 
face faţă armatei care trecuse Milcovul cu ameninţare, şi-a pierdut oştenii pe 
drum. Tinerilor moldoveni, mîndri la fire, nu le-a plăcut să stea sub comandă 
străină de neamul lor. Veştile proaste, ce se adunau de peste tot, au risipit 
mai bine de jumătate de miile cazacilor, iar Ieremia Movilă conducea un 
război dinainte pierdut. Oamenii săi căutau cu îngrijorare mai mult către 
spatele lor decît către noi. Baba Novac a trecut prin Cîmpulung şi cred că 
merge undeva spre nord. în drumul său nu l-a mai întîlnit pe starostele de 
Cameniţa, care aud că ar fi rămas fără oşteni. Se petrec lucruri mari aici, 
despre care vă voi scrie cu alt prilej. Din auzite, Ieremia şi Sigismund îşi caută 
scăpare spre cetatea Hotinului, sau poate chiar dincolo de Nistru. Peste un 
ceas, vom pomi după ei. Principele i-a slobozit pe moldoveni pe la casele lor, 
dar mulţi au rămas în oastea noastră. 

i 

Kornis Găspăr, 
general al serenissimului principe Mihai 

Data scrisorii în 11 mai 1600 

Capitolul 15 



bia la 16 mai, principele Mihai trimise la Alba-Iulia o scrisoare 
scurtă, dar suficientă pentru a lămuri cum şedeau lucrările de 
•război. 

„Vă înştiinţez, domnilor, că Dumnezeu ne-a dat noroc bun pe aici. Să fiţi 
veseli. Nimic alta de la noi să nu aşteptaţi, fiindcă peste puţin timp vom 
veni la Alba-Iulia. Pe Ieremia şi Sigismund i-am bătut din nou şi i-am trecut 
apa Nistrului din goana cailor. Mulţi dintre oştenii lor au venit la noi ca şi la 
Bacău. Acum, rînduim strajă bună pe hotarele ţării. în Suceava l-am numit 
comandant pe banul Udrea, iar ajutor pe căpitanul Negrea, un moldovean 
drag nouă. 

Mihai, principe al Moldovei, Transilvaniei şi Ţării Româneşti.” 

La 25 mai, regele Poloniei Sigismund al treilea dădu o circulară care 
suna astfel: 

„E uşor de văzut că dacă acestui vrăjmaş îi va merge după gîndul lui şi 
va rămîne în Moldova va întreprinde lucruri şi mai mari. Deci e vorba de 
aproape existenţa noastră, căci de nu va fi alungat acel duşman din 
Moldova cît de curînd, va trebui să ne apărăm să nu ieie jumătate din 
coroana Poloniei.” 

Iar scrisoarea voievodului Rusiei, Nicolaie Herburt de Fulsztyn, părea să 
completeze ceva din ceea ce se gîndea dincolo de hotarele Moldovei. 

„Mihai i-a risipit ruşinos pe ai noştri. Nici ai noştri nu se mîndresc: au 
trecut în fugă peste Nistru, şi nu puţini dintre ei au sosit azi la Cameniţa pe 
la ceasurile douăzeci şi două, într-o goană şi spaimă ce nu mai încetau.” 

în ziua de 11 iunie, după o campanie uluitoare pentru ochii străini, 
sprintenă şi căzută ca trăsnetul, căruia nimeni nu i se putuse împotrivi, 
principele se aşeză vremelnic la Iaşi, dornic să-i dea regelui Poloniei 
asigurări de pace, de bună vecinătate. La Iaşi, viaţa îşi reluase cursul 
obişnuit, dar apărură unele hotărîri ce umplură de bucurie inimile 
oamenilor. Se tăia pentru totdeauna tributul către turci şi tătari, iar 
Moldova se alipea la trupul ţării. Dar timp de petrecere nu era. Dincolo de 
graniţe şi în Transilvania se urzeau lucruri ce aduceau a ameninţări ce 
puteau îngrozi pe oricine. 

în grădina palatului domnesc din Iaşi era plăcut şi răcoare, 
soarele se arăta pe cer ca un rug uriaş. O masă de răchită şi cevş^J 
găsiseră loc bun sub un castan. Copac vechi, ce-şi aplecase 
origini, parcă încărcat de cugetări. Principele Mihai, îmbrăc 
pantaloni strînşi pe picior şi cămaşă albă, deschisă la gît, 

bărbat liniştit, mulţumit de rosturile sale, bucuros de odihna binecuvîntată 
cu har de umbră înviorătoare. Doar un ochi dibaci ar fi observat că brazdele 
de pe fruntea sa înaltă se adunau adesea între ele, aşa cum numai 
gîndurile multe apasă aspru asupra chipului omenesc. Iar acel ochi se 
nimeri a fi al lui Costache Caravană. Alături de el, Cae Indru, Radu, Stroe şi 
Preda Buzescu discutau domol. Ducu, Sile, spătarul Negrea, Sava Armaşul, 
părintele Grasa, Udrea, Şerban. Dumitru şi Miroslav cinsteau cum se 
cuvine un vin de Cotnar, scos din gheţăria palatului. 

—Domnilor! grăi principele privindu-i pe rînd. Ar trebui să spun: iată că 
am ajuns la capătul drumului nostru. Iată că visul nostru de ani, sau poate 
de veacuri, şi-a găsit împlinire. Acum a venit vremea să lăsăm armele spre 
odihnă şi să construim temeinic în folosul neamului. Dar nu pot spune 
astfel de lucru. Ba am început să pricep aici în Moldova că drumul nostru 
abia începe. Şi nu mai uşor, ci greu. Greu cum nimeni nu a crezut. Ce 
părere ai, nepoate? 

Cae zîmbi înainte de a răspunde. Era fericit. Fericit cum nu fusese nici 
după ieşirea de sub turci, nici chiar după cucerirea Transilvaniei. Stăruia în 
el o bucurie prea mare, ce-i umplea sufletul şi-i întuneca alte gînduri. Dar, 
încet, gîndurile reveneau nu spre desfătare, nu spre chiot de descătuşare a 
sufletului, ci spre o ciudată strîngere de inimă. Spre teamă. 

—Doamne, murmură el, descopăr şi eu azi aceleaşi lucruri. înainte de 
Moldova, le-am văzut mai uşoare, mai limpezi. Acum, ele îmi apar în altă 
lumină. Aceea a răspunderii pe care o avem faţă de trăinicia unirii 
neamului. Dacă n-am fi cîştigat la Călugăreni, dacă am fi fost înfrînţi la 
Şelimbăr, am fi pierdut mult. Dar azi, de nu vom ţine cu dinţii ce-i al 
nostru, pierdem totul. Iscoadele ne aduc ştiri că ienicerii şi spahiii din Daud 
s-au apropiat cu ameninţare de Giurgiu. Hanul tătarilor ştie azi de renghiul 
pe care i l-am jucat dimpreună cu Altîn şi duce tratative cu cancelarul 
polon Zamoyski. Tare aş vrea să ştiu ce discută! Generalul imperial Basta a 
încercat să treacă pe lingă oltenii lui Zamfirescu, însă văzîndu-le oştile tari 
s-a întors pe Crişuri şi ne pîndeşte. Regele Poloniei adună oşti pentru a veni 
peste noi. Imperiul Austriac a aşteptat rezultatul campaniei din Moldova. 
Acum îl cunoaşte şi va căuta să ne înlăture. în Transilvania, aşa cum am 
prevăzut la ultimul sfat de taină, nobilimea e gata de răscoală, aţîţată de 
Pezzen, ce abia a ajuns la Oradea, de cancelarul nostru episcopul Naprâgy 
şi comisarul imperial David Ungnad. însă peste cei trei cred că nu 
împăratul Rudolf apasă, ci alţii mai tari. Ocupaţi cu campania din Moldova, 
n-am avut vreme de alte lucrări. Acum, timpul e scurt pentru noi. 


—Sînt multe de făcut, măria-ta, răspunse Cae gînditor. Altîi 
trei mii de războinici. Putini fată de hoarda hanului, dar noi a 
mai puţini cînd am ieşit de sub turci. Mă voi sfătui cu Alţii 


—Şi ce crezi că ar fi bine? 

răscoala. Asta ar însemna linişte spre răsărit. Ar mai trebui să vă rog a 
trimite trei mii de oşteni în Ţara Românească pentru stavilă la turci. 

—Am dat poruncile de trebuinţă, rîse principele, uimindu-i pe cei de faţă. 

Oare unchiul şi nepotul îşi înţelegeau gîndurile? Aşa se părea după cele 
auzite. 

—Roşii mei dragi sînt pe drum încă din zori, continuă principele. Alături 
de ei, căpitanul Arvinte duce cu el opt sute de călăreţi moldoveni, sprinteni 
ca nişte diavoli. 

—Va fi nevoie de grabă mare, observă Cae. De nu vor ajunge la vreme, 
am temeri pentru Bucureşti şi pentru alte tîrguri din Ţara Românească, ce 
s-au aplecat în ultimul timp spre belşug frumos. Va mai trebui să mergem 
grabnic la regele Poloniei. De va dori o prietenie - nu supunere - cu noi, 
împotriva Imperiului Austriac, vechiul lor duşman, atunci voi respira 
uşurat. Curtea Poloniei are ceea ce-i lipseşte celei din Praga: sinceritate şi 
cuvînt. Dacă ne alăturăm oştile cu cele ale viteazului şi înţeleptului 
Zamoyski, nu ne va fi teamă nici de austrieci, nici de turci. Dar asta nu ţine 
de noi, ci numai de înţelegerea pe care o vom găsi la poloni. Va trebui să 
întărim graniţa de pe Dunăre, şi asta grabnic. Prin victoria noastră din 
Moldova, turcii se văd lipsiţi de tributul plătit cu sfinţenie de Ieremia 
Movilă. Aşa ceva nu pot ei să uite. Apoi, e vremea să ne întoarcem în Alba- 
Iulia. Cu cît vom fi mai iute acolo, cu atît vom zădărnici uneltirile nobililor. 
Transilvania se află azi sub suzeranitatea Imperiului Austriac. Moldova nu 
trebuie aplecată spre astfel de rosturi. Iar de va fi să ţinem unirea celor trei 
ţări măcar doi-trei ani, adică atît cît ne-ar fi de-ajuns pentru unificare 
deplină spre un regat al nostru, puterea ce o vom căpăta ne va feri de orice 

ameninţare. 

î 

—Aşa ne-am gîndit şi noi, răspunse principele. Pîrcălabul Sucevei şi 
închinarea făcută nouă la 2 iunie de către boierii veniţi la Iaşi se leagă de 
noi, nu de împărat. Şi poate nu-i departe ziua cînd vom scoate şi 
Transilvania de sub suzeranitatea Imperiului Austriac. Dar ne-am mai 
gîndit şi la altele. Vom aşeza aici locţiitor al nostru, ce va cîrmui Ţara 
Moldovei cu grijă, pînă ce vom limpezi celelalte rosturi ale unirii depline. Iar 
acel domn va fi nepotul Marcu sau, cum îşi zice el, Cae Indru. 

Auzind asemenea vorbe, tînărul păli brusc. 

—Eu domn al Moldovei? se bîlbîi Cae, lucru ce nu i se întîmpla. 

—Da, nepoate, zîmbi principele. Ne-am gîndit mult la asta. Mîine vei face 
jurămînt de credinţă. Părăsesc Moldova, şi aş vrea să fiu liniştit. Să ştiu că 
rămîne aici una dintre cele mai strălucite minţi ale neamului nostn^J£ată 
de cîte primejdii sînt înjur, eşti cel mai nimerit. 

Cae tăcu multă vreme. Prietenii săi, la fel de uluiţi, aştepte 
chipul strălucind de bucurie. Aşteptau să se arunce la picioare 
şi să-i sărute mina, dar nu se întîmplă nici unul din geî 

cuveneau. Iar cînd vorbi, glasul tînărului păru puţin schimbat şi mai aspru. 

—Măria-ta, vă mulţumim frumos. Iată că sînt mulţi ani de cînd lucrăm 
împreună. în toţi aceşti ani nu v-am stat niciodată împotrivă, ca azi. Eu nu 
voi fi domn al Moldovei. 

Pe feţele celor din jur se aşternu uimire şi nelinişte. Chiar isteţul 
Costache se gîndi o clipă că prietenul său o cam luase pe de lături, 
supărîndu-1 pe principe. Numai Mihai continuă să zîmbească. 

—Dacă ai temeiuri bune, le vom lămuri aici. Nu uit că ai venit lîngă noi 
fără plată, dar nu în slujba mea, ci a neamului. în anii care au trecut, ai 
adus mari servicii ţării. Ştiu că ţi se cuvine domnia Ţării Româneşti, chiar 
înaintea mea. Vei fi aşezat în scaunul domnesc din Bucureşti, iar aici îl vom 
aduce pe fiul nostru Nicolae Pătraşcu-vodă. 

Mirarea lui Cae nu mai cunoscu margini şi asta se vedea limpede pe faţa 


lui. 


—Doamne! grăi el din nou. E prima oară cînd am alte păreri decît voi, şi 
vă cer iertare. Nu doresc nici domnia Ţării Româneşti, ci un singur lucru: să 
fiu alături de voi. Neamul nostru nu stă doar în Nicolae Pătraşcu sau Cae 
Indru, ci în mii şi mii de oameni harnici la gînd şi la fapte. Dar azi, are un 
singur Mihai. El e luceafărul românilor, sau omul spre care se îndreaptă 
toate gîndurile noastre. Acest om trebuie apărat şi sprijinit spre folosul 
neamului. Dacă duşmanii ar lucra împotriva voastră deschis, pe cîmpul de 
luptă, nu mi-aş face griji şi aş primi domnia Moldovei ori a Ţării Româneşti. 
Dar ei lucrează perfid, azi cu otravă, mîine cu pumnal viclean. Aş fi un slab 
fiu al ţării dacă aş sta departe de voi. Dacă ar pieri numai omul Mihai, 
oamenii ar fi îndureraţi, însă şi-ar găsi altul în loc. Dar Mihai azi nu-i un 
om, ci un simbol al neamului. Dacă piere acel simbol, se destramă tot ce 
am făurit cu atîta trudă. 

„E nebun că renunţă la o astfel de mărire, gîndi Preda. Eu n-aş fi avut 
tăria să o fac. însă dacă mă gîndesc bine, cred că niciodată nu am întîlnit 
un tînăr cu sufletul mai curat decît al lui.” 

Principele nu răspunse. Ştia că Indru are dreptate. Că nu se poate lipsi 
de el, chiar dacă-1 supărase refuzul aspru. în inimă i se strecură o căldură 
ciudată, blîndă, ca o alintare. 

„Eu, domnul românilor de pretutindeni, sînt mîndru cu un astfel de 
prieten, gîndi el. Prin alte părţi, fraţii de sînge se omoară între ei pentru 
putere. La noi, tineri ca Marcu şi Chirilă Zece Cuţite, cu drepturi la domnie, 
lucrează modeşti în slujba neamului, fără alte gînduri. Fără a dori o 
răsplată. Poate d-aia sîntem atît de puternici. De vom avea astfel de urmaşi, 


şi vom avea sigur cu asemenea părinţi, nu mi-e teamă pen 
neamului.” 



Minat de o pornire pe care nu şi-o putu reţine, principeL 
picioare şi-l prinse pe Cae de umeri. 

—Pentru împotrivire, te cert ca unchi, spuse încruntat. Pentru inima ta 
mai curată decît limpezimea cerului, te sărut ca domn al românilor. 

Rar avea principele cuvinte de laudă mare. Rar avea timp de asemenea 
lucruri, astfel că gestul său îi înmărmuri pe cei de faţă, chiar dacă îi 
recunoşteau lui Cae nişte merite cu care puţini s-ar fi putut mîndri. 

—Doamne! interveni Radu Buzescu, cunoscut pentru fineţea lui 
diplomatică. Aud că, din porunca voastră, Deli-Marcu şi oamenii săi îi atacă 
pe turci la Chilia şi la Cetatea-Albă. Oare nu ne-am grăbit a ne atrage alte 
ameninţări din partea sultanului? 

—Asta mă întreb şi eu, rîse Mihai. Cînd lucrurile ies pe vrerea noastră, 
se vede într-un fel. Dacă nu ies, vedem în alt fel. Cred că nu ne-am grăbit. 
Campania din Moldova poate fi încheiată numai după întregirea ei. Cît îi 
priveşte pe turci, o supărare în plus nu mai are importanţă. Ştiu sigur că 
au pornit asupra Ţării Româneşti, însă nu cu oşti mari. Dacă am pleca 
acum să-i întîmpinăm, n-ar fi prea bine. încă nu ne-am aşezat cum trebuie, 
iar polonii abia aşteaptă o greşeală de-a noastră. 


înserase. Soarele se mistuise de mult, dar pămîntul încins îşi slobozea 
căldura peste cîmpie. Cochetul palat din Satu-Mare, al cărui proprietar era 
contele Teke Francisc, primi cîţiva oaspeţi de seamă. Se aflau acolo, în 
frumoasă găzduire: Pezzen, diplomatul casei de Austria, Naprâgy, 
cancelarul principatului, Farkas Kornis, fratele generalului, marele bogătaş 
Bornemissa, generalul imperial Basta, Csâki, nunţiul papal Querini şi un 
umil prelat catolic, venit de la mănăstirea Strahov din Praga, ce răspundea 
la numele de Peter. Slujitorii alergau zoriţi a face bună primire. Contele 
Teke, încîntat de importanţa musafirilor, veghea la frumoasă rînduială. Pe 
cucernicul Peter îl pofti mai pe la coada mesei, strîmbînd din nas. Acesta 
era singurul dintre oaspeţi a cărui prezenţă nu-i făcea o deosebită plăcere. 
Dar, spre totala lui uimire, nunţiul Querini se ridică de la locul de cinste şi 
i-1 cedă călugărului, cu o adîncă plecăciune. Cucernic şi blînd, sfios şi 
modest, Peter îi mulţumi şi-i spuse că se simte foarte bine acolo unde 
fusese aşezat. Abia atunci privi Teke mai atent la rasa insului, cam 
ponosită, la faţa lui grăsuţă, ştearsă. 

„Credeam că-i un umil slujitor al lui Querini. Acum nu mai ştiu ce să 
cred.” 

Dar mirarea lui crescu şi mai mult cînd îl văzu pe marele diplomat 
Pezzen că se apleacă spre el plin de atenţii. 

Tîrziu, aproape de miezul nopţii, cînd atmosfera dintre mus£ 
încălzise de-a binelea, cînd pe masă rămaseră doar gustări şi pa 
cînd mulţimea slujitorilor nu mai avea ce căuta acolo, discuţia 
întorsătură mai chibzuită. 

—Domnilor, vorbi Pezzen, prin mijlocirea scrisorilor 

comisarul imperial Ungnad, sau pe alte căi, sîntem în măsură a vă lămuri 
situaţia din Transilvania, Moldova şi Ţara Românească. Principele Mihai a 
părăsit Moldova şi a ajuns la Braşov. Curînd, va fi la Alba-Iulia. în Iaşi, 
conducerea Moldovei a rămas provizoriu în seama boierilor Udrea, 
Andronic, Sava şi Negrea. Cetatea-Albă şi Chilia au fost scoase de sub turci, 
Soroca, Tighina, Hotinul, Cetatea Neamţului şi Suceava au fost întărite cu 
moldoveni şi oşteni de-ai principelui. Din oamenii lui Mihai, au rămas în 
Moldova cam cinci-şase mii. Puţini pentru apărarea ei, chiar dacă sînt acolo 
şi oştile locale, mulţi dacă ne gîndim că Mihai i-a rupt de la inimă. Trei mii 
de roşii, opt sute de moldoveni şi mica oaste a Ţării Româneşti a purtat 
lupte cu turcii, care au intrat pînă aproape de Tîrgovişte. Dar marele-vizir 
Ibrahim a trimis puţini spahii şi ieniceri în Ţara Românească. Numărul lor 
nu a trecut cu zece mii, astfel că au fost alungaţi cu pierderi. Dacă privim 
intenţiile lui Mihai în privinţa turcilor prin luptele cu aceştia, reiese limpede 
că principele nu s-a aliat cu ei. Iată deci că se limpezesc îndoielile noastre 
despre credinţa lui faţă de creştini. 

—Domnule Pezzen, îl întrerupse umilul Peter, ascultăm cu multă plăcere 
frumoasa înfăţişare pe care ne-o faceţi asupra celor trei ţări ale valahilor. 
Aveţi mari haruri în a povesti şi cred că nu ne veţi lipsi de totalitatea 
ştirilor. Cît priveşte concluziile voastre, ele pot ajunge către nedorite greşeli, 
fiindcă oamenii sînt slabi şi numai rugăciunile către Cel-de-Sus îi ajută. 
Numai Dumnezeu vede limpede. 

Pezzen tăcu încurcat. înţelese bine aluziile prelatului. Acesta socotea că 
numai biserica îşi poate îngădui unele concluzii. Lui nu i se cuveneau. 
Arătîndu-se senin la chip, chiar dacă în sinea sa tremura de indignare, 
doctorul vorbi supus: 

—Cuvintele voastre mi-au umplut inima de lumină. Aşa e, sfinţia- 
voastră! Noi greşim des, fiindcă ne tragem din păcat. Dar rămăsesem la 
situaţia din cele trei ţări. Oştile Olteniei, ce s-au ridicat în luna mai pînă la 
cîmpia Zarandului, s-au tras către Dunăre, unde se anunţă ameninţări 
mari din partea turcilor. Deci la acest ceas, puterea lui Mihai în principat 
stă pe nouă mii de oşteni, din care şase mii cinci sute de români, o mie 
unguri şi o mie cinci sute de secui şi saşi. Iar primejdiile se adună în jurul 
lui de la poloni, de la tătari, de la turci, la care se adaugă nobilimea din 
Transilvania şi Imperiul Austriac. 

—Ah, să nu vorbim despre primejdii şi ameninţări, domnule Pezzen! îl 
întrerupse Ştefan Bâthoiy de Ecsed. De ţap te ani, ele apasă asupra lui 
Mihai ca un cleşte uriaş, dar nu l-au oprit să stăpînească azL=din 
Maramureş la Dunăre şi din Banat la apele Nistrului. Am spus 
mi-e teamă că mîine graniţele lui vor fi mult mai largi. 

—Dacă-1 vom lăsa, rîse Kornis. 

—Nu prea ţine el seamă de noi, răspunse Naprâgy. 

Generalul Basta, care nu se amestecase pînă atunci, socoti că a venit 
vremea să-şi facă simţită prezenţa şi vorbi cu asprime: 

—Nu ţine seamă de domniile-voastre, fiindcă vă lipseşte un bărbat 
hotărît, aşa cum sîntem noi. De ne-aţi fi adresat rugăminţi... 

—Domnul acesta e Basta? întrebă umilul Peter, năucindu-1 pe general. 

—Da, sfinţia-ta, eu sînt, spuse încruntat, nemulţumit de faptul că acesta 
nu-1 recunoscuse. 

—După vorbele voastre aruncate cam în pripă, n-aş fi crezut. 

—Ce poate crede un popă? răspunse Basta cu dispreţ neînţelegînd 
semnul tainic făcut de Pezzen. 

—Adevărat! zise Peter cu aceeaşi linişte. Ce putem crede noi? Generalii 
au greşit adesea de-a lungul timpului. Biserica, fiind în slujba lui 
Dumnezeu, niciodată. 

Iute la mînie, neştiind unde vrea să bată călugărul, Basta fu pe punctul 
de a sări cu vorbe de ocară, dar piciorul lui Pezzen călcă iute peste al său. 

—Domnule general, continuă Peter învîrtind pe mîini nişte mătănii 
simple, acum o lună împăratul socotise a vă lua comanda trupelor din 
Ungaria Superioară fiindcă i s-ar fi potrivit mai bine marchizului de Burgau. 
Cerîndu-ne părerea, i-am propus să mai aştepte. Marchizul e un oştean de 
mare vază, dar cam răzvrătit împotriva bisericii. însă învăţătura creştină ne 
porunceşte a-1 ierta pe cel rătăcit şi a-1 aduce pe calea cea bună. Văzîndu- 
vă azi, ne bucurăm că sînteţi plecat supus al bisericii, chiar dacă vă lipsesc 
unele haruri ale marchizului. Ne vom ruga pentru voi, domnule general. 

„Cine dracu e ăsta? se întrebă Basta iritat. Aluzia lui e limpede că mă 
vrea supus al bisericii, dar eu mă aflu în slujba împăratului.” 

„E îngîmfat, socoti Peter. Prostul nu e prost destul dacă nu-i fudul. Cred 
totuşi că-1 vom îmblînzi. Cu el voi lucra mai uşor decît cu marchizul. Mă 
pricep la oameni. Cînd dau de greu, cei îngîmfaţi se pleoştesc dintr-o dată. 
îi voi da o lecţie de mărinimie în seara aceasta. Pentru a-1 înfricoşa am timp 
destul. Nu-un general mare. Faima şi-o datorează oştilor bune şi căpitanilor 
săi. De fapt, azi nu-mi trebuie un general mare, ci unul care se supune 
orbeşte.” 

La propunerea gazdei, se ridicară cu toţii să guste aerul curat de pe 
terasele mari. Querini, mic şi slăbuţ, luă braţul masivului Ştefan Bâthory. 
Kornis, gras la trup, ieţi dimpreună cu uscăţivul Naprâgy. Bornemissa, înalt 
şi bine croit, porni alături de scundul Csâki. Lunganul Basta, cu faţa 
bronzată frumos de soarele pustiei, luă braţul spătosului Pezzen. 

—N-am priceput nimic din semnele voastre, grăi generalul. 

Marele diplomat socoti că acesta e departe de a avea fineţea ci 
Rudolf. Un altul ar fi priceput chiar dintr-o uşoară ridicare de sj 

—Semne prieteneşti, domnule, răspunse ascunzîndu-şi disj 
îndemn a-1 nesocoti pe părintele Peter. Mînia lui poate însf 

carierei voastre de general. 

—Glumiţi? 

î 

—Nu mi-aş îngădui. 

—Dar eu sînt în slujba împăratului, domnule Pezzen. în slujba primului 
om al imperiului. 

—Poate al doilea, sau al treilea, sau cine mai ştie. Peste Rudolf stau 
puteri mai mari decît credem noi. 

—Dacă mi-ar spune altul, n-aş crede. înseamnă că acest călugăr cu 
straie cam soioase... 

—Da, da, domnule general. 

—Drace! se muie Basta înfiorat. 

Peter prinse din ochi discuţia dintre general şi diplomat. Era convins că 
vorbeau despre el. Zîmbi mulţumit. „Pezzen s-a dovedit un bun slujitor al 
nostru. De fapt, noi l-am ridicat şi noi îl ţinem la curtea lui Rudolf. Cred că 
va reuşi să facă din Basta un mieluşel.” 

îi adresă un semn diplomatului, iar acesta se apropie grăbit. După un 
sfert de ceas, intrară cu toţii în sufragerie. Umilul călugăr aşteptă calm, 
pînă cînd flecare se aşeză pe vechiul loc. 

—Domnilor! vorbi el. împăratul nostru, Domnul să-l ţină în pază, l-a 
tolerat prea mult aici pe veneticul Mihai. Nu putem să nu-i recunoaştem 
nişte merite principelui. Nişte merite de mare general al timpului nostru, 
dar planurile lui nu se potrivesc în nici un chip cu ale împăratului. Noi 
dorim să avem sub stăpînire întregul teritoriu valah, pînă la Nistru. A 
stăpîni Transilvania şi Moldova înseamnă a intra ca un pinten între poloni 
şi turci. Spre sud, vom întări graniţele Carpaţilor, iar turcii ne vor simţi 
acolo puterea. Deci, pentru nobilii Transilvaniei nu vor mai fi primejdii. 
Spre nord, vom aduce încă un cerc de fier în jurul Poloniei. în Transilvania, 
nobilii şi-au pierdut puterile şi multe privilegii de la Şelimbăr încoace. Prin 
venirea oştilor imperiale aici, nobilii vor primi tot ce au pierdut sau sînt pe 
cale să piardă. Vom numi în Transilvania un guvernator. 

—Nu guvernator, monseniore, interveni Naprăgy. Sperăm să-l aducem pe 
fostul principe Sigismund. El e de-al nostru. 

—Dar v-aţi lepădat cîndva de el. 

—A fost o greşeală, se amestecă Bornemissa. 

—Ne vom gînd la asta, domnilor. Poate că chiar e mai bine. 

„Sigismund nu, socoti Peter. E un om pe care nu se pot pune baze 
serioase. Totuşi, nu strică să-l promitem, pentru a căpăta sprijinul nobililor. 
După ce-1 vom alunga pe Mihai, generalul Basta va fi guve 
altul.” 

—Dacă-1 doriţi pe Sigismund, îl veţi avea, domnilor, contai 
dorim linişte aici, iar biserica noastră catolică va prinde putei 
Celui-de-Sus. Căile pentru scoaterea lui Mihai din cele două 

multe. Dacă se învoieşte a fi domn în Ţara Românească şi a primi de la noi 
compensaţie în bani, îi vom da. Banii nu ne lipsesc. Putem oferi două 
milioane de taleri, sau chiar mai mult. De nu se va învoi, nobilii 
Transilvaniei, ajutaţi de trupele imperiale ale domnului Basta, vor face 
răscoală. Apoi, mai sînt şi alte căi la care ne-am gîndit, însă toate la timpul 
lor. Am venit aici pentru a schimba păreri cu domniile-voastre şi a hotărî 
măsurile ce se impun. Sfînţia-sa episcopul cancelar Naprâgy, comisarul 
Ungnad şi doctorul Pezzen ne-au vestit că sînteţi gata a începe unele 
pregătiri de răscoală. Cum socotiţi să o faceţi? 

—Monseniore! zise Bornemissa. Pînă acum am avut doar promisiuni din 
partea domnului Pezzen. Să credem că ajutorul generalului Basta nu-i o 
simplă făgăduială? 

—Să credeţi, domnilor. Generalul se va mişca lîngă voi la primul semn. 

—Dar n-am asemenea ordin, grăi Basta. 

—îl am eu, domnule, zîmbi Peter cu bunătate. 

Apoi scoase din rasa lui ponosită un sul de hîrtie cu pecetea împăratului 
şi porunci: 

—Desfă-1, domnule! 

Uluit, Basta rupse pecetea şi citi: 

„Din porunca noastră, generalul Basta şi oştile sale se vor supune 
aducătorului acestui ordin. 


Rudolf.” 

—Deci, reluă Peter, în privinţa colaborării vă dăm toate asigurările de 

cuviinţă. 

î 

—Acum vorbim altfel, se bucură Bornemissa. Monseniore, la noi există 
un obicei al pămîntului, potrivit căruia marea nobilime are oşti proprii. E 
adevărat că nu sînt mari, dar de ne unim către acelaşi scop, ele vor creşte 
frumos. Cred că pînă în mai puţin de o lună, vom ajunge la zece mii de 
călăreţi şi pedeştri, sau poate chiar mai mult. De mîine, curieri de-ai noştri 
vor alerga pe la castelele şi palatele celor ce sînt alături de noi. Dar poate că 
ar trebui să nu privim lucrurile prea uşor. Principele Mihai nu-i unul dintre 
aceia pe care îi poţi lua ca din oală. El stă cu ochii pe noi. Iar ochii, urechile 
şi mîinile lui sînt cavalerii din jurul său. Domnii Cae Indru, Costache 
Caravană, Chirilă Zece Cuţite şi Ducu cel Iute sînt oameni cu mari haruri 
ale inteligenţei, vicleniei şi curajului. Poate că a venit vremea să-i retezăm 
puterile principelui prin nimicirea acestor cavaleri. 

Peter asculta îngîndurat. Virtuţile lui Ducu şi Costache le simţise la 
Krivoklat. Cît despre ceilalţi doi, aflase multe lucruri parcă de necrezpjU^ 

Musafirii contelui Teke mai discutară multă vreme, rostui 
răscoalei în cele mai mici amănunte. Dar Peter nu pomeni 
hotărîrea sa de a-i suprima pe Mihai şi pe cavalerii acestuia, 
experienţă în astfel de prilejuri pentru a nu-şi dezvălui gîndi 

se despărţiră tîrziu, aproape în zori. Trăsurile ieşiră din parcul palatului, 
mistuindu-se în noaptea caldă, plăcută de vară. Părintele Peter zăbovi 
alături de Bas ta şi-i zise: 

—Domnule general, biserica noastră vede în voi un slujitor de nădejde, 
iar pentru astfel de merite plăcute dinaintea lui Dumnezeu, vă răsplăteşte 
cu patru mii de taleri. Doctorul Pezzen a primit instrucţiunile şi vă aşteaptă 
lingă trăsura voastră. 

—Vă mulţumesc, monseniore, bîigui Basta, plăcut surprins. 

—Oh, nu mie! Lui Dumnezeu şi bisericii sale. Ne-am mai gîndit, domnule 
general, că vi s-ar potrivi titlul de guvernator al Transilvaniei. Luptaţi 
pentru el, domnule! 

—Cum? 

—Ascultîndu-ne poruncile fără să puneţi întrebări, fiindcă biserica nu 
greşeşte niciodată. Vreau să ne ascultaţi, chiar dacă poruncile noastre 
seamănă a răzvrătire. Să nu vă temeţi. Biserica veghează asupra voastră, 
împuternicirea de guvernator, semnată în alb de bunul nostru împărat, se 
află în buzunarul meu. Rămîne doar să punem acolo un nume. 

—Dar le-aţi promis nobililor că-1 veţi aduce pe Sigismund. 

—Iată că începeţi să întrebaţi, domnule general, răspunse Peter cu 
asprime. 

Simţind că a greşit, mîndrul Basta se aplecă brusc şi sărută mîna 
umilului prelat. Apoi vru să se îndepărteze, dar un gest al celuilalt îl opri. 

—Acum, o rugăminte, domnule Basta: ce am discutat adineauri rămîne 
numai între noi. Mergeţi liniştiţi la trupele voastre. Cînd va fi nevoie, vă vom 
informa din timp. 

Ajuns lîngă trăsură, generalul primi din mîinile lui Pezzen talerii promişi. 

în vreme ce Basta se îndepărta plin de speranţe, Peter şi Pezzen urcară 
într-o trăsură închisă şi porniră pe drumul ce ieşea din Satu-Mare către 
apus. La puţină vreme, lăsară drumul în dreapta şi intrară pe unul mai 
îngust, mărginit de păduri vechi. Opriră după o jumătate de ceas la poarta 
unei biserici nu prea mari, dar frumos înconjurată de copaci şi ziduri înalte. 
Odăile pregătite din timp îi aşteptau pentru odihna cuvenită. Afară, se 
crăpa de ziuă. Cei doi mai zăboviră o vreme de taină. Şi nimeni nu bănui că 
acolo, în locul acela tihnit, învăluit de dulceaţa zorilor, se puneau la cale 
planuri de asasinare a principelui şi cavalerilor săi. 

Capitolul 16 


n ziua de 11 iulie, căldura căzuse tolănită la rasul pămîntului, cu 
>jlmult înainte de prînz. Praful drumurilor era încins şi greu, lipsit de 

/JJ vlaga ce i-o aducea altădată vîntul. Bărbaţii şi femeile satelor 
intraseră în holdele mari de grîu fie pe lunci, fie pe coaste. Aerul şedea 
nemişcat, încremenit şi obosit sub apăsarea căldurii. De-a lungul 
cîmpurilor se zăreau prin holde spinările albe ale secerătorilor şi din cînd în 
cînd cîte-un trup ridicat în picioare, înconjurat pînă mai sus de brîu de 
spicele galbene-aurii. Apele Mureşului se mişcau în dulce cumpătare, 
înghesuite de prunduri ivite peste noapte. Pruncii dăduseră buzna la 
scăldat, iar gălăgia lor şi trupurile agere aduceau locurilor sfîntă 
binecuvîntare. Chiar şi vitele se tolăniseră în apă pînă la gît şi priveau 
împrejur cu ochii lor blînzi, mirate de asemenea zăpuşeală. Cinci sute de 
călăreţi şi patru mii de trabanţi ieşiseră din Alba-Iulia în straie de paradă 
aliniaţi frumos pe marginile drumului dinspre Teiuş. O trăsură deschisă, cu 
puţin alai, îl aducea pe doctorul Pezzen în capitala principatului. Plecat de 
atîtea luni, diplomatul casei de Austria sosea abia acum la capătul 
drumului. Frumoasa primire, ce s-ar fî cuvenit unui împărat, nu-1 
impresionă pe călător. Venise acolo să vadă mult şi să afle mult. Ochii lui se 
opreau adesea asupra oştenilor echipaţi cu straie bune şi arme noi, 
strălucitoare în curăţenia lor. 

„E de mirare cum reuşeşte principele să întreţină astfel de oşti, cînd lipsa 
lui de bani s-a auzit chiar pînă la Praga, socoti Pezzen. Şi iată că de-a 
lungul drumului am văzut oameni ieşiţi la lucrul cîmpului, satele şi oraşele 
bine îngrijite, astfel că se simte mîna de gospodar a lui Mihai. Nobilii petrec 
frumos, castelele, palatele şi casele lor nu au fost călcate cu forţa, vechile 
lor privilegii sînt respectate, fapt ce mă pune în mare încurcătură. Pe nobili 
nu-i înţeleg. Nu pricep aplecarea lor spre răscoală. Oare să-i supere atît de 
mult faptul că au un conducător din neamul valahilor? Dar asemenea 
conducători au mai fost aici. Matei Corvin şi Iancu de Hunedoara erau 
valahi. Va fi greu să-i vorbesc principelui despre nemulţumirile nobililor, 
fiindcă nimic nu stă în picioare. Nici pretenţiile de stăpînire aici, ridicate de 
Imperiul Austriac, nu sînt motivate. M-am lămurit singur în această 
călătorie că populaţia cea mare a principatului o formează românii, 
a dovedit devotat creştinătăţii şi casei de Austria. Cel puţin 
nimic nu a ridicat bănuieli temeinice asupra lui. Poate ci 
Matthias e singurul dintre noi care vede mai limpede, 
principele ar fi azi singurul general capabil a menţine linişt^ 

parte a Europei. Dar Maria de Spania, papa şi biserica noastră catolică vor 


altfel. însă mi-e teamă că nu va ieşi nimic bun. Peter mă înspăimîntă cu 


vorbele lui în doi peri, cu marea lui putere, cu misterul din spatele său şi 
mai ales cu lipsa lui de omenie. Uneori, mi-e teamă chiar pentru viaţa mea. 
Ştiu multe. Poate prea multe pentru a nu se lipsi cîndva de un martor 
supărător. Cine lucrează cu otravă şi pumnal nu face deosebire între 
duşman şi prieten. Am credinţa că Mihai va fi asasinat în curînd. Dacă 
tratativele mele cu el nu duc la nici un rezultat, acesta îi sfîrşitul hotărît de 
Peter, sau poate chiar de alţii mai sus decît el.” 

Trăsura intră prin poarta de sud a cetăţii Alba-Iulia. Logofătul Teodosie 
şi generalul Kornis, călări pe cai frumoşi, ţesălaţi în dreptunghiuri mici, se 
alăturară trăsurii din mers. Iar un sfert de ceas mai tîrziu, Pezzen, pînă la 
urmă copleşit de atenţii, ajunse în faţa tronului princiar. Mihai zîmbea, în 
loc să-l privească încruntat pentru întîrzierea lui nejustificată. înfăţişarea 
marelui general valah nu arăta semne de fală sau aplecare spre trufie. 
Gesturile lui simple, vorbele cumpătate îl impresionară pe fiul diplomat. 

—Sosirea voastră aici aduce strălucire curţii din Alba-Iulia, domnule 
doctor Pezzen, grăi principele. Aduce strălucire prin voi şi prin împăratul 
Rudolf, pe care îl reprezentaţi. Prezenţa voastră ne încredinţează că înalta 
curte din Praga nu şi-a uitat aliatul din răsărit. 

„Hm! gîndi Pezzen. A spus aliat, nu vasal. Dar mi se pare că lucrurile 
stau chiar aşa cum le înfăţişează, ce-i drept, cu adîncă fineţe. Cred că-i o 
aluzie la faptul că Imperiul Austriac nu şi-a respectat pînă azi obligaţiile de 
suzeran, fiindcă ajutoarele de bani şi de oşti nu s-au arătat, aşa cum s-ar fi 
cuvenit.” 

Apoi răspunse: 

—Măria-ta, vorbele voastre îmi aduc multă bucurie. Am desluşit din ele 
că ati rămas credincios casei de Austria, astfel că între aliaţi buni, discuţiile 
vor fi rodnice şi pline de miez. îngăduiţi-mi, serenissime principe, să vă 
aduc salutul şi urările de sănătate trimise prin noi de împăratul Rudolf. 

—Vă mulţumim şi ne vom grăbi să le întoarcem după cuviinţă. Domnule 
doctor Pezzen, cred că lunga şi plicticoasa călătorie v-a obosit. Slujitorii 
noştri au făcut pregătiri pentru a va găzdui cum se cuvine într-o minunată 
casă din Alba-Iulia. Reşedinţa voastră e înconjurată de pomi şi trandafiri. 
Cîndva, ea a aparţinut regretatului Petre Huszăr, ce se număra printre 
fruntaşii nobilimii din Transilvania. Sperăm să vă simţiţi bine acolo. E un 
loc încîntător şi liniştit. 

—Ne-am gîndit, domnule doctor, zîmbi principele. Ea va fi peste zece zile. 
—Nu-i prea îndepărtată? 

—Nu cred. De fapt, ştim că sînteţi un om înţelept, care nu se grăbeşte 
niciodată. 

„Drace! chibzui Pezzen. Fineţea vorbelor lui mă uimeşte. Iată că ne-a 
făcut o frumoasă aluzie la faptul că am întîrziat pe drum nepermis de mult. 
O aluzie meşteşugit învăluită în vorbe de laudă.” 

* 


în dimineaţa zilei de 21 iulie, Pezzen fu primit în audienţă solemnă. Sala 
tronului se umpluse de curteni şi oşteni. Principele arăta vesel, ca şi vestiţii 
săi cavaleri Cae, Costache, Chirilă şi Ducu. 

—Ei, domnule doctor, cred că vă simţiţi bine la noi, spuse principele cu 
bunăvoinţă. Se cunoaşte, după faţa odihnită, că v-aţi aflat prilej de îngrijire 
trupească. 

—Serenissime principe, nu tăgăduim că ne-aţi oferit un minunat loc de 
găzduire. Discursul nostru va fi scurt, fiindcă adesea cei ce se îndeamnă a 
le rosti, cam bat apa în piuă. Sînt emoţionat. Azi îmi revine cinstea de a vă 
înmîna frumosul colan cu vulturul habsburgic, pe care împăratul Rudolf vi- 
1 acordă în semn de adîncă preţuire. La curtea din Praga, numele vostru e 
pomenit adesea cu admiraţie. Se recunoaşte acolo că sînteţi un vasal 
credincios şi harnic. Suzeranitatea Imperiului Austriac înseamnă pentru voi 
deschiderea unui drum larg de lucru în folosul creştinătăţii. Iar faptul că aţi 
adus la trupul imperiului şi Ţara Moldovei dovedeşte că împăratul nu s-a 
înşelat socotindu-vă un mare general al timpului. în catedrala Sfîntul Vit s- 
au înălţat rugăciuni pentru voi. Iată mari semne de prietenie şi bunăvoinţă, 
serenissime. 

—Frumoase vorbe, domnule doctor Pezzen! grăi principele cu admiraţie. 
Se vede că sînteţi un orator neîntrecut, iar fraza aleasă vă întregeşte 
harurile. Din vorbele voastre am înţeles că Imperiul Austriac ne cinsteşte cu 
vulturul habsburgic, un discurs şi nişte rugăciuni. Sîntem la fel de 
emoţionaţi ca şi voi, domnule Pezzen. Cît despre alipirea Ţării Moldovei la 
imperiu, nu cred să fi existat vreo astfel de ceremonie. Mai degrabă o mică 
scăpare a voastră, obişnuită adesea chiar în discursurile scurte. Dar nu 
asta are importanţă, ci marea grijă pe care ne-o arată împăratul. Am cerut 
bani şi oşti, iar ajutorul se arată într-o decoraţie, un discurs şi ceva 
rugăciuni. Oare nu-i prea puţin, domnule Pezzen? Şi încă nu-i totul. Am 
venit de bunăvoie spre vasalitate. V-am închinat Transilvania cucegită^de 
oştile mele. Drept mulţumire, împăratul m-a poftit adesea si 
principatul. Aveţi un răspuns pentru toate acestea, domnule Pes 

—Măria-ta, se înclină diplomatul cam încurcat, ştiu că 
voastre sînt în studiu. 

—în studiu? Mda! Ştiţi ce mă întreba în luna mai vechiul şi bunul meu 
prieten Taranowski, solul Poloniei? „Oare nu v-aţi aplecat ca vasal unui 
suveran mai slab şi mai sărac decît voi? La ce vă foloseşte alianţa cu cei 
care vă cer fără să dea nimic? Oare nu ar fî mai bună o prietenie a voastră 
cu regele nostru? Vă întreb asta fiindcă am venit să oferim ceea ce nu veţi 
căpăta niciodată de la casa de Austria.” 

—Sînt cuvinte spuse cu răutate, îngăimă Pezzen. 

—Poate cu răutate, dar drepte. Iată că Polonia e gata să ofere în orice caz 
mai mult decît un discurs sau o decoraţie. Iată că turcii ne fac propuneri de 
recunoaştere a noastră peste cele trei ţări, de ajutor cu oşti şi de un 
împrumut a cărui valoare se ridică la două sute de mii de ţechini de aur. La 
asta ce mai puteţi răspunde, domnule Pezzen? Poate despre faptul că am 
greşit cînd ne-am aplecat spre o alianţă cu voi? 

—Măria-ta, îngăduiţi-mi o audienţă secretă, făcu palid solul lui Rudolf. 

—Fie! răspunse principele cu asprime. O veţi avea peste o jumătate de 
ceas. 


* 


în odaia de lucru a principelui se aşternuse masă cu vin şi ceva gustări. 
Aşezat pe un scaun lîngă fereastră, Mihai privea cum se schimbau gărzile 
din faptul prînzului. Doctorul Pezzen cătă în jurul său, surprins de 
simplitatea mobilierului şi lipsa obiectelor de ornament. 

„Nu şi-a îngăduit nici un fel de confort, chibzui diplomatul. Ba mai mult: 
aud că şi-a cheltuit întreaga avere pentru întreţinerea oştilor. Puţini oameni 
ar fî făcut aşa ceva. Mi-e sufletul greu la aceste tratative. Am venit aici să 
păgubesc un popor ce şi-a aflat un conducător mare. Un popor sărac şi 
viteaz, care ne-a ferit adesea de călcările turcilor.” 

—Vă ascult, domnule doctor, zise principele privindu-1 îngîndurat. Socot 
că-i întemeiată bine cererea voastră de audientă secretă, cu toate că mă 
miră. între noi şi împărat nu se află lucruri încurcate sau vrednice de 



ascuns. 

—Măria-ta, doresc din inimă să ajungem la o înţelegere bună, spuse 
diplomatul cu sinceritate. Casa de Austria vă oferă un milion de taleri în 
schimbul ieşirii voastre din Transilvania şi Moldova. La suma aceasta 
adăugăm castelul Konigsberg, al cărui venit anual se ridică la aproape o 
sută de mii de taleri. Vă recunoaştem ca domn al Ţării Româneşti, şi la 
nevoie, vă putem sprijini cu oşti împotriva turcilor. 

Aici se opri încurcat. Cîteva clipe, ochii principelui scînteiară de mînie. 
Doar cîteva clipe, fiindcă semnele ei dispărură brusc, iar vocea lui era 
cînd întrebă: 

—Nu vi se pare curios, domnule Pezzen, faptul că noi nu 
temem, ci de ipocrizia stăpînilor voştri? 

—Serenissime principe, răspunse diplomatul, eu am o 
azi. Ce gîndesc nu are însemnătate, ci numai îndeplinirea 

voi. Mi s-au dat împuterniciri să negociez cu voi pînă la suma de trei 
milioane de taleri. Atît şi nimic mai mult. 

—înseamnă că ne pierdem vremea, vorbi Mihai cu tristeţe adîncă. 

—E ultimul vostru cuvînt, serenissime? 

—Ultimul. 

—Atunci, nu-mi mai rămîne decît să vă cer permisiunea de a mă retrage. 

—O aveţi, domnule Pezzen. 

•> ' 

* 


O uşă frumos mascată în peretele de lemn se deschise îndată după 
plecarea doctorului Pezzen. Din spatele ei apărură Cae, Chirilă, Costache şi 
Ducu. Feţele lor transpirate sub apăsarea căldurii din mica ascunzătoare 
stîrni veselia principelui. 

—Aţi auzit, prieteni? întrebă reţinîndu-şi un zîmbet. 

—Tot, murmură Chirilă. 

—Şi ce părere aveţi? 

—Să le luăm banii, grăi Ducu mucalit. 

—Glumiţi? 

—Numai pe jumătate, măria-ta. La spatele lui Pezzen nu stă împăratul, 
ci alte puteri. Sau poate împăratul s-a lăsat convins a ne scoate de aici. 
Ceva e sigur: se lucrează cu mîrşăvie, iar banii aceia nu vin de la împărat. 
Ce-ar fi să ne prefacem a primi tîrgul? Cu trei milioane de taleri desăvîrşim 
unirea celor trei ţări şi punem pe picioare o oştire a Bucegilor, cum nu s-a 
mai văzut. Să răspundem la viclenie cu viclenie. Nu mai am linişte dacă nu 
le luăm banii acestor lotri. 

—Ai un plan? se interesă Costache Caravană. 

—încă nu. 

—Atunci, să nu mai vorbim despre asta. Crezi că cei care fac tîrgul cu 
noi se vor mulţumi doar să ne aducă frumoasa grămadă de aur? Nu, dragul 
meu! Totdeauna trebuie să ne gîndim că adversarul nu-i mai slab la 
judecată decît noi. Că şi-a luat măsurile lui de prevedere. Va trebui să 
semnăm renunţarea noastră la Transilvania. O asemenea semnătură ne 
obligă să o respectăm. A lua bani de la unii ce s-au transformat din aliaţi în 
trădători nu-i un păcat. Sigur că banii aceştia ne-ar ajuta să ne plătim 
datoriile mari, să-î sprijinim pe Altîn, să ridicăm cetăţi puternice şi să 
desăvîrşim unirea neamului, dar nu ne putem gîndi la ei. Socot însă că 
părerea ta nu-i lipsită de înţelepciune, fiindcă ne dă prilej de a deschide 
ochii mai bine. Adineauri ai spus că banii aceştia nu vin de la împărat, deci 
nu el ar fi cel păcălit. Aici cred că ar trebui să ne gîndim puţin. Ce părere ai, 
Cae? 

—Admir inteligenţa lui Ducu, zîmbi Cae. Mintea lui pătrunzătoare a găsit 
o cale la care nu ne-am gîndit. Şi eu înclin a crede că cele trei milioane de 
taleri nu vin din visteria împăratului Rudolf. Curtea din Praga, ce trăieşte 
într-un lux orbitor, nu are atîtia bani. Poate că nu ar strica să aflăm de 
unde vin. Dacă am trimite o solie la arhiducele Matthias, m-aş mij 
aflăm adevărul. Mi-e teamă că cele trei puteri, despre care ne 
al Franţei, au început a se mişca asupra noastră. Iar dacă-i aş 
aflăm, pentru a lua măsurile de cuviinţă. 

—Aşa cred şi eu, murmură principele aplecat spre gînduri 
mai înverşunat duşman al nostru se arată azi în apus. Adică ac 

nădăjduit mai mult. Acolo unde ne-am legat cu prietenie deschisă, pornită 
din suflet. Dar noi totdeauna am avut duşmani, deci nu-i cazul să ne 
frămîntăm mai mult decît altă dată, ci să lucrăm cu chibzuială. Ne trebuie 
bani. îi vom avea. 

—De unde, doamne? întrebă Chirilă nedumerit. 

—Din minele de aur ale principatului. A venit vremea să confiscăm toate 
minele de aur ce lucrează azi în folosul imperiului şi al nobililor din 
Transilvania. 

—Va ieşi răzmeriţă din partea nobililor şi ceartă cu imperialii, se 
amestecă grăsunul Costache. 

—Ştiu, dar dreptatea e de partea noastră. Noi sîntem stăpîni aici. Pînă 
cînd vor lucra minele noastre pentru alţii? Pînă cînd vom cerşi aur, lăsîndu- 
1 pe al nostru să cadă în cămări străine? Contele de Ramonchamp îmi 
spunea că aurul Transilvaniei se negociază chiar şi la Paris. Ei bine, să-l 
negocieze adevăraţii lui stăpîni. Din cine vreţi să fie formată solia la 
arhiducele Matthias? 

—Din Tufănel, Toroipan, Găluşcă şi Ciripoi-fiul, răspunse Cae. Sînt 
călăreţi desăvîrşiţi astfel că nu vor zăbovi mult pe drum. 

—Nu ştiu nemţeşte, interveni Chirilă. Poate că ar trebui să merg eu. 

—Crezi? întrebă Indru. Acum, cînd uneltirile nobililor sînt în toi, e mai 
bine să fim toţi patru aici. Scrisoarea noastră către arhiduce va lămuri 
totul. 


—Mi-e teamă că te contrazic, zise Costache. E nevoie acolo de un om 
care ştie nemţeşte. Dacă nu le cunoşti graiul, între străini eşti surdomut. 
Chirilă mi se pare cel mai potrivit în această misiune. Am înţeles că 
Matthias ne este prieten, astfel că-i necesar să-i arătăm toate gîndurile 
noastre. 

—Fie! se supuse Indru, înţelegînd temeinicia vorbelor lui Costache. Să 
plece el dimpreună cu cei patru. Sau numai cu trei. Tufănel ar putea 
rămîne aici, unde avem mare nevoie de el. 

—Ţi-ar conveni la noapte? întrebă principele. 

—De minune, răspunse Chirilă. Pe răcoarea nopţii, caii noştri se vor 
întinde frumos la drum. 

—Atunci, e bine. Peste cîteva ceasuri vei avea scrisoarea noastră, grăi 
principele. Ne-am mai gîndit că mîine sau poimîine să-l trimitem pe Radu 
Buzescu la poloni. 

—Dar la turci? întrebă Ducu. 

—Acolo ne mai gîndim. Sultanul va încerca să se răzbune pentru 
pierderea Chiliei şi Cetăţii-Albe. Poate că am să-l trimit pe Udrea cu o 
scrisoare care să ne aducă puţin răgaz. Dar azi, gîndurile mele sînt asupra 
lui Pezzen. Cred că ne va cere permisiunea să plece. Oare la Praga? 

—Asta mă întrebam şi eu, zise Cae. Poate că nu ar strica să 
urmele lui măcar pînă dincolo de graniţa noastră. îmi spune 
nu-i în regulă cu diplomatul acesta şiret. De fapt, prietenul 
zăboveşte prin pivniţele casei lui Huszâr, cu nădejdea că vom ] 

fir, aşa cum s-a întîmplat cu contele Taranowski. Nu cred că domnul Pezzen 
a putut să şadă atîta vreme la Satu-Mare numai de dragul peisajului. Dacă 
avea misiunea clară de a vă oferi trei milioane de taleri pentru renunţarea 
voastră la Transilvania, normal ar fi fost să vină aici fără zăbavă. Drace! 
strigă el luminîndu-se la chip. încep să văd clar. înseamnă că abia la Satu- 
Mare a primit o astfel de împuternicire. Deci, e limpede că cineva a venit 
acolo pe urmele sale, iar acel cineva aşteaptă rezultatul tratativelor. 

—Pe laţele de-o şchioapă ale Zambilicăi, asta e! sări Costache 
entuziasmat. Două luni a zăbovit Pezzen acolo. Or, e limpede că un 
diplomat cu sarcini precise, primite acasă, zoreşte să le ducă la bun sfîrşit. 
Ce bine că Ducu a ridicat chestiunea banilor! Numai aşa am putut dibăci 
aceste gînduri. Acum sînt şi eu de părere să-l urmărim pe doctorul Pezzen 
pînă-n pînzele albe. 

Impresionat de frumoasele deducţii ale cavalerilor săi principele îi privi 
cu admiraţie neascunsă. 

î 

—Fir-ar să fie! rîse el. Cu asemenea prieteni e o desfătare să stai alături. 
Nu mai încape îndoială că la Satu-Mare putem afla cheia misterioasei 
misiuni a doctorului. Iar dacă mă gîndesc bine, parcă mi se ridică un văl de 
pe ochi. împăratul îi asigurase, în aprilie, pe Ducu şi Costache că Pezzen 
vine la noi cu un ajutor de o sută de mii de taleri. Deci, nici vorbă despre 
cele trei milioane. Iată că doctorul nu s-a grăbit să vină cu suta de mii. Ce 1- 
a oprit oare? Ba mai mult: nici nu a pomenit despre ei. înseamnă că ceva s- 
a petrecut pe drum. Iar faptul că a zăbovit la graniţa noastră aproape două 
luni probează că cineva l-a oprit să vină. Da, da, prieteni! Cred că la Satu- 
Mare dezlegăm enigma care-1 înconjoară pe doctor. Cine va lua urma lui 
Pezzen? 

—Eu, zise Cae. Eu şi Sile. Mai mulţi, am bate la ochi. Doi călăreţi 
îmbrăcaţi în straie de negustori sînt obişnuiţi de-a lungul drumurilor, prin 
hanuri şi prin oraşe. 

* 



înnoptase de mult. Doctorul Pezzen umbla agitat prin încăpătoarea 
sufragerie a casei lui Huszâr. 

„Nu-mi mai rămîne nimic de făcut, decît să plec, socoti el. Principele nu a 
primit oferta şi nici nu mai merita să încerc. E un om dintr-o bucată. Mă 
miră totuşi că un bărbat înţelept ca acesta nu pricepe ameninţările ce-1 
pîndesc. Altul în locul lui ar fi primit banii şi frumosul domeniu Konigsberg. 
Şi-ar fi oferit o viaţă liniştită, plină de bogăţie, nu una 
ameninţări. De îndată ce va afla răspunsul meu, Peter va lua 
asasinat dimpreună cu straşnicii săi cavaleri. Totuşi, 

Asasinarea unui om ca Mihai va trebui ascunsă cu grijă 
oarecare. Iată că Peter m-a făcut confidentul său. Singurul 

Oare e bine? După asasinarea principelui, prelatul acesta ar putea încerca 
să scape de un martor ca mine. De cînd e lumea, asasinii au procedat 
astfel. Cred că ar trebui să-mi iau şi eu unele măsuri. Mai ales dacă se 
descoperă asasinatul, s-ar putea să fiu întrebat asupra tăcerii mele. Sînt 
prea mulţi aceia care m-au văzut alături de Peter. Iar faptul că talerii 
împăratului nu au ajuns la Mihai mă poate băga în mare încurcătură. Am 
să-i scriu arhiducelui Maximilian despre intenţiile lui Peter. Arhiducele ar 
putea să mă apere de ameninţări. Această scrisoare poate fi o dovadă că-i 
sînt devotat.” 

Se aşeză la masă şi începu să scrie, dar nu oricum, ci chibzuind 
îndelung asupra fiecărei fraze. Arhiducelui trebuia să nu-i dea nici totul, 
nici prea puţin, fiindcă nu ştia dacă lucrează în tabăra împăratului, sau 
mai sus. Apoi, s-ar fi putut ca între Maximilian şi Peter să existe unele 
legături. Era nevoie să fie prudent, mai ales în cazul în care prelatul ar fi 
aflat de la arhiduce conţinutul acelei scrisori. După aceste gînduri aplecate 
spre prudenţă, rîndurile lui se aş temură astfel: 

„Măria-ta, ne bucură că avem prilejul a vă da veşti din principatul 
Transilvaniei. Acum, cînd lucrăm sub înţeleaptă îndmmare a părintelui 
Peter, Dumnezeu să-l ţină în pază, parcă mă simt mai liniştit. El a venit cu 
frumoase împuterniciri de la împărat, ceea ce ne-a făcut să-i dăm adîncă 
ascultare. Prin sosirea sfintiei-sale aici, cred că scoaterea Transilvaniei de 
sub puterea valahului, devine fapt împlinit. Nobilimea, condusă cu mult har 
de sfinţia-sa, se pregăteşte bine de răscoală. Dar cuviosul Peter e de părere 
că vom reuşi mai uşor printr-un asasinat. Dacă dispare principele Mihai, 
răscoala îi va nimici şi pe căpitanii lui. Ştiind că lucraţi cu atîta zel spre 
binele imperiului, mă grăbesc a vă trimite aceste ştiri. 



Al vostm supus, 
Pezzen.” 

„Aşa e mai bine, chibzui el. Mă arăt acelaşi zelos diplomat al împăratului, 
devotat lui Maximilian şi supus lui Peter. în felul acesta, îmi atrag trei 
protecţii înalte, dar îmi iau şi măsuri împotriva prelatului. De va încerca să 
mă ucidă, îi voi spune că nu sînt singurul care ştie despre asasinat, fiindcă 
Maximilian a primit o scrisoare de la mine. Iată că multe gînduri bune vin 
noaptea. Acum parcă m-am liniştit. Cînd sînt lîngă Peter, am senzaţia că 
stau lîngă o năpîrcă. în faţa lui, cred că Diavolul e un biet ucenic.” 

Reciti scrisoarea de cîteva ori, pentru a se încredinţa că nici un cuvînt 
din frazele sale nu-i şedea împotrivă. Iar cînd se convinse că aceasta e fără 
cusur, o lipi cu grijă şi-i aplică pecetea personală. Lipsi o vreme 
Apoi reveni, însoţit de un oştean falnic. 

—Domnule Rudi, grăi doctorul. Mîine, după deschiderea 
vei porni către Praga. Această scrisoare trebuie să a' 
arhiducelui Maximilian. E o solie de mare importanţă. 


v.W'.s V3^/ 




Seria Cavalerilor - Cartea a Patra 


rătăcirea ei ar aduce pagube imperiului. Eşti un oştean vrednic şi te 
preţuiesc mult. Dacă scrisoarea ajunge cu bine la arhiduce, mă voi îngriji 
de avansarea domniei-tale. în ce priveşte oboseala şi rîvna pe care le vei 
depune, îţi voi da un ordin de plată pentru suma de o mie de taleri. Aceşti 
bani îi vei putea primi de la marele negustor Honig. îl ştii? 

—îl ştiu, domnule. 

—Atunci, e bine. Pentru nevoile drumului, iată o pungă cu cincizeci de 
taleri. Să mergi repede şi să nu legi prietenii prin hanuri! Ne punem mari 
nădejdi în domnia-ta şi am credinţa că vei ajunge acolo cu bine. Să te 
fereşti de certurile ce se iscă adesea prin hanuri sau de-a lungul drumului! 
Iar scrisoarea nu o vei da decît în mîinile arhiducelui Maximilian. Ai 
întrebări? 

—Am, domnule. Doriţi un răspuns? 

—Da. Sînt mulţumit că gîndeşti, domnule Rudi. Asta mă face să cred că 
te-am ales bine. Vei lua răspunsul arhiducelui. Un răspuns care să ateste 
primirea scrisorii, apoi te vei întoarce în Satu-Mare şi vei trage la hanul Doi 
Porumbei. îl cunoşti? 

—îl cunosc, domnule. 

—Să aştepţi acolo îmbrăcat în straie de tîrgoveţ. Dar să nu mă cauţi! Voi 
veni eu să te întîlnesc. Cît crezi că va dura drumul dus şi întors? 

—Mai puţin de o lună. De fapt, cu talerii pe care aţi avut bunăvoinţa să 
mi-i daţi, am putinţa să schimb des caii, astfel, că fără a vă promite, fiindcă 
drumul e lung şi greu, sper să mă întorc mult mai grabnic decît socotiţi. 

—Ar fi spre binele domniei-tale. De voi fi mulţumit, vei mai primi la 
întoarcere încă cinci sute de taleri. Adică o mică avere. Te observ de multă 
vreme, iar ochiul meu rar se înşală. Steaua domnie-tale va răsări frumos 
lîngă mine. Iar bogăţia nu te va ocoli. Unde vei ascunde scrisoarea? 

—O cos în căptuşeala hainei. Merg chiar acum în odaia noastră şi o aşez 
acolo. 

—Ah, nu! se împotrivi Pezzen. Drumul domniei-tale la Praga va fi un 
secret atît aici, cît şi acolo. Niciodată nu vei vorbi cuiva despre această 
misiune. 

—Dar ceilalţi oşteni mă vor întreba, domnule. 

—Ştiu. Le vei spune că te-am trimis cu unele treburi la Iaşi. Acum du-te 
şi adu ac şi aţă! Scrisoarea o vei pune în ascunzătoarea ei, numai de faţă cu 
mine. 

—Prea bine, domnule! se înclină oşteanul. 



Cae Indru se culcase tîrziu şi dormea greu, aşa cum 
sănătoşi la trup şi la minte. Orologiul din peretele odăii sale 
două dinspre ziuă. întregul palat princiar era cufundat în 

nopţii. Puţine lumini stăruiau de-a lungul coridoarelor. După ce înnoptase, 
plouase puţin. O ploaie scurtă. O răpăială straşnică, însoţită de tunete 
mari. Apoi, cerul se luminase frumos. Numai umezeala pămîntului mai 
arăta urmele ploii. Cu toată dulceaţa somnului către zori, Cae auzi primele 
ciocănituri în uşă. Săltă într-o rină mirat, parcă nevenindu-i a crede. Cînd 
ciocăniturile se repetară sări din pat şi deschise, iar mînia lui nu fu dintre 
cele mai mici observînd rînjetul atît de cunoscut al căpitanului Sile 
Adormitu. 

—Să te ia naiba, dragul meu! rosti Cae în loc de răspuns la salutul cam 
în doi peri al acestuia. Haide, intră odată şi nu mai sta ca o sperietoare în 
prag! Dacă şi asta e oră de vizite, mă tem că nu mai există prietenie pe 
pămînt. 

—Domnule! i-o întoarse Adormitu mucalit. Ştii că am o voce năprasnică 
binecuvîntată adesea de ascultător şi mai ales de cei care nu au avut 
plăcerea s-o audă. 

—Ştiu, îl întrerupse Cae. Veşti proaste, prietene? 

—Nu prea, răspunse cu seriozitate Adormitu. Dar să mă ia naiba! E o 
răcoare în privinţa lui Huszăr, că mare minune de nu-mi voi sfîrşi viaţa 
înainte de sorocul ei. Pezzen trimite o solie la Praga. O scrisoare către 
arhiducele Maximilian. Nu ştiu de ce, dar tare aş vrea să-i cunosc 
conţinutul! 

—Deci nu împăratului? 

—Nu. 

—Ciudat! murmură Cae. Tocmai lui Maximilian. Zău că trebuie să ne 
aruncăm ochii peste ea. Cîţi oameni vor porni la drum? 

—Unul singur, domnule. El va ieşi din Alba-Iulia îndată ce se vor 
deschide porţile. 

—Mda! Mi se pare că n-ai dormit nici un ceas. 

—Aşa cred şi eu, zîmbi Sile. 

— Dezbracă-te şi intră în pat! Trei ceasuri de somn te vor pune pe 
picioare. La cinci te scol, fiindcă la cinci şi jumătate se deschid porţile. 

—îmi ajunge scaunul acesta, protestă căpitanul. 

—Hai, nu te mai aiuri! se zborşi Indru. 

Sile Adormitu nu mai avu puterea să se dezbrace. îşi răsturnă trupul cît 
o grindă peste aşternutul alb, iar cîteva clipe mai tîrziu respira ca şarpele la 
soare. Cae se îmbrăcă îngîndurat. Apoi ieşi din încăpere, merse către 
capătul coridorului şi bătu la uşa lui Tufănel, spre mirarea oşteanului din 
paza coridoarelor. Prin ferestrele deschise, luna făcea ocheade neruşipâte şi 

Alba-Iulia şi apucă drumul care duce la Deva. Calul său puternic mergea la 
trap întins, înviorat de plăcuta răcoare a dimineţii. Fără să aibă tăria din 
toiul zilei, razele soarelui ştergeau cu repeziciune urmele ploii de peste 
noapte. Pămîntul făcuse chef şi îşi arăta veselia în florile mai proaspete, în 
iarba mai semeaţă, cu săbiile întinse bătăios către cer, în generozitatea cu 
care slăbise din strînsoarea aspră rădăcinile plantelor. Obişnuit cu 
drumurile lungi, călăreţul nu se grăbea. Mersul în trap vioi îi era suficient 
pentru a se îndepărta molcom, dar sigur. După n ceas zări pădurile dinspre 
Vinţ ale Apusenilor, ce coborau odinioară adînc în cîmpie. Peste păduri 
plutea o ceaţă uşoară ca o pînză uriaşă, cu marginile zdrenţuite. Liniştea 
locurilor era desăvîrşită. Pînă şi aerul încremenise plăcut după ploaie. 

„Domnule Rudi, mi se pare că ţi-a pus Dumnezeu mîna-n cap, gîndi 
călăreţul. Am o pungă cu cincizeci de taleri, un ordin de plată pentru o mie 
şi cred că voi mai primi cinci sute la întoarcere. O sumă uriaşă pentru o 
slujbă măruntă. Domnul Pezzen, care-i mai zgîrcit ca un dulău ce-şi 
ascunde oasele după ce s-a săturat, are unele temeiuri adînci oferindu-mi 
atîţia bani. Iar întîlnirea cu el la Satu-Mare mi se pare cam misterioasă. Dar 
nu-i treaba mea. Adică, ar fi. Dacă aş fi lucrat în slujba imperiului, Pezzen 
nu mi-ar fi dat decît banii de drum. Poate cincisprezece sau douăzeci de 
taleri. Gîndindu-mă bine îmi vine să cred că fac o trebuşoară numai pentru 
sufleţelul său. Iar în asemenea caz se schimbă lucrurile. Adică l-aş putea 
jumuli cum se cuvine. Acum nu am un plan, însă voi medita asupra acestei 
chestiuni.” 

Drumul către Deva tăia frumos pădurea Vinţului, adăpostit iarna de 
vînturi sau vara de arşiţă. în spatele lui Rudi, un călăreţ singuratic se 
aţinea pe urmele acestuia ferindu-se a fi văzut printr-o apropiere prea mare. 
Abia cînd călăreţul observă că cel din faţă mai are puţin pînă la pădure, îşi 
îmboldi calul ceva mai cu sîrg. înainte a ajunge la primii copaci, Rudi privi 
îndărăt din simplă obişnuinţă şi-l observă pe urmăritor. Adică pe Tufănel, 
ce sălta sprinten în şaua lui Vînt Sălbatec, frumosul armăsar al cavalerului 
Cae Indru. Dar Rudi nu era omul care să se înspăimînte în faţa unui singur 
duşman. 

Nu-mi place chestia asta, murmură el. Să-mi fi trimis Pezzen un ajutor? 
La ce bun? Ah, nici vorbă! Doctorul vorbea despre un secret. Cu încă unul, 
secretul începe a se şubrezi. Mai degrabă cred că-i un călăreţ obişnuit. Cine 
poate şti misiunea mea? Eu n-am spus-o nimănui, iar doctorul nu-i prost 
să o facă. Cel din spatele meu are unele treburi prin aceste părţi. Totuşi, n- 
ar strica să-mi pregătesc pistolul şi să-i încerc intenţiile ăluia. Am jojcu^al 
straşnic. Dacă-1 îndemn la galop, nu prea văd cine ar putea să 
De se îndeamnă şi călăreţul din spate, voi şti sigur că are treabi 

Chibzuind astfel, Rudi înfipse pintenii în burta calului, 
aşternu la drum ca o nălucă. Apoi privi îndărăt şi nu-şi 

exclamaţie: 

» 

Iesus-Maria! Pe mine mă caută. Ei bine, va rămîne cu buzele umflate. 

Dar omul doctorului Pezzen nu ştia că Vînt Sălbatec încă nu-şi găsise 
adversar pe potrivă. Iuţeala sa neîntrecută îl ajutase adesea le Cae Indru să 
scape de unele primejdii. Cînd privi din nou îndărăt, Rudi crezu că visează 
rău. Urmăritorul nu era mai departe de o aruncătură de băţ şi venea spre el 
ca un apucat. 

Pe toţi dracii! exclamă omul lui Pezen. Calul ăluia parcă-i diavol. Nu 
credeam să mă poată ajunge. Va trebui să opresc brusc şi să-mi descarc 
pistolul asupra călăreţului. Mă pricep la astfel de surprize şi nu ţin minte 
să fi greşit cîndva. Dar cine să fie oare? Şi cu ce scop mă urmăreşte? Poate 
cu unul de jaf, însă nu şi-a găsit omul. Păcat că n-am vreme să-l întreb, iar 
el nu va mai apuca să-mi răspundă.” 

Simţind că celălalt se apropiase destul, Rudi îşi opri calul brusc. 
Animalul se ridică în două picioare, aşa cum se întîmpla de obicei, iar 
călăreţul se răsuci fulgerător şi slobozi pistolul asupra lui Tufănel. Dar - 
minune. Focul pistolului nu nimeri o ţintă, ci trecu peste şaua calului, din 
care lipsea călăreţul. O clipă mai tîrziu, spre stupefacţia lui Rudi, Tufănel 
apăru din nou în şa. învăţase trucul acesta de la căpitanul Soare. Erau însă 
necesare multe luni de exerciţii pînă a-1 stăpîni cum se cuvine. Trucul 
fusese adus pe la noi de cazaci. O mişcare greşită în asemenea galop ar fi 

însemnat moartea sau schilodirea călăreţului. Cazacii îl executau adesea în 

* 

lupte, fără sminteală. 

Rudi îşi trase sabia cu un gest violent. Tufănel îl privi zîmbind, aşa cum 
făcea uneori Cae Indru, şi socoti înainte de a porni la atac: 

„Iată, azi am prilejul să aflu dacă lecţiile luate la domnii Ducu şi Grasa 
mi-au ajutat în deprinderea scrimei. E prima dată cînd o fac într-o luptă 
adevărată.” 


* 



Cae Indru, furios că Tufănel îi luase calul fără consimţămîntul său, 
călărea alături de Sile Adormitu. Amîndoi intrară în pădure doar la cîteva 
minute în urma lui Rudi şi Tufănel. Dar cînd ajunseră la locul luptei, pe 
feţele lor apărură zîmbete. 

—Acesta e omul? întrebă Cae. 

—Acesta e, domnule, grăi Tufănel ştergîndu-şi fruntea uşor îmbrobonită 
de focul asalturilor. 

—Rănit, sau mort? 

—Mort, domnule. Am folosit acea lovitură de 
domnului Ducu, ce nu iartă atunci cînd e făcută cum tre 
aşteptam să-mi iasă atît de frumos. 

—Mda! Să părăsim drumul. 

Zicînd acestea, Cae sări din şa, se aplecă asupra lui Rudi şi intră cu el în 
desişurile pădurii. Sile şi Tufănel, pricepuţi în asemenea treburi, curăţară 
cu grijă puţinele urme ale luptei, apoi intrară şi ei printre copaci. Cînd 
ajunseră lingă prietenul lor, acesta isprăvise de citit scrisoarea lui Pezzen. 
Cîteva clipe şezu pe gînduri, după care porni să vorbească, spre mirarea 
celor doi: 

—Chirilă, Toroipan, Găluşcă şi Ciripoi au plecat spre Praga la miezul 
nopţii. Deci, au avans de vreo şapte ceasuri. Ştiu că eşti un călăreţ bun, 
domnule Tufănel. Te-ai încumeta să-i ajungi? 

—N-ar fi un lucru prea greu, zîmbi acesta, mulţumit de faptul că nu-1 
certa pentru Vînt Sălbatec, ba mai mult: i se adresase pentru prima oară cu 
domnule. 

—Iată o pungă plină cu taleri. Banii lui Pezzen îţi vor folosi pe drum. 
Scrisoarea să o bagi în căptuşeala hainei! Să-i spui lui Chirilă că va fi 
necesar să-i ducă această scrisoare nu duşmănosului Maximilian, căruia îi 
este adresată, ci arhiducelui Matthias! Pînă la Deva, socot că e bine să 
călăreşti pe Vînt Sălbatec. Armăsarul meu te va duce iute, astfel că mai 
scurtezi din avansul lui Chirilă. în Deva să treci pe la hanul Poarta 
Mureşului şi să laşi calul acolo! Hangiul mi-e prieten. îi spui să mi-1 trimită! 
Cu toate că nu ne-ai aşteptat la poarta cetăţii pentru a ieşi împreună, ai 
făcut o ispravă frumoasă. Dar putea fi şi altfel. Grăbeşte să-l ajungi pe 
Chirilă şi rămîi cu el! Scrisoarea aceasta merită să fie păzită straşnic. Iar 
cînd te întorci de la Praga, s-ar putea să primeşti un brevet de căpitan. Voi 
vorbi cu principele în această privinţă. 

Cu tot respectul ce i-1 purta lui Cae. Tufănel răspunse încruntat: 

—Nu pentru asta o fac, domnule. 

—Atunci, e bine, dragul meu! încalecă şi ia-o din loc! 

Cîteva clipe mai tîrziu, Tufănel călărea întins la galop mare, parcă mînat 
din urmă de toate furiile iadului. 

„Mereu găsesc alte calităţi la acest Tufănel, gîndi Cae. Cine şi-ar fi putut 
închipui să se ridice un astfel de bărbat din fosta haimana ce-şi făcea 
veacul, cu ani în urmă, în piaţa Zece Mese din Bucureşti? Ce frumos a 
crescut! E înalt ca şi mine, dar mai spătos. Harurile de spadasin i le-am 
văzut adesea în sala de arme. Sub îndrumarea lui Ducu şi Grasa şi-a 
format un grai ales şi eleganţă în purtare. însă ascuţimea gîndului i-a venit 
prin naştere. Asemenea haruri nu se capătă. Acum, îi descopăr dragostea 
adîncă faţă de neam şi mîndria. Da, da, Tufănel va fi unul dintre cei mai 


falnici căpitani ai noştri. Cînd se va întoarce de la Praga, va avea un ţy 
în vreme ce-şi făcea astfel de gînduri, Sile, chibzuit şi grij] 
corpul lui Rudi într-o rîpă şi aduna peste el pămînt reavăn, 
acoperi totul cu crengi uscate, astfel că nimic nu arăta să 
mormînt. 

Trei-patru ceasuri mai tîrziu, Cae şi Sită intrară în Alba-Iulia, dar nu pe 
unde ieşiseră în zori. Chiar lingă poarta de nord se afla pe vremuri o casă 
nu prea de soi, însă cu grădină frumoasă, înconjurată de copaci. Cai şi 
călăreţi se mistuiră printre arborii din curte. Domnii Tufănel-tatăl şi Ciripoi- 
tatăl, ce şedeau creştineşte la soare, cam turtiţi după o vizită făcută în zori 
la hanul de peste drum, abia dacă-şi ridicară privirile pînă la genunchii 
celor trei cai. Dar şi aceasta cu mare greutate, fiindcă totdeauna căldura 
pică greu peste chercheleala omului. Totuşi, vocea atît de cunoscută a lui 
Cae îi plesni neplăcut ca sfîrcul unui bici. Astfel că cei doi veri făcură 
grabnic un efort lăudabil şi ridicară ochii cam tulburi, în vreme ce printre 
gînduri li se strecurau nişte înjurături în stare să-l trimită pe Cae dacă nu 
direct în cazanul dracilor, măcar prin apropierea lui. 

După o jumătate de ceas, verii îşi mai pierdură din acreală. Goneau 
amîndoi pe valea Ampoiului, mînîndu-şi caii cu sîrg către Zlatna. Gîndurile 
lor erau adînci, pline de socoteli încurcate. Domnul Indru le dăduse ordin 
să ţină trei zile calul lui Rudi în munţi, iar la împlinirea sorocului, trupeşul 
animal, şaua şi sabia intrau în stăpînirea lor. Dar ce-i încurca rău pe veri 
nu era darul, ci preţul pe care aveau să-l ceară la Zlatna pentru frumosul 
chilipir ce le picase plocon. La asta se mai adăuga şi faptul că Tufănel-tatăl 
pretindea a-1 fi văzut primul pe cavalerul Cae, astfel că i s-ar fi cuvenit mai 
mult de jumătate din sumă. în felul acesta, era de prevăzut o încăierare, 
care sfîrşea de obicei cu o împărţeală dreaptă. în timp ce verii se ciorovăiau 
tacticos, fără grabă, şi se înjurau creştineşte de-a lungul drumului, Cae şi 
Adormitu reveniră în palatul princiar. 

—Ei, Sile, azi nu ne-a fost prea rău, zîmbi Indru. 

—Adevărat! murmură căpitanul cam pleoştit. însă îmi vine a crede că 
peste noapte nu m-am purtat cu destulă chibzuială. 

—Grăieşti în dodii? 

—Nu prea. M-am tot gîndit la pînda mea din pivniţa lui Huszâr. Acum e 
limpede. Cînd am sărit zidul, ploua. Adică, nu mai ploua. Tocmai se oprise 
răpăiala. Deci, urmele mele de la zid pînă la pivniţă se văd clar. în pivniţă 
au rămas semne de noroi. La întoarcere, avînd veşti atît de însemnate, am 
uitat să trag fereastra pivniţei pe rosturile ei, iar urmele mele spre zid sînt 
mari, fiindcă simţeam cum se afundă piciorul printre straturile de flori. 

—Drace! Exclamă Cae surprins. Nu-i vina ta că au rămas urme afară, 
dar să uiţi fereastra deschisă... înseamnă că nu-1 mai putem pîndi pe 
doctor. 

—Dacă ar fi numai atît, încă n-ar fi rău. Mi-e teamă însă că Pegggruva 
observa acele urme şi va intra la bănuieli. 

* 

Cu mult înainte de prînz, doctorul Pezzen, odihnit şi m 

luase unele măsuri de siguranţă asupra persoanei sale prin trimiterea 
scrisorii, ieşi să se plimbe prin grădină. Aleile, frumos întreţinute cu piatră 
de rîu, odihnitoare în locurile umbrite, sau îmbietoare acolo unde florile se 
lăfăiau în toată splendoarea lor, îndemnau la plimbare. 

—N-ai dat peste un ageamiu, domnule Peter, murmură el. Iar de va fi să 
mai lucrăm împreună, fapt pe care nu-1 doresc, îmi voi lua asemenea 
măsuri, încît nu eu voi fi în mîna ta, ci invers. 

Cam plin de el, privi în jur, socotind ziua încîntătoare. Dar după o clipă 
rămase pironit. 

—Pe sfîntul Konrad cel milos! Fereastra aceea de la pivniţă nu era 
deschisă aseară. Poate că furtuna? Ah, nu! a plouat, însă furtună nu a fost. 
De asta sînt sigur. 

Se ridică grăbit şi merse printre straturile de flori pînă lîngă zidul casei. 
Pe pervaz stăruia o urmă de pămînt. Cercetă împrejurimile şi descoperi 
urmele lăsate de picioarele lui Sile. Merse aplecat după ele, pînă la zidul 
care împrejmuia grădina. 

—Ciudat! exclamă el. Două rînduri de urme. Cineva a venit pînă la 
fereastra pivniţei şi s-a întors pe acelaşi drum. Oştenii mei n-au făcut-o. Ar 
fî putut ieşi pe la poartă, nu peste zid. 

Urmărit de gînduri, neliniştit, intră în casă. Luă o cheie din cui şi 
descuie uşa care ducea în pivniţă. Aprinse luminările unui sfeşnic, apoi 
coborî treptele. Jos, urmele de încălţări erau clare. 

„Cine şi cu ce scop? se întrebă doctorul. Un lotru? S-ar putea. Dar dacă 
nu a fost unul aplecat spre jaf? Pe urmă, eu am această cheie, însă 
geamăna ei ar putea fi la altul. Adică la cine? Casa aceasta aparţine 
palatului princiar. Oare am fost spionat de oamenii principelui? Sau Peter, 
neîncrezător în nimeni, mă tine sub observaţie? Iesus-Maria, înseamnă că 
cel care a fost aici ştie despre drumul lui Rudi la Praga! Nu! Asta în nici un 
caz. Ar fî trebuit să intre în casă, iar dacă o făcea, l-aş fi simţit.” 

Reveni la uşa pivniţei şi încercă broasca. 

„E bine unsă. Dacă şi celelalte broaşte ale uşilor sînt unse la fel, 
înseamnă că în pivniţă a fost un lotru.” 

Spre satisfacţia lui, toate broaştele avuseseră aceeaşi îngrijire. 

„Totuşi, mi-e teamă, tresări Pezzen. Dacă nu a fost un lotru? Ei, 
Doamne! Urme de noroi n-am văzut pe scările pivniţei şi nici în coridor. 
Lotru a fost.” 

Apoi îi veni un gînd nou, ce-1 făcu să zîmbească: 

„La noapte voi pîndi împreună cu oamenii mei. îi voi aduce în 
pivniţă, iar doi dintre ei vor sta ascunşi printre boschetele dij 
Dacă nu-i vorba despre un lotru, vizitatorul de peste noapte va 
spioneze în continuare. Ei bine, să poftească!” 

în ziua de 29, doctorul Pezzen merse la palatul princiar şi-i ceru 
principelui învoirea să plece spre Satu-Mare. Alături de principe, Cae, 
Costache, Ducu, Sile şi părintele Grasa îl priveau indiferenţi. 

„Să fî fost unul dintre ei?” se întrebă. 

—Regretăm plecarea voastră grabnică, domnule doctor, grăi Mihai 
adresîndu-i un zîmbet plin de bunăvoinţă. Pentru siguranţa drumului 
vostru, m-am gîndit să vă dau o gardă formată din douăzeci de oşteni aleşi 
cu grijă. 

—Ah, vă mulţumim, măria-ta, dar socot că nu-i cazul! Lipsa mea de aur 
nu cred să stîrnească poftele lotrilor. Tinerii noştri slujitori ne sînt de-ajuns. 

—Cum doriţi, domnule Pezzen, răspunse principele continuînd să 
zîmbească. Noi nu ne gîndim decît la liniştea şi siguranţa voastră. Acum 
cîteva luni, contele Taranowski, prietenul meu şi aud că şi al domniei- 
voastre, a avut nişte supărări. El şi însoţitorii săi au căzut în mîinile lotrilor. 
După vreo două săptămîni, a trebuit să-i răscumpărăm pentru suma de 
cinci mii de ducaţi. Am regreta sincer un astfel de necaz asupra voastră. 

—Ducea cumva cu el ceva aur? 

—Nu. 

—în cazul acesta, cred că oştenii pe care aţi avut bunăvoinţa să mi-i 
propuneţi îmi vor fi de mare trebuinţă. 

—Aşa credem şi noi. 

Cu acestea, ceremonia de plecare luă sfîrşit, iar a doua zi în zori, trăsura 
doctorului, urmată de douăzeci de oşteni şi unsprezece slujitori, ieşi prin 
poarta de sud a cetăţii Alba-Iulia. Ascunşi printre copacii pădurii dinspre 
Teiuş, Cae Indru şi Sile Adormitu priviră multă vreme în urma trăsurii. 
După o vreme, luară acelaşi drum, dar fără grabă. Ştiau că se vor întîlni cu 
Pezzen abia la Satu-Mare. 

Capitolul 17 


m 


'mbrele serii se îngînau cu lumina zilei. în odaia alăturată celei de 
lucru a principelui veniseră cîţiva cavaleri şi ceva oşteni. De-a 
'lungul coridoarelor, gărzile vegheau la buna rînduială. Odată cu 
plecarea doctorului Pezzen, se părea că viaţa din Alba-Iulia intrase pe 
făgaşul ei obişnuit, chiar dacă o seamă de curieri ai palatului ieşiră la drum 
purtînd ştiri şi porunci semnate de principele Mihai, sigilate cu noua pecete 
ce cuprindea semnele celor trei ţări unite. Prin casele gospodarilor se 
aprindeau lumini. în hanuri începea veselia. Pînă şi în clădirea ocupată 
vremelnic de Tufănel-tatăl şi Ciripoi-tatăl încăpuse liniştea calmă a serii. Ca 
nişte cavaleri ce se respectă, cei doi veri purtau pe feţele cam şui unele 
vînătăi sau frumoase zgîrieturi, semn că banii rezultaţi din vînzarea calului 
şi a lucrurilor rămase de la Rudi avuseseră unele greutăţi de împărţeală. 
Alături de ei, o femeie trupeşă, cu nasul coroiat şi priviri de coţofană 
lacomă, se izmenea de mai mare dragul, încercînd să le dovedească celor 
doi că harurile tinereţii nu s-au dus chiar cu totul. Dar verii nu o luau în 
seamă, fiind preocupaţi de o rişcă îndrăcită. Cînd n-aveau bani, prietenia 
lor se manifesta în mii de atenţii mărunte. însă de îndată ce apăreau 
sunătorii, căutăturile lor căpătau asprime, iar purtările asemenea culme a 
semeţiei, încît s-ar fi zis că sînt doi dulăi care se înfruntă, gata a scăpa din 
lanţuri. Acum, buzunarele lor doldora de monede strălucitoare aduseseră 
un astfel de prilej. Mărunţişul din faţa lor trecea cînd într-o parte, cînd în 
cealaltă, în cumpănă egală. Mîinile lor, nu tocmai curate, umblau sprintene, 
iar înjurăturile inventate pe loc îi opreau adesea pentru a savura noutatea 
lor sau eleganîa stilistică pe care o percepeau cu bunele lor urechi muzicale. 
Ca un făcut, cîştigul nu cădea precumpănitor nici într-o parte, nici în alta, 
ceea ce le aduse nemulţumire. O oală cu vin, în care nasul în formă de 
ridiche de iarnă al domnului Ciripoi-tatăl intra ca un dop, sau căpăţîna 
îngustă a vărului Tufănel dispărea o clipă, şedea între ei păcătoasă şi 
îmbietoare. 

După o vreme, se lăsară păgubaşi. Rişca nu putea aduce o departajare 
convenabilă, ce ar fi putut să-i dea unuia superioritatea rîvnită. Fiindcă nu 
cîştigul ar fi contat între cei doi veri, ci gîndurile de mărire ce-i frămîntau. 
Nimeni nu le spusese vreodată că Ciripoi ar avea mai multe hg^urt-de 
cavaler. Nimeni nu atestase că Tufănel ar fi mai copt la minte 
cineva s-ar fi ostenit să o facă, primejdia păruielilor zilnice i 
mereu deasupra lor. Dezgustat de neşansă, Tufănel-tatăl se i 
impozant şi îşi aminti de femeia cu priviri de coţofană pe care 

cu cîteva ceasuri mai devreme la hanul Pivniţa Şardului. Merse către ea 
posomorit şi calm, se aşeză pe marginea patului, o prinse cu o mină 
viguroasă pe după mijloc, iar coţofana, pricepînd gestul, măgulită de 
atenţie, i se aşeză pe genunchi. Din păcate, nici el, nici ea nu luaseră seama 
la cele o sută şi ceva de ocale cuprinse în totalitatea lor, plus ambalajul, 
sub denumirea de femeie. Astfel că genunchii domnului Tufănel-tatăl 
trosniră scurt, proprietarul lor deveni cam pămîntiu la faţă, iar coţofana 
ateriză pe duşumea. 

—M-a damblagit, vere chiţcăi Tufănel încercînd să-şi mişte picioarele, ce 
nu-1 mai ascultau. 

Inima lui Ciripoi tresări ca arsă, dar în clipa următoare, mîndria de 
cavaler îl opri să-şi arate compasiunea. Porni cu pas calculat spre trupeşa 
femeie, care se adunase de pe jos şi îşi aflase popas pe un scaun mai sigur, 
şi, cu un gest de tandreţe aspră, se aşeză pe genunchii ei. Femeia îl 
adăposti ca o scobitoare între dinţi. 

Dar seara nu se continuă aşa cum credeau cei doi veri, fiindcă domnii 
Costache Caravană şi Ducu intrară în odaie fără să bată la uşă. Priveliştea 
calmă, de familie aşezată şi cumpănită în rosturile ei, îi făcu pe cei doi să 
zîmbească. Apoi, Ducu scoase un ducat de aur, i-1 oferii femeii şi-i porunci 
să-şi ia tălpăşiţa, spre disperarea verilor. 

îndată după plecarea celor o sută de ocale, Ciripoi-tatăl protestă după 
obicei, însă un gest al grăsunului îl potoli brusc. 

—Pregătiţi-vă de drum! zise Costache. La miezul nopţii plecăm. 

—Sînt damblagiu, domnule, se văită Tufănel-tatăl. De la ceva reumă, 
picerele nu mă mai ascultă în nici un chip. De două zile zac răpus de 
amărăciunea durerilor. 

—Chiar aşa, înălţimea-voastră, sări Ciripoi în ajutorul vărului. Din Deltă. 
Din Deltă i se trage reuma. D-aia moaşa care a plecatără adinea... 

—Ia să vedem Tufănele! îl îndemnă grăsunul. Dă jos pantalonii! 

Costache îi cercetă picioarele cu grijă, le suci în dreapta, în stînga, le 
făcu un masaj uşor cu mîinile sale grele, ce-i aduse aminte lui Tufănel-tatăl 
de iadul care-i aşteaptă pe toţi muritorii păcătoşi. După asta, bravul cavaler 
se simţi din nou stăpîn pe el. 

—încotro mergem, domnule? se interesă Ciripoi. 

—Departe, spre nord. La miezul nopţii să fiţi lîngă poarta de sud a 
cetătii! 

—Vom fi, domnule. 



în vreme ce cavalerii Tufănel-tatăl şi Ciripoi-tatăl 
pregătiri de plecare, uitînd sau amînînd disputa dintre ei, o 
după mers, acoperită cu un văl negru, coborî dintr-o trăsură 

mărunţi către poarta principală a palatului princiar. Oştenii din corpul de 
pază o opriră la vreme, cam descumpăniţi de asemenea apariţie ciudată. 

—Domnilor, strigă ea cu un glas sfîşietor, sînt contesa Alberta Teke, 
logodnica domnului Chirilă. Am grabă mare să intru la principe. 

Impresionat de spaima ce se ghicea în cuvintele ei, comandantul grăi 
liniştitor: 

—îndată, îndată. îl vom chema pe căpitanul Jager să vă recunoască şi 
să-l anunţe pe măria-sa principele. 

—Dar sînt urmărită, domnilor! izbucni ea în plîns. 

într-adevăr, o altă trăsură venea în goană mare către ei. Aflat prin 
apropiere, părintele Grasa auzi discuţia şi ajunse lîngă Alberta chiar în clipa 
în care trăsura oprea lîngă poartă, iar contele Teke, ce sărise din mers, 
alerga să-şi prindă fiica. Intuind o primejdie pentru ea, Grasa o luă de mînă 
şi o trase în curte, apoi le porunci străjilor. 

—Nu intră nimeni fără aprobarea căpitanului Jager! 

—Opreşte, domnule! strigă contele iritat peste măsură. Opreşte, astfel 
îmi vei da socoteală! 

Grasa ridică din umeri dispreţuitor şi intră în palat străjuind braţul fetei, 
ce tremura aproape lipsită de puteri. 

—La principe? întrebă el. 

Ea răspunse printr-o aplecare a capului. 

Cîteva minute mai tîrziu, clucerul Ieremia Băicoianu le deschise uşa 
odăii de lucru a marelui principe. Alberta nu mai avu putere să se apropie. 
Căzu în genunchi şi ridică mîinile în semn de implorare. Pironit locului, ca 
în faţa unui lucru sfînt, Grasa nu îndrăzni să se aplece către ea. O privea 
palid, îngrijorat. Dar principele sări grabnic de la locul lui, veni lîngă ea, o 
ridică grijuliu ca un părinte iubitor, iar Alberta, uitînd o clipă că nu se cade, 
se ghemui la pieptul lui. Principele îi îndepărtă vălul, îi şterse lacrimile ce se 
adunau către colţurile gurii şi, cu vorbe duioase, pline de căldură, o 
îndemnă să se liniştească. Era convins că s-a întîmplat un lucru grav şi 
aştepta, cu desăvîrşitul său calm, să-i afle rosturile. 

Băicoianu intră din nou în odaie şi spuse cu o voce mai slabă decît avea 
obiceiul: 

—Măria-ta, contele Teke Francisc cere audientă. 

—Să aştepte! vorbi principele cu mare asprime. 

Apoi se întoarse către Alberta şi o aşeză pe scaunul său. 

—Vorbeşte, copila mea! o îndemnă blînd. 

—Măria-ta, spuse ea înecată de suspine, sînt luni de cînd părintel 
mă ţine prizonieră în palatul nostru din Cluj. Logodnicul meu, 
ştie nimic despre mine. Azi-dimineaţă, contele Teke a venit de \ 
să mă vadă. Cum paznicii mei roiau în jurul său cu băuturi, ci 
erau mai treji, am scăpat de sub supravegherea lor, am găsit 

curte şi am fugit. 

—De ce te-au tinut încuiată? 

—Fiindcă mi-am arătat hotărîrea de a mă căsători cu domnul Chirilă. 

—Poate vom reuşi să vă împăcăm. 

—Ah, nu, măria-ta! strigă ea îngrozită. Ar însemna să ajung iar 
prizonieră. 

—Oare faci bine că nu te supui părinţilor? 

—Judecaţi, măria-ta! 

Zicînd acestea, îşi sumese mînecile, îşi ridică rochia aproape de 
genunchi, iar principele văzu cu mirare o seamă de vînătăi, unele chiar atît 
de rele, încît se cuveneau îngrijiri grabnice. 

—Te-a bătut? 

—Rău, doamne. Atît de rău, încît copilul meu şi al domnului Chirilă s-a 
născut înainte de soroc. 

—Un copil? întrebă el înmărmurit. Dar de cînd? 

—Măria-ta, anul trecut l-am întîlnit pe domnul Chirilă la Praga, 
răspunse Alberta cu glas abia auzit. 

—Mda! Trăieşte copilul? 

—Nu mai ştiu, doamne. Mi l-au luat acum o lună. 

—Pe Chirilă l-ai văzut, din cîte ştiu, după lupta de la Şelimbăr. L-ai 
îngrijit chiar în palatul nostru. De atunci v-aţi mai întîlnit? 

—Nu, doamne, dar am aflat printr-un slujitor al tatălui meu că domnului 
Chirilă i s-a spus să-şi vadă de treburi în altă parte. Că nu mă mai gîndesc 
la el şi sînt plecată în Bavaria, la sora mea Marta. 

—Să intre domnul Teke! porunci Mihai mai calm decît era. Stai, ducere! 
Trimite să-l aducă pe felcerul Zimmermann! Iar părintele Tofan să vină cu 
cartea de rugăciuni şi odăjdiile pentru căsătorie! 

Băicoianu ieşi, ascunzîndu-şi surpriza. Teke intră în odaie furios şi 
salută mai scurt decît se cuvenea. Principele lipsit de orgoliu, nu luă seama 
la astfel de necuviinţă. 

—Ce doreşti, domnule? îl întrebă atît de liniştit, încît contele deduse că 
Mihai nu dorea să se amestece într-o chestiune ce nu-1 privea direct. 

—Să-mi iau fiica, măria-ta, grăi cu trufia lui obişnuită. 

—Ne pare rău, conte. Alberta Teke a trecut anii majoratului, iar azi a 
cerut protecţia noastră. Cînd un fiu sau o fiică alege o cale atît de 
deznădăjduită, ne îndoim că părintele ar fi lipsit de vreo vină. 

—E o problemă de familie, serenissime principe. 

—A fost. Acum te învinuim de sechestrarea a două fiinţe. Unde-i coi 

Contele îl privi duşmănos şi nu răspunse. Nici principele nu ij 
porunci clucerului: 

—Să vină Jager cu gărzile! 

—Mă arestaţi, serenissime? se pleoşti contele dintr-o dată. 

—Ne obligi să o facem. Copilul sechestrat nu-ţi aparţine. 

—Doamne! strigă contele băţos. Familia mea se bucură de mari privilegii, 
iar legile ţării şi Dieta, din care fac parte, mă vor apăra. 

—Legile ţării nu-i apără pe cei ce le calcă, oricît ar fi ei de mari. 

Jager intră în odaie şi rămase ţeapăn lingă uşă. Ghicise dintr-o privire 
că-i vorba despre arestarea lui Teke. Dar Jager, neamţ pedant şi meticulos 
în executarea ordinelor, nu s-ar fi mirat dacă principele i-ar fi poruncit să-l 
aresteze chiar pe sultanul turcilor. Ar fi pornit la drum să-şi îndeplinească 
misiunea, fără să se gîndească la preţul vieţii sale. 

Văzîndu-1 pe Jager, Teke îşi pierdu cumpătul şi se grăbi să vorbească. 

—Serenissime, copilul se află în Cluj, cu doica lui. Poate fi găsit în strada 
Morarilor, la numărul doisprezece. 

Principele chibzui un moment, apoi îl privi pe Grasa. Acesta înţelese. 

—Peste un sfert de ceas voi fi pe drum, măria-ta, iar mîine către seară, 
copilul şi doica vor sosi aici. 

—îţi mulţumesc, domnule! Te rog să foloseşti trăsura noastră! Căpitanul 
Jager îţi va da douăzeci de oşteni însoţitori. 

Părintele Grasa porni spre uşă, dar vocea principelui îl opri. 

—Aşteaptă să-ţi scriu un ordin! Se aşeză la masă şi începu să scrie, apoi 
cătă spre Alberta. Cum se numeşte copilul? 

—Doamne, grăi tînăra, cînd l-am îngrijit pe domnul Chirilă, el şi-a arătat 
dorinţa ca primul nostru copil, de va fi băiat, să poarte numele vostru. 
Copilul se numeşte Mihai. 

Pe faţa principelui nu apăru vreo urmă de surpriză chiar dacă mîna 
falnicului bărbat tremură vizibil cînd scrise numele copilului. Grasa şi 
Jager se prefăcură a nu observa acel mic semn de emoţie. Din nou părintele 
Grasa porni către uşă cu ordinul în buzunar, însă nu ieşi nici de data 
aceasta, fiindcă Mihai îl pofti să mai zăbovească. 

—Doriţi să vă căsătoriţi cu domnul Chirilă? o întrebă principele pe 
Alberta. 

—Da, doamne, şopti ea. 

—Oare Chirilă are asemenea gînduri? 

—Pentru asta răspund eu, interveni Grasa. Măria-ta, din întîmplare, 
cunosc sentimentele lui Chirilă pentru tînăra doamnă. Cu luni în urmă, mă 
aflam împreună cu el acolo unde rîul Botna face cotul său mare către 
Nistru. Porneam într-o misiune ce putea să ne aducă moartea. Ei bine, 
înainte de a-i ataca pe poloni, l-am văzut pe domnul Chirilă sărutînd o 
bijuterie ce o poartă la gît. Acea bijuterie ştiam că-i fusese dăruită^de 
contesa Alberta. 

Preotul Tofan, felcerul Zimmermann, Ducu şi Costach* 
aşteptau de cîteva minute lîngă uşă. Principele îi privi buci 
întoarse către Tofan. 

—Părinte, ai putea oficia o cununie în lipsa mirelui? 

—Sigur, măria-ta, dar cu procură din partea celui în cauză. 

—Un ordin scris de noi ar putea înlocui procura? 

—Ar putea. 

—Mă opun, serenissime, interveni Teke. 

—Prin purtarea domniei-tale, ţi-ai pierdut dreptul de tată, domnule. Sau 
poate ai alte temeiuri? 

—Chiar mai multe. N-am aprobat această căsătorie, fiindcă noi sîntem 
unguri, iar domnul Chirilă valah. 

Principele îl privi cu silă vădită, iar vocea lui era aspră cînd îi răspunse. 

—Oare atîta ai învăţat domnia-ta în cei cincizeci de ani? Oare nu ştii că 
dragostea de ţară, dragostea dintre oameni şi dragostea dintre părinţi şi 
copii sînt bunuri mai presus de orice? 

—Vor trăi în sărăcie, fiindcă nu am de gînd să le dau ceva, se încăpăţînă 
Teke. 

—Le dăm noi. Din toate neajunsurile noastre, Alberta Teke va primi chiar 
mîine o zestre de zece mii de ducati. 

—El e ortodox, iar ea catolică, aduse Teke ultimul argument, ce-1 
îngîndură pe principe. 

Dar părintele Tofan o întrebă pe tînără: 

—Doriţi să treceţi la religia viitorului vostru soţ? 

—Da. 


—Atunci, putem începe cu mica formă de trecere, apoi ofîciem cununia. 

Principele scrise un ordin ce ţinea loc de procură şi grăi vesel: 

—Eu voi fi nănaş. Domnule Costache Caravană, prin ordinul nostru, îl 
reprezinţi pe mire. Adu, te rog, mireasa în faţa părintelui Tofan! Iar domnii 
Ducu, Grasa, Zimmermann, Jager şi Băicoianu vor iscăli ca martori. 

Cîteva minute mai tîrziu, după ce trecerea Albertei la religia mirelui se 
încheie, Costache Caravană îngenunche alături de mireasă. Preotul porni să 
oficieze molcom. 

—Chirilă... 

—Nu, părinte! îl întrerupse principele. Numele adevărat al mirelui este 
Vlad Alexandru. El e fiul lui Alexandru-vodă. Vă rugăm să-i pomeniţi titlul 
de prinţ, la care are dreptul prin obîrşie. 

—Vlad Alexandru, prinţ al românilor, doreşti să iei de soţie pe contesa 
Alberta Teke? 

Costache, năuc şi înecat de lacrimi, cu inima lui slabă, răspunse 
strident: 

—Da. 

—Contesă Alberta Teke, doreşti să-l iei de soţ pe Vlad Alexai 
românilor? 

—Da. 

După ce preotul încheie cele de cuviinţă, iar Costache sărută mireasa, 
martorii grăbiră felicitările. Doar Zimmermann păru a nu se grăbi şi rămase 
la urmă. 

—Serenissime principe! grăi el. După lupta de la Şelimbăr, cînd Vlad se 
afla între viaţă şi moarte, v-am povestit cum l-am cunoscut în casa mea. 
Poate nu aţi uitat că am părăsit Viena şi am venit în Transilvania pentru a 
fi aproape de el. îl socot ca pe copilul meu. Iar pe un copil, un părinte bun, 
totdeauna îl ajută din toate puterile. Am o casă frumoasă la Viena. Am o 
mică moşie, ce aduce un venit anual de trei mii de taleri. Mai am două mii 
de ducaţi. Aceste bunuri trec în stăpînirea lui Vlad Alexandru. Mîine aduc 

hîrtiile de trebuinţă. 

î 

—Cu mine cum rămîne, serenissime principe? întrebă contele Teke. 

—Eşti liber, domnule, răspunse Mihai. Doamna Alexandru Alberta va 
primi găzduire în palatul princiar. Peste cîteva zile, va pleca dimpreună cu 
fiul ei la moşia lui Cae Indru, de lingă Piteşti. Dacă pînă atunci îţi schimbi 
gîndurile faţă de această doamnă, mă bucur să te primesc. 

* 

Cu puţin înainte de miezul nopţii, un curier al principelui ieşi prin 
poarta de sud a cetăţii Alba-Iulia, în drum către Praga. El îi ducea veste lui 
Chirilă că s-a însurat, că are un copil cu numele de Mihai şi că doamna 
Alexandru Alberta îl aşteaptă la moşia de lingă Piteşti. 

Nu multă vreme după plecarea curierului, trăsura marelui principe, în 
care se afla părintele Grasa, iar la spatele ei - douăzeci de oşteni călări, 
părăsi cetatea către Cluj. Apoi, spre uimirea comandantului porţii, domnii 
Costache, Ducu, Tufănel-tatăl şi Ciripoi-tatăl, ieşiră pe drumul Teiuşului. 
Caii se mişcau sprinteni. Lumina lunii era atît de bogată, încît faţa 
drumului părea poleită cu ceară. în liniştea nopţii calme, tropotul cailor 
răzbătea ca un strigăt lung al pietrei lovite de fier. Iar zgomotul umbla peste 
cîmpuri şi printre păduri, ca un fior. Cei doi veri, înfoiaţi pe caii lor 
asemenea unor păuni, fericiţi că merg alături de vestiţii cavaleri, nu se 
sinchiseau încotro îi duce soarta. Nu se gîndeau la primejdii. Gustau 
molcom din bucuria clipelor şi foarte rar ţoşcăiau din limbă spre a-şi 
îndemna animalele. Şi chiar dacă ar fi ştiut despre marile primejdii ce-i 
aşteptau la Satu-Mare, buna lor dispoziţie n-ar fi scăzut cu nimic. 

Capitolul 18 


C ontele Ramonchamp nu arăta prea vesel în dimineaţa cînd se 
prezentă la Luvru. Întîlnirea cu Henric al Franţei, după dezastrul 
întrecerii de la Alba-Iulia, şi-o închipuise în mai multe feluri, însă 
nici unul convenabil. Regele ar putea să-i spună, cu fineţea lui tăioasă 
printre vorbe paşnice: „Ah, domnule Ramonchamp, nu rezultatul acelei 
partide de scrimă ne supără azi, ci paloarea voastră! Sînteţi bolnav, dragă 
conte. O, nu, nu ne întrerupeţi domnule! Avem ochiul bun şi vedem acolo 
unde răutatea bolii macină cu sîrg. Sîntem îngrijoraţi. Atît de îngrijoraţi, 
încît numai plecarea voastră din Paris, undeva la aer curat, ne-ar mai 
linişti. Plecaţi, domnule, pentru o vreme şi ne vom ruga cerului să vă 
tămăduiască!” Acesta ar fi fost cel mai convenabil răspuns al lui Henric. 
Dar regele Franţei avea şi altele, mult mai greu de suportat. De pildă: „Sînt 
trist, domnule Ramonchamp. Regret adesea că nu sînt femeie, pentru a vă 
înţelege mai bine virtuţile. Ei da, domnule Ramonchamp, femei am trimis la 
Alba-Iulia. Adică nu femei, ci nişte fecioare cu ochii sfioşi. Dacă aveam 
prevederea să trimit nişte femei, altul ar fi fost rezultatul. „Ramonchamp îl 
cunoştea bine pe rege. Atît de bine, încît parcă-i vedea buzele cum se 
subţiază, ori se lasă în jos către colţuri, a dispreţ. Şi tocmai de asta îi era 
teamă contelui. Asemenea cuvinte, asemenea semne, le-ar fi suportat greu.” 

Urmărit de acele gînduri, intră prin poarta mare de fier şi rămase o clipă 
locului, bucuros că şansa îi surîdea în primele clipe ale întîlnirii, care se 
dovedeau de obicei cele mai grele. Iar şansa lui se arăta într-o mulţime de 
cavaleri cu cai, cu ogari, cu şoimi şi înarmaţi ca pentru vînătoare. 

Henric al Franţei tocmai încălecase. Trupul subţirel al maiestăţii-sale 
arăta mlădios şi sprinten. Purta un costum de culoarea frunzei ruginite. 
Umerii lui nu erau prea largi, dar se ghicea vînjoşi sub ţesătura subţire. 
Faţa osoasă, parcă lipsită de simetrie, căpăta farmec poate datorită ochilor 
adinei şi seînteietori. 

Întorcînd privirile către poartă, Henric rămase o clipă nemişcat. însă 
firea lui iute nu se potrivea cu aşteptarea, astfel că strigă vesel: 

—Domnilor, nu vi se pare că tînărul de acolo ar fi Ramonchamp? Ei, 
conte, apropie-te şi dă-ne vesta cea mare! 

Ramonchamp veni lingă rege cu pasul celui ce se îndreap^ 
spînzurătoare. Acele vestite priviri ale lui Henric, ce ştiau a scori 
sufletului omului, îi dădură pe jumătate răspunsul, chiar dacă^ 
încă nu apucase a deschide gura. 

—O vorbă, domnule. Atît vreau. 

—Sire! grăi Ramonchamp mai fericit dacă i-ar fi putut vorbi de la o sută 
de leghe. Sire, principele Mihai vă trimite, prin noi, multe urări de sănătate. 

—Ei, la naiba! se încruntă Henric. îţi mulţumim pentru ele, dar întîi, 
veştile! 

—Mai bune ca la Praga, dar mai slabe decît ne-am aşteptat. 

—Adică? 

—O partidă egală şi una pierdută. 

—Aha! se înnegură suveranul. 

După acea exclamaţie de rău augur, sări sprinten din şa şi spuse, parcă 
chinuit de o durere de măsele: 

—Domnilor, mergeţi la vînătoare fără regele Franţei! Ei da, domnilor, mă 
duc să mă încui undeva şi să bocesc în linişte. Întîi pentru Ramonchamp, 
care, după cît e de palid, începe să ne îngrijoreze. Eşti bolnav, domnule. Ah, 
ah, nu mă întrerupe, dragul meu! continuă Henric. Avem ochiul ager. Nu ţi 
se pare, domnule Ramonchamp, că femeile au mai multe virtuţi decît unii 
dintre cavalerii mei? 

„A ajuns la partea de care mă temeam cel mai mult, socoti contele. O 
începuse destul de bine, dar să mă ia naiba dacă am să pot suporta 
usturimea cuvintelor!” 

Henric observă chipul contelui, ce pălea uşor, şi spre mirarea acestuia, 
nu-şi continuă văicărelile, fiindcă înţelese că lui Ramonchamp îi venea tot 
mai greu să suporte dojana de faţă cu atîţi cavaleri. îl preţuia mult şi nu 
dorea să-l umilească. 

Deci după acele vorbe aspre, Henric se grăbi să-i ia braţul şi-l pofti ceva 
mai potolit: 

—Să mergem, conte, în cabinetul meu şi să bocim împreună. 

Urcară scările fără să schimbe o vorbă. Abia cînd se aşezară, Henric oftă, 
vădit îmbunat: 

—Aşadar, şansa nu a fost cu noi. Păcat! Povestiţi-ne despre întrecere, 
domnule conte. 

Ramonchamp descrise lupta dintre Chirilă şi Claude. Faţa regelui începu 
să se îmbujoreze de plăcere, apoi exclamă entuziasmat: 

—Dar acest Chirilă e un adevărat erou. Ei, drăcie! Adică ar fi preferat să 
moară decît să piardă? 

—Aşa cred, sire. însă ceea ce a făcut domnul Chirilă s-a repetat mai 
tîrziu cu tînărul Clopin. 

—Deci ne putem mîndri cu el? 

cînd rănile sale au început să ne îngrijoreze. în schimb, domnul Indru, nu 
mai puţin savuros, şi-a arătat mărinimia faţă de Clopin, dar cu tact, atent 
să nu-i aducă o stare de umilire. 

—Pe Pilat din Pont, domnule! sări Henric. Iată adevăraţii cavaleri după 
care tînjesc. Spune-le domnilor Clopin şi Claude că ne mîndrim cu ei! Adică 
nu! Să-i aduci mîine dimineaţă aici! Le voi spune eu că suferinţele lor ne-au 
mîhnit, se corectă el la vreme. 

—Sire, continuă Ramonchamp, alături de darurile trimise vouă de 
principe, am mai adus unul ce mi se pare încîntător. 

—Aştept, aştept, domnule. 

—Darul vine din partea prinţesei Florica, fiica lui Mihai. E vorba despre o 
poezie scrisă de ea. 

Zicînd acestea, Ramonchamp scoase o hîrtie din buzunar şi i-o întinse. 
Henric o luă zîmbind îngăduitor, dar şi mirat. O parcurse fugar, iar contele 
îi remarcă o uşoară încruntare a sprîncenelor. 

—îi găseşti vreun cusur? întrebă regele, ştiind că Ramonchamp are unele 
preocupări îndreptate spre versuri. 

—Puţine, sire. Acolo unde scrie „N-o să-ţi grăiască pojghiţa de lut, / Nici 
măcar gîndul cel de la-nceput.” în mintea frumoasei prinţese, poate că 
lucrurile au fost limpezi, dar ea nu a reuşit să le redea cu claritate. 

—Aşa e Ramonchamp! Acolo i-am găsit şi eu neajunsuri. Care sînt 
gîndurile acelea de la început? Nu ştiu ce a vrut să spună. Lăsînd însă la o 
partea această măruntă observaţie, poezia mi se pare plină de gingăşie. Nu 
credeam că românii au ajuns în cultura lor pînă la poeţi. 

—Vai, sire, cu un strămoş ca Ovidiu? zîmbi Ramonchamp. 


* 



în vreme ce la Luvru se purtau astfel de discuţii, Chirilă Zece Cuţite fu 
primit de arhiducele Matthias în impozantul său palat din Praga. Toroipan, 
Găluşcă şi Ciripoi-fiul îl aşteptau într-o circiumă din apropiere. Doar 
Tufănel porni spre centrul oraşului, chibzuind adînc: „Pe ordinul de plată al 
lui Pezzen scrie că domnul Honig va preda aducătorului o mie de taleri. 
Nicăieri nu se pomeneşte despre un nume. Asta înseamnă că negustorul va 
binevoi să-mi achite suma. Drace! Dacă ar şti domnul doctor Pezzen cui îi 
foloseşte ordinul său de plată! De-1 mai întîlnesc, am să-i spun frumosul 
nostru proverb: «Nu-i pentru cine se pregăteşte, ci pentru cine se 
nimereşte!» Parcă aşa sună.” înveselit de asemenea gînduri, mări pasul, iar 
după o jumătate de ceas, reveni la circiumă încărcat cu greutatea 
Arhiducele Matthias citi întîi scrisoarea lui Mihai, apoi 
doctorului către Maximilian. Cînd isprăvi de parcurs a doua 
fruntea lui înaltă apărură cute adinei. 

—Domnule Chirilă, grăi el vădit îngrijorat, vestea adusă de 

de-a binelea. Prezenţa lui Peter la Satu-Mare înseamnă pregătirea unui 
complot uriaş asupra principelui. Puterile acestui prelat sînt mari. Mi-e 
teamă că aflaţi acest lucru prea tîrziu. 

—Am luat unele măsuri, zise Chirilă. Cae Indru şi căpitanul Sile 
Adormitu au plecat la Satu-Mare pentru a se interesa de rosturile lui Pezzen 
acolo. Asta înseamnă că vor da de capătul firului ce duce către Peter. 

—Doi oameni? Dar ce pot face doi oameni împotriva acestuia? îl 
preţuiesc mult pe domnul Cae Indru, însă nu-i văd o şansă în faţa 
vicleanului prelat. Ar fi trebuit să trimiteţi acolo un regiment. 

Rămase o vreme tăcut, apoi luă cele două scrisori şi minat de un gînd 
nou, îi spuse lui Chirilă: 

—Mergem la împărat. De nu va fi prea tîrziu, fratele meu poate lua unele 
măsuri. 

Ieşiră împreună. După o jumătate de ceas, Rudolf îl primi doar pe 
arhiduce, însă nu tocmai bucuros. Avea de lucru în atelierul său de ceasuri. 
Pendule, piese diferite şi scule stăteau pe rafturi în bună rînduială. 
îmbrăcat cu un halat unsuros, cu o tichie neagră peste părul nu prea 
bogat, Rudolf arăta a vrednic meseriaş. Ochii săi inteligenţi îl priveau pe 
Matthias, dar gîndurile sale zburau în jurul unui pendul ce se încăpăţîna să 
nu funcţioneze cum trebuie. Luă cele două scrisori cu un gest mecanic şi 
întrebă, nemulţumit: 

—Ce-i cu astea? 

—Nişte dovezi că Peter se află la Satu-Mare, iar viaţa vasalului vostru 
Mihai e primejduită. 

—Iar Mihai? se văicări Rudolf. De cînd a călcat în Transilvania, nu-i zi să 
nu-i aud numele. Am început să-l visez noaptea şi mi-am pierdut întreaga 
linişte. în privinţa lui am primit o mulţime de plîngeri de la nobilii 
principatului, de la poloni, de la Ieremia Movilă şi Sigismund, de la sfîntul 
papă, de la mama şi de la biserica noastră catolică. Ce vrei să fac, dragul 
meu? Nimeni nu-1 vrea. Să cred mai mult în el decît în cei ce se plîng? 

—Să credeţi, frate, grăi Matthias cu asprime. Să credeţi în fapte, nu în 
vorbe. Faptele ni-1 prezintă ca pe un gospodar chibzuit şi un mare general al 
timpului. Iată ca a eliberat Moldova, spre uimirea noastră, şi i-a scos de 
acolo pe poloni. Şi chiar dacă Mihai tăinuieşte azi o luptă cu turcii, care au 
intrat pînă la Tîrgovişte, avem veşti ce atestă biruinţa lui asupra ienicerilor 
şi spahiilor. Ba mai mult: ceva oşteni de-ai săi au trecut în pradă la sud de 
Dunăre. Acestea sînt faptele, frate. Nu l-am sprijinit cu nimic. Mai rău: 
ajutorul de o sută de mii de taleri, pe care l-aţi trimis prin Pezzen, nu a 
ajuns în mîinile lui. ^|Q^Şta 

—Şi ce crezi că ar trebui să facem? întrebă împăratul, j0^^oqMi^|ă : 
pendulul său. 

—Să-l recunoaştem chiar azi principe al Transilvaniei. Săiff 

Basta în slujba sa, fiindcă polonii se arată ameninţători. Să-i dăm bani şi să 
ducem cu el tratative sincere, în vederea trecerii Moldovei sub suzeranitatea 
imperiului. 

—Nu, nu, dragul meu! se văicări Rudolf. Iar mi-i pun în cap pe toţi. 

—Ştiu, dar merită. Mihai stăpîneşte azi partea de răsărit a Europei, la 
care am rîvnit adesea. Nimeni nu ar putea să o facă mai bine şi cu mai 
multă credinţă către imperiu. Are duşmani? Sigur şi absolut firesc. Numai 
oamenii mari au duşmani. Pentru cei becisnici nu se găseşte decît milă, sau 
dispreţ. Iar ca să-i dăm mai multă putere acestui falnic bărbat, ce se arată 
cinstit cu noi, va trebui să vă căsătoriţi cu prinţesa Florica. Ştiu că o iubiţi 
mult. 

—Adevărat, dragă Matthias, însă nu mai vreau nimic, decît linişte. 

—Linişte? strigă arhiducele, supărat. De va muri Mihai, tocmai asta vă 
va lipsi. Polonii vor ocupa iar Moldova şi poate chiar Transilvania. Turcii vor 
lua Ţara Românească şi nimeni nu-i va opri să se apropie de noi cu 

ameninţare directă. Oare nu vedeţi acest lucru? Nu vedeţi că în răsărit 

» » ? 

Mihai e garanţia liniştii Imperiului Austriac? 

Rudolf nu avea chef de ceartă cu fratele său. Apoi, îl preţuia mult şi ştia 
că vede lucrurile cu multă claritate. 

—îi voi recunoaşte titlul de guvernator al principatului, cedă el. Acum 
nu-i ofer mai mult. Dar te rog să-mi laşi un răgaz, pentru a găsi justificări 
faţă de mama, de biserica noastră şi de sfîntul papă. 

—Cam puţin. 

—Totuşi, mai mult decît nimic. Şi aşa voi avea necazuri. îl numesc 
guvernator şi n-are decît să se descurce cum va şti. 

—Nu-i destul. 

—Crezi? Parcă ziceai că e un mare general. 

—Dar nu făcător de minuni. 

—înţelege, Matthias, că nu pot mai mult! Acum o lună şi jumătate, 
sfinţia-sa părintele Peter mi-a dăruit, din partea bisericii, patru milioane de 
taleri. 

—Şi ce a obţinut în schimb? tresări arhiducele. 

—Ei, nu mare lucru. L-am pus pe Basta la dispoziţia lui şi i-am semnat 
în alb un titlu de guvernator. 

—Doamne! exclamă arhiducele înmărmurit. Acum chiar nu-i mai văd 
nici o şansă lui Mihai. 

—Să nu o luăm chiar aşa, dragul meu! grăi Rudolf împăciuitor. în luna 
septembrie, Mihai va primi de la noi titlul de guvernator al Transi^ 
astfel că cel semnat în alb îşi pierde puterea. însă mi-e teamă de 
Peter. Adică nu cu el, cu stăpînii lui din umbră. 

—Luaţi-i lui Basta comanda trupelor din Ungaria Superic 
arhiducele. Trimiteţi-1 acolo chiar mîine pe marchizul de Burgţ 

de vorbă cu Peter fără a ne întreba pe noi. 

—Am să mă mai gîndesc, dragă Matthias. Pendulul acesta mă necăjeşte 
de vreo două zile. Dar îl desfac şi-i spăl bine fiecare piesă. 

Arhiducele nu insistă. înţelese din vorbele lui Rudolf că nu mai doreşte 
să continue discuţia. Era totuşi mulţumit că obţinuse pentru Mihai titlul de 
guvernator. însă atuurile erau în mîinile lui Peter şi doar o minune l-ar fi 
putut apăra pe valah. 

Ieşi îngîndurat şi-i povesti lui Chirilă o parte din discuţia purtată cu 
împăratul. 

—Credeţi că ne va trimite titlul de guvernator? 

—Sper, domnule, răspunse Matthias, uimit că valahul nu părea 
impresionat de primejdia pe care o prezenta Peter. 

* 


La două zile după discuţia cu Matthias, Chirilă Zece Cuţite şi însoţitorii 
săi opriră la un han aflat în drumul lor de întoarcere. înserase. Apriga 
căldură din timpul zilei căzuse sub răcoarea amurgului. în vreme ce 
hangiul se ocupa de găzduirea noilor oaspeţi, un călăreţ obosit de drum 
lung socoti nimerit să tragă la acelaşi han. După ce calul său intră pe 
mîinile slujitorilor, călătorul veni în sufragerie, hotărît să înfulece la 
repezeală, cu gîndul către odihnă. Da nu mică fu surpriza lui cînd la una 
dintre mese îl recunoscu pe Chirilă. Astfel că uită de oboseală, sări de pe 
scaunul său şi veni alături de cavaler. 

—Domnule, numele meu e Cristea. Sînt fericit că vă întîlnesc aici, fiindcă 
asta mă scuteşte de vreo două-trei zile de drum. Am pentru voi o scrisoare 
din partea principelui Mihai. 

„Fir-ar să fie! gîndi cavalerul. Nu-mi place. Presimt că ne vom întoarce 
iar la Praga. Oare ce s-o mai fi întîmplat? Acum e nevoie de mine la Alba- 
Iulia, nu pe coclauri.” 

Luă scrisoarea total nemulţumit. însă abia parcurse primele rînduri, că 
pe faţa lui severă apăru o paloare neobişnuită. 

„Veşti proaste”, socoti Tufănel. 

Dar Chirilă nu le pomeni un cuvînt despre cele ce aflase. Băgă scrisoarea 
în buzunar, uită de mîncare şi-l chemă pe hangiu. 

—Jupîne, te rog să duci în odaia mea nişte vin bun! 

După acele vorbe, scoase o pungă burduşită cu bani şi i-o întinse lui 
Cristea. 

—Ia-o, domnule, pentru oboseală şi în semn de prietenie! 

Călătorul nu aşteptă să i se spună de două ori. Chirilă se ri 
niţel năuc, îi făcu un semn lui Tufănel şi porniră împreună pe 
duceau către odăi. Cînd ajunseră acolo, hangiul tocmai rîndui 
cum i se poruncise. Iar după ce rămaseră singuri, asprul ‘ 

zîmbea rar, aşa cum se nimerise acum, îl întrebă pe Tufănel: 

—Domnule, ai putea să bei cu mine pentru un prilej de bucurie? 

—Sînt puţini oameni în lume în stare să respingă un astfel de prilej, 
răspunse acesta, fără să priceapă mare lucru. 

Alte vorbe nu mai schimbară între ei. închinară creştineşte şi băură, 
flecare cu gîndurile lui. 

„Pe sfînta Paraschiva, nu-i prea veselă o petrecere cu domnul Chirilă! 
constată Tufănel. De fapt, rar l-am văzut aplecat spre băutură. Iar cînd o 
face lată, greu auzi o vorbă din gura lui. Eh, ce să-i faci? Fiecare om cu 
măruntele lui suceli”, filozofă îngăduitor. 

Trecură vreo două ceasuri. Ochii lui Chirilă se cam împăienjeniseră. Mai 
rezistent la astfel de prilejuri, Tufănel cînta domol, încercînd să se 
înveselească de unul singur. Tîrziu cînd nu se mai aştepta să audă vreo 
vorbă, Chirilă întrebă molcom: 

—La cîte luni merg pruncii în picioare? 

—Băiat, sau fată? 

—Ce importanţă are? 

—Nu dintre cele mai mărunte, zise Tufănel. Fetele cred că se ridică mai 
devreme. Pe la zece-unsprezece luni. Băieţii sînt mai greoi. 

—Ei asta-i! se mînie Chirilă. De cînd îşi îngăduie fetele să pornească 
înaintea băieţilor? 

—Asta n-am ştire, domnule, răspunse Tufănel cam nedumerit. Dar 
cunosc o fată care a luat-o din loc la opt luni. E vorba despre sora mea 
Didina. 

—Fie! acceptă Chirilă mărinimos. însă băieţii ştiu să zică tată înaintea 
fetelor. 

—Vai, domnule, nu prea! 

—Adică, ce vrei să spui? se încruntă Chirilă, hotărît să nu mai cedeze 
nimic. 

—Didina a zis tată cu un an înaintea mea. 

—Drace! Erai supărat cu bătrînul? 

Tufănel îl privi doar cu un ochi şi răspunse nehotărît: 

—Zău că nu mai tin minte! 

Dezamăgirea era vizibilă pe faţa lui Chirilă, astfel că după ce-1 privi pe 
Tufănel ca pe un duşman, după ce mai bău o cană de vin dintr-o sorbitură, 
grăi fălos: 

—Totuşi, băieţii sînt mai tari. 

—Să nu spuneţi asta, domnule! Pînă pe la vreo zece ani, Didina mj 
în bătăi. 

—Sînt mai frumoşi, explodă Chirilă. 

—Aş! 

De data aceasta, cavalerul începu să-l privească bănuitor pe 

„Vrea să-mi facă în necaz, gîndi încercînd să-şi alunge mahmureala. De 
cînd e lumea, bărbaţii îşi doresc un băiat. Deci e limpede că băiatul are 
haruri mai mari decît fata. Dar care or fi ele?” 

Chirilă bănuia că sînt unele merite în plus. Din păcate, vinul bun şi cam 
peste măsură nu-i îngăduia să le caute. însă nici nu-i trecea prin minte să 
se dea bătut, astfel că zise dispreţuitor: 

—Fetele cam fac pipi pe ele. 

—Da de unde, domnule? i-o întoarse Tufănel. Didina de la un an şi 
jumătate cerea afară. Eu am făcut de toate pînă la trei ani. 

Apoi, văzîndu-1 pe Chirilă cum se dezumflă ca o băşică înţepată, în 
mintea isteţului Tufănel se aprinse o lumină. 

„Să mă ia naiba de nărod ce sînt! Mi se pare că domnul Chirilă are un 
băiat. Nu ştiu de unde pînă unde, însă e sigur.” 

Ajuns la această constatare, Tufănel întoarse macazul discuţiei şi începu 
să se laude cu vremea copilăriei, găsindu-i Didinei cele mai rele cusururi. Şi 
la fiecare frază a sa, chipul cavalerului se lumina către zîmbet. Iar cînd 
Chirilă dospi de-a binelea şi nu-şi mai încăpu în piele, ca o cocă în care 
drojdia de bere face minuni, Tufănel îl auzi întrebînd: 

—Oare ce s-ar cuveni să-i duc? O sabie, sau un cutit? 

—Cred că nişte dulciuri. Dar văzînd că faţa cavalerului se înnorează 
uşor, adăugă repede: Nişte dulciuri, o sabie, un cuţit şi două pistoale. 


* 



Doctorul Pezzen ajunse la biserica din pădurea de dincolo de Satu-Mare 
într-o după-amiază cu căldura turbată de-a binelea. Pusta, încinsă ca un 
cuptor, părea încremenită. Păsările nu se ridicau în văzduh. Gîzele mărunte 
îşi cătau adăpost prin desişuri. Pămîntul crăpat din lipsă de umezeală, 
iarba măruntă, cu vîrfurile uscate, sau tufele rare, cu frunzele căzute către 
neputinţă, prezentau un peisaj dezolant. Cînd adia cîte-o pală de vînt, rară 
şi neconvingătoare, din pustă se ridica un praf albicios, ce se ostoia repede. 
Pe drum, pulberea groasă de două degete dormea toropită. O spuză fierbinte 
plutea la rasul pămîntului şi nimeni nu ar fi putut spune dacă erau aburi, 
sau aerul ce se îngreuia în valuri sub apăsarea căldurii. Doar în pădure, 
acolo unde razele soarelui nu puteau pătrunde după pofta inimii, umbra 
deasă aducea puţină înviorare. 

Transpirat, cu hainele jilave, Pezzen coborî din trăsură şi intră într-o 
casă mai mare decît biserica alăturată, adăpostită frumos de copaci bătrîni, 
falnici, care o protejau iarna de viscole, iar vara - de căldura { 
pustă. Cîţiva slujitori îi aduseră apă rece pentru spălat şi straie 

O jumătate de ceas mai tîrziu, doctorul se simţi înviorat 
părintele Peter. 

—Sper că aţi călătorit bine, domnule, zise prelatul, cu 

blajin. 


—Ah, nu prea! răspunse acesta cam acru. Căldura nu m-a slăbit o clipă 
de-a lungul drumului. Nu a plouat de două luni, iar oamenii spun că 
asemenea secetă nu s-a pomenit de mult. Va fi un an slab. 

—Mînia lui Dumnezeu se arată adesea, murmură Peter umil. Păcatele 


aduc după ele osîndă. însă noi sîntem prea mărunţi pentru a judeca voinţa 


Celui-de-Sus, astfel că ne mulţumim a privi plini de căinţă. Ce veşti 
aduceţi, domnule doctor? 

—Proaste. Auzind ce-i propun, Mihai abia mi-a îngăduit să-i vorbesc. 

—Atunci, facă-se voia Domnului! V-am aşteptat cu nerăbdare, fiindcă nu 
doream moartea păcătosului, ci îndreptarea sa. Odihniţi-vă, doctore! Ne 
vom îngriji noi de cele de cuviinţă. 

—Sfinţia-voastră, oare se cuvine să-l osîndiţi pe un mare general şi un 
sincer aliat al creştinilor? 

—Eşti prea mărunt, domnule, pentru a pune astfel de întrebări, i-o 
reteză prelatul. Apoi, nu eu osîndesc, ci biserica noastră. 

Doctorul tăcu speriat. Socoti totuşi că faţă de conştiinţa sa nu mai era 
dator cu nimic după acea întrebare, iar cînd grăi din nou, glasul său arăta 
profundă îngrijorare. 

—Mi-e teamă că în nopţile petrecute la Alba-Iulia, oamenii lui Mihai m- 
au spionat adesea. 

—Fără folos, dragul meu, zîmbi prelatul. Cei care au făcut-o nu aveau ce 
să afle de la domnia-ta. 

Pezzen tăinui cu grijă temerile sale în privinţa soliei către Maximilian, 
însă îi povesti tot ce ştia despre urmele din pivniţa şi din grădina casei lui 
Huszâr. 

—N-avem prilej de nelinişte, îl domoli Peter. Unde au rămas cei douăzeci 
de oşteni ai lui Mihai cu care aţi călătorit? 

—La Baia-Mare. Acolo i-am întors din drum. Dar s-ar putea să fi fost 
urmărit. 

—Şi eu cred, răspunse prelatul, spre surprinderea doctorului. 

—Cum de aţi ajuns la asemenea păreri? 

—Simplu, domnule. Dacă aş fi fost în locul lui Mihai, m-aş fi întrebat de 
ce ati zăbovit două luni la Satu-Mare? De ce nu i-ati dus cei o sută de mii 
de taleri? Şi mai ales de ce vă întoarceţi aici şi nu la Praga? 

—Ah, aşa e! exclamă Pezzen privindu-1 cu admiraţie. Astfel de gînduri nu 
mi-au trecut prin minte. însă, chiar dacă ceva iscoade ar veni după mine, 
ele nu ar afla mare lucru atîta vreme cît nu vă curmsn si mi hărmiesr 


—Nu se ştie, domnule doctor, zîmbi prelatul di 
totdeauna trebuie să-l preţuieşti pentru inteligenţa 
neajunsuri cînd te aştepţi mai puţin. Apoi, nu uita că 


misiunea voastră aici. 

întîlnit cunosc rostul meu aici. Dacă unul dintre ei a scăpat vreo vorbă din 
greşeală, sau cu un scop, ar fi prilej de ameninţări asupra noastră. 

—în privinţa nobililor mă îndoiesc de temeiul bănuielii voastre, răspunse 

doctorul. Ei sînt conducătorii răscoalei. Ei sînt cei mai nemulţumiţi de 

î » 

domnia lui Mihai în principat. 

—Poate, aprobă Peter. Poate că o fî aşa, dar eu mi-am luat unele măsuri 
de prevedere. Am auzit prea multe lucruri mari despre cavalerii lui Mihai, şi 
aceasta ne îndeamnă spre chibzuială adîncă. 

* 


Spre apus de Satu-Mare şi în stînga drumului care duce în pustă, erau 
cîndva nişte iazuri frumoase, înconjurate de pădure. Nu departe de iazuri, 
se afla o mică biserică de lemn, a cărei vîrstă se pierdea în desişurile 
timpului. Nimeni nu ştia cine o aşezase acolo. Nimeni nu-i cunoştea 
istoricul. Cu ani în urmă, nişte călugări îşi aflaseră odihnă alături de ea. 
Lemnul pădurii, produsul iazurilor pline cu peşte, o stupină uriaşă, unele 
pămînturi bune de rod şi frumoasele danii făcute de autorităţi, sau 
credincioşi, le aduseră odată cu trecerea anilor mari bogăţii. Aşa stînd 
lucrurile, măruntele adăposturi de odinioară ale călugărilor fură 
îndepărtate, iar în locul lor, meşteri pricepuţi ridicară o casă impunătoare, 
cu odăi multe şi mari. Aşezată pe o ridicătură de pămînt, casa fu înzestrată 
cu pivniţe lungi, ferite de umezeala obişnuită pe acolo. După o vreme, pe 
sub coroanele copacilor apăru un zid înalt cît două straturi de om, astfel că 
stăpînii locului s-ar fi putut apăra împotriva oricui. Dar liniştea tihnită de 
lîngă iazuri dispăruse odată cu sosirea înaltului oaspete Peter, ce adusese 
cu el vreo opt slujitori şi douăzeci de oşteni gălăgioşi, greu de obişnuit cu 
vorba domoală. Aici sosise doctorul Pezzen, fericit că isprăvise cu bine 
istovitoarea călătorie. Fericit şi satisfăcut, fără să-i treacă prin minte că la 
marginea pădurii se oprise un călăreţ, care venise pe urmele încă proaspete, 
lăsate de trăsură. Dar călăreţul nu urmă drumul parcurs de doctor, ci 
zăbovi o vreme pe sub uriaşele coroane ale copacilor, iar cînd soarele căzu 
frumos către asfinţit, îşi mînă calul peste cîmpuri şi reveni la Satu-Mare. 
Privit în treacăt, omul acela ciudat arăta a tîrgoveţ obişnuit cu negustoria 
sau cu ceva meşteşug. Straiele sale cam lustruite de tăria timpului, gonacul 
nu prea de soi şi lipsa armelor întăreau o astfel de părere. Iar cum de-a 
lungul veacurilor oamenii au fost judecaţi şi preţuiţi mai mult după 
îmbrăcăminte, Cae Indru putea fi satisfăcut că nu i se acorda vreo atenţie 
deosebită. La Satu-Mare se nimerise zi de tîrg. Străzile, nu 
gemeau de ţărani, meşteşugari, tîrgoveţi simpli sau negustori. D 
zonele mai aglomerate, cavalerul ajunse cu oarecare zăbavă \ 

Porumbei şi lăsă calul în seama slujitorilor de la grajduri. 

—Pe cele şapte porţi ale iadului! strigă Sile Adormitu văzî 

în odaie. începusem să fiu îngrijorat. 

—Ar fi bine să-ţi păstrezi temerile pentru la noapte, zîmbi Indru, 

—Fiţi fără grijă, domnule! rîse acesta. Mai ales că din vorbele voastre am 
înţeles că vom avea de lucru la noapte. 

—Chiar mult, prietene. Doctorul nu s-a oprit la vreo casă din oraş, aşa 
cum mă aşteptam şi cum ar fi fost firesc, ci a tras la o biserică dintr-o 
pădure. Fiind ziuă nu m-am încumetat să mă apropii prea mult, dar socot 
că am văzut destul. 

—Ce naiba caută el într-o pădure, cînd la Satu-Mare ar fi avut mai mult 
confort? 

—Asta mă întreb şi eu. Cu puţină şansă, poate că vom afla ce caută nu 
numai el acolo, ci şi alţii. Din ascunzătoarea pe care mi-am ales-o, am văzut 
nişte trăsuri ce se îndemnau către biserica aceea. Una dintre ele purta 
semnele lui Ştefan Bâthory de Ecsed. Alta - pe cele ale cancelarului 
Naprâgy, iar a treia aparţinea fără îndoială lui Bornemissa. Cît despre 
următoarele, nu le-am recunoscut, din lipsă de semne. 

—Ciudat! murmură Sile. Tare nu-mi vine a crede că i-a prins pe toţi 
dorul de rugăciuni. Mai ales prezenţa lui Naprâgy aici mă uimeşte. Dar dacă 
Pezzen nu s-a oprit o clipă la Satu-Mare, de unde pînă unde ştiu nobilii 
despre întoarcerea lui? Fiindcă între sosirea doctorului şi drumul nobililor 
la biserica din pădure există o legătură limpede ca lumina zilei. 

—Poate că ei ştiau data de întoarcere a doctorului. 

—Asta înseamnă că şi-au dat întîlnire din timp, socoti Adormitu. 

—N-ar fi exclus. 

—Dar de ce se întîlneşte Pezzen cu nobilii? De ce tocmai cu cei mai 
vrăşmaşi nouă? 

—Rămîne să aflăm, grăi Cae îngîndurat. 

Fiind zi de tîrg, barierele oraşului se închideau ceva mai tîrziu. Adică, 
îndată după căderea întunericului. Cei străini de Satu-Mare îşi zoreau 
paşii, sau caii, pentru a apuca să treacă dincolo înainte de a fi opriţi de 
străji. Unii gălăgioşi, alţii cu chef ori cu gîndurile la rosturile lor, călătorii se 
înghesuiau spre ieşire într-o îmbulzeală straşnică, apoi se pierdeau în 
pustă, către cine ştie ce aşezări. Cae şi Sile părăsiră oraşul odată cu cei 
întîrziaţi, dar nu urmară drumul obişnuit, ci îşi îndemnară caii undeva 
peste cîmp. încă nu apăruse luna, iar aerul, greoi de la căldura zilei, 
împrumuta slab din răcoarea nopţii. Peste pustă, natura parcă îşi oprise 
respiraţia într-o linişte plină de farmec. Apăru luna. Iar în tăcerea 

Hpsăvîrsită pînfprnl crrpiprilnr aHiirpa ralmnl si narpa faini ră a nnntii 

ar fi auzit acolo ca un trosnet de armă. După presupunerile lor, biserica se 
afla undeva mai spre apus, în zona iazurilor. Sile avea mare încredere în 
harurile de orientare ale lui Indru, astfel că singura sa grijă era aceea de a 
face paşi chibzuiţi. Obişnuit cu felul acela de a se strecura la vreme de 
noapte, Cae umbla mai sprinten, apoi aştepta adesea pînă cînd căpitanul 
sosea lingă el. 

Trecuse mai bine de o jumătate de ceas cînd ajunseră la un luminiş. în 
faţa lor, la cel mult o sută de paşi, ceva părţi ale zidului care împrejmuia 
biserica şi celelalte clădiri apărură luminate frumos de puterea lunii. Şezură 
o vreme nemişcaţi. De dincolo de zid nu răzbea nici un zgomot. în aer se 
simţea plăcută umezeală ce venea dinspre iazuri. Adăpostiţi de umbra 
deasă dintre copaci, ocoliră luminişul, fiindcă la poarta cea mare cu 
siguranţă se aflau ceva străji. Ajunseră curînd lîngă zid. înălţimea acestuia 
ferea interiorul de orice privire iscoditoare. Dar multe dintre crengile 
copacilor, aplecate peste el, l-ar fi putut ajuta să-i încalce creasta. Sprijinit 
de braţele puternice ale lui Cae, lunganul Sile se săltă într-un copac a cărui 
tulpină aproape atingea cărămizile. Cîteva clipe mai tîrziu, tînărul cavaler 
veni lîngă acesta. Dincolo de zid, alţi copaci parcă dormeau în tihnă. Doar 
spre dreapta şi spre stingă, cei doi observară nişte clădiri ascunse de 
bariera arborilor. Cum nu cunoşteau locurile, porniră mai mult dintr-un 
îndemn către stingă. După cîţiva paşi, rămaseră pironiţi, iar mina lui Cae 
ţîşni ageră spre cuţite. Undeva nu prea departe de ei, parcă foşnise ceva. 
Dar zgomotul nu se repetă, astfel că, cei doi îşi continuară drumul. Se 
furişară pe lîngă zidul unei clădiri. Lumina lunii devenise atît de puternică, 
încît s-ar fi putut citi o scrisoare. După vreo treizeci-patruzeci de paşi, cei 
doi observară miraţi că se află într-o curte înconjurată pe trei părţi de zidul 
casei. Un nou foşnet răzbi dintre copaci, urmat de un foc de pistol. Mina lui 
Cae porni fulgerător către brîu. Cuţitul său bîzîi uşor prin aer, iar o clipă 
după aceea se auzi un ţipăt urmat de tropăituri. Amîndoi înţeleseră dintr-o 
privire că drumul către pădure le e tăiat. Văzură alături de ei o uşă. Dintre 
copaci ploua cu focuri de pistol şi numai distanţa mare sau graba 
trăgătorilor îi feri de alte necazuri. Spre mirarea lui Cae, clanţa cedă la 
prima apăsare. Intrară într-un coridor larg, luminat frumos. La capătul său, 
nişte bărbaţi ridicară pistoalele asupra lor. în stingă, o scară de piatră 
cobora undeva sub clădire. Săriră acolo, însă fără folos. Treptele duceau 
către o uşă grea de stejar, iar uşa era încuiată. Un bărbat apăru o clipă 
lîngă balustrada scării şi le strigă: 

—Predati-vă. domnilor! Altfel, vă einrm'm mi foonri de armă! 

dacă cei de sus nu îndrăzneau să se arate. Cae folosi unul dintre cutite 

» 

pentru a împinge zăvorul, însă nu reuşi decît să-i frîngă lama. Trecură 
cîteva minute. Apoi, auzul fin al lui Indru prinse zgomot de paşi dincolo de 
uşă. Alături se folosea o cheie şi, spre mirarea lor, zăvorul cedă. Cine era 
oare în spatele ei? Sile apucă minerul clanţei. Cîteva clipe şezu nehotărît. O 
apăsare uşoară a prietenului său îl convinse să dea uşa de perete. Dincolo, 
cineva purta un sfeşnic. Trei bărbaţi aşteptau cu pistoalele ridicate, doar la 
cîţiva paşi. Cae aruncă un cuţit către cel cu sfeşnicul, dar pistoalele 
sloboziră foc. Tînărul simţi o arsură puternică, iar lumina dispăru brusc. 
Braţe străine îl prinseră ca într-un cleşte, însă nu le dădu atenţie, ci se 
miră că nu mai vede lumină. Alături de el era vînzoleală mare. Auzi un 
răcnet de moarte şi se bucură că nu era al lui Sile. O voce porunci să fie 
ridicat sfeşnicul. Pleoapele îl usturau cumplit pe Cae, iar în ochi, parcă îi 
aruncase cineva nisip. împins de la spate, urcă treptele, poticnindu-se. 
Merse de-a lungul unui coridor. Apoi se deschise o uşă. Cineva întrebă cu 
voce calmă, plăcută: 

—Numai doi? 

—Numai, monseniore, răspunse altă voce. 

—îl cunoaşteţi? 

—Da, sfinţia-voastră, se auzi glasul lui Pezzen. Cel din stînga e cavalerul 
Cae Indru. Celălalt - căpitanul Sile Adormitu. 

—Frumos, frumos! grăi din nou cel cu titlul de prelat. Am auzit despre 
voi, domnilor, atîtea lucruri, încît v-am aşteptat cu nerăbdare. Bănuiam că 
ne veţi onora cu o vizită, astfel că v-am pregătit o primire călduroasă. Păcat 
că ne-aţi ucis patru slujitori! Aş putea să ştiu scopul cu care ne căutaţi, 
domnule Indru? 

—V-aş pune aceeaşi întrebare, i-o întoarse tînărul cavaler. 

—Vă cred, dar azi numai noi avem această cădere. De ce l-aţi urmărit pe 
domnul Pezzen? 

Cae intui din discuţia purtată că nu doctorul era cel ce condusese 
prinderea lor, ci acel prelat. Deci, biserica catolică intervenise în 
Transilvania peste Pezzen, ce părea a fi umilul ei slujitor. Aici se ascunde 
misterul zăbavei doctorului la Satu-Mare. Totuşi, s-ar fi putut să greşească 
în presupunerile sale. Bănuiala cerea o confirmare mai adîncă. 

—Nu avem ce vorbi împreună, domnule, răspunse tînărul. 

—Poate vă răzgîndiţi, zise prelatul cu voce blajină. Vă vom trece prin 
cazne. Luaţi-i! porunci el. 

Cineva îl împinse de la spate pe Indru. Acesta se împletici fără npjmgLjşi 
căută sprijin cu braţele. 

—O clipă! vorbi prelatul din nou. Apoi veni lîngă Cae, îi ridh 
privi cu băgare de seamă şi spuse cucernic: Omul acesta e 
domnilor! Mari şi minunate sînt căile cerului! 

Auzind asemenea vorbe, Sile păli. Uită de rana sa din umăr, fiindcă simţi 
cum i se strînge inima de jale. Făcu un gest disperat să scape din 
strînsoarea braţelor, dar fără folos. Cîţiva slujitori îl conduseră undeva sub 
clădire. După ce-i legară cu frînghii trainice, aceştia părăsiră încăperea. 
Doar doi dintre ei rămaseră dimpreună cu Peter. La un semn al prelatului, 
aprinseră focul pe o vatră ce părea să fi fost folosită adesea. 

—Domnule Indru, grăi Peter aproape blînd, sub puterea focului puţini 
sînt oamenii care nu-şi dezleagă limba. Ne pare rău că vă supunem la cazne 
şi o facem numai pentru siguranţa planurilor noaste. De fapt, vă cerem 
destul de puţin. Doresc să aflu tot ce ştie stăpînul vostru despre mine şi 
despre întîlnirea mea cu o parte dintre nobilii principatului. Dacă 
răspunsurile ne mulţumesc, veţi muri creştineşte. 

După cele rostite de prelat, Cae avu, în sfîrşit, confirmarea bănuielilor 
sale. Acum era limpede că biserica catolică a imperiului intervenise în 
principat. 

—Măria-sa Mihai nu-i stăpînul, ci prietenul nostru, răspunse el. 

—Mă rog! Nu asta are importanţă acum. Aştept să vorbiţi înainte de a fi 
prea tîrziu. Oricum, nu aveţi ce pierde. Mihai va mai trăi cîteva zile după 
voi. în zori, un trimis al meu va pleca spre Alba-Iulia. în felul acesta puterea 
lui şi a voastră va fi doborîtă pentru totdeauna. Unirea pe care aţi făcut-o se 
va prăbuşi ca un castel clădit pe nisip. 

—Greşiţi, domnule! zîmbi Cae. Poate că noi şi principele Mihai ne vom 
pierde viaţa, dar ceea ce a rămas în sufletele oamenilor nu poate fi distrus. 

Noi am sădit în suflete sămînta unirii neamului. Ar trebui să asasinaţi un 

» î 

întreg popor pentru a opri sămînţa să încolţească. Un neam nu trăieşte 
doar prin cîţiva oameni, iar în locul nostru vor veni alţii, chiar mai buni 
decît noi. Aşa stînd lucrurile, ceea ce faceţi azi sau mîine are o importanţă 
mai mică. Voi şi stăpînii voştri sînteţi prea mici în faţa poporului român. Mă 
mir că nu înţelegeţi astfel de lucruri. De cînd e lumea, a dăinuit ceva impus 

cu forţa? 

» 

Preocupat de gîndurile sale, Peter nu-i răspunse. 

„Dacă cineva dintre nobili nu a trădat, n-am a mă teme în privinţa 
planurilor noastre, fiindcă Mihai nu ştie despre viitoarea răscoală. Cred că 
i-a trimis pe aceştia încoace mai mult dintr-o bănuială asupra lui Pezzen. în 
sfîrşit, vom vedea.” 

Făcu un semn slujitorilor. Unul dintre ei se apropie de Indru şi-i ridică 
haina şi cămaşa în aşa fel încît să-i rămînă spatele liber. Al doilea înroşea în 
fnr n bară de fier 

spatele tînărului. Un miros greu de carne arsă se răspîndi prin odaie. De pe 
buzele lui Cae nu răzbi măcar un geamăt, chiar dacă fruntea şi faţa se 
umpluseră de broboane sub apăsarea durerilor. 

„Sînt orb, gîndi el. Acum, nimeni nu mai are nevoie de mine. Aş fi o... aş 
fi o... povară pentru alţii. Iar Stela...” 

—Ajunge! porunci prelatul. Doreşti să vorbeşti, domnule Indru? 

Cum nu primi nici un răspuns, fiindcă gîndurile tînărului erau undeva 
în Semenic, la prima întîlnire cu Stela Cristu, îi făcu semn slujitorului să 
continue. Dar în clipa aceea, uşa sări în lături. Cae auzi un răcnet de 
moarte şi bănui a fî al lui Peter. Zgomote mari se precipitară în jurul său, 
urmate de alte strigăte. Apoi, vocea lui Costache Caravană susură blînd ca 
o adiere: 

—Pe zulufii de-o şchioapă ai Zambilicăi, eşti doar niţel prăjit pe spinare! 
Păcat că nu-i vreme să te oblojesc acum! îi tăie legăturile. Poţi să te ţii pe 
picioare? 

—Pot, dar sînt orb, răspunse tînărul. 

Abia acum pricepu Costache semnele disperate ale lui Sile. Grăsunul 
încremeni locului şi simţi că-i lipseşte aerul, iar în clipa următoare, făcu 
eforturi să nu urle de deznădejde. însă cum nu era vreme de pierdut, luă 
mîna lui Cae într-a sa şi grăbiră spre ieşire. Cîteva minute mai tîrziu, şase 
cai galopau întins printre iazuri şi păduri, către sud. 

încuiat într-o încăpere de la etaj, doctorul Pezzen nu dormi toată 
noaptea. Cînd se lumină de ziuă, îşi adună tot curajul pentru a porni în 
recunoaştere. Lîngă poarta cea mare descoperi doi slujitori înjunghiaţi în 
spate. 

„Cu cei morţi pe coridoare, sînt opt, gîndi el. Doi în pivniţă şi cu părintele 
Peter, fac nouă. Patru în grădină, treisprezece. Trei lîngă zidul 
împrejmuitor, şaisprezece, Jesus-Maria! Un adevărat măcel. Au mai rămas 
în viaţă doar patru. Doi vor pleca îndată către Praga, pentru a duce la 
mănăstirea Strahov groaznica veste despre uciderea cucernicului Peter. 
Dacă stau să mă gîndesc bine, mă bucur că ticălosul acesta nu mai e în 
viaţă. Cine ştie ce necazuri aş fi avut de pe urma lui?! Cît despre frumoasele 
noastre planuri, cred că s-au dus de rîpă. Va mai trece o vreme pînă cînd 
altul va veni în locul lui Peter.” 


* 



în timp ce doctorul medita cu groază asupra celor întîmplate, cei şase 
fugari se apropiau de cetatea Chiuarului. Ideea de a poposi acolo 
lui Ducu cel Iute. Acesta ştia că felcerul Ilie din Haţeg se 
pentru a-i da unele îngrijiri vrednicului căpitan Baba Novac, 
ale lui Sile şi Ciripoi-tatăl îi împiedicau să facă drum mai 
ajunseră pînă la cetate, ci poposiră într-un cătun din ap 

ascundă măcar pentru o vreme cumplita nenorocire a tînărului cavaler. 
Traseră la o casă aşezată pe curmătura unui deal. Grădina ei mare cît un 
parc, ce cobora pînă în vale, frumos împodobită de arbori înalţi, oferea un 

loc minunat de refacere. Numai Ducu nu descălecă alături de ceilalţi, 

•> * 

zorindu-şi calul pe drumul către Chiuar. 

Costache obloji rănile celor trei şi isprăvi lăudabil, înainte de sosirea 
felcerului. 

—Cum ne-ati dat de urmă? îl întrebă Cae. 

—Nu prea greu, răspunse grăsunul. Generalul Kornis i-a povestit 
principelui despre întîlnirea lui Peter cu nobilii dornici de răscoală. El şi-a 
arătat credinţa fată de măria-sa Mihai, uimindu-ne cu totul. Acum sînt 
convins că are un înalt simţ al onoarei. Ştia despre biserica din pădure, 
fiindcă fratele său, Farkas Kornis, e unul dintre conducătorii conspiraţiei de 
la Satu-Mare. Aşa s-a făcut că am ajuns acolo cu puţin în urma voastră. 
Auzi, Cae? Dacă i-ai fi văzut pe Tufănel şi Ciripoi luptîndu-se ca nişte 
diavoli, te-ai fi crucit. Păcat că sînt cam bătrîiori! 

Felcerul Ilie din Haţeg îşi făcu apariţia fără Ducu, purtînd cu el ceva 
bagaje mari, despre rosturile cărora nimeni nu ar fi putut să vorbească în 
afară de el. Dar Ilie nu era guraliv din fire. îi înştiinţă pe Cae şi Costache, în 
puţine cuvinte, că prietenul lor urmase drumul către Alba-Iulia. După acele 
vorbe, îşi văzu de treburi. Curăţă cu răbdare sprîncenele şi genele arse, iar 
cînd isprăvi migăloasa treabă, privi îndelung ochii lui Indru. Apoi răscoli 
prin bagajele sale, alese unele rădăcini de plante şi le puse la fiert. 

A doua zi în zori, Ilie desfăcu bandajul de pe ochii tînărului, dar nu în 
casă, ci afară, la soare. 

—Vedeţi ceva? întrebă felcerul cu vocea lui cam posacă. 

—Parcă zăresc lumina soarelui, ca flacăra unei luminări care se află 
departe. 

—închideţi stîngul, domnule! 

Cae se supuse. 


—Ei? 


—Nimic. 

—Acum, dreptul! 

—Cu acesta zăresc lumina din nou. 

—Dar copacii din faţa voastră? 

—Parcă. Parcă ceva întunecos. 

—Mda! Mîine vom încerca din nou cu stîngul. Cît despre cel drept, cred 

ajutîndu-se cu mîinile. Costache, Sile, Tufănel-tatăl şi Ciripoi-tatăl se 
aşezară undeva la umbră şi gustau cumpătat nişte vin de Teaca. Din vreme- 
n vreme, Cae închidea cînd un ochi, cînd altul. Spre mirarea lui, cu cel 
sting parcă începuse a zări mai bine. Uneori, desluşea tulpinile copacilor, ca 
printr-o ceaţă deasă. Ajunse curînd la un colţ al gardului aflat în vale şi 
auzi, nu departe de el, susurul plăcut ca o binecuvîntare al apei unui pîrîiaş 
ce cobora vioi printre pietre. Se căzni multă vreme să vadă apa, însă nimic 
nu-i era clar, astfel că-i rămase doar bucuria de a asculta lupta dintre apă 
şi piatră. Ceva mai încolo, poate la vreo treizeci-patruzeci de paşi, o fată cu 
părul roşu, căzut în valuri peste umeri, şedea încremenită şi-l privea. Pe 
faţa ei neasemuit de frumoasă, lacrimile se rostogoleau molcom, dar ea nu 
le luă în seamă. După un timp hotărî să pornească spre Cae, parcă speriată 
că acesta ar putea să dispară. Auzul fin al tînărului prinse zgomotul uşor. 
Rămase o clipă atent. Apoi, deşi nu purta vestitele lui cuţite, mina zvîcni 
spre brîu, într-un gest obişnuit, iar vocea sa aspră sună strident în liniştea 
locului. 

—Cine-i acolo? 

Stela, fata cu părul roşu, nu-i răspunse. Buzele îi tremurau ca ale 
pruncului înainte de plîns. Cae zîmbi gîndindu-se la neliniştea ce-1 
cuprinsese adineauri. Aici nu exista nici o primejdie. Bănui să fie vorba 
despre felcer. Mai mult ca sigur că acesta îi încerca starea ochilor. Zări o 
umbră care intrase între soare şi el. Dar mersul acesteia arăta prea uşor. 
întinse mina. Degetele sale întîlniră un umăr delicat de femeie. 

—Dumnezeule! bîigui el. 

Degetele se ridicară spre păr. Fata le simţi cum tremură, ca aripile 
puiului de vrabie căzut din cuib. îl cuprinse cu braţele şi se ghemui la 
pieptul lui. Şezură multă vreme îmbrăţişaţi. Inimile lor parcă 
împrumutaseră susurul apei. 

—Principele e sus, în casa gospodarului, murmură ea. 

—Principele? 

—Da. Am venit amîndoi într-un suflet. Nu ne-am îngăduit popasuri. El 
te-a văzut adineauri din drum, însă mi-a dat întîietate. 

—Dar Ducu? 

—Domnul Ducu şi preotul capelei noastre din Obreja sînt la biserică. 
Sub coasta alăturată se vede o biserică mică de lemn. Principele ne va fi 
nănaş. 

Ceva mai tîrziu, Costache Caravană, care asistase la cununie ca martor, 
dori să îmbrăţişeze mireasa, dar frumoasa castelană făcu un gest uţ] 
Prinse mina grăsunului şi, înainte ca acesta să se dezmeticea^ 
buzele de ea. 

—Pe Zâmbi... pe frîul... pe cocoaşa... nu se cade! protestă el. 

Fata îl privi lung şi grăi cu multă căldură: 

—N-am sărutat mîna unui prieten, ci a unuia dintre cei mai viteji bărbaţi 
ai neamului nostru. 

—Fir-aş al naibii, să mă ia naiba! gemu Costache cam aiurit. 

Apoi se îndepărtă brusc, fiindcă inima lui mare nu putea suporta astfel 
de gingăşii. Cătă în jur şi, cu toate că se înnorase a ploaie, i se păru că 
întreaga coastă se dezmiardă, neruşinată şi proaspătă, în lumina soarelui 
dulce. 


1976 

